Istoria ieroglifică 



de Dimitrie Cantemir 

Istoriia ieroglifică 

în doaăsprădzece părţi împărţită, 
aşijderea cu 760 de sentenţii frumos 

împodobită, 
la începătură cu scară a numerelor 
dezvălitoare. 

Iară la sfârşit cu a numerelor 
streine 
tâlcuitoare, 

Alcătuită de 
dimitriu 
cantemir 



Izvoditoriul cititorului, sănătate 



Precum de toată probozirea vrednic să 
fiu, o, iubitule, foarte bine cunosc (că 
osteninţa cheltuită nu să jeleşte, fără 
numai când în urmă vreun folos cumva 
nu aduce); de vreme ce acea aievea ale 
lucrurilor pre aceasta vreme trecute 
istorie, precum ieste a să şirui şi după 
cursul vremilor, careaşi la locul său a să 
alcătui mai pre lesne mi-arfi fost, cu care 
chip mai mult a te îndulci şi de ştiinţa lor 
mai de saţiu a te îndestuli ai fi putut. Şi 
aşe, nici truda mea până într-atâta în 
deşert fără mulţămită şi fără folos ar fi 
rămas. Ce întâi sfârşirea undelemnului şi 
piierderea vremii mele bucuros 
mărturisesc. Apoi giudecătoriu 
asuprelelor mele şi drept sămăluitoriu să 
fii te poftesc. Că câteva şi nu iuşoare 
pricini sint carile spre ieroglifica aceasta 
istorie condeiul a-mi slobodzi tare m-au 
asuprit. întâi: că cu pomenirea istorii/ nu 



mai multa streinelor decât a hireşelor 
case fapte să dezvălesc. Alor noastre de 
proaste a le huli (adevărul să mărturisim), 
frageda fire nu-mi priimeşte. De bune a le 
lăuda şi după pofta adevărului, precum 
sint lumii a le obşti, ascunsul inimii şi 
stidirea ne pedepseşte. Ale streinilor 
(carii mai cu toţii încă între vii sint) cele de 
laudă vrednice vrednicii, măcar că cu 
dânsele condeiul a-mi împodobi foarte 
priimitoriu aş fi fost, însă alalte, carile din 
calea laudei abătute sint, numere, 
nevoinţe şi fapte, aşe de tot dezvălite în 
mijlocul theatrului cititorilor a le scoate şi 
faptele într-ascuns lucrate fără nici o 
siială în faţă a le lovi, nici cinsteş, nici de 
folos a fi am putut giudeca. A doa: că 
istoriia aceasta nu a vreunor tări 
/oatholioch/ce a unor case numai şi 
/mer/o/ieste. De care lucru, pentru 
asupreala mai sus pomenită, pre 
fietecare chip supt numele a vreuniia din 
pasiri sau a vreunuia din dobitoace a 
supune, şi firea chipului cu firea dihaniii 



ca să-şi răducă tare am nevoit. A triia şi 
cea mai cu deadins pricină ieste că nu 
atâta cursul istoriii în minte mi-au fost, pre 
cât spre deprinderea ritoricească 
nevoindu-mă, la simcea groasă ca 
aceasta, pre prea aspră piatră, multă şi 
îndelungată ascuţitură să-i fie trebuit am 
socotit. Din carea une sentenţii (putea-le- 
am dzice cuvinte alese), carile (de ochiul 
zavistiii supt scutul umilinţii aciuându-mă) 
din tâmpa priietinului tău pricepere 
născându-să şi prin osteninţa a câtăva 
vreme dobândindu-să, prin voroavă 
îndelungată a le sămăna şi la loc cu 
cuviinţă după voroavă a le alătura am 
silit, pre carile prin parenthesii (...) 
încuiate şi pre margine câte cu doaă 
puncturi roşii însămnate le vii videa. Deci 
stâlpul voroavei neamestecata ţinea de 
vii pofti, după obiceiul parenthesii, din 
mijloc ţircălamul carile sentenţia 
cuprinde, cu ochii rădicând, cursul 
istorii/' necurmat şi stâlpul voroavii 



nefărâmat vii afla. 

Pentru acestea dară, iubitule, întâi o 
iertăciune dăruindu-mi, încă pentru una 
să mă rog rămâne, pre carea (de vreme 
ce brudiii noastre limbi cunoscătoriu eşti) 
de la tine pre lesne a o dobândi curând 
nedejduiesc. Căci în une hotare 
loghiceşti sau filosofeşti a limbi streine, 
elineşti, dzic, şi lătineşti cuvinte şi 
numere, cii şi colea, după asupreala 
voroavii aruncate vii afla, carile înţelegerii 
discursului nostru nu puţină întunecare 
pot să aducă. Ce după a ta voioasă 
snmpaqian pre acestea cu osăbită scară, 
după numărul feţelor însămnată, pre cât 
mai chiar a le descoperi s-au putut, după 
înţelegerea limbii noastre a ţi le tâlcui mi- 
au căutat. Deci fietecare cuvânt strein şi 
neînţeles, oriunde înainte ţi-ar ieşi, după 
rândul azbuchelorşi după numărul 
feţelor, la scară îl cearcă, că aşe pofta să 
ţi să plinească nedejduiesc. 



Aşijderea în minte să-ţi fie, te rog, că, 
ca moimâţa omului, aşe eu urmele lui 
lliodor, scriitoriului Istoriii ethiopiceşti, 
călcând, mijlocul istoriii la început şi 
începutul la mijloc, iară sfârşitul scaunul 
său păzindu-şi, pre cât slăbiciunea mea 
au putut, pre picioare mijlocul şi capul să 
stea am făcut . Cătră aceasta, măcar că 
tot trupul istorii/ unul şi nedespărţit ieste, 
însă în doaăsprădzece părţi a-l împărţi 
am socotit, precum pentru mai lesne 
alcătuirea scării, aşe pentru mai pre iuşor 
pecetluirea istoriii în ceara pomenirii 
alegând. 

Acestea dară de la mine, orcum şi cât 
de proaste ar fi, cu /f/?/'rroz/înainte ţi să 
pun. Iară de la tine, ce din bună vrerea ţ- 
ar izvorî, într-îmbe părţile învoind şi 
priimind, sănătate şi toate cele sufletului 
şi trupului folositoare îţi poftesc. 



Iarăşi cătră cititoriu 



Vii şti, iubitule, că nu pentru cei carii 
într-aceste pomenite limbi pedepsiţi sint 
scara acii am supus, ce, pentru ca de 
împrumutarea cuvintelor streine cei mai 
nedeprinşi lovind, vreare-aş ca aşe a le 
înţălege şi în dialectul strein să să 
deprindză. Că aşe unul după altul 
nepărăsit urmând, spre cele mai adânci 
învăţături, prin hirişă limba a noastră a 
purcede a să îndrăzni, cu putinţă ar fi, 
precum toate alalte limbi de la cea 
elinească întâi îndămănându-să, cu 
deprinderea îndelungă şi a limbii sale 
supţiiere şi a cuvintelor însămnare ş-au 
agonisit. Aşe cât, ce va să dzică; 
/hypotheais/în\e\ege latinul, leahul, italul 
şi alţii, hypothesis, măcar că cuvântul 
acesta singur a elinii numai ar fi. într- 
acesta chip, spre alalte învăţături grele, 
trebuitoare numere şi cuvinte, dându-te, a 
le moldoveni sau a le români sileşte, în 
moldovenie elinizeste si în elinie 
moldoveniseşte. 



însă cu atâta îndestulit să nu fii, foarte 
bine cunoscând pre Dumnădzău a toate 
darurile deplin dăruitoriul, amândoi noi a- 
I ruga rămâne ca toată învăţătura loghicăi 
pre limba noastră în curând să videm, 
carea învoind Puternicul, în curând de la 
noi o nedejduieşte. 



Scara a numerelor si cuvintelor 
streine tâlcuitoare 

A 

avocat 

(lăt.) Cela ce trage pentru altul pâra 
cu plată, 
agona 

(el.) Lupta carea face trupul cu 

sufletul în ceasul morţii, 
acouthos 

(el.) Şi aşe urmadză, în urmă, mai 

apoi. 
activitas 

(lăt.) Făcătoriia, lucrarea lucrului. 

alaiu 

(turc.) Petrecanie, tocmală de oaste, 
şicuire. 
alofilii 

(el.) Cei de alt neam, streinii, 
ananheon 



(el.) Atâta de treabă, cât fără dânsul 

a fi nu poate, 
anatomic 

(el.) Cela ce ştie meşterşugul 

mădularelor trupului, despicătoriu 

de stârvuri, 
anthrax 

(el.) Piatră scumpă roşie, rubin 

mare, carvuncul. 
anagnostis 

(el.) Cela ce, citind, alţii ascultă, 
anonim 

(el.) Cela ce, izvodind ceva, numele 

nu i să ştie, fără nume. 
antepathia 

(el.)împoncişere, nepriimirea firii, 

ura şi urâciunea din fire. 
antifarmac 

(el.) Leac împotriva otrăvii, 
antidot 

(el.) Leac împotriva boalei ce să dă. 
apothecariu 

(el.) Cela ce şede la prăvălie, şi, 
mai cu deadins, cela ce vinde ierbi, 



doftorie. 
apofasisticos 

(el.) Ales, de istov, cuvânt carile 

într-alt chip nu să mai poate 

întoarce, 
atheofovia 

(el.) Nefrica dumnădzăiască. 
apelpisia 

(el.) Deznedejduirea, scăparea a 

toată nedejdea. 
aplos 

(el.) Chiar, de-a dreptul, prost, curat, 
aporia 

(el.) întrebare cu prepus, carea 

pofteşte dezlegare, 
apofthegma 

(el.) Cuvânt, voroavă aleasă, 

filosofască. 
alhimista 

(arăp.) Cela ce sileşte a face din 

aramă aur, cela ce ştie a preface 

formele materiii. 
argument 

(lăt.) Dovadă, cuvânt, voroavă 



doveditoare, 
armistitie 

(lăt.) Vreme pusă, în carea, de 
războiu său de pace, solii şi 
mijlocitorii să aleagă. 

aromate 

(el.) Toate săminţele, ierbile şi 
unsorile frumos mirositoare. 

articule 

(lăt.) încheietura osului şi a voroavii 
capete. 

arete 

(lăt.) Un fel de bolovani cu carii, 
bătând, zidiurile cetăţilor sfărâmă, 
anevsplahnos 

(el.) Nemilostiv, carile nu ştie a să 
milostivi. 

Asia 

(el.) A patra parte a lumii, carea ţine 
părţile răzsăritului. 
astrolav 

(el.) Cinie de aramă sau de lemn în 
carile drumul stelelor să arată. 



atomistii 

(el.) Filosofii carii sintdin ceata 
epicurilor şi dzic că toate în lume 
sinttâmplătoare. 
atomuri 

(el.) Lucrul carele într-alt chip sau 

parte nu să mai poate despărţi, 

despica, tăia; netăiat, 
afthadia 

(el.) Obrăznicie, îndrăzneala fără 

socoteală, nebunească, 
aftocrator 

(el.) Singur ţiitoriu, carile la 

stăpânire altă soţie nu are. 
axioma 

(el.) Dzisă filosofască carea în loc 
de canon, de pravilă să ţine. 
atheist 

(lăt.) şi (el.) Fără Dumnădzău, om 
carile vreunui dumnădzău nu să 
închină. 
Afroditis 

(el.) Steaoa carea întâi să arată de 
cu sară, steaoa ciobanului; boadza 



dragostelor, a curviii. 
afrodisău 

(el.) Cela ce îmblă după curvie, 

muierareţ. 
ahortatos 

(el.) Nesăturat, nesăţios, lacom 

peste măsură, 
anomalia 

(el.)îndrăptnicie, lucru, cuvânt 

carile merge împotrivă, 
apsifisia 

(el.) Nebăgarea în samă, ţinerea în 

nemică. 
austru 

(el.) Vântul despre amiadzădzi, 
Notos. 

B 

barbara 

(lăt.) Ieste o formă de siloghismuri, 
carile să face din toate protasele 
adeveritoare şi părtniceşti. 



blagoutrobnii 

(slov.) Milos, milostiv, duios, 
boala hronică 

(el.) Boala carea ţine cu ani, cum 
ieste oftica, dropica şi alalte. 

V 

vase priimitoare 

(mold.) Stomahul, rindza, maţele şi 
toate măruntăile în carile întră 
bucatele, 
vasuri 

(el.) Temelie pre carea să pune 
stâlpul, 
vatologhie 

(el.) Chip poeticesc, când aceleaşi 
cuvinte cu întoarsă orânduială le 
poftoreşte. 

G 



galactea 



(el.) Drumul carile să vede pe ceriu, 
gheneralis 

(lăt.) De neam, cel mai de frunte; cel 

ce cuprinde chipurile supt sine. 
gheomandia 

(el.) Vrajă, când vrăjesc pe 

crăpăturile pământului, 
gnomon 

(el.) Ceasornic de soare, umbra 

soarelui carea arată ceasurile. 

D 

diathesis 

(el.) Orânduiala firii, năstav, 

abaterea firii, în ce să pune firea, 
dialectic 

(el.) Cela ce ştie a să întreba după 

canoanele loghicăi. 
dialog 

(el.) Voroavă carea ieste tocmită cu 
întrebare şi răspundere, 
dimocratie 



(el.) Stăpânire în carea cap ales nu 
ieste, ce toată ţara poate întră la 
sfat. 

disidemonie 

(el.) |ărămonii şi aflările omeneşti în 
loc de dumnăzăieşti cinstite. 

discolii 

(el.) Nevoi, lucruri aspre, grele, de 
neputut, 
dihonie 

(el.) Neunirea sfatului, împărechere. 
duhul vinului 

(mold.) Vinars, vin prefăcut. 

E 

evghenie 

(el.) Neam bun, nemişie, de bună 

naştere, 
erdemon 

(el.) Demon bun, înger, bunăvoia 

dumnădzăiască. 
evlavie 



(el.) Cinste cu stidire, ruşinarea de 
chip. 
Evropa 

(el.) Una din părţile pământului, cea 
mai mică, despre apus. 
evsevie 

(el.) Bună credinţă în Dumnădzău, 
pravoslavie. 
Ethna 

(el.) Numele unui munte în Sichiliia, 

carile, din sine aprindzindu-să, 

arde. 
eclipsis 

(el.) întunecarea soarelui sau a 

lunii, 
ek ton hrismon 

(el.) Cel ce ieste din tainele 

hrismurilor, prorociilor. 
eleghii 

(el.) Un fel de stihuri amestecate. 
Elada 

(el.) Ţara Elinească, Greţiia, despre 
Evropa. 
energhie 



(el.) Putinţa a face, făcătorie, 

lucrare, 
enthimema 

(el.) Siloghism ritoricesc. 
exighisis 

(el.) Tâlcuire, tălmăcire, dezvălirea 

voroavii ascunse, 
experienţia 

(lăt.) Dovadă, ispită carea să face 

cu lucrul, cu simţirea, 
extentrum 

(lăt.) Loc carile ieste dinafară de 

mijloc, 
epifonema 

(el.) Cuvânt carile de câteva ori în 

gura mare să strigă, 
epithimia 

(el.) Pofta, vrerea a avea ce nu are. 
epiorchie 

(el.) Călcarea giurământului. 
epitrop 

(el.) Namestnic, cela ce în ceva 
locul altuia ţine. 
epihirima 



(el.) Ori de ce să apucă cineva a 
face, începeri, 
erese 

(el.) Stricarea legii; cel ce deschide 

învăţătură minciunoasă. 
ermafroditis 

(el.) Cel ce ieste şi bărbat şi femeie 

sau îmblă în pofta a doaă părţi, 
etimologhia 

(el.) Tâlcuirea a hireşului nume. 

Z 

zizanie 

(el.) Neghină, sămânţă sălbatecă în 
cea bună. 

Zefs 

(el.) Bodzul carile să crede a fi 
părintele tuturor bodzilor. Planeta a 
dzilei gioi, de neamul său dzic să 
fie fost din ostrovul Critului. 
zilotipie 

(el.) Temerea iubovnicului cătră 



ibovnică şi împotrivă. 



I 

izgnanie 

(slov.) Izgonire cu de-a sila, 
trimetere în streinătate. 

ithica 

(el.) învăţătură carea tocmeşte 
obiceile oamenilor, cetăţilor. 

idea 

(el.) Chipul a fietecui lucru, pre 
carile mintea plăzmuindu-l, ca cum 
ieste îl înformuieşte. 

idol 

(el.) Chip de bodz în piatră săpat 
sau în metal vărsat, 
ielcovan 

(turc.) Gonitoriu de vânt să cheamă, 
un fel de pasiri carile nepărăsit în 
sus şi în gios pe mare zboară, 
ieroglifia 

(el.) Chipuri de pasiri, de dobitoace 



şi de alte jigănii şi lighioi cu carile 
vechii în loc de slove să slujiia. 
interjecţie 

(lăt.) La gramatică, una din cele opt 
părţi a cuvântului. 

iroas 

(el.) Cela ce, după multe şi vestite 
vitejii, capul pentru moşie ş-au pus. 
ironic 

(el.) Cuvânt cu carele lăudăm pe 
cel de hulă şi hulim pe cel de lăudat 
în şagă. 
isimeria. 

(el.) Ceasul în carile dzua cu 
noaptea sint de-a tocma. 

C 

cabala 

(evr.) învăţătură disidemonească cu 
carea evreii Sfânta Scriptură după 
voie tâlcuiesc. 
cacodemon 



(el.) Demon rău, îngerul Satanii; 

urgie dumnădzăiască. 
catholichi 

(el.) A tot, peste tot, sobornic, a 

toată lumea, 
capituluri 

(lăt.) Zacele, condeie, capete, 
categorii 

(el.) Sint dzece forme supt carile 

Aristotel toate fiinţele lucrurilor 

cuprinde, 
catalog 

(el.) Izvod, catastih, însămnarea 
numerelor după orânduială. 

cataracte 

(el.) Praguri în apă, pre carile apa 
să răstoarnă, sau zăstalniţă la mori. 

chentru 

(el.) Ţinta, punctul carile este tocma 

în mijlocul lucrului rătund. 
colachie 

(el.) Linguşitură, voroavă după 

plăcere, 
comedie 



(el.) Figuri, voroave carile scornesc 
râsul şi închipuiesc istoriile 
adevărate, 
comitis 

(el.) Stea cu coadă. Stea să naşte şi 

piiere. 
condiţii 

(lăt.) Aşedzământuri, legături, 

tocmele de pace. 
corespondenţii 

(lăt.) Unul cu altul pre taină 

răspunsuri a avea. Blende. 
cfartana 

(lăt.) Frigurile a patra dzi. 
cfidditas 

(lăt.) Ceinţa, singură fiinţa lucrului, 

ceia ce ieste. 

L 

lavirinth 

(el.) Temniţă supt un munte în 
ostrovul Critului săpată cu acela 



meşterşug ca ori pre cine slobod 

într-însa să nu mai poată ieşi. 
lacherda 

(el.) Un fel de peşte în mare. 
laringa 

(el.) Gâtul, gâtlejul, gâtlanul. 
lembic 

(el.) Căldare cu carea scot rachiu 
sau apă de flori, 
lemarghia 

(el.) Lăcomiia la mâncare, lăcomiia 
pântecelui. 

liră 

(el.) Alăută. 

Liviia 

(el.) Ţara pe marginea Nilului, 
păn'la ocheanul despre 
amiadzădzi. 

M 

mateologhia 

(el.) Voroavă în deşert, buiguire, 



cuvânt fără socoteală, 
materie 

(lăt.) Orice supt formă s-ar supune, 

precum materia lumânării ieste 

ceara, săul. 
megalopsihia 

(el.) Mărimea sufletului, 

neînspăimare. 
Mediterană 

(lăt), Marea de la Stâlpii lui Iraclis 

până la Elispont. 
melanholie 

(el.) Boală de voia rea, pătimirea 

întristării, fiierea neagră, 
melodie 

(el.) Cântare alcătuită, dulce, 

frumos tocmită, 
merichi 

(el.) Părtnicească, partnică, de 

parte. 
Mesopotamia 

(el.) Ţara carea între Tigris şi între 

Evfrath apele să cuprinde, 

Vavilonul. 



metalon 

(el.) Orice materie vârtoasă iese din 

pământ, precum ieste aurul, 

argintul, arama, custoriul. 
metamorfosis 

(el.) Schimbarea feţii, preobrajenie, 

schimosire. 
meteris 

(turc.) Şanţ, hendec, groapă în 

carea să aciuadză oamenii la 

război u, la cetate, 
metafizic 

(el.) Cela ce are ştiinţa a celor peste 

fire. 
metafizica 

(el.) învăţătura carea arată lucruri 

mai sus de fire. 
mihanii 

(el.) Cinii cu carile să slujesc la 
vremea războiului, meşterşuguri 
pentru luarea cetăţii, 
mehlem 

(arăp.) Unsoare cu carea să slujesc 
ţirulicii la rane. 



mehenghiu 

(arăp.) Piatră pe carea ispitesc 
aurul, argintul de bun. 
modul 

(lăt.) Chipul, mijlocul, leacul lucrului 
greu. 

monomahia 

(el.) Bătaia, războiul numai a doi, 
poidinoc. 

Monocheroleo-pardalis 

(el.) Inorog — leu — pardos, din trii 
numere într-un nume alcătuite. 

monarhie 

(el.) Stăpânire carea singură 
stăpâneşte, precum ieste a 
Turcului, a Neamţului, a Moscului. 

Musele 

(el.) Şepte surori, carile să dzic 
boadzele cântării şi a dăscăli să fie. 

N 

navarh 



(el.) Mai-marele corăbiii, reis. 
nafaca 

(turc.) Obroc, mirtic, carele să dă în 
toate dzilele. 

nedierisit 

(el.) Nedespărţit, lucru carile într- 
altă parte nu să poate abate. 

neistelit 

(slov.) Netămăduit, nevindecat, 
lucru crile nu poate avea leac. 

necromandia 

(el.) Vrăjea carea să face asupra 
trupurilor moarte; la toate limbile în 
loc de păcat să ţine. 

O 

onirocrit 

(el.) Izbânditoriu de vise. 
omofil 

(el.) Tot de un neam, de o săminţie, 
tot de un fel. 
orizon 



(el.) Zarea pământului, marginile 
ceriului, unde să pare că să 
împreună cu pământul, 
omonie 

(el.) împreunarea, unirea sfatului, 
învoinţa inimilor, 
ohendra, ehidna 

(el.) Viperă, năpârcă, neam de 
şerpe prea veninat, carea crăpând îi 
ies puii prin pântece. 

P 

padzerh 

(agem.) Un fel de piatră carea în 
şerpe şi în inima cerbului rar iese. 

palat 

(el.) Curte domnească, 
împărătească, 
palestra 

(el.) Armă de război u, arc cu 
zemberec, carile ca sinetul de la 
obraz să sloboade. 



palinodie 

(el.) Cântarea, cuvântul carile de 
multe ori acelaşi să poftoreşte. 

paradigma 

(el.) Pildă, asămănare a cuvântului, 
arătare prin chipurile ştiute. 

paradosis 

(el.) învăţătura nescrisă, din gură în 
gură lăsată, ce învaţă fiiul de la 
părinte. 

parahorisis 

(el.) Lepădare, întoarcerea feţii de 
cătră cineva, ales dumnădzăiască. 

paremie 

(el.) Ciumilitură, cuvânt alta 
tâlcuind, dzicătoare. 

paris ie 

(el.) De faţă, înainte a tot norodul, la 

ivală. 
parigorie 

(el.) Mângâiere, leacul întristării, 
parola 

(ital.) Cuvânt, cuvânt dat, stătătoriu, 
neîntors. 



perigrapsi 

(el.) A şirui, a scrie, a însămna 
lucrul precum ieste, 
period 

(el.) Drumul carile, întorcându-să, 

iarăşi de unde au ieşit să întoarce, 

încungiurare, împregiurare. 
peristasis 

(el.) Stare împrejur, orice pe lângă 

altul să ţine. 
Pithianul 

(el.) De la Pithii, din locul unde era 

vrăjea lui Apolon. 

Pithii 

(el.) Un loc în carile vestit era 
Apolon cu vrăjea. 

pilula 

(lăt.) Pirulă, gogoaşă, bubuşlie, 
carea dau doftorii de înghit pentru 
leacul, 
piramide 

(el.) Mormânturile împăraţilor 
Eghiptului, cu mari cheltuiele, ca 
carile nu să mai pot face. 



platan 

(el.) Un fel de copaciu carile să face 

prea mare şi trăieşte prea mult, să 

samănă cu paltinul, 
planeta 

(el.) Stea rătăcită, carea îmblă 

împotriva altora, 
pleonexie 

(el.) Poftă, lăcomie spre averea 

tuturor, 
polipichilie 

(el.) Pestriciune, lucrul carile are 

multe feţe, flori, 
politie 

(el.) Tot nărodul cetăţii, târgul, 
cetatea; fruntea, boierimea 
oamenilor, 
pompa 

(lăt.) Petrecanie, alaiu, tocmala, 
slava, şicuirea oştii împărăţiii. 

porii 

(el.) Găurici prin piielea omului, prin 
carile ies sudorile. 



porfiră 

(el.) Un fel de marmure scumpă, 
vărgată în totfeliul de flori, şi o 
haină mohorâtă, carea numai 
împăraţii purta, 
praxis 

(el.) Facere după învăţătură, 

urmarea lucrului, 
poslanie 

(slov.) Carte trimisă, scrisoare, 

răvaş, 
prezenţie 

(lăt.) Starea de faţă, aflarea 

denainte, denainte la obraz, 
prezentuieşte 

(lăt.) Arată, de faţă îl scoate, înainte 

îl pune. 
pretenţie 

(lăt.) întinderea înainte, lucrul carile 

arată socoteala sfârşitului mai 

denainte. 
privat 

(lăt.) Deosăbit, înstreinat, chip carile 
nu ieste dintre dânşii. 



privileghii 

(lăt.) Ispisoacele, uricele, lăgăturile, 

aşedzământurile mai-marilor. 
provlima 

(el.) întrebare, cuvânt cari le, înainte 

puindu-să, cere răspuns şi 

dezlegare, 
proimion 

(el.) Predoslovie, capul voroavii, în 

carile tot chipul cazaniii să arată, 
provideţ 

(lăt. şi slov.) Cela ce cu 

înţălepciunea lucrurile, până a nu fi, 

cum vor cădea cu mintea le află. 
prodrom 

(el.) Povaţă, înainte-mărgătoriu. 
prothimie 

(el.) Voia inimii, liubov, nevoinţa din 

suflet, 
probă 

(lăt.) Ispită, dovadă, căutare, lucru 
adeverit, 
prognostic 

(el.) Cunoştinţă înainte, gâcitoare, 



gâcire. 
profesui 

(lăt.) A da învăţătură, a mărturisi ce 

slăveşte, a propovedui. 
procathedrie 

(el.) Şederea mai sus, scaunul cel 

mai de sus, capul mesii. 
polos arctic 

(el.) Stea carea nu să clăteşte, 

fusul, carile de la noi să vede. 
polos antarctic 

(el.) Stea neclătită, împotriva ceştii 

ce să vede de la noi. 
provatolicoelefas 

(el.) Oaie-lup-fil, nume din trii 

numere alcătuit, 
pronie 

(el.) Mai denainte cunoştinţa 
dumnădzăiască, orânduiala 
vecinică. 
propozit 

(lăt.) Cuvântul pre carile înainte îl 
punem, pentru ca mai pre urmă să-l 



dovedim, lucrul de carile ne 

apucăm, 
protasis 

(el.) înainte punere, din trii să face 

un siloghizm dialecticesc. 
publică 

(lăt.) Politie, sfatul a toată cetatea, 
boierimea. 

R 

referendar 

(lăt.) Purtătoriu de răspunsurile 
împărăteşti. Boieriia carea duce şi 
aduce răspunsurile. Talhâsciu. 
reţeta 

(ital.) Izvodzel de leacuri, carile 
trimăt doftorii la spiţeri, să facă 
leacul asupra boalei. 

ritor 

(el.) Cela ce ştie meşterşugul a 
vorovi bine; bun de gură. 
romfea 



(el.) Sabie dintr-îmbe părţile 
ascuţită; paloş lat şi drept. 

S 

savoane 

(el.) Pândzele în carile învălesc 
trupurile morţilor, 
salamandra 

(el.) Un fel de jiganie, pentru carea 
băsnuiesc poeticii că lăcuieşte în 
foc. 

sam 

(arăp.) Un fel de vânt otrăvit, carile, 
lovind pe om, îndată să face cenuşă 
şi hainele-i putredzesc. 
samsun 

(arăp.) Coteiu mare şi foarte vârtos, 

carile pe urs biruieşte. 
senator 

(lăt.) Sfetnic, boier de sfat, boier 

mare. 
sentenţie 



(lăt.) Sfatul cel mai de pre urmă. 

Cuvânt carile într-alt chip nu să mai 

poate muta, ales. 
sicofandie 

(el.) Clevetă, clevetuire, trecerea cu 

cuvântul, 
scandal 

(el.) Scandală, bântuire, supărarea, 
împiedecarea voii. 
schithii 

(el.) Tot neamul tătărăsc, tătărâmea. 

schipticesc 

(el.) Cuvânt carile pururea supt 
prepus rămâne; era filosofi 
schipticii, carii în toate prepus avea. 

schiptr 

(el.) Beţişor scurticel, carile obiciuiţi 

sint împăraţii în mână a-l ţinea, 
solichismos 

(el.) Cuvânt carile nu ieste după 

canoanele gramaticăi. 
stemă 

(el.) Coronă, cunună, port 

împărătesc de cap. 



stihie 

(el.) începătura lucrului de materie 
unii dzic să fie patru, alţii trii, alţii 
mai multe, alţii numa una. 

strofi 

(el.) Voroavă şuvăită, în multe părţi 
întorcătoare, si înselătură. 

sofisma 

(el.) Ştiinţă înşelătoare, ştiinţă 
minciunoasă în locul a ceii 
adevărate vândută. 

sfigmos 

(el.) Vână moale carea pururea să 
bate, de pre a căriia clătire 
asedzimântul firii să cunoaşte. 

sferă 

(el.) Glonţ, chipul din toate părţile 
rătund, precum ieste pământul, 
ceriul, 
shizma 

(el.) Rumptură, scăderea credinţăi 
în pravoslavie 
shimate 

(el.) Chipuri, feţe, arătările 



obrazului, 
siloghismos 

(el.) Socoteală adevărată, carea la 
dialectici din trii protase să face. 

simptomatic 

(el.) Din tâmplare, din cădere, carile 
nu din tocmala înainte mărgătoare 
s-au făcut. 

sinod 

(el.) Sobor, adunarea a multe 

capete, sfatul de obşte, 
simperasma 

(el.) încheierea voroavei, trecerea 

din necunoştinţă la cunoştinţă, 
simbathia 

(el.)învoinţa firilor; împreună 

pătimire, 
sinonim 

(el.) Tiz, fârtat, a cărora fiinţa 

neamului alta, iară numele unul. 
simfonie 

(el.) Tot un glas, tocmirea la cuvânt, 

la glas. 



sinhorisis 

(el.) Iertare, slobodzenie, darea voii. 
sistatichi 

(el.) Aşedzătoare, întăritoare, 

stăruitoare, 
sistima 

(el.) Aşedzătură, stăruitură, stare, 
sirina 

(el.) Fată de mare, carile dzic că cu 
cântecul adoarme pe călători, 
siurmea 

(el.) Un fel de piatră vânătă, cu 
carea văpsăsc genele. 

T 

talant 

(el.) Ieste măsura carea trage 6.000 
de dramuri. Talantul mare trage 80 
de mine, iară mina, 100 dramuri, 
temperament 

(lăt.) Aşedzământul, stâmpărarea 
firii, întregimea sănătăţii. 



tiranie 

(el.) Stăpânire asupritoare, 
vrăjmăşie, silă. 

titul 

(el.) Cinstea numelui, nume vestit, 

tituluş. 
topicesc 

(el.) De loc, de moşie, de tară, de 

pământ, 
traghelaf 

(el.) Capră-cerb, adecă, dobitoc 

carile nu să află. 
tragodic 

(el.) Cântec, verş de jele, hăolitură, 

bocet, 
tractate 

(lăt.) Tragere, zbaterea cuvintelor, 
ales de pace 
trigon 

(el.) Chipul, figura în trii colţuri, în trii 
unghiuri, 
tripos 

(el.) Cu trii picioare. Scaun în trii 
picioare. 



trop uri 

(el.) Chipuri, mijloace, lesniri, 

împodobiri ritoriceşti, 
tropicesc 

(el.) Cela ce să ţine cu sau de 

tropuri. 
tropic 

(el.) Să cheamă dunga ceriului din 
carea soarele să întoarce, veri la 
suit, veri la coborât, Racul, 
Capricornul. 

F 

fantazie 

(el.) Părere, închipuirea minţii, 
figură 

(lăt.) Chip, formă, schizmirea 
trupului, 
filaftie 

(el.) Trufie, dragostea, iubirea sa. 
filoprosopie 

(el.) Făţărnicie, căutarea voii pe 



strâmbătate. 

fizic 

(el.) Cela ce ştie ştiinţa firii, 
fiziognomie 

(el.) Ştiinţa firii de pre chipul 

obrazului şi a tot trupului, 
fâschie 

(turc.) Gunoiu, balegă de cal, 

baligă, 
filohrisos 

(el.) lubitoriu de aur, lacom la 

avuţie. 

Th 

theatru 

(el.) Locul privelii în mijlocul a toată 

ivala. 
theologhicesc 

(el.) Lucru cari le cu voroava 

dumnădzăiască să ţine; cel ce ieste 

din theologhie. 
theorie 



(el.) Privală, ştiinţa, viderea, 

cuprinderea minţii, 
therapevtis 

(el.) Cel ce face după voie; slugă, 

cel ce aduce altuia odihnă, 
thronul 

(el.) Scaun de cinste împărătesc, 
stăpânesc. 

H 

harmonie 

(el.) Cântare dulce, după meşterşug 
tocmită, 
himera 

(el.) Dihanie carea în lume nu să 
află, ciuda nevădzută, neaudzită, 
afar din fiinţă, 
hirograf 

(el.) Scrisoarea a hirişei mâni, zapis 
cu mâna lui scris, 
hiromandie 

(el.) Vrăjea carea pe crăpăturile şi 



în frânturile mânii să face. 

hersonisos 

(el.) Ostrov carile cu dosul să ţine 
de uscat, cotitură, scruntariu. 

hrismos 

(el.) Vrajă, prorocie, descoperirea a 
tainelor, până a nu fi. 

O 

oxia, varia şi alalte 

(el.) Caută pre rândul la gramatică, 
organ 

(el.) Cinie, măiestrii, lucruri cu carile 
să fac alte lucruri. 

T 

tircumstantii 

(lăt.) Peristases, el. Lucrurile ce 
stau pre lângă altele, 
tirulic 

(leş.) Vraciu carile tămăduieşte 



ranele, frânturile. 



OE 

oeira 

(turc.) Un fel de copaci u ca 
molidvul, cu a căruia surcele săracii 
în loc de lumânare să slujesc. 

S 

şerbet 

(arăp.) Băutura de doftorie şi tot ce 
să bea. 



la 

iasimin 

(agem.) Un fel de copăcel, să suie 
ca viţa şi face flori albe cu puţin 
ghiulghiuli amestecate, prea frumos 
mirositoare. 



Ps 



psifisi 

(el.) A însămna spre cinste, spre 
suirea stepenii, alegere. 

Y 

ypervoliceşti 

(el.) Laude peste putinţa firii, când 
dzucem: frumos ca soarele, mânios 
ca focul, înger pemintean. 

ypoghei 

(el.) Cei ce lăcuiesc pe faţa 
pământului dedesuptşi vin talpele 
noastre la talpele lor. 

ypothetică 

(el.) întrebare supusă, carea 
dzicem; de va fi aşe, va fi aşe. 

ypohimen 

(el.) Lucrul ce dzace supt altul, ca 
cum ieste materia supt formă, lâna 
supt văpsală. 



ypohondriac 

(el.) Boala carea sminteşte fantazia, 
slăbiciunea pârtilor trupului carile 
sint pregiur inimă, 
ypothesis 

(el.) Supunere, lucrul pre carile 
altele să sprişinesc. Aşijderea, 
ypothesis se înţelege arătarea şi 
materia, carea cele mai de treabă 
capete supt dânsa strânge. Iar la 
ritori să înţelege întrebare hotărâtă 
şi sfârşită, pre lângă carea toate 
mărginile întrebării să învârtejesc. 



Partea I 



Mai dinainte decât temeliile 
Vavilonului ^ a să zidi şi Semiramis într- 
însul raiul spândzurat^l (cel ce din şepte 
ale lumii minuni unul ieste) a sădi şi 
Evfrathul ^ între ale Asiii ape vestitul prin 
uleţe-i a-i porni, între crierii Leului & şi 
tâmplele Vulturului ^ vivor de chitele şi 
holbură de socotele ca aceasta să scorni. 
Leul dară de pre pământ (carile mai tare 
şi mai vrăjmaşă decât toate jigăniile câte 
pre faţa pământului să află a fi, tuturor 
ştiut ieste) şi Vulturul din văzduh (carile 
precum tuturor zburătoarelor împărat 
ieste, cine-şi poate prepune?) în sine şi 
cu sine socotindu-să şi pre amănuntul în 
samă luându-să, după a firii sale simţire 
aşe să cunoscură, precum mai tari, mai 
iuţi şi mai putincioasă dihanie decât 
dânşii alta a fi să nu poată. 



însă singuri cu a sa numai ştiinţă şi 
simţire neîndestulându-să, cu a tuturor a 
altor ale lumii jigănii şi pasiri a lor 
socoteală să adeverească şi să 
întărească vrură, ca precum într-acesta 
chip să fie cătră toate dovedind şi din 
gura tuturor mărturisire luând şi împărăţiia 
ce-şi alesese şi socoteala ce în gânduri 
îşi pusese în veci nemutată şi 
neschimbată să rămâie. 

Aşedară, Leul — jiganiile^în patru 
picioare clătitoare, iară Vulturul — pre 
cele prin aiercu pene şi cu aripi 
zburătoare ca la un sfat îndată le 
chemară şi în clipală le adunară. 

Deci denaintea Leului mai aproape 
acelea jiganii sta, carele sau în colţi, sau 
în unghi, sau într-alta a trupului parte 
arme de moarte purtătoare poartă, 
precum ieste Pardosul £1 Ursul ®, Lupul 
M , Hulpea m , Ciacalul Mâţa 



Sălbatecă ^ şi altele ca acestea, carile 
de vărsarea singelui nevinovat să bucură 
şi viaţa hireşă în moartea streină le 
stăruieşte. Iară înaintea Vulturului mai 
aproape sta păşirile^, carile sau în 
clonţ, sau în unghi lance otrăvite, 
aducătoare de rane netămăduite au, 
precum ieste Brehnacea Şoimul 
Uleul 1^1, Cucunozul ^ Coruiul m , 
Hârăţul Uâl, Bălăbanul ^m, Blendăul 
altele asemenea acestora, carile într-o 
dzi singe de nu vor vărsa şi moartea 
nevinovatului de nu vor gusta, a doa dzi 
peri rea sa fără greş o ştiu. Acestea într- 
acesta chip fietecarea în partea 
împăratului său şi la ceata monarhiii ^21 
sale locul cel mai de frunte şi stepăna 
cea mai denainte ţinea. Aşe dară era 
orânduiala dintâi. 

Iară orânduiala a doa la Leu o ţinea 
câinii, ^ogarii, coteii, ^§1 mâţele de 
casă, Bursucul, ^§1 Nevăstuica, ^2 



Guziul, Şoarecele, ^ şi alte chipuri 
asemenea acestora, carele pre cât sint 
vânătoare, pre atâta să pot şi vâna, şi pre 
cât iele pre altele în primejdiia morţii pot 
duce, pre atâta şi nu mai puţin de la alţii 
lor li să poată aduce. ^ iară de la Vultur, 
a doa tagmă, cuprindea Corbul, £U 
Cioara, Pelicanul, Coţofana, Puhacea, 
Cucuvaia, Caia şi altele lor asemenea, 
carele mai mult de prada gata cu truda 
altora agonisită, fie macară şi împuţită, 
decât de proaspătă, cu a lorosteninţă 
gătită, să bucură. ^21 

Iară a triia tagmă şi cele mai de gios 
prapuri (căci acestea în scaune a şedea 
nu să învrednicesc) le ţinea jiganiile şi 
păşirile, carile în sine vreo putere nu au, 
nici duh vitejesc sau inimos poartă, ce 
pururea supuse ^ şi totdeauna în 
cumpăna morţii dramul vieţii li să 
spândzură (că sufletul supus de ţenchiul 
negrijei departe stă), precum ieste Boul, 



£41 Oaia, Calul, Capra, Râmătoriul, 
lepurile, Cerbul, Căprioara, ^51 Lebăda, 

Dropiia, Gânsca, Raţa, Curca, 
Porumbul, Găina, Turtureaoa şi alalte, 
cineşi după neamul şi chipul său. 

Ce pre acestea nu pentru altă ceva le- 
au adunat, ce numai pentru ca nu cumva 
vreuna să dzică că de acea adunare ştire 
n-au avut, nici în ceva pricină să poată 
pune, ca cum la acea adunare neaflându- 
să, sfatul cel de pre urmă ce s-ar fi ales n- 
au înţeles. 

Aşe cât toate firile de duh purtătoare, 
carile întru monarhiia acestor doaă stihii 
să află, precum vruna măcar de faţă n-au 
fost, să nu să numască, nici din hirograful 
de obşte numele să le lipsască. 

Adunarea dară a cestor doaă monarhii 
şi orânduiala a cestor doaă soboare într- 
acesta chip după ce să orândui şi să 
tocmi, dintr-îmbe părţile cuvânt mare şi 



poruncă tare să făcu, ca olăcari cu cărţi în 
toate părţile şi alergători în toate olaturile 
să să trimaţă, ca prin toate ţările şi 
oraşurile crainicii strigând, de această 
mare a marelor monarhii adunare, tuturor 
în ştire să dea, şi cu de-adinsul iscotind, 
să poată cunoaşte de ieste lipsind vreun 
chip din vreun feliu din duhurile 
purtătoare şi de nu să află cu toţii la 
această a tuturor adunare şi de obşte 
împreunare. Aşijderea îngrozături şi 
înfricoşeturi să să dzică porunciia unuia 
ca aceluia, carile la acel sobor a să obşti 
ar tăgădui sau alt feliu de pricini spre 
apărare ar scorni şi celuia ce cât de puţin 
în ceva împotrivire ar arăta, plata cu 
pedeapsa morţii şi cu prada casii i să 
punea. 

Aşedară, cu cuvântul deodată şi 
porunca li să pliniia şi precum s-ardzice 
cuvântul, deodată cu gândul 
pretiutinderile şi pre la toţi sosiia (că 
vestea aspră tare pătrunde urechile şi 



inima înspăimântată îndată simte sunetul) 
de vreme ce de alergăturile iuţilor olăcari 
şi de tropotele picioarelor a neobosiţilor 
alergători toată pulberea de pre toată 
calea, în ceriu să rădica. Toate văile 
adânci de tari strigări tare să răzsuna, 
toate a munţilor înalte vârvuri de iuţi 
chiote şi groase huiete în clipă să 
covârşiia şi toţi câmpii pustii şi necălcaţi 
de groznice strigări şi de fricoase lăudări 
să împlea. 

Nu era dară, nici să putea afla ureche 
în văzduh şi pre pământ carea, de 
straşnic sunetul veştii şi de groznic 
cuvântul poruncăi aceştiia, să nu să 
sfredelească; nu era, nici să afla într- 
aceste doaă stihii dihanie, carea de 
vârtutea şi puterea învăţăturii aceştiia cu 
mare frică, cu neîncetat tremur şi cu 
nespusă groază să nu să clătească (că 
cu cât vestea oţărâtă mai de năprasnă 
vine, cu atâta mai mare tulburare şi grijă 
scorneşte). De care lucru într-alt chip a fi 



nu putu, fără numai cu toatele deodată, 
cu cuvântul, porunca cu fapta pliniră şi la 
locul însămnat şi sorocul pus să găsiră. 

Aşedară, a marilor acestora împăraţi 
poruncă tot deodată şi dându-să şi 
plinindu-să, toate jiganiile uscatului şi 
păşirile văzduhului în pripă să adunară şi 
fietecarea, după chipul şi neamul său, la 
ceata monarhiii sale să alcătuiră. La care 
adunare cineşi în partea împăratului şi 
oblăduitoriului său dându-să, şi una de 
alta deosăbindu-să, lucru ca acesta a fi 
să tâmplă (că mai totdeauna obiciuit lucru 
ieste, la adunări mari ca acestea, 
oarecare amestecături şi împoncişituri a 
să face, şi de multe ori pentru mici şi în 
samă nebăgate pricini, cu cât ieste mai 
mare adunarea, cu atâta mai mare se 
face şi împărechiere). 

Deci, precum s-au pomenit, fietecarea 
cu ceata sa, în partea monarhului să 
alegea, şi una după alaltă la orânduiala 



sa să alcătuia. Iar mai pre urmă decât 
toate, Liliacul ^§1 urma, carile cu aripile 
ce zbura şi cu slobodzeniia prin aier ce 
îmbla, spre ceata zburătoarelor, adecă 
supt stăpânirea Vulturului a fi îl arăta, iară 
amintrilea într-însul alalte hirişii 
socotindu-să, în neamul jigăniilor, supt 
domnia Leului îl da. Care lucru pricina 
cercetării, apoi şi gâncevii între doaă 
monarhii fu: fietecarea socotind că chip 
ca acela şie supus a fi s-ar cuvini şi de nu 
s-ar şi cuvini, să i să cuvie a sili, i s-ar 
cuvini (căci lăcomiia slăvii nu bunătatea 
sau folosul lucrului priveşte, în carile să 
slăveşte, ce numai pre altul mai gios 
decât sine a pune socoteşte, fie macară 
şi fără de folos; încă de multe ori şi 
pagubă de i s-ar aduce, sau 
necunoscând şi nevrând, sau vrând şi 
cunoscând, priimeşte). 

Pentru care lucru, într-îmbe părţile feliu 
de fel de voroave scornindu-să, cu multe 
chipuri de cuvinte greţoase urechile 



amânduror împăraţilor împlea. Căci 
fietecarile cu inima spre partea 
împăratului său trăgând şi cu sufletul spre 
adaogerea monarhiii sale stăruind, lor 
biruinţa socotiia şi precum aşe să fie cu 
cale, adeveriia. Iară amintrilea de s-ar 
cumva tâmpla, dzicea că scăderea cinstii 
(care lucru mai vârtos decât alalte inimile 
stăpânitorilor împunge) şi micşurarea 
slăvii numelui monarhiii sale a fi si a să 
face aievea striga (O, oarba jigăniilor 
poftă, lucrul din potrivă nesocotind, că 
mintea şi socoteala slăvii la aceasta să 
sprijeneşte, că ea cearcă pre cela ce nu o 
cunoaşte, voroveşte cu cela ce nu o 
aude, cu acela are a face carile nu au 
vădzut-o, după acela merge carile de 
dânsa fuge, pre acela cinsteşte carile 
puţin în samă o bagă, pre acela ce nu o 
pofteşte îl pofteşte, celuia ce nu o va 
înainte îi iese, şi celui necunoscut pre 
samă să dă. Iară hirişiia slăvii cea mai cu 
de-adins ieste ca să părăsască pre cel ce 
o cinsteşte, şi cu acela să rămâie carile o 



necinsteşte). 

Amândoi, dară; împăraţii nu puţin fură 
clătiţi de împotrivă cuvinte ca acestea şi 
fietecarile în valurile chitelelor ni în sus, 
ni în gios sălta (că inima neaşedzată, 
ales pentru lăcomiia cinstii, în mai mari 
valuri înoată, decât corabiia în ochean), 
de vreme ce pre o parte socotiia că de 
vor scoate întrebarea aceasta la ivală, 
oricarile pofta inimii sale ar izbândi, nu 
puţină întristare şi a voii frângere 
celuialalt a aduce s-ar socoti. Iară pre altă 
parte, pofta lăcomiii şi jelea mărimei 
numelui şi a lăţimei împărăţii/ ca cu o 
nepotolită şi nestânsă de foc pară îi 
pârjoliia (că focul poftei nu mai gios în 
stepăna arsurii ieste decât metalul 
înfocat) şi întralt chip stâmpărarea aceii 
înfocări şi potolirea aceii arsuri a fi sau a 
să face nu socotiia, fără numai ce va şi ce 
porunceşte, aceia să să facă. Ce această 
sentenţie, precum amândoi în inimă o 
avea, aşe unuia cătră altul, precum 



cererea nu i să va trece, adeveriţi era 
(căci iute ieste adulmăcarea adeverinţii 
unde a sufletului pătimire într-altul de pre 
a sa o măsură cineva). Şi aşe, aceşti doi 
împăraţi într-un nepovestit chip cu 
duhurile în sine tare să lupta, şi precum 
unul nu biruia, aşe altul nu să biruia; ce 
numai ca cum preste puterea simţirilor ar 
fi, între sine o luptă nesimţită simţiia, şi 
precum spre biruinţă ceva nu nedejduia, 
aşe precum nu să va birui nedejduia. 
Puterea a cunoştinţii sfârşitului într- 
amândoi lipsiia, şi cineşi după pofta sa în 
ceva a să îndestuli sau a să odihni 
neputând, cu sufletele numai, tând biruia, 
tând să biruia (că precum îndreptariul nu 
mai mult pre lucrul strâmb de strâmb 
dovedeşte decât pre sine de drept). Aşe 
şi ei, unul de pre măsura altuia, cât şi ce 
ar putea, să măsura şi să pricepea. într- 
acesta chip ei singuri şie adeverindu-şi 
din toată socoteala carea înainte îşi 
punea, departe de la ţenchiu-i să abătea. 



Câtăva vreme dară războiu ca acesta, 
ca cum duhnicesc s-ar putea dzice, între 
aceşti doi monarhi vrăjmaşi să bătea, şi 
unul a altuia pofta nesimţitoreşte tare 
pătrundea, atâta cât prin neştiinţă, a 
amânduror ştiinţa să împreuna şi până 
mai pre urmă a amânduror sentenţia şi 
alegerea sfatului la un săvârşit să 
împropiia şi să lipiia (că sufletele 
înţelepte măcar şi asupra vrăjmăşiii 
socotelii drepte să pleacă). Adecă 
fietecarile lucrul acesta într-acela chip să 
să caute şi să să aleagă socotiia, în carile 
nici cinstei în ceva betejire, nici spre a 
necinstii obrăznicire să să dea, ce ca 
cum încă la urechile lor scrâşnetul 
strâncenoaselor acestora voroave încă n- 
ar fi agiuns şi ca cum ideea [sic] acestui 
primejduios sfat în mintea lor încă nu s-ar 
fi cuprins (că de multe ori a lucrurilor 
propuse acoperire vârtoase leacuri aduce 
ranelor, carile la ivală de s-ar scoate, 
aşeşi de tot s-ar face netămăduite). 
Aşijderea (mai cu iuşor ieste a să suferi 



obrinteala rănii la aier scoasă decât 
patima sufletului cătră împotrivnicul său 
arătată). Şi aşe, fietecarile pre sfetnicii săi 
deosăbi chemând, într-acesta chip le 
porunciră, dzicând (pentru lucrurile mici 
mari gâlceve a scorni, a înţelepţilor lucru 
nu ieste, macară că aceasta şi la cei 
înţelepţi de multe ori s-au vădzut). Deci 
socotim, precât în putinţă va fi, sau noi de 
la dânsele, sau pre dânsele de la noi să 
le abatem (că pre câtă vrednicie ieste 
cineva în vrajbă a nu intra, pre atâta ieste, 
şi nu mai multă din vrajă a ieşi). De care 
lucru dzicem, în descâlcitura gâlcevii 
aceştiia, puterea monarhiii noastre lângă 
noi să oprim şi pre dimocratiia voastră 
epitrop monarhiii noastre să punem. 

Carea lucrul acesta să-l scuture, să-l 
iscodească şi ce ar fi dintr-îmbe părţile 
mai cu cale şi mai cu cuviinţă, aceia să 
aleagă şi să isprăvască, aşe ca până 
înaintea feţii noastre a nu ieşi, din toate 
nodurile să să dezlege, ca oricând ar vini, 



ori într-a cui parte acea mică jigăniuţă ar 
trece, ca cum din veci si din bătrâni ase 
ar fi fostobiciuit, iară nu ceva nou şi de 
curând s-au scornit (căci amintrilea 
pricina clătirii dându-să, odihna şi liniştea 
fără tulburare şi strânciunare a fi nu 
poate). 

Lăudară sfetnicii sfatul împăraţilor lor 
şi cu mare minune mintea şi 
înţelepciunea lor cu nespuse măriri în 
ceriu rădicară, pentru căci în chivernisala 
lucrurilor publicăi sale nu atâta celea ce 
pot, pre cât celea ce nu pot ocolesc, şi 
nici cu putinţa îşi slobod mândriia, nici cu 
neputinţa îşi aţiţă mâniia (că neputinţa 
aduce mâniia, şi mâniia aşteaptă 
izbânda); ce precum cu putinţa spre 
umilinţă şi blândeţe, aşe cu neputinţa 
spre a gâlcevii potolire s-au slujit (căci la 
cei mai puţin domoliţi neputinţa prinde 
obrazul putinţii şi de lucrurile de neputut 
să apucă) (iară împotrivă, cei ce la poarta 
vrednicii/' slujesc, adese s-au vădzut că 



mai cu fericire le isprăveşte neputinţa cu 
părăsirea decât putinţa cu prepus, cu 
începerea. Căci neputinţa neîncepând, 
de nu-şi foloseşte, încailea nu-şi strică. 
Iară putinţa în mândriia sa amăgindu-să, 
lucruri peste putinţa sa începe şi la 
săvârşit a le duce nu poate, carea fără 
greş în loc de folos pagubă îi aduce). 
Aşedară, senatorii, după ce cu 
nesăvârşite (precum s-au dzis) şi 
vecinice laude cineşi pre împăratul său 
binecuvântară, cu toţii la locul şi la 
scaunele sale să întoarsără. 

După aceia, unii cătră alţii veşti pentru 
adunarea de obşte a dimocratiii a trimete 
începură. Pentru ca cel tăcut între inimile 
împăraţilor făcut sfat înaintea tuturor să-l 
puie şi fără betejirea şi julirea cinstii, a 
slăvii numelui împăraţilor lor la ivală să-l 
scoaţă, în care descoperire sentenţiia 
sfatului monarhilor săi să să aşedze şi să 
să adeveredze. ăînsă acesta lucru 
asemenea să făcu celora cărora de mare 



căldura văzduhului denafară, cea în 
trupul său născută din fire căldură, tare 
spre clătire li să porneşte şi setea vârtos 
li să pricineşte. Căriia leacul o umedzală 
limpide şi rece fiind, ca aceia lipsind, alta 
împotrivnică, adecă limpede umedzală, 
dară călduroasă de fată aflându-să 
(precum ieste duhul vinului sau alta 
acestuia asemenea) şi de limpegiune 
numai şi umedzală amăgindu-să (puţin 
pentru hirişiia răcelii şi a căldurii grijă 
purtând), pentru ca setea să-şi stâmpere 
mai pre larg decât s-ar cădea o înghite, 
ce aceasta mai pre urmă în vasele 
priimitoare mărgând şi după a sa fire cu 
cea din naştere a trupului căldură 
împreunându-să (căci amândoa surori a 
unui părinte, a soarelui sint), 
scăpărăturile scânteilor dintâi puţin clătite 
încă mai iute clătindu-le şi pornindu-le 
(ca cum ieste osiia neunsă în butea roţii 
uscate), din scântei scăpărătoare pară 
ardzătoare să face. Din carea mai mare 
pârjol de sete să ijdăreşte şi în materiia 



mai denainte gătată cu iuţimea 
pătrundzind, mai mult setea să spudzeşte 
şi să lăţeşte (căci după socoteala unor 
filosofi, toată materiia focului iuţime şi 
forma-i iute clătire ieste), căriia ceva 
împiedecare nepuindu-să, fără nici un 
prepus toată umedzala din fire ar usca şi 
după cea de săvârşit uscăciune cea de 
pieri re putregiune cu bună samă ar urma. 

într-acesta chip fu şi învăţătura 
împăraţilor, intrând în urechile supuşilor. 
Căci ce mai denainte cu lumina stidirii 
feţelor împăraţilor într-inemile gloatei 
întunecat (căci lumina mare pre cea mică 
întunecă) şi nearătat era, acmu cu lipsa 
ei, toate fără nici o siială şi stidire la ivală 
ieşiia (că precum lumina soarelui să are 
cătră alalte stele, aşe chipul împăratului 
cătră senatori şi alalţi supuşi ieste. Şi 
precum în prezenţiia lui toate să fac 
nevădzute, iară în lipsa lui cea cât de 
mică şi de departe lumineadză şi 
scânteiadză, aşe înaintea feţii împăratului 



toate chipurile supuşilor să micşoreadză 
şi toată gura slobodă să înfrâneadză. Iară 
în dosul lui şi cel mai mic în palatul lui, 
precum schiptrul împăratului în mâna sa 
poartă să arată). Că după ce trâmbiţa 
pozvoleniii dimocratiii în audzul tuturor 
cântă, dintr-îmbe părţile fietecare dihanie 
glas de sfat şi bolbăitură de învăţătură 
începu a da. Şi aşe, câţi mai denainte era 
ascultători, aţâţe atuncea să făcură 
învăţători, dintr-a cărora cuvinte şi sfaturi 
altă ceva nu să înţelegea, fără numai 
chiote netocmite şi huiete neaudzite că 
precum nenumărate picăturile ploii din 
nuori cu repegiune pre pământ cădzind 
un huiet oarecare dau, iară vreun glas 
tocmit nicicum, şi precum a unui organ de 
muzică toate coardele deodată lovindu- 
să, o răzsunare oarecarea dau, însă vreo 
melodie tocmită şi după pravilele muzicăi 
alcătuită nicicum nu să aude (carea 
puterii audzului mai multîngreţoşere 
aduce decât plăcere), aşe ieste şi 
voroava a mulţi şi totdeodată. 



într-acesta chip şi şiganiile acestea 
într-atâta voie slobodă vădzându-să, cu 
toatele socotiia că carea mai tare va 
putea striga, aceiia învăţătură să va 
asculta. Aşijderea deosăbi ce ar fi fost 
destulă şi încă de prisosală gâlceava 
pentru alegerea aceii pasiri dobitocite 
sau jiganii păsărite, încă mai mare era 
dihoniia şi zarva carea între dânsele să 
făcea, cine ar giudeca şi cine s-ar 
giudeca, carea ar sfătui şi carea s-ar 
sfătui (precum aievea ieste că unde 
lipseşte începătura stăruitoare, toate 
mijloacile începăturii nestăruitoare să să 
facă). Ce, pentru ca într-un cuvânt să 
dzic, toate spre tulburare şi neaşedzare 
să întorsese, ase cât ce s-ar fi spre binele 
şi folosul de obşte nedejduit, spre răzsipa 
şi prăpădeniia tuturor să făcea. 

îmbe părţile amânduror monarhiilor 
într-acesta chip împărechindu-să şi fără 
nici o ispravă din cuvinte deşerte numai 



oproşcându-să şi ce mai cu cuviinţă de 
grăit şi de făcut ar fi nedomirindu-să. 

Totdeodată şi fără veste, în mijlocul 
theatrului, jiganiia carea Vidră^să 
cheamă, cu mare obrăznicie sări şi într- 
acesta chip proimiul voroavei sale 
începu: „Vestită axiomă între cei fiziceşti 
filosofi ieste că cel de asemenea iubeşte 
pre cel şie de-asemenea (iubirea dară 
cătră cel şie de-asemenea va să arete 
neiubirea cătră cel şie nu de-asemenea). 
Aşedară, păşirea zburătoare oricând 
pricina păşirii şie de-asemenea ar grăi, 
totdeauna mai cu priinţă partea i-ar ţinea 
decât pravila dreptăţii ar pofti. Aşijderea, 
oricând dobitoc pentru dobitoc în pricină 
arvorovi, mai cu iubirea firii l-ar ocroti 
decât dreptatea giudecăţii ar suferi. Şi 
aşe într-îmbe părţile mai mult făţărnicie 
decât omenie, sau mai mult asupreală 
decât dreapta socoteală s-ar face. De 
unde urmadză ca supt poala priinţii sau a 
nepriinţii pururea chipul adeverinţii 



ascuns şi acoperit să rămâie (că precum 
în teaca strâmbă sabia dreaptă, nici în 
teaca dreaptă sabiia strâmbă a întră nu 
poate, aşe unde ieste luarea feţii sau 
strămurarea priinţii, toată nedejdea 
giudecăţii drepte afară să scoate). Pentru 
care lucru, eu, cu proasta mea socoteală, 
aşe mai de folos a fi aşi afla, ca gâlceava 
a atâtea guri în zădar să părăsim şi un 
chip ca acela să găsim, carile într-îmbe 
părţile a face să nu aibă, pentru ca priinţa 
firească mai mult într-o parte sau într-altă 
parte să nu-l năstăvască, ce numai orice 
ar pofti dreapta socoteală, aceia să dzică, 
să facă şi cu giudecata să aleagă (că 
dreptul giudecătoriu întâi pre sine de 
drept, apoi pre altul de strâmb giudecă, şi 
întâi ascunsul inimii sale de făţărnicie 
curăţeşte, apoi pre altul sau din nevoie îl 
izbăveşte, sau după a lui vină îl 
osindeşte). 

Aşijderea aşi sfătui, ca ori în ce chip s- 
ar putea, cu un ceas mai înainte hotar şi 



săvârşit gâlcevii aceştiia să punem (că 
gâlceava lungă atocma ieste cu boala 
hronică), ca nu cândai mai îndelung 
scuturându-să şi cernându-să voroava 
cătră acestea, încă mai multe shismate şi 
erese să să scornească, pre carile sau 
prea cu mult greu, sau nicicum vreodată 
a le potoli veţi putea." 

Acestea încă vorovind Vidra şi încă 
bine sfârşit cuvântului său nepuind, 
preste a tuturor nedejde păşirea carea să 
cheamă Bâtlan cu mare mânie şi 
probozală a o ţistui începu şi groznice 
semne din ochi şi din cap să tacă îi făcea, 
şi cătră acestea o aporie ipothetică 
dzicând, scorniia: „Tu, o, Vidra, di ai fi 
sau din păşirile zburătoare, sau din 
dobitoacele pre uscat îmblătoare, ar 
putea cineva dzice că doară a îmbe 
părţilor în ceva mai denainte ştiinţa ai fi 
avut. Iară acmu, jiganie în neam prepus, 
dintr-altă stihie şi supt altă monarhie 
supusă fiind, cum socoteşti că pentru 



lucrurile ţie în rădăcina lor necunoscute 
învăţătura cea mai bună şi sfatul cel mai 
ales a da vii putea? Ce mai bine ar fi, 
precum mi să pare, pentru lucrurile carile 
în înaintea mărgătoare simţirea nu le-ai 
avut a le şti şi a le cunoaşte, să nu te 
făleşti (că precum toată ştiinţa din povaţa 
simţirilor să află, toată lumea ştie, căci nu 
orbul, ce cel cu ochi giudecă de văpsele, 
şi cel cu urechi, iară nu cel surd, alege 
frumseţea şi dulceaţa viersului). Au nu tu 
odânăoară prin fundul mării prinblându-te 
şi spre vânarea peştelui şipurindu-te, eu 
din faţa apei te oglindiiam? Ce poate fi că 
sau nechemată ai vinit la locul ce nu ţi s- 
au cădzut, sau, de te-au chemat cineva 
prin greşala neştiinţii aceasta s-au făcut. 
Căci Câinele Mării şi Vidra cu jigăniile 
uscatului ce treabă sau ce amestec pot 
avea ? Au doară vii să dzici că din fire 
aşe ieşti tocmită, ca de pre uscat fiind, 
putere să aibi prin multă vreme în apă, 
fără a aierului trebuinţă a te zăbăvi să 
poţi ? Ce aceasta mai vârtos împotriva ta 



face, căci au putea-va racul jiganie de 
pre uscat a să numi, căci cu dzilele prin 
otavă să paşte şi din aier vreo înăduşală 
sau putregiune nu i să naşte? De care 
lucru, precum mi să pare, negreşit 
socotesc că cum cu mare obrăznicie la 
adunare nechemată te-ai aflat, aşe mai 
cu mare neruşinare, de nime neîntrebată, 
sfat, şi acesta spurcat, ai dat (că pre cât 
ieste de folos la vremea de trebuinţă 
cuvântul cuvios, cu atâta ieste de 
împuţicios cuvântul aceluia carile de 
nime neîntrebat tuturor dă sfat). în inima 
ta aceasta ascuns având ca cu o voroavă 
vicleană şi cu un obraz ce nu ştie a să 
ruşina, doaă vicleşuguri să poţi aşterne şi 
cu doaă răutăţi să te poţi acoperi: Una, că 
chip după învăţătura ta cercându-să, pre 
tine să te afle şi apoi cu sfatul şi alegerea 
a monarhii mari ca acestea, giudecătoare 
şi alegătoare tuturor împotrivirilor lor 
puindu-te, lumea să dzică precum tu 
decât toate alalte mai cu minte şi mai cu 
socoteală să fii. De ciia, tu, jiganie 



mijlocie şi de neam cu prepus fiind, 
prostiia în evghenie să ţi să întoarcă (căci 
toată evgheniia la muritori în lauda 
numelui videm că să stăruieşte). A doa, 
că macară cum mai mult dobitoacelor în 
patru picioare asămănându-te (precum 
singură tu cu al tău cuvânt te-ai legat) 
(căci la cel cunoscătoriu mai tare să ţine 
şi ieste legătura hireşului cuvânt decât 
frenghiia întreită de la altul înfăşurată), 
mai mult în cumpăna dobitoacelor 
greuimea dreptăţii să pleci, şi după 
făţărniciia priinţii, iară nu după pofta 
dreptăţii, giudecata să abaţi. 

însă eu, o pasire şi de neam şi de 
minte proastă fiind (căci nici în carne vreo 
dulceaţă, nici în pene vreo frumseţă port), 
mai multa grăi nici pociu, nici mi să cade, 
fără numai ce şi cât într-adevăr am înţeles 
şi am ştiut, aceia din prostiia inimii am 
grăit. Iară giudecata fie a înţelepţilor. 

Toate gloatele de cu socoteală 



cuvintele a prostului Bâtlan nu numai cât 
să mirară, ce încă şi foarte plăcându-le, 
cu mari laude le lăudară, căci nu puţin 
prepus în inimile tuturor intra pentru a 
Vidrei fără veste voroavă, nepoftită 
învăţătură şi necerşută sfătuitură. Şi aşe, 
îndată despre partea păşirilor, într-o inimă 
şi într-o gură, cu toatele alegere făcură că 
precum Vidra nicicum în ceata 
zburătoarelor nu să poate numi, aşe şi 
din monarhiia dobitoacelor trebuie a lipsi. 
La care sentenţie mai multă sfadă şi 
voroavă strânciunată s-ar fi scornit şi mai 
multă ocară s-ar fi lucrat de n-ar fi fost 
Brebul lucrul cu un ceas mai înainte 
spre descoperirea adevărului apucat. 

A Brebului dară voroavă într-acesta 
chip fu: „Vidra odânăoară din neamul 
nostru şi era şi să ţinea şi cu noi de-a 
valoma şi hrana şi traiul îi era (precum şi 
faţa şi floarea părului o vădeşte, măcar că 
statul trupului de mojicie i s-au schimosit 
şi s-au logoşit). Pre carea noi vădzind-o 



că cu vremea mărimea sufletului carea la 
noi ieste, precum toată lumea ştie că 
partea trupului cea roditoare, carea în 
cevaş macară betejindu-să, de grabnică 
moarte aducătoare ieste, pentru a vieţii 
sprijeneală a o rumpe şi de la noi a o 
lepăda, nici ne îndoim, nici ne ferim. 
Aceasta dară a sufletului vitejie, precum 
am dzis, vădzind că la dânsa din dzi în 
dzi scade, apoi şi alte lucruri de 
vicleşuguri, îngăimele de amăgele şi 
fapte pline de răutate, precum sint 
sicofandiile, clevetele, minciunile, cătră 
carile şi furtuşagul adăogea şi lucruri de 
ocară şi blăstămăteşti, iară nu de numele 
neamului nostru vrednice făcea, măcar 
că şi de multe ori am certat-o şi am 
dojenit-o, ce în zădar (că precum ieste 
suflarea la cărbunele acoperit, aşe ieste 
certarea la inima într-ascuns dată 
răutăţii). Pentru care pricini, din tabla 
neamului şi a rudeniii noastre de tot am 
ras-o şi aşeşi de tot din hotarele noastre 
am izgonit-o (căci mai mult folos aduce 



publicăi din sine un chip rău a izgoni 
decât dzece bune în sine a priimi, că 
precum aluatul mic într-o covată mare 
toată frământătura dospeşte, aşe un om 
rău într-o publică pre toţi cu răutatea lui 
amestecă şi-i tulbură). După aceia ea în 
ceata altor jiganii a să da, sau temându- 
să sau ruşinându-să, sau poate fi şi de 
trufie înflândusă (căci mândriia, de tot 
oarbă fiind, precum peste cei mari, aşe şi 
peste cei mici dă), de lăcaşul stătătoriu 
de pre uscat s-au părăsit şi prin 
adâncurile apelor orbăcăind, cu piticei 
foamea a-şi potoli şi ca valurile ce în 
spinare poartă, cea mai multă viaţă 
tulburată şi neaşedzată a-şi petrece ş-au 
ales (că cine neamului său ieste urâcios 
cum poate fi streinilor drăgăstos? Şi a 
căruia răutăţi pământul său a le suferi n- 
au putut, cel strein cum le va putea 
răbda?). Pre carea, de atâta vreme în 
perire şi rătăcire ştiind-o, iată acmu între 
gloate amestecată o vedem. 



Povestea Vidrii, noi, Brebii, din moşii, 
strămoşii noştri, aşe am apucat-o, aşe o 
mărturisim şi aşe o întărim. Iară voia fie a 
celor mai mari." 

Cu toţii priimiră marturiia Brebului şi cu 
toţii într-un sfat aleasără ca Vidra dintr- 
amândoaă monarhiile afară să să 
gonească şi nici într-un neam de a lor să 
nu să mai numască (că precum celui bun 
toţi streinii rude, tot bătrânul părinte, tot 
vârstnicul frate şi tot locul moşie, aşe 
celui rău toate rudele streine şi toată 
moşiia nemernicie îi ieste) şi cum mai 
curând dintre adunări să lipsască, 
dzisără, ca nu cumva între dânşii mai 
multă zăbavă făcând, mai pre urmă şi 
aceasta vreo pricină mai spre mare 
vrajbă între monarhii să să scornească. 

Vidra, sau pentru vicleşugul ei sau 
pentru veche pizma altora (că pizma 
veche ieste ca cariul în inima copaciului), 
sau la vremea rea pentru bună sfătuirea 



ce dedese (că, precum să dzice, toate 
vremea sa au şi, fără vreme, şi pâinea 
face greutate stomahului, carea cea mai 
de treabă şi mai de aproape hrană-i 
ieste), sau ori în ce chip ar fi fost, acmu 
vădzindu-să osindită şi dintre toate cetele 
cu mare ocară şi dosadă izgonită, 
aşijderea pentru binele ce sfătuisă, 
precum cu rău i să plăteşte simţind, 
mintea de i-au fost rea, încă mai rea a fi 
socoti, iară de i-au fost bună, spre rea 
socoteală o întoarsă (că nemulţemita 
pentru mari slujbe şi de binefaceri din 
nedejde în nenedejde îl bagă, 
nenedejdea în nebunie îl împinge, şi aşe, 
din slugă credincioasă nepriietin de cap îl 
face), carea într-acesta chip voroava 
întoarsă: „De vreme ce pre mine din 
ceata celor cu patru picioare mă lepădaţi 
— că în partea zburătoarelor sau să fiu, 
sau să fiu fost nici chipul, nici firea mă 
arată — iată că urmadză ca în monarhiia 
celor de apă să mă dau. 



Fie dară şi aşe (Că limba gloatelor 
ieste vrăjea bodzilor, şi mai lesne ar fi 
cuiva apa curătoare a popri decât limbilor 
multe a stăpâni). Şi iată că dintr-adunările 
voastre, vrând-nevrând, îm caută a lipsi, 
însă oarce, ce rădăcina adevărului 
atinge, a grai nu voi părăsi. Bâtlanul, 
pasire de apă sau peşte de aier fiind, căci 
şi în fundurile apelor prin multă vreme şi 
prin aier nu mai puţin decât alalte pasiri 
mare slobodzenie are, însă adevărul ce 
ieste să dzic: adevărat pasire ieste, 
macară că carnea la gust îi ieste ca a 
delfinului şi macară că precum prin aier 
cu slobodzenie poate zbura, ase şi prin 
fundul apii să poate primbla. însă de 
multe ori mi s-au tâmplata-l videa în 
novoade ca peştii încâlcit şi de multe ori 
şi înecaţi şi de tot înăduşiţi din mreje îi 
scot, căci lăcomiia astupându-i ochii, 
după peşti fără sine alergând, în loc de 
vânat el să vâneadză. Care lucru din 
toată ipopsiia peştelui îl scoate. Şi măcar 
că precum aievea ieste tuturor că el mie 



nepriietin de moarte mi s-au arătat, însă 
adevărul ce ieste a tăgădui nici poci, nici 
mi să cade (căci nu puţină vrednicie ieste 
şi pentru nepriietin adevărul a mărturisi). 
De care lucru poci să dzic că el câte 
pentru mine au grăit şi au mărturisit să fie 
şi adevărate. însă nu atâta de grea era 
pricina vinovăţiii mele, ca cu izgnanie ca 
aceasta să fiu osândit, căci canon de 
obşte ieste, carile dzice (pedepsitului nu 
trebuie a i să adaoge pedeapsa). 

Căci destulă era nesuferita mea 
izgnanie şi din rudele şi moşiile mele 
înstreinare, şi ce ar fi mai mult trebuit 
pedeapsa încă mai înainte a urni, adecă 
precum din rudele dobitoace, aşe şi din 
streinele pasiri izgonit să fiu (ce precum 
să dzice cuvântul, că nevinovăţiia unuia 
oţapoc stă în ochiul altuia.). Ce la 
cuvântul ce vream să dzic să mă întorc. 

lată că cu pâra Bâtlanului şi numai cu 
o mărturie a Brebului (şi aceasta 



împotriva a legii tuturor legilor, cu o 
mărturie numai sentenţiia vinovatului cea 
de pedeapsă a să da), dintr-îmbe iz 
voadele m-aţi lepădat. Dară aşi pofti să 
ştiu cu ce privileghie puteţi strica axioma 
vechilor filosofi şi mathematici, carii dzic 
(carile sint tot într-un chip cătră altul al 
triilea, tot într-un chip sint între sine)? 
(Căci Vidra ănu puţineî nu puţine făclii 
topise asupra cărţilor filosofeşti). Şi de 
vreme ce eu, căci în prepusul 
dobitoacelor şi a păşirilor am cădzut 
precum să fiu de apă, cu cât dară, rogu- 
vă, mai vrednic ieste să să numască 
pasire carile fără prepus dobitoc ieste şi 
căci să să numasca dobitoc carile fără 
prepus pasire ieste? (Nici vă mieraţi de 
ale mele împleticite protases, căci 
simperazma va ieşi arătătoarea 
adevărului). Şi aşe doaă fire într-un 
ipohimen neputând sta, iată că fire ca 
aceasta, oricarea ar fi, nici pasire, nici 
dobitoc ar fi, şi căci acela mai mare 
dreptate înaintea nu a feţelor, ce a 



faţărniciii voastre ai afla? Şi eu până într- 
atâta de la toţi de la voi m-am aşe de 
greu osândit?" L-a aceasta cu toţii întâi 
să zâmbiră, apoi râsă, iară mai pre urmă 
cu chicote hohotiră, dzicând: „Vidra, cu 
neamul, şi gândul şi cuvântul ş-au 
pierdut! Că cine poate măcar cu mintea 
doaă firi într-un ipohimen cuprinde? Sau 
cine vreodată pasire dobitocită sau 
dobitoc păsărit au vădzut? Vidra dzisă. 
„într-acesta chip şi eu mai denainte 
pentru himera filosofilor nu săvârşiiam a 
mă mira şi peste putinţă a fi în fire, 
precum şi voi acmu, socotiiam. Ce de 
vreme ce Brebul s-au făcut peşte, cu cât 
mai pre lesne va fi păşirea zburătoare a 
să face dobitoc ca cele în patru picioare 
îmblătoare. 

Şi încă mai aievea de viţi vrea spre 
aceasta să vă pricepeţi. întâi a şti vi să 
cade că ce hotărâre are trigonul la 
mathematecă, aceiaşi are siloghismul la 
loghică, a cărora hotărâre mai sus v-am 



pomenit. 



Acmu, dară, binişor socotiţi că, de 
vreme ce eu am putere din fire dăruită, 
precum aerul a trage, aşe a nu-l trage în 
voie să-mi fie, şi pentru căci în doaă stihii 
poci lăcui, dintr-aceleşi mă izgoniţi şi altă 
pricină în mine, precum mi se pare, a afla 
nu puteţi, fără numai căci din fire cu 
oarece mai mult decât alalte dobitoace 
sint dăruit, eu dară, căci aşe pociu, în 
vinovăţie ca aceasta am cădzut. 

Dar încă cel ce nici într-o parte deplin 
şi nici a unii firi, celea ce i să cad hirişii 
nu va avea, oare de acela ce viţi putea 
giudeca? Că, precum am dzis, 
simperasma trebuie să urmege 
protaselor. 

Ca aceasta minune între voi, o, 
jigăniilor şi păşirilor, ieste cămila ^1 
nepăsărită şi păşirea necămilită, căriia 
unii, alcătuindu-i numele, Struţocamilă 



^21 îi dzic. Aceasta precum hirişă Cămilă 
să nu fie penele o vădesc, şi iarăşi hirişă 
pasire să nu fie nezburarea în aer o 
pâreşte şi vântul, carile nu o poate ridica. 
Că precum tuturor ştiut ieste că toată 
hotărârea păşirii ieste a fi dihanie cu 
pene, zburătoare şi oătoare. Deci 
dihaniia ieste neamul, iară zburătoare 
deosăbirea, care deosăbire aşeşi de tot 
de la Struţocamilă lipseşte. Aşedară 
aievea fiind, au putea-va cineva cu 
mintea întreagă a dzice să îndrăznească, 
precum toată hotărârea păşirii în 
Struţocamilă să cuprinde ? Şi aşe 
urmadză că sau pre mine încă nu m-aţi 
cunoscut, sau şi pre aceasta dihanie 
precum şi ce ieste să o cunoaşteţi. Şi aşe 
rădăcina adevărului întingând, sau arătaţi 
(că pizma veche vă împinge la lucruri 
noăa), sau mărturisiţi că în capete de 
hârtie purtaţi crieri de aramă. Iară cel mai 
de pre urmă al mieu cuvânt ieste că 
adunarea aceasta chedzi răi ş-au vrăjit, 



de vreme ce numele fiindu-i adunare, 
altora cu lucrul ieste strămutare şi slava 
titului de monarhie, iară fapta îi ieste de 
tiranie ". Acestea Vidra cu lacrămi 
dzicând, după poruncă în izgnanie la 
marginile gârlelor^ să dusă. 

Ieşind ea de acolea, îndată în mijlocul 
gloatelor ieşi Căprioara de pustiiul Aravii, 
^ carea, după siloghizmul Vidrii, 
lucrul cu ispita într-acesta chip dovediia, 
dzicând: „Vidra pentru Struţ au pus 
socotele loghiceşti, dară eu să vă spui ce 
au vădzut ochii arăpeşti. 

Eu şi Struţocamila împreună la pustiile 
Araviii lăcuim. în părţile acelea câmpii 
niciodată cu pajişte nu înverdzesc, ce 
pururea cu mari năsipişuri gălbenesc. Că 
de s-ar şi naşte vreun fel de buruiană, de 
mari holburule, carile vântul austrului 
scorneşte, să acopăr. 

Căci într-altchip cineva să-i numască 



nu va putea, fără numai sau munţi 
clătitori, sau câmpi nestători le va dzice. 
Deci cu vânturile pre acolo mutându-să şi 
locurile, altfeliu de copaciu sau de 
buruiană de mare grămădirea năsipului 
aceluia neacoperită să rămâie nu poate, 
fără numai înalţii copaci carii finici să 
cheamă, în carii nici odânăoară 
Strutocamila urcată a videa nu mi s-au 
tâmplat. Şi nu numai în vârvul finicului 
(carile într-acele părţi odihna şi aciuarea 
a tuturor zburătoarelor ieste), ce aşeşi 
nici un cot de la faţa pământului în aer 
ridicându-să nu l-am vădzut. încă şi alta 
(carea mai mult ieste de mierat), că de 
multe ori arapii asupra noastră gonitoare 
scornind, pre amândoi o dată din năsipuri 
ne scorniia, unde cu puterea răpegiunii 
picioarelor din fierăle suliţilor, din 
simcelele ţidelelorşi din vrăjmaşi colţii 
ogarâlor scăpăm. Iară Strutocamila şi de 
mine înapoi rămânea, şi cu penele şi 
aripile ce avea în primejdia morţii cădea. 
Căci cu alergarea ogarul o agiungea, şi 



în aer, de greuime, neputându-să râdica, 
decât un iepure mai slabă şi mai 
peminteană a fi să arăta. De care lucru 
socotesc ca cuvintele Vidrii adevărate 
sint." 

Iară în monarhiia păşirilor era păşirea 
carea să chiamă Corb, carea macară că 
din tagma a doa era, însă, cu o 
întâmplare, pre acea vreme epitrop 
Vulturului ^ era. Acesta toate lucrurile în 
monarhiia păşirilor a face sau a desface 
în voia sa avea, nici glas sau cuvânt 
împotriva lui cineva a scorni a îndrăzni 
putea (că în vremile vechi poftele 
stăpânilor pravile de lege supuşilor era). 
Aceasta pasire precum tuturor 
dobitoacelor moartea le pofteşte cine 
poate să nu ştie? Şi precum pre dinafară 
neagră, din hereghie, încă mai poneagră 
pe dinluntru era de pizmă şi de mânie 
(căriia ce să-i fie fost pizma şi pricina 
pizmei la locul său pre larg să va dzice) 
(că precum arşiţa soarelui peliţa mută din 



albă în neagră, aşe pizma inimii mută 
gândul din bun în rău). Deci Corbul, 
precum a Vidrii, aşe a Căprioarei cuvinte 
măcar că le audziia, însă cu greu şi cu 
greaţă le suferiia (că cuvântul bun şi 
neplăcut ieste ca doftoriia greţoasă, însă 
folositoare în trupul bolnavului. Ce la cel 
înţelept aşe, iară la cel nebun ieste ca 
otrava în mănuntăile sănătosului). Le 
suferiia Corbul acestea pentru a vremii 
neîn dămânare, iară cumplită amărăciune 
nu numai în glas ce meniia, ce încă şi în 
pântece dospiia. Şi câtăva vreme un 
siloghism alcătuit în barbara împotriva 
Vidrii a face siliia, mai vârtos că la dânsul 
viersul grumadzului într-această formă a 
suna să părea şi încă mai ales că el alt 
gând asupra proastei dihănii Strutocamilii 
având (precum mai în urmă aievea va fi). 
Şi siloghizmul Vidrii de tot a strica în 
minte având, forma aceasta numai după 
socoteala loghicilor, nedierisită şi 
nestricată şi în tot chipul adevărată a fi 
credea. Deci aşe Corbul, după ce multe 



sudori vărsă, până hotarul mijlocitoriu 
află, siloghizmul din protase într-acesta 
chip încuie: „Toată dihaniia cu doaă 
picioare, cu pene şi oătoare ieste pasire. 

Dară tot Strutocamila ieste cu doaă 
picioare, cu pene şi oătoare. lată dară că 
tot Strutocamila fără nici un prepus ieste 
pasire." 

Iar după încheierea siloghismului 
acestuia, palinodiia ritoricească a poftori 
începu şi vatologhiia poeticească prin 
multă vreme crăngăi: „Pasire ieste 
Strutocamila, pasire ieste; şi iarăşi dzic: 
pasire ieste Strutocamila, dihaniia 
aceasta, Strutocamila, ieste pasire. 
Păşirea aceasta şi dihaniia aceasta ieste 
Strutocamilă." 

Apoi iarăşile hotarăle loghiceşti în sine 
înturna, dzicând: „Păşirea să oaă, oaăle 
sint a păşirii. Struţul să oaă, oaă are 
Struţul, lată dară că pasire ieste Struţul." 



Apoi iarăşi ca dintâi, numai întraltă formă 
siloghizmul înturna:" Păşirea are pene, 
Strutocamila are pene. lată dară că 
Strutocamila ieste pasire. 

Aşedară, Strutocami la, precum până 
acmu adevărat pasire au fost, aşe şi de 
acmu înainte pasire a fi vrednică ieste, şi 
încă nu fietece pasire, ce aşeşi slăvită, 
lăudată şi în buni chedzi luată, de vreme 
ce, deosăbit de deafirimea trupului ce 
poartă şi în basna veche va să să dzică, 
că oarecare evghenie în neamul său are. 
însă ca asina despre maică ^1 partea 
Vulturului spre sămnul monarhiii să fie 
având." Toţi Şoimii, Uleii şi Coruii şi 
alalte de stârvuri iubitoare pasiri frumos 
crăngăitul Corbului lăudară şi cu multe 
linguşituri şi colachii învăţătura-i şi 
înţelepciunea-i preste nuări rădicară (că 
mai toţi supuşii de frică obiciuiţi sint, nu 
ce adevărul, ce ce stăpânul pofteşte, 
aceia să laude şi să fericească) şi 
fietecarile în sine şi cu sine socotiia, 



precum altsiloghizm împotriva acestuia 
arătătoriu nici a să afla, nici în mintea 
altuia a să naşte ieste cu putinţă. Ca 
acestea păşirile iele în de iele prin limbi 
purtând, oricarea împletecitura cuvintelor 
audziia, de dovadă ca aceasta amuţiia 
(că măcar că rea ieste amuţirea din lipsa 
organelor de voroavă tocmitoare, dară 
încă mai rea ieste când purcede din lipsa 
şi neştiinţa cuvintelor trebuitoare) şi acmu 
mai mai tot cuvântul să curma şi tot 
răspunsul împotriva Corbului şi toată 
gura mai mai să astupa (că precum ştiinţa 
lucrurilor ieste lumina minţii, aşe neştiinţa 
lor ieste întunecarea cunostintii). 

Şi acmu cu toatele mai mai după voia 
Corbului să lăsa, de toată împotrivirea să 
părăsiia şi toată întrebarea cu atâta să 
potoliia, de n-ar fi Ciacalul către Hulpe 
cum mai curând alergat. Carile, la dânsa 
lipindu-să: „Frate Hulpe, dzisă, poţi răbda 
ca între pasiri dihanie mai cu socoteală şi 
mai cu meşterşugul loghicăi decât între 



noi să să afle? (că nu ieste în lume 
cuvânt atâta de isteţ, sau lucru ase de cu 
preţ, ca carile vreodată să nu mai fie fost 
sau a nu mai fi de acmu înainte să 
poată)". La aceasta întrebare a Ciacalului 
râsă Hulpea pe supt mustăţi şi în grabă 
greu răspunsă (căci la întrebarea 
grabnică, greu sfat a da, sămn de minte 
ascuţită ieste) şi dzisă: „De n-aşi avea 
frica Vulturului, când ceva din colţii miei 
pe ciolanele stârvului ar rămânea, 
atuncea şi Corbul de uscate vinele 
goalelor ciolane clonţul ş-ar ciocăni. Ce 
doaă lucruri sint carile la ivală a mă pune 
mă opresc: unul, căci că din fire mai 
bucuroasă sint cu meşterşugul decât cu 
tăriia a mă sfădi, altul, căci totdeauna 
voia Vulturului a căuta m-am obiciuit, 
pentru căci adese la un ospăţ şi la o 
masă amândoi a ne ospăta s-au tâmplat. 
Şi aşe adese în mâncări şi în băuturi 
împreunarea spre cinstea politicească şi 
dragostea în faţă prietinească a arăta mă 
sileşte (căci dragostea cumpărată pre 



bani sau pre mâncări şi băuturi în sfârşitul 
acelora şi ea să sfârşeşte. Iară dragostea 
din suflet adevărată în sărăcie şi în 
foamete slujba vredniciii îşi arată). Deci, 
de vii vrea să mă asculţi, supt piielea 
Ciacalului pune meşterşugurile Vulpii şi 
gura ta grăiască, fie duhurile 
împingătoare ale mele." 

Ciacalul, acestea de la Vulpe audzind, 
dzisă: „Eu după cuvântul tău şi în fundul 
mării a mă afunda şi în mijlocul focului a 
mă arunca şi nicicum vieţii mele a cruţa 
nu mă voi feri. Numai precum toţi cei cu 
socoteală în lume, aşe şi eu, nu numai 
pentru agonisirea, ce şi pentru paza 
cinstei mă nevoiesc (căci spre agonisirea 
şi câştigarea cinstei sudorile trupului 
destule sint, iară spre paza nebetejirii ei 
lacrămi de singe trebuiesc) (că cu multul 
mai pre lesne ieste cetatea cinstii a 
dobândi decât pre aceeaşi despre 
nenumăraţii nepriietini a o străjui şi 
nebiruită a o păzi). De care lucru 



socotesc că macară cu duhurile tale 
vitejeşte cinstea cuvântului spre stricarea 
siloghizmului Corbului voiu agonisi, şi 
hrizmurile ce sintîn triposul lui Apolon 
întemeiate pre lesne îm va fi a le fărâma 
şi în toate stramţile a le destrăma, numai 
spre cele mai următoare una mă face mai 
tare şi cu tot deadinsul a socoti, adecă 
cuvântul carile îm dzisăşi, precum cinste 
Corbului de frica Vulturului dai. Deci de-ţi 
ieste gândul într-această socoteală şi de 
vii să-i păzeşti cinstea nebetejită, mie 
lucrul acesta până mai pre urmă fără 
primejdie să-m fie socotesc că nu va 
putea (că de multe ori s-au tâmplat într- 
înima ce întră frica nepriietinului afară 
scoate dragostea priietinului). De care 
lucru, sau vrând, sau nevrând, într-o parte 
dându-te, eu fără nici un agiutoriu în gura 
şi vrajba precum a Corbului, aşe a altora 
carii caută în gura Corbului voiu cădea. 
Şi aşe atuncea te vii arăta că cu mâna 
altuia şerpele din bortă să scoţi ai vrut şi 
pre mine cleşte împotriva jeraticului m-ai 



făcut." Hulpea dintâiaş dată cu blăstămi 
şi cu giurământuri pre Ciacal dintr- 
acestea prepusuri a scoate începu (că 
giurământurile între muritori pentru altă 
nu s-au scornit, fără numai supt numele 
marelui Dumnedzău, demonul mai pre 
lesne meşterşugurile sale să-şi lucredze) 
(că unde ieste inima curată, nici întâi 
giurământul, nici pre urmă vicleşugul sau 
călcarea giurământului încape). Hulpea, 
dară, începătura voroavii într-acesta chip 
făcu: „Iubite priietine, nu cu divă îţi pară 
pentru căci dziş că cinstea Corbului 
pentru frica Vulturului păzăsc (căci 
lucrurile între muritori nu atâtea să 
isprăvesc ce le pofteşte voia, ca câte să 
lucreadză ce le dă mâna şi vremea). 
Pentru care lucru nu numai a Corbului şi 
a Vulturului, ce de multe ori şi a 
Cucoşului voie caut, şi după 
îndămânarea vremii cinste si 
inchinăciune a-i da pociu, după vânt 
întorcând vetrelele (că nebun corăbiier s- 
ar socoti a fi acela carile pândzele 



împotriva vântului a deschide ar 
îndrăzni), însă adeverit trebuie să fii că cu 
tot neamul păşirilor dragoste adevărată a 
avea nu pociu (Şi unde dragostea 
adevărată nu ieste, acolea cinstea ieste 
de frică; şi unde cinstea să face de frică, 
acolea îndămâna vremii să cearcă şi să 
aşteaptă, în carea nici frică să-i mai fie, 
nici cinstea carea de frică îi da, de 
bunăvoie în ocară să i-o întoarcă). 

Că pentru acesta lucru întâi din fire 
plecare, apoi de la părinţi blăstămare am 
luat, ca nici odânăoară cătră cineva de tot 
inima să nu-m deşchidz (că cu anevoie 
un gând în doaă inimi a să ascunde 
poate, pre carile una şi mai nici una de 
abiia şi mai nici de abiia îl poate stăpâni) 
şi cu vreo pasire prieteşug adevărat să 
nu leg, fără numai cu Vulturul şi Corbul, 
pentru adese hrana împreună, oarece 
chivernisală poliliticească să fac. Iară 
amintrilea oricând cu vreo primejdie 
simptomatecă penele le-ar cădea, sau de 



vremea schimbării tuleielor puterea 
aripilor şi a zburării le-ar scădea, fără nici 
un prepus adevărat să fiu îm porunciia, 
precum acestora, oricât de macră şi de 
vânjoasă carnea le-ar fi, decât stârvul 
impuţittot mai dulce ieste. Aceasta, dară, 
a şti ţi să cade, o, iubite frăţioare, că 
precum să dzice din bătrâni un cuvânt şi 
precum şi noi ceşti mai tineri acmu cu 
simţirile le-am dovedit (că de multe ori 
clonţul Corbului şi a Vulturului ochiul 
Vulpei s-au vădzut scobind). De vreme 
ce păşirile acestea din fire nu numai 
dobitoacelor, ce şi păşirilor, nu numai 
tuturor dihaniilor pre picioare îmblătoare, 
ce şi lighioilor pre pântece ţârâitoare şi 
nu numai tuturor viilor, ce încă şi tuturor 
morţilor nepriietini de cap sint (că cine 
numai al său bine şi fericire cearcă, a 
tuturor răul şi bezcisniciia pofteşte), şi 
precum de sângele fierbinte, aşe de 
stârvurile împuţite totdeauna însătate şi 
nesăturate sint. Aşijderea, nici între 
vitioan şi gras vreo deosăbire sau 



alegere fac, nici între mare şi mică bucata 
sau înghiţitura mai de saţiu sau mai de 
nesaţiu a fi socotesc (căci lacomul şi 
sătul flămând ieste, şi lăcomiia nici în 
hotărăle gheometri ceşti să opreşte, nici 
de exţentrurile astrologhicesti să 
covârşeşte, nici caută materia şi forma 
filosofască, nici cunoaşte deosăbirea şi 
alcătuirea loghicească, nici în ritorică 
tropul îndestulirii au ascultat, nici în 
gramatică graiul fără chip şi cuvântul 
„agiunge" au învăţat, ce, precum să vede, 
nu ucinică, ce didascală alhimistilor ieste, 
cărora nici adânc fundul mărei, nici 
nestrăbătută a pământului grosime, nici 
pre supt rădăcinele munţilor şi stâncilor a 
metalilor şuvăite vine, nici depărtarea 
locului, nici primejdiia mărsului, nici 
nevoia agiunsului şi aşeşi nici iuţimea şi 
arsura focului de la acel din fantazie 
născut şi din crieri prefăcut aur îi poate 
opri). De care lucru singur poţi socoti, o 
priietine, de ieste cu putinţă lacomul a 
cuiva într-adevăr dragostea să păzască şi 



vreodânăoară a altuia folosul şi 
precopsala să poftească. 

într-acesta chip Vulturul şi Corbul fiind 
şi întraceastă rea diathesin aflându-să, 
cum cineva în lume atâta de fără crieri s- 
arafla, ca nu numai pofta spre săvârşirea 
răului să le facă, ce măcar aşeşi din gând 
spre aceasta să gândească (că cel ce 
spre rău cu lucrul agiutoreşte şi cel ce 
fapta rea cu gândul o priimeşte şi o 
învoieşte totuna sint). Aşedară, iubita 
mea, în toate împotrivnicele fortuni 
nedespărţită soţie, din toate prepusurile 
ieşind, curata mea cătră tine inimă 
precum ieste, cunoaşte (precum Hulpea 
mai mult în şuvăiţi decât în fugă 
nedejduieşte, aşe inima vicleană mai 
mult acoperit decât aieve grăieşte) şi spre 
ridicarea a cădzutei cinstei a tot neamul 
dobitoacelor şi jigăniilor, pre cât poţi în 
lucru şi în cuvânt, te nevoieşte (că toată 
slava şi lauda numelui cea mai de frunte 
ieste, când cineva cu osteninţele carile 



pentru moşiia sa sudorile ş-au vărsat şi 
pentru neamul său toate primejdiile în 
samă n-au băgat). 

Iară eu cu curată inimă mă giuruiesc 
că în toate agiutoare şi împreună 
lucrătoare şi ce ieste capul lucrului spre 
toate primejdiile priimitoare şi suferitoare 
voi fi.", 

Săracul Ciacalul, măcar că şi el de 
viclean ieste lăudat, însă„cu bucăţeaoa 
dulce a Vulpii înghiţi şi undiţa otrăvii 
amară (căci precum decât dreptul să 
poate afla altul şi mai drept, ase şi decât 
Vicleanul ieste altul şi mai viclean). Şi 
aşe el înşelându-să şi de la Vulpe ce va 
grăi foarte bine învăţindu-să, în mijlocul 
theatrului cu mare îndrăzneală ieşi şi 
înaintea tuturor gloatelor cuvinte ca 
acestea făcu : 



„Vidra, neam cu prepus, cuvânt fără 
prepus au grăit şi sfat adevărat prietinesc 



au sfătuit (ce unde urechile adevărului 
sint astupate, acolea toate hrizmurile să 
par basne). însa fietecarile dintre noi, cu 
cea stângă numai, iară nu şi cu cea 
dreaptă ureche ascultându-l, nu numai 
cât că cuvântul nu ş-au întărit, ce încă 
mare grămadă de ură asupra ş-au 
grămădit (că mare scârşnetul roatelor 
astupa voroava cărăuşilor) şi în loc ce 
mulţumită pentru dezvălirea adevărului i 
s-ar fi cădzut, nu numai din ţară-şi s-au 
izgonit, ce încă şi din izvodul neamului 
său s-au lipsit, şi aceasta nu dintr-altă 
pricină, precum mi să pare, au purces, 
fără numai din vechea şi rânceda 
pizmăluire. Iară încăsi, oricum ar fi , atâta 
cunosc, că toate cu folos voroava Vidrii şi 
ei în stricare, şi altora spre mai mare 
neascultare şi neaşedzare s-au făcut (că 
vântul vivorâtsau aerul tare clătit, tocmit 
şi frumos viersul muzicăi alcătuit, de la 
cât de ascuţitele la audzire urechi 
abătându-l, neaudzitîl face). Şi iarăşi (ca 
mai aproape de ţenchiul voroavei mele 



să mă lipăsc) obiciuită ieste minciuna 
haina adevărului a fura, cu carea, 
îmbrăcându-să şi împodobindu-să, să 
vede ca în hrizmurile lui Apolon Pithianul 
dă şi în triposul cel neclătit stăruită şi 
aşedzată a fi să pare. Dară lin suflând 
austrul adeverinţii şi într-o parte dând 
poalele hainei adevărului, grozavă 
goliciunea minciunii descoperindu-să să 
arată (că din trii picioare a scăuieşului 
minciunii, unul şcoţându-să, în vicleşug 
rădzimatul fără greş pohârnindu-să, cu 
bună samă cu capul în gios să dă). în 
care scăuieş şi siloghizmul dumisale 
Corbului spre dovada şi întemeierea 
vredniciii Strutocamilii întemeiat şi 
alcătuit a fi să vede. 

însă lucrul după socoteala adevărului 
cu multul într-alt chip să are. 

Hirişiia dară a lucrurilor de la câţiva, în 
câteva chipuri să hotăreşte. Iară cea mai 
adevărată şi mai gheneralis ieste 



aceasta: Hirişiia să cuvine totului, 
fietecăruia şi pururea. Deci cea mai 
deplin, cea mai adevărată şi cea mai 
gheneralis hirişiia păşirii ieste a zbura. 
Căci toate păşirile şi fietecare pasire şi 
pururea au putere a zbura, şi nu atâta pre 
pasire penele şi oatul o face pasire, şi 
dintr-alte dihănii o deosăbeşte, pre cât o 
face şi o deosăbeşte zburatul, căci 
amintrilea şi şerpele să oaă, dară pasire 
nu ieste. De ciia păşirile toate după 
hirişiia lor cea mai chiară numele 
neamului ş-au agonisit, de unde elineşte 
puNuou ptinon, evreieşte, hof, arăpeşte 
tair, lătineste volatilis să cheamă, carile în 
limba noastră s-ardzice zburătoare. 
Aceasta, dară, hirişă hirişiia pasir/lor fiind 
de carea Strutocamila lipsindu-să 
(precum alegerea tuturor priimeşte), iată 
că Strutocamila hirişă pasire a să numi şi 
a fi nu poate. Că amintrilea, Strutocamila 
de-arfi adevărată pasire, adevărata a 
păşirilor hirişie i s-ar cuvini, adecă tot 
struţul, ca toată păşirea şi pururea să 



poată zbura. Aceasta, dară, lipsindu-i, 
iată, dară, că pasire nu ieste. în cea 
sistatichi diafora hirişiia lucrului locul cel 
mai de sus poate ţinea după deosăbire, 
precum cele cinci glasuri a lui Porfirie 
poftesc, adecă neamul a fi dihanie, chipul 
pasire, deosăbirea zburătoare, hirişiia 
piuitoare, tâmplarea în pasire iarăşi supt 
hirişie să cuprinde, că păşirea verarpiui, 
ver n-ar piui, fiinţa păşirii nu să strică. 
Deci, precum am şi mai dzis, hirişiia cea 
mai mare în cea stăruitoare deosăbire 
fiind, carea în Strutocamilă cercându-să 
şi neaflându-să, iată, dară, că pasire a fi 
nu poate. Că precum a omului dintr-alte 
neamuri de dobitoace deosăbirea îi ieste 
socoteală şi hirişiia râsul, aşe în pasire 
să socoteşte zburatul şi piuitul. Şi de s-ar 
da în lucrurile firii vreun dobitoc cu pene, 
cu patru picioare, ce numai dreapta 
socoteală deplin ca omul să aibă, acela 
dobitoc adevărat om ar fi. Aşijderea 
împotrivă, de s-ar afla un dobitoc în doaă 
picioare, cu cap şi nas şi cu toată alaltă 



forma omului, numai să aibă aripi şi să 
zboare, iară socoteala si râsul să-i 
lipsască, adevărat dobitocul acela pasire, 
iară nu om, ar fi. De care lucru aievea 
ieste că la fietece dihanie deosăbirea şi 
hirişiia i să socoteşte, iaralaltă formă a 
chipului nicicum, măcar pasire cu patru 
picioare, măcar dobitoc cu doaă aripi, 
măcar cu mâni cu cinci degete, cu unghi 
şi fără păr şi fără pene şi fără socoteală, 
acestea toate nicicum hirişă deosăbirea 
pot stărui că, veri mânule omului ar fi la 
moimâţă, veri obrazul moimâţii la arap, 
moimâţa în deosăbirea dobitocului, fără 
socoteală, socotelii uimitoare, iară arapul 
în deosăbirea dobitocului cu socoteală 
rămâne şi pururea ieste. Acmu dară ce 
mai multă dovadă din socoteala 
loghicească trebuie, şi ce mai înainte 
proasta mea socoteală un picior din 
triposul lui Apolon a scoate sileşte, şi cea 
mai de folos o protasin din siloghizmul 
dumisale Corbului în barbara alcătuita 



trage să nevoieşte (căci experienţia şi 
ispita lucrului mai adevărată poată fi 
decât toată socoteala mintii, si 
argumenturile arătării de faţă mai tari sint 
decât toate chitelele). 

Că au nu Vidra, săraca, toată dovada 
ispitii cum să cade ne prezentuieşte? De 
vreme ce ea toate hirişiile a dobitocului în 
patru picioare având şi căci numai une 
tâmplări (carile precum nici fac, aşe nici 
strică fiinţa) mai deasupra i-au vinit, 
adecă şi cu văzduhul, şi cu apa în locul 
văzduhului a să sluji firea au agiutorit-o, 
pentru adaogerea, iară nu pentru 
scăderea puterilor firii din catalogul 
jigăniilor aţi lepădat-o. Au doară de s-ar 
afla vreuna dintre noi în para focului 
nebetejită, ca salamandra, a vieţui să 
poată, pentru căci de la fire cu această 
putere dăruită ar fi, eu dzic că şi pe aceia 
pentru mai multe vredniciile firii sale din 
monarhiia noastră aţi izgoni-o. Care lucru 
de l-aţi face, mă credeţi, fraţilor, că prost I- 



aţi socoti (că cine-i mai cu multe vrednicii, 
veri din fire, veri din osteninţă, împodobit, 
acela mai mare cinste trebuie să aibă şi 
mai tare de la toţi să să iubască să cade). 

De care lucru drept şi cu cale socotesc 
a fi, ca poftei adevărului, iară nu glasului 
Corbului, ascultători să fim. Aşedară, 
aievea ieste că precum pofta adevărului, 
aşe încheierea voroavei mele aceasta va 
să fie, adecă că de vreme ce Vidra, 
pentru pricinele carile s-au pomenit, cu 
sfatul tuturor s-au ales ca din tabla 
amânduror monarhiilor să să radză, aşe 
şi numele Strutocamilei, precum dintr-a în 
patru picioare îmblătoarelor, aşe dintr-a 
cu aripi zburătoarelor dihănii izvod să să 
şteargă, dintr-a celor de pre stihiia 
pământului izvod să să şteargă, dzic, căci 
pene are şi să oaă, iară dintr-a celor din 
stihiia văzduhului, căci nu zburătoare, ce 
pedestră ieste. Iară amintrilea, de va 
cineva împotriva firii şi în pizma 
adevărului socoti (căci voia slobodă 



obiciuită ieste mai mult spre rău şi 
împotriva adevărului decât spre bine şi 
spre plăcerea adeverinţii puterea sa a-şi 
arăta) şi pre Strutocamilă în monarhiia şi 
în partea sa a o trage s-ar nevoi, acelaşi 
nu mai puţin pe Vidra între dobitoace a o 
numi ar trebui. Pre Strutocamilă, dară, 
lipsa slujbelor firii dintre pasiri afară o 
scoate, iară dintre dobitoace toate hirişiile 
o gonesc, pre carea noi, pedestrele, 
aşeşi măcar vreodânăoară nici am numit- 
o, nici am pomenit-o, nici între noi cumva 
a încăpea am gândit-o. Şi aşe de va fi şi 
a voastră socoteală, precum a adevărului 
pofteşte orânduială, ca nici pre pământ, 
nici în văzduh, nici în apă şi nici în foc şi 
aşeşi, nici undeva loc de traiu a avea va 
putea, ce doară în a cincilea stihie lăcaş 
de-şi va dobândi (că obiciuită ieste 
fortuna, pre cel ce multe haine pofteşte a 
cerca şi de cele ale sale a-l dezbrăca)". 

Aceste ale Ciacalului cu îndrăzneală 
cuvinte şi socoteli de argumenturi 



nebiruite nu numai cât urechile tuturor 
împlură, ce încă şi inimile de dânsele, ca 
cu o ascuţită lance li să împunsără, şi ce 
să răspundză cu toţii în îngăimare sta, şi 
despre ce parte a cuvântului întâi s-ar 
apuca să miera. Tărimea argumenturilor 
îi spăriia, îndrăzneala voroavei îi 
îmblăzniia şi ce ieste mai cu greu, 
neştiinţa lucrului şi a adevărului aşeşi de 
tot din ţircălamul minţii îi izgoniia (că pre 
cât lumina soarelui a lucra poate în 
organele vadzătoare, pre atâta 
agiutoreşte mai denainte ştiinţa în mintea 
adulmăcătoare). Aşe ei, tuşind, scuipând 
şi cuvintele prin limbi-şi învăluind, Lupul 
(carile nu proastă între toate jiganiile să 
numiia) cuvinte cioplite şi supt pilde 
oarecum acoperite, însă tocmai la 
ţenchiul adevărului dusă şi nemerite, intr- 
acesta chip a grăi începu :„(De multe ori 
împăraţii să văd preste vrerea lor a 
proroci, căci sufletele lor, oarecum de 
mărimele şi greuimele lucrurilor, mai de 
multe ori şi mai adese atingându-să, şi 



preste simţirea lor să para prosgnostici). 
A cării păreri aieve acmu să făcu dovada, 
de vreme ce dintâiaş dată chiar amândoi 
dzisără (de veţi pomeni pricina ce să 
scornisă pentru mică şi de nemică 
jigăniuţa, ce să cheamă Liliac) şi 
amândoi în gura mare spusără (că din 
pricinile mici mari gâlceve să scornesc şi 
ţinţariul să face armăsariu). Au nu, dară, 
pentru aceasta mai denainte să feriia şi 
acestea pre carile noi acmu cu ochii 
trupului de faţă le privim, pre acele ei, 
încă până a nu fi, cu ochii sufletului le 
oglindiia? Noi, dară, atuncea cuvântul lor 
în puţin socotind, acmu să vede ca de 
capul viperii ei cu socoteala ferindu-ne, 
noi cu nesocoteala în coada scorpiii am 
cădzut, neferindu-ne (însă precât 
semnele cuvintelor împungătoare, chipul 
inimii pizmuitoare au arătat). La arătare s- 
au făcut că nu spre aşedzarea gâlcevii 
proaspete, ce spre obrinteala pizmei 
împuţite şi cuvintele, şi lucrurile s-au 
început, carile ranelor trupului monarhiilor 



nu tămăduire, ce burzuluire aduc (că 
precum otrava cumplită stomahul 
otrăvind, tot trupul putredzeşte, aşe pizma 
veche spre izbândă a aduce, tot statul 
monarhiii răzsipeşte) (şi precum un 
mădulariu cu netămăduită boală 
pătimind, princet, princet, tot trupului 
moarte pricineşte, aşe în toată publica cu 
rău gând şi cu pizmă asupra altora 
îmblând, cu vreme toată monarhiia cu 
capul în gios prăvăleşte). întâi fost-au 
trebuit pre cei ce aducători şi pricinitori 
gâlcevii ar fi fost fără nici o zăbavă dintre 
mijlocul nostru să-i fim scos, şi, până a nu 
pătrunde gâlceava aceasta inimile şi 
sufletele tuturor, să fim ales ce-i de 
scădere şi de folos (că precum cineva, 
pentru mântuinţa a tot trupul şi pentru 
paza vieţii, fier, foc, şi tăierea a unui sau 
şi a doaă mădulare ardere, tăiere şi de tot 
de la sine lepădarea, măcar că cu mari 
chinuri şi dureri, însă sufere şi priimeşte, 
aşe şi în statul publicăi, unul nestătătoriu 



şi de răscoale şi gâlceve scornitoriu să 
socoteşte, carile ca un rău şi beteag 
mădulariu din trupul monarhiii curmat şi 
tăiata fi să cade). 

Că ce folos noaă şi ei Vidra cu sfatul 
fără vreme au adus? Si ce treabă au avut 
Bâtlanul cu atâtea cuvinte inima Vidrii a 
amărîşi a dosedi? Pre Breb la mărturie 
cine l-au chemat? Şi cine cu ce treabă I- 
au ascultat? Numele Strutocamilei, 
siloghizmul Corbului, împotrivă voroava 
Ciacalului la propozitul adunării aceştiia 
ce folos au adus? Vânătoarea arapilor, 
fuga Căprioarii şi primejdiia Strutocamilei 
la acesta sinod ce amestec au avut? Ce 
adevărul ieste acesta (că zavistiia ieste 
jiganie cu multe capete şi cu toatele 
înghit pizmă şi deodată borăsc gâlceavă 
şi vrajbă). Căci Bâtlanul socotind că 
Vidra prin gârle vânatul peştelui îi 
împuţi neadză, i s-au părut că i să va 
deşerta vreodată guşea de putregiune de 
peşte şi maţile de viermi de putregiune 



(căci lăcomiia Bâtlanului lumii ieste 
vestită). Brebul aşijderea ieste jiganie 
carea, puterea organelor născătoare 
pierdzindu-şi, în firea şi îndrăpniciia 
hadâmbilor cade, carile vreunui de duh 
purtătoriu, pre câţi soarele încăldzeşte, 
priietin adevărat să-i fie, sau binele să-i 
poftească nici s-au vădzut, nici s-au 
audzit (că năcazul lipsii la unul scorneşte 
zavistiia prisoselii la altul). Şi aşe 
mărturiia lui asupra Vidrii de păcura 
zavistiii neimată şi neîntinată să să 
socotească nu să poate (că mai lesne 
ieste cineva o mie de ani în fântânele 
cătranului să lucredze şi cu cătran să nu 
să pice decât un ceas zavistnicul cu cela 
căruia zavistuieşte voroavă să facă şi 
cuvânt pizmos din gură-i să nu-i iasă). Au 
doară căci odânăoară un blănariu în 
meşterşug isteţ pre altul în conoştinţă 
prostatec au amăgit şi în loc de piiele de 
breb i-au vândut blană de vidră? Au 
numai spicul părului şi floarea pieii 
amânduror asămănându-să, pre Vidra 



precum odânăoară Breb să fie fost o 
dovedeşte? Ba mă credeţi că, de s-au 
amăgit ochii prostatecului, nici Vidra, nice 
piielea Vidrii fiinţa sa ş-au schimbat. Că 
firea în lucruri nu în celea ce-şi răduce, ce 
în celea ce ieste să socoteşte. (Că 
tâmplările precum vin, aşe să şi duc, 
deasupra ipohimenului, nicicum fiinţa-i 
stricând), ce toate acestea altă nu fac, 
fără numai (din zavistie împoncişere, din 
împoncişere năduşală şi asupreală, din 
asupreală gânduri de şuvăială şi cuvinte 
de răzsuflare să scornesc), precum 
Bâtlanul asupra Vidrii cu Brebul în pâră şi 
mărturie s-au împreunat, Ciacalul şi 
Căprioara partea Vidrii ţiind, siloghizmul 
Corbului au răzsipit şi mii de mii de ocări 
împotriva Strutocamilii au scornit. 
Aceasta iarăşile mai mult prin mijlocul 
gloatelor de să va tăvăli, sau ea, sau alta 
în locul ei, de năcaz împingându-să, 
asupra alţiia altă ceva mai mult şi mai de 
ocară poate să gârâiască. Şi aşe în toată 
gâlceava întorcându-să, o clătire 



nestătută şi neobosită între toţi să va 
scorni. 

Şi de ciia urmadză între împăraţi nu 
numai pentru Liliiac scânteile împotrivirii 
a scântiia, ce încă şi pentru Fiii şi Inorog 
pârjolul mâniii şi pojarul izbândii a să 
aţiţa. Care lucru, numele adunării fericite 
în porecla răzsipei nefericite fără greş va 
muta. 

Aşijderea că lucruri mici ca acestea, 
iată că şi spre mari gâlceve cresc, şi, de 
să vor cumva putea aşădza, încă vreun 
sămn de nedejde ca acela până acmu nu 
să arată. Dară de va agiunge giudecata 
cineva între doi monarhi a căuta şi inimile 
a doi împăraţi a împăca, oare cum 
aceasta la săvârşit a aduce va putea? Şi 
cine în mijlocul lor a întră va îndrăzni? 
(Că mai greu nu ieste de giudecat decât 
pâra între doi priietini — ales împăraţi 
fiind — a căuta, căci cineva între doi 
nepriietini pâra alegând, pre unul priietin 



poate să facă, iară dintre doi priietini unul 
să face aşeşi de tot nepriietin). (Că din 
fire moritorii aşe sint tocmiţi, nu numai în 
războaie şi nu numai în gâlceve şi aseşi 
nici în glume şi giocuri a să birui de la 
altul priimăsc.) Apoi din gura Ciacalului 
cineva poate a vrăji că, precum socotesc, 
gura numai era a lui, iară duhurile până 
într-atâta îndrăznitoare şi cuvintele aşe la 
inimă lovitoare a altuia sint, carile ca 
toate grosimea fumului ce iese mare 
văpaie pre urmă a izbucni arătătoare 
sint". 

Aceasta Vulpea audzind, tare în 
ascunsul ştiinţii sale să împunsă şi, 
pentru ca nu mai în multvoroava Lupului 
să să trăgănedze, cu scurtă voroavă 
cuvintele într-altă parte sili a le abate 
(însă firea totdeauna pre meşterşug 
biruieşte şi din plinirea inimii cuvântul şi 
fără veste izbucneşte). într-acesta chip şi 
Vulpea făcu, că în loc ce gândiia, spre 
potolirea cuvintelor să grăiască, cu iarbă 



pucioasă focul vru să potolească şi cu 
iască scânteia sili să înadusască, si într- 
acesta chip cu mare glas cuvântul din 
gura ca piiatra din praştie îşi slobodzi (că 
cuvântul slobodzit mai iute decât fierul 
împănat să duce, şi piatra în fundul mării 
aruncată precum vreodată tot a mai ieşi 
tot să nădăjduieşte, iară cuvântul grăit, 
precum va fi putinţă a să dezgrăi, toată 
nedejdea lipseşte): 

„Şi oare cine, dzisă, vreodânăoară au 
dzis că glasul Corbului ieste spre chedzi 
buni? Carile măcar siloghizmul lui 
Aristotel, măcar sofisticul lui ... ar avea în 
gură? Şi cu atâta de acmu înainte 
grăiască şi altul, de vreme ce eu nu din 
cap, ce din coadă, nu denainte, ce 
dinapoi încheierea siloghizmului fac, 
adecă (mai prelesne ieste soarelui 
răzsărit radzele luminii de pre faţa 
pământului a-şi opri decât adevărul în 
veci cu minciuna a să coperi"). Toate 
zburătoarele să tulburară şi de dulce 



otrava Hulpii tare să ameţiră. Căci bine 
cunoscură că toată puterea siloghizmului 
Corbului să curma şi apărarea carea spre 
partea monarhiii sale făcea în deşert 
ieşiia. Pre lângă a Vulpei de cuvânt 
împunsătură toată a Lupului uitară 
învăţătură. 

Iară în monarhiia păşirilor era o pasire 
carea să cheamă Cucunos; aceasta ieste 
din fire cu socoteală înaltă, cuvântul vreo 
dată gios să-i rămâie nu priimeşte, însă 
multe grăieşte, dară puţine isprăveşte, la 
mânie iute, la foame nesăturată ieste: 
dzic că viţelul întreg de-abiia îi ieste de 
gustarea dimineţii. Iară la ospăţul 
prândzului cu taurul şi cu cămila nu să 
satură. Despre partea stomahului aşe, 
iară despre partea sufletului cu multul 
mai mult nesăţios şi nesăturat ieste; prin 
olaturile ei altă jiganie nu numai cât a nu 
vieţui, ce nici a trece fără primejdie poate 
(că mai pre lesne socotesc şi mai fără 
primejdie cineva călătorie pre lângă 



vârtopile zmeilor şi bârlogurile leilor a 
face să poată decât prin hotarăle aceluia 
a trece carile pururea de foamea lăcomiii 
să chinuieşte). Aceasta pasire, dară, cu 
mare mânie, mai mult din stomahul 
tulburat decât din rostul fără sfat, într- 
acesta chip cuvintele deodată cu balele 
îşi stropiia :„Fi-s-ar cădzut, o, priietinilor, 
Lupul pildele sale ciobanului să le 
vândză şi Vulpea prisăcariului bătrân 
ciumiliturile să-şi arete. Iară de ieste 
glasul Corbului spre sămn rău luat, cine 
va fi acela carile să nu poată cunoaşte 
(că când unuia veste rea de la cineva îi 
vine, aceiaşi veste altuia altul de bună îi 
o duce), ce fie glasul Corbului rea veste 
în urechile Lupului, Ciacalului, sau 
măcară şi singur Leului, însă sint alte 
urechi carile, cu dragoste priimindu-l, cu 
dulce în cămara inimii sale îl ascund. 
Iarăşi şi amintrilea, că deşi peste tot şi 
tuturor glasul Corbului ieste neplăcut, 
avem între noi Coţofana căriia din 



limbă-i fericire şi din gură-i bună vestire îi 
cură. Dară şi cu aceasta ce să 
isprăveşte? Până când dară, o, păşirilor, 
în glogozala în zădar vă îngăimaţi şi 
statul vredniciii voastre în samă nu 
băgaţi? Până când vor urla, vor lătra şi 
vor scânci jigăniile şi dobitoacele 
acestea, carile pururea supt umbra 
noastră îmblă şi ochii noştri totdeauna în 
spinarea lor privăsc? Până când ce firea 
singură arată, voi aceasta nu cunoaşteţi 
vreodată? Că din fire aşe ieste orânduit, 
ca tot dobitocul şi toată jiganiia în patru 
picioare cu capul spre pământ plecată să 
îmbie, şi toată păşirea prin aier zburând 
şi pe deasupra lor trecând, uneori cu 
umbra să le ocrotească, iară alteori cu 
unghiile şi cu pintinii să le lovască (că 
pururea şi mai totdeauna pre stârvul 
dobitocului păşirea să pune, iară de 
penele sau tuleiele păşirii rar dobitoc să 
îneacă). De care lucru, socotesc că 
cinstea şi vredniciia monarhiii noastre 
puţin de la ai săi socotindu-să, spre 



deschiderea gurii a jigănii ca acestea 
pricină s-au dat. Deci guri ca acestea nu 
cu siloghizmuri loghiceşti, ce cu porunci 
împărăteşti sintsă să astupe. Precum 
marele nostru împărat şi nebiruitul 
monarh, Vulturul, sămnul biruinţii 
Corbului au dat, Corbul dară şi epitropul 
Vulturului, ase va, ase porunceşte, ase 
să să facă. 

Cu a ceştiia sentenţie putere şi eu 
acmu sprijenindu-mă, cuvânt şi sfat ales 
dau. Vidra dintr-amândoaă monarhiile 
afară să fie, Strutocamila ori în care izvod 
îi va plăcea, într-acela să să scrie. 
Strutocamilii, după chipul ce din fire are 
şi din ocrotirea Corbului cea tare, între 
alalte dihănii şi cornul cel de putere să i 
să dea, căci partea Corbului clironomiia 
Vulturului are. 

Iară cine acestora împotrivă ar gândi, 
ar grăi sau ar face, pedeapsa moarte 
groznică să-i fie. Acesta ieste cuvântul 



Corbului şi bună plăcerea Vulturului (că 
când grăiesc preoţii lui Apolon de la 
Delfis, atuncea tac toate vrăjile de la 
Memfis)." 

Atuncea toate păşirile şi dihaniile 
zburătoare, socotind că nici cuvânt 
împotrivă, nici socoteală de asemenea 
Coconozului să va mai putea afla, cu 
toatele într-o gură: „Facă-să, facă-să, şi 
voia şi porunca împăratului şi epitropului 
plinească-să!" strigară. 

însă, precum dzice dzicătoarea (că 
răspunderea moale frânge mâniia, şi 
trestiia înduplecată de vivor nu să frânge) 
(aşijderea, potolindu-să mâniia, cuvântul 
cel moale, tare şi vârtos a fi să arată, şi, 
trecând vivorul, trestiia iară la locul său 
rămâne dreaptă), într-acest chip smerit 
chipul jigăniuţii (carile să cheamă povaţa 
Leului şi adulmăcătoriu vânatului îi ieste) 
şi moale glasul lui, precum dârdze 
cuvintele Cucunozului într-altă parte 



abătu, aşe cu prea supţi re meşterşug 
toată învăluiala desfăcu şi Strutocamila 
cine şi ce ieste singură pre sine să să 
vădească îndemnă (că mai de credzut 
ieste un cuvânt de mărturisire a gurii 
hirişe decât o mie de mărturii a altora 
streine). 

Aceasta jigăniuţă într-acesta chip 
scurte, dară cu virtute cuvintele sale 
începu: 

„Singura a mea a trupului slăbiciune şi 
micşurare a sufletului supus şi a voii 
legate arătătoare ieste (că obiciuiţi sint 
muritorii cu înălţimea statului, cu frâmseţe 
trupului şi cu ghizdăvia feţii, ca cu un 
lucru prea mare de la fire dăruit a să 
lăuda şi încă mai mult între alţii nu numai 
arcoasă sprâncenele-şi a-şi râdica, ce şi 
sfaturile preste cuviinţă a-şi da şi 
socoteala preste măsură a-şi râdica). 



Aşijderea, împotrivă ieste de socotit 



(că în cei mai mulţi mărimea şi greuimea 
trupului sămnul micşorimei sufletului şi 
iuşurimei minţii ieste). Şi iarăşile cine în 
lume aceasta dovedit nu-şi va avea (că 
vredniciia sufletului nu de pe frâmseţea 
trupului să măsură. Căci nebunul la chip 
frumos şi trupului grea pedeapsă şi 
numele la mare ocară ş-au scos. Iară 
înţeleptul grozav şi ghibos nici au gândit 
vreodată, nici au făcut lucru fără folos). 

Deci precum cu cea mai mică şi cea 
mai de nemică între toate jigăniile să fiu 
aievea ieste. De care lucru mie nu cuvânt 
între voi a grăi ce nici împins de flegmă a 
tuşi macară nu mi s-ar cădea. însă de 
vreme ce voia şi porunca a marilor 
împăraţi au fost ca în adunarea de obşte 
şi sfaturile de obşte să fie, cu a lor 
poruncă sprijenindu-mă, supunerea 
trupului în slobodzeniia sufletului acmu 
îmi întorc (că spre închisoarea şi legarea 
trupului un lanţuh şi o vartă destule sint, 
iară spre strânsoarea sufletului şi spre 



opreala voii slobode nici mii de mii de 
lanţuje, nici dzăci de mii de închisori pot 
ceva face). 

De care lucru într-acesta chip dzic (că 
unde pravila în silă şi în tărie, iară nu în 
bună socoteală şi dreptate să sprijineşte, 
acolo nici o ascultare a supuşilor 
trebuitoare nu ieste). O, cinstiţilor şi dintr- 
îmbe părţile vestiţilor senatori, ce poate fi 
aceasta între voi din toate părţile 
neaşedzată, iară altă dată mai mult decât 
să cade simaţă voroavă? (Nime în lume 
atâta de ascuţit la minte şi iute la 
giudecată a afla să poate, carile în toată 
alegerea negreşit şi nesmintit să fie) şi 
(macară că aspru lucru ieste pentru cele 
şie cunoscute dreapta giudecată a face 
cât mai vârtos cu greu şi aşeşi peste 
putinţa a toată firea va fi, pentru cele şie 
mai denainte nicicum ştiute sau 
cunoscute, de bune sau de rele, de 
vrednice au blăstămate, deosăbire a 
face). Că după a mea socoteală dzic (că 



mai pre lesne ieste cuiva fără organul 
ochiului şi fără lumina soarelui între alb şi 
între negru a deosăbi decât fără 
cunoştinţa lucrului de vrednic sau de 
nevrednic a-l alege). într-acesta chip 
poate fi să fie şi sentenţiia carea 
dumnealui Cucunozul spre vredniciia 
Strutocamilii au lăsat. De care lucru dzic 
(că nime mai mult a altuia decât al său 
giudecătoriu şi nime mai mult pre altul 
decât pre sine a să cunoaşte poate, când 
spurcata lipseşte filaftie). De unde 
urmadză mai cu cuviinţă a fi de toată 
voroava dezmăţată părăsindu-vă, pre 
Strutocamila de faţă să chemaţi şi pre 
dânsa pentru sine ce dzice şi ce 
socoteşte să o întrebaţi. Şi orice răspuns 
ar da, pre acela în ciurul alegerii cu 
dreapta bunei socotele să-l zbateţi. Şi 
aşe atuncea pre lesne deosăbirea între 
grăunţe şi între pleave a face viţi putea". 

La acesta sfat nu numai cât Coconozul 
nu avu împotrivă ceva a răspunde, ce 



încă şi tuturor gloatelor foarte plăcut fu şi 
toate capetele mari şi deşerte celui mic şi 
plin să plecară (că sfatul carile poate da 
săracul învăţat şi înţelept toţi împăraţii 
nebuni şi neispitiţi nu-l pot nemeri). (Că 
ştiinţa înţelepciunii nu în scaunele trufaşe 
şi înalte, ce în capetele plecate şi învăţate 
lăcuieşte.) Şi aşe, Strutocamila în 
mijlocul theatrului chemară. Căriia 
întrebarea pentru sine înainte-i pusără: 
„Si ce? Si cine ieste?" o întrebară. 

Iară Strutocamila răspunsă, dzicând: 
„Eu sint un lucru mare şi voiu să fiu şi mai 
mare, căci aceasta chipul îmi vrăjeşte, de 
vreme ce tuturor celor ce mă privăsc 
mierare şi ciudesă aduc. în palaturile 
împăraţilor de pururea mă aflu, puterea 
stomahului atâta îmi ieste de vârtoasă, 
cât şi pre fier, şi pre foc a amistui poate. 
Acestea vrednicii la mine aflându-să, au 
nu toate laudele Cucunozului şi 
sămăluirile Corbului mi să cuvin? 
Aşijderea, agiutorind priinţa şi ocroteala 



Vulturului, de m-aşi putea în aer înălţa 
decât toate zburătoarele, aşeşi şi decât 
Vulturul, mai arătoasă aşi fi ". Toate 
dihaniile, la răspunsul ei, râsul cu hohot 
îşi clătiră, numai Corbul şi Cucunozul 
stomahul îşi tulburară. 

Deci unii de mânie şi de năcaz pre 
nări pufniia, alţii de ruşinea în inimă 
ascunsă pre obraz să aprindea, iară alţii 
cu batgiocură în laude şi cu mascara în 
pofală o lua (că cu cât ştiinţa rea într- 
ascunsul inimii năcăjeşte, cu atâta la 
ivala tuturora ieşind, ruşinea în fată îi 
pedepseşte). 

Iară unul dintre gloate (din ceata 
dobitoacelor poate) glas ca acesta ridică: 
„O, priietini şi fraţi, la aceasta adunare 
împreunaţi! Dumneaiei Strutocamila, 
precum în părţile de gios (şi poate fi sau 
supt, sau aproape supt brâul ars) să 
naşte si trăieşte, tuturor ştiut ieste. în 
capul ai căriia soarele lucru împotrivă au 



lucrat. Că de s-ar fi născut în părţile 
crivăţului şi să fie trăit în părţile austrului, 
căldura soarelui umedzala crierilor i-ar fi 
mai uscat, şi aşe tidva capului spre 
îndesarea crierilor şi cuprinderea 
înţelegerii o ar fi silit. Ce ea poate fi din 
fire capul uscat având, în carile de au şi 
fost vreo umedzală firească, arşiţa 
soarelui şi căldura austrului porii pieii şi 
încheiturile osului tidvei mai mult decât 
au trebuit i-au deschis. Şi aşe, puterea 
căldurii cu puţina umedzală şi a crierilor 
materie pre o parte îi scotea, iară pre altă 
parte, în locul crieri lor, vântul sau aierul 
clătit întră şi [şi] lăcaş vecinie în căpăţină- 
i îşi afla (căci, precum fără prepus ştiţi că 
în fire loc ceva deşert a să da nu să 
poate) şi ase din vântul strâns, vânt 
sloboade (că cineva ce nu are, a da nu 
poate). însă, oricum ar fi, prostimei ei 
iertăciune a să da să cade, de vreme ce 
poate fi că categoriile loghicăi n-au citit şi 
în cărţile ştiinţii nu s-au zăbăvit (că celor 
ce multe lumânări în citeala cărţilor 



topesc, ochii trupului la videre să 
tâmpăsc. Iară celora ce niciodată pe 
slove au căutat, măcar că vederea ochilor 
mai ascuţită ş-au păzit, însă neştiinţa în 
întunericul şi în tartarul necunoştinţii i-au 
vârât), laramintrilea de ar fi fost, după 
categoriia ce o aţi întrebat, după aceia ar 
fi şi răspuns. 

Ce acmu ea la întrebarea ceinţii, dă 
răspunderea câtinţii şi feldeinţii. 

Aşijderea voi o întrebaţi ce ieste, iară 
ea vă răspunde cât ieste şi în ce feliu 
ieste (că răspunderea când nu să dă 
după întrebare, puţin deosăbeşte din 
voroava mutului cu a surdului). Şi iarăşi 
voi o întrebaţi ce dzice pentru sine, iară 
ea vă răspunde ce cere, pofteşte şi pune 
în sine. 

De care lucru socotesc urechile de 
greţoasă cuvintele ei cu alt chip să vă 
curăţiţi (că pre cât greu bucatele vârtoasă 



stomahului slab aduc, pre atâta 
nesuferire aduce şi cuvântul nealcătuit la 
urechea bine ascultătoare). Adecă, întâi, 
de ieste cu putinţă, aşeşi de tot şi 
întrebarea voastră şi răspunderea ei de 
tot să să curme (că sufletul înţelept pre 
cât gura cuvinte rele a nu grăi, pre atâta 
şi urechile voroave fără folos a nu audzi 
îşi opreşte). 

Iară aceasta de nu ieste cu putinţă, aşi 
sfătui ca nu după a voastră cunoştinţă, ce 
după a ei prostime şi neştiinţă să o 
întrebaţi, nici ce şi cine ieste, căci bine 
ştiţi (că tot capul şi sfârşitul filosofiii ieste 
cineva pre sine ce ieste a să cunoaşte), 
ce cum o cheamă o întrebaţi. 

Şi de-şi va şti numele, precum oarece 
sămn de cunoştinţă să fie având ieste 
nedejde, de nu mai multă, încailea cât 
fietecare dulău numele de pe sunetul 
glasului îşi simpte. Iară de nici a numelui 
hiriş însămnarea în fantazie nu va fi păzit, 



aşeşi de tot nedejdea curmaţi, precum de 
la cel neştiutoriu ştiinţă a vâna viţi putea 
(căci vânătoriul ştiinţii socoteala, iară 
măiestriile simţirea ieste)". 

Aşedară, după socoteala şi sfatul 
acestui înţelept şi anonim sfetnic, „Cum te 
cheamă?" pre Strutocamilă întrebară. Iară 
ea răspunsă: „Eu pe mine niciodată nu 
mă chem (au în locul numelui gramatica 
n-aţi citit, unde arată că mă în locul 
numelui, eu, de căderea chemătoare să 
lipseşte?), ce alţii pre mine, «o, 
dumneata» mă cheamă", larăş o 
întrebară: „Dară numele îţi ieste, o, au pe 
alt nume te cheamă?" Iară ea răspunsă: 
„Când strigă cătră mine cineva, atuncea 
audzu, precum şi pe voi acmu, când m-aţi 
chemat, v-am audzit. Deci acmu, va rog, 
spuneţi-mi, ce m-aţi chemat?" 

Cu toţii deodată cunoscură (că nu în 
chipul arătos, nici în dobitocul căpăţinos, 
ce în capul pedepsit şi cu multe nevoi, 



domirit crierii cei mulţi sălăşluiesc), în 
care chip şi tâmpă mintea săracăi 

Strutocamilii se arătă. De care lucru 
mai mult a o cerceta şi în zădar cuvintele 
a-şi lepăda să părăsiră şi acmu cu a 
tuturor tăcerea mai mai a Corbului 
siloghizm şi a Cucunozului sentenţie să 
mărturisiia (căci tăcerea multă la 
răspunderea de treabă în locul mărturisirii 
să ţine). 

însă iarăşi Căprioara de Aravia, 
apucând voroava, a clăti cel adevărat 
nume ce va să dzică la ivală îi scoasă. 
Aceasta, dară, într-acesta chip grăi: „De 
ieste toată pofta adunărilor pentru numele 
jigăniii aceştiia a să înştiinţa, pre cât în 
proasta mea ştiinţă să află, a spune nu 
mă voi lenevi (că pre cât ieste de cu greu 
şi de scădere cineva de ştiinţă sărac a fi, 
cu atâta de urâcios lucru ieste cineva 
ştiinţa despre cei poftitori a-şi ascunde). 
Precum amândurorcea mai multă lăcuire 



în năsipurile Araviii să ne fie şi mai 
denainte s-au pomenit. Cu care pricină 
socotesc că fietecărui dobitoc numele 
mai chiar şi mai hiriş să-l ştie lăcuitorii 
carii sint de acelaşi loc cu acel dobitoc. 
De unde urmadză ca limba arăpască mai 
chiară hirişiia numelui jigăniii aceştiia să 
fie numit. 

în limba, dară, arăpască, macară că 
numele ei în patrudzăci şi una de feliuri 
să numeşte, însă cel mai hiriş, şi precum 
proştilor, aşe învăţaţilor mai obiciuit ieste 
uştiurmurg, carile sarachenii îl 
tălmăcescu devecuşi. De la arapi să 
vede că elinii cu tălmăcirea s-au îndatorit, 
de unde îi dzic otrono"mhlrV, adecă Struţ- 
cămilă. Iară când ar tălmăci hiriş numele 
de pe sunarea limbii arăpeşti, i-am dzice: 
cămilă-pasire." 

Atuncea, hirişul nume a prostului 
dobitoc dacă învăţară, dzisără: „Pentru 
numele lui acmu bine foarte ne-am 



înştiinţat, însă, oare, cine s-ar afla în 
lexicoanele etimologhiceşti ca încă şi mai 
dintr-adânc şi mai curat numele ei să ne 
tâlcuiască?" Deci unii dzicea: „Moimiţa 
Liviii, căci ieste mai uimitoare minţii". Alţii 
dzicea: „Coşcodanul Tharsisului vechiu 
(carea acmu să dzice America) căci în 
instrumentul muzicăi poate cântece 
alcătuite a cânta". Iară alţii dziseră: „Ba 
nici aceştia ceva nu vor isprăvi, că măcar 
că socoteala oarecum aceasta a înţelege 
le-ar agiunge, însă limba spre închipuirea 
cuvântului nu le agiunge. 

De care lucru, socotim că o jiganie ce 
poate învăţa gramatica şi organele limbii, 
schimbarea şi sunarea sileavelora 
alcătui pot (că multe agiunge mintea 
ascuţită, carile limba fâicavă şi slabă a le 
vorovi nu poate). Ca aceasta dară 
socotim că numai Papagaia ieste, carea 
mai chiar cuvintele dobitocului 
sămăluitoriu a urma poate." 



Hulpea macară că ceva la gloate a 
grăi ca o înţeleaptă tare posti ia şi în ceva 
împunsă a fi să nu să arete, vârtos să 
feriia (că a toată mulţimea, veri de cinste, 
veri proastă ar fi, voroavele, înţeleptul a le 
asculta, de nu folos, dară nici pagubă va 
avea; iară cuvântul a grăi, macară cătră 
cel prea ispitit, fără primejdiia plăcerii sau 
neplăcerii, de abiia ieste de nedejduit), 
însă atuncea pre toţi aşeşi de tot de la 
hotarul ştiinţii depărtaţi vădzindu-i, nici 
frâul gurii a-l mai sprijeni, nici lăcata 
tăcerii nedescuiată a feri putu: 

„Şi aşe, vede-să, o, priietinilor, dzisă, 
cu depărtarea locurilor şi lipsa lucrurilor 
carile într-acel loc, măcar că multe, iară 
aiurea prea puţine, aflându-să, şi 
audzirea lor minunată şi vederea ciudată 
li se pare. De care lucru, Papagaia, căci 
vine de la locuri departe, toţi a o audzi şi 
a o privi poftesc. însă la vredniciia ei, de 
nu întrece Coţofana de Evropa, iară 
precum agiunge, nime nu va putea 



tăgădui, ce căci precum papagaiele 
acolo prin izbelişte, aşe acestea aicea 
prin târvelişte multe să află. 

Pentru-aceia Coţofana aicea atâta 
cinste şi laudă nu i să face (că săturarea 
ochilor ieste ca şi greaţa stomahului, că 
precum stomahul destul încărcat, 
bucatele măcar fie şi cu aromate, nu cu 
mirosul acel frumos poftă, ce greaţă îi 
aduce, aşe şi ochiul de privală săturat 
albul vede negru şi frumosul grozav). Iară 
mi să pare că la Liviia mai în mare cinste 
să află coţofanele decât în Evropa 
papagaiele şi mai scumpă poate fi o mâţă 
vânătoare decât o moimâţă giucătoare 
(că pofta în lume cu lucrurile împreună şi 
inimile stăpânind, cestuia, ieftin, iară 
celuia scump nume au pus) (că aşe ieste 
din fire tocmit, un lucru cu cât mai de la 
mulţi să pofteşte, cu atâta mai de la mulţi 
lipseşte). însă cât spre trebuinţa a aceştii 
adeverinţă, precum mi să pare, nu pasire 
gramatică, ce jiganie filosoafă trebuie, că 



nu etimologhiia numelui, ce fiinţa lucrului 
trebuie tâlcuită când cineva de acel lucru 
a să înştiinţa pofteşte. Că în numele 
acesta doară de ieste vreo ascunsă 
ieroglifie (precum la eghipţiieni numele 
filului însămneadză chipul împăratului), 
iară cât ieste despre etimologhie, 
fietecine o poate pricepe, că din struţ, 
pasire, şi din cămilă, dobitoc ieste 
alcătuit." Aceasta de la Hulpe cu toţii 
audzind şi precum adevărul aşe ieste 
înţelegând (că la mintea spre înţelegere 
gătată mai tare pătrunde cuvântul 
adevărului decât prin moale grosimea 
trupului ascuţită simceaoa fierului 
dzisără: „Dară cine între noi poate fi acela 
carile mai mult sufletul în filosofie să-şi fie 
crescut şi după pravile el trupul să-şi fie 
scădzut? (Că cu anevoie ieste cineva 
trupul în toate pre larg şi de saţiu să-şi 
hrănească şi sufletul de poftele trupeşti 
nebetejit să-şi păzască), (că precum în 
hrana slobodă trupul să îngroaşă şi să 
îngraşă, aşe de post trupul vitionindu-să, 



sufletul să supţie şi să învârtoaşă) (căci 
foamea la trup moarte firească, iară la 
suflet viaţă cerească aduce). 

Şi cine ieste acela carile mai într- 
adânc lucrurile fireşti şi fiinţele trupeşti să 
fie pătruns?" La carea unii dzicea că 
Moimâţa aceasta va putea isprăvi. Carea 
răspunsă precum mai mult în filosofiia 
obiceinică decât în cea fizică s-au zăbăvit 
şi mai mult de pravilele obiceilor decât de 
fiinţa lucrurilor poate giudeca. 

Alţii dzicea că poate Privighitoarea 
aceasta săvârşi, căci în cuvânt vreodată 
a să osteni nu ştie. Ce mai cu de-adins 
lucrul cercând, o aflară că macară că în 
limbă lată şi la voroavă neîncetată ieste, 
însă ce şi pentru ce, aşe mult ritoreseşte, 
nici ea nu poate ştie (ca voroava lungă şi 
tot aceia, de multe ori poftorită, de ar fi cât 
de dulce şi de frumoasă, până mai pre 
urmă să arată greţoasă şi săţioasă). 



Iară mai pre urmă cu toţii dzisără că 
precum Vulpea au fost aflătoarea sfatului, 
aşe iarăşi ea va fi săvârşitoarea faptului. 
La carea Vulpea răspunsă: „Firea aşe de 
înţelepţeşte pre la toţi darurile sale ş-au 
îndămânat, cât pre unii în cuvânt, iară pre 
alţii în lucru, pre unii în poruncă, iară pre 
alţii în ascultare, pre unii în stăpânire, iară 
pre alţii în supunere vrednici, putincioşi şi 
suferitori i-au arătat. Aşijderea, unii în 
gramatică, iară alţii în poetică, unii în 
loghică, iară alţii în ritorică, unii în cea 
ithică, iară alţii în cea fizică filosofie mai 
isteţi, şi unii într-ună, iară alţii într-altă 
învăţătură şi meşterşug mai vestiţi şi mai 
fericiţi, după a firii orânduială au ieşit (că 
ce unul Dumnedzău dăruieşte, şi 
orânduieşte. toata lumea nici a lua, nici a 
clăti poate). 

De care lucru umilita mea prostime 
(poate fi din năstavul firii spre aceasta 
orânduită) mai mult în cele cinci glasuri a 
lui Porfirie şi dzece categorii a lui 



Aristotel zăbăvindu-să, cu cheia 
meşterşugului meşterşugurilor (căci 
loghicăi acest titlu a-i da m-am obiciuit) 
uşile a deschide şi lăcăţile a descuia 
pociu; iar mai înluntrurile cămărilor firii 
nici a întră şi mai nici a căuta pociu (că 
împărăţiia firii, precum are domni, 
senatori, deregători şi orânduitori, aşe are 
şi plugari, şi morari, şi portari, şi chelari). 
De care lucru socotesc, precum am şi 
mai dzis, că nu dialectic, ce filosof la 
aceasta slujbă trebuieşte, că a 
dialectecului socoteală ieste numai forma 
siloghizmului să fie, după canoanele 
loghicăi, fie-i macară materiia pentru 
carea siloghizmul face şi necunoscută. 

De care lucru şi eu mai mult fiinţa 
socotelii sau a chitelii decât a lucrului 
pociu cunoaşte." 

Şi aşe şi Vulpea, dialectică, iară nu 
filosoafă să află. Vulpea, macară că de ar 
fi îndrăznit, lucrul acesta singură la cap a- 



I scoate ar fi putut (însă precum adese a 
face dialecticii s-au obiciuit, adecă la 
vreme de strâmtoare cu strofe şi cu 
sofismate, precum şi oştenii, când cu 
mâna şi cu sabiia a birui nu pot, cu 
mihanii şi strataghemate să slujăsc). însă 
cu cleştele cărbunele din cuptoriu şi cu 
mâna altuia şerpele din bortă gândi să 
scoată (precum şi mai denainte prin 
limba şi gura Ciacalului cuvintele îşi 
tunase şi duhurile îşi fulgerasă). Vulpea, 
dară, într-acesta chip şi socoteala îşi 
orândui, şi cuvintele îşi informui :„lnima 
mea, o, priietinilor, spre cea cât de grea 
poruncă şi aspră slujbă a monarhiilor 
noastre pururea gata şi bucuroasă au fost 
şi ieste, şi încă până la cel mai de pre 
urmă abur a fi şi silesc, şi nedejduiesc 
(că cine n-au învăţat nevoia a trage 
pentru toţi, acela nici fericirea va suferi 
împreună cu toţi). însă cine ce are şi cât 
are, atâta poate da şi arăta. Eu, dară, de 
săvârşirea lucrului acestuia precum 
vrednică nu sint şi mă cunosc, şi mă 



mărturisesc. Iară precum pre cel vrednic 
să vă arăt, încă nu mă tăgăduiesc, pre 
carile, de să va tăgădui (căci obiciuiţi sint 
cei adevăraţi vrednici vredniciile sale de 
privala ochilor şi lauda gurilor a-şi 
ascunde) (ce precum focul în piatra mai 
vârtoasă şi în fierul mai îndesat ascuns 
fiind, dintr-aceleaşi şi mai tare lovindu-să, 
scânteiadză, ase şi sufletul plin de 
vrednicie, pre cât mai mult să acopere, 
pre atâta mai tare să descopere) de 
vrednic a-l dovedi, vrednică sint, pre 
carile rugându-l (căci sufletul filosof 
asupreală nu are, de vreme ce toată 
asupreala suferind, precum să i să facă 
asupreală nu simte) şi întrebându-l după 
a sa filosofie, ce va fi adevărul va 
grăi."„Dară cine ieste acela de carile 
dzici?" întrebând-o, ea răspunsă: 
„Adevărat, între toate jiganiile nu numai 
bun şi adevărat filosof, ce încă şi ispitit, 
iscusit anatomic Lupul ieste. Căci şi în 
mari, şi în mici, şi bolnave, şi sănătoase 
jigănii, adese meşterşugul ş-au ispitit, 



atâta cât în toată lumea măcar un dobitoc, 
pociu dzice, că nu să va afla, al căruia 
mănuntăi vreodată de iuţi şi ascuţite 
bricile lui să nu fie fost despicate." 
Aşedară, după învăţătura Vulpii, pre Lup 
de faţă chemară şi de ieste filosof îl 
întrebară. Iară Lupul răspunsă: „Eu de la 
cineva filosofiia n-am învăţat; şi ce poate 
fi întrebarea aceasta?" Ei dzisără: 
„Vulpea ne spuse precum în tine 
filosofăsc suflet şi vrednice duhuri să află. 
De care lucru, socotim că toată hirişiia 
Strutocamilei a ne arăta şi tot adevărul a 
ne învăţa, de vii vrea, vii putea". Iară 
Lupul răspunsă: „Vulpea măcar că acmu, 
sau de sula zavistiii împunsă, sau de 
vicleşugul şi răutatea firii sale împinsă, şi 
preste simţirea ei adevărul atinge (că 
zavistnicul şi vicleanul numai atuncea 
grăieşte adevărul, când sau zavistiia 
descoperindu-i-să, spre rău nu sporeşte, 
sau vicleşugul cu un cuvântai adevărului 
acoperind, spre mai mare rău pre altă 



dată îl opreşte). Iară adevărul ieste 
acesta (că nici lângă cuibul şoimului 
porumbul puii să-şi scoaţă, nici orbul 
celui cu ochi să să facă povaţă, că nici 
porumbul îi va videa vreodată zburători, 
nici cel cu ochi îşi va videa paşii drept 
îmblători). Că într-această dată în lume 
undeva, ceva sau la cineva adeverinţă şi 
adevăr nici vădz, nici a-l videa şi a-l 
mărturisi, fără primejdie a fi, poate (că 
unde răcneşte 

Leul, nu mai urle Lupul şi unde 
piuieşte Vulturul, nu mai geamă hulubul. 
Că nici glasul celuia să aude, nici 
gemutul cestuia, până mai pre urmă fără 
lacrămi de singe va putea fi). Şi cu atâta 
voroava încheindu-mi, pentru această 
întrebare, voi asculta şi altă dată." Cu 
acestea Lupul tăcând, Vulpea, măcar că 
nu în puţin frica Lupului avea, însă 
zavistiia veche spre răutăţi noaă 
nepărăsit o împingea. De care lucru cu 
înţeleapta-şi zavistie socotiia că cu casa 



ei împreună şi coliba vecinului să să 
aprindză multu-şi foloseşte. Şi nu doară 
că socoteala spre lauda Lupului îi era, ce 
numai doară că multîntr-însul vrednicii 
descoperind, despre cei goli de dânsele, 
până în cea de apoi vreo ură asupră i-ar 
aduce (că nărocul aşe vrednicilor 
pizmuind să vede, că cu cât sint mai 
suferitori furtunelor, cu atâta mult valurile 
să le îndesască, şi pre cât lucruri 
vrednice de laudă ar face şi ar arăta, pre 
atâta în ura şi urgiia nevrednicilor să 
cadă. Care lucru fortuna spre mai mare 
ruşinarea celor nevrednici, precum îl face 
socotesc, de vreme ce ei pre cât mai mult 
îi urăsc, pre atâta pre sine să hulesc. Şi 
vrednicii pre cât mai mult să înăduşesc, 
pre atâta în bunătăţi să mai întăresc, nu 
într-alt chip, ce ca cum cu cât mai tare 
cremenea cu oţălul a-i lovi, cu atâta mai 
iuţi şi mai luminoasă scântei sloboade), 
într-acesta chip, dară, Vulpea spre 
înalgiosul Lupului cu toată osirdiia 
nevoindu-să (căci firea ei binele cuiva a 



nu pofti obiciuită ieste), încă mai aievea 
şi mai cu obraznică îndrăzneală, tare, 
strigă în gura mare: „Eu, o, priietinilor, 
celea ce spre vredniciia Lupului voiu să 
grăiesc, nici pizma mă împinge (carea în 
inima mea nu numai căci vreodată nu s- 
au sălăşluit, ce aşeşi nici un ceas n-au 
găzdăluit), nici vicleşugul sau nevoia mă 
încinge, ce pentru tot folosul cel de obşte 
silind, dzis-am şi dzic şi nepărăsit voiu 
dzice că Lupul precum ieste adevărat 
filosof, aşe şi spre isprăvirea trebii 
aceştiia harnic ieste, precum dovedele şi 
argumenturile, pre carile acmuşi-acmuşi 
înaintea tuturor puindu-le, tot adevărul 
lucrului vor mărturisi. Ce întâiaşi dată 
aceasta a şti vi să cade: că eu, ticăloasa, 
priinţa şi agiutorinţa Corbului, pentru mari 
şi multe darurile Vulturului, voiu şi 
poftesc, că de multe ori rămăşiţa 
fărămuşelor mesii Vulturului copiii din 
fălcile foamei şi "olîwV a morţii ne-au 
mântuit. 



Iară Lupul, pentru căci pre sine singur 
a să chivernisi şi viaţa din primejdiia 
foamei a-şi sprijeni ştiind, cu binele altora 
nici cearcă, nici pofteşte să să 
îndemânedze. Căci în şcoala lui 
Dioghenis şi în filosofiia ce-i dzic 
cănească s-au învăţat, a cărora sentenţie 
ieste acela lucru de la cineva să ceară 
pre carile altul nici îl poate da, nici de la 
sine îl poate lua. Căci odânăoară un 
împărat mare întrebând pre Dioghenis ce 
pofteşte să-i dăruiască, i-au răspuns să-i 
dea ce nu-i poate lua, adecă să să dea 
într-o parte din lumina soarelui şi să nu-i 
facă umbră, oprind radzele deasupra 
urciorului în carile şedea. Ce pentru 
obiceile filosofilor acestora şi pentru 
pravilele filosofiii lor, mai mult a dzice 
părăsindu-ne, la cuvântul nostru să ne 
întoarcem. Argumenturile, dară, şi 
dovedele spre a Lupului de înţelept şi de 
filosof încredinţare îmi sint acestea: 

1. Semiramis: Pofta izbândirii strâmbe 



2. Raiul spândzurat: Fericirea 
nestăruitoare 

3. Evfrathul: Nesatiul lăcomiii 

4. Leul: Partea moldovenească 

5. Vulturul: Partea muntenească 

6. Jiganie: Tot neamul moldovenesc 
Jiganie rumpătoare: Boierimea şi cei mai 
mari a moldovenilor 

7. Pardosul: lorgaki vornicul 

8. Ursul: Vasilie vornicul 

9. Lupul: Bogdan hatmanul 

10. Vulpea: llie stolnicul 

1 1 . Ciacalul: Maxut user 

12. Mâţa Sălbatecă: llie Cantacuzino 



13. Pasire: Tot neamul muntenesc; 
Pasire rumpătoare: Rudeniia şi 
boierimea celor mari, a muntenilor 

14. Brehnacea: Costantin stolnicul 

15. Şoimul: Toma postelnicul 

16. Uleul: Ştefan paharnicul 

17. Cucunoz: Mihai spătar 

18. Coruiul: Răducanul 

19. Hârăţul: Radul Golescul 

20. Bălăbanul: Şerban Catacuzino 

21. Blendăul: Şerban logofetul 

22. Monarhie: Ţară, publică 

23. Cânii: Capichehaile 

24. Ogari: Călăraşi 



25. Coteii: Iscoade 

26. Bursuc: Lupul vornic 

27. Nevăstuică: Fata Dedului 

28. Guziul Orb: Dedul 

29. Şoarece: Ursechel 

30. Jiganie vânătoare şi de vânat: 
Boierime mai de gios a moldovenilor 

31. Corbul: Basaraba voda; Epitrop: 
Domn a fietecării ţări 

32. Pasire vânătoare şi de vânat: 
Boierimea mai de gios a muntenilor 

33. Dobitoc supus: Ţărănimea, 
prostimea moldovenilor; Pasire supusă: 
Ţărănimea, prostimea muntenilor 

34. Boul: Donici lugufetu 



35. Căprioara: Caratziestii 

36. Lebăda: Cornescul banul 

37. în săbor a să obşti: Cu toţii într-un 
sfat a fi 

38. Liliac: Marco Pseudobeizade 

39. Vidra: Constantin vodă Duca 

40. Brebul: Bpuraz postelnic 

41 . Monarhiia celor de apă: 
Ţărigrădenii 

42. Cămila: Mihalaki Racovitza 

43. Strutocamila: Mihai vodă 

44. Marginile gârlelor: Fănariul 
Ţarigradului 

45. Căprioara de Aravia: Dimitraşco 
Caratze 



46. Siloghismul: domnie altuia 

47. Epitrop Vulturului: Domn Ţărâi 
Munteneşti 

48. Ca asina despre maică: Viţa bună, 
carea să trage despre maică 

49. Coţofana: Gramaticul muntenesc 



Partea a doa 



„întâiaşi dată, socotiţi, o, fraţilor, şi 
aminte luaţi cuvintele carile mai denainte 
înaintea tuturor gloatelor au făcut. Că au 
nu el în proimiul voroavii sale dzicea, 
precum inima împăraţilor din mulţimea 
lucrurilor şi a ştiinţelor, carile în publică-li 
şi în curte-li să tâmplă, mai ades decât 
alaltora câtodată prosgnostice fac? şi 
cum din putregiunea peştelui în maţele 
Bâtlanului viermii să nasc? Şi Brebul, 
părţile bărbăteşti pierdzindu-şi, în zavistie 
cade şi pizmă vecinică nu numai asupra 
bărbaţilor, ce şi a muierilor ţine. Asupra 
muierilor, căci el cu dânsa pofta şi 
tragerea firii a-şi împreuna nu poate, iară 
asupra bărbatului, căci acesta a face din 
plineala firii poate (că totdeauna orbul 
asupra ochilor, şi şchiopul asupra 
picioarelor, şi surdul asupra audzului, şi 
hadâmbul asupra întregului obidă are). 
Aşijdirea, precum nu numai spicul părului 



şi asămănarea văpselii pre Vidră 
vreodată Breb să fie fost o dovedeşte? 
(Căci tâmplarea vine şi să duce fără 
stricarea supusului ?) şi alalte ale lui 
cuvinte toate, de viţi sta pre amănuntul şi 
cum să cade să le socotiţi, au nu toate 
hirişe de adevărat fizic filosof îl arată? 
(Căci toată filosofiia fizicească asupra 
trupului firesc şi în ştiinţa lucrurilor fiinţăşti 
să sprijineşte). Apoi acmu, când îl 
întrebaţi de ieste filosof, nici voaă v-au 
dat după poftă răspuns, dar nici pre sine 
despre aceasta de tot s-au ascuns, ce cu 
un frumos şi iscusit chip nici lauda 
asupră ş-au priimit (că cel ce cu tot 
sufletul aievea în faţă îşi lauda pofteşte 
nici o deosăbire nu are de la cela carile 
prin gurile tuturor pre drept să huleşte), 
nici precum eu adevărul şi ce ieste am 
grăit au tăgăduit. Acestea, dară, Lupul în 
faţă şi de curând v-au grăit. Dară să vă 
aduc o istorie a lui, carea mai demult au 
făcut, carea pre cât ieste de adevărată, 
pre atâta ieste şi de minunată. Şi precum 



vrednică ieste a să asculta, mi să pare că 
cu toţii o viţi lăuda (căci istoricul adevărat 
- adecă carile istoriia adevărat precum s- 
au avut istoriseşte — lauda împreună cu 
făcătoriul împarţeşte, căci cela au ostenit 
lucrul a săvârşi, iară cesta au nevoit în 
veci a să pomeni. Şi încă mai mult pre 
scriitorii decât pre făcătorii minunelor 
fericiţi şi lăudaţi a numi voiu îndrăzni. 
Căci după armele şi faptele iroilor, 
condeiele istoricilor, de nu s-ar fi pre alb 
clătit, încă de demult şi lauda numelui lor 
deodată cu oasele ţărna o ar fi acoperit. 
Şi aşe, aceia au fosta lucrurilor făcători, 
împreună şi muritori, iară ceştea numelui 
au fostînoitori şi în veci stăruitori). 
Povestea dară într-acesta chip să are: 
Odânăoară era un om sărac, carile într-o 
păduriţă, supt o colibiţă era lăcuitoriu. 
Acesta, mai mult de dzece găini, 2 
cucoşi, doi miei şi un dulău, altăceva 
după sufletul său nu avea. Deci dulăul 
atâta era de bun păzitori u şi atâta de tare 



în giurîmpregiurul casii străjuitoriu, cât 
nici frundză de vânt să să clătească şi el 
asupra sunetului să nu năvrăpască cu 
putinţă nu era (că mai bunu-i şi mai de 
nedejde ieste dulăul deşteptat decât 
străjeriul însomnorat sau cu vinul 
îngropat). Dulăul aşe pre dinaintea casii 
pururea să afla, iară găinele în podul 
colibii să culca, mieii noaptea dinaintea 
uşii în tindiţă, iară omul ostenit şi obosit, 
dacă viniia de la lucru, în colibiţă spre 
odihnă să aşedza. Ce cât au fost despre 
partea mea, măcar că, precum să dzice 
dzicătoarea, nici o piatră neclătită n-am 
lăsat. însă nu numai de vrăjmăşiia 
dulăului, cât de gardul denafară nu m-am 
putut lipi, nu numai cât la găini în pod nu 
m-am putut sui, ce aşeşi nici pre acolea 
pre aproape de fricos glasul lui nici a mă 
opri, nici a mă odihni am putut. Şi aşe, ori 
cu câte meşterşuguri am ispitit şi cu cât 
mai cu dor dulce carnea găinuşiloram 
poftit, nicicum poftii şi izbândii inimii nu 
m-am învrednicit (căci norocul aşe de 



aspru cu muritorii şuguieşte, cât, de multe 
ori, celea ce şi cu ochii le-ar înghiţi, nici 
cu nasul nu-i lasă a le mirosi). Iar o dată 
mi să tâmplă cu Lupul a mă împreuna, 
căruia traiul omului şi vrăjmăşiia dulăului 
a-i povesti mă luaiu şi precum în multe 
nopţi fără somn şi cu stomahul deşert 
împreună şi cu mare groază a primejdiii 
vieţii pregiur colibiţa săracului în deşert în 
preajma găinuşiloram cutreierat. Cătră 
acestea, precum şi doi miei are, îi 
pomeniiu. De carea el audzind, îndată 
sculân du-să, unde ieste coliba cu mieii 
cum mai curând să mergem tare mă 
îndemna. Căruia eu îi răspuns, că într- 
acea parte de loc a merge, până nu va 
însăra, de frica dulăului primejdiia vieţii 
îmi prepuiu. Deci trebuie să aibă 
îngăduinţă, îi dziş, până soarele va 
scăpăta, şi atuncea la pomenitul loc îl 
voiu duce. Cu mare pieire spre 
îngăduinţă a-l pleca putuiu, şi încă şi 
cetatea mărăciunilor lângă mine aveam 
(căci lăcomia, de ieste în săturare 



nesăturată, cu cât în foame mai 
nesăţioasa va fi), de vreme ce bine îl 
cunoşteam că dulceaţa a tragedii 
cărnişoarei mielului în fantazie mai tare 
foamea lăcomiii şi în stomah lăcomiia 
foamei mai vârtos clătindu-i, mă temeam, 
perii miei în lână să nu-i întoarcă şi 
carnea mea în oină să nu o prefacă. 
(Căci filosofii obiciuiţi sint cu socoteala, 
aierul în apă şi apa în aier a întoarce, 
macară că lucrul socotelii n-ar răspunde). 
Deci sosind cea mie pentru frica, iară 
Lupului pentru foamea mult dorita şi 
aşteptata sară, amândoi împreună 
purceasăm şi, în preajma locului 
apropiindu-ne, de departe casa omului cu 
degetul îi arătaiu. Atuncea Lupul, cu 
chipuri filosofeşti şi ţărămonii politiceşti 
înainte-adulmăcând, purceasă. Ce dulăul 
nici chipurilor cucerite, nici cuciriturilor 
linguşite să uită, ce îndată toată pădurea 
de lătrături şi de brehăituri împlu, aşe cât 
nu numai codrii să răzsuna, nu numai cât 



omul din greu somn să scula, ce încă şi 
pre mieii în scutece învăliţi copilaşi 
spăimânta şi îi deştepta. Deci omul, de 
pre aşe tare lătrăturile dulăului precum o 
jiganie rea la miei să fie vinit pricepu. 
Carile în grabă afară ieşind şi încă mai 
tare pre dulău asmuţind şi îmbărbătând, 
atâta cât căută Lupului a da dos (că de 
multe ori fuga fortuna biruinţii, şi biruinţa 
primejdiia fugăi aduce). 

lardupă ce cani fugi Lupul, câtarfi 
socotit că de suptadulmăcarea dulăului a 
fi ieşit, socoti că firea dulăului de la Lup 
nici shimate filosofeşti, nici cucirituri 
politiceşti priimeşte, şi aşe cu puterea şi 
cu vârtutea înainte a merge şi cu vitejiia 
lucrul a isprăvi din inimă aleasă (că de 
multe ori cei împietroşeţi la socoteală cu 
blândeţea mai tare să simeţesc. Iară apoi 
vădzind sila şi nevoia, ca varga de 
căldură, încotro îţi ieste voia să îndoiesc). 
Aşe Lupul, această socoteală la inimă 
puind, iarăşi spre dulău să înturnă, ca 



norocul monomahiii să ispitească. 
Dulăul, îndată ce venirea Lupului simţi 
(căci grijlivul pururea treaz şi deşteptat 
ieste), iarăşi cu buciunele, dobele şi 
trâmbiţile cele mai denainte încă la 
gardul cel dinafară în timpinare îi ieşi. 
Spre carile Lupul, vitejeşte răpizindu-să, 
el macară cum dos nu dede, ce de 
războiu vitejeşte şi de luptă bărbăteşte să 
apucă. Câtăva vreme norocul biruinţii în 
cumpăna îndoinţii sta, până când Lupul 
nedejdea îndelungată a fi simţi, şi aşe 
Lupul, de vârtutea firească părăsindu-să, 
la puterea meşterşugească alergă (căci 
de multe ori ce ieste scădzutîn fire, 
meşterşugul cum să cade plineşte), că 
măcar că nu până într-atâta Lupul era 
biruit, ce să făcea că aşeşi de tot ieste 
biruit (că adese s-au vădzut mai cu 
norocire izbândele a vini, când cu 
supuneri şi cu dosiri asupra nepriietinului 
să purcede, decât când cu dobe şi cu 
surle alaiurile şicuind, pentru biruinţă în 
mare numărul oştilor sale cineva să 



încrede). Lupul aşe într-acea dată, ca 
cum de tot biruit ar fi fost, tare înapoi 
fugiia, şi cu fuga seminţile meşterşugului 
sămăna, carile a doa noapte viptul copt şi 
deplin le era a da. Lupul aşe cani trist, 
pentru lipsa putinţii, iară dulăul de tot 
vesel pentru părerea biruinţii, cineşi la 
locul său să înturnară. Iară când făcliia 
cea de aur în sfeşnicul de diiamant şi 
lumina cea de obşte în casele şi mesele 
tuturor să pune, Lupul şi altă soţie îşi 
cercă şi pre altul ca sine află, căruia 
lucrul şi fapta, carea întracea noapte s-au 
lucrat şi nenorocit norocul ce i s-au 
tâmplat, pre amănuntul povesti (căci a tot 
tiranul una şi aceia ieste socoteala, ca ori 
cu ce mijloc ar putea streinele ale sale a 
face şi, când tâmplarea nu răspunde 
poftei, celea ce n-au dobândit i să pare 
că cu mare nenorocire de la sine le-au 
pierdut). Aşijderea, vitejiia dulăului 
adăogând, dzicea că nu ieste dulău ca 
acela carile de la un lup numai să să 
biruiască, ce doară numai de la doi 



izbânda asupră-i să să nedejduiască (că 
a firii orânduială ieste doi deopotrivă pre 
unul deopotrivă să biruiască, iară 
meşterşugul face ca această axiomă de 
multe ori să nu să adeverească). 
Aşedară, ei înde ei tocmindu-să şi 
însoţindu-să, încă din bârlog mieluşeii 
săracului omîmpărţiia. 

Deci, după ce părintele planetelor şi 
ochiul lumii radzele supt ipoghei îşi 
sloboade şi lumina supt pământ îşi 
ascunde, când ochiul păzitoriului să 
închide şi a furului ca a şoarecelui să 
deschide (că toată fapta grozavă şi 
ocărâtă precum cu întunerecul să 
acopere şi să ascunde socoteşte, măcar 
că şi noaptea are lumina sa, precum şi 
pădurile urechi şi hudiţoşi păreţii de 
piatră şi adâncă peşterea de vârtoapă la 
videre ascuţiţi ochi au), lupii împreună 
spre locul ştiut să coborâră. Deci unul cu 
înceată călcare şi cu furească îmblare, 
pre pântece furişindu-să, supt gardul 



dinafară bine aproape să lipi, şi acolea 
ca mortul să trânti . Acesta ase 
alcătuindu-să şi mulcomiş la pământ 
ascundzindu-să, celalalt cât ce putea 
ciriteiele scutura şi cu picioarele uscate 
frundze tropşind, stropşind, le suna, încă 
şi un feliu de scânciitură ca acela da, cât 
dulăul deşteptat să să stârnească, iară 
omului adormit simţirea audzului să nu 
lovască. Ce nu multă a frundzelor sunare 
şi a pădurii răzsunare la ascuţită şi 
deşteptată simţirea dulăului pururea 
străjuitoriu trebuia, şi nici scâncitura 
Lupul a poftori apucă, când dulăul, îndată 
şi totdeodată denaintea uşii sculându-să, 
asupra Lupului, ce viniia, sări 
(îndrăznirea luând din sara trecută) (căci 
puţini sint carii tâmplarile în vremi 
schimbă toare a fi ştiu, însă prea puţini să 
află carii cu norocul de ieri astădzi să nu 
să îndârjască). (Căci mai cu credinţă 
ieste cuiva trupul fără vas ocheanului a-şi 
crede decât norocul norocul până în al 
doilea ceas adeverit şi nemutat a-şi 



ţinea). Lupul, dară, nicicum vinirea şi 
apropiierea dulăului neaşteptând, 
făcându-să că grijea de ieri şi primejdiia 
trecută l-au înţelepţit (că într-adevăr, cât 
despre partea mea ieste, în mare îndoinţă 
mă aflu, oare învăţăturile la şcoală 
învăţate, au ispitile în mâni luate şi 
primejdiile în cap purtate pre cineva mai 
păzit şi mai socotit a face să poată), 
îndatăşi fugăi să dede şi încă cu frumos 
meşterşug picioarele prin rugi îşi încurca 
şi câteodată şi preste cap îşi da. Dulăul 
atuncea încă mai mare îndrăzneală, 
precum pre tâlhariul la mână va băga şi 
în groapa morţii de viu îl va astruca, luând 
(că pre cât pieptul nepriietinului siială, 
pre atâta dosul lui îndrăzneală aduce), 
fără de nici o pază, vârtos şi de aproape îl 
întiriia, atât cât şi peste prilazul gardului 
după dânsul sărind, cu mare nedejde de 
biruinţă îl goniia. Lupul dară, cel ce fugiia, 
socotind că acmu dulăul de tovarăşul său 
cel supus va fi trecut, îndată înapoi să 
învârtiji şi faţă la faţă nepriietinului dede. 



Iară lupul cel supt gard ascuns, simţind 
că acmu dulăul preste gard au sărit, de 
năprasnă, denapoia lui a-l goni să luă. 
Dulăul, săracul, de nepriietinul din dos 
nicicum ştire având, cu Lupul din faţă 
vrăjmăşeşte să lupta. Dară în vreme ce 
cu cel din faţă tare să apucă, atuncea şi 
celalalt în spate i să încărcă (pentr-aceia 
dzic unii că cei cu socoteală denainte au 
ochi privitori, iară din dos socotitori, şi 
lucrurile înainte mărgătoare trebuie 
oglindă să fie celor denapoi următoare). 
Deci Lupul, într-acesta chip pre dulău la 
mijloc luând, şi fuga înapoi îi astupară şi 
vârtutea în clipală, ca cu un brici părul, 
fără de nici o milă îi curmară şi bucăţi, 
bucăţele tirăneşte (sau mai adevărat să 
grăiesc), cu tirăniia sa slujiia lupeşte, îl 
spinticară şi ciolanele în toate părţile îi 
împrăştiiară. Mântuindu-să furii de 
străjeriu, ce pot lucra a povesti nu trebuie, 
căci fietecine aceasta poate pricepe. 
Căci omul, ticălosul, întâi lătratul dulăului 
audzind, apoi îndată şi lină tăcerea 



urmând, socoti că de au şi fost vreo 
jiganie rea, dulăul au gonit-o, şi aşe 
iarăşi somnului s-au lăsat şi odihnii cu 
totul s-au dat. Atuncea, lupii fără de nici o 
grijă, foarte pre lesne preste gard sărind 
şi în ocolul cel mai dinluntru intrând, 
fietecarele mielul său luă şi, veseli de a 
nepriietinului biruire, dar încă mai veseli 
de a foamei potolire, cineşi la ale sale să 
dusă". 

Cu toţii, această poveste de la Vulpe 
audzind, dzisără: „Adevărat, dară, o, 
priietină Vulpe, că cu mare filosofie Lupul 
viaţa sa îşi chiverniseşte şi cu multă 
înţelepciune hrana îşi agoniseşte". 

Iară Vulpea iarăşi apucă a mai dzice: 
„Ce de aceasta vă minunaţi, o, iubiţilor 
miei fraţi? Căci eu şi altă înţelepciune în 
capul Lupului am vădzut, pre carea, dacă 
o voi povesti, precum pre aceasta cu 
multul covârşeşte, singuri o viţi mărturisi. 
Şi macară că istoriia în chip de basnă s- 



ar părea şi de abiia să o poată cineva 
crede până cu ochii nu o ar videa, însă 
atâta cinstea coadii mele nebetejită 
cereştii să o păzască, precum că ce cu 
ochii am privit, aceia cu gura vă 
povestesc. Odânăoară era un boier carile 
avea câtăva herghelie de iepe. Avea la 
iepe şi un hergheligiu, carile pre cât era 
de bun păzitoriu, pre atâta era la vin tare 
băutoriu. în iepe era şi un armăsariu prea 
frumos, carile cu cât era la chip de iscusit, 
încă mai mult era cu vitejeşti duhuri 
împodobit. Căci atâta de tare nu numai al 
său, ce şi a celorlalţi armăsari cârduri 
păziia, cât hergheligiul din toate 
vredniciile numai cu beţiia îl întrecea (că 
mai vrednic să poate numi un dobitoc 
carile slujbele firii sale păzeşte decât un 
om carile cele pre mână-i credzute cum 
să cade nu le otcârmuieşte). De care 
lucru jiganiia rea nicicum în herghelie să 
năvrăpască, au macară să să lipască nu 
putea. Căci armăsariul, coada pre 
spinare ridicându-şi şi urechile înainte 



buărându-şi şi tare nechedzind şi 
rânchedzind, toată herghelia nepărăsit 
ocoliia, şi pre Lup, cum îl videa, îndată, 
fără nici o frică, asupră-i să răpedziia şi 
de multe ori mai până la moarte cu 
picioarele îl stropşiia. Aceasta 
hergheligiul, de câteva ori la armăsariu 
vădzind şi toată nedejdea în bună paza 
armăsariului lăsând, pre dobitoc cât pre 
sine a fi socoti şi pre sine mai rău decât 
dobitocul a să face priimi. Şi aşe, fără 
nice o grijă, mai de multe ori, de drojdiile 
vinului ameţit, de pre cal să răsturna 
decât de strajea nopţii obosit spre 
dormire şi odihnă să culca. Deci 
armăsariul şi hergheligiul într-acesta chip 
să avea. 

Acmu să vedeţi şi Lupul ce face. 
întâiaşi dată cunoştea când hergheligiul 
de bat răsturnat şi când treaz de somn 
culcat era. Căci avea Lupul un loc înalt în 
vârvul unui deal însămnat, de unde în 
toate dzilele oglindiia încotro hergheliia 



îmblă şi dincotro hergheligiul bat sau 
treaz vine. Că oricând hergheligiul bat să 
culca, niciodată gâlceava în herghelie a 
lipsi nu să tâmpla şi nicicum armăsariul 
de vrăjmaş războiul Lupului nu scăpa. 
Care lucru, hergheligiul cunoscându-l, de 
multe ori, într-adins, treaz fiind, ca batul 
de pre cal cu capul în gios să răsturna şi 
ca doară Lupul după obiceiu la armăsariu 
ar alerga, câte cinci şi şese ceasuri de la 
pământ nu să râdica, ce în zădar. Iară 
amintrilea, bat fiind, oricând să deştepta, 
de pe forăitul iepelor, spaima mândzilor 
şi sudorile carile de pre armăsariu ca 
şirlaiele curea, precum iarăşi bătaie şi 
războiu cu Lupul să fie avut cunoştea. 
Deci o dată aşeşi de tot în mormântul 
drojdiilor îngropat şi în savoanele vinului 
tare înfăşurat şi legat fiind, Lupul îndată la 
herghelie şi la armăsariului monomahie 
sosi. 

Lupul, dară, de departe prin iarbă 
şipurindu-să şi pre pântece târâindu-să, 



ca doară armăsariul nu l-ar simţi, spre 
herghelie să trăgea. Ce în deşert, căci 
armăsariul (precum ochiul păzii 
totdeauna deschis avea) cât de cii şi 
apropiierea Lupului simţi şi fără nici o 
zăbavă asupră i să răpedzi. Că acmu aşe 
cu Lupul să deprinsese, cât nicicum în 
samă îl băga (că deprinderea din toate 
dzile nu numai pre oameni la minte îi 
coace, ce şi pre dobitoace mai omenite şi 
mai cunoscătoare le întoarce). Lupul în 
războiu pre cât putea de copitele 
armăsariului tare să păziia, dară şi cu 
meşterşug, ca doară de bot l-ar putea 
apuca în toate chipurile să siliia, carea 
până mai pre urmă o şi făcu (că nemică 
în lume aşe de cu greu între muritori să 
află căruia nepărăsita nevoinţă mijlocul şi 
modul lesnirii vreodată să nu-i 
nemerească). Că armăsariul, oarecum 
mai mult decât pravilele vitejiii poftesc, 
asupra Lupului cu picioarele denainte, ca 
să-l stropşască şi cu copitele osul capului 
în crieri să-i prăbuşască. Lupul cu iute 



fereală lovitura în deşert îi scoasă, şi 
vrăjmaş colţii prin nări pătrundzind, dinte 
cu dinte îşi împreună şi falcă cu falcă îşi 
încleştă (că precum la viteji îndrăzneala 
cu socoteală vrednicie, aşe, fără 
socoteală fiind, nebunie ieste şi să 
numeşte). Iară armăsariului inimii viteze 
durere pintini dându-i (că durerea în 
graba mare vârtute duhurilor şi 
deznedejduirea mare vitejie inimilor 
aduce), aşe ca cum preste simţirea sa ar 
fi fost (că în tâmplările de năprasnă întâi 
purced făpturile, de cie urmadză simţirile 
şi gândurile), aşe de cu mare siială capul 
în sus ş-au ridicat, cât pre Lup mai sus 
decât sine l-au aruncat, apoi aşe de sus, 
atâta de tare în pământ l-au buşit, cât ca o 
căldare crăpată, de foame deşert coşul 
Lupului cu sunet au zvânănăit. Lupul întâi 
vădzind, dară acmu şi pricepând a 
armăsariului mai nebiruită virtute, socoti 
că de-l va mai ridica o dată aşe şi de-l va 
mai trânti şi de a doa oară într-acesta 
chip, nici picioarele îl vor mai ţinea, nice 



vreun os sănătos şi nezdrobit îi va 
rămânea (căci ispita o dată făcută a 
înţelepţilor, iară de multe ori poftorită a 
nebunilor dascăl ieste) (că cine cu 
sorbirea dintâi preste ştiinţă să arde, în 
lingura de pre urmă de da ori şi de trii ori 
a sufla i să cade). Şi ase, Lupul de botul 
armăsariului lăsându-să, puţi nteluş într-o 
parte să dede. Herghelegiul de aceasta 
nicicum macară simţire luând, căci cu 
mlădiţele viţei şi cu cârceiele mlădiţelor 
tare era cezluit (că de multe ori ce nu 
biruieşte omul, biruieşte pomul, şi 
împăraţi, carii toată lumea în robia sa au 
adus, pre aceiaşi, amintrilea nebiruiţi 
fiind, vinul în robiia sa i-au răpit şi beţiia 
cu mâna muierii i-au biruit. Şi pre cât era 
întâi lăudaţi, pre atâta mai pre urmă s-au 
ocărât). Aşe, Lupul, după aspru războiul 
acesta oarecum în sinul întristării capul 
slobodzindu-şi, spre chipurile 
meşterşugurilorchiteala îşi aruncă şi, 
singur cu sine vorovindu-să, într-acesta 



chip să socoti, dzicind: „Eu, acmu de 
atâtea dzile flămând şi de-atâtea nopţi de 
priveghere obosit fiind, oarecum vârtutea 
mi-au scădzut. Aşijderea, în maţă de 
atâta vreme cevaşi macară nepuind şi 
stomahul după a sa fire fără hrană a fi 
neputând, în locul hrănii singur singele 
său a amistui s-au nevoit, de unde aieve 
urmadză că şi duhurile să-mi fie lipsit şi 
mare iuşurime trupului de vitionime să-mi 
fie vinit. (Căci foamea în toate dzile 
muritori a fi ne învaţă şi ieste o boală 
carea nedespărţit tovarăş tuturor părţilor 
trupului şi pururea să află de faţă). Ce de- 
aşi fi fost (dzicea Lupul) în statul puterii 
mele, armăsariul aşe tare nu m-arfi purtat 
şi de n-aşi fi fost de vitioan aşe de iuşor, 
atâta de sus nu m-arfi ridicat (acmu, 
dară, ce lipseşte în fire pre cât poate 
meşterşugul să plinească trebuie)." Şi 
aşe Lupul socotindu-să, la un mal să 
dusă şi cu toată pofta ţărna, ca cum carne 
de cârlănaş ar fi, înghiţiia, şi cu atâta lut 
să îndupăcă, cât ca cum ar fi un sac, 



peste tot tare şi de greu să îndesă (că din 
fire Lupul, ca şi lacomul, acesta dar are, 
ca când mult să mănânce pofteşte, întâi 
maţele, apoi stomahul îşi plineşte. Căci 
carnea nemistuită la maţă a o trimete 
poate şi apoi, oricând îi ieste voia, o 
boreşte şi afară o scoate). Aşedară Lupul, 
dacă cu atâta de multă ţărnă tot coşul îşi 
împlu, decât armăsariul mai mai greu să 
făcu. Şi de ciia, de abiia clătindu-să, 
iarăşi cătră herghelie asupra armăsariului 
purceasă (că sufletul nepriietin, într-altă 
nu, fără numai în biruinţă să odihneşte). 
Armăsariul, după deprinsul obiceiu, 
îndată înainte-i ieşi. Lupul acmu, de ţărnă 
îngreuiat, precum sprintină fereală a face 
cu greu îi va fi, şi de copitele armăsariului 
aşe pre lesne ca mai denainte cu 
anevoie să va feri socoti, de care lucru 
meşterşug ca acesta scorni (căci toată 
simceaoa minţii ieste la nevoie lesnirea a 
nemeri şi la lesnire de nevoia fără veste 
tare a să păzi). Dacă pre cât mai aproape 
putu, lângă stavă să apropie, pre coaste 



într-o parte să culcă, picioarele ţapene 
înainte îşi lăsă, gura îşi căscă, dinţii îşi 
rânji, limba afară îşi spândzură, ochii cu 
albuşurile în sus îşi întoarsă şi oarecum 
uscaţi şi paiejiniţi îi arătă, muştele în gură 
îi întră, viespiile de ochi şi de melciuri îl 
pişcă, iară el cu mare răbdare acestea 
toate, ca cum ar fi mort, le răbda. (Că 
mulţi, vădzind că viaţa le aduce primejdie 
de moarte, morţilor asămănându-să, si 
din moarte au scăpat, şi pre alţii cu 
piciorul pre cerbice au călcat). 
Armăsariul, vădzind că Lupul nu ca dintâi 
vrăjmaş năvăleşte, ce ca stârvul mort 
pământului să lipeşte, întâi de departe 
pre nări forăia, apoi mai cu îndrăzneală 
de Lup să apropiia. De ciia (după cum a 
tuturor dobitoacelor obiceiul ieste, când 
vreun stârv mort află, a-l amirosi), 
dincoace şi dincolea a-l adulmăca 
începu. Lupul, cu moartea minciunoasă, 
hirişă şi adevărată prostului armăsariu 
moarte acmu-acmu gătiia şi cum îl va 



apuca şi cum îl va birui şi cum va sări, 
numai din gând să chibzuia. 

Deci armăsariul, precum am dzis, din 
toate părţile amirosindu-l, şi despre 
partea botului vini. Atuncea Lupul, după 
greuimea ce avea, cu cât mai mult putu 
să sprintini şi de năprasnă pre săracul 
armăsariu de nări apucă. Carile, şi de 
spaimă, şi de durere, măcar că peste 
puterea sa să sii şi cu picioarele în toate 
părţile azvârli, dară cu aceasta puţin lucru 
şi aşeşi cevaşi macară nu spori. Căci 
îndesată greuimea lutului în maţele 
Lupului iarăşi la pământ atârnă şi capul şi 
genunchele armăsariului. Câtăva vreme 
Lupul altăceva nu făcea, fără numai, ca o 
piatră în gios, tot la pământ să trăgea. 
Armăsariul acmu, icoana morţii în oglinda 
vieţii sale privind şi din toate părţile 
deznedejduind, mai mult de groaza morţii 
decât de muşcătura Lupului, din toate 
mădularele să slăbiia. (Că precum 
apelpisia câteodată inimile 



îmbărbătează, aşe mai de multe ori toate 
nedejdile curmă şi toate puterile ca cu 
paloşul deodată le răteadză). Aşedară, 
armăsariul, ticălosul, în toată slăbiciunea 
aflându-să, Lupul, cum mai fără veste şi 
mai în pripă de nări lăsându-l, de ii îl 
apucă, şi, îndată bârdăhanul spărgându-i, 
maţele la pământ îi vărsă. 

După ce Lupul cu acesta meşterşug 
pe armăsariu îl întoarsă în ţinţariu şi pe 
poarta întunerecului îl bagă (că moartea 
dobitocului altă nu ieste, fără numai lipsa 
luminii vieţii întunerecul nefiinţei aduce), 
îndată ţărna ce mai denainte nu pentru 
saţiul, ce pentru greuimea o înghiţisă, a 
vărsa începu, într-a căriia loc, cu mare 
veselie, carnea armăsariului pusă. Ca 
acestea şi altele mult mai mari şi mai 
minunate înţelepciuni, o, fraţilor, Lupul în 
capul său poartă, carile adevărate 
izvoară de ştiinţă şi senine de multă 
cunoştinţă sint (că nici nebunul coarne, 
nici înţeleptul aripi are, de pre carile de 



înţelept sau de nebun să să cunoască, ce 
pre amândoi cuvântul şi lucrul veri aşe să 
fie, veri ase îi arată. Că amintrilea mulţi 
înţelepciunea cuvântului îndestul au, iară 
de lucrul ei prea lipsiţi sint; şi împotrivă, 
mulţi de pompa şi frumuseţea cuvântului 
sint depărtaţi, iară faptele îi arată precum 
cu înţelepciune a fi încorunaţi). De care 
lucru, o, priietinilor, fără nici un prepus să 
fiţi, că Lupul aceasta a isprăvi va putea, 
însă numai de va vrea. Numai şi aceasta 
a socoti vă trebuie, că siiala Lupului fără 
vreo adevărată pricină să fie nu poate. 
Că amintrilea (înţelepţii precum de 
laudele lumii fug, aşe pentru ca lumea de 
buni să-i laude, înţelepţi a să face s-au 
nevoit). 

Aşijderea, cel mai supţire al înţelepţilor 
meşterşug ieste (ca lauda numelui de la 
dânşii pre cât pot gonind, ea singură pre 
atâta asupră-le să alerge fac), nu într-alt 
chip (ce ca cum inima carea în dragostea 
cuiva ieste lovită, cu cât îndrăgitul să 



ascunde şi să fereşte, cu atâta dragostea 
cuprindzându-l îl topeşte). Deci cât 
despre siiala lui ar fi şi pre cât proasta 
mea socoteală agiunge, socotesc (că de 
multe ori ce nu să începe cu cuvântul să 
sfârşeşte cu băţul)." 

Cu acest feliu de învăluiri şi cu aceste 
sule de bumbac, după ce Vulpea pre Lup 
împunsă, pătrunsă şi pre cât putu în ura şi 
zavistiia a multora îl împinsă (căci mulţi 
era carii nici cuvântul dreptăţii a şti, nici 
pre Lup a filosofisi a audzi poftiia) (că 
câtă înăcăjire bolbăitura minciunii în 
urechea dreaptă, atâta nesuferire 
săgetătura adevărului în inima necurată 
aduce) şi în tot chipul cu podoabe îl 
învăscu şi-l desvăscu, îl îmbrăcă şi-l 
dezbrăcă, până mai pre urmă nu într-alt 
chip, ce vădzind că mulţi urechea 
ascultării despre mulţimea vorovirii ei a 
întoarce începusă, cuvântul îşi curmă 
(căci gura desfrânată mai tare aleargă 
decât piatra din deal răsturnată, pre carea 



un nebun cu piciorul poate a o prăvăli şi 
o mie de înţelepţi a opri nu o pot). 

După aceste a Vulpii pentru a Lupului 
filosofie dovede, cu toţii cunoscură că în 
capul Lupului ieste şi siială, şi socoteală. 
Deci cei ce poftiia siiala nicicum vrea să-i 
asculte socoteala, iară cei ce poftiia 
socoteala mai cu de-adins vrură să ştie 
ce-i poate fi siiala. Şi aşe, sentenţiia 
celora ce poftiia socoteala biruind, 
aleasără ca iarăşi pre Lup de faţă să 
cheme şi mai cu adevăr pentru a 
Strutocamilei fire să să înştiinţedze. 

Deci, după ce pre Lup în mijlocul 
theatrului adusără, Corbul (precum şi mai 
sus s-au dzis) puterea Vulturului şi 
îndemnarea Cucunozului spre adeverinţa 
vrednicii/ Strutocamilei avea, carile, ca şi 
cuvintele Lupului, după pofta sa să abată 
şi într-alt chip a grăi pricină a i să da să 
nu sa poată, cătră Lup într-acesta chip 
loghica îndrăptîl învăţa. Căci nu din 



hotarul mijlocitoriu purcedea, nu din 
protase siloghizmul începea, ce din 
încuierea urmării protasele sofisticeşte în 
gândul ascuns lăsa şi într-acesta chip 
epifonema sa în glasul mare striga: 
„(Cine în lume ieste atâta de înţelept 
căruia altă înţelepciune să nu-i 
trebuiască? Cine între muritori ieste atâta 
de învăţat căruia mai multă partea 
învăţăturii să nu-i lipsască? Cine în tot 
theatrul acesta ieste atâta de ascuţit la 
minte carile vânt să socotească a altora 
cuvinte? Şi cine ieste acela carile a dzice 
va îndrăzni că mai mult o mână decât o 
mie a sprijeni sau a pohârni poate?) De 
care lucru, o, iubite priietine, pentru ce în 
mijlocul theatrului te-am chemata şti ţi să 
cade. Că iată, vredniciia Strutocamilei toţi 
o au ales. lată că alegerea a multora 
ieste mai adevărată şi mai întărită decât a 
unuia sau a doi. lată că Strutocamila de 
titulul vrednicii/' şi a stăpânirii vrednică 
ieste, lată că mare să află însămnarea 
numelui ei. Aşe porunceşte Vulturul, aşe 



va Corbul, aşe îndeamnă şi sfătuieşte 
Cucunozul. " 

Corbul, dară, a acestora de câteva ori 
palinodiia cântând şi după firea glasului 
său de da ori şi de trii ori crăncăind. 
Lupul partea cea mai multă a vremii 
tăcerii da ăcăci tăcerea capul filosofiii 
ieste, şi încă toată cinstea înţelepciunii 
mai multîntrînsă să prijeneşte, de vreme 
ce aplos a grăi de la maice şi de la 
mance ne deprindem; frumos şi mult a 
vorovi, toate şcoalele, mai prin toate 
locurile (nu cu puţină pagubă a tot 
muritoriul!), pre canoane ne învaţă. Iară 
înţelepţeşte a tăcea şi vremea voroavii 
puţine şi grele prea la puţini videm, şi 
învăţătura tăcerii undeva macară în lume 
a să profesui nu audzim. O, fericita 
tăcere! că totdeauna cu tăcerea ascultăm 
şi învăţăm orice ar fi de învăţat şi pururea 
din fântâna tăcerii cuvântul înţelepciunii 
au izvorât. Că cine tace mult, mult 
gândeşte, şi cine mult gândeşte, mai de 



multe ori ce-i mai cuvios nemereşte. 
Acela dară ce ce-i mai de folos au 
nemerit, dzic că, de va grăi, va grăi mai 
negreşitî. 

Lupul dară, după multă cu tăcere spre 
crăncăitul Corbului ascultare, într-acesta 
chip să cumpăni, ca nici cu de tot 
nerăspunderea necunoscătoriu, nici cu 
voroava împotrivă mai mult mâinii 
aţiţitoriu să să arete, de care lucru într- 
acesta chip răspunsă (când toate gurile 
privighitorilora mai cânta tac, atuncea 
greierul copaciului a ţiţii începe). „Deci 
sau căci au tăcut privighitorile, grierul au 
început, sau căci au început grierul, 
privighitorile au tăcut, nici aporiia, nici 
dezlegarea ei ieste aşe vrednică de 
iscodit. Căci una ştim, şi aceia de la toţi 
de adevărată prii mită axiomă ieste (că 
toate vremea sa au şi vremea a tuturor 
dascăl şi învăţătoriu ieste), carea precum 
voroavii vorovitoare, aşe tăcerii tăcătoare, 
cumpănitoare şi giudecătoare va fi. Iară 



eu vecinice mulţămiri dau, căci acmu de 
lucrul ce nu ştiam oarece m-am înştiinţat 
(căci fietece a şti mai de folos ieste decât 
fietece a nu şti)." 

Iară între pasiri era o Brehnace 
bătrână, carea în multe ştiinţe şi 
meşterşuguri era deprinsă (că mult să 
îndrepteadză cu învăţătura tinereţile, dară 
şi ştiinţa mult creşte şi să adaoge cu 
bătrâneţele). Aceasta a Lupului atâta 
siială şi la voroavă atâta fereală aminte 
luând, în sine dzisă: „în Lup nu numai 
tăcere inimoasă, ce şi oarece simţire 
adulmăcoasă ieste (şi până într-atâta 
cruţătoriu cuvintelor ce să arată, nu ieste 
sămn a minte de socoteală deşartă). De 
care lucru tăcerea lui cu glogozite 
voroavele noastre de trecut nu ieste (că 
voroava glogozită, până mai pre urmă, 
sau de tot în deşert, sau în gâlceavă iese, 
iară tăcerea cu răbdare sau în pace, sau 
în biruire să săvârşeşte)". Şi aşe, către 
alalte pasiri dzisă: „Puţină răbdare să 



aveţi să cade, pentru ca într-o parte 
luându-ne cu Lupul, pentru cel de obşte 
folos, oarece cuvinte să facem". 

Şi aşe, Brehnacea, în singurătate cu 
Lupul luându-să, cătră dânsul într-acesta 
chip voroava începu: „Vreare-aş şi aş 
pofti, iubite priietine, pricina adâncii tale 
tăceri ce ar putea fi ca să pociu şti (că 
deşi tăcerea între toţi iubitorii înţelepciunii 
lăudată ieste, însă la vreme de treabă 
icoana neştiinţii arată). Aşijderea (măcar 
că cine nu ştie vorovi şi tace, frumos 
voroveşte, darîncăşi la multă cu 
îndemnare şi cu poftă întrebare a nu 
răspunde, sau a celor pizmoşi, sau a 
celor urâcioşi lucru ieste). Mai vârtos, 
precum mi să pare, ştiut a-ţi fi socotesc 
(că doaă lucruri, sabie de îmbe părţile 
ascuţită şi rană minţii netămăduită ieste 
cineva la vreme de voroavă cuvântul a-şi 
opri şi la vreme de tăcere limba 
desfrânată a-şi slobodzi). De care lucru 
de ieste în tine vreo ştiinţă sau vreo 



cunoştinţă, de mine să nu ascundzi te 
poftesc şi te sfătuiesc. Ca într-acesta chip 
orice în republica noastră clătit, strămutat 
şi neaşedzatarfi, în limanul odihnii, 
întrulocarea unirii şi în aşedzământul 
omoniii a aduce să putem. Căci într-alt 
chip lucrul de va rămânea, de toată a 
lucrurilor alcătuire şi a sfatului bun şi de 
obşte învoire, toată nedejdea să rumpe şi 
să curmă (că nu atâta stricăciune publicăi 
adunarea nepriietinilordenafară, pre câtă 
a cetăţenilor dinluntru a inimilor într-un 
gând neîmpreunare aduce)." Lupul 
răspunsă: „Bine stii, cinstite priietine (că 
degetul arătătoriu cumplită otrava 
clăteşte a ochiului privitoriu) (şi supt 
unghea degetului mai vrăjmaş toapsăc 
decât supt dintele viperii stă). Aşijderea 
nu ieste pofta aceluia carile cu dreaptă 
socoteală să slujeşte, ca lumea, cu 
degetul arătându-l, să dzică: «lată, acesta 
aşe au dzis, aşe au făcut». Că măcar că 
într-acea dată oarece spre adaogerea 
cinstei şi spre slava numelui a să aduce 



s-ar părea (care lucru mai mult decât 
altele pre muritori farmăcă), dară cu bună 
samă şi adese s-au vădzut că aceleaşi 
guri cântă cântecul îndrăpt, şi ce ieri 
lăuda, astădzi în hulă iau şi în batgiocură. 
De care lucru propozitul socotelii au fost 
ca într-atâta adunare de nevoie adevărul 
a nu arăta, iară de bunăvoie numai singur 
eu a-l şti, sau cătră altul iarăşi adevărului 
iubitoriu a-l obşti (că între doaă chipuri 
pururea doaă socotele asupra unui lucru 
au, dară în doaă monarhii, în carea 
nenumărate chipuri, voi şi socotele să 
află, cu cât mai vârtos deosăbite plăceri 
vor avea? Unde cineva cu sfatul plăcut şi 
iscusit nu mai mulţi priimitori decât 
lepădători şi nu mai puţini apărători decât 
împotrivitori va afla), Şi aşe urmadză ca 
(din cuvântul adevărat nu mai puţini 
nepriietini decât priietini cineva singur cu 
gura sa să-şi agonisască)." Brehnacea 
răspunsă: „Adevărat, o, priietine, că 
coaptă şi deplin ieste socoteala ta (căci 
nime aşe de fericit în lume să să ţie, a 



căruia, precum şi lucrul, şi cuvântul 
tuturor va plăcea să să socotească, că 
soarele şi ceriul senin călătorilor, ploile 
sămănătorilor, vara plântătorilor, toamna 
culegătorilor şi iarna de-a gata 
mâncătorilor place, pre carile soarele, 
totdeodată tuturor neputând a le pricini, 
de la toţi aceste nu poate a scăpa a nu să 
vinui); şi macară de lauda gurilor multe 
înţelepţii ca albinele de fum fug, însă 
(când pentru făcut folosul de obşte cineva 
să fericeşte, cuvioasă şi frumoasă ieste 
lauda) (că cu mintea şi sfatul unuia, a 
multora viaţă a să păzi şi din viitoarele 
primejdii a să feri ispita din toate dzilele 
arătătoare şi mărturisitoare ne ieste). 
Precum cu bună chivernisala unui 
navarh, din nesăţioase droburile mării 
multe suflete la limanul lineştii scapă 
(căci acela, bun cărmuitoriu a fi să dzice 
si ieste carile din lineste furtunele 
socoteşte si din furtună linestea 
agoniseşte). A căruia dulce voroavă în 



liman şi vrednică laudă pre uscat şi 
cădzută mulţămită de la ficiori pentru 
părinţi, de la părinţi pentru feciori, prin 
toate casele şi adunările, nu otravă, mă 
crede numelui, ce tare antifarmac tuturor 
hulelor ieste. Pentru aceasta şi într- 
acesta chip a celor vechi şi fericiţi iroi 
numere (căci fericirea adevărată cu cât 
să vecheşte, cu atâta mai mult să 
fericeşte), carile de atâţea mii de ani şi 
până acmu, din iscusite condeiele 
scriitorilor, din tocmite versurile 
stihotvorţilor, din împodobite voroavele 
ritorilor şi din dulce cuvântare a tuturor 
gloatelor bună pomenirea numelui nici s- 
au părăsit, nici în veci să va părăsi. Care 
lucru vie icoana vrednicelor sale suflete 
şi deplin pildă următorilor săi ieste (căci 
toată omeniia şi vredniciia omenească 
într-aceasta să plineşte, ca pre 
neputincios să agiute, şi neştiutoriului nu 
numai cu cuvântul, ce mai vârtos cu fapta 
pildă aievea să să arete). Acesta lucru 
singură înţelepciunea firii pre toţi învaţă, 



cu îndămânările sale pildă ni să arată de 
faţă, câte părţi are, toate în slujba şi 
agiutorinţa tuturor le întinde. Soarele 
tuturor cu acelaşi ochiu caută, nici pre 
unii încăldzeşte şi despre alţii aceasta 
tăgăduieşte. Ploile, precum stincele 
umedzăsc, ase sămintele dezvălesc, 
hlujerile răcoresc, copacii înfrundzesc, 
florile iarba şi toată păşunea şi otava 
înverdzesc; şi toate în neamul şi chipul 
său, una spre îndămânarea alţiia 
neobosit să nevoiesc şi fietecarea 
periodul plinirii sale a plini să silesc. De 
care lucru aievea ieste (că fireanul firii a 
urma să cade), iară amintrilea cine firii să 
împoncişadză, pre făcătoriul firii în 
meşterşug necunoscătoriu arată. Nici 
voiu, priietine, cu numele firii, mulţimea 
pătimirilor să înţelegi (că toată pătimirea 
grozavă nepriietină, iară nu priietină ieste 
firii)." 



Cătră aceste a Brehnacii nu proaste 
cuvinte, Lupul într-acesta chip răspunsă: 



„Vădz şi bine cunosc, o, priietine, că cu 
toată nevoinţa te sileşti ca pentru a mea 
adâncă tăcere să te înştiinţăzi (că sufletul 
filosof nu numai cum şi ce s-au făcut, ce 
şi pentru ce aşe s-au făcut cerceteadză) 
(că toată prostimea lucrurile vădzind, 
precum sint le ştiu, iară filosoful din ce şi 
pentru ce aşe sint cunoaşte). 

Deci de vreme ce şi eu (precum mi să 
pare) urechi bine ascultătoare am aflat şi 
tu precum gură adevărul grăitoare să fii 
nemerit adeverit să fii şi precum eu a 
povesti nu mă voiu lenevi, aşe tu în 
pomenire a le alcătui nu te obosi (că 
voroava frumoasă la cei cunoscători de 
n-armai sfârşi, încă mai plăcută ar fi, iară 
cei necunoscători mai tare dulceaţă în 
basnele băbeşti, decât în sentenţiile 
filosofeşti află). întâiaşi dată, dară, o, 
priietine, pricina tăcerii mele au fost căci 
(în ureche de pizmă îmbumbăcată şi de 
zavistie astupată nici buhnetele 
căldărăreşti, necum line cuvintele 



filosofeşti a răzbate pot) (căci mai pre 
lesne s-araudzi voroava între ciocanele 
căldărarilor decât între multe gloate a 
varvarilor). Iară a doa şi cea mai grea 
pricină au fost căci nu a tuturor socoteală 
ieste ca pentru ce nu ştiu să să 
înştiinţedze (măcar că fietecine din fire a 
şti pofteşte, dar cei mai mulţi, ceva 
neştiind, precum ceva nu ştie a să dovedi 
nu priimeşte), ce pentru ca ce le place şi 
ce poftesc, aceia a şi audzi să nevoiesc. 
Aşijderea, nu atâta pentru hirişă fiinţa 
Strutocamilei a să înştiinţa, pre cât cine 
ceva împotriva lor şi după pofta 
adevărului va grăi a însămna să silesc. 
Că acel apofasisticos cuvânt: El au dzis, 
ase va, ase porunceşte, aievea arată că 
nu ce mai de folos, ce ce mai plăcut le 
ieste, aceia să şi aleagă. Şi aşe, voroava 
mea nu de ascuţite, ce de căptuşite 
urechi ar fi lovit (şi ce mai mare 
nenorocire a fi poate decât când nici cel 
ce bine voroveşte nu să înţelege, nici cel 
ce aude cuvintele de bune şi de rele nu-i 



alege). De care lucru la cei cu socoteală 
(mai cu suferire şi mai cu cuvinire ieste în 
munţi holmuroşi, codri umbroşi, în stânci 
pietroase, peşteri întunecoase, între 
păreţi zugrăviţi şi zidiuri cu iederă 
acoperiţi cuvinte a face decât între 
oamenii carii cuvântul adevărului a audzi 
nu le place). Căci între locurile pomenite, 
cineva glasul de ş-arslobodzi, în urma 
glasului văile, codrii, munţii, păreţii, 
zidiurile aceiaşi dzisă ar poftori, şi de n-ar 
adaoge, încailea, nici ar scădea ceva 
voroavii cuvioase. Care lucru la urechile 
după plăcere a audzi deprinse, împotrivă 
cade, că de răspund, răspund cu urgie, 
iară de tac, tac de pizmă şi de mânie. 
Dară de vreme ce în singurătatea 
oamenilor şi în tovărăşiia ştiinţelor acii 
numai amândoi ne aflăm, ori până unde 
proastă ştiinţa mea s-ar întinde, cu bună 
nedejde şi fără nici o primejdie a alerga 
şi orice înodat s-ar părea, a dezlega nu 
mă voi sii (că de nepriietinul înţelept ieste 
de lăudat, cu cât mai vârtos şi priietin şi 



înţeleptul va fi mai de ascultat şi de 
îmbrăţăşat). Că a Vulpei şicuită către 
toată publica priinţă, iară asupra mea ca 
vreo ură să poată aduce, cu mare 
nevoinţă numele mieu şi a filosofiii mele 
la mijloc s-au adus, carii de la mine cea 
adevărată şi chiară a Strutocamilii fiinţă 
hirişie să le arăt înaintea atâtea gloate m- 
au chemat. Cătră carii în ceva 
nerăspundzind, pricina tăcerii şi siielii 
mele mai sus deplin ţi-o am povestit. Iară 
acmu, pre cât puterile îmi vor agiuta, 
numele şi firea Strutocamilei cum mai pre 
scurt şi mai aievea a-ţi dejgheuca mă voi 
sili (căci nu didascalul, carile în toate 
dzile în şcoală învaţă, ce cela ce a 
ucenicilor cu învrednicii şi învăţături 
împodobeşte viaţă, fericit şi la nume vestit 
ieste şi a fi să cade). Unul dintre cei a firii 
tâlcuitori dzice că a numerelor numire şi 
cunoştinţă ieste măsura a necunoscutei 
firi. Iară altul dzice că ieste făcliia si 
lumina a fiinţii lucrurilor. Amândoi dară, 



precum să cade, la rădăcina adevărul au 
atins şi la vârvul adevăratei cunoştinţe au 
agiuns (că cine adevărul de la rădăcină 
cearcă, ştiinţa în vârvul înălţimii află, si 
cine adeverinţa de gios întreabă, 
cunoştiinţa de sus îi răspunde). Bine dară 
şi după regula adevărului, iarăşi dzic, 
vrednicii aceia filosofi au grăit, de vreme 
ce tot numele hiriş scurtă hotărârea 
lucrului ieste. Deci numele Strutocamilei 
din doaă numere, din Struţ adecă şi din 
Cămilă alcătuit ieste. Aşijderea din doaă 
feliuri, adecă din dobitoc şi din pasire 
ieste împărţită (însă de ieste în lume 
pasire ca aceia, carea hiriş numai struţ să 
să cheme). Deci a acestor doaă dihănii 
hirişiile împreunând, firea jiganiii, pentru 
carea întrebare să face, pre lesne a 
desface şi a cunoaşte vom putea. 
Aşijderea pre fietecare dihanie, prin cele 
patru fireşti pricini cercând, fietecarea cât 
şi ce cu dobitocul acesta împarte, chiar 
vom putea pricepe. Aşedară Cămila ieste 
dobitoc în patru picioare, mugitoriu şi din 



fire spre ridicarea sarcinii orânduită. Deci 
cât ieste despre partea pricinii făcătoare, 
aievea ieste că ca şi alalte în pântece să 
zămisleşte şi în vremea cădzută fireşte să 
fată. Cât ieste despre partea materiască, 
ieste ca şi alalte dobitoace: din carne, 
singe, oase, vine, piiele, păr şi alalte câte 
la materie să cuprind. Cât ieste despre 
pricina formei precum din alalte 
dobitoace cu multul să deosăbeste, să 
arată. întâi, că unele sint cu un ghib 
numai, iară altele cu doaă, la cap mică, 
după mamina trupului ce poartă, picioare 
înalte şi la genunchi botioase, la talpă 
lată şi fără unghi, la copită îngemănată şi 
ca gâştele pe dedesuptîmpeliţată, la 
coadă scurtă, după lungimea trupului 
măsurând (căci coada la dobitoc întâi 
ieste pentru frumseţe, iară a doa, ca pe 
unde cu capul şi cu picioarele nu 
agiunge, pentru apărarea de muşte, cu 
coada să agiungă), la păr creaţă ca 
arapul, dară moale ca bumbacul, de la 
grumadzi până la piept ieste flocoasă şi 



coama îndrăpt, de la guşă în gios, spre 
gâtlej purcede, iară peste tot la stat decât 
alalte mai mare, iară decât filul mai mică 
ieste. Iară cât ieste despre pricina 
săvârşitului, aieve ieste (precum şi mai 
sus am dzis) că firea spre ridicarea 
sarcinilor grele au orânduit-o. Nici aspru 
să ţi să pară, o, priietine, acest cuvânt 
pentru pricina săvârşitului, că macară că 
aceasta pricină ithicăi mai mult decât 
fizicăi slujeşte, însă adevărul aşe să 
adevereşte, nevoia omenească în fire 
pricina sfârşitului au aflat şi, precum dzic 
unii, preste chiteala firii (însă meşterşugul 
fătul nevoii fiind, nevoia întâi ce-i mai pre 
lesne, apoi ce-i mai cu greu şi mai de 
folos au aflat), însă nu de tot împotriva 
firii, nici preste puterile ei a sări poate, 
nici orânduiala lesnirii a-i muta ispiteşte. 
Că ce meşter ar fi acela carile grindzi de 
fier ar râdica şi cu cuie de lemn le-ar 
întări, sau cine sfeşnic de său şi 
lumânare de argint ar face? De unde 



aievea ieste că ce firea spre lesnire 
împrăştiiatau lăsat, aceia meşterşugul cu 
adunarea spre săvârşire le-au adunat. De 
care lucru, la Cămilă de socotit ieste întâi 
ghibul în spinare rădicat, pentru ca de 
greuimea sarcinii mijloc pre lesne să nu i 
să îndoiască. A doa, la dânsa ieste de 
luat în samă perinuţele între picioarele 
dinainte şi în pulpile picioarelor denapoi, 
în carile, când pentru încărcarea la 
pământ şede, ca cum în nişte pirostii cu 
trii picioare, într-acele perinuţe să 
sprijineşte, pentru ca adese culcarea şi 
ridicarea şi greuimea, carea în spate o 
îndeasă, pieptul şi pulpile să nu-i 
julească, nici piielea, rănindu-i în ceva, 
să o betejască. A triia ieste la dânsa de 
socotit mărimea trupului şi puţină 
mâncarea şi încărcarea stomahului şi 
mare răbdarea carea de sete în vremea 
căldurii are, pentru ca şi hrana fiindu-i 
puţină şi răbdarea mare la sete, pre la 
locurile carile mâncarea de în bişug şi 
băutura în biv nu să află, mai răbdătoare 



şi mai trebuitoare să fie (că acela ieste 
mai trebuitoriu, carile la vreme de nevoie 
ieste mai răbdătoriu). Acestea dară în 
Cămilă firea ascundzind, nevoia şi 
meşterşugul din fire aşe şi spre acesta 
sfârşit să le fie orânduit sfiteşte. Iară de 
toate mai pre urmă de socotit la Cămilă 
rămâne, ca după mărimea trupului, 
micşori mea sufletului, şi după arătarea 
trupului, prostimea duhului ce are, că un 
copil de şepte ani sau şi mai mic şepte 
cămile sau şi mai multe după sine a trage 
şi încătro voia îi ieste a le întoarce poate, 
iară de multe ori, în locul copilului, un 
măgăraş această slujbă a săvârşi şi 
câteva cămile după sine a înşira poate, 
carile cât sint şi cât pot, de s-ar putea 
cunoaşte, lucrul într-altchip s-ar tâmpla 
(că unde a socotelii şi a minţii radze nu 
lucesc, duhurile puterii puţin procopsesc). 
Acesta lucru în dobitocul acesta chiar 
arată că firea nu după mărimea trupului 
duhurile în cumpăna atocmirii au împărţit, 
ce la stârvul măminos şi vârtos duh logoş 



şi fricos au pus (că puterea trupului, cât 
de vârtoasă, râdică, împinge şi strânge, 
cât de mai mult ar putea doi sau trii, iară 
cel puternic la socoteală cu miile pre alţii 
covârşeşte). Deci într-acesta chip Cămila 
fiind, toate nevoile şi greutăţile ce trage 
nu peste voie, ce peste ştiinţă sufere. în 
care lucru, lauda vrednicii/ suferelii să 
agonisască nu poate (căci acela ce 
simte, iară nu acela ce nu simte, a suferi 
să dzice, şi cela ce puterea spre izbândă 
harnică a fi îşi cunoaşte şi nu-şi 
izbândeşte, iară nu cela ce slăbiciunea 
nepriietinului neştiind, de frică să 
contineşte, răbdătoriu să numeşte). încă 
mai cu de-adins şi precum adevărul să 
are, că Cămila, nu căci nu poate, ce, 
precum am dzis, căci nu ştie că poate, i 
să pare că de-ar putea vreodată pre cei 
ce o înăcăjăsc, tot ş-ar izbândi; de care 
lucru în ştiinţa ei, slăbiciunea duhului 
puterile trupului neclătind, numai cu 
pizma şi înăduşala rămâne. Carea măcar 



că în viaţă (precum unora place) dzic că 
nu o uită, însă iarăşi în viaţă izbânda, 
pentru pricinele carile am dzis, a-şi 
răscumpăra nu să învredniceşte. Acestea 
dară, cani pre scurt, o, iubite priietine, în 
Cămilă şi în firea ei aşe să socotesc, şi 
cu tot adevărul aşe şi sint. Deci pentru 
aceasta mai mult voroava a lungi 
părăsindu-ne, la Struţ, păşirea să ne 
întoarcem. 

Aşedară, giumătatea dobitocului 
acestuia în Cămilă aievea arătându-să, 
acmu cu alt mijloc giumătatea ce rămâne 
în Struţ, păşirea, să o cercăm şi iarăşi 
prin cele patru a firii pricini, ce, cum, din 
ce şi pentru ce ieste, să o aflăm. Deci la 
acesta lucru întâi ca astrologhii să facem 
să cade, carii cele adevărate fireşti şi 
cereşti trupuri mai curat vrând să arete, 
nişte fiinţe din socoteală şi nişte trupuri şi 
locuri, carile nici în ceriu, nici în fire să 
află, pun. După aceasta dară socoteală, a 
fi să dzicem şi cu mintea să supunem, 



precum în fire să află o pasire mare, cu 
pene, pedestră şi nezburătoare, sau un 
dobitoc cu doaă picioare şi să oaă; 
hrana, în loc de grăunţă, iarbă sau carne, 
să-i fie piatră, foc şi fier; şi aşe, pre ciuda 
lumii, aceasta prin pricinele fireşti de 
amănuntul să o ispitim, ca oarece pentru 
dânsa adevărul şi socoteala ce ne va 
arăta să oblicim. Pre cât dară ieste din 
partea materiiască, să vede că nu piatră, 
lut sau alt metal, ce carne, singe şi alalte 
lucruri de materie dihaniiască are. Pre cât 
din pricina făcătoare ieste, întâi în ou să 
zămisleşte, să oaă, cloceşte şi apoi puii 
ca alalte pasiri din oaă îşi scoate. Iară cât 
despre pricina formei, multe şi aspre 
discolii are, pre carea, binişor de o vom 
socoti şi în cumpăna socotelii drepte de o 
vom cumpăni, mai mult spre a firii ei 
cunoştinţă decât alalte ne va agiuta. 
Forma, dară, parte îi ieste de pasire, iară 
parte de dobitoc. De dobitoc, dzic, căci 
pedestră, nezburătoare şi pre faţa 
pământului, iar nu în aerîmblătoare. 



Talpa îi ieste ca de Cămilă, cu copită 
împreunată, iară nu cu unghi şi cu degete 
despicată; în spinare, ghib în sus rădicat 
ca Cămila are, la grumadzi, lungă şi 
întoarsă, la picioare, înaltă şi la genunchi 
botioasă ieste; la cap, mică şi la bot, 
întoarsă, nu plisc de pasire, ce bot de 
dobitoc poartă; coada în sus întoarsă, 
creaţă şi tufoasă îi ieste. Rar şi departe 
păşeşte, princetşi lin paşii îşi clăteşte. 
Acestea toate din forma cămilii îndatorită 
a fi, dovadă nu trubuie. Iară din forma 
păşirii îndămânată a fi, numai penele o 
arată; în loc de fulgi, tulee, şi în loc de 
peri, pene ş-au luat. Acestea dară la un 
locîmpreunându-le, pentru a patra 
pricină, carea ieste a săvârşitului, cum 
vom putea vom giudeca. Deci, pre cât cu 
socoteala a agiunge putem, dzicem că 
firea într-aceasta jiganie un lucru mijlociiu 
au lucrat. Căci trupul mare asămănând 
Cămilei, cu mici penele aripilor păşirii în 
aer a să râdica nu poate. Aşijderea, slab 
trupul păsăresc sarcina dobitocească şi a 



pohoarăi greuime a suferi şi a purta nu 
poate. De unde aievea ieste că nici firea 
spre acestea au tocmit-o, nici 
meşterşugul şi nevoia au silit-o. De care 
lucru, un lucru numai a săvârşi poate 
(căci firea ceva în zădar şi în deşert nu 
face), însă, de ieste de credzut cuvântul 
unora, carii dzic precum jiganiia aceasta 
în stomahul său fierul amistuind şi oţelul 
în maţeşi topind, pre urma ei, cei ce 
această treabă de grijă au, găinaţul la un 
loc îl strâng, pre carile meşterii de a doa 
oară fierbându-l şi în materiia şi forma 
dintâi întorcându-l, fierul cel vestit, ce-i 
dzic meschiul vechiu, să fie alegând, din 
carile odânăoară povestesc precum oaă 
de fier prea multe să să fie făcut, carile şi 
până astădzi în cămările împăraţilor 
rămăşiţă să păzăsc şi să află. însă 
aceasta socoteală, macară că pre la mulţi 
de adevărată să ţine şi să crede (dară 
miseliia lumii aceştia atâta cu vremea 
lucrurile strămută, cât celea ce unii o dată 



cu mânule le apipăia, cu picioarele le 
călca şi cu ochii le videa, aceleaşi acmu 
alţii audzindu-le, în loc de basnă şi de 
minciună a fi să le ţie). însă noi a celora 
ce ispita prin scrisori a oameni de temeiu 
nu să pomeneşte, nici acmu ispita după 
cuvinte cineva a afla să învredniceşte, 
lucrul în prepusul schipticesc lăsăm. Şi 
aşe, nici spre aceasta sfârşit din fire 
Struţul orânduita fi nu să adevereşte. De 
care lucru, din tăgadă, mărturisirea 
adevărului aducând, dzicem: jiganiia 
aceasta dobitoc cu patru picioare nu 
ieste, pasire zburătoare nu ieste, Cămilă 
nu ieste, Struţ aplos nu ieste, de aier nu 
ieste, de apă nu ieste. De unde iarăşi 
dzicem că cea adevărată a ei hotărâre 
aceasta poate fi: Strutocamila ieste 
traghelaful firii (căci ieste la filosofi altul, 
al chitelii), carile dintr-îmbe monarhiile 
ieste, şi ieste şi nu ieste. Ieste, dzic, căci 
adevărat între lucrurile firii ciudă ca 
aceasta să află; nu ieste, dzic, căci nici 
dintr-un neam a fi socoteala nu 



adevereşte. De care lucru, o, iubite 
priietine, însămnarea marelui acestuia 
nume altă nu sună, fără numai hirişă 
himera jigăniilor, irmafroditul păşirilor şi 
traghelaful firii. Deci acmu lucrului, căruia 
neamul, chipul şi toată vredniciia firea i- 
au tăgăduit, oare cu ce obrăznicie, sau 
mai adevărat să dzic, cu ce nebunie 
cineva din voia slobodă sau din 
meşterşug spre vreo vrednicie a o rădica 
ar îndrăzni? (Că mai pre lesne ar fi 
cineva, gândacii îngiugând, pământul ca 
cu boii în plug să are, decât vreun bine 
sau folos a aştepta de la cela carile nici 
din fire vreun dar, nici din pedeapsă şi 
din învăţătură vreo vrednicie are). 
Aceştiia socotele, o, priietine, eu a unora 
gânduri împotrivă simţind, spre aşe de 
adâncă tăcere m-am lăsat, şi de nu voiu 
cumva proroc minciunos ieşi şi un 
prognostic a face, macară că nu fără 
siială, voiu îndrăzni. Deodată a Corbului 
siloghizm să va întări, şi sentenţia 
Cucunozului să va plini, şi Strutocamilii 



în cap coarne ca a boilor îi vor razsări, şi 
în scaunul vredniciii să va sui (ca fortuna 
când va să trântească, întâi râdică, şi 
norocul întâi râde, apoi plânge). Numai 
vremea (carea oglinda ieste a lucrurilor 
viitoare) va arăta, precum şi siloghizmul 
ieste sofistic şi sentenţia răzsuflată şi 
Strutocamila din odihnă în năcaz, din 
fericire în pricaz şi din ce ieste în ce nu 
ieste va trece (că guziului orb fericită îi 
ieste viaţa, când în întunerecul 
suptpământului îmblă, iară când pre faţa 
pământului iese, nu mai curând radzele 
soarelui îl încăldzesc decât unghile 
blendăului îl sfridelesc)." 

Brehnacea, acestea toate de la Lup cu 
bună urechea ascultând şi cu întreagă 
socoteală înţelegând, singură din sine, 
precum cuvintele Lupului adevărate şi 
pline de înţelepciune să fie, cunoscu. 
Asijderea, precum, ca un deplin filosof, 
toată aporia au dezlegat şi cea hirişă 
hotărâre Strutocamilii au dat. însă mai 



denainte sfaturile carile între Corb şi între 
Cucunos să făcusă ştiind, încă mai tare 
de iute adulmăcarea Lupului să mira 
(căci sămnul înţelepciunii ieste ca din 
cele vădzute sau audzite, cele nevădzute 
şi neaudzite a adulmăca, şi viitoarele din 
cele trecute a giudeca). De care lucru, 
siiala şi tăcerea Lupului nu din pizmă sau 
dintr-a inimii împietroşere, ce din dreaptă 
a înţelepciunii regulă a fi pricepu (că 
tăcerea sau la vreme a înţeleptului grăire, 
multora pildă şi învăţătură, iară a 
nebunului bolbăitură, şie ură, iară a altora 
scărăndăvitură ieste). De vreme ce a 
Corbului inimă bătea ca Strutocamila 
între pasiri după dânsul, iară între 
dobitoace locul cel mai de sus să ţie. 

Aşijderea, ştia că nu numai filosofiia 
Lupului, ce nici sfatul a toată lumea din 
mintea ce apucase să-i întoarcă, cu 
putinţă nu ieste (cu inima în pizmă 
împietroşată, sau după voia sa a isprăvi 
neputând, de năcaz să topeşte, sau 



oricând ar putea răul a face nu să 
îndoieşte). Acestea Brehnacea, în sine 
aşe chitindu-le şi socotindu-le, până, mai 
pre urmă, socoteala întracesta chip îşi 
aşădză (orice spre binele şi folosul 
monarhii ieste, aceasta a arăta şi a grăi 
să cade). Iară de vor fi urechi ca acelea 
aşeşi de tot adevărului neascultătoare şi 
inimi nicicum folosul de obşte priimitoare, 
păcatul în cap şi ocara în obrazul lor fie! 

Aşedară, Brehnacea, de la Lup 
despărţindu-să, întâi cu Cucunozul să 
împreună, căruia toată înţelepciunea şi 
filosofiia Lupului îi povesti şi precum 
adevărată hotărârea Strutocamilei au dat, 
împotriva a căriia altă socoteală mai tare 
şi mai adevărată să să găsască cu 
putinţă nu ieste. 

De unde tot lucrul aievea să face că 
mintea Corbului greşită ieste şi de ce s- 
au apucat, sau la cap a scoate nu va 
putea, sau, de va putea, peste puţină 



vreme şi lucrul să va strica şi, în loc de 
laudă, asupră-şi ură şi hulă de la mulţi va 
lua (că o mie de lucruri vrednice de-abiia 
lauda dobândesc, iară numai unul 
scârnav în veci nespălată cinstei şi 
numelui grozavă aduce pată). Carea prea 
târdziu sau nici odânăoară din gurile 
năroadelor şi din şoptele gloatelor a o 
scoate nu va putea (căci din fire 
muritorilor aceasta ieste dată, ca binele 
pre lesne, iară răul cu anevoie să uite, şi 
laudele cuiva pre hârtie, iară hulele pre 
table de aramă să le scrie). Acestea şi 
altele ca acestea Brehnacea cătră 
Cucunoz vorovi, socotind precum întâi 
pre dânsa din cea veche şi strâmbă 
socoteală va putea întoarce, şi de ciia 
amândoi împreună mărgând şi pre Corb 
la calea dreptăţii şi la luminarea 
adeverinţii a duce să nevoiască (căci 
Brehnacea mai de folos a fi cineva ale 
sale hotară pe dreptate a păzi decât toată 
lumea tirăneşte a agonisi socotiia). 



Ce în zădar cuvintele şi în dar 
nevoinţele îşi pierdu, de vreme ce 
Cucunozul dzicea, precum prin cărţi şi 
mijloace de credinţă adeverit ieste, că 
Pardosul, Vulpea, Ursul, Râsul şi alalte 
ale lor rudenii cuvântul lor a priimi şi 
sentenţia lor a întări gata sint, şi încă de 
va fi cineva sfatului acestuia 
împoncişitoriu, prea pre lesne altă cale îi 
vor arăta, pre carea şi vrând şi nevrând îi 
va căuta a merge (că unde ieste sila 
tirănească, nu să cearcă putinţa firească) 
şi mai cu de-adins pentru Lup şi pentru 
Ciacal, carii singuri numai poate într-altă 
socoteală să rămâie. Deci de Ciacal 
puţină grijă ieste, o jiganie şi de stat şi de 
sfat puţină şi mică fiind, iară pentru Lup, 
de vom videa că la gând nemutat şi la fire 
neschimbat rămâne, deodată, precum 
sfaturile lui priimite ne sint, îi vom arăta. 
Iară când la vremea alegerii lucrului va fi, 
altă treabă întraltă parte îi vom afla, până 
sfatul să va isprăvi şi hirograful de mâna 
tuturor să va iscăli, lată după aceia, 



adeverit sint precum Lupul la bârlogul 
său cu odihnă a trăi bucuros va fi (că mai 
fericit ieste cineva cu strâmt traiu la 
lăcaşul său decât cu toate desfătările în 
casele streine). Iară amintrilea, precum 
împotrivă că să clăteşte de-l vom simţi, 
bună nedejde am că Pardosul cu multe 
pestriciunile şi picăturile lui va afla ac de 
cojocul Lupului. 

Brehnacea iarăşi dzisă: „Eu, frate, aşi 
sfătui ca şi tu de această socoteală să te 
părăseşti, şi amândoi împreună şi pre 
Corb de la acesta lucru a-l dezbăra să 
silim (că mai de laudă ieste o inimă 
tulburată a împăca decât o răspublică a 
tulbura, că tulburarea a nebunilor, iară 
împăcarea a înţelepţilor meşterşug ieste). 
Şi cătră acestea pomeneşte, iubite frate, 
că Pardosul şi toată seminţiia lui credinţă 
n-are a căruia nu numai scrisorile şi 
cuvintele, ce aşeşi nici lucrurile de 
credzut nu-i sint (că a cui cuvintele nu să 
stăruiesc, cu anevoie lucrurile i să vor 



stărui, şi cine necredincios ieste în 
voroavă, viclean va fi şi în lucruri), şi, 
precum piielea cu multe picături ieste 
picată, încă mai cu multe vicleşuguri 
inima îi ieste vărgată (că inima vicleană 
întâi din minciuna cuvântului, apoi din 
vicleşugul lucrului să vădeşte). Carile 
precum astădzi prieteşugul nou, ase 
mâine sau poimâine vrăjmăşiia veche, şi 
precum acmu plecarea capului, aşe, 
aflând vreme, ridicarea nasului va arăta. 
Iară acestea a Pardosului de nu vii 
pomeni, frate, cuvintele mele, precum o 
dată ţi le-am dzis, din minte să nu-ţi iasă. 
Că măcar că tu la trup mai chipeş şi la 
stat măi înalt eşti, dară eu şi de vârstă 
mai bătrân, şi de pedepse mai doseditşi 
mai ispitit, şi de căi mai multe şi mai 
departe, şi de ţări mai streine şi mai late 
mai asudat şi mai zbuciumat simt, în 
carile şi mai multe am vădzut, mai multe 
am audzit şi şi de mai multe m-am 
înştiinţat (că adevărat, bună ieste ştiinţa 
audzirii, dară mai adevărată ieste ispita 



viderii)". 



Cucunozul acestea toate în loc de 
basnă şi în buiguituri de bătrâneţe le lua 
(că basna la proşti locul istoriii, 
mărgăritariul la porci, preţul ordzului, 
şuierul la cioban, cinstea mudzicăi şi 
sfatul bun la inima rea tot o socoteală au). 
Carile cuvintele Brehnacii, cele ca grâul 
alese şi ca spicul culese, ca pleava 
suflându-le şi ca paiele preste arie 
măturându-le, într-acesta chip i le 
întoarsă: („Bătrâneţele, o, frate, şi multă 
truda în tinereţe, mai mult de odihna 
trupului decât cinstea şi agonisita 
numelui cearcă"). De care lucru, socotesc 
că nu ce doreşte cinstea, ci ce pofteşte 
odihna arăţi şi înveţi, şi a mă mira destul 
nu pociu, cum nicicum în partea monarhiii 
noastre ţii? Şi cum într-acesta sfat 
dobitoacele stâbla finicului să apuce cu 
toţii noi am putea priimi? Şi cum cinstea 
şi slava Vulturului aceasta ar putea 
suferi? Au nu ştii (că agonisita numelui 



mai mult cu îndrăzneala decât cu siiala 
să dobândeşte?) Au nu pricepi (că 
scânteia amnariului până a nu să stinge, 
iasca aprinde, iară stângându-să, a doa 
şi a triia lovitură pofteşte?) De care lucru, 
noi acmu vreme de treabă şi după poftă 
aflând, cum vom putea vremea 
prelungind, darul norocului în para focului 
să aruncăm? Că bine ştii (că pre cât ieste 
de iute la curgere punctul vremii, încă mai 
iuţi sint mutările lucrurilor în vreme) şi nu 
trebuia cineva a te învăţa, de vreme ce 
(precum chipul norocul mii de mii de 
obrază să fie având şi în mii de mii de 
feliuri pre muritori în tot ceasul să fie 
măgulind), adeverit eşti. Au nu de cu vară 
stăpânii caselor, de iarnă grijindu-să, 
toată zaharaoa trebitoare în jitniţele şi 
cămările sale grămădesc? (Că ce dă 
vremea, nici avuţiia, nici nevoinţa poate 
cumpăra). Iară câte primejduitoare în 
vremea viitoare mi-ai pomenit, acestea 
încă nu tăgăduiesc (că cine vreodată 
norocul supt lăcată şi norocirea în ladă ş- 



au încuiat? Sau cine tot cu aceia fortună 
în viaţă s-au slujit, de carea vreodată să 
nu să fie năcăjit?). Ce a muritorilor mai 
mult aceasta le ieste hirişiia (ca în dzua 
norocului să-şi arete vârvul cornului, iară 
în dzua nenorocului, de nevoie să sufere 
şi scoaterea ochiului). De care lucru aşe 
socotesc, într-această dată, nicicum 
biruinţa la dobitoace să nu rămâie 
(macară şi adevărul părtaş şi împreună 
nevoiaş să le fie). ăO, fortuna bună (de 
ieste în lume vreuna adevărat bună), cum 
şi tată, şi maică, şi soră, şi frate fortunei 
rele eşti, carea până într-atâta pre muritori 
buiguieşti, îmbeţi şi nebuneşti, cât şi spre 
tabăra adevărului desfrânate ostile 
nebunelor sale socotele a-şi slobodzi nu 
să ruşineadzăî. Deci acmu, frate, în 
nemică cevaşi de cuvintele Lupului 
îmblânzindu-te şi nici o zăbavă la mijloc 
puind, împreună să ne sculăm şi la 
împreunarea Corbului să mergem, pre 
carile şi de lăudăroasă filosofiia Lupului 
să-l înştiinţăm, şi de ciia lucrul mai cu 



căldură şi mai cu nevoinţă să apucăm (că 
nu mai puţin zăbava prin lenevire stâlpii 
monarhiii, decât cfarta na mădularele 
trupului scutură)". Brehnacea, macară că 
cu greu iuşoare cuvintele Cucunozului 
audziia şi cu greaţă aspre voroavele şi 
spurcate blăstămurile asupra adevărului 
suferiia, însă, într-alt chip a face nici 
având, nici putând, sculându-să cu 
Cucunozul împreună, la Corb să dusără. 

înaintea a căruia, Cucunozul, după ce 
toate cuvintele Lupu/ui de-a fir-a-păr 
povesti şi încă decât era, cu oxiile, variile 
minciunilor le mai asupri, cu apostrofurile 
linguşiturilor ale dobitoacelor lucruri 
decât era mai micşură şi cu 
perispomenile mândriii slava şi numele 
zburătoarelor preste ceriuri râdică şi 
multe de vânt pline cuvinte răzsuflă, 
împotriva a toată socoteala dreaptă, 
gândul şi fapta Corbului pre cât mai mult 
putu a abate sili (că ce ieste la muritori 
mai pre lesne decât cuvântul rău a grăi? 



şi ce ieste mai cu greu la peminteni decât 
cuvântul adevărului a dzice şi pofta 
dreptei socotele a face?). Corbul 
aşijderea, inimă ca aceia având, carea, 
de ar fi preceput, precum cineva din 
gândul său să-l abată s-ar nevoi, aceluia 
cu tot mijlocul puterilor sale împotrivă să i 
să puie, cu cât mai vârtos şi cuvinte spre 
plăcere şi îndemnare, după a sa vrere, de 
la Cucunoz audzind, poţi crede că cu 
in/ma ar fi săltat şi după sfătuirea plăcută 
s-ar fi plecat? (Că la inima stâlpită şi 
împietrită, un cuvânt după plăcere decât 
1 .000 de talanţi mai plăcut ieste), însă 
(unde lumina adevărului loveşte, oricât 
de groşi ar fi păreţii îndrăptniciii, de nu 
peste tot, dară oarece zarea tot străbate). 
De care lucru, Corbul, ale Lupului decât 
soarele mai viderate şi decât lumina mai 
străluminate şi mai adevărate cuvinte 
audzind, pre carile în cumpăna socotelii 
trăgându-le, întracesta chip cătră 
Brehnace şi cătră Cucunoz voroavă făcu: 
„(Fericit ar fi acela, o, priietinilorşi soţiilor 



mele, a căruia împotrivnici şi nepriietini 
fără putinţa lucrurilor, dară de trei ori mai 
fericit ar fi acela a căruia vrăjmaşi fără 
agiutorinţa sfaturilor ar fi) şi, de vreme ce 
în capul împoncişetoriului voii noastre 
socotele aşe de drepte şi sfaturi aşe de 
ascuţite să află, altă ceva mai mult nici a 
dzice, nici a face avem, fără numai 
cereştii noştri stăpânitori inimile alaltora 
să împietrească şi urechile minţii să le 
astupe, ca nici glasul a-i audzi, nici sfatul 
împotrivă a-i asculta să poată (că mai 
multă nedejde de biruinţă în lipsa sfatului 
vrăjmaşului decât în mult numărul, tare 
mâna şi ascuţită sabiia ostaşului ieste). 
Iară de vreme ce împotrivnic sfetnic şi 
împoncişetoriu vrednic ca acesta a avea 
din noroc ni s-au tâmplat, în ceva cu 
inima să nu scădeţi vă poftesc (că cu cât 
lucrurile mai cu anevoie şi mai cu multă 
nevoi nţă să dobândesc, cu atâta mai cu 
mult să laudă şi mai cu cinste să 
slăvăsc). Deci eu aceasta am socotit 
dinceput şi aceasta voi ţinea sau până a 



trăi sau până lucrul început voi săvârşi, 
adecă siloghizmul o dată la mijloc pus, 
să să întărească, şi Strutocamila, spre 
cinstea epitropiii râdicându-să, de la toţi 
vrednică să să cunoască (că mai fericit 
socotesc a fi acela carile într-o sughiţare 
duhul ş-ar sfârşi decât cela carile ce o 
dată au giuruit, până la moarte giuruinţa a 
plini, pre câtva putea, nu să va nevoi). 
Care lucru, precum l-am început, aşe a-l 
săvârşi doaă pricini îndemnătoare şi 
amândoaă, precum socotesc, folositoare 
sint: Una, că al nostru, iară nu al 
dobitoacelor sfat întărirea luând, oricum 
ar fi, titulul înţelepciunii şi numele 
vrednicii lângă monarhiia noastră va 
rămânea (că între împăraţi şi monarhi nu 
mai gios să ţine cinstea sfatului divanului 
decât biruinţa nepriietinului în mijlo cui 
meideanului). Alta, căci despre partea 
noastră, între dânsele pre Strutocamilă 
epitrop Leului puind, sau de tot supt 
puterea noastră le vom lua, sau 
totdeauna între mădularele trupului 



monarhiii lorgâlceavă nepărăsită şi 
tulburare neodihnită şi mai pre urmă 
războaie şi morţi vor fi şi să vor scorni. Şi 
aşe, precum bine ştiţi (că moartea unora 
ieste viaţa altora), noi cu singele lor ne 
vom îngrăşea, ne vom întări şi puterile ni 
să vor înnoi. 

(Că nici odânăoară norocirea şi 
mărirea unuia fără nenorocirea şi 
micşurarea altuia a fi nu poate). însă 
pentru taina carea acmu în inimile 
noastre ascunsă stă, nici Lupul, nici altă 
jiganie ştire să aibă, până când pre cei 
mai de frunte dintre cele cu patru picioare 
mai binişor vom ispiti (că lucrurile grele 
pre cât sunt mai tăinuite, pre atâta ies mai 
iuşoare, şi sfatul descoperit pre cât ar fi 
de folos tăinuit, pre atâta iese de stricate 
în gloate dezvălit). Că pre cei mai aleşi 
dintre dânşii, după voia şi inima noastră 
plecându-i, cu cei mai de gios a ne 
răspunde pre lesne ne va fi." 



Din monarhiia dobitoacelor era cinci 
jigănii, carile la acea adunare şi mai de 
frunte şi mai de cinste era, adecă: 
Pardosul, Ursu, Lupul, Vulpea şi Cămila 
(pentru carea mai pre urmă toată 
răscoala şi vrajba cea mare între doaă 
monarhii s-au scornit, căci mutând-o din 
Cămilă în pasire şi adăogându-i la 
urechile ciute coarne buorate, numele în 
Strutocamilă îi mutară). Pre lângă 
acestea era şi Ciacalul, însă acesta nu 
într-atâta socoteală să ţinea. Aceste cinci 
jigănii în locul a toată vâlfa şi în chipul a 
toată stema a alaltor cu patru picioare 
era, într-însele toată lauda în chivernisale 
şi toată nedejdea în nevoi şi primejdii li 
să sprijeniia (că precum pre stâlpii mai 
groşi şi mai vârtoşi toată urdzala casii să 
sprijineşte, aşe în patru sau cinci, sau şi 
mai mulţi, toată otcârmuirea publicăi să 
odihneşte). Iară pricina a alegerii acestor 
cinci jigănii au fost că încă de pe vremea 
gâlcevii cu Vidra şi cu Bâtlanul, între 
dânşii atâta glogozală şi amestecătură 



precum să scorneşte vădzind, socotiră 
(că în gurile multe puţine sfaturi de 
ispravă sint, şi în voroavele delungate 
greşală a nu să face peste putinţă ieste) 
şi, pentru mai cu fără glogozală lucrurile 
să scuture şi mai pre lesne la un capăt să 
le scoaţă, dzisără: „lată, noi din toată 
monarhiia noastră ne aleasăm, deci 
trebuie şi din monarhiia voastră, alegeţi 
pre cine viţi socoti, pentru ca deosăbi de 
alaltă gloată trebele să ne trăctuim, şi 
orice mai de folos şi mai cu cuviinţă am 
afla, în ştiinţa împăraţilor şi tuturor 
gloatelor să dăm şi spre acel aşedzământ 
inimile tuturor a pleca să silim (căci voia 
gloatelor şi a noroadelor proaste ieste ca 
îmbletul calului neînvăţat şi desfrânat, 
carile, din netocmită şi preste simţire 
slobodzita răpegiune, de multe ori în răpi 
adânci şi de maluri înalte cu capul în gios 
dă)". 

Aşedară, despre partea zburătoarelor, 
Corbul, Cucunozul, Brehnacea şi Uleul 



să aleasără, carii cu ceialalţi împreună 
lucrurile mai pre amănuntul începură a 
scutura şi unii pre alţii în ce sfat şi în ce 
socoteală să află ispitiia (că în lucrurile 
grele, întâi sfetnicii, apoi sfaturile a 
aşedza trebuie). Ce cât despre partea 
jigăniilor, era prea pre lesne lucrul a să 
aşedza s-ar fi putut, de vreme ce jigăniile 
ale sale numai a sprijeni siliia şi inima 
totdeauna spre lineşte le stăruia. Iară 
despre partea păşirilor nu aşe era, căci la 
dânsele şi cuvintele cu meşterşug, şi 
lucrurile cu vicleşug era, de vreme ce alta 
supunea în voroavă şi alta avea în inimă 
să facă, adecă nu numai cu ale sale cât 
nu era îndestuliţi, ce aşeşi nici cu a altora 
de saţiu să sătura (că pofta lăcomiii cu 
puterea împreunată ca pojarul în iarba 
uscată ieste). Deci dintr-acestea pasiri, 
Brehnacea, precum să videa, sau din 
sine plecată, sau din a Lupului vârtoase 
argumenturi şi adevărate socotele 
întoarsă, şi vrea şi cunoştea ce ieste 
adevărul, de care lucru de multe ori cu 



mare îndrăzneală împotriva 
îndrăptnicii/ voii Corbului să punea, ce în 
deşărt. 

Că, precum şi mai sus s-au pomenit, 
Corbul, din răutatea o dată în minte pusă, 
a să căi nu ştiia şi din vicleşugul ce 
apucase nu să părăsiia (o, cât cu multul 
mai fericit ieste acela cari le în boală fără 
leac cade decât cela carile în răutate 
neuitată, desfrânat să sloboade) (că mai 
bine ar fi cuiva cu 1 .000 de rane a să răni 
decât o dată pacoste şi dosadă de- 
aproapelui său a pricini). De care lucru, 
Corbul nu spre cea de obşte folosire, ce 
spre a sa tare dorită poftire să siliia, şi nu 
ceva răzsipit între dânşii să alcătuiască, 
ce numai cu a sa tiranie să să slujească 
să nevoia. 

De unde ispita după gând îi răspunsă, 
de vreme ce întâiaşi dată pre Săraca 
Cămila ispitiră, căriia giuruindu-i că pre 
lângă urechi, coarne şi pre lângă peri, 



pene îi vor adaoge şi din dobitoc pasire o 
vor putea face. 

Aşijderea, numelui Cămilii titulul 
Struţului alcătuindu-să şi de la pasiri 
aripi, iară de la dobitoace coarne lipindu- 
i-să, între dobitoace mai fericită şi între 
pasiri mai slăvită va fi, îndată credzu, 
proasta, că după giuruinţă, să va plini şi 
fapta (că la muritori tare să pohârneşte 
credinţa, unde mai denainte pofta şi voia 
nepărăsit împinge). Insă urma era să 
arete că adevărată ieste parimiia veche 
(că Cămila cercând coarne, ş-au pierdut 
şi urechile), iară acmu cercând pasire a 
să face, vremea va să-i arete că şi 
dobitoc a fi nu va mai putea, şi 
odânăoară în primejdiia urechilor, iară 
acmu poate şi în peirea capului să cadză 
(că cine pre pământ în ceva ce ieste nu s- 
au îndestulit, credz că acela şi în ceriu 
macară fericire nu va cunoaşte). 



Deci oricum au fost începăturile, şi 



cum să vor tâmpla săvârşiturile, puţin 
socotindu-să, Cămila, cu toată inima în 
partea Cor bului să dede. După aceia, 
pre Urs ispitind, îl aflară că numai 
albinele din ştiubeie să nu-l dodeiască şi 
la bârlogul lui nebântuit să lăcuiască 
pofteşte, iară amintrilea veri dobitoacele 
ar zbura, veri păşirile s-arîncorna şi s-ar 
pedestri, măcar cum aminte nu-i ieste (că 
firea carea în ceva fericirea ş-au socotit, 
alalte ale lumii toate de batgiocură le 
are). 

Hulpea, jiganie pururea cu doaă inimi 
şi neispitită, pentru une pricini, carile şi 
mai denainte arătasă, îndată în partea 
zburătoarelor să giurui (că inima vicleană 
mare fericire simte când socoteşte că 
pentru fapta vicleşugului şi ea să 
cinsteşte şi la aceiaşi şcoală ucinici şi 
părtaşi îşi agoniseşte). însă Hulpea cu 
tocmală ca aceasta să aşedză, ca nu 
cumva Lupul, până între vii va fi, de 
unirea ei cu dânşii să să înştiinţedze, căci 



Hulpea, precum din fire ieste bună 
adulmăcătoare, mare grijă de Lup purta, 
ca nu cumva cu vremea adevărul să 
biruiască şi vicleşugurile acmu ascunsă 
vreodată să să dezgolească, şi aşe 
prieteşugul şi tovărăşiia, carea măcar că 
cu chip zugrăvit şi poleit între dânsa şi 
între Lup avea, îşi va piierde. Pre Ciacal 
aşeşi nici a-l mai ispiti socotiră cu cale a 
fi, de vreme ce de la dânsul, precum 
agiutoriul, aşe nici vreo împiedecare 
nedejduia (că des şi de multe ori la 
muritori să vede puternicul nebun în 
fruntea sfaturilor, iară săracul înţelept 
denafara pragurilor) 

(şi, precum bogaţii cu avuţiia socotesc 
că şi mintea au câştigat, aşe săracii, cu 
lipsa avuţiii şi piierderea minţii să fie păţit 
li să pare). 

Iară pentru Lup socotiră că nemutat şi 
neclătit va fi din socoteala sa (că sufletul 
înţelept într-altă şi pentru altă ceva din 



socoteala sa a să muta nu ştie, fără 
numai din rău spre bine şi din greşală 
spre îndreptare). De care lucru, dzisără 
nici mai multsă-l ispitească, nici 
gândurile cătră dânsul să-şi dezvălească, 
ce numai în faţă, precum toate după pofta 
şi sfatul lui să vor face, să-i arete, iară 
după dos cu toată nevoinţa ale sale 
gânduri la lucru a duce tare să să 
gătească. Lupul de pre semnele ce 
videa, precum tovarăşii săi nu cu bune 
duhuri să poartă bine cunoştea, însă 
nedejdea într-altă socoteală îşi punea, 
adecă ca când lucrul la ivală ar vini, 
Pardosul şi fraţii lui, Râsul şi Hameleonul 
şi Veveriţa, cu gura deschisă, în glasul 
mare vor striga şi partea dreaptă vor 
ţinea. Că tot lucrul, veri să să facă, veri să 
nu să facă, într-aceasta să prijeniia, 
adecă ce ar pofti cea mai de frunte parte, 
aceia şi alaltă gloată să întărească, iară 
ce le-ar arăta de stricarea şi paguba lor, o 
dată cu capul să nu priimască. Aşijderea, 
vădzind că Pardosul acolea de faţă nu să 



află, precum alofililor să priiască şi 
omofililor să nu priiască, nicicum cevaş îş 
prepunea (ce oricât cineva de înţelept şi 
oricât de bine a lucrurilor socotitoriu ar fi, 
singur numai cu socoteala sa îmblând, şi 
în sfaturile sale şi pe altul neîntrebând, în 
cea mai de pre urmă a nu greşi peste 
putinţă ieste). De care lucru, Lupul, în 
dreapta socoteală sprijenindu-să, tare să 
greşi, şi în numele omofiliii bizuindu-să, 
prost nemeri (căci nu altă dată răzsipa 
unui nărod s-au făcut, fără numai când ai 
săi şie, vicleşug ş-au făcut, şi nu altă dată 
mai mare stricare de la nepriietini au vinit, 
fără numai când priietinii şi credzuţii au 
viclenit). 

Căci pre Pardos Corbul prin iscoade şi 
cărţi pre ascuns trimese, şi încă de 
demult în priinţa lor îl întorsese şi 
vicleanul cel mai mare a neamului său a 
fi cu giuruinţele îl făcuse (că sula de aur 
zidiurile pătrunde şi lăcomiia îşi vinde 
neamul şi moşiia), de vreme ce tare îi 



făgăduisă că de să va întoarce într-o 
inimă şi într-un gând cu dânşii, stârvurile 
cele mai grase şi cărnurile cele mai 
seoase cu Corbul, şi cu Vulturul, şi cu 
alalţi ai lor sfetnici împreună le vor 
împărţi. 

Aşijderea, el acmu la bătrâneţe agiuns 
fiind, din ce să află a-l mai preface 
macară că peste putinţă ieste (căci nici 
Corbul negreaţă, nici Pardosul 
pistriciunea a-şi muta poate), însă pe 
ficiorul lui, carile încă în vârsta tinereţii să 
află, precum Coracopardalis să-l poată 
face bună nedejde au, dzicea. Adecă 
glasul şi aripile Corbului dându-i, şi cea 
din moşie a Pardosului pestriciune 
lăsându-i, cu bună samă Pardos-Corb 
sau Corb pestriţ să va înformui (că pieptul 
decât diamantul mai vârtos pofta îl moaie 
şi inima decât cremenea mai împietroşată 
lăcomiia o topeşte, şi ce focul nu 
domoleşte aurul topeşte). Iară Râsului 
adevărat lucru de râs îi giuruiră, adecă 



din 53 de căpuşi pline de singe (carile 
odânăoară Râsul adunate avându-le şi 
pe vremea foameţii păşirile i le-au fost 
prădat), pre giumătate înapoi să i le 
întoarcă, însă cu aceasta tocmală ca în 
tot anul câte cinci căpuşi să-i dea. 
Aşijderea cătră acestea îi fagaduiră, 
precum socotitoriu îl vor pune, ca câte 
căcăredze Cămila dinafară de grajd ar 
lepăda, el a le cheltui şi pre la gândacii 
carii din mistuiri ca acestea hrana le 
ieste, a le împărţi voinic să fie (că 
lăcomiia de la aur până la gunoiu, şi de 
la diamant până la steclă să întinde). La 
jiganiia aceasta, Râsul, de socotit ieste 
că toată pistriciunea pe supt pântece i să 
ascunde, adecă la loc ce nu să aşe vede, 
iară amintrilea pe spinare, tot un păr să 
arată a avea. Adecă în faţă prost şi drept, 
dară multe picături de vicleşuguri îi stau 
peste maţă (că toate carile să văd de pe 
chip şi de pe floare să giudecă, iară 
gândul a ascunsului inimii nici chip, nici 
floare are, de pre carea de bun sau de 



rău, de frumos sau de grozav să să 
cunoască, fără numai când icoana în 
cuvinte sau în lucruri îşi tipăreşte). Iară 
alalţi fraţi acestora întracesta chip să 
aşădzară, că Veveriţii i-au giuruit un sac 
de nuci şi un hărariu plin de hămeiu cu 
fag amestecat. Aşijderea coada, carea în 
vremile ce stăpâniia Vidra îi tăiasă, 
precum la loc îi vor pune-o dzicea. Căriia 
darul acesta prea mult şi mare i să păru, 
de vreme ce nucile şi fagul spre 
sprijineala vieţii, iară coada spre 
răscumpărarea cinstei şi a podoabei îi 
era, mai vârtos că toată fala şi pofala 
Veveriţii în coada cea lungă ce purta 
stăruia, carea nu ca alalte jigănii înapoi, 
ce, de mare mândrie, peste cap ridicată o 
ţinea (că unde lipsăsc crierii din cap, 
acolo covârşeşte coada peste cap) şi 
(cine vredniciia capului nu pricepe, acela 
lungimea codzii la mare cinste ţine). Pre 
aceasta, dară, într-acesta chip coada în 
loc de cap puindu-i, amăgulind-o, o 
aşădzară. Iară Hameleonului toate 



feliurile de văpsele şi de flori precum în 
samă îi vor da şi în toate deplină 
pozvoleniie să aibă îi giuruiră. Al căruia 
fire de-a pururea faţa a-şi schimba fiind şi 
dintr-o văpsală într-alta a să preobrăji 
mare vrednicie ţiind, socoti că daraşeşi 
peste măsura lui i să giurui şi toată 
împărăţiia într-îmbe monarhiile să fie 
câştigat i să păru (că plinirea poftei cât de 
mici peste toate hotarăle a toate 
monarhiile precum să fie covârşit i să 
pare). 

Cătră aceste mai adaosără pre Guziul 
Orb, carile cu frâmseţea fetii sale, Helgii, 
în dragostea a multor jiganii întrasă şi a 
multo ra minţi de frumseţea ei să 
nebunisă (că nu mai multtăriia vinului în 
cap decât chipul frumosului în inimă 
loveşte). Cu carea şi părintele său, 
Guziul, măcar că din fire orb şi slut era, 
însă fietecarile ce-l timpina cu toată 
lumina privelii îl îndămâna, şi de-şi feriia 
mâna de sărutat, la picioare-i cădea şi i 



să închina (că cine iubeşte din suflet pre 
cel din cămară mare fericire simpte a-i 
zdvori afară la scară). Cu acesta chip, 
cine mâna cea scurtă a Guziului a săruta 
să învredniciia, precum pre singură 
Helgea să fie îmbrăţăşind socotiia, şi cine 
lipicioase şi urduroase melciurile lui a 
pipăi să norociia precum roa trandafirilor, 
carii pre obrazul Helgii să deschidea, să 
fie scuturând şi iscusită mirosala lor să fie 
mirosind i să părea (că precum simţirea 
în lucrurile ce-s de simţit lucreadză, aşe 
pomenirea în fantazie tipărită şi zugrăvită 
ale sale pătrundzătoare sloboade radze). 
De poamă dară ca aceasta, măcar că 
mulţi dinţi să ascuţise şi multe măsele să 
o muşce să gătise, însă, precum să dzice 
cuvântul (că norocul nu împarte cu 
obrocul, ce unora varsă, iar altora nici 
pică), aşijderea (altora arată şi nu dă, iar 
altora, preste toată ştiinţa şi nedejdea lor 
nespuind şi neivind, preste măsură le 
dă). în care chip, şi cu gingaş trupul şi 
mângâios statul Helgii au lucrat, de 



vreme ce vârstnicii şi cei din neamul ei 
nu numai cu mânule întinse, cu braţele 
deschise şi cu minţile uluite o aştepta şi o 
poftiia, ce încă şi cu sufletele topite şi 
inimile arse cui va cădea acea norocire şi 
cui să va tâmpla acea fericire, dzua şi 
noaptea cu gândul mai rău şi mai cumplit 
decât cu trupul să pedepsiia şi să 
chinuiia (că chinul trupului carnea 
domoleşte, iară pedeapsa sufletului, 
oasele topind, inima răneşte), şi acmu- 
acmu, din dzi în dzi şi din ceas în ceas, 
fietecarile norocul cu jele chemându-şi, şi 
de s-ar cumva altuia, iară nu şie, tâmpla, 
săbii, cuţite şi totfeliul de otrăvi cumplite, 
de nu celuia ce au luat norocul, şie celuia 
ce au rămas cu focul gătiia. Toţi ibovnicii 
şi pătimaşii dragostii Helgii într-acesta 
chip în toate suflările şi răzsuflările lor, ca 
Unicii în focul lor murind şi iarăşi înviind, 
norocul tot precum au ştiut ş-au giucat 
giocul (căci toţi cereştii durerile 
pemintenilorsimptşi să milostivăsc, 
numai norocul, dacă-şi întoarce faţa, nici 



a jeli ştie, nici a să milostivi poate), şi 
precum câteodată frica vulturului pre 
iepure după broască mărită, aşe voia 
norocului pre Helge după Cămilă au 
măritat. 

O, Doamne si toti cereştii, lucru ca 
acesta cum şi în ce chip a-l suferi aţi 
putut? Unde ieste cumpăna ceriului cu 
carea trageţi şi aşedzaţi fundul 
pământului? O, dreptate sfântă, pune-ţi 
îndreptări ul şi vedzi strâmbe şi cârjobe 
lucrurile norocului, ghibul, gâtul, flocos 
pieptul, botioase genunchele, cătălige 
picioarele, dinţoasă fălcile, ciute urechile, 
puchinoşi ochii, suciţi muşchii, întinse 
vinele, lăboase copitele Cămilei, cu 
suleget trupul, cu albă pieliţa, cu negri şi 
mângâioşi ochii, cu supţiri degeţelele, cu 
roşioare unghişoarele, cu molceluşe 
vinişoarele, cu iscusit mijlocelul şi cu 
rătungior grămăgiorul Helgii, ce potrivire, 
ce asămănare şi ce alăturare are? O, 
noroc orb şi surd, o, tiran nemilostiv şi 



păgân fără lege, o, giudeţ strâmb şi 
făţarnic, pravilă strâmbă şi fără canoane! 
Ascultaţi, morţilor şi priviţi, viilor: Cămila 
cu Helge să împreună, filul şi şoarecele 
să cunună şi dealul cu valea să iau de 
mână. Ce ureche au audzit, ce ochiu au 
vădzut sau ce gură din veci lucru ca 
acesta au povestit? (Tacă, dară, 
pripitorile unde cântă ursitorile, că nici 
neam cu neam, nici chip cu chip, nici feliu 
cu feliu a potrivi caută, ce numai ce va 
face şi lucreadză ce-i place). Norocul, 
dară, într-acesta chip pre Helge după 
Cămilă aşedzind, ţinţarii cu fluiere, grierii 
cu surle, albinele cu cimpoi cântec de 
nuntă cântând, muşiţele în aer şi furnicile 
pre pământ mari şi lungi danţuri rădicară, 
iară broaştele toate împreună cu broatecii 
din gură cîntec ca acesta în versuri tocmit 
cânta : 

A Cămilii dară şi a Helgii împreunare, 
preste socoteala a toată lumea, într- 
acesta chip isprăvindu-să şi mai denainte 



acele cinci jigănii cătră tot neamul, 
precum s-au dzis, viclene şi vândzătoare 
arătându-să, cuvântul cu mare 
giurământuri şi legământuri cătră 
zburătoare îşi dederă, aşe ca precum 
voia le va fi să învoiască şi precum pofta 
le va pofti să poftească. Acestea dară 
într-acesta chip în sine şi cu sine cu mari 
vicleşuguri alcătuind, prin rost de bun 
ritor, precum cătră alţii a le arăta, aşe 
inimile prostimei a îndupleca socotiră 
(căci la materiile groase focul, iară la 
inimile proaste limba bine vorovitoare 
mult poate). Şi aşe ritorisind Papagaia, 
cuvântul la obşte într-acesta chip 
împrăştiară. 

„Vestit şi tuturor ştiut cuvânt ieste, o, 
priietinilor, (căînvoinţa sufletelor şi unirea 
inimilor lucrurile din mici, mari le creşte. 
Iară neînvoinţa şi neunirea lor, din cât de 
mari, mici şi cât de curând le răzsipeşte) 
(că precum o sănătate în multe mădulare 
a trupului, aşe o omenie şi o unire în 



multe năroade ieste, carile un stătătoriu şi 
stăruitoriu a politiii stat fac). împotrivă 
aceasta a să înţelege poate, adecă (că 
precum o boală şi o fierbinţeală cât de 
puţin în trup sau o durere cât de mică într- 
un mădulariu tot trupul spre neaşedzare 
şi pătimire aduce, aşe neunire în politie şi 
neînvoinţa în cetate, ciuma şi lângoarea 
cea mai rea şi troahna cea mai lipicioasă 
ieste). (Căruia lucru, cea mai de pre urmă 
a tot statul răzsipă şi a tot sfatul cea de 
năpraznă prăpădenie ieste). Aşedară, 
începutul voroavii apucând, măcar că 
dintr-al mieu rost, însă dintr-înemile a 
toată frăţasca adunare dzic. Adunarea 
aceasta, o, cinstiţilor dintr-îmbe părţile 
adunaţi fraţi, adunarea aceasta, dzic, 
slăvită şi minunată a prea linilor şi 
înălţaţilor noştri monarhi ieste, şi de pre 
titlul ce ş-au pus, chiar şi aievea să 
cunoaşte, că precum adunarea a atâtea 
cinstite chipuri la un loc s-au adunat, aşe 
sufletele şi inimile a să întroloca şi a să 
împreuna, dreapta socoteală şi pravila 



adeverinţii la un sfat, la un stat, la o 
învoinţă, la o priinţă, la o iuboste şi la o 
dragoste a le încleşta şi a le înnoda va, 
pofteşte şi să nevoieşte (căci tot adevărul 
lucrul chiar şi hiriş pofteşte, şi toată 
începătura cu cale spre lucrul şi sfârşitul 
lucrului bun călătoreşte). De care lucru, 
între muritori de ieste vreo simţire peste 
simţire şi vreun lucru firesc peste fire, şi 
eu mai proroc a mă face şi cele în urmă 
viitoare mai înainte a le povesti şi până a 
nu fi, a le vesti mai voi îndrăzni (că ce 
ieste adulmăcarea minţii sau carea ieste 
icoana înţelepciunii, fără numai celea ce 
ochiul trupului cu ochiul sufletului să li 
vadză şi în cele cu prepus viitoare fără 
prepus în bine şi în rău următoare iscusit 
şi frumos să le aleagă). A proroci dară voi 
îndrăzni, dzic (de vreme ce din răsărite 
dzua şi de pre începute fapta să 
cunoaşte), în care chip şi numirea 
adunării aceştiia în curândă vreme supt 
unirea a toată inima şi învoinţa a tot 
sufletul a videa şi după nume lucrul şi 



sfârşitul a ieşi şi a să plini fără prepus 
nedejduiesc, de vreme ce inimile curate a 
marilor împăraţi spre cea adevărată 
lineşte şi curată dragoste stăruiesc şi 
spre folosul a toată obştea tare şi 
nepărăsit să nevoesc. Aşijderea 
preaînţelepţii, buni chivernisitorii şi 
credincioşi deregătorii, împreună cu cei 
ai lor de frunte sfetnici, în dreapta 
socoteală şi buna chivernisală, câtu-i 
negrul bobului macară cevaşi a sminti, 
peste socoteala omenească ieste (că mai 
cu nevoie ieste o sută de copoi iepurile 
din pâlcul spinilor a scoate decât a trii 
înţelepţi sfatul cel mai de folos a afla). Şi 
aşe, bune semne de bună nedejde să 
arată ca nici lucrul început fără socoteală, 
nici prorociia mea la sminteală să iasă. 
Ce cu bună samă dzilele de fier în veacul 
de aur vor să să priminească şi toată 
calea grundzăroasă şi ciulinoasă în 
netedă şi bătută să să istovască. în carea 
(pentru cele tâmplătoare vorovăsc), de s- 



arşi cumva într-un chip prea repede şi 
preste înţelepţeasca socoteală tâmpla ca 
vreo pietruţă de scandală de la cineva 
într-însă să să arunce, însă darea într-o 
parte-i şi urnirea-i şi aşeşi de tot 
râdicarea-i, precum prea pre lesne ar fi, 
a-şi propune cine va putea? (Că mai pre 
lesne ieste cuiva în câteva ceasuri 
suflarea şi răzsuflarea a-şi popri decât 
sufletul înţelept, cunoscând adevărul şi 
de dânsul a nu să lipi) şi aşe, piciorul cât 
de dropicos şi pasul cât de tremuros în 
ceva a să zăticni şi a să poticni nu va 
avea. Pentru care lucru, dintr-îmbe părţile 
cu toţii şi cu totul să ne apucăm trebuie, 
ca celora ce din multe strune o cântare, 
sau din multe organe o harmonie într-o 
simfonie fac asămănându-ne, ce mai de 
folos, ce mai de laudă şi ce mai cu 
cuviinţă ar fi să începem, să facem şi să 
isprăvim, ca într-acesta chip toată 
răceala, carea îngheţare aduce, şi toată 
fierbinţeala, carea dogoreală şi pârjol în 
tot trupul politiii noastre pricineşte, în 



stâmpărarea şi temperamentul cel de 
sănătate şi de viaţă izvorâtoriu ieste 
aşedzind, priietinilor megieşi nesăvârşită 
de laudă materiie să dăm. Iară 
nepriietinilor pre budze în veci de 
nedespecetluit pecete să pecetluim (că 
din fire cele supt lună aşe s-au orânduit, 
ca unele după altele să urmedze, şi când 
unele mor, altele să învie şi simbathiia şi 
antipathiia dintr-însele să nu lipsască). 
Deci dară, cinstiţi ascultători, cine mai cu 
de-adins cea următoare fericire mai 
denainte într-un chip a simţi ar pofti şi 
cine cel nespus a toată obştea folos cu 
ochiul sufletului a-l privi ar ispiti, pre unul 
ca acela poftescu-l ca şepelevii/ mele 
limbi puţintică îngăduitoare voie şi 
ascultătoare ureche să plece, pre carile 
în scurt (de vreme ce a ceasului 
strâmtoare laconeşte a ritorisi mă învaţă) 
a-l umbri şi în strâmt hotar a-l perigrapsi 
mă voi nevoi." 

Toţi ascultătorii, precum cu dragă 



inimă şi deschisă ureche vor asculta 
dacă dzisără, şi precum că cu tot sufletul 
de dulce izvorul carile din limba Papagaii 
izvoreşte, însătaţi sint, dacă mărturisiră, 
Papagaia, cu toată vârtutea cuvântului, 
himera, sau, precum s-ar putea dzice, 
ciuda nevădzută, neaudzită cu voroava în 
fire a băga începu (că nu mai slobodă 
ieste limba atheistului spre blăstăm decât 
tropurile ritorului spre hula sau lauda 
aninată) (şi de celea ce singură firea 
scărândăvindu-să fuge, acelea 
vorovaciul îndrăzneţ preste fire le urcă). 

Papagaia dară, într-acesta chip, după 
ce proimiul voroavei sale sfârşi, de 
umbrirea afiitoriului acelor doaă monarhii 
stat să apucă, dzicând: „Aceste doaă 
vestite şi nebiruite monarhii, o, iubiţii miei 
ascultători, precum fietecarile din sine, 
late în hotare, bogate în comoare, dese în 
oraşe, tecsite în sate, nenumărate în 
supuşi şi cea mai de pre urmă, cu un 
cuvânt să cuprind, din toate părţile întărite 



şi în slava cinstii lorîndestulite să fie nu 
numai celor de duh purtătoare, ce aşeşi 
şi celor pre pântece şi ţârâitoare ştiut şi 
încă prea ştiut ieste (că lucrurile mari şi 
cei ce nu le ştiu le ştiu, iar lucrurile mici şi 
cei ce le ştiu nu le ştiu). De care lucru, 
aievea ieste că orice mai mult sau mai 
preste hotare a pofti s-arvidea, nu pentru 
a lor lipsă (căci plinirea nu pofteşte 
clătire, ce odihnă), ce pentru a supuşilor 
săi adoagere şi odihnă vor şi poftesc, şi 
până într-atâta (pre cât singuri marturi 
privitori îmi sinteţi) silesc şi să nevoiesc, 
şi aceasta pentru ce şi cu ce? Pentru 
unirea a toată inima şi cu învoinţa a doi 
monarhi, a cărora voie mai mult decât 
porunca şi porunca mai mult decât fapta 
de credzut şi de ascultat ieste. Voia 
aceasta a lor, spre ce săvârşit? Spre 
alcătuirea a doaă firi într-una. Dară 
acesta în ce chip? (Căci doaă firi a să 
uni, lucru peste lucru şi putinţă peste 
putinţă ieste). în chipul puterii sufleteşti, 
carea în câteva inimi într-un chip şi într-o 



măsură a lucra poate. Adecă cu buna a 
sufletului priinţă, doa trupuri, ca într-un 
suflet a îmbla şi a să învoi să poată (că ce 
ieste prieteşugul? A învoi deopotrivă. Şi 
ce ieste priietinul? A nu deosebi în 
suflet). Cu acest felu dară de 
duhnicească putere, Vulturul Leu şi Leul 
Vultur, duhul Vulturului în Leu şi al Leului 
în Vultur, fără de nici o deosăbire, cele 
dinafară mădulare, precum întru adevăr 
împărăteşte le vorocârmui şi fără greşi cu 
dânsele monarhiceşte să vor sluji, cine-i 
atâta beteag de minte cari le să nu 
cunoască? Duhuri dară ca acestea, carile 
ceriul de ar avea poartă şi iadul uşe, 
precum şi acolo să pătrundză fără prepus 
sint. Duhuri dară ca acestea, iarăşi dzic, 
atâta de supţiri şi puternice, trupuri atâta 
de iuţi şi de vârtoasă, fără de nice o siială 
împotrivnică unind şi fără de nici o 
prepunere de pacoste împreunând, au nu 
tot lucrul, peste toată puterea, a putea vor 
putea? (Că unde Leul vultureşte şi 
Vulturul leuieşte, prepeliţa ce va iepuri şi 



iepurile ce va prepeliţi?) Vulturul de sus 
şi deasupra privind, Leul din dos şi din 
faţă adulmăcând, ce nepriietin asupră 
viind, sau ce vrăjmaşi măcar la fântânele 
Nilului fugând a nu să simţi şi a să mistui 
va putea? (Că a putincioşilor mâna lungă 
şi ochiul neoprit ieste). Adulmăcarea 
unuia cu iute viderea altuia însoţindu-să 
şi în toată calea tovărăşindu-să, din nuări 
furnica împoncişării pre pământ şi de la 
Asiia: lighioaia dodeielii la Evropa să va 
videa şi să va adulmăca, pre nebiruite 
spetele Leului, neostenite aripile 
Vulturului răsărind, cestea pre totfugaşul 
cât de repede în clipala ochiului vor 
agiunge, celea pre tot împotrivă 
stătătoriul vor birui şi vor înfrânge. Cesta 
cu cel decât diamantul mai vârtos piept, 
cela cei decât bricile mai ascuţiţi pintini 
totzidiul vrăjmăşiii şi toată mreajea 
vicleniii ca pravul voi spulbăra şi ca 
pândza paingului vordispica. Cine dară 
în lume, o, priietinilor, atâta de scămos la 



minte şi strămţos la cuvinte să va afla, 
carile să socotească sau să grăiască că 
cel împotrivă de supt braţul Leului va 
putea scăpa, sau cel supt aripile 
Vulturului aciuat că în primejdie va întră? 
Sau cine lucrul, mai aievea decât radzele 
soarelui cunoscut nu va cunoaşte? Ca 
pre cel din paza lor cineva a-l bântui, sau 
pe cel dimpotrivă lor a nu-l birui va 
putea? (Că focul din apă şi dzua din 
noapte şi orbii o pot alege). Acestea dară, 
într-acesta chip unindu-să şi alcătuindu- 
să, cinstea, slava, biruinţa şi odihna, 
carea a tot nărodul fără prepus următoare 
ieste, cei din cuiburele încă cu fulgi 
puişori şi cei încă suptţiţele maică-sa, 
sugătorii a giudeca vor putea. Şi statul 
cel mai fericit decât toată fericirea precum 
ca râul să va pogorîşi ca pohoiul va 
năbuşi şi cele în lume nesimţitoare a 
simţi şi a să pricepe vor pricepe, că toată 
cinstea numelui de obşte şi toată a tot de 
răuvoitoriul şi de vicleşug gânditoriul 
biruinţă fără îndo inţă şi supunere fără 



prepunere urmadză. 

(Că mai mult în prepus a să avea cele 
pentru lesnirea nesocotite, decât cele cât 
de grele de la înţelepţi cumpănite 
trebuie). în scurt, dară, a fericitului aceluia 
stat, iată, pre cât în slabă putinţa mea au 
fost, l-am arătat şi precum să dzice 
dzicătoarea, de pre unghe leul să poate 
cunoaşte. 

Deci oricine ar fi acela carile aceii 
nepovestite fericiri părtaş a fi ar pofti, întâi 
trebuie ca nu numai a trupului, ce şi a 
sufletului mâni totdeodată să întindză şi 
nu numai cu ale trupului picioare, ce şi cu 
ale sufletului aripi să alerge şi să zboare 
(că amintrilea, lenişilorosteninţa şi 
pizmătarilor lipsa şi căinţa va rămânea). 
Acestea, dară, de la toată dihaniia aşe 
într-acesta chip înţelegându-să, la 
ascultare cuvântului şi scuturarea lucrului 
cea mai de pre urmă să vinim, carea tot 
mijlocul cel spre lesnire şi tot modul cel 



spre fericita săvârşire aduce (că toată 
călătoriia muritorilor în cel de apoi 
săvârşit sau să fericeşte, sau să 
blăstămăţeşte). Neamul cel fără neam şi 
chipul cel fără chip, adecă jigăniuţa sau 
păsăriţa cea cu prepus, iubitoriul nopţii, 
fugătoriul dzilei, vădzătoriul întunerecului 
şi orbul luminii, adecă Liliacul, precum în 
fericit pământul şi mănoasă brazda 
adunării aceştiia nu puţină zizanie să fie 
sămănat aievea ieste. Vidra nu cu 
picătura, ce cu vadra în vasul 
înţelepciunii veninul nebunii/' şi-au vărsat. 
Aşijderea Struţul, măcar că peste voia şi 
ştiinţa sa, însă nu mică stincă a 
scandalului la tot pasul căii aceştiia au 
aruncat şi toată greuimea lucrului la 
mijloc a vini au pricinit. Carile, toate de 
nu s-ar fi tâmplat, fericire şi lucru foarte 
minunat ar fi fost. Dar, de vreme ce s-au 
tâmplat, altă nu încape fără numai leacul 
le ieste de aflat (căci lucrul ce întâi la 
lumină n-au fost, Dumnădzău, din ne a fi, 
la a fi îl aduce, iară lucrul ce o dată la 



fiinţă au ieşit, la nefiinţă nici Dumnădzău 
nu-l poate aduce). Leacul dară acestor 
mai sus pomenite boale şi lineştea 
acestor clătite răscoale, pre cât din duhul 
obştii fâicava mea voroavă va putea a-l 
arăta, nu să va lenevi. "„De duhurile 
vărsatelor veninuri toti ne-am ameţit, 
dacă strigară, şi toţi antidotul toapsăcului 
precum să-l arete pre Papagaie dacă 
rugară. Papagaia într-acesta chip începu: 
„Puţintele sint, o, priietinii miei, recetele 
ştiinţei mele şi mici şi strâmpte chichiţele 
ierbilor doftoriii mele (căci doftorul bun 
ştiinţa în cap, iar ierbile în câmp le are, şi 
unde chichiţele văruite şi pilulele şicuite 
sint, acolo bolnavul să amăgeşte, iară nu 
să tămăduieşte). Din carile ce voi avea 
împreună cu dânsele şi inima, şi sufletul 
înainte-vă a vărsa nu mă voi tăgădui (că 
pre cât ieste de lăudat doftoriia bună la 
boală, pre atâta ieste încă mai de lăudat 
aşedzământul la răscoală). Pre cât dară 
ieste pentru bileala în cerneală şi 
cerneala în bileală, adecă pentru 



vădzitoriul în întunerec şi orbăcăitoriul în 
lumină, Liliacul, după a mea proastă 
socoteală aşedzimântul pre lesne îi ieste 
(căci pravul casii după măturat de să şi 
rădică şi în radzele soarelui gioacă, însă 
nici radzele soarelui a nu lovi opreşte, 
nici paşii celui ce prin case îmblă 
contineşte). în care chip şi a Liliacului 
gâlceavă, precum din nemică s-au 
scornit, aşe şi scornită nemică ieste, şi 
până în cea mai de pre urmă şi tulburat 
de ar rămânea, precum a tot statul vreo 
tulburare ca aceia a aduce vrednic să nu 
fie putem socoti. Vidra iată că din 
catalogul jigăniilor, cu sfatul a tot statul, s- 
au ras. Carea acmu în lucru, precum să 
vede, vreo toartă să apuce sau vreo 
bucată să mai îmbuce nu are, ce numai în 
cuvânt, pre cât au putut, şi mănuntăile a- 
şi vărsa s-au opintit, şi totfeliul de 
farmăcul descântătoriu prin urechile 
tuturor au stropit. însă precum până acmu 
în ceva n-au procopsit, aşe şi de acmu 



înainte vreo rămăşiţă de venin de-i va fi 
mai rămas, adevăraţii doftori pre lesne îl 
vorrăzsipi şi înţelepţii deregători pre 
iuşortot lucrul, precum să cade, îi vor 
tocmi. De care lucru, despre aceasta 
parte mai multă grijă a purta nici folos 
ieste, nici să cade. (Că unde grijea ieste 
la măsură, megalopsihiia o cârmuieşte, 
iar unde grijea trece peste măsură, acolo 
micropsihiia a mai chivernisi părăseşte). 
Acestea, dară, aşe precum şi sint 
cunoscându-să, tot săvârşitul lucrului şi 
toată fericirea săvârşitului într-aceasta 
rămâne ca şi hotărârea Struţului să să 
aleagă, pentru ca toţi ce ieste şi ce 
pofteşte a fi să înţăleagă, şi aşe, toată 
clătirea la aşedzare, toată osteninţa la 
odihnă şi toată începătura la cel dorit să 
vie săvârşit. De care lucru, întâiaş dată 
tuturor a şti să cade că, precum încă de 
demult neclătit siloghizmul Corbului prin 
învoinţa şi porunca a marelui împărat, a 
Vulturului, s-au răzsunat, aşe şi acmu 
toată adunarea monarhiii zburătoarelor 



va, pofteşte şi porunceşte ca Strutocamilii 
mai mari aripi şi mai lungi pene să i să 
dea. Şi ce mai mult? Cămila zburătoare 
şi Struţul fătătoare să să facă, pravila voii 
împărăteşti porunceşte (că toată voia 
slobodă într-acesta radzimă ca, precum 
celor peminteşti, aşe celor cereşti pravile 
împotrivă să margă). Ca cu acesta mijloc 
Cămila călătoare în monarhiia celor 
zburătoare să între şi iarăşi despre partea 
monarhii dobitoacelor orice cu cale şi cu 
cuviinţă a fi ar socoti, din mădularile sale 
pre Cămilă să împodobască, căruia lucru 
toată monarhiia păşirilor voitoare ieste. Şi 
aşe, nici hereghiia dinceputsă-şi piardză, 
nici precum împăraţii orice poftesc că nu 
pot face să să vadză (că cei putincioşi nu 
mai puţin cu părerea altora decât cu 
puterea lor fac ce fac). Şi hotărârea 
numelui ştiindu-să, într-îmbe părţile titulul 
cinstei şi locul slavii numelui a-şi dobândi 
să poată, şi într-acesta chip, cea deplină 
omonie, într-îmbe monarhiile plinindu-să, 
să să săvârşască." 



Acestea din tot duhul dacă larg şi lat 
ritorisi Papagaia toate cetele 
zburătoarelor: „Facă-să, facă-să, 
plinească-să, plinească-să!" strigară, 
atâta cât chiotele a atâtea gloate deodată 
slobodzite să părea că ieste huietul a 
mari puhoaie după ploaie, din dealuri în 
văi răpedzite. Unii, de fericirea ce li să 
părea că acmu au şi dobândit-o, cu 
glasuri de bucurie să desfăta, alţii cu 
cântece şi cu viersuri îzbânda, ca cum în 
sin şi dobânda în palmă ar avea, în 
ceriuri râdica. Iară alţii minunată voroava 
Papagaiei şi decât miierea şi zăharul mai 
dulci cuvintele ei şi decât toată unsoarea 
mai pătrundzitoare şi mai muietoare 
sentenţiile ei ni cu gura mărturisiia, ni cu 
mânule şi cu capul chipuri şi semne de 
mirare şi de minunare unul cătră altul în 
divuri, în chipuri arăta (că de multe ori 
bucuriia mare glasul astupă, şi ciuda 
peste măsură mintea răzsipă). Unii, ca 
cum încă mai denainte de mângâioase 



voroavele ei spre somn furaţi şi în 
chiteala socotelelor afundaţi ar fi fost, ca 
de somn sau de vin ameţiţi ar fi fost, spre 
ce întâi să înceapă şi ce mai înainte din 
cele multe audzite să pomenească şi din 
pomenire în cuvinte să alcătuiască, ca 
uluiţii sta şi ca somnoroşii, ni pe frunte, ni 
pe piept să scărpina (că voroava dulce şi 
ales plăcută inimii bucurie, iară ochilor 
dormitare pricineşte). Comedie ca 
aceasta şi buiguire într-acesta chip din 
gura Papagaii în minţile tuturor dihaniilor 
răvărsindu-să, ca cum şi cu trupurile şi cu 
sufletele amurţiţi şi amuţiţii ar fi fost, prin 
câtăva vreme între dânsele mare tăcere 
să făcu, şi una într-ochii alţiia ascuţit şi 
neclătit căutând, ce ar fi mai de vorovit şi 
ce ar fi mai de pomenit, ca cum a să 
domiri n-ar putea, ce una pre altă să 
înceapă, ca ce din ros tul ei ar audzi şi ea 
aceia să grăiască, sta cu gura căscată 
(că strigarea a gloate multe din 
răzsunarea a păreţi lor deşerţi nu multă 
deosebire are, şi precum păreţii acelaşi 



glas întorc, aşe în gloata ascultătoare 
unul cuvântul altuia poartă). 

în cea de pre urmă Cioara, după ce 
câtva ca înecaţii în gât clăncăi şi ca cum 
sau de duh îndesită, sau de năcaz 
dosedită ar fi fost, mult în grumadzi râgâi, 
în glasul firii sale să slobodzi şi „car, car, 
car" de trii ori poftori. Toate cetele 
păşirilor, spre bine glasul poftorind, 
„măcar, măcar, măcar", după cazaniia 
Papagaii, şi lucrul şi cuvântul de s-ar 
sfârşi dzicea. Din jiganii unele (pentru 
carile precum lăcomiii să fie fost vândute 
mai sus s-au pomenit), ca cum le-ar fi 
vinit a căsca şi princet, ca nu toţi să 
audză, glasul Cioarăi adeveriia. Alalte 
jigănii toate, cu multă şi adâncă tăcere, 
ca cum celor mai de frunte următoare ar 
fi, să arătară (că tăcerea prea adâncă sau 
din pizmă iese, sau din neştiinţă). Ce 
tăcere ca aceasta celor mai de gios era 
din sială, iară celor mai de frunte era într- 
adins mărturisală. Căci mita maica şi 



vicleşugul părintele în trupuri de 
îmblătoare inimi de zburătoare odrăslisă 
(că precum aurul în focul cât de iute din 
ce ieste nu să mută, aşe, ori în ce inimă 
întră, din ce ieste într-alta o strămută). De 
care lucru jiganiile, „facă-să, facă-să", 
aievea a striga, ascunsă tragerea firii le 
ruşina; „nu vom, nu priimim" şi de mare 
strâmbătate a să văiera, înghiţita mâzdă 
şi îmbunare de inimă le mânca. 

Iar dintre pasiri, Brehnacea, carea de 
multe ori partea adevărului a ţinea să 
videa, cătră Cucunoz pre taină dzisă: 
„Glasul Cioarăi, gurile linguşitoare şi 
inimile cele numai înainte, iară nu şi 
înapoi socotitoare, după a sa poftă, spre 
bine l-au tâlcuit (căci pofta schizmeşte 
lesnirea, şi chipul lesnirii spre toată 
greuimea fără nici o sială purcede). 
Numai pre cât a mea proastă şi acmu de 
bătrână buiguitoare socoteală ieste, 
glasul Cioarăi nu atâta spre „macară", cât 
spre ocară a tâlcui s-ar putea, şi precum, 



o, iubite frate, foarte bine ştii că Cioara cu 
Corbul pentru multe pricini a multe 
stârvuri puţină dragoste şi priinţă între 
sine au. De care lucru aşe cu firea mă 
amăgesc, că în cea de apoi a adunării 
aceştiia nu vreo fericire să aşteaptă, 
pentru carea să dzicem: macară, ce multă 
nevoie şi becisnicie, pentru carea să ne 
văietăm, vai, foc şi pară, şi cei ce aşe de 
pre lesne au tâlcuit, măcar, a multora 
capete să să usuce îmi par (că câtă 
becisnicie aduce fericirea cea prea 
aşteptată, atâta nevoie nu face 
nenorocirea cea cu sufereală purtată). Şi 
pomeneşte, frate, cuvintele mele, şi odată 
vii cunoaşte că Cioara, nu macara, ce 
ocara au prorocit" Cucunozul, precum 
dinceput calea apucase, nici în stânga, 
nici în dreapta să abătea, ce de pururea 
pizma şi mândriia ce ştiia ţinea. De care 
lucru, într-un chip pe Brehnace de 
blăstămăţie şi de micropsihie probozind- 
o, dzisă: „(A tot lucrul părerea părere 
naşte, iară ştiinţa făcliia adevărului ieste): 



Cioara, săraca, de la mulţime s-au socotit 
la limbă varvară şi i-au tâlcuit glasul: 
macară. 

Iară tu, frate, împiedicat de bătrâneţe şi 
buiguitde cărunteţe fiind, pre prorocul ce 
nu-i stii ştiinţa, locul si tara, vii să-i încarci 
asupră-i ocara. Ce mulţimea varvarismos, 
iară tu solichizmos cu limba Cioarăi 
faceţi. De care lucru, a şti ţi să cade că 
Cioara aceasta de locul său ieste atică, 
ţara Elada, carea în toţi anii cuibul în 
platanul (carile dinaintea capiştii lui 
Apolon ieste sădit), scoţând, de la preuţii 
lui Apolon, carii de pururea supt umbra 
copaciului învăţiturile cele de taină şi 
meşterşugul prorociii învaţă, filosofiia 
cerească au deprins, din care ştiinţă, 
adevărul, începutul şi sfârşitul lucrului 
precum ieste, mai denainte vadzindu-l şi 
ca cu mânule pipăindu-l, în limba 
aticească au strigat: maaria O Şra, ce va 
să dzică: fericit ceasul în carile cu gândul 
s-au zămislit şi cu fapta s-au săvârşit. " 



însă ori mulţimea au varvarizmit, ori 
Brehnacea au solichizmit, ori Cioara au 
aticit, ori Cucunozul au băsnuit, a Cioarăi 
glas pre cât mai mult să tâlcuia, pre atâta 
mai mult în lavirinthul necunoştinţii să 
încuia, al căruia cheie când să va afla şi 
a cui mână a o prinde şi cu dânsa 
lavirinthul a deschide să va învrednici 
supt vremile de apoi ieste să aşteptăm. 

Lupul, între toate jigăniile pururea mai 
socotit şi mai grijlivîn chitelele sale, sila 
şi desfrânată voia zburătoarelor aievea 
vădzind, şi încă acoperit vicleşugul a 
unor dobitoace dintr-adânc pricepând, 
toată avuţiia răspunsurilor sale în cea mai 
de dedesupt tainiţa tăcerii aşeşi de tot îşi 
zidi (că cuvântul înţelept pre cât folos 
aduce urechilor ascultătoare, pre atâta 
înfocare face inimilor nestătătoare) (şi în 
vreme ce să ascultă, cântecul sirenilor, 
iară în vreme ce nu să ascultă, sunetului 
căldărilor să asamănă). Lupul, dară, de 
înţelepciune oprit, tăcea. 



Iară alalţi toţi, de nebunie împinşi, 
mormăind şi răcnind, de iznoavă, „facă- 
să, facă-sa!" striga. în care vreme 
Pardosul vărgat şi Râsul cu negru picat, 
cu alalţi ai lordepreună, cel de demult în 
inimile sale ascuns vicleşug ce avea la 
iveală şi într-a tuturor privală a-l scoate 
începură, şi ca cum de urgiia pizmei 
nebuniţi şi buiguiţi ar fi fost, fără nici o 
ruşine: „vârtos ieste siloghizmul Corbului, 
frumos şi înţelept ieste sfatul 
Cucunozului, minunată şi înălţată ieste 
ritorica Papagaii", striga. „De acmu 
înainte, o omonie, o stăpânire şi o 
monarhie cunoaştem şi o împărăţie ştim. 
Iară cine într-alt chip sentenţiia ar clăti 
sau a o clăti s-ar ispiti, fier, foc şi cea mai 
groaznică moarte partea să-i fie ". 
Aşedară, răutatea vicleşugul zămisli şi 
nebuniia îl descoperi (că vicleniia, 
răutatea şi nebuniia surori sint: răutatea 
începe, vicleşug urmadză, iară nebuniia 
mai mult îl desfrâneadză, până unde una 



prinde, alta leagă, iară a triia grumadzii 
cu laţul îi vâneadză). Cătră acestea, 
Pardosul răutate peste răutate, vicleşug 
peste vicleşug şi nebunie peste nebunie 
a grămădi începu, şi paşii lăcomiii până 
peste hotarăle simţirii a-şi lăţi şi a-şi lărgi 
adaosă, dzicând: „De vreme ce după 
neminciunoase budzele Papa gaii toată 
adunarea adevereşte, cu cale şi cuviinţă 
socotesc a fi, ca precum la monarhiia 
păşirilor după Vultur, Corbul, aşe la 
monarhiia noastră, după Leu, 
Strutocamila stepăna cea mai de cinste şi 
epitropiia a tot neamul să ţie, şi după 
aripile carile Vulturul l-au demânat, capul 
taurului să i se puie, pentru ca şi ea între 
coarne sămnul biruinţii şi stema epitropiii 
să poarte. 

Că amintrilea, şi Cămila şi Struţul, 
undeva vreun mădulariu de apărare şi de 
luptare precum să n-aibă tuturor ştiut 
ieste". 



Cuvântul Pardosului întări Ursul şi-l 
adeveri Vulpea (că la voia poftitoare 
puţine cuvinte trebuie îndemnătoare). 
Aşijderea, alalţi, a vicleşugului părtaşi: 
„foarte bine, foarte bine", ni din budză 
mormăia, ni din colţi clănţăia. însă 
cumpăna, în carea dramul strâmbătăţii nu 
încape, şi mâna, carea fietecui după ale 
sale fapte împarte, a doi dintr-aceştea nu 
multrăbdă, şi ce pre alalţi la vreme lor îi 
aşteaptă, acestora ceia ce li să cădzu le 
dede plată. 

Căci Ursul, în părerea sa, pentru 
bişugul mierii ce aştepta, acmu precum 
că toate prilazurile prisăcilor sare socotiia 
şi toate ştiubeiele cu miiere fără nici o 
sială, fărâmă, gândiia, şi aşe din lăcomiia 
deşartă şi de mândriia înfiată, cu vânt de 
gând şi cu miiere de părere, preste 
măsură îndopându-să şi înfundându-să, 
aşijderea acele ticăloasele albine, carile 
prin faguri de aburi împrăştiiate 
rămăsese, prin maţele şi ficaţii Ursului 



pătrunsără, de unde adevărata înflăciune 
scornindu-să, suptpiielea Ursului izvoară 
de apă pururea piştitoare purceasără şi 
cu această de năprasnă şi mieşeloasă 
boală, înainte a toate gloatele crăpa. 

Vulpea aşijderea, de multă grijea 
vicleşugului făcut ce purta, întâi în 
melianholia ipohondriacă, apoi în tusa cu 
singe mutându-să, de multă vitionire şi 
boală uscăcioasă, toate vinile i s-au 
întins şi toate mădularele i s-au zgârcit, 
atâta cât piielea de oase şi pieptul de 
spinare i să lipisă. Carea înghiţind 
vicleşugul, preste puţine dzile ş-au borât 
aburul, precum istoria la locul său va 
arăta (că cine înghite zăharul 
vicleşugului, acela boreşte toapsăcul 
sufletului). Acestea dară şi ce să lucra 
vădzind şi ce să să mai lucredze a 
aştepta neputând, deodată şi în grabă 
socotiră pre Lup (pre carile încă dinceput 
vicleşugurilor neînsoţitoriu şi răutăţilor lor 
nepriimitoriu îl cunoscusă), întâi îl 



sfătuiră, apoi îndemnară, iară mai pre 
urmă şi cu capul îi clătinară şi cum mai 
curând de nu va la strajea bârlogului său 
merge, cu pedepse groznice şi şi 
înfricoşări de moarte i să lăudară. Aşe 
Lupul, vrând-nevrând, şi precum de 
aceasta poruncă foarte să să fie bucurat 
arătând, împreună cu Ciacalul la locurile 
sale să dusără. Iară când din toată 
adunarea Lupul să despărţiia şi precum 
de fraţii, priietinii şi omofilii săi amăgit şi 
viclenit la arătare cunoscându-să, de 
grea dosadă carea inima îi înăduşiia şi 
de vremea carea aşeşi de tot împotrivă i 
să punea, gemutul, oftatul şi suspinul 
totdeodată supt un glas alcătuind, 
încetişor, cum i să părea, şi prea tare, 
cum altora să audziia, cătră Ciacal gemu, 
oftă, suspină, răzsuflă şi dzisă: „Blem, 
frate Ciacal, de vreme ce la strajă ne 
trimăt, blemaţi să nu stăm (căci urechea 
la cuvinte cât de grele ascultătoare învaţă 
pre inimă la cât de grele nevoi răbdătoare 
a fi), căci otrăvile acestea cornul Irodului 



le va îndulci, iară spurcăciunile acestea, 
botul Filului le va curăţi. 

Acestea Lupul pietre sămănând, 
stânci şi munţi în urmă răzsăriră, precum 
mai pre urmă lucrul au arătat." 



Partea a triia 



Iară celelalte jigănii, toate carile în 
cârşma lăcomiii cu păharul răutăţii vinul 
vicleşugului bea, dacă pre Lup din 
mijlocul lor lipsind îl vădzură, precum 
acmu supt fundurile pământului să află, li 
să părură (că chipul neiubit, de faţă, nu 
ca ghimpul în picior, ce ca suliţa pătrunsă 
prin măţă stă). Şi aşe, „râdicatu-s-au 
nuărul de pre faţa soarelui, luatu-s-au 
negura de pre faţa pământului", cu mari 
răcnete striga. „Luatu-s-au piiedeca, 
lipseşte pacostea, nu să vede vrăjmaşul, 
dusu-s-au pizmaşul", unul cătră altul 
spuind, ca de un bine prea mare să 
bucura şi ca de o fericire nespusă să 
desfăta (că lucrurile lumeşti cu muritorii 
aşe a să giuca s-au obiciuit, ca cu cât sint 
mai deşarte, cu atâta să să pară mai 
desfătate, şi a cărora începături sint prea 
cu mari dezmierdări, aceloraşi sfârşitul să 
fie prea cu grele întristări). După acestea, 



cu toţii împreună cuvânt îşi dederă şi dzi 
de soroc îşi pusără, pentru ca la începutul 
Alfii şi sfârşitul Sigmei, la cetatea Deltii 
(unde apa lui M. şi apa lui A. a cura 
sfârşesc, şi apa lui T. a cura şi a să mări 
începe), cum mai curând să să adune, 
pentru ca acelea capul Cămilii să vindză 
şi a Boului să cumpere (că mai pre lesne 
ieste firii la Cămilă coarne să nască 
decât din inima rea cuvânt sau gând bun 
să izbucnească). Aşedară, cu toţii, după 
sorocul dat, la locul însămnat să adunară 
şi la dzua pusă la cetatea Deltii să 
împreunară, unde Pardosul pe Cămilă de 
căpăstru purta şi Râsul după dânsa, cu 
gândacii prin baligi-i, î-să primbla. Căci la 
Râşi ca acestea, căcăraza Cămilii mai de 
mare preţ ieste decât căstanii la gliganii 
muntelui Olimpului. 

Acolea dară, întâi ca a tuturor inimile 
mai cu de-adins să ispitească, apoi ca 
nici unul să nu cumva părtaş vicleşugului 
a nu fi să lipsască, socotiră, şi câte doi, 



câte doi, pre numele cerescului Vultur şi 
Taur, pentru ca să giure în capiştea 
Epiorchiii adusără. Unde unii de 
bunăvoie, iară alţii de frică şi peste voie 
supt groznic giurământ a să lega le căută 
(că precum între frumoşi mai frumoşi şi 
între grozavi mai grozavi, aşe între drepţi 
mai drepţi şi între vicleni mai vicleni să 
află), adecă precum cu învoinţa, plăcerea 
şi alegerea tuturor siloghizmul Corbului, 
sfatul Cucunozului şi sentenţia 
Pardosului să să întărească şi capul 
Cămilii în cel de bou să să primenească 
şi în epitropiia Leului să să psifisască. La 
care lucru, toţi fraţii vicleşugului, ficiorii 
fărălegii şi părinţii atheofoviii: „facă-să 
facă-să, strigară, toţi vom, toţi priimim, cu 
toţii aşedzimântul şi cuvântul acesta 
întărim şi adeverim", din luntru crăpară. 

Acmu a tuturor voie unindu-să şi toţi 
supt argumentul Corbului supuindu-să, 
cu toţii în toate părţile să împrăştiară şi 
prin toţi munţii şi codrii, unde coarne de 



buăr lepădate ar găsi şi cap de taur 
aruncat ar nemeri, cu toată nevoinţa 
cercară şi nicicum undeva măcar nu să 
aflară. De care lucru, cu toţii în mare 
întristare aflându-să, ce vor mai face şi ce 
vor mai lucra nu stiia. 

Şi acmu mai-mai toată nedejdea 
pierdea, de nu ş-arfi adus aminte Râsul 
de un hrizmos, pre carile Camilopardalul 
încă mai denainte îl învăţase, dzicându- 
i :"Eu odânăoară prin puşti ile Ethiopiii în 
sus pre apa Nilului îmblând şi pentru ca 
din izvoarăle Nilului cu gura apă să beau 
în inimă având, după ce peste munţii ce 
să cheamă a Lunii am trecut şi la bălţile 
unde crocodilii să nasc am sosit, bălţile 
din giurîmpregiur cutreieram, pentru ca 
gârla Nilului (carea în capetele bălţilor 
despre apus să varsă) să aflu. La 
capetele bălţilor şi în gura gârlii am aflat 
un 5 oraş preafrumos, cu cetate 
preafrumoasă. 



Oraşul dară şi cetatea lui într-acesta 
chip era: Bălţile acelea, unde în capete 
să împreuna şi vărsăturile apii Nilului în 
sine priimia, între dânsele de ce înainte 
mergea, de aceia în laturi să despărţiia şi 
ostrovul lăţiia şi precum să videa ca la 
700 de mile în lung şi în lat tot uscatul 
între bălţi cuprindea. Iară pre marginile 
amânduror bălţilor cele pe dinafară, din 
giurîmpregiur, ca cum cu zid ar fi 
îngrădite, cu munţi şi dealuri goli era 
încungiurate, aşe cât numai unde bălţile 
în gârlă să vărsa şi în matca Nilului să 
răvărsa, munţii împreunaţi nu era, unde 
ca dintr-un hălăşteu, ca pre stavila morii 
apa cum mare răpegiune să slobodziia şi 
apa Nilului spre răsărita cură răpedziia. 
Aşedară, despre răsărit bălţile, munţii şi 
locul să avea, iară despre apus, adecă 
dincotro Nilul viniia şi în capetele bălţilor 
îngemănându-să să despărţiia, într-alt 
chip era. Că pre cât munţii acei din 
stânga şi din dreapta să înălţa (că şi a 
munţilor înălţime ca la cinci mile să 



socotiia), pre atâta locul din dos să râdica 
şi cu vârvurile munţilor de-a tocma 
câmpul despre apus în lat şi în lung să 
întindea, prin mijlocul a căruia apa 
Nilului, din izvoarăle de unde ieşiia, spre 
bălţile ce-l sprejiniia lin şi frumos curea. 
Iară pre şesurile câmpului aceluia, şi pre 
o parte şi pre altă parte de apă, atâta 
câmpul cu otavă înverdziia, cât ochilor 
preste tot, tot o tablă de zmaragd meree a 
fi să părea, în carile tot chipul de flori din 
fire răzsărite, ca cum cu mâna în grădină, 
pre rând şi pre so coteală, ar fi sădite, 
cuvios să împrăştiia, şi când zepfirul, 
vântul despre apus, aburiia, totfeliul de 
bună şi dulce mirosală de pre flori 
scorniia. Aşe cât nici ochilor la privală, 
nici nărilor la mirosală saţiu să putea da. 
Iară pre malurile gârlei totfeliul de pomăt 
roditoriu şi tot copaciul frundzos şi 
umbros, de-a rândul, ca cum pre aţă de-a 
dreptul şi unul de altul de departe ca cum 
cu pirghelul ar fi fost puşi frumos 
odrăsliia. A cărora umbri, giumătate pre 



lină apa Nilului, iară giumătate pre 
mângâioasă faţa câmpului să lăsa. Iară 
roadă pomilor, şi la frumseţe şi la 
dulceaţă, nici Asiia au vădzut, nici 
Evropa au gustat. Căci tot într-acelaşi 
pom mugurul crăpa, frundza să dezvăliia, 
floarea să deschidea, poama lega, 
creştea, să cocea şi să trecea totdeodată, 
nici după vremi viptul îmbla, ce în toată 
vremea toată poama şi coaptă şi 
necoaptă să afla. 

Iară unde apa Nilului de pre şesul ce 
despre apus viniia şi din vârvurile 
munţilor în gârla cea de gios să vărsa, 
cetatea sta, a căriia nume cei de loc îmi 
spusără, precum Epithimiia o cheamă. 
Iară făptura şi îngrăditura cetăţii era aşe : 
din marginea malului, unde Nilul ca pre 
şipotîn bălţi să vărsa, spre apus, şi pre o 
parte şi pre altă parte de apă ca la dzece 
mile zid gros şi vârtos de piatră în patru 
colţuri cioplită era, carile, după ce de la 
pământ ca la dzece stânjini să râdica, de 



ciia stâlpi mari şi groşi de marmure 
porfiră în sus să înălţa. 

Fietecare stâlp de cinci stânjeni de 
înalt şi de 30 de palme în giur împregiur 
de gros, însă la rădăcină mai groşi era, 
iară în sus, de ce mergea, mai supţiri şi 
mai sulegeţi era. Iară fietecare stâlp supt 
rădăcină patru lei de aramă prea 
frumoasă şi ca aurul de luminoasă avea, 
şi tuspatru, cu dosurile la un loc 
împreunându-să, cu capetele, doi spre 
câmp, iară doi spre apă căuta, deasupra 
a cărora stâlpul să răzima. Aşijderea în 
vârvul a fietecărui stâlp, de la un loc şi 
mai în sus, patru zmei începea a să 
împleteci şi, după ce ca la trii coţi în sus 
să râdica, capetele îşi despărţiia şi 
puţintel can în gios le pleca, şi doi spre 
un stâlpi, iară doi spre alt stâlp ce le era 
dimpotrivă, căuta. Deci, precum a leilor, 
aşe a zmeilor făptură atâta de minunată 
era, cât nu zmei şi lei a fi să părea, ce 
într-adevăr vii şi cu duh a fi să videa. Iar 



din cerbicea a patru zmei arc sclipuit de 
marmure foarte frumos sclevesitîn sus să 
rădica şi, foarte cu mare meşterşug peste 
apă întindzându-să, spre stâlpul ce-i era 
dimpotrivă să lăsa şi în cerbicea iarăşi 
acelor patru zmei să aşedza. Şi aşe, 
dintr-un capăt până la alt capăt, un sclip 
în chipul podului, peste apa Nilului să 
încheia. Aşijderilea, din capetele stâlpilor 
zid de marmure în sus să ridica, cât cu 
înălţimea sclipului să atocma. 

Carile pre dinluntru cu var cu prav de 
cărămidă şi sfărmuşuri de piatră şi de 
marmure amestecate împlut era şi tot 
locul înluntru pre aţă de-a tocma atocmat 
era. 

Iară din faţa pământului, ca la un stat 
de om, zid cu zimţi în giurîmpregiur 
încungiura, pentru ca celor dinluntru 
îmblarea şi primblarea fără primejdie să 
fie. Tot numărul stâlpilor 730 era, adecă 
de o parte, 365, şi de altă parte, iarăşi 



atâţia. Iară toată cetatea 24 de mile 
încungiura, 20 mile amândoaă laturile şi 
patru mile amândoaă capetele (căci de la 
un stâlp până la alt stâlp dimpotrivă doaă 
mile spunea că sint). 

Cetatea dară ase era, iară oraşul si 
casele oraşului ce era întrînsa, pre 
amănuntul, cine poate povesti? Căci 
făpturile şi urdziturile acelea toată 
socoteala muritorilor covârşeşte (că ce au 
făcut muritorii, de carea să nu să mire 
muritorii şi ce n-au făcut muritorii, de 
carea să să mire muritorii). Ce pre scurt 
de unele a-ţi pomeni nu mă voi lenevi 
(Camilopardalul dzicea): Dintre doi stâlpi 
de-a dreptul împotrivă până la ceialalţi 
stâlpi uliţă dreaptă şi tot într-o măsură de 
lată să ducea. Iară la capătul uliţii, şi de o 
parte şi de alta, poartă era, carea să 
închidea şi să deschidea. Iară din pragul 
a fietecare poartă, în gios, scară în chipul 
theatrului în gios să lăsa şi, de ce să 
coborâia, la temelie să mai lăţiia, carea şi 



drum la suirea în cetate şi poprele zidiului 
şi sclipului era. Deci câte arce la sclip, 
atâtea uliţă în cetate, şi câţi stâlpi la zid, 
atâtea porţi pe zid şi atâtea scări pre lingă 
zid era, deosăbi de patru uliţe, carile de-a 
dreptul din capăt în capăt mergea. Şi în 
capete cerdace ghizdave şi frumoasă 
afară din zid, asupra apii, scoase avea, în 
carile giudecâtorii împărăţii/' pre rând ce 
avea, într-un cerdac câte 90 de dzile 
giudeţele şi alte trebe a publicăi căuta. 
Căci împărăţiia aceia nu monarhie, ce 
publică ieste şi în 90 de dzile 9 oameni, 
fietecarile în dzece dzile slujba obştii 
isprăveşte. 3 

Şi aşe, cineşi după rândul său şi în 
cerdacul său orânduindu-să, în 730 de 
dzile rândul plinindu-i-să, iarăşi dinceput 
rândul apuca. 

Ce de acestea lăsându-ne, la cuvântul 
nostru să ne întoarcem (că perioadele 
mari în voroavă şi celui ce voroveşte la 



cuvânt sminteală şi celuia ce povestirea 
ascultă la audzire şi la pomenire 
invaluială face) Aşedară, uliţele, porţile şi 
scările cetăţii să avea, iară casele ca 
acum tot într-un părete ar fi fost, nici mai 
afară de alta ieşiia, nici mai înluntru intra 
şi aşe, rândul caselor dedesupt era. Iară 
al doilea rând, cerdacile ca trulele în sus 
să râdica înalte, cât de gios de-abiia la 
vârvu sigeata ethiopască a agiunge să 
poată. Păreţii caselor pri dinafară tot de 
marmure scumpă şi totfeliul de scrisori 
ieroglificeşti într-însele săpate avea şi 
toată dihaniia precum vie la păr, aşe 
săpată cu floarea marmurelui să 
asămăna, de care lucru, nu cu mâna pe 
părete săpate, ce vii pre nişte câmpi 
împrăştiate a fi să părea. Iară pe dinluntru 
stâlpii cei fără preţ, marmurile cele 
scumpe şi tot meşterşugul lucrului şi 
făpturii ce avea, cuvântul a le povesti 
vrednic şi gândul a le formui harnic nu 
ieste. Acolo chipurile bodzilor vechi să fii 
vădzut, icoanele a tuturor împăraţilor să fii 



privit, unele de aramă şi poleite, altele de 
argint şi de aur pline vărsate şi vasuri în 
minunat chip lucrate, supt dânsele 
alcătuite şi alte lucruri minunate în 
mulţime nenumă rate, în frâmseţe 
neasămănate să videa, carile nu numai a 
ochiului privală, ce şi a minţii socoteală 
ameţiia şi uluia. 

Iară în mijlocul oraşului era o capişte a 
boadzii Pleonexiii, carea cum era făcută 
şi în ce meşterşug era zidită de pre atâta 
vii putea cunoaşte, că toată alaltă a 
cetăţii şi a oraşului făptură ca zgura lângă 
aur şi ca stecla lângă diamant să 
asămăna. Ce şi pre aceasta în scurt şi 
pre cât voi putea a ţ-o perigrapsi mă voi 
nevoi. Din faţa pământului urdzitura 
temeliii ca la doi coţi de înaltă dintr-o 
materie de metal vărsată a fi să videa, 
care metal decât custoriul mai scumpă şi 
mai grea, iară decât argintul mai ieftină şi 
mai iuşoară a fi să părea. Lumina capiştii 
în lung de 30 coţi, iar în lat de 24 coţi era, 



iară de înalt până supt poalele cele mai 
de gios, 55 de arşini să măsura. Deci cât 
meşterşugul vărsatului temelii/ ceii de 
metal şi cât iscusită şi ascuţită mintea 
vărsătoriului şi tipăritoriului ar fi fost, 
florile şi frundzele, carile una pe supt alta 
vârâte, şi lozele una cu alta frumos 
impleticite, şi şerpii, carii pintre frundze şi 
pintre loaze să vârâia şi coadele cu 
zmicelele îşi invătuciia, arăta. Aşijderea, 
totfeliul de pasiri, de jiganii, de lighioi şi 
de pasiri peste toate locurile să arăta, 
unele în pomşori cuiburile îşi făcea, 
altele, acmu făcute, pe oaă clociia, altele 
hrană puişorilor îşi aducea, unele muşte 
prin aergoniia, altele lăcuste prin pajişte 
prindea, căile puii cloşcii să apuce să 
slobodziia, stârcii ca prin apă îmblând, 
piticii şi peştii a prinde chitiia, pajorile 
şerpii (carii pintre frundzele iederăi să 
şipuriia) să-i apuce clonţurile îşi vârâia, 
brehnacea de sus iepurile supt stâncă 
vârit, când va ieşi, în unghi să-l apuce 
pândiia, mâţa, carea pre şoarece pe supt 



frundzele din copaci cădzute, precum 
îmblă simţind ni cu urechea asculta, ni 
pasul prea cu linişte spre sunet muta, ni 
cum l-ar apuca şi cum mai fără veste s-ar 
răpedzi, cu picioarele cumpănindu-să, să 
găta, vulpea prin pomi şi prin copăcei 
găinele şi păsăruicele scociorâia, şi 
unele acmu vânatul dobândind, cu coada 
bârzoiată spre bârlogul ţincilorsăi, cum 
putea mai tare, să ducea. Lupul după 
turma oilor pre piept să târâia, ciobanii, 
unii, ca de somn adormitând, în cârlige 
rădzimaţi, alţii, ca de ploaie şi de vânt 
rece cu glugile peste cap lăsate şi pre un 
cot la pământ lăsaţi era, iară dulăii, unii în 
picioare sta şi ca cum de departe mirosul 
lupului aradulmăca, alţii pre brânci lăsaţi 
şi capul pentre picioarele denainte 
întinzându-şi dormiia şi ca cum în vis 
lupul în oi ar fi dat părându-li-să, prin 
somn ca cum ar scânci şi ar brehăi să 
videa. Iară la alte turme, ca când lupul 
oaia ar fi apucat, ciobanii chiuia, cu mâna 
dulăilor lupul arăta, dulăii goniia, lupul cu 



cârlanul în gură fugiia, alţi ciobani de la 
alte turme în timpinare îi ieşiia, lupul 
întraltă parte şuvăia şi ca cum spre o 
pădure, carea înaintea lui aproape să 
videa, năzuia. Aşijderea alalte turme de 
dobitoace sălbatice, cerbii şi buării prin 
dumbrăvi, caprile prin stânci, ciutele pre 
şesuri, unele cu viţăluşii după dânşii, 
altele, acmu aproape de fătat, pântecele 
de mijloc în gios le trăgea. Iară într-un loc 
lucru foarte frumos la privală să arăta, 
unde vânătorii măiestrii spre vânarea 
fililor punea: întâi o groapă adâncă şi 
largă săpa, apoi din fundul groapei un 
gârlici strâmpt, până la faţa pământului, 
costiş scotea, în gura a căruia gârlici un 
harbuz punea. După aceia, fietecare 
vânătoriu, câte o dobă în spate luând, în 
pădurea cea mare intra, unde filii îmblând 
să videa. După ce pre furiş în pădure 
întră şi fietecarile într-un copaciu înalt să 
urca, apoi, din toate părţile în dobe 
lovind, pădurea să răzsuna. Filii, de 



sunetul dobelorspăimântându-să, la 
marginile pădurii spre câmp ieşiia, unde 
la gura gârliciului peste harbuz nemeriia. 
Vânătorii din copaci, vadzind precum filul 
la harbuz au nemerit, dobele a bate 
părăsiia. Filul cu botul harbuzul clătind, 
harbuzul pre gârlici în gios a să prăvăli 
purcedea. Filul după harbuz, pentru ca 
să-l prindză urmând, în groapa cea largă, 
carea în fundul gârliciului era săpată, 
întră, şi altă grijă nepurtând, harbuzul să 
mănânce să nevoieşte. Vânătorii îndată 
din pădure ieşind, cum mai curând, cu 
pari şi cu alte zăvoară, carile acolea mai 
denainte gătate au, gura gârliciului 
astupă. După aceia, prin câteva dzile pre 
fii cu foamea domolind, cu lanţuh de 
grumadzi îl scoate şi unde voia ethiopului 
ieste, acolo îl duce (că mai tare şi mai 
vrăjmaşă jiganie decât foamea alta nu 
ieste). Acestea dară şi altele multe mai 
ciudate şi mai minunate în temelia 
capiştii săpate şi vărsate să videa. Iară 
deasupra temeliii, până supt streşinile 



cele mai de gios, patru păreţi din patru 
marmuri de porfiră încheiaţi era, adecă 
fietecare părete dintr-un marmure sta, şi 
încheietura în colţuri, pe unde, sau cum s- 
au împreunat, nu ochiul muritoriu, ce 
aşeşi mai şi cel nemuritoriu, precum n-ar 
fi putut alege îndrăznesc a dzice. Tot 
păretele de sus până gios neted şi decât 
diamantul mai luciu era, atâta câtdzua 
lumina soarelui ca printr-un preacurat 
cristal înluntru pătrundea şi lumina 
dinluntru cu cea dinafară una să făcea, 
atâta cât nu mai puţină lumină în capişte 
decât în aer era. Iară noaptea, pe 
dinluntru, candile la număr decât numărul 
mai multe, şi de sus până gios, pre lângă 
părete frumos orânduite, avea, şi 
fietecare candilă 5 ocă de aur arăpăsc 
trăgea, iară înluntru 1 ocă de nard lua 
(căci în capiştea Pleonexiii undelemnul 
măslinului nu arde). Carile, după ce 
ochiul ceriului să închidea şi perdeaoa 
nopţii peste faţa pământului să trăgea, 
toate să aprindea şi deosăbit de lumina 



carea înluntrul capiştii făcea, prin 
străluminoşi păreţii ei lumina candilelor 
pătrundzind, peste toată cetatea, ca 
soare lumina şi ca luna între alte stele să 
arăta (căci la toată casa în cetate câte un 
cerdăcuţ de acea materie de marmure să 
afla), şi aşe, tot oraşul — precum 
noaptea, aşe dzua — cu strajea luminii 
să păziia, nici altă strajă sau pază 
trebuia. Deci până la streşinile cele mai 
de gios, precum s-au pomenit era. Iară de 
acolo în sus, despre răzsărit, şepte, şi 
despre apus aşijderilea şepte înalte şi cu 
mare meşterşug făcute trule avea. 

Trula cea din mijloc drept asupra 
isimeriii căuta, şi când soarele în zodiia 
Cumpenii era, cu radzele tocma în trula 
din mijloc lovind răzsăriia. Aşijderea 
când apunea, tocma în trula cea din 
mijloc despre apus lovind apunea. 
Aşijderea alalte trule fietecarea în dreptul 
zodiii ceriului din meşterşug era pusă, şi 
aşe soarele, în ce zodie să afla, în trula a 



aceii zodii răzsăriia şi în vârful trulii, peste 
acoperi mânt, sămnul zodiii, de aur curat 
şi cu iscusit meşterşug făcut, pus era. 

Trulele dară de prinpregiur aşe fiind, în 
mijlocul lor era o trulă mai înaltă şi mai 
groasă decât alalte, decât toate. Carea cu 
acesta meşterşug era făcută că cu umbra 
ei ceasurile în celelalte arăta, ca şi alalte 
trule după măsura gnomonului era puse. 
Iar în vârful trulii aceii mari chipul boadzii 
Pleonexiii în picioare sta, carea cu mâna 
dreaptă despre polul arctic spre polul 
antarctic, cu degetul întins, ceasurile 
arăta. Deci când umbra vârvului 
degetului în mijlocul trulelor celor mai 
mici sosiia, după numărul lor ceasurile să 
înţelegea. Iară denaintea uşii capiştii, o 
cămară, carea pe şepte stâlpi era 
ridicată, înainte să întindea şi fietecare 
stâlp în chipul unii planete era făcut, ca 
precum numărul planetelor, aşe chipul lor 
aievea să arete. Iară sclipul cămării carile 
din vârvurile acelor şepte stâlpi să râdica, 



giumătate de sfera ceriului închipuia şi 
din fietecare stâlp pe suptsclip cu frumos 
meşterşug cununi de marmure era 
întoarse, carile drumul a fietecare planetă 
precum ieste arăta. Alalte zidituri şi 
lucruri iscusite carile în giurul împregiurul 
capiştii era, cine le poate povesti? 

Eu, dară, aşe (dzicea Camilopardalul), 
ca cel strein, de toate carile videam peste 
măsură mirându-mă, şi nu atâta de 
minunea lucrurilor vădzute mă miram, cât 
de carea întâi m-oi mira, mă minunam şi 
de unile, a cărora nici începutul, nici 
săvârşitul a pricepe puteam, socotiiam, 
oare în ce chip a le cunoaşte aşi putea şi 
cine să mi le arete s-ar afla chitiiam. Şi 
după ce de multă cutreierare şi mai cu 
de-adins de peste măsură mirare obosit, 
supt umbra a unor frumoşi şi umbroşi 
copaci (carii denaintea capiştii sădiţi era) 
ca puţină odihnă tuturor mădularelor să- 
mi dau, acelea, unde ca cei în agona 
morţii dzăceam, o Lebădă bătrână şi albă 



lângă mine să apropie şi, dacă bună 
dzua după obiceiu îmi dede, de unde sint 
şi ce pre acelea locuri caut mă întrebă. 
Eu, după ce îi spuş, precum din locurile 
marginii Ethiopiii sint şi precum pentru ca 
izvoarăle Nilului să aflu şi din 
începăturile lui apă să beau, în gând mi- 
am pus şi cu aceasta pricină pre aceste 
locuri, îmblu, dacă-i dziş, ea răspunsă: 
Greu şi aspru lucru, lungă şi primejdioasă 
cale înainte ţ-ai pus, o, priietine. De 
vreme ce eu, după ce din oul maică-mea 
am ieşit, până a nu putea zbura, cu 
răpegiunea apii şi cu vânslirea talpelor 
câtăva vreme am călătorit, iară după ce 
penele mi-au crescut şi aripele vrednice 
de zburat mi s-au făcut, în aer m-am 
ridicat şi, tot pe deasupra apii zburând, 
de trii ori soarele învârtijirea ş-au sfârşit, 
până eu la acesta loc am sosit. 

Şi deosăbi de aceasta, la cale ca 
aceasta, nu talpe, ce pene, nu picioare, 
ce aripi trebuiesc, căci înălţimea munţilor, 



strâmptorile poticilorşi lăţimea şi 
lungimea câmpilor, toate împotriva firii 
tale stau. De care lucru, fără cereasca 
agiutorinţă (carea spre toate poate), „spre 
acea cale mai mult înainte a păşi, nu 
numai lipsa vinelor, ce şi a crierilor a fi, 
decât toată ivala mai aievea ieste. " 
Acestea Camilopardalui de la Lebădă 
audzind, învăţătura din praxin în theorie 
îşi mută şi calea delungată în odihna 
mângâiată îşi schimbă. însă către Lebădă 
într-acesta chip grăi: „Eu, o, priietină nu 
atâta osteninţa căii, cât ştiinţa lucrului în 
samă bag. Ce fiind de faţă ştiinţa, de va 
lipsi osteninţa şi mai bine va fi (că toată 
agonisita lucrului deplin, macară că fără 
sudori şi durori a fi nu poate, însă când 
voia voilor şi puterea puterilor cuiva ceva 
de la sine dăruieşte, nici osteninţa 
trebuieşte, nici lenea să probozeşte). Şi 
de vreme ce trecutele tale osteninţă băţul 
agiutorinţii slăbiciunilor şi neputinţelor 
mele a fi să văd, cu multă plecăciune te 
rog ca pentru firea Nilului şi pentru 



izvoarăle lui şi adaogerea şi scăderea lui, 
ce mai cu adeverinţă ai şti, pre cest la 
pravul talpelor picioarelor tale cădzut 
neînştiinţat să nu laşi (că toată ştiinţa 
atuncea de ştiinţă să dovedeşte, când 
după adeverinţă pre altul a înştiinţa ştie)". 
Atuncea Lebăda cătră Camilopardal 
dzisă: „Priietine, obiciuit lucru între 
filosofii noştri ieste ca când cineva pentru 
Nil voroavă a face ar vrea, întâi în capişte 
mărgând, jirtfă boadzii locului să facă, 
apoi, în marginea Nilului coborându-să, 
pre mâni şi pre obraz cu apa lui să să 
spele, de ciia, la locul său întorcândusă, 
ce i-arfi voroavă să vorovască (că cine 
de la sine cuvântul începe, cuvântul a 
sfârşi cu nevoie şi preste voie îi va fi, iară 
cine de la cuvântul cuvintelor începutul 
începe, sfârşitul sfârşiturilor la cel poftit şi 
dorit sfârşit fără prepus îl duce) ". Cătră 
carile răspuns (dzice Camilopardalul): 
„Cu dulce suflet şi cu dragă inimă chipul 
bodzului a privi şi cu înfrângerea inimii la 
picioarele lui a mă tăvăli aşi pofti, însă ce 



vrednică ieste sărăciia mea jirtfă 
Pleonexiii a aduce şi în ce chip strâmptă 
mâna mea largi grumadzii ei a sătura va 
putea?" Lebăda-mi dzisă: „Pentru 
aceasta în întristare nu întră, o, priietine 
(că Pleonixia de la cei bogaţi tot, iară de 
la cei săraci pre giumătate ia), şi cine ce 
i-ar duce, întâi priimeşte, apoi oare ce i-ar 
mai putea aduce şi cu cuvântul şi cu 
lucrul ispiteşte". Eu cătră dânsa dzişi: „Eu 
peste mine aer, supt mine ţărnă, iară în 
mine nemică ceva lucru de materie nu 
am, fără numai duhul, carile mă poartă ". 
Lebăda-mi dzisă: „Dintraceste trii, 
oricarea mai îndămână şi mai pre lesne 
îţi va fi, cu tine ia şi cum mai curând la 
capişte să mergem, ca şi eu, de ce am 
învoit, şi tu, de ce ai poftit, să ne 
îndestulim". Eu în mine şi cu mine 
socotindu-mă precum aerul nu să prinde, 
sufletul nu să scoate (că pofta fără 
stâmpărare nu numai trupul, ce şi sufletul 
giuruieşte şi dăruieşte), în pumni 



puţinteluş lutgalbăn luaiu şi cătră 
Lebădă arătându-l, dzişi: „lată pominocul 
jirtfii mele şi, cu acesta împreună, pre tot 
pre mine spre jirtfă mă dau şi, mai mult 
nezăbăvind, la capişte să mergem şi, 
ţeremoniile obiciuite plinind, la giuruita 
noastră să ne întoarcem ". Lebăda îndată 
cu mine împreună sculându-să, înluntrul 
capiştii întrăm. 

Unde în mijlocul capiştii, boadza 
Pleonexis într-un scaun de foc şedea, 
supt a căruia picioare un coptoraş de 
aramă plin de jăratec aprins a fi să videa. 
Iară din giurîmpregiur făclii de totfeliul 
de materie ardzătoare cu mare pară, 
vârtos ardea. 

La chip veştedă şi gălbăgioasă, ca cei 
ce în boala împărătească cad a fi să 
părea, cu sinul deschis şi cu poale în 
brâu denainte sumese, ca cum ceva într- 
însele a pune s-ar găti, sta. Cu ochii 
închişi şi cu ureche plecată, ca când ce în 



poale i s-ar pune să nu vadă, iară ce 
materie ar fi carea s-ar pune audzind să 
înţăleaga. 

în mâna dreaptă cumpănă ţinea, în 
carea de o parte, în locul dramului, piatra 
ce-i dzic ahortatos şi anevsplahnos (căci 
piatra aceia doaă numere are) pusese, 
iară de altă parte, chipul a toată lumea 
pus a fi să părea. Insă cumpăna din 
dreapta la pământ atârna, iară cumpăna 
din stânga ca pana în aer giuca (că unde 
nesaţiul stăpâneşte, acolo toată lumea 
decât bobiţa strugului mai mică ieste). 
Iară în mâna stângă ţinea o leică, a căriia 
ţievie până gios, la picioarele scaunului 
agiungea şi deasupra cuptoraşului celui 
de aramă într-o gaură ce avea să 
sprijieniia. Deci, pre cât socoteala mea 
agiungea, prin leică printr-aceia toate 
celea ce să punea trecea şi în cuptoraşul 
cel de aramă să topiia, de ciia în pară 
aprindzându-să scaunul în carele boadza 
şedea să făcea. 



Iară dacă mai aproape de chipul 
boadzei ne apropiem, ca când mai 
denainte ar fi ştiut si ca cum din ceas în 
ceas aşteptând, ne-arfi păzit, întâi ochii 
ce avea închişi, decât a puhacii mai mari 
şi decât a mâţii mai luminoşi steli. Iară 
după ce darurile ce purtam bine cunoscu, 
ca să nu le vadă, ochii închisă. 

Iară când în cumpănă le vom arunca, 
pentru ca să audză, urechea pusă. Deci 
eu lutul cel galbăn în cumpănă aruncând, 
preotul carile pururea boadzii slujiia (a 
căruia nume bine nu ţiiu minte, dară, pre 
cât mi să pare, Filohrisos îl chema) îndată 
din cumpănă lutul luă şi în leica ce ţinea 
în mâna stângă îl aruncă, carile îndată ca 
ceara să topi şi ca undelemnul în 
cuptoraş şi în para scaunului să amistui. 
Că pre cât puteam cunoaşte, supt fundul 
coptoraşului gura Tartarului era, şi din 
fundurile pământului focul nestins în 
fundul coptoraşului loviia, de unde atâta 



putere de fierbinţeală şi de văpaie ca pre 
o cahlă izbucniia. Carea nu numai lutul 
galbăn, ce şi cărămida roşie ar fi amistuit 
(că focul din cuptoriul Pleonexiii nu 
ceinţa, ce câtinţa materiii cearcă ; 
aşijderea, nu de mulţime să oţăreşte, ce 
de cel ce ar rămânea jelind să 
gălbeneşte). După aceia preotul 
Filohrisos mă întrebă ce mi-arfi pofta şi 
cu ce gând am adus jirtfa. Eu, dacă-i 
spuşi precum la fântânele Nilului să 
agiung mă nevoiesc, el de mi-au mai 
rămas ceva lut, de carile întâi jirtfă am 
făcut, mă întrebă. Eu dzişi că la mine nu 
am, ce, de-i va fi voia, un cescuţ să mărg 
dă aduc. El, „nu sta, îmi dzisă, şi cum mai 
curând aleargă şi cât mai mult vii putea, 
adu". Eu, cu multă grabă din capişte 
ieşind, la locul ce ştiiam mă dusăiu şi, 
după ce buzunarile, sinul şi poalele îmi 
împluiu, iarăşi la capişte cum mai de sirg 
mă întorseiu (căci şi aceasta fire 
Pleonexia are, ca cei ce vor să-i jirtfască, 
cât de mult şi cât de curând jirtfa a 



săvârşi să silească. Şi dacă lutul în 
cumpănă pusăiu, întâi, oarece, cumpănă 
a să clăti să videa, apoi piatra ahortasiii 
clăti rea oarecum simţind, ca cum nu cu 
greuimea, ce cu răpegiunea în gios să 
slobodzi şi toată greuimea lutului la 
pământ atârnă. Preotul Hrisofilos îmi 
dzisă: „Priietine, scutură-ţi poalele, sinul 
şi buzunarele, ca rămăşiţa pravului ce va 
fi rămas asupră-ţi să nu rămâie (că orice 
în capiştea Pleonexii/ întră, iarăşi afară a 
scoate preste firea boadzii ieste), şi în 
ceva scârbindu-să, şi jirtfa şi osteninţa în 
zădar poate să-ţi iasă". Iară după ce, 
după cuvântul lui Filohrisos făcuiu (căci 
atâta de tare peste tot mă scuturaiu, cât 
nu numai pravul ce ar fi aţinat rămas, ce 
încă şi stramţele de pre mine împreună 
cu pravul cădea), din fundurile capiştii un 
glas supţire ca de coruiu, piuind-grăind, 
la urechi îmi vini. Iară preotul Filohrisos 
dzisă: O, de trii ori fericit, priietine, că 
hrismos minunat ca acesta prea puţini au 
ascultat şi în fericire ca aceasta mai nime 



n-au întrat." Eu, cu multă plecăciune, 
dacă pre Filohrisos pentru ca hrismosul 
să-mi arete rugai, el dzisă: „Hrismosul 
ieste acesta: într-acesta chip hrismosul 
dacă luaiu, împreună cu Lebăda, de pre 
poarta carea împotriva capiştii era, la 
marginea Nilului ne coborâm şi după 
învăţătura Lebedii, dacă pre mâni şi pre 
obraz mă spălaiu şi alalte obiciuite 
ţeremonii făcum, iarăşi la locul unde 
Lebăda mă aflasă ne înturnăm. Unde 
Lebăda, pentru firea Nilului, fântânele, 
adaogerea şi scăderea lui, într-acesta 
chip a-mi povesti începu :„Sfânta aceasta 
a Nilului apă, din cei ai noştri pre la 
fântâne lui lăcuitori bătrâni, aşe audzim şi 
noi cu ochii noştri ase am vădzut. De la 
cetatea aceasta spre apus câmpul carile 
vedzi, 1 .700 de mile să întinde, până 
unde la munţii carii Monomotapa să 
cheamă să sfârşeşte, şi ca cum Nilul prin 
mijloc i-artăia, înluntrul munţilor întră. 
Munţii, în lungiş, toată marginea despre 



ochianul apusului şi amiadzădzii cuprind, 
care margine în limba noastră să cheamă 
Cafaron, ce să tâlcuieşte: neîmbiat. 

Iară în lăţime opt sute şi noaădzăci şi 
trii de mile cuprind. Deci după ce Nilul în 
munţi într-aceştea întră, de dese stincele, 
carile înainte îi ies, vasul, cât de mic şi de 
vârtos, mai mult de trii sau patru mile, fără 
primejdiia zdrobirii, să margă nu poate, şi 
aşe pre apă cineva munţii a covârşi nu 
ieste cu putinţă. Aşijderea pre uscat 
munţii atâta sintde aspri şi de înalţi, cât 
nu Camilopardal, jiganie ca tine de mare, 
ce nici caprele sălbatici pe dânşii a să 
urca nu să pot. La care locuri (precum ţ- 
am şi mai dzis), penele şi aripile şi şi 
acelea nu cu puţină osteninţă şi nu în 
scurtă vreme a străbate pot. Iară la 
mijlocul munţilor, ca o cunună împregiur 
munţii să lărgesc şi, ca cum groapa carea 
la rădăcinele lor ieste ar îngrădi, lacul 
acela 600 de mile încungiură. Iară în 
capătul unde munţii despre crivăţ vor să 



să împreune şi gârla Nilului, carea 
despre amiadzădzi vine, pintre dânşii 
trece, din rădăcinele munţilor în loc de 
apă tină cleioasă şi lipicioasă izvoreşte. 
Carea nu peste toată vremea, ce într-un 
an 40 de dzile numai, atâta de mult varsă, 
cât gârla Nilului în trii dzile iezăsc şi după 
ce gârla să iezeşte, tina aceia într-atâta 
înălţime creşte, cât cu vârvul munţilor să 
potriveşte. Deci Nilul într-acesta chip 
denainte a cura oprindu-să, din gârla sa 
înapoi începe a da. Ce locul de unde 
fântânele îi izbucnesc (adecă vârvul 
munţilor Cafaron), cu trii mile mai sus 
decât munţii Monomotapa fiind, iarăşi 
apa Nilului înapoi împinge. Carile din 
gârla sa a să vârsa începând, tot lacul 
carile în vârvul munţilor Monomotapii 
ieste împle, atâta cât apa de atocma cu 
munţii să suie. Iară după ce soarele în 
zodiia Racului să coboară (căci vârvul 
munţilor acelora supt zodiia Aretelui să 
află) şi umedzala aerului şi a pământului 
să înmulţeşte, tina acea, ca munţii la 



iezetura Nilului grămădită şi de 
fierbinţeala soarelui întărită, din vârv a să 
muia şi ca omătul a să topi începe. Deci 
şi apa carea în lacul munţilor era 
adunată, loc de curgere aflând, încă mai 
vârtos, cu răpegiunea sa acmu moale 
tina aceia a săpa şi mai vârtos a o răzsipi 
începe. Carea precum în patrudzăci de 
dzile crescând să boţeşte, aşe prin 
patrudzăci de dzile răzsipindu-să şi 
topindu-să, Nilul în gârla sa cea din fire 
să coboară. Aceasta dară, o, priietine, 
pricina adaogerii şi scăderii Nilului ieste, 
însă aceasta mai vârtos a şti ţi să cade că 
din vârvul munţilor Monomotapii, unde 
gârla Nilului să iezeşte, până în ţara 
Eghiptului, unde în Marea Roşie să 
deşartă, 55 de mire cereşti, de la 
amiadzădzi spre crivăţ să măsură, şi la 
fietecare miră cerească câte 73 de mile 
peminteşti, după socoteala gheometrilor, 
dând, pre dunga dreaptă fac mile 4.015. 



Ce apa Nilului, decât alalte ape cu 



multul mai şuvăită şi covăită fiind, la patru 
părţi încă o parte mai adaogem, pentru ca 
cursul apii urmând, călătoriia lui adevărat 
câte mile face să aflăm. Şi aşe încă 1 .000 
de mile adăogând, peste tot, de la munţii 
Monomotapii până în marginea Mării 
Roşii 5.01 5 de mili să numără, pre carile 
trupul apei Nilului prăvălindu-să merge, 
însă cei vechi nu pentru altă pricină apa 
Nilului în numărul bodzilorau numit si cu 
sărbători şi jirtfe pe an, la adaogere şi la 
scădere l-au cinstit, fără numai princet 
curgerea lui socotind şi în scurtă vreme 
atâta călătorie ce face vădzind şi 
adevărat de mirat lucru ieste că cu câtă 
lină curgere ce are, aceste 5.015 de mile 
în 40 de dzile le călătoreşte, de care lucru 
au socotit că ca cu un duh oarecarile 
împins, de patru ori pre fund mai repede 
decât în faţă să cură. Deci aşe precum s- 
au pomenit, din hăleşteul munţilor apa 
cea strânsă slobodzindu-să, în fundul său 
Livia şi Eghiptul acopere şi bivşugul 
locurilor acelora, precum audzim, 



pricineşte. Iară cât pentru fântânele şi 
izvoarăle lui putem şti, povestea aceasta 
ieste: Pre marginea ocheanului, despre 
amiadzădzi, ieste o ţară carea să cheamă 
Zangvi, carea pre marginile mării, de la 
coasta Cafaronilorspre răsărit să întinde; 
în capătul aceştii ţări sunt nişte munţi în 
marginea ocheanului stând, pe supt a 
cărora rădăcină 120 mile spre uscat un 
cot de mare iese. Iară în fundul cotiturii, 
unde munţii oîmpregiură, de la pământ în 
sus ca de 15 coţi, în coastele munţilor, în 
mulţime nenumărate găuri să văd. 
Aşijderea, toată coasta munţilor acelora, 
ca buretele potricălită şi găunoasă ieste. 
Deci când ocheanul creşte, peste 
găunăşiturile munţilor de dzece coţi mai 
sus trece (căci ocheanul dintr-acea parte 
în şese luni creşte şi în şese scade şi 
până la 25 de coţi să înalţă). Şi aşe, apa 
ocheanului toate găurile munţilor acelora 
împlând, une izvoară prin munţi într-o 
parte şi într-altă parte izbucnesc. Iară o 
parte, la coasta munţilor de ceasta parte 



ieşind, cu mari puhoaie în lacul ce să 
cheamă Zaflan să coboară. Din care lac 
gârla Nilului în ceasta parte purcede, şi în 
cale alte pâreaie şi văi tumpinându-l, în 
mărimea în carea îl vedzi creşte şi să 
măreşte. 

Că după cea de obşte socoteală a 
filosofilor noştri (toate apele dulci din 
marea amară ies şi toate pâreaiele tulburi 
în marea limpede să limpedzăsc), de 
care lucru izvoarăle Nilului prin grosimea 
atâţea munţi trecând şi atâtea pietri 
strâmpte pătrundzind, materiia cea 
groasă, amară şi sărată ca printr-un 
limbic să lămureşte şi, ca dintr-un vas 
într-alt vas prităcindu-să, să curăţeste şi 
să îndulceşte. Aşijderea, de la lacul 
Zaflan până ce la acesta loc vine, nu 
puţină piatră loveşte, nu peste puţine 
cataracte să zdrobeşte, carile toată 
amărâmea sugând îi opresc şi de ce mai 
mult îl clătesc şi-l zdrobesc, de aceia mai 
tare îl îndulcesc. Deci şi cetatea aceasta, 



pentru a Nilului pricină, pre stâlpi într- 
atâta nălţime, precum o vedzi, ieste 
rădicată, şi când năbuşeşte Nilul, până la 
uşile cetăţii să suie. Căci aicea mai mult 
să înalţă apa decât la Livia, întâi căci 
iezitura îi este mai aproape, apoi căci de 
aicea până acolo, în multe ape şi gârle 
împraştiindu-să, să cheltuieşte şi mai 
vârtos dacă supt dunga Isimeriii agiunge, 
împotriva ţării carea să cheamă Congo, în 
pământ să soarbe, a căruia huiet cale de 
8 mile să aude. Şi din sorbitură pre supt 
pământ, drept de-a crucişul spre apus ca 
la 400 de mile mărgând, în lacul carile 
Medra să cheamă izbucneşte, şi din lac 
iarăşi în gârlă purcegând, spre ocheanul 
despre apus cură. 

Şi dacă de-a lungiş din capăt până în 
capăt prin toată ţara nigritilor trece, pre 
dinaintea oraşelor Tomvut şi Gvinea, în 
marea despre apus să deşartă. 

Care apă în lungiş cu cinci mire cereşti 



decât Nilul mai scurtă să numără şi 
măcar că de pre numele ţării şi apa Nigris 
să cheamă, însă adevărul ieste că fără 
nici un prepus din Nil să desparte şi în 
lacul Medra izbucneşte. Care lucru, 
măcar că de multe ori şi de la mulţi s-au 
ispitit, însă acmu de curând, mai curată şi 
mai aievea probă a să face s-au tâmplat. 
Trii filosofi, ghimnosofiste, pentru ca 
cataractele Nilului (celea ce dincolo de 
munţii Lunii să află) a privi, de poftă 
încingându-să, cu vasele cele de piiele 
de fii (căci aici la noi corăbii din piei de fii 
cusute şi foarte cu frumos meşterşug 
alcătuite fac), pre gârla Nilului în gios au 
purces şi până la locul unde Nilul în 
pământ să soarbe vânslind, corăbiierii şi 
cei ce cu vânslele trăgea, de osteninţă 
biruiţi şi de somn omărâţi, huietul carile 
apa acolo face n-au audzit. Şi aşe, fără 
veste, cu apa supt pământ s-au sorbit (că 
amintrilea, păzindu-să, pre despre 
amiadzădzi abătându-să, vasele cu funi 
din coajea Unicului împletite de pre uscat 



trag, şi dacă din holbura apii trec, iară că 
vânslele a vânsla purceg). Unul din 
filosofi supt cămara corăbiii aflându-să şi 
uşa cu carea gura hambariului cu suptul 
apii deasupra închidzindu-să, de apă 
nedodeit, trii dzile şi trii nopţi au rămas. 
După trii dzile, cu tâmplarea câţiva 
păscari în lacul Medra pentru vânarea 
peştelui năvodul în baltă aruncând, în loc 
de vânat corabie şi în loc de peşte pre 
filosof din fundul corăbiii scot. Care lucru 
păscarii vădzind, întâi de minune s-au 
fost uluind, apoi pe filosof cine ieste şi de 
unde ieste întrebând, le spusă precum de 
la cetatea Epithimiii ieste şi precum cu 
corabiia la cataractele Nilului cu alalte 
soţii era să să coboară, iar tâmplarea 
cum l-au purtat şi cum în mreaja 
păscarilors-au aflat, nici ştie, nici 
pricepe, fără numai că din apa Nilului în 
balta Medrii precum au izbucnit cunosc. 
Aşe filosoful şi pre supt pământ lucrurile 
fireşti ispitind, apa Nigris din Nil a să 
despărţi pre toţi au învăţat. " Acestea şi 



altele ca acestea Lebăda povestindu-mi 
şi de lucru rile carile mare poftă aveam a 
mă învăţa înştiinţindu-mă, zbură şi încotro 
să dusă a şti nu mai putuiu ." Povestea 
aceasta Râsul prin lungă vreme cătră 
alalţi povestind şi precum de la 
Camilopardal mai în trecutele dzile să o fi 
audzitcu giurământ întărind, dzisă: „De 
vreme ce după atâta a tuturor trudă prin 
munţi şi osteninţă prin codri, coarne 
lepădate a afla nu s-au putut, eu socotesc 
ca cu toţii împreună la lăcaşul 
Camilopardalului mărgând, hrizmosul 
Pleonexiii, carile în cetatea Epithimiii au 
audzit, a ni-l tâlcui să-l rugăm, ca doară şi 
noi, jirtfă Pleonexiii aducând, cercarea să 
ne aflăm şi pofta să ne plinim". Sfatul 
Râsului cătră toţi viclenii plăcut fu şi „cum 
mai curând la Camilopardalon, 
tâlcuitoriul hrizmurilor, să mergem", 
striga. 

Unde după ce marsără, împreună cu 
sine şi pe Cămilă ducând, şi precum le 



ieste povestea îi spusără. Camilopardalul 
dzisă: (în grădini boţi de lut în chipul 
omului fac, pentru ca pasire să sparie, 
iară oamenii boţi de lut în mână ţin, 
pentru ca să amăgească pre alţii). „între 
voi dară, o mamină să vede, ca şi boţul în 
grădină (pe Cămilă cu degetul arătând), 
iară boţ de lut în mână nici să vede, nici 
să aude. A şti dară vi să cade că eu în 
numărul fiilor 

Pleonexii prin hrizmos sint chemat şi 
în urmele ei a îmbla sint învăţat. Pre care 
învăţătură cu lutul galbăn în cetatea 
Epithimiii am cumpărat-o. Deci, precum 
am cumpărat-o, aşe a şi o vinde mi să 
cade .De care lucru întâi învăţătura 
hrizmosului învăţaţi, apoi tâlcuirea lui, 
după învăţătura ce viţi lua, vă cumpăraţi: 
Acesta hrizmos pasirele şi dobitoacele 
toate de la Camilopardal audzind, unele 
de prostime nu înţălegea, iară altele, 
înţălegând, a nu şti să făcea. Iară cele de 
sigeata cuvintelor rănite pentru cercarea 



coarnelor urechile a le primejdui socotiia. 
Din toate Râsul mai mult a 
Camilopardalului cunoştinţă şi prieteşug 
având (căci amestecarea singelui 
amestecă sufletele) şi pre taină tâlcul 
hrizmosului Camilopardalului întrebând, 
dzisă: „Rogu-te, Ca milopardale, în taină, 
fără meteahnă şi-n ascuns, fără prepus, 
să vorovim. Precum fiiul Pleonexiii să fii 
singur mai denainte ne-ai spus şi precum 
în urmele ei calci, n-avem prepus, însă 
învălătucite cuvintele hrizmosului tău ce 
vor să însămnedze aievea să-mi spui te 
poftesc." Camilopardalul dzisă: „Boul 
răstoarnă ţărna, plugariul samănă, 
stăpânul sau vinde, sau mănâncă, însă 
aceasta la lucrurile voastre ce folos 
aduce? (Chipul de om cu chipul de om să 
vâneadză şi ochii întunecaţi cu lumina 
galbănă să lumineadză). Cuvintele 
scumpe şi voaă svinte, cu slove mănunte, 
în tăbliţe rătunde să cumpără, carile 
hrizmosul Pleonexiii a tâlcui şi fundul 
Epithimiii a pipăi pot." Acestea precum 



sint Râsul bine înţelegând şi hrismosul în 
ce lutgalbăn şi alb loveşte, deplin 
pricepând, preste tot anul, cinci piei de 
jder cu ţărnă albă împlute 
Camilopardalului giurui, ca hrizmosul 
Pleneoxiii să le tâlcuiască şi ei coarnele 
ce cearcă unde vor fi să nemerească. 
Camilopardalul jirtva giuruită, în alb cu 
negru muruită, o pofti, ca sămnul 
giuruinţii în arătarea adeverinţii să-i fie. 
Pre carea Râsul, îndată gătind-o şi cu 
multe picături negre pe dedesupt 
împistrind-o, Camilopardalului o dede. 
Camilopardalul, îndată la vrăjitorii locului 
mărgând, de să cade a jigănii ca acelea 
hrizmosul a tâlcui întrebă (căci vrăjitorii şi 
următorii Pleonexii/'în tot locul şi în tot 
rodul să află). Carii într-acesta chip îi 
răspunsără: „(Al nostru ieste plata a lua, 
iară hrismosul cum să va tâlcui, vremii îi 
ieste a-l arăta), de care lucru, ce înainte ţi 
să întinde prinde, şi ce din dărăpt te 
agiunge, nu împinge". Camilopardalul, 
toate tâlcuirile vrăjitorilor bine înţălegând 



(căci toate după pravilile Pleonexiii 
mergea), înapoi să întoarsă. Cătră carii 
într-acesta chip tâlcul hrizmosului dede: 
Hrismosul şi tâlcul lui, macară că nici aşe 
tuturor fu înţeles, însă Pardosul şi Râsul 
bine-l pricepură. Adecă precum la 
vrăjitorii locului aceluia mâzdă şi plată 
trebuie, pentru ca pofta să-şi poată plini 
(că mâzda tot ochiul orbeşte şi mita tot 
pierdutul nemereşte). 

Şi aşe, cu toţii împreună, după 
hrizmosul Camilopardalului la vrăjitorii 
locului mărgând, cu multă mită li să 
îmbunară, de le vor muntele cel mai înalt 
şi copaci ul cel mai mare arăta (căci între 
munţi şi între copaci pre aceia vreme 
mare vorbură şi amestecătură a să scorni 
începusă şi carile mai mic şi carile mai 
mare ieste a să alege mai nu să putea). 
Deci dintre vrăjitori, unul într-acesta chip 
le răspunsă: „în şesul cel gios muntele 
cel înalt ieste şi în rediul cel mic copaciul 
cel mare să află, unde coada păunului şi 



cornul buărului supt rădăcinile lor 
încuiate sint." Aşedară, răspunsul de la 
vrăjitori luând şi muntele cu copaciul 
aflând, de supt rădăcinele lor întâi 
coarnele taurului scoasără, şi nici ceva 
mai multă zăbavă făcând (căci acmu 
munţii şi copacii începusă a să clăti), în 
capul Strutocamilii le pusără, înaintea a 
căriia toate dobitoacele închinându-să, 
„într-ani mulţi şi buni, trăiască," strigară. 
După aceasta pe Strutocamilă într-o şură 
închidzând, mâncarea şi băutura la 
măsură îi orânduiră. Supt a căriia nume 
alalte jigănii (carile rădăcina şi 
începătura vicleşugului era) toată 
păşunea mănoasă şi toată oaia şi vita 
grasă şi frumoasă zugrumând şi 
giunghind, mânca şi să desfăta. Acestea 
într-acesta chip dacă le aşedzară, în toate 
părţile şi olaturile de lucrul ce s-au 
isprăvit ştire dederă. Adecă precum din 
gâlceava Liliacului, a Vidrii să scornisă, 
dintr-a Vidrii a Strutocamilii să aţiţase, şi 
precum în ceastă dată siloghizmul 



Corbului întărindu-să, prin multă nevoinţa 
a sfetnicilor dintr-îmbe monarhiile, 
hotărârea Strutocamilii s-au ales şi la 
capul Cămilii, coarnele taurului aflându- 
să, s-au pus. Aşijderea, coada păunului a 
să afla şi la Strutocamilă a o aşedza au 
rămas şi precum şi aceasta s-ar fi aflat, 
numai clătirea munţilor şi vorbura 
copacilor prin puţintică vreme a să mai 
zăbăvi, pricină au fost, însă în bună 
nedejde să află, precum după 
aşedzimântul epitropii/şi podoaba 
chipului fără prepus i să va găti. Iară 
după ce veştile acestea tuturor trimasără, 
îmbe părţile cătră monarhii săi dzisără: 
„Cuvântul nostru înaintea împăraţilor 
noştri plăcut de va fi şi slobodă voia 
monarhilor noştri de va învoi, de iznoavă 
la svătuire să întrăm socotim ca nu 
cumva, mai multvre mea prelungindu-să 
şi prin locuri streine lucrurile mai mult 
tăvălindu-să, vreo tâmplare oare carea 
împotrivă ieşindu-ne, cele de apoi decât 
cele dintâi mai proaste şi mai aspre ni să 



vor face (că aiurea zăbava nu să laudă, 
fără numai în alegerea prietinilor, şi 
aiurea graba nu să huleşte, fără numai în 
aflarea sfaturilor). De care lucru, a 
înţelepţilor şi a celor întregi la minte 
axiomă ieste: (Tot lucrul cu grabă să să 
cerce, iară de bun şi de rău cu îngăduinţă 
să să aleagă). (Că piierderea vremii bune 
ieste maica şi sămânţa vremii rele) (nici 
călătoriul înţelept de ploaie şi de arşiţă 
socoteşte, ce de cele ce la cale 
trebuitoare sint şi de povaţă să grijeşte)." 
Sfatul sfetnicilor plăcut fu înaintea 
împăraţilor şi, în toate deplin putere 
dându-le, în locul cel de sfat cu toţii să 
adunară, unde întracesta chip proimiul 
sfătuirii făcură (tot sfatul sămnul lucrurilor 
cu prepus viitoare ieste), în carile minte şi 
într-o parte şi într-alta întorcându-să, 
princet, princet, ca cuţitul pre cute să 
ascute şi în simceoa briciului întorcându- 
să, părul peste simţire despică. întracesta 
chip mintea, de un sfat şi de altul 
atingându-să şi într-un chip supţiindu-să, 



cele mai clinciuroase a lucrurilor noduri 
pătrund şi din încâlcitură le descurcă. 
„Liliacul, lighioaie fără nici un folos, carile 
într-îmbe părţile altă ceva să aducă nu 
poate, fără numai scandală şi price în 
deşert, că de vreme ce neamul şi 
hotărârea Struţului atâta de grea şi cu 
nevoie alegere au avut, cu cât mai vârtos 
alegerea Liliacului mai cu nevoie va fi, 
fietecine a cunoaşte poate. Aş ij de rea că 
Struţul aieve pasire oătoare şi cu pene 
fiind şi alalte a zburătoarelor hirişii după 
fel şi asămănare având, ce numai căci 
aripile mai mici decât după măsura 
trupului ar trebui, fiindu-i, cu câtă a tuturor 
osteni nţă şi nevoi nţă, şi aceasta cu mare 
primejdie şi cu ispite de hrizmuri şi vrăji 
lucrul la săvârşit s-au adus. Şi încă şi 
pentru aceasta mai toată nedejdea s-ar fi 
pierdut de nu întâi agiutoriul ceresc (fără 
carile ceva între muritori nici să clăteşte, 
nici să odihneşte), apoi cu îndămănarea 
aripilor Vulturului s-ar fi agiutorit. (Că tot 



lucrul muritorilor din voia slobodă 
purcede, iară sfârşitul cu bine a să videa 
din cele de sus să aşteaptă). Şi acmu, 
laudă fie Vulturului şi Leului ceresc, între 
toate dobitoacele mai de cinste şi mai de 
slavă a fi s-au ales. De care lucru pentru 
mică şi rătăcită jiganie, păsăruţă aceasta, 
foarte cu bună socoteală sama a lua să 
cade (că pentru lucrul mic sfatul mare a 
face a înţelepţilor, iară lucrul mic a samă 
a nu să băga, sau a mândrilor sau a 
nebunilor lucru ieste). Că pre amănuntul 
sama de-i vom lua, toată anomaliia şi 
rătăcirea firii la dânsa vom afla. Şi măcar 
că iute la zburat şi 2 bine într-aripat ieste 
(care lucru aievea monarhiii Vulturului îl 
supune), însă şi alte multe a multe jiganii 
hirişii are, carile nu puţină materie de 
gâlceavă şi de scandală înainte pune: 
întâi că fată ca dobitoacele, a doa că la 
cap ieste ca şoarecele, la aripi ca 
albinele ieste, a patra că la picioare în fire 
pe altul să i să asemene nu are, de 
vreme ce aripile în picioare şi picioarele 



în aripi îi sint. A cincea că dzua 
orbăcăieşte, iară noaptea ca puhacea 
purecele în prav ascuns zăreşte. 
Adevărat dară, iarăşi să dzic, că arătarea 
firii în jigănuiţă într-aceasta să arată. 
Pentru care lucru, după al mieu cuvânt şi 
socoteala de obşte de va urma, adecă 
pentru ca toate vorbele de împoncişeturi 
aducătoare şi toate cuvintele de scandală 
purtătoare, ca cu briciul aţa tot şi peste tot 
deodată să le curmăm (căci mai mare 
vrednicie a să socoti nu poate, decât 
îndată gâlceava în pace a întoarce, şi pre 
cât mai în grabă ar fi, cu atâta mai lăudată 
ieste). A mea dar socoteală ieste 
aceasta: întâiaşi dată, singur din sine, 
supta căruia monarhie ar vrea a să 
supune să-l întrebăm, şi din voia şi 
alegerea lui nici cât de puţin să nu-l 
mutăm. Că într-alt chip lucrul mai de să 
va scutura, de pricinele de gâlceavă 
aducătoare nicicum nu vom putea scăpa. 
Cătră aceasta ieste şi alta nu de lepădat 
socoteală, carea spre dobândirea a toată 



lineştea bună şi deplin nedejde a ne da 
poate. Adecă jiganiia aceasta din fire 
scurtă şi puţină la voroavă ieste, din gura 
a căriia mai mult decât interiecţia: ţis, ţis, 
a ieşi nu poate şi fără decât sămnul 
tăcerii, adecă decât tăcerea, altă n-au 
învăţat. De care lucru, socotesc că ea în 
meşterşugul cuvântului nedeprinsă şi în 
tropurile ritoriceşti neînvăţată fiind, cu un 
cuvânt a să dovedi şi cu o provlimă a să 
amurţi să vă putea şi singură din sine, 
veri într-o parte, veri într-altă, fără alt 
prepus să va pleca." A tot sfatul plăcut fu 
sfătuirea Pardosului (căci el era carile 
mormăia acestea) şi aşe, pre Liliac faţă 
chemând, Moimâţa (carea precum în 
pravile ethiceşti ştiinţă să fie având 
dzisese), ca cum advocatul Liliacului s-ar 
fi făcut şi despre partea lui în parisie 
voroavă ar fi făcut, într-acesta chip a 
mateologhisi au început: „Vestită şi veche 
a vechilor giudecâtori axiomă ieste (că 
pedepsitului pedeapsa a să îndoi nu 



trebuie). Cătră carea de la mine a lipi 
îndrăznesc şi dzic (că cel a înota neştiind 
şi în adânci ape cădzut, mâna întindzind, 
nu de creştet cufundat, ce de păr sau de 
mână ridicat, în aer şi spre viaţă trebuie 
scos) (că de binefacerea cu cât ieste mai 
la primejdie şi cu cât ieste mai curând, cu 
atâta mai bună şi mai priimită ieste). De 
care lucru, pentru ticăită şi dosedită, la 
vârstă brudie, la limbă bâlbâie jigăniuţa 
aceasta, tuturor în ştire a fi să cade, o, 
priietinilor. Carea din toate părţile 
pedepsită şi dosedită aflându-să, în ce să 
află şi cum să află nici singură pe sine a 
să cunoaşte mintea îl agiunge, nici de 
alţii, să întrebe lim ba îi slujeşte (căci 
pedeapsa distihiii mintea, iar neştiinţa 
cuvântului limba împiedecă şi 
scurteadză) şi, ca un lucru fără pravila firii 
ce ieste, nici la trup vreo alcătuire, nici la 
viaţă vreo socoteală, nici la zburat sau la 
mărs vreo rânduială are (că cine vreodată 
vre într-o parte dreaptă zburarea 
Liliacului, sau cine supt soare urmele lui 



au vădzut?). Nici de lăcaş loc aşedzat, 
nici pentru hrana ceva undeva adunata 
avea poate (că cine cel adevărat sălaşul 
i-au aflat, sau cine pentru hrana lui carea 
ieste s-au înştiinţat?). Aşe ticălos şi 
mişelos Liliacul în toată partea destrămat 
şi în tot chipul vrednic de văierat fiind, 
acmu cu capul plecat la mare mila marilor 
împăraţi aleargă şi cu toată umilinţa 
dintradâncul inimii să roagă, ca oricarile 
în numărul supuşilor săi a-l priimi ar învoi, 
măcar în gunoiştea curţii sale a să tăvăli, 
cu toată inima bucuros ieste, ca şi el, 
nenorocitul, sau supt umbra aripilor, sau 
supt pravul talpelor aciuându-să, aşe de 
tot în izbelişte lepădat şi din privirea a 
înalţilor monarşi depărtat şi înstreinat să 
nu fie (că precum ochii stăpâneşti cu 
urgie căutând nenorocire, aşe, cu milă 
căutând, norocire aduc). De care lucru, şi 
eu de multă mişelătatea lui clătindu-mă, 
despre parte-i cu plecăciune mă rog ca 
milostiv ochiul a milostivilor împăraţi 
asupră-i cu milă să caute şi de neputinţă 



lui milosirdindu-să, ori în care poală 
capul singur de sine ş-ar pleca, aceia în 
bogata sa milă să-l sprijenească (căci 
capul plecat nu numai pre cei milostivi, 
ce şi pre cei nemilostivi spre milostivire 
porneşte)." 

Acestea şi altele multe ca acestea 
amăgitoreşti şi tragodiceşti descântece 
Moimâţa descântând (ca cum Liliacul nici 
ceva a grăi ar avea, nici măcar de ar şi 
avea a grăi a putea, ar putea), într-un chip 
ironicesc să nevoia, ca toată pofta inimii 
Liliacul într-altă parte abătându-i şi 
gândul ce ar avea cu meşterşug într-altul 
schimbându-i, tot cuvântul împotrivnic a-l 
curma să poată, aşe cât nicicum mai 
îndoindu-să din bunăvoie, veri unii, veri 
alţii părţi să să supuie. însă cine 
vreodinăoară în lume robiia de bunăvoie 
au priimit, sau cine supt soare fără nici o 
nevoie mânule spre legături ş-au îndoit? 
(Că pentru slobodzeniia fornica cu 
şoarecele, şoarecele cu mâţa, mâţa cu 



dulăul şi dulăul cu leul războiu a face 
firea îi îndeamnă, măcar că puterile 
unuia, pre a altuia cu multul mai mult 
covârşesc) (ce de multe ori puternicii în 
puterea sa mai mult decât să cade 
bizuindu-să şi slăbiciunea slabilor decât 
ieste încă mai slabă ţiindu-să, preste 
toată nedejdea, ce nu nedejduiesc li să 
tâmplă şi ce nu gândesc le vine, precum 
din unghiile şoimului porumbul şi din 
dinţii mâţii şoarecele a scăpa de multe ori 
s-au vădzut). în care chip, acmu cu toţii 
socotind că puţină jigăniuţa aceasta ceva 
mai mult a cârni nici va şti (pentru 
prostimea), nici va putea (pentru frica), şi 
acmu sămnul supunerii, plecarea 
capului, să-i vadză cu toţii aşteptând, 
totdeodată ascuţit şi înalt glasul Liliacului 
urechile le pătrunsă, carile proastă, însă 
dreaptă voroava-şi într-acesta chip 
începu: 

„Precum supunerea tirănie a toată 
firea, aşa neştiinţa cuvântului la Liliac 



sicofandie ieste. De care lucru, interjecţia 
glasului nostru pe dumnealui Pardosul 
necunoscătoriu învăţăturii cuvântului îl 
arată. Căci ţis şi cine ţistuieşte nu şie, ce 
altuia tăcerea arătând, a tăcea îi 
porunceşte, de unde şi eu începând cu: 
ţist, gloatelor tăcere şi mie voroavă 
sfitesc. Deci dară, de ieste la cineva 
ascultare, ureche dreaptă puie, de ieste 
ureche dreaptă, audzul la inima curată 
trimată, de ieste inimă curată, cuvântul 
socotind, în lucru dreaptă giudecată facă, 
şi aşe, adevărul cu minciuna, dreptatea 
cu strâmbătatea şi slobodzeniia cu robiia 
câtă deosebire au a alege va putea (că 
inima curată mai pre lesne socoteşte a fi 
focul cu apa a să amesteca decât cu 
strâmbătatea dreptatea a să călca). De 
care lucru, a mă înştiinţa aşi vrea: 
adunarea aceasta de drepte stăpânii, au 
de cumplite tirănii ieste? Că de va fi din 
tirănii, adevărat atuncea cântecul: ţist 
singur mie să mi-l cânt, singur mie să mi-l 
gioc să cade (că unde talpa tiranii/ calcă, 



acolo poala dreptăţii să calcă, şi unde să 
rup legăturile drepţii stăpânii, acolo să 
pun obedzile vrăjmaşii tiranii). 

Iară de va fi din drepte stăpâniri, 
cântecul ţis eu fără primejdie îl voi cânta, 
şi cei ce în horă să află cu dragoste îl vor 
giuca. " Ca acestea din gura Liliacului 
audzind, cu toatele mult să mirară şi, de 
limpede limba lui ca de un lucru 
nenedejduitcu toţii vânându-să, multă 
vreme muţi şi amurţiţi rămasără (că 
cuvântul drept din gura proastă ieşind, 
pre cuvântul cu meşterşug din gura 
ritorului scos astupă). Atuncea dară, că 
mărimea sufletului nu după statul trupului 
să măsoară, cunoscând, de a să mai mira 
părăsiră, şi unul cu altul în ochi a-şi căuta 
începură, în loc de cuvânt tuşire şi în loc 
de voroavă ştiupire şi din sprâncene şi 
umere clătire arăta (căci neştiinţa 
cuvântului, tusă şi scuipătură, iară 
tulburarea minţii îmbletşi primblare 
scorneşte) şi ce s-ar cădea a răspunde 



unul pre altul întreba. Iară mai pre urmă 
iarăşi Moimâţa cuvântul de obşte purtând 
într-acesta chip îi răspunsă:„Dreapta 
aceasta adunare din drepte adunări stă, 
o, Liliiece, de care lucru, şi cuvântul drept 
a asculta, şi lucrul cu cale a cerca şi a-l 
ispiti şi a-l isprăvi pot şi vor.". 

Liliacul: „Fie lăudată dreptatea în veci, 
dzisă, şi dinţii vorovitorilordupă voie să 
să drobască, limba vicleană şi 
minciunoasă să să amuţască şi urechea 
de linguşituri priimitoare să asurdzască 
(că la asupriţi şi neputincioşi blăstămul, 
ca la prădători scutul, sigeata, fierul şi 
focul ieste)". Şi iarăşi Liliacul întrebând 
dzisă: „încă a şti aşi mai pofti: această 
adunare a cestor doaă monarhii ce vor să 
poftească şi sfârşitul poftii sale carile 
ieste (că precum cuvântul fără ştiinţa 
gândului în zadar iese, aşe începătura 
lucrului fără cunoştinţa sfârşitului de râs 
şi în deşert ieste)". 



Moimâţa răspunsă: „Dardinceputau 
n-ai audzitcă aceste doaă monarhii ca 
lucru rile în pace vecinică să-şi lege şi 
supuşii săi legându-şi cu sfatul şi sobor 
de obşte monarhiile a-şi adeveri şi 
stăpânirile a-şi întări au socotit? De care 
lucru, toate dobitoacele, precum vedzi, 
cât măcar una nu lipseşte, adunate şi 
chemate sint, şi fietecarea după chipul 
său la ceată-şi şi după neamul său la 
stăpânire-şi s-au dat, cu carile împreună 
şi tu eşti adus. Deci mai mult scârşnetul 
lungind, în care parte vii să te supui, în 
grabă şi fără îngăimală, răspunde. Căci 
ticăloşiia voastră inimile împăraţilor 
lovind, pre voi în pofta şi în alegerea 
voastră a vă lăsa au socotit. 

(Că precum uneori dârjiia legăturile, 
aşe uneori plecăciunea dezlegăturile 
pricineşte)." La acestea cu râs Liliacul 
răspunsă, dzicând: „Ferice de Vidră, 
carea mai denainte epitrop dobitoacelor 
era (precum la locul său va să sa 



pomenească) şi supt aciuarea Vulturului 
şi penele Corbului să păziia, a căriia 
patimă şi folosinţă mai în urmă am audzit. 
Iară acmu în alegerea epitropii/' 
Strutocamilei, toată dreptatea cu ochii am 
vădzut. Ce dintr-atâţea mari şi înţelepţi 
sfetnici, unul macară a cunoaşte n-au 
putut (că decât Cămila mai mare Filul şi 
decât buărul mai iute şi mai cornat ieste 
Inorogul). 

însă aceasta pe mine în ceva 
neatingându-mă, la treaba mea să mă 
întorc. Cunosc dară că nesăţioasă şi 
lacomă slava numelui din bogăţiia 
Vulturului până la sărăciia Liliacului s-au 
întins (ce duhul, cât de sărac şi slobod, 
decât împăratul de poftă robit mai bogat 
ieste, şi robul drept decât tiranul strâmb 
mai tare ieste, că cela în trup, iară cesta 
în suflet biruieşte). 

De care lucru, de multe ori şi adese s- 
au vădzut (că unii pentru ca hotarăle să- 



şi lăţască şi supuşii să-şi înmulţască şi 
numele peste marginile lumii să-ş 
vestească, de poftă aprinşi fiind, şi din 
cele strâmpte ce avea s-au scos şi spre 
streinele avuţii neîmplutele mâni 
întindzându-şi, şi cel puţin ce avea din 
palmă le-au fugit. 

Că precum să dzice prostul cuvânt: 
Cămila, cercând coarne, urechile ş-au 
pierdut. Pe oţălul vârtos rugina îl topeşte, 
pe vârtoasă inima stejarului, moale 
dintele cariului făină făcând-o, o 
mistuieşte. Şi ceva în lume cât de vârtos 
şi de tare a să afla nu să poate, căruia 
altul împotrivândusă sminteală să nu-i 
aducă şi încă de unde nici să gândeşte). 

De care lucru, aievea ieste (că toate 
din fire ase sint tocmite si orânduite, ca 
fietecarea în ţircălamul hotarălorsale să 
să continească şi sfera activităţii sale 
sărind, să nu covârşască. însă precum 
meşterşugul firii, aşe voia slobodă şi 



cereştilor împotrivă a să pune obiciuită 
ieste. Măcar că nici meşterşugul pe fire, 
nici voia slobodă pe dreptatea şi răsplata 
cerească până în săvârşit a birui pot. Că 
precum în cumpăna cântariului piatra 
mică pre alta cu multul mai mare şi mai 
grea decât sine în aer ridică, însă când 
amândoaă cea din fire clăti re vor face şi 
fietecarea cu greuimea sa spre chentrul 
mijlocirii păhârnindu-să, vor trage, 
atuncea cea mare pre cea mică, de va 
cădea, cea mică să zdrobeşte, şi iarăşi 
cea mică pre cea mare de va cădea, 
iarăşi cea mai moale şi mai mică să 
turteşte. Căci piatra cea mică când pe 
cea mare ridica, meşterşugul cântariului 
era, iară când într-îmbe loviturile tot cea 
mică să fărâma, firea după hirişiia lucrului 
lucra). într-acesta chip nici Cămila a să 
păsări, nici păşirea a să cămili au trebuit. 
Aşijderea, nici penele a să încorna, nici 
coarnele a să împăna s-au cădzut, ce 
fietecarea firii sale urmând, ale sale hirişii 
să fie păzit s-ar fi cuvinit precum şi 



monarhiile acestea mari şi tari la sărăci 
mea şi goliciunea Liliacului, din voia 
slobodă împinşi fiind, împotriva dreptăţii a 
merge, nici întrebare ca acesta la mijloc 
să puie s-au cădzut (că atuncea sămnul 
dreptei stăpâniri să arată, când pre cei 
neputincioşi în odihnă lăsând, spre 
lucrurile streine nu lăcomăsc). Iară 
amintrele, pricina Liliacului mai mult 
scuturându-să, ca sămânţa macului dintr- 
una o mie vor cădea, spre a cărora 
alegere şi la un loc culegere, nici mirţele, 
nici jicniţele voragiunge". 

Cu toţii cât de ascuţite tidele Liliacul 
împotriva alegerii Strutocamilii arunca 
vădzind şi pildele între Cămilă şi între Fii, 
între buăr şi între Inorog ce arăta 
socotind, carile măcar că până la ficaţi îi 
atingea, însă deodată ca cum cu 
socoteala le-ar trece făcându-să, prin 
mijlocul Moimâţii iarăşi într-acesta chip îi 
răspunsără: 



„Pre tine, o, flutur fătătoriu şi şoarece 
zburătoriu, la acesta loc nu să dai, ce să 
iei sfatte-au chemat, şi nu să porunceşti, 
ce porunca să asculţi te-au adunat. De 
care lucru mai mult limba a-ţi împletici şi 
scârşnetul glasului a-ţi ţiţii părăsindu-te, 
din doaă una îţi alege: sau în aer, sau pre 
pământ să lăcuieşti, şi aşe, sau supt 
umbra Vulturului, sau supt brânca Leului 
te supune, sau, în glumă să grăiesc, între 
pământ şi-ntre aier loc de vii afla, până 
ieste mai devreme, lăcaşul îţi găteşte 
(căci sărăciia cu milă a să cerceta, iară 
nu cuvintele de dosadă a să căuta 
trebuie)." 

Liliacul răspunsă: „lată, eu acmu voi 
tăcea, însă bine ştiu că mai pre urmă alţii 
pentru mine vor grăi, a cărora cuvinte, nu 
cu scârşnete, ce cu buhnete vor răzsuna, 
când urechile a vă astupa bumbac viţi 
cerca şi nu viţi afla, şi atuncea precum 
Liliacul nu de înfruntat, ce de ascultat au 
fost, viţi cunoaşte (că sfatul şi cuvântul 



cât de prost, în samă nebăgat, multe 
cetăţi au sfărâmat şi mari împărăţii au 
răsturnat). însă de vreme ce adevărată şi 
dreaptă sărăciia noastră inimile a marilor 
împăraţi a pleca şi pentru alegerea 
lăcaşului în voie slobodă a să lăsa s-au 
învrednicit, a şti li să cade că pofta 
Liliacului ieste ca nici supt unghia 
Vulturului, nici supt talpa Leului a să 
supune, şi nici în aer, nici pre pământ a 
lăcui. 

De care lucru, dzic, o, Moimâţă, că 
oricând Vulturul în aerm-arvidea sau 
Leul pre pământ m-ar prinde, atuncea, 
după a lor poftă şi putere, cu mine orice 
ar vrea facă." 

„Au doară în apă vii să lăcuieşti?" 
dzisă Moimâţa. 

„Ba nici în apă, răspunsă Liliacul, căci 
firea noastră precum de apă să nu fie 
toată lumea ştie." Atuncea cu toţii râs cu 



hohot slobodzind: „O, lighioaie proastă, 
dzisără, căutaţi de videţi cel ce pre alţii 
sfătuia şi de lucrurile bine alese ca de 
rele dojeniia ce fel de minte poartă. Au 
doară precum în foc a lăcui va să dzică. 
Că de vreme ce din doaă stihii fuge, din a 
triia a nu fi singur mărturiseşte. Au nu 
focul şi para pentru lăcaşul lui să înţelege 
(adevărat dară că lăcaşul săracului foc şi 
viaţa-i pară de foc ieste), ca carea şi 
Liliacul, de nenorocire împins, singur şie 
ş-o alege. Deci de la cineva ascuţită sau 
cât de tâmpă socoteala ieste, ce va 
proasta aceasta lighioaie să dzică? 
Giudece şi supt ceriu alt lăcaş sau alt loc 
de traiu, fără de aceste trii pomenite, de 
ieste, arete. 

Cu toţii precum Liliacul buiguieşte şi 
precum nici ce pofteşte, nici ce grăieşte 
ştie, aleasără. însă iarăşi dzisără: 

„Fie-ţi voia slobodă, o, Liliece, şi din 
patru stihii, oricare vii, spre lăcaş ţi să 



dăruieşte." Liliacul răspunsă: „(Voia 
slobodă nu celor slobodzi, ce celor opriţi 
să dă. Aşijderea, lucrul alcătuit din stihii, 
muritorii precum a lua aşe a şi da pot. 
Iară stihiia hirişă, nu numai muritoriul, ce 
aşeşi şi nemuritoriul cuiva a o da, până 
acmu nu s-au văzut.) De care lucru, darul 
carile nici a-l lua, nici a-l da puteţi, fie, na, 
ia, cuvintele poruncitoare în zadar nu vă 
cheltuiţi. Căci eu locul pre carile firea 
dinceput mi l-au dăruit, nu numai voi, ce 
nici singură ea a mi-l lua nu poate (că 
firea în zădar ceva a face nu să 
osteneşte, nici de lucrul făcut vreodată să 
căieşte). De unde nici de la voi ca lucru 
de dar nou, sau ca cum odată oprit, iară 
acmu slobod mi-arfi îl cunosc." 

Iarăşi cu toţii râsul poftorind: „Unde în 
lume locul acela a fi poate?" dzisără. 
Liliacul răspunsă: „în toată lumea şi în tot 
locul lăcaşul mieu gata şi fără prepus 
ieste (că precum peştele în mare, aşe 
înţeleptul în lume nici moşie, nici 



înstreinare are), pre carile nici minţile 
voastre cele înalte, nici sfaturile voastre 
cele adânci, iată că a-l afla nu pot." 

Acestea Moimâţa de la Liliac audzind, 
dzisă: „Liliacul, săracul, vânt samănă şi 
abur va secera, şi în sus scuipând, în 
obraz îi va cădea." 

Liliacul, cuvântul Moimâţii, curmând, 
dzisă: „De multe ori unii samănă şi alţii 
seceră, precum povestea dulfului cu a 
corăbiieriului arată". 

Moimâţa în ce fel să să fie tâmplat 
povestea pe Liliac întrebând, Liliacul într- 
acesta chip a le povesti începu: „Eu, 
odată pre malul mării, în borta unii stinci 
lăcuind, într-o dzi eclipsis în soare s-au 
făcut, atâta cât ochii a toată jigania 
închidzindu-să şi fietecarea la culcuşul 
său ca de sară aşedzindu-să, singur eu, 
cu luminoşi ochi, toate malurile în sus şi 
în gios cutreieram. Eu, aşe nopţii 



nedejduindu-mă şi de nepriietin nicicum 
în grijă purtând, spre latul mării câteva 
mile de la uscat m-am depărtat. Unde 
soarele din umbra lunii scăpând şi 
totdeodată radzele-şi prefaţa pământului 
lovind, noaptea mea scurtară şi dzua 
altora lungiră. Unde nepriietinii miei cei 
veciniei, rândunelele, vădzindu-mă, din 
toate părţile a mă bate şi în toate locurile 
a mă trage începură 

(că precum Liliacul sara, aşe 
nepriietinul dzua izbândii pândeşte). Eu 
de multă lumina soarelui viderile 
tâmpindu-mi-să, ca alalte dobitoace prin 
tunerec, încoace şi încolea, de a 
nepriietinilor lovituri şi boldituri ferindu- 
mă, orbăcăind mă feriiam (că a vă 
înştiinţa de viţi pofti, viderea ochilor miei 
atâta de ascuţită ieste, cât cu lumina 
soarelui împreunându-să, organele cele 
a viderii priimitoare mi să năduşesc. Că 
precum la ochii altor jigănii roata soarelui 
a să privi viderea tâmpeşte, aşe la ochii 



miei împrăstiiată lumina soarelui 
întunerec aduce şi precum zarea soarelui 
din noapte spre dzuă răvărsindu-să, ochii 
altor dihănii a zări încep, aşe lumina 
dzilei supt umbra pământului scăpătând, 
ochii miei, de cea multă a luminii soarelui 
iuşurându-să, a videa încep). Aşedară, 
precum am dzis, de rândunele păzindu- 
mă şi apărându-mă, fără veste de un 
lucru moale, lat şi întins mă lovii, de carile 
îndată mă şi lipiiu. într-acesta chip de 
nepriietinii gonaşi scăpând, alţii, precum 
peste a lor, aşe peste a mea neştiinţă a 
mă învăli şi cu funi a mă lega începură. 
Aşedară, supt toată noaptea soarelui, în 
ce învălit şi cu ce legat să fiu 
nepricepând, tare mă chinuiam. Iară după 
ce cu dzua nopţii şi cu întunecarea 
soarelui, ochii mi să luminară, precum în 
vetrela a unii corăbii învălit şi cu funele 
împletecit să fiu cunoscuiu. Că eu, poate 
fi, de rândunele fugind, de pândza 
corăbiii m-am fost lipit, în care vreme şi 
corăbiierii vetrila a strânge s-au fost 



tâmplat. 



Eu, dară, aşe în vetrilă boţit şi corabiia 
fără vânt (căci mare lineşte era), pre 
valurile moarte săltând, voroava 
corăbiieriului cu a dulfului ascultam. 

Dulful ni pe de o parte, ni pe de altă 
parte de corabie trecând; pre gaura ce 
deasupra capului are atâta pufniia, cât 
stropii apii în corabie şi în obrazul 
corăbiieriului săriia. Corăbiieriul dzisă: 
„Bre, hei, porc peştitşi peşte porcit, dulfe, 
aceste pufnete cui, lăudându-te, le arăţi? 
Au vânt sămănând, stropii apii în loc de 
grăunţe arunci?" Dulful răspunsă: 
„Adevărat, eu vântsamăn şi stropii în loc 
de sămânţă în corabie arunc. însă 
pufnetul mieu în furtună întorcându-să, 
stropii în gârle curătoare să vor întoarce 
(că sămânţa vântului şi grăunţul apii 
moartea corăbii/ ieste)". Corăbiieriul, 
râdzând, dzisă : „ Vântul a avea sămânţă 
şi marea grăunţă până acmu încă n-am 



audzit, măcar că cea mai multă viaţă în 
vânturi şi în ape mi-au trecut". Dulful 
dzisă: „Eu vântul am sămănatşi 
grăunţele apii în corabie am aruncat, iară 
cine va săcera şi cine a triera, vremea va 
alege (că precum mehenghiul metalurile 
de curate şi de spurcate ispiteşte, aşe 
vremea lucrurile muritorilor de fericite şi 
nefericite, de vrednice şi nevrednice mai 
pre urmă iveşte)". Aşedară, dulful cu 
corăbiieriul vorovind şi încă cuvântul bine 
nesfârşind, vântul crivăţului dimpotrivă 
căii corăbiii a sufla, marea a să înfla şi 
valurile ca munţii a să rădica începură 
(căci şi timpul iernii, când soarele din 
tropicul Himerinos spre tropicul Therinos 
să întoarce era). Corăbiierii, volbura 
carea asupră le vine şi primejdiia carea 
în cap li să pune, vădzind, unii funele 
întindea, alţii vetrilile strângea (ce groaza 
morţii mintea uluieşte şi primejdiia fără de 
veste toate simţirile amurţeşte). De carea 
şi bieţii corăbiieri cuprindzându-să, unii la 
adânc, alţii la margine mântuinţa arăta. 



Aşijderea, unii limanul, carile în dreapta, 
alţii dosul, carile în stânga aproape era, a 
apuca să năzuiască dzicea, iară unii 
fierele corăbii aruncând, corabiia să 
sprijenească învăţa. într-acesta chip, ei 
cu chitelele învăluindusă şi cu socotelele 
împletecindu-să, holbura corabiia a 
învântiji şi valurile pe deasupra a o 
năbuşi începură, şi aşe, în mica ceasului, 
vântul cel de dulf sămănat, din pufnet 
vivorşi din stropitură gârle înluntrul şi pe 
deasupra vasului îzvorâră, carea, cu 
undele fierbând şi amestecându-să, din 
faţa apii în fundul mării să mută (că 
corăbiieriul, carile în lineşte furtuna nu 
socoteşte şi găuricea carea pişteşte cu 
vreme nu călăfătuieşte, în abur, vivor, şi 
în picătură apă fără măsură află). într- 
acesta chip şi voi, o, priietinilor, pildele 
mele buiguiri şi cuvintele mele într-aiuri 
ţiind, pe voi de buiguitori şi de 
nepricepători vă arătaţi. Deci cât pentru 
alegerea locului lăcaşului mieu ar fi, 
aceasta să ştiţi că precum în borta pietrii 



brânca Leului de groasă nu încape (că a 
multe lucruri mărimea de scădere şi 
grosimea îngreuiere de împiedicare 
ieste), aşe în întunerecul nopţii ochiul 
Vulturului nu videa, cu care chip eu decât 
Leul mai aciuat, iară decât Vulturul mai 
fericit sint, de vreme ce borta pietrii şi 
cetate nebiruită şi lăcaş desfătat fi indu- 
mi, în vreme când ochiul Vulturului cu 
întunerec să închide, al mieu cu lumină 
curată să deschide şi slobod şi fără nici o 
primejdie dobânda hrănii şi orânduiala 
vieţii îmi cerc. Deci precum dinceput 
singuri aţi mărturisit, monarhiile acestea 
din drepte stăpânii, iar nu din strâmbe 
tiranii de vor fi, cu Leul megiieşi, iar cu 
Vulturul locului şi împărăţiii părtaşi mă voi 
afla. De vreme ce o a soarelui invârtijire 
în doaă împărţind, 12 ceasuri Vulturul, 
iară 12 ceasuri eu aerul lui voi stăpâni, 
unde tirăniia lipsind, giudecata dreaptă 
ieste să să facă (că precum unde tirăniia 
stăpâneşte, acolo dreptatea să izgoneşte, 



aşe unde dreptatea împărăţeşte, toată 
strâmbătatea nici să numeşte). Iară 
amintrilea, cu tăriia şi cu sila asupra mea 
a să sluji de vor pofti, cu un cuvânt, şi a 
lui şi a mea poftă suptvecinică 
privileghie supuind, dzic, ca oricând Leul 
brânca în bortită stincii ş-ar băga, şi 
Vulturul cu cel la videre ascuţit ochiu m- 
arvidea, cela cu pieptul şi cesta cu 
pintinul ce va putea neoprit facă". 

Acestea şi altele multe ca acestea 
Liliacul cu vitează inimă şi cu nebiruit 
suflet dzicând, denaintea adunării afară 
ieşi. După a Liliacului ieşire cu toţii 
sprâncenele a-şi râdica şi fruntea a-şi 
îmbina începând, cu nasul la pământ 
lăsat, cu ochii împrăştiiaţi la căutat, cu 
umerele spre urechi ridicate şi cu budza 
cea dedesupt spre bărbie întoarsă şi 
spândzurată, unul spre alalt cu ochii 
boldiţi căuta, ce să vorovască sau ce să 
grăiască ca muţii nu putea, de ce să să 
apuce ca uluiţii nu ştia şi ce să lucredze 



ca luaţii de minte nu pricepea (că precum 
buhnetul şi sunetul mare, prea de 
aproape fiind, puterea audzirii tâmpeşte, 
aşe lucrul nenedejduitorânduiala 
socotelii sminteşte), în vârtoape de 
socotele şi în holmuri de chitele ca 
acestea ei rătăcind şi prin toate 
unghiurile ca cei fără ochi orbăcăind. 

Vulpea, carea (precum mai denainte s- 
au pomenit) pentru slăbiciunea ce i să 
tâmplase, la adunare să să afle nu 
putusă (că de multe ori cu preţul boalei 
statul iertăciunii să cumpără), prin 
scrisoare icoana inimii a-si arăta si 
măiestriile a-şi arunca silind, poslanie ca 
aceasta trimisă, dzicând: 

„Vulturului şi Leului, marilor monarşi, 
plecăciune şi amânduror stihiilor adunări 
închinăciune, pravul pragului şi ţărna 
talpelor voastre Vulpea aduce. Cu 
plecatele mele slove, în ştire a face 
îndrăznesc că încă dinceput eu şi 



pururea cu şuvăite picioare pre drepte 
cărări a îmbla deprinsă şi din fire aşe 
tocmită fiind, însă slăbiciunea carea 
ticăloşiii mele într-aceasta vreme s-au 
tâmplat (precum tuturor ştiut ieste), la 
adunarea de obşte a mă afla şi în faţă 
nefăţărnicitele mele slujbe a arăta nu 
putuiu. 

De care lucru, cele ce într-adevăr 
audziiu şi spre folosul de obşte a fi le 
socotiiu, prin slove a le arăta şi prin hârtie 
adevărul a vă înştiinţa, boldul a adevăraţii 
şi neimatii mele priinţe mă împunsă şi mă 
împinsă (că adevărata dragoste nu numai 
cu cuvânt de faţă, ce şi cu scrisoarea de 
departe chipul a-şi arăta obiciuită ieste). 
Aicea, dară, vestea au vinit, precum 
Liliacul (carile nici la încruntarea 
unghilor, nici la însingerarea colţilor de 
agiuns ieste) acolea, cu mare obrăznicie, 
multe scârşnete să fie făcut şi multe 
împotrivă şi neplăcute sinoadelor să fie 
ţiţiit. Aşijderea, precum a Filului şi a 



Inorogului pomenire la mijloc să fie adus, 
de carii aminte mi-am adus, precum nici 
la adunarea dintâi chemaţi să nu fie fost 
şi şi chemaţi de ar fi fost, precum mi să 
pare, n-ar fi vinit. De care lucru, Lupul 
aicea înţelegând, perii de pre spinare a-şi 
râdica şi pre nări mai larg a sufla au 
început, şi alte mari şi înalte duhuri a 
purta l-am cunoscut (că nedejdea 
izbândii a capului clătire şi a nărilor 
pufnire sămn arată). 

Pentru aceasta, dară, cu a mea 
proastă socoteală, socotesc că acolea 
mai multă zăbavă nefăcând, cum mai 
curând pre Liliac într-un chip să-l 
aşedzaţi şi, alt chip de nu să va afla, 
după pravila lui a trăi să-l lăsaţi, şi mai 
mult lucrurile nescuturând, fără zăbavă la 
scaunul monarhiii să vă înturnaţi. Că 
veche axiomă ieste carea dzice: (Unui 
lucru fără cale cale dând, multe fără cale 
a urma pot). Aşijderea, adese să vede 
(că, unul căscând, mai toţi de prinpregiur 



a căsca să îndeamnă, măcar că într-acea 
dată a căsca nu le-ar fi fost). Deci socotiţi 
binişor că, de nu sint acolea acele doaă 
jiganii, Filul adecăte şi Inorogul, să nu 
cumva prin scrisori cu Lupul să se 
agiungă (că scrisorile precum a celui 
bun, aşe a celui rău sfat iască şi 
strămurare sint) şi să nu cumva pildele şi 
pocităniile Liliacului plinească, carile mai 
rău sfârşitul decât începutul fără greş vor 
aduce. 

Pentru mişelos statul mieu viţi şti că 
după uscarea vinelor, viind aicea şi 
hrana în lapte de iepure, pui de cucoş 
oătoriu fierţi fiindu-mi (căci altă mâncare 
a mânca nici pofta mă îndemna, nici 
diieta doftoriilor mă lăsa), într-o dzi, 
stomahul mai tocmindu-mi-să şi pofta 
spre ospătare mai pornindu-mi-să, cu 
oarbă lăcomie puiul întreg a înghiţi m-am 
nevoit. Ce grumadzii, de mare şi lungă 
fierbinţeală uscaţi fiindu-mi, în laringă mi 
s-au oprit. L-aşi înghiţi şi pe gâtlej nu 



încape, l-aşi ştiupi şi nu-l pociu, căci în 
gios să să lunece stă împotrivă 
uscăciunea, cu tusă şi cu opintele a-l 
lepăda nu mă lasă slăbiciunea. în cea de 
apoi scurtarea dzilelor mele spre lungirea 
anilor împăraţilor şi stăpânilor miei 
milostivi fie. Cărora de la cerescul Vultur 
toată deplina fericire rog şi iarăşi rog." 
Acestea Vulpea scriind şi cartea la 
adunarea de la Delta trimiţând, îndatăşi 
la bârlogul Lupului, ni a cădea, ni a să 
scula, de slăbiciune făcându-să, să dusă, 
pre carile în lăcaşul său aflându-l şi cu 
cucernic şi plecat chip arătându-i-să: 
„Bucură-te, vechiul meu priietin şi în toate 
a nevoilor căi credinciosul şi 
nedespărţitul mieu tovarăş. De pricina 
nevrednicii mele cercetări a sti să cade 
că dragostea cea adevărată, carea 
pururea cătră tine am avut şi am, din 
norocită privala privelii tale mai mult 
lipsită şi despărţită a fi, a suferi neputând. 
Şi cu aceasta pricină, întâi la dulcea şi 
neseţioasa-ţi privire şi înţăleapta şi 



filosofasca-ţi vorovire mai mult din suflet 
agiutorită, decât cu picioarele sprejenită, 
am alergat (că dragostea în inimă 
dospită, precum adese slăbiciune, aşe de 
multe ori virtute peste putinţă naşte). A 
doa pricină ieste că eu, tot adevărul 
cunoscând si năcazul, carile de cătră ai 
noştri vicleni tovarăşi ţi s-au făcut, bine 
înţelegând, cu înăduşală, fără răcoreală 
şi cu înfocări fără stâmpărări inima mi s- 
au cuprins (că simbathie a adevăratului 
priietin din durerea a osului zdrobit puţină 
şi mai nici puţină osăbire are). Deci, pre o 
parte, ale tale multe înalgiosuri ce ţi s-au 
făcut, jelind (carile inima, cât muntele 
Olimpului de mi-arfi fost, în scrum şi în 
cenuşe să o întoarcă, destule ar fi fost), 
iară pre altă parte, sfârşitul lucrului 
acestuia la ce margine va să iasă 
nepricepând, tot bietul mieu trup, ca 
muntele Ethnii singur materiia ardzătoare 
îşi strânge, singur să aţiţă, singur să 
aprinde, singur să topeşte, singur asupra 
cenuşelor şi scrumurilor sale să 



răzsipeşte şi în bezna pârlitelor sale 
rădăcini să pohârneşte. Că până acmu 
pentru folosul de obşte şi pentru cinstea 
monarhiii Leului câte oarece tot 
nedejduiam. Iară acmu, toată nedejdea 
mi s-au curmat, de vreme ce mintea şi 
înţelepciunea a tot sfatul, carea tu eşti, 
din capul adunării lipsind o vad. (Că 
precum la multe mădulare un cap, aşe la 
multe gloate o minte întreagă a nu lipsi 
trebuie). Aşijderea (precum dintr-alţii am 
audzit), Leului jiganiia geamănă, Struţul, 
epitrop să să fie făcut, căruia, capul 
schimbându-i, altul ca de bou cornat şi 
buărat, (o, ocară mare), să-i fie pus şi mai 
mult cu îndemnarea Pardosului, a 
Râsului şi a altor jiganii acmu de curând 
păsărite, siloghismul Corbului să să fie 
adeverit şi întemeiat am înţeles (însă în 
tot ocheanul nenedejduirii picătura 
nedejdii a lipsi şi, în tot limanul negrijii 
vintişorul grijii a nu aburi peste putinţă 
ieste). De care lucru, un sămn de 



nedejde precum să fie rămas dzic, de 
vreme ce neamul Liliecilor în theatrul 
lumii de mare şi nesuferită ruşine i-au 
dat, tot lucrul fără socoteală ce-au făcut şi 
tot cuvântul fără chibzuială ce-au grăit 
arătându-le, şi cu nedezlegate 
argumenturi dzisele lor au dovedit şi au 
adeverit, atâta cât toată limba amurţită şi 
toată gura amuţită înaintea lor au rămas. 
De care lucru, o, dulcele mieu priietin, a 
nedejdui îndrăznesc ca nu aşe de tot tot 
lucrul după voia lor va rămânea, şi cătră 
aceasta mai vârtos nedejdea îmi 
nedejduieşte, căci, precum bine m-am 
adeverit, Filul şi Inorogul la adunare n-au 
vinit. Carii, între monarhiia noastră, cei 
mai de-a firea şi mai de frunte să fie lumii 
ieste ştiut. Şi, precum eu a lor cea 
părinţască fire le-am priceput, acestea 
înalgiosuri a răbda şi până în sfârşit în 
fundurile pustiilor a cutreiera nu vor putea 
(că firea de ce au început a să părăsi şi 
obiceiul bine deprins a să uita prea cu 
anevoie lucru ieste). Ce lucruri vor 



deschide, de carile toată adunarea nici a 
gândi au gândit, nici cuiva vreodată în 
minte au vinit (că jelea şi râvna cinstei 
pojarul ce sloboade decât focul în spinii 
uscaţi mai mare pârjol face). Aşijderea, 
pre tine, bun şi adevărat priietin şi a 
adevărului netăcut crainic avându-te, cu 
încăşile, ticăloasa, precum numai cu 
trupul de tine despărţită, iară cu sufletul 
cu tine la un loc lipită şi încleită să fiu 
bine mă ştiu (precum încă de pre vremile 
epitropiii Monocheroleopardalului ispitită 
şi dovedită sint). Cătră noi şi pre săracul 
Ciacalul au, carile la multe trebe fără 
preget şi la multe slujbe cu credinţă, 
precum li să va afla, prepus nu ieste. 

Deci, de vii socoti cu cale a fi, o carte 
la Fii şi la Inorog să scriem şi de 
gândurile noastre ştire să le facem (că 
roadă pomului prieteşugului alta nu ieste, 
fără numai ascunsul inimii fără primejdie 
a descoperi şi chitele între sine tare a 
acoperi). Adecă, precum urechile noastre 



spre sunetul numelui lorstăruiesc şi 
numai din sămnul ochiului spre toată 
slujba şi primejdiia a ne încinge gata 
sintem. Deci, o, iubitul mieu priietin, 
cuvintele, mele în prepus nu le aduce, 
căci curate şi nezugrăvite sintşi în cea de 
apoi pre dulce viaţa mea mă giur că tot 
cuvântul ascuns şi toată taina acoperită, 
ascunsă şi nedescoperită voi ţinea". 
(Vulpea pre viaţă-şi să giura, căci din 
prognosticul doftorului, precum la luna nu 
va ieşi bine ştiia, de vreme ce în 
răvărsatul zorilor şi în amurgul soarelui 
sfigmosul în chipul viermelui să clătiia), 
ce în sfârşitul vieţii capul răutăţii a face 
silind, pre Lup a amăgi şi capul în singe 
a-i văpsi să nevoia, şi precum în toată 
porunca lui, fără preget şi în toate 
sfaturile şi învăţăturile lui, fără alt cuget, 
tot unghiul a scociori şi toată piatra a clăti 
nu să va lenevi cu giurământsă 
făgăduiia. 



Ce Lupul, vechiu la minte şi copt la 



crieri fiind, noaăle a Vulpei vicleşuguri şi 
proaspetele ei linguşituri îndată 
pricepând, precum în gură miiere 
zăminteşte, iară în piept otravă dospeşte 
cunoscu, şi precum pretenţia ei alta nu 
ieste, fără numai cu chipuri şicuite ca 
acestea, mintea şi socoteala Lupului 
carea ar fi şi pentru lucrurile carile la 
cetatea Deltii, unele săvârşite, fără altele 
acmu începute, ce ar dzice şi ce ar mai 
nedejdui să iscodească şi îndată la 
adunări ştire făcând şi minciunile carile 
mai denainte scrisesă să-şi înnoiască şi 
pre sine de priietină şi de slujnică să să 
adeverească. Cătră carea Lupul, cu 
scurte şi puţinele, însă grele şi temeinice 
cuvinte, într-acesta chip răspunsă: 

„Veche pravilă ieste, o, soro Hulpeo 
(că poftele şi voile împăraţilor pravilă 
nemutată ascultătorilor si nt). De care 
lucru, şi la aceasta alegere, de vreme ce 
voia şi porunca a marilor împăraţi aşe au 
fost, nici o divă nu ieste, şi aşe, orice au 



poruncit şi au ales, bine au poruncit şi 
înţelepţeşte au ales. Nici cătră aceasta 
mai mult ceva a gândi sau a grăi ni să 
cade, fără cât noi, întraceastă dată viaţă 
singuratecă alegându-ne şi la bârlogul 
nostru rămăşiţa vieţii din toate tulburările 
lucrurilor şi gândurilor depărtaţi cu lineşte 
a o trece şi cu odihnă a o petrece am 
ales, şi mai deasupra nici a grăi, nici a 
audzi ceva poftim (că precum gura la 
grăire, aşe urechile la audzire hotăra 
avea trebuie, şi cuvântul carile linului 
suflet tulburare aduce, nu numai a nu-l 
grăi, ce nici a-l audzi să cade). Aşe noi, 
între acestea hotare contenindu-ne, nici 
Liliiacul ce ar fi grăit, nici Filul şi Inorogul 
ce vor să scornească şi aşeşi nici 
muştele ce vor să vâziască, sau tăunii ce 
vor să zbânăiască în minte ne vine. De 
care lucru, mai multvoroava cu noi a 
lungi scurtându-ţi, la lăcaşul şi odihna ta 
te du. Iară vremea, proba cea 
neminciunoasă, şi pre mine şi pre tine 
cine să fim ne va arăta". 



Acestea Lupul cătră Vulpe încă 
vorovind, iată, cu tâmplare, şi Ciacalul 
acolea sosi (carile într-adevăr în 
dragostea Lupului să avea). Deci 
Ciacalul, după ce cu plecăciune 
obiciuita-şi închinăciune dede: „în ceastă 
noapte, dzice, prin pădure pentru hrana 
încolea şi încoace îmblând şi prin spinii 
unui gard de prisacă păsăruicele culcate 
a prinde pândind, între albine mare 
vâzâială şi glogozală audziiu. Deci, 
pentru ca a împletecitelor cuvinte 
însămnarea a înţelege să pociu, de 
gardul prisăcii, mai aproape şipurindu- 
mă, mă lipiiu. De unde, din cele multe, 
acestea puţine cuvinte înţeleşi (căci a 
trântorilor urlete a albinelor sunete 
astupa). Voroava, dară, le era aceasta: 
„Precum noi împărat, monarh şi 
stăpânitoriu, aftocratorsă fim având, nu 
numai noi ştim, ce toată lumea 
mărturiseşte şi matca carea ne 
chiverniseşte, ne porunceşte, ne 



stăpâneşte şi ne otcârmuieşte, din toată 
dihaniia cunoscută şi aleasă ieste (ca 
sămnul a monarhului adevărat acesta 
ieste, că nici cu acul să împungă, nici cu 
dinţii să muşce, nici cu unghele să 
rumpă, ce în greşiţi iertare, în răi 
pedepsire, în supuşi milă, în streini 
dreptate şi în hotarăle monarhiii sale 
contenire să arete), carile toate în 
monarhul, matca şi mamca noastră 
deplin să cuprind. 

Aceasta, dară, într-acesta chip fiind, 
oare cu ce socoteală până acmu, iată, de 
doaă ori, în doaă locuri zburătoarele si 
târâietoarele toate adunându-să, spre 
întărirea monarhiii Vulturului şi a Leului 
de la toţi hirograf a lua să nevoiesc. 
Aşijderea, precum zburătoarelor epitrop 
Corbul, iară în-patru-picioarelor 
Strutocamila s-au ales". Şi una cătră alta 
cu prepuse cuvinte dzicea: „Oare pre noi 
la adunare cum nu ne-au chemat? Au în 
sama zburătoarelor nu ne-au băgat? Au 



căci micşorimea statului nostru căutând, 
nevoinţa, agonisita şi chivernisala de 
obşte carea facem a cunoaşte s-au 
lenevit? Ce de vreme ce ieste aşe, de 
sintem şi noi zburătoare supt soare, pre 
toţi a cunoaşte să-i facem (că albina 
sămânţa şi suliţa, miierea şi fiiere tot într- 
un pântece poartă, şi precum toate 
politiile nu staturi înalte şi pântece lăsate, 
ce omoni nedespărţită şi minte ispitită şi 
ascuţită caută)." Iară una dintre albine 
dzisă: „Eu astădzi în câmp pentru agonisi 
ta ieşind şi printre ierbi şi flori miiere 
cercând, cu viespile a mă împreuna mi s- 
au tâmplat, la carile iarăşi aceasta 
voroavă a să scutura am aflat şi precum 
foarte cu greu duc lucrul ce să aude că s- 
au făcut, le-am priceput (că tulburarea 
unii politii între alalte, cu aprinderea unii 
case într-o cetate să asamănă, că precum 
din aprinderea unii case toată cetatea 
primejduieşte, ase o politie răscolindu-să, 
toată megieşiia să clăteşte). Şi aşeşi eu 
încă acolea fiind, o viiespe sosi, carea de 



mare adunarea muştelor şi a ţinţarilor 
veste adusă şi precum de aceste a 
păşirilor şi a jigăniilor adunare de veste 
luând, tare între dânsele vâziia, dzicând: 
Sculaţi, fraţi, şi mărgând, viespilor ştire să 
dăm, pre tăuni şi pre gărgăuni împreună 
să rădicăm şi cu toţii la prisaca albinelor 
să ne adunăm, unde, de obşte sfătuindu- 
ne, să alegem şi să căutăm cu ce 
privileghie Vulturul tuturor zburătoarelor a 
stăpâni şi cu ce mijloc numai o monarhie 
la toţi a să numi şi a fi ar putea. Că 
precum din lume audzim, lucrul acesta 
nici Liliiecii a-l priimi n-au învoit, dară noi 
cu cât mai gios decât Liliiecii şi cu cât 
mai puţine decât toate zburătoarele vom 
fi? Şi cum cu singură numai tăcerea spre 
robie şi supunere vecinică ne vom lăsa? 
Ba, fraţilor, o dată cu capul lucrul acesta 
neizbândit să nu lăsăm! Că spre aceasta, 
precum viespea eghipţilor aşe musca 
ceriului agiutătoare şi scutitoare ne va fi 
(că pentru slobodzenie şi moşie cu cinste 
a muri, decât prin mulţi veci cu necinste a 



trăi, mai de folos şi mai lăudat ieste). 
Aşijderea, între dobitoace oarece dihonie 
să fie am înţeles, de vreme ce pe Fii şi 
Inorog la adunare nu i-au chemat, nici i- 
au întrebat, nici în samă de lucru i-au 
băgat. Pe Lup căci dreaptă hotărâre 
Struţului au făcut şi căci încă de pre 
vremile epitropiii Vidrii, când cu Pardosul 
în Ţara Câmpilor au pribegit şi acolo cu 
dânsul în scandală şi la cuvinte au fost 
vinit, acmu Pardosul izbândă noaă la 
pizmă veche socotind a face, cu 
meşterşug din adunare l-au scos şi 
oarecum la bârlogul său în chip de 
izgnanie l-au trimis. Vidra cea odânăoară 
Corbului din suflet iubită, iară acmu lui 
decât moartea mai urâtă, dintr-amândoaă 
izvoadele s-au ras (că decât toată 
materiia alcătuită, sufletul nealcătuit mai 
lesne să betejeşte şi mai pre lesne ieste 
pre lei şi pre urşi a stăpâni decât pre 
doaă inimi prin toată viaţa într-o dragoste 
şi într-o priinţă a le păzi). Vulpea sau de 



bolnavă, sau de vicleană dentre dânşii 
lipseşte, de unde a prognostici putem că 
cu vreme clătirea acestor chipuri 
făcându-se, lucrurile într-alt chip să vor 
schimba şi statul într-altă haină să va 
îmbrăca. " Acestea Vulpea, Lupul şi 
Ciacalul. Iară cartea Vulpii la mâna 
sinoadelor agiungând, pre carea citind-o 
în taină, deosăbi, Uleul pe Pardos, pe 
Râs şi pre alalţi a credinţii Vicleni şi a 
vicleşugului credincioşi în taină chemă 
(că voroava prea pe taină vicleşugul 
supune, iară cuvântul în faţă a dreptăţii 
sămn ieste). Cărora scrisoarea şi sfatul 
Vulpii arătând, Pardosul dzisă: „Vulpea 
pentru Lup oricâte scrie adevărate şi de 
credzut sint, căci precum să dzice 
dzicătoarea (Lupul părul după vremi îşi 
schimbă, iară din firea lui nu iese, nici 
obiceile învăţate îşi mută). Că Lupul 
pururea nu numai oile a fărâma, ce şi boii 
din plug a îneca şi pre tot dobitocul supus 
a spintica, precum obiciuit să fie, lumii 
ieste ştiut. Şi acmu lucrurile la omonie 



precum vor să să aducă vădzind, bine să- 
i pară peste firea lui ieste (că lăcomiia în 
doaă părţi zavistuieşte, una, căci tot ce 
pofteşte nu agoniseşte, alta, căci el ce 
pofteşte pre altul a agonisi priveşte). De 
care lucru, a mea socoteală aceasta 
ieste: cu vreme Lupul nu numai din 
adunarea Deltii, ce din toată lumea a să 
scoate trebuieşte, şi aşe, tot dobitocul în 
odihnă şi tot locul în ostrovul Critului să 
va întoarce. Iară amintrilea, precum din 
obiceiurile lui a să primeni nedejde fără 
nedejde ieste. Iară pentru Fii şi Inorog 
mijlocul a să afla pre lesne va fi." 

Cătră acestea Râsul, cuvântul 
apucând, dzisă: „Precum am înţeles, 
Filul, socotind că după mărimea trupului 
cinstea să măsură şi epitropiia lui s-ar 
cădea (ca şi de mainte când Inorogul de 
la vrăjitori o aflase şi lui în dar şi peste 
nedejde i-o dăruisă), aicea au fost vinit. 

(Râsul de vinirea Filului adevărat ştiia, 



căci pentru ca pre ascuns la Delta să vie 
el îi poruncisă, iară cu ce gând Râsul 
aceasta făcusă mai nici el nu şti ia). Iară 
acmu iarăşi am înţeles, că, pentru 
alegerea epitropiii Strutocamiliii 
înştiinţându-să, cu înfrântă voie, iarăşi la 
locuri-şi s-au dus (că după vestea morţii, 
vestea lipsirii cinstii locul cel mai de sus 
ţine), însă sfatul mieu ieste acesta: Filul 
după mărimea şi mamina trupului la 
suflet nepotrivit ieste, căci, după măsura 
trupului sufletul de i s-ar potrivi, 
Căprioara Hindiii încotro îi ieste voia a-l 
purta nu l-ar măguli. Carile, de mâncare 
de agiuns, de băutură la măsură şi de 
odihnă la vreme de va avea, cevaşi 
măcară lucrul mai înainte a ispiti nu va 
îndrăzni. Şi aşe după voia noastră încotro 
vom pofti a-l trage, într-acolo va merge. 

Iară Inorogului spre domolire firea 
nicicum nu i să pleacă. Că în lume 
frântura cornului si acela de bunăvoie 
lepădat a videa cuiva rar s-au tâmplat, 



iară Inorog domolit nici s-au vădzut, nici 
s-au audzit, nici undeva s-au aflat. De 
care lucru, cu toţii împreună vânătoare 
vom ridica prin codri, prin munţi, şi în 
toate părţile ne vom sămăna, pre carile, 
oriunde ar fi, tot îl vom afla, şi oricât de 
iute la picioare ar fi, cu lungimea goanii o 
dată de corn tot îl vom apuca (că ce 
graba în ceas şi cu sila nu isprăveşte, 
aceia delungarea vremii şi meşterşugul 
biruieşte). Carile, la mână cădzind, într-o 
ogradă încongiurată cu apă lată îl vom 
închide şi la loc îngust şi strâmptîl vom 
trimite. Unde el la loc slobod şi la câmp 
larg a trăi deprins fiind, de năcaz, în 
curândă vreme în melianholie, din 
melianholie în buhăbie, din buhăbie în 
slăbiciune, din slăbiciune în boală si, în 
sfârşitul tuturor, din boală în moarte va 
cădea, şi aşe, de tot numele din izvodul 
vieţii i să va şterge. Iară amintrilea, bine 
să ştiţi că, până Inorogul viaţă are, viaţa 
noastră scurtă şi aceia cu prepus şi în 
toate ceasurile cu groază decât moartea 



mai rea ieste (că o dată a muri, datoriia 
firii, iară cu groaza morţii a trăi, moartea 
morţii ieste)". 

Aşe Râsul de râs sfaturi ca acestea 
dacă de saţiu vărsă, Uleul dzisă: „Dară 
cuvintele acestea la lucru cine va putea 
duce?" Râsul: „Eu, răspunsă, numai cu 
învoiala si nevointa de obşte să fie". 

) > > 

De aceste asupra nevinovăţiii 
Inorogului spurcate sfaturi, Moliia din 
blană veste luând, îndată Inorogului ştire 
trimasă, carile vicleşugurile ce i să gătesc 
cunoscând, întâi în fire, apoi în picioare 
nedejdea îşi pusă. 



Partea a patra 



Aşe şi într-acesta chip sfaturile 
amânduror părţilor aşedzându-să, asupra 
Filului şi mai cu de-adins asupra 
Inorogului cu mare şi fără dreptate ură 
rămasără. Deci îndatăşi uricile şi 
privileghiile Liliiacului, vrând-nevrând, 
după vechile lui pravile şi voie înnoind, 
aşedzară. I După aceia toate păşirile de 
carne mâncătoare şi toate jigăniile de 
singe nevinovat vărsătoare, pentru 
asupra Inorogului vânătoare, beleag şi 
cuvânt îşi dederă, şi toate în toate părţile 
să-l cerce, să-l afle, să-l prindză, să-l 
lege, şi după a lortirănească să-l 
giudece lege să orânduiră. Ce ei încă 
acestea orânduind şi fel de fel de laţuri, 
curse, mreji şi alte măiestrii în toate 
poticile şi căile întindzind, strâmbătate ca 
aceasta în multă vreme ceriul a privi, 
pământul a suferi neputând, de năprasnă 
din toate părţile şi marginile pământului 



holburi, vivore, tremuri, cutremuri, tunete, 
sunete, trăsnete, plesnete scorniră, atâta 
cât tot muntele înalt cu temei iele în sus şi 
cu vârvul în gios răsturnară şi tot copaciul 
gros, înalt şi frundzos din rădăcină îl 
dezrădăcinară, şi aşe, toată calea şi 
cărarea pre pământ şi prin aer cu grele 
neguri şi cu întunecoşi nuări, ca cu un 
veşmânt negru căptuşind astupară şi tot 
drumul de pe faţa pământului cu stinci 
pohârnite, cu dealuri şi holmuri răzsipite 
şi cu păduri săciuite pretiutiderelea 
închisără şi încuiară. 

Din ceriu fulgere, din nuări smidă şi 
piatră, din pământ aburi, fumuri şi holburi, 
unele suindu-să, iară altele coborându- 
să, în aer focul cu apa să amesteca şi 
stihiile între sine cu nespus chip să lupta. 
Carile atâta de straşnică şi groznică 
metamorfosin în toată fapta făcură, cât 
ceriul cu pământ şi apa cu focul războiu 
cumplit să fie rădicat să părea, cu a 
cărora clătire toată zidirea să scutura şi 



să cutremura şi spre cea desăvârşit a tot 
duhul peire să pleca. 

Deci dintâi pricina groznicei aceştiia 
clătiri nepricepută, iară mai pre urmă 
tuturor cunoscută fu (că precum picătura 
cea mai de pre urmă vasul îneacă, aşe 
strâmbatăţile mari şi multe mai denainte 
grămădite cu una mai de apoi şi 
necunoscută şi cea cădzută răsplătire îşi 
iau, şi precum multe grămădite mai 
denainte au fost să cunosc) I. 

A amestecăturii, dară, aceştiia pre 
scurt, istoriia aceasta au fost : Toate 
dealurile mari şi toţi munţii înalţi asupra 
stâncelorşi copacilor sfat sfătuiră. Carii 
şepte hatmani de războiu purtători şi a 
gloatelor păvăţuitori având, asupra 
holmurilor celor de la cetatea Deltii 
vrăjmaş războiu rădicară şi fără veste, cu 
mari huiete şi de năprasnă cu mari 
buhnete, asupră-le pohârnindu-să, să 
răsturnară. Iară pricina aceştii straşnice 



rădicări şi fără milă fărâmări era aceasta: 
munţii cu holmurile între sine, pentru 
greutatea carea de la stânci şi de la 
copaci trag, să jeluiră şi de pohoara 
carea în cârcă poartă unul cătră altul să 
olecăiră şi fietecarile cătră de-aproapele 
său într-acesta chip dzisără: „Până când, 
fraţilor, stinca piatra sacă şi plopul, 
chiparisul şi platanul, copaci fără roadă, 
în capul nostru suindu-să, pe spate-ne 
urcându-să, vârvurile şi creştetele ne vor 
acoperi? Şi până când ei înălţindu-să şi 
mărindu-să, ca cum în vreo samă ne-am 
fi, ne vor ocări şi batgiocuri? (Că certarea 
cu toiege într-ascuns decât ocara şi 
batgiocura în arătare mai de suferit ieste). 
De care lucru, cu toţii într-un gând şi într-o 
inimă a ne împreuna, cu mic şi cu mare, 
într-un cuvânt şi într-un giurământa ne 
lega trebuie şi lucru carile altădată în 
politiia noastră nu s-au mai vădzutsă 
facem, adecă cu a noastră răsturnare a 
mândrilor şi trufaşilor cea desăvârşit 
prăpădire şi răzsipire să aducem (că 



toată moartea din fire aspră şi amară 
ieste, carea numai cu viderea răzsipii 
nepriietinului mai plăcută şi mai îndulcită 
a fi să pare). Deci unde ne sint rădăcinile, 
acolo vârvurile, şi unde ne sint vârvurile, 
acolo rădăcinile să ne mutăm. Că într- 
acesta chip toată stânca groasă şi 
pietroasă şi tot copaciul crăngos şi 
frundzăros supt noi va rămânea, şi aşe, 
precum pururea decât noi mai mici şi 
precum noi i-am hrănit şi i-am crescut, în 
braţă i-am purtat şi la sin i-am aplecat şi 
precum până într-atâta în samă a nu ne 
băga şi în toată hula şi ocara a ne lua nu 
li s-au cădzut vor cunoaşte. 

(Că călcâiul peste cap a să înălţa şi 
piciorul, macară că cinci degete are, însă 
slujba mânii a apuca nu să cade.") Aşe, 
munţii deodată cu cuvântul şi lucrul 
pliniră, căci pre toată moviliţa cu sine 
trăgând, toate holmurile şi dealurile după 
cei şepte voievodzi urma. Carii cu toţii 
deodată clătindu-să şi din temelie 



cutremurându-să, unii peste alţii să 
pohârniră, de a cărora huiet toate 
marginele lumii să răzsunară şi să 
înspăimântară. 

Pre aceia vreme adunările, în vivorniţă 
într-aceasta la locul pomenit aflându-să, 
şi iele împreună cu munţii nu puţintele 
păţiră şi nu puţină pagubă şi scădere 
avură. Mai vârtos că măiestriile, laţurile şi 
cursele, carile pentru vânarea Inorogului 
întinsese, toate din temeiu să rupsese şi 
nici de o treabă spre aceia slujbă să 
întorsesă (că munţii prăvălindu-să, cei ce 
prin munţi lăcuitori şi vasul înecându-să, 
cei ce pre mare sint călători, fără 
primejdiia vieţii şi piierderea dobânziii a fi 
nu pot). Iară între tulburările munţilor 
Inorogul la câmpii lăcaşului său, lin şi 
fără grijă, viaţa-şi petrecea şi cea mai de 
pre urmă la ce va ieşi în tot chipul a 
adulmăca să nevoia, până când după a 
munţilor asupra stincelor şi a copacilor 
răsturnare, precum biruinţa la munţi să fie 



rămas înţăleasă, şi toată stânca şi 
copaciul de la Delta o parte să să fie 
zdrumicat, iară o parte după sine târâind, 
în robie să fie luat. Aşijderea, precum tot 
dobitocul şi zburătoarea între stânci şi 
între nuări lăcuitoare să afla, în robiia 
celor şepte voievodzi să fie cădzut şi de 
la locul său să-i fie mutat să înştiinţă. 

Acestea aşe, iară Filul (carile pre taină 
la cetatea Deltii să să fie dus mai 
denainte s-au pomenit, după ce lucrul 
împotrivă isprăvit vădzu, cătră Inorog a 
năzui sili. Filul nu cu bun gând asupra 
Inorogului la adunări să dusese. (însă 
ochiul ceresc toate vede şi cumpăna 
nevădzută toate în dreptate şi fără 
filoprosopie cumpăneşte). Iară la 
înturnare, singur de ascunsul inimii sale 
vădindu-să şi de greşitul său gând 
asupra Inorogului căindu-să, în gura 
mare mărturisi (că tot priietinul din 
dobânda aurului aflat, decât cel cu 
legătura firii împreunat, mai de gios şi mai 



cu prepus ieste). Iară după ce adunările 
cu multă nenorocire în robie cădzură şi la 
locul celor şepte munţi, în valea carea 
GrumadziiBoului să cheamă aduşi fură, 
Inorogul lucrul din capăt, iară Filul din 
coadă a apuca ispitiră. Inorogul pricina 
dintâi, iară Filul fapta pricinii căuta, 
Inorogul monarhiia păşirilor, iară Filul 
epitropiia Strutocamilii a răzsipi să 
nevoia. 

însă Filul, puţinele ispitind, precum 
încă funea noaă şi cu nevoie a să rumpe 
a fi cunoscu. De care lucru, mai mult în 
deşert a să osteni să părăsi. 

Inorogul toată răutatea în capul 
păşirilor şi tot pricazul în glasul şi 
siloghismul Corbului cunoscând, pentru 
amurţala oţăros glasului lui leac să afle 
pre la toţi vrăjitorii şi doftorii vremii aceiia 
cerea, şi acmu şi doftorul cel bun găsise 
şi leacul nemerisă (numai unde ceriul nu 
să pleacă, pământul în zădar să râdică şi 



când nuării umedzalaîn ploi nu-şi 
slobod, în deşert samănă cela ce 
samănă). în care chip, şi a Inorogului 
osteninţă ieşi, de vreme ce norocul 
slujind, vicleşugul Corbului în sprijineală 
şi răutatea-i în fereală să arătă, şi 
chipurile vrăjitorilor schimbându-să, 
Inorogul de tot începutul apucat într-altă 
vreme a-l săvârşi şi cu alt mijloc a-l plini 
s-au lăsat, precum la locul său să va 
pomeni. 

într-aceiaşi vreme, şi Vidra sosind, 
spre înăduşala a tuturor jigăniilor, nu 
puţine fumuri slobodzi, şi acmu toate 
dobitoacele preţul a-şi tăia şi din robie a 
scăpa nevoindu-să, Vidra cu ale sale, în 
divuri, în chipuri, amestecături, preţul 
îndoit le adaosă, atâta cât păşirilor nu 
numai penele şi dobitoacelor nu numai 
perii, ce şi tuleiele li s-au jepuit şi pieile 
de pre carne li s-au belit. Aşe, Vidra ca 
un vânt în trestii lovind, din toate si în 
toate părţile îi plecă şi îi înduplecă. Insă 



în sfârşit ceva vrednic de laudă 
neisprăvind, în gârlele apelor spre 
aciuare să dusă. Iară robimea 
dobitoacelor, toată prin fel de fel de 
tâmplări şi după multe şi nenumărate de 
tâmplări şi zbuciumări preţul dându-şi şi 
precum li să părea lucrurile aşedzindu-şi 
şi oarecum după voia lortocmindu-şi, de 
la cei şepte voievodzi iertare îşi luară şi 
la locurile sale să să ducă să sculară. In 
urmă pe Râs, pe dulăii ciobăneşti, pe 
coteii de casă şi pe Hameleon lăsind, ca 
denapoile lor păzind, pentru vânătoarea 
laţurilor şi a tuturor măiestriilor carile de 
iznoavă asupra Inorogului întinsese, 
aminte să le fie, le porunciră. Aşijderea, 
împotriva lucrurilor sale cevaşi de s-ar 
tâmpla, cum mai curând ştire să le dea, 
ca după cuvântul şi giurământul carile 
mai denainte cu vicleşug pusese, cu toţii 
împreună, de mai mare goană şi 
vânătoare să să gătească. 

în vremea ieşirii lor de la Grumadzii- 



Boului, cu hrizmosul carile încă de 
demult Camilopardalul le tâlcuisă şi 
coada păunului cătră coarnele boului 
aflase şi pre Cămilă cu dânsa frumos 
împodobisă, să fie vădzut cineva lucru de 
ciudesă şi preste toată ciuda mai ciudat 
si mai minunat. Că la ieşirea lor de la cei 
şepte munţi, ciuda nevădzută (şi precum 
să dzice dzicătoarea): neaudzită, cu 
coadă în vârvul capului Cămila era. Iară 
la intrarea la locul lor, vestită dzicătoarea 
să pliniia, carea dzice: „Mare ciudă duc în 
car, mai mare va fi dac-om sosi". Toţi era 
cum era, iară toată minunea şi ciudesea, 
în Cămilă să cuprindea (că precum 
soarele cu a sa lumină toate stelele 
acopere şi nevădzute le face, aşe păşirea 
dobitocită şi vita păsărită pre toate de 
mascara covârşiia). Căci la Cămilă, în loc 
de peri şi de floci, cu pene roşii o 
îmbrăcasă, lângă carile aripi negre ca de 
Corb alăturasă, la grumadzii Cămilei cel 
cohâiat, capul boului cel buărat 
prepusese. Coada păunului cea rotată, 



nu despre sapă, după obiceiul a tuturor 
dobitoacelor, ce în loc de cercel, alăturea 
cu capul, în sus o ridicase şi, de cornul 
cel drept lipind-o, o legase (că unde 
văpsala galbănă degetele văpseşte, 
acolo la Cămile coarne, aripi şi pene 
odrăsleşte). Aşedară, jigăniile şi 
dobitoacele toate urmând Strutocamilii, la 
sălaşul monarhiii sale sosiră, unde, pe 
Strutocamilă în obiciuitul şopron băgând, 
pilituri de fier cu prund amestecate, în loc 
de ospăţ, înainte-i vărsară, cu carile mai 
mult să mânca decât mânca şi mai mult 
corţiia decât mistuia. Iară alalte de singe 
nevinovat vărsătoare jiganii, fietecarea, 
trunchiu de meserniţă şi prăvălie de 
carne deschisese, în toate părţile 
giunghind, zugrumând, tăind, despoind, 
aruncând, împărţind şi nici de grasă în 
samă băgând, nici de vitioană cevaş milă 
având (că undejigania oile păzeşte, 
acolo ciobanul păscând, în loc de lână, 
cu gerul să înveşte). Atâta cât tot 
dobitocul supus la cea desăvârşit a peririi 



primejdie sosisă. Tot ochiul ce le priviia 
cu lacrămi de singe le tânguia, între 
dânsele undeva glas de bucurie sau 
viers de veselie nu să simţiia, fără numai 
răget, muget, obide, suspine, văietături şi 
olecăituri în toate părţile şi în toate 
colţurile să audziia. 

Cămila săraca, de chipu-şi să mira, de 
aripi şi de pene oarecum mărindu-să, să 
cani înfla. Apoi de sete şi de foame şi de 
alte nevoi şi bezcisnicii cu jele şi 
nemângăiată să văiera. Cătră aceasta 
stăpân să stăpâniia, deasupra să 
supunea, cu glas să amuţiia, cu mâni să 
ciunţiia, cu picioare să ologiia, cu ochi să 
orbiia şi încă cu duh să înăduşiia şi cu 
sufletul în coş în toate ceasurile să 
omorâia (că precât în viaţă moartea, atâta 
în putere slăbiciunea lucreadză, însă cu 
atâta moartea decât slăbiciunea mai 
fericită, căci ce ia o dată, nici a mai da 
ănici a mai daî, nici a mai lua altă dată 
poate. Iară în slăbiciune năcazurile, ca 



otava în primăvară odrăslesc şi fel de fel 
de chipuri spre mai mare dosadă 
izvodesc). Aşe Strutocamila, în vreo parte 
a să clăti, de fricoasă nu putea, ceva a 
grai, de proastă nu ştia, pentru care lucru, 
din gura ei altă ceva nu să audziia fără 
numai bolbăietura carea de la moşii si 
strămoşii săi învăţasă şi prin glasul fără 
articule din piept şi din gârtan acestea îi 
clocotiia: r.r.r.a.a.a.c.c.c.o.o.o.v.v.v. a.a.a., 
pre carile mai pre urmă, iarăşi Lupul 
filosofind, într-acesta chip le-au tâlcuit: 
rău, rău, rău, ah, ah, ah, capul, capul, 
capul, oh oh oh, vai, vai, vai. Pre aceasta 
vreme şi Vulpea piielea blănarilorşi 
carnea cioarâlorîşi dede, căci nici 
pământul în sine o priimi, nici aerul de cât 
era uscată a o mai zbici putu. Şi ase, şi 
ea plata vicleşugului prăpădenie şi peire 
de năprasnă a fi cunoscu (că a 
vicleşugului săminţe vara să samănă 
dulci şi, iarna răsar amară, a cărora 
poamă întâi îndulcesc, apoi cu nesuferită 
amărâme otrăvăsc). 



Păşirile dară şi dobitoacele, toate 
acmu lucrurile-şi după cuvântu-şi şi pofta- 
şi isprăvite şi deplin tocmite a fi părându- 
li-se, a omoniii şi legăturii cuprindere şi a 
monarşilor săi vecinică şi neprepusă 
stăpânire, cu zapise, cu urice şi cu 
hrisovuluri a întări şi a adeveri socotiră. 
Deci hirograful cu a tuturor iscăliturile de 
obşte, pre carile monarhilor săi dederă, 
într-acesta chip era :„Adecă noi, păşirile 
văzduhului şi dobitoacele pământului, cu 
această a noastră de obşte scrisoare 
scriem şi mărturisim, precum de nime 
siliţi, nici asupriţi, ce dintr-a noastră bună 
voie, gând bun am gândit, sfat adevărat 
am sfătuit şi lucru de cinste cu cuviinţă şi 
spre folosul de obşte am început, am 
săvârşit şi cu iscăliturile noastre l-am 
întărit, ca de astădzi înainte cu toţii noi, 
veri zburătoare, veri pre pământ 
mărgătoare ar fi într-o inimă şi într-o 
învoinţă suptdoaă monarhii a doi 
monarhi, a înălţatului Vulturului adecă şi 



a preaputinciosului Leului, supuşi şi 
aciuaţi să fim. Aşijderea, epitropii şi în 
toate puternicii acestor slăvite împărăţii 
otcârmuitori, Corbul adecăte şi 
Strutocamilon, orice ne-ar porunci şi orice 
ne-ar învăţa, fără de nici o îngăimală şi 
fără leac de crâcneală ascultători şi 
următori să ne arătăm. După aceasta, 
într-o pravilă şi în unirea legiurilor 
(deosăbi de obiceele locului) să ne 
aflăm, a tot priietinul priietin şi a tot 
nepriietinul nepriietin de obşte să priim 
sau să nu priim. Greul şi nevoia unul 
altuia să purtăm, în toată evthihiia şi 
distihiia tovarăşi nedespărţiţi şi neîndoiţi 
să ne ţinem, nicicum a vremilor, a 
lucrurilor şi a tâmplărilor profasin sau alt 
chip de fereală şi de şuvăială să punem, 
ce orice ar fi şi s-ar tâmpla cu sfatul de 
obşte pentru folosul de obşte să arătăm, 
să dzicem şi să facem. Aşijderea, cu 
straşnic şi în veci stătătoriu giurământ, 
pre nume şi viaţa a marilor împăraţi ne 
giurăm şi spre cinstea monarhiilor 



noastre cuvânt dăm, ca oricine 
vrăodânăoară împotrivnic, neascultătoriu 
sau viclean epitropilor împăraţilor noştri 
milostivi s-ar afla, din ceata, neamul, 
cinstea şi adunarea noastră afara să-l 
scoatem, şi obştii nepriietin, legiurilor 
eretic şi pravilelor călcătoriu să-l 
cunoaştem şi, până când a noastră şi a 
lui viaţă între muritori s-ar tăvăli, ochiul 
zavistiii, mâna izbândii şi inima vrăjmăşii 
deasupra unuia ca aceluia să nu 
rădicăm, ce pururea gonit şi izgonit din 
ţircălamul unirii noastre avându-l, toată 
ura vrăjmăşiii nu numai în lucruri, în 
bucate şi în avuţie-i să să oprească, ce 
aşeşi, până la curmarea dzilelorşi vieţii 
lungindu-să, să să lăţască, atâta cât, din 
bătrân până la tânăr şi din sugariu până 
la golaş milostivindu-ne, să nu dojenim şi 
de la ac până la aţă cu avuţie, cu neam, 
cu simenţie în prav şi pulbere a-l întoarce 
să silim. (Că precum vrăjmăşiia veche 
adânci rădăcini sloboade, aşe şi izbânda 
în neam şi semenţii să lăţeşte.) Aşijderea 



pentru trii de moarte nepriietini, tuturor 
mai cu de-adins în ştire să fie şi în 
pomenire din rod şi-n rod să ţie: adecă 
pentru Inorog, Filul şi Vidra, carii pururea 
neînduplecaţi în răutate şi neobosiţi în 
vrajbe s-au arătat. Ca toată păşirea iute 
la zburat, toată jiganiia repede la alergat 
şi toată dihaniia ascuţită la adulmăcat, 
pururea gata şi fără preget să fie, până 
când, sau în silţe, sau în curse, sau în 
colţi, sau în unghii răii rău vor cădea, şi 
cea ce li să cade plată-şi vor lua, de 
vreme ce aceste aievea nepriietini şi 
vrăjmaşi obştii s-au purtat, împăraţilor 
nesupuşi şi poroncilor neascultători s-au 
aflat. 

încăşile cu toţii dzicem şi adeverim şi 
din tot sufletul şi inima făgăduim ca toate 
capitulurile şi punturile (pre carile 
împăraţii noştri milostivi de la noi au 
poftit) în veci neclătite, nebetejite şi 
nesmintite să le păzim. Şi iarăşile învoim 
şi poftim ca pe epitropul ce avem (carile 



chipul şi icoana împăratului nostru 
poartă) în viaţă neschimbat şi nemutat 
stăpân să-l avem şi să-l ţinem. Iară după 
a lor viaţă, ori pre carile din odraslele lor 
cerescul Vultur şi Leu în scaunul 
părinţilor săi ar pune, pre acela următoriu 
şi moştenitoriu epitropiii cu toată învoinţa 
să-l priimim, ca în veci de veci semenţiia 
lor din thronul stăpânirii să nu lipsască, 
ce cât luna să trăiască şi cât soarele să 
cu fericire vieţuiască. Fie, fie, fie! 

Pentru dară mai bună credinţa şi 
deplin adeverinţa plecat hirograful nostru 
la pravul pragului şi la scăuiaşul talpelor 
a milostivilor noştri împăraţi am pus. 
Datu-s-au în anul monarhiii păşirilor 
29.000, iară a monarhiii jigăniilor 30.100, 
în anul epitropiii Corbului 1 .500, iară a 
epitropii/ Strutocamilii 100. Coţofana 
uricariul de omăt, pis. 

Brehnacea, Şoimul, Uliul, Coruiul, 
Rârăul, Hârăţul, Cioara, Coţofana, 



Puhacea, Caia, Pardosul, Ursul, Vulpea, 
Ciacal, Bursucul, Râsul, Veveriţa, Dulful, 
Sobolul, Cânele, Coteiul, Ogarul, Mâţa 
Sălbatecă, Mâţa de Casă, Guziul, 
Nevăstuica, Şoarecele. 

Păşirile şi dobitoacele supuse: 
Lebăda, Dropiia, Vaca, Gânsca, Raţa, 
Curca, Găina, Păunul, Vrabiia, Porumbul, 
Turturea, Gangur, Piţiguş, Cintiţa, 
Fasanu, Patrânichea, Prepeliţa, 
Cârsteiul, Rândunea, Lăstunu, Calul, 
Boul, Oaia, Capra, Porcu, Măgarul, 
Cămila, Dzimbrii, Cerbul, Ciuta, 
Căprioara, lepurile, Colunul şi alalte 
pasiri, dobitoace şi jigănii câte în ce riu 
sus şi pre pământ gios ne aflăm, pre 
aceasta ne legăm, ne giurăm şi cele 
scrise priimim şi adeverim." 

Hirograful acesta, dacă prin 
referendariul, elcovanul, la mâna 
împăraţilor cu mare cinste şi plecăciune îl 
trimasără, împăraţii hrisovului la adunări 



trimasără, carile într-acesta chip să citiia : 
„Noi, Vulturul si Leul, monarsii 
văzduhului şi a pământului şi într-aceste 
doaă stihii a tuturor lăcuitoarelor pasiri şi 
dobitoace aftocratori şi oblăduitori, 
zburătoarelor până preste nuări şi 
mărgătoarelor până peste marginile 
pământului în ştire facem că umilinţa 
împărăteştii noastre inimi vrând şi învoind 
ca cele până acmu între înălţatele 
noastre împotrivnice vrajbe să să împace, 
toate tulburările în lineşte a să preface şi 
pentru ca fietecarile hotarăle sale să-şi 
cunoască şi supuşii fără nici o scandală 
să-şi deosăbască. Aşijderea, ca cu toţii 
într-o unire de dragoste adevă rată şi într- 
o inimă de tot vicleşugul neimată să să 
alcătuiască, prin luminatele noastre 
scrisori şi decât vântul mai repedzii noştri 
alergători, tuturor celora ce a şti li să 
cădea, în ştire am dat şi prin straşnica 
noastră poruncă i-am chemat, şi la locul 
orânduit, la adunarea de obşte i-am 
adunat. Cărora arătându-le că, precum 



cloşca puişorii săi, aşe nebiruita noastră 
putere cineşi pre al său supt aciuarea şi 
ocrotirea aripilor sale a aciua şi a ocroti 
va şi pofteşte. Ca nu cumva de acmu 
înainte cineva din neprietini spre dânşii 
mâna strâmbătăţii a întinde şi cu ochiul 
vicleşugului a le căuta să poată, sau a 
putea a gândi să îndrăznească. Aşedară, 
cu toţii, buna împărăteasca noastră vrere 
vădzând şi spre cel de obşte folos a fi 
pricepând, poruncii noastre s-au plecat şi 
înaintea feţii tot genunchiul s-au închinat. 
De care lucru, şi nemăsurata noastră 
milosirdie din scaunul înălţimei sale 
plecându-să şi spre umilinţa lor 
milostivindu-să, din rostul monarhicesc 
dzicem şi dzisa cu împărătescul hrisovul 
întărim şi adeverim ca pre toţi în toată 
dragostea şi priinţa să-i avem şi cineşi 
după a sa stepănă şi măsură în cinste şi 
cuviinţă să-i ţinem. Aşijderea, de tot 
împotrivnicul şi pizmaşul cu nebiruita 
noastră putere să-i apărăm şi pre 
duşmanii lor de la dânşii departe să-i 



gonim şi să-i izgonim. Ales şi mai vârtos 
pre unii, carii şi poruncilor noastre ca 
nişte obraznici îndrăznesc neascultători 
şi supuşilor noştri bântuitori şi publecăi 
răscolitori aievea s-au vădzutşi s-au 
arătat. Pre unii dară ca aceiia dzicem şi 
poruncim ca, în scurtă viaţa lor, luminată 
faţa noastră să nu vadă, nici 
vreodânăoară ei sau semenţiia lor între 
senatorii noştri să încapă, nici vreunii 
stepene de cinste în veci să să 
învrednicească, ce pururea în 
împărăteasca noastră de nescăpată urgie 
aflându-să, ascuţita şi netâmpita spată 
gonindu-i şi întirindu-i, să nu să lenească. 
însă acestea despre mare mila noastră 
ferite vor fi, până când şi supuşii noştri 
dreptatea, omonia şi credinţa cătră noi 
nebetijită vor păzi, fără preget şi fără 
cârteală, spre toate poruncile noastre vor 
sirgui şi cele de pre an dări fără rămăşiţă 
şi zăticneală, la cămările slăvii noastre 
dând, datoriia ţărănească după obiceiul 



vechiu vor plăti. Aşijderea, dzicem şi 
poruncim ca ponturile şi capitulurile carile 
încă la adunarea dintâi s-au legat şi s-au 
aşedzat, nesmintite, neclătite şi 
neviclenite ţiindu-le, în veci ei şi următorii 
lor, aşe să îmbie, cât în cevaşi şi câtvaşi 
măcar cum lina şi odihnită noastră voie 
să nu scârbască, nici singur şie cu 
lenevirea sau cu îndrăznirea ură şi urgie 
asupra să-şi aducă. 

Aşedară, alor noastre monarhiceşti 
porunci ascultătorilor şi în tot chipul drept 
slujitorilor, milă şi căutare, cinste şi în 
bunătăţi mare blagoutrobna noastră 
împărăţie făgăduieşte. Iară într-alt chip 
celuia ce ar gândi, ar dzice şi ar lucra, 
prada casii, sărăciia avuţiii, izgnania 
moşiii şi, în cea mai de pre de urmă, 
romfea, sabiia dintr-îmbe părţile ascuţită, 
între trup şi între capu-i despărţitoare, de 
grabnică şi ocărâtă moarte aducătoare, 
plata şi izbânda îi va fi. Aceasta scriem şi 
într-alt chip nu va fi. Datu-s-au în anul 



monarhiii Vulturului 29.000, iară la anul 
monarhiii Leului 30.1 00, în anul epitropiii 
Corbului 1.500, iară a epitropiii 
Strutocamilei 100. 

Vulturul monarh, Leul monarh. Lebăda 
vel logofet povelil, Boul vel logofet 
povelil. Coţofana uricarpis. 

Ponturile şi capitulurile împărăteşti 1 . 
Corbul în veci şi săminţia lui peste veci 
epitrop împărăţiii Vulturului să fie. Toată 
păşirea domn şi stăpânitoriu să-l 
cunoască, şi într-însele putere slobodă a 
lega şi a dezlega, a omorî şi a ierta, să 
aibă. 2. Strutocamila în veci şi seminţiia 
lui (având, de nu va avea, şi neavând, da 
va avea) peste veci epitrop împărăţiii 
Leului să fie. Tot dobitocul şi jiganiia 
domn şi stăpânitoriu să-l ţie, în carile a 
lega, a dezlega, a omorî, a ierta putere 
slobodă să aibă. 3. Siloghismul Corbului 
făcut în barbara, în veci neclătit si 
nedieresitsă rămâie. Aşijderea, tainică 



filosofia Lupului în şcoala dobitoacelor să 
nu să profesască, nici ale lui tâlcuiri şi 
exighises să se citească, ce în locul 
filosofiii căneşti de batgiocură să să aibă. 
4. Cu Filul şi cu Inorogul cineva din 
jigănii prieteşug, cuvânt, corespondenţie, 
veri aievea, veri pre taină, din gură sau 
din scrisori şi în tot alt chipul, măcar cum, 
să nu aibă, nici rudenie cu dânşii să facă, 
nici precum rude unul altuia sintsă să 
răspundză. Ce cu toţii vrăjmaşi şi de 
moarte nepriietini să-i cunoască, şi prin 
toată vremea de goană şi de vânătoare 
să nu să părăsască, până când cea 
căzută şi de pre urmă plată sau cu 
moarte cumplită, sau cu viaţă năcăjită ş- 
orda. 5. Vidra dintr-îmbe stihiile gonită şi 
dintr-amândoaă monarhiile izgonită să 
fie, şi cine într-alt chip ar socoti, cu 
moartea să plătească. 6. Lupul din 
bârlogul său afară a ieşi (fără numai 
pentru hrana) vrednic şi slobod să nu fie 
şi cu Ciacalul împreunări şi voroave să 
nu aibă. 7. Păşirile cu dobitoacele 



cuscrie şi rudenie a face dintr-îmbe 
părţile neapărate şi neoprite să fie, şi încă 
cătră aceasta unii pre alţii, pre cât vor 
putea a îndemna, nevoitori şi silitori să 
fie, ca într-acesta chip mai multă dragoste 
şi prieteşug între dânşii să să lăţască. 8. 
Păşirile într-agiutoriu Strutocamilei şi 
dobitoacele într-agiutoriu Corbului (când 
despre nepriietinii obştii vreo tulburare 
sau amestecare s-ar tâmpla) fără preget 
şi împotrivire să fie. 9. La toată cheltuiala 
carea cu a nepriietinilor pricină a vini s-ar 
tâmpla, păşirile doaă părţi, iară 
dobitoacele o parte să dea şi dulăii de 
casă cu coteii şi cu Râsul împreună (carii 
pentru strajea munţilor s-au ales) toate 
strâmptorile munţilor cuprindzind, carile 
ce ar simţi, unul cătră altul ştire să dea, 
ca într-acesta chip şi paza mai bună să 
fie, şi vânătoarea fără gonaşi să nu 
rămâie. 10. Dările de pre an de bunăvoie, 
făra lipsă şi fără bănat strângându-le, să 
le numere, cumpănească, în pungi 
băgându-le, să le lege şi să le 



pecetluiască, şi aşe, prin mijlocitori 
credincioşi, la cămările slăvii noastre, 
fără sminteală să să trimaţă. 

Acestea toate, cine într-alt chip ar 
gândi, ar socoti, arvorovi, sau vreuna cât 
de mică din orânduiala şi aşedzimântul 
ce s-au pus, ar sminti, până la trii neamuri 
a casăi pradă, a moşiilor pusteire, a 
avuţii/ la cămările împărăteşti luare şi, în 
cea mai de pre urmă, groznică şi cumplită 
moarte să ştie. " Aşedară, zapisul 
supuşilor, uricul împăraţilor şi ponturile 
legăturilor într-acesta chip alcătuindu-să 
si asedzindu-să si cu toţii acmu de lucrul 
isprăvit veselindu-să, fietecare monarh 
sfetnicilor, senatorilor şi supuşilor săi 
cinste şi masă mare să gătească 
porunciră (că după izbânda voii, izbânda 
limarghiii pururea urmadză şi gâlceava 
împăcată în bucate şi vin să sloboade). 
După împărăteasca poruncă toate să 
gătară, fel de feliuri de mâncări, în divuri, 
în chipuri de băuturi, pre mese să 



aşedzară. Fietecarile după cinstea şi 
stepăna sa la deosăbite mese, cineşi 
după neamul său şi feliul să orânduiră 
(că chipul întâi a trufiii în procathedriia 
mesii să zugrăveşte şi toată mândria în 
scaunul cel mai de sus să săvârşeşte). 
Iară la masa la carea singuri împăraţii să 
ospăta, altora loc de şedzut nu arăta, fără 
numai Corbului şi Strutocamilii, carii 
pentru slujba epitropiii ce purta decât 
toate dihaniile lumii mai în cinste să 
avea. Cătră acestea pre Brehnace şi pre 
Pardos adăogea, ca cum dintr-alţii mai 
aleşi şi după epitropi al doilea ar fi. 

Ei într-acesta chip la veseliia ospăţului 
aşedzindu-să şi în tot feliul de 
dezmierdări desfătându-să şi acmu 
păharăle pre masă ades primblându-să, 
cineşi pre monarhul său cu nespuse 
laude şi colachii în ceriuri înălţa (că vinul, 
în stomah intrând, aburul la cap trimite şi 
aburul vinului, în cap învăluindu-să, 
gândurile acoperite şi cuvintele 



negândite la ivală scoate). Şi acmu la 
cele mai dinluntru a voroavelor 
pozvolenii întrând, cine de viteaz, cine de 
credincios, cine de vârtos să lăuda. 
Aşijderea, cine credinţa şi priinţa sa, cine 
vicleşugul şi vrăjmăşiia altuia, cu 
desfrătate şi cu vinul împiedicate voroave 
arăta. 

Acestea încă ei bolbăind şi stropii 
vinului din gura unuia în obrazul altuia 
sărind, iată, de năprasnă şi fără veste, 
toate turmele şi neamurile a tuturor 
muştelor la masă nechemate şi la ospăţ 
neîmbiiate a vini şi fără nici o sială a să 
ospăta vădzură. 

Că, precum mai denainte s-au 
pomenit, în noaptea carea Ciacalul de 
după gardul prisăcii sfatul albinelor şi a 
viespilor audzisă, şi a doa dzi, viind, 
Lupului şi Vulpii povestisă, a doa dzi 
viespile toate pre gărgăuni, pre tăuni, pre 
ţinţari şi pre alte cete de muşte şi de 



muşiţe îndemnând, la albine s-au adunat, 
şi fietecarea de vestea carea audzisă 
povestind, adecă precum Vulturul tuturor 
zburătoarelor monarh să să fie ales şi 
hirografi de la toţi să fie cerşut şi să fie şi 
luat au înţeles. Care lucru, tot neamul 
muştelor, pre sine nu mai puţin decât 
păşirile zburătoare ştiind: „ Sculaţi, fraţi, 
între sine dzisără, şi oriunde acele 
adunări vom putea afla, acolea a noastră 
elefterie a cunoaşte să le facem, ca altă 
dată să priceapă, (că nu toată păşirea 
zburătoare să mănâncă, nici tot marile 
pre cel mai mic stăpâneşte, nici toată 
pofta din părere născută să plineşte)". 
Neamul dară muştelor, precum s-au dzis, 
tot într-un suflet şi într-o inimă sculându- 
să şi mai mult cu focul inimii decât cu 
aripile zburând şi ducându-să, pre toate 
zburătoarele şi mărgătoarele la pomenitul 
ospăţ aflară. Carile, mai mult de mânie 
decât de foame, în bucatele streine şi în 
agonisita altora ca focul în paie şi ca 
scânteia în iarba pucioasă intrară. 



Aceasta toţi sfetnicii şi senatorii din îmbe 
părţile vădzind, în mierare şi ciudesă ca 
aceasta sta şi ce poate fi aceasta, din 
cap, din urme şi din ochi semne făcându- 
şi, muţeşte întreba. Toţi de toţi întreba şi 
cel ce să răspundză nu era. 

Albinele, viespile, muştile şi alalte 
gloate nicicum ceva uitându-să, ca la 
bucatele şi mesele sale, fără nici o grijă, 
mânca, împrăştiia şi de pre masă gios, la 
furnici arunca. Căci şi furnicile, de 
acestea oblicind, după alalte muşte 
urmară, dzicând precum partea 
zburătoarelor sint, de vreme ce ca 
păşirile să oaă şi cu vreme aripi ca 
muştele şi ca alalte lighioi zburătoare fac. 
Iară Vulturul si Leul, de mânie, ca besica 
de vântsăîmplură, unul piui, altul răcni, 
şi fietecarile cetelor şi bulucurilor sale de 
războiu şi de bătaie să să gătească cu 
urgie porunciră. Şi „nici unul din tâlharii în 
samă nebăgători să nu scape!" striga: 
„Cine sint acestea carii de straşnice 



chipurile împărăteşti a să sii n-au învăţat? 
Carii sint acestea ce de frica groazniciii 
noastre nu s-au cutremurat? Au ieste 
cineva supt soare a căruia neştiutorii a să 
ruşina ochii de străluminarea slăvii 
noastre să nu să tâmpască? Au ieste din 
faţa pământului până în ţârcălamul lunii 
duh ca acela carile gând împotrivnic spre 
nebiruita noastră putere să puie? Cum 
mai curând dară în unghi să-i fărâmaţi, în 
colţi să-i zdrumicaţi, în labe să-i spinticaţi 
şi cu lutul şi ţărna să-i amestecaţi şi ca 
pravul şi pulberea în vânt să-i aruncaţi". 

După a împăraţilor poruncă, cu toţii 
îndată de masă şi veselie să lăsară şi de 
arme şi de războiu să apucară (că 
precum după răscoale lineştea cu 
veseliile, aşe după veselii armele şi 
gâlcevile adese urmadză), toată jiganiia 
cumplită colţii îşi tociia şi toată păşirea 
rumpătoare pintenii îşi ascuţiia. 
Cucoarăle cu buciunele buciuma, 
lebedele cântecul cel de pre urmă a 



morţii cânta, păunii, de răutatea ce videa, 
în gura mare şi cu jele să văieta, şoimii 
ca hatmanii, uleii ca sărdarii, coruii ca 
căpitanii pe dinaintea gloatelor şi a 
bulucurilor să primbla, pupădza ca 
ceauşii la alaiu îi aşedza, căile din fluiere 
şuiera, brehnăcile înalt pentru paza 
străjilorsă înălţa. Vulturul deasupra 
tuturor împărăteşte celea trebuitoare 
slujitorilor porunciia, carii în aripa dreaptă 
şi în aripa stângă de războiu să şicuia. 
într-acestaşi chip şi jigăniile pre pământ, 
cineşi la polcul şi la ceata sa orânduindu- 
să, la meideanul bătăii cu mare dârjie 
ieşiră. 

Iară după ce puhacele din puşcile cele 
mari şi cucuvaiele din cele mici sămnul 
războiul dederă, îndată sunete, buhnete, 
trăsnete, plesnete, vâjiituri şi duduituri 
preste tot locul să răzsunară. Că iuţi 
aripile vulturilor, brehnăcilor, rarăilor, 
şoimilor, uleilorşi a cornilor cu mare 
vâjiituri aerul despica, leii, urşii, pardosii, 



dulăii, ogarii şi coteii, cu unghile ţărna 
aruncând pulberea în ceriu spulbăra şi cu 
neguri de prav luminoasă radzele 
soarelui astupa. Mânie ca aceasta 
vărsară, vrăjmăşie ca aceasta arătară, 
gătire ca aceasta făcură, tunară, 
detunară, trăsniră, plesniră, răcniră, piuiră 
şi din toate părţile cu mare urgie marile 
acestea jigănii asupra micşoarelor 
musculiţe să repedziră. Ce, precum să 
dzice cuvântul (Fată munţii şi născură un 
şoarece), că pre câtă groază arătară, 
atâta de batgiocură rămasără, de vreme 
ce micşorimea albinelor, viespilor, 
muştelor şi a ţinţarilor asupra mărimei 
păşirilor şi jigăniilor toată ocara şi 
batgiocură adusără. Căci muştele, cu 
putinţa aripilor în slava ceriului 
râdicându-să, colţii şi brâncele cele 
vrăjmaşe a jigăniilor celor cumplite ceva 
de laudă a isprăvi sau în ceva a le beteji 
nu putură. în aeraşijderea toate păşirile 
rumpătoare (căci alalte numai privitoare 
era) cu grele trupurile ce purta şi cu mari 



aripile ce le otcârmuia, în gios 
slobodzindu-să si în sus râdicându-să, 
repede răpegiunea ce făcea, muştele cu 
puţină clăti re şi într-o parte din cale ferire, 
în deşert a lovi şi în zădar a ieşi o făcea, 
încă de multe ori, pentru mai mare 
batgiocura, pre spate le încăleca şi pintre 
unghi şi pe supt aripi slobode şi fără 
primejdie zbura. Iară când vreuna dintr- 
însele în brânca a vreunii pasiri sau 
jigănii a cădea să tâmpla, cum să o 
strângă şi cum să o fărâme nu avea (că 
precum mărimea la unile arătoasă, iară la 
altele ca un boţ greu mişeloasă, aşe 
micşorimea la unele de nemică, iară la 
unele decât mărimea cu multul mai 
vrednică ieste). Iară supţirele şi otrăvit 
acul albinelor, viespilor şi a gărgăunilor 
cu carile iele în locul suliţii şi a sigeţii să 
într-arma, cât de pre lesne în palma 
păşirii sau în talpa jigănii îl înfigea, al 
căruia cumplită durere nu numai cât 
trupul le beşica, ce încă până la inimă 
pătrundzind, la ficaţi le străbătea. Şi aşe 



muştile, după ce în aer pre cât vrea pre 
pasiri obosiia, trântorii buciumul de 
înturnat cânta şi cu toatele de iznoavă la 
ospăţ şi la masă să aşedza, nicicum a 
leilor sau a altor jigănii călcături şi 
stropşituri în samă băgând (că precum 
orbul de noapte nu să grijeşte, aşe cel 
prea slab de cel prea tare nu să siieşte, 
că cel ce n-are de ce să prăda de 
prădătoriu, ca udul de ploaie, nu să 
teme). Deci când jigăniile pre pământ mai 
mare navală le da, atuncea muştele, prin 
nări, prin urechi, printre vine şi pre supt 
susiori întrându-le, să aciua. De care 
lucru, nepriietinii, nu pre atâta luptători, 
pre cât scut, cetate şi apărători le era (că 
norocul când pre cel norocita batgiocuri 
va, întâi cu a sa putere îl măreşte, apoi cu 
a altuia slăbiciune îl domoleşte). Iară 
când muştele de bunăvoie le părăsiia şi 
mai înalt în aer să suia, jigăniilor altă, fără 
numai urletul în vânt si trântitul cu curul la 
pământ nu le rămânea. Căci muştele, de 



urlete a să spăriia neînvăţate şi din labele 
lor în văzduh depărtate fiind, în toată 
nefrica şi negrijea să afla, şi pre spinarea 
zburătoarelor ca în carâte împărăteşti 
legănându-să să primbla (între muritori 
de să dă vreo fericire, pare-mi-să că alta 
mai mare a fi nu poate decât din rea 
pizma nepriietinului bun sfârşitul lucrului 
a să tâmpla. Aşijderea, mai mare 
nenorocire cineva a păţi nu poate decât 
din pricina pizmei sale, fericire 
nepriietinului a vini când vede). 

într-acesta chip dară jiganiile şi 
păşirile câtăva vreme în zadar trudite şi în 
deşert ostenite, până mai pre urmă, mai 
mult de năcaz decât de trudă obosindu- 
să şi mai mult de mânie decât de 
osteninţă înăduşindu-să, pentru ca 
puţinteluş duhurile înfocate să-şi 
răcorească şi puterile slăbite să-şi 
odihnească, buciumul de întors cântară. 
Şi pentru ca stomahurile leşinate să-şi 
întărească, la ospăţ să aşedzară. Dară 



nice aceasta cu vreo ticneală a le fi putu 
(că precum înăduşitul fum, cu nările 
trăgând, mai rău să înăduşeşte, aşe 
odihna fără năroc decât războiul vrăjmaş 
mai cumplită ieste), de vreme ce 
mulţimea ţinţarilorşi a muştelor, carile nu 
numai a mesăi, ce şi a tot pământului faţă 
în giurîmpregiuracoperiia, şi atâta aerul 
cu micile lor trupuri ca cu un fum şi prav 
împlusă, cât jigăniile, de mare osteninţă 
mai adese duhurile a-şi trage vrând, cu 
văzduhul împreună şi micile acelea 
lighioi cu nările sorbiia, carile, până la 
plomâi mărgându-le, mai mare înăduşală 
le făcea. Jigăniile săriia, să trântiia, 
suspina, strănuta, capul li să învârtejiia, 
greaţa li să scorniia, iară altăceva nici 
procopsiia, nici îşi folosiia (că precum 
mâniia naşte izbânda, aşe izbânda 
nedobândită naşte dosada, de carea 
mâniia singură ca cu laţul său să 
zugrumă). 

Pedeapsă şi ocară ca aceasta le 



zămisli nebuna mândrie şi dosadă ca 
aceasta le născu mândra nebunie. (Că 
de multe ori părerea înaltă şi tocma peste 
nuări ridicată, în fundul beznii 
necunoştinţii pohârnindu-să, cade, şi cu 
cât mai cu mărime să slăveşte, cu atâta 
mai în prăpaste, prăvălindu-să, să 
ocăreşte. Asijderea, adese s-au vădzut 
că lucrurile prea putincioasă şi prea 
vârtoasă pre lesne a să zdrumica şi a să 
fărâma încă de la cel prea slab şi moale, 
precum diamantul cu plumb să lucreadză 
şi, cu pravul său şi cu curma fierului 
tăindu-să, să despică, să rujdeşte şi să 
juleşte. Moartea şi peirea filului şoarecele 
ieste, picătura ploii piatra găureşte şi 
funea de teiu cu vreme marmurile 
despică. Că lucru aşe de putincios şi de 
vârtos supt soare nu ieste căruia biruinţă 
şi înfrângere să nu să dea, încă de unde 
nici gândeşte, nici nedejduieşte). 

Aşedară, falnicile şi trufaşele dihănii, 
duhurile cele înalte şi înfipte ce purta şi 



sprâncenele cele peste frunte ridicate ce 
înălţa, cu ocara a toată lumea, de tot gios 
le lăsară şi gândul într-altă socoteală îşi 
mutară. 

între pasiri, dară, era Brehnacea, 
carea, măcar că şi ea, nu mai puţin decât 
alalte, de vărsatul singe nevinovat ca de 
o privală prea frumoasă să veseliia şi de 
toată carnea proaspătă nu să oţărâia, nici 
să scărăndăviia, însă de multe ori când 
sfaturile grele să zbătea şi lucrurile mari 
să dirmoia, decât alalte precum mai 
adese şi mai de-aproape adevărul a 
atinge să videa şi totdeauna spre cele 
mai line şi odihnite lucruri învăţa şi 
îndemna (că la tot sfatul, când în vreo 
parte a să aşedza nicicum a să alege nu 
poate, spre partea lineştii a să pleca sfat 
înţelepţăsc ieste). Precum odânăoară 
cătră Cucunos filosofiia Lupului aievea 
adeveriia şi de sfatul ce pentru Struţ 
începusă să să părăsască cu toată 
nevoinţa siliia, aşijderea cele mai de pre 



urmă, precum ceva de cinste a toată 
monarhiii să aducă nedejde nu ieste 
dzicea. Aceasta pasire, dară, vădzând că 
din partea carea nici nedejduia, lucruri ca 
acestea nebiruite şi nele cuite să 
scorniră, precum cu vreme celea de 
carile grijă purta, de să vor ijdări, cu cât 
mai rele şi mai cumplite răscoale în tot 
trupul publicăi vor aduce socoti. De care 
lucru, acestea aşe în sine chitindu-le şi 
oarecum până a nu fi, cu ochiul sufletului 
ca cum acmu ar fi vădzindu-le, cătră tot 
theatrul voroavă ca aceasta făcu: în lume 
într-aceasta lucrurile tâmplătoare cum vor 
vini şi cum vor cădea, nime dintre muritori 
deplin şi cum sint cu mintea a le cuprinde 
poate, nici vreodânăoară cineva rădăcina 
adevărului pentru cele fiitoare, afară din 
tot prepusul, cu socoteala a atinge s-au 
vădzut. Ce precum toate lucrurile în lume 
sau fiinţăşti sint, sau tâmplătoreşti, aşe în 
doaă chipuri pentru dânsele a să adeveri 
şi a să înştiinţa poate. în cele tâmplătoare 
dară, începutul adese greşeşte, iară 



sfârşitul singur pe sine de bine sau de 
rău început să arată şi să dovedeşte. De 
care lucru, a celor tâmplătoare, până 
sfârşitul nu le videm, nici de rele a le huli, 
nici de bune a le lăuda fără prepus 
putem. Iară în cele fiinţeşti, precum 
începutul, aşe săvârşitul, după a firii 
urmare, afară din tot prepusul, precum 
sint a le pricepe şi a le giudeca îndrăznim 
şi putem. Că precum în ciurul cu găurile 
largi mulţime de grăunţe mititele punem 
şi veşca ciurului dincoace şi dincolea 
batem şi zbatem, din cele multe grăunţe, 
carile întâi şi carile mai pre urmă a cădea 
s-ar tâmpla nu ştim. Iară precum până în 
cea de pre urmă, precum toate vor cădea, 
fără greş ştim. Că fireşte toată greuimea 
la mijloc trage şi tot grăunţul mic prin 
gaura mare neoprit trece, şi aşe, urmadză 
ca ciurul zbătându-să, grăunţele unul pre 
altul deasupra îngreuind, spre cădere să-l 
împingă, după acela altul şi altul, până 
când tot cel ce împingea, de nime 
neîmpins, ce singur din greutatea 



firească, după altele urmând, să cadză. 
De care lucru, în lucrurile tâmplătoare, cei 
ce cu minte întreagă să slujăsc, aceasta 
laudă şi spre bine prognosticesc, ca 
oricând calea lineştii s-ar afla, drumul 
tulburării cu lunecătoriu piciorul norocirii 
să nu calce, ce totdeauna în cărarea 
lineştii şi potica păcii, oricât de strâmptă 
ar fi, nepărăsit şi neabătut să 
călătorească. Că măcar că lucrurile la 
începătură mici şi pre lesne a să isprăvi 
să vad, însă lucrul, de ce să lucreadză, 
creşte şi să măreşte, cu carile împreună 
şi lesnirile împiedecându-să, nevoile să 
mămineadză şi să îngreuiadză, şi aşe, 
cele mai multe, de sfârşitul fericit şi lăudat 
scăpându-să, să deznedejduiesc. 
Aşijderea, pricina pricinelora toată 
pricinele dintâi privitoare şi giudecâtoare 
ieste, carile fără cea cădzută plată şi 
răsplătire a le lăsa nu poate (că precum 
greuimea grăunţului deasupra căderii 
celui dedesupt pricină au fost, aşe 



greuimea altuia pricină căderii celuia ce 
căderea celuialalt au pricinuit va fi). 

Aşedară, lucrurile muritorilor şi 
muritorii, ori ca grăunţele în ciur, ori ca 
spiţele în roată ar fi, adevărul fără prepus 
ieste, că loc stătătoriu si viată 
credincioasă cuiva din fire nu s-au dat, 
nici să va da, ce toate sfera nestării sale 
sint să încungiure şi nesăvârşit ţircăiamul 
firii sint să împregiure şi fietecui decât 
sine cel mai tare ieste să să afle şi pricina 
pricinătoare fără izbânda pricinirii ieste 
să nu scape. 

Deci până la cuvântul ce voi să 
grăiesc voi vini, asupra acestuia lucru o 
pildă, carea în dzilele bătrâneţelor mele a 
privi mi s-au tâmplat, ascultători şi 
îngăduitori să fiţi pre toţi vă poftesc. 

Odânoară pentru hrana tâmplându-mi- 
să peste creşteturile munţilor a zbura şi 
peste toţi câmpii cu ochii a mă primbla, 



întrun muşinoiu un guziu, de cu vară, ca 
preste iarnă hrană să-i fie, de prin ţarini 
grăuncene culesese şi cu multe nevoi şi 
ostenele în mişina ce făcusă le 
strânsese. Şi aşe, cu lineşte şi cu odihnă 
viaţa trăgându-şi, o furnică de mişina 
guziului dede, carea, un grăunţi rădicând, 
la muşinoiul său îl dusă, pre care alalte 
furnici, cu dobândă şi pradă gata ca 
aceasta vădzind-o, cu toatele după 
dânsa să luară. Şi dacă la casa bietului 
guziu agiunsără şi de strânsă grămadă 
grăunţelor dederă, îndată a o prăda, a o 
încărca şi a o căra începură. Guziul, 
săracul, în vreme ca aceia de tot 
agiutoriul scăpat şi de rădăcinile 
curechiului ce mai denainte stricase 
blăstămat simţindu-să, din toată 
nedejdea să scăpă şi cu mare foamete 
din fălcile morţii nu scăpă. Iară furnica, 
carea întâiu pricina prădzii, foamei şi mai 
pre urmă şi a morţii guziului era, de 
bişugul şi bivul carile peste toată iarna 
avusese îngrăşindu-să şi îngroşindu-să, 



cu aripi ca păşirile să într-aripă şi ca 
muştele în aer cu mare slobodzenie 
zbură. Iară lângă muşinoiul furnicelor, de 
cu primăvară, în spinii carii acolea 
aproape era, o păsăruică mititeluşă 
cuibul a-şi face şi puii a-şi scoate să 
tâmplă, carea tot cu furnici mititele 
puişorii a-şi hrăni şi a-i creşte era 
obiciuită. Căci amintrilea nici ea alte 
lighioi mai mari a prinde, nici puii ei a le 
înghiţi sau a le amistui putea. Iară într-o 
dzi cea îndestulită nafaca uitându-şi şi a 
firii sale hotare trecându-si, furnica cea 
mare şi cu aripi prinsă (căci şi furnica 
atuncea îşi găseşte peirea, când 
îndobândeşte aripile), pre carea, după 
câtăva luptă şi trudă biruind-o, mâncare 
puilor săi o dusă. Furnica, de primejdiia 
vieţii cuprinsă şi de amărăciunea ceii mai 
de pre urmă suflare, cu duios şi mişelos 
glas cătră păsăruică dzisă: „Nici tu, o, 
lacomo, fără plată vii rămânea)). Ce 
păsăruică, milos şi jelnic cuvântul ei în 
samă nebăgând, fărâmi, fărâmi iele 



făcând-o, puilor o împărţi. Eu, patima 
furnicăi vădzind şi cuvântul cel cu moarte 
amestecat din gură-i audzind, cu totde- 
adinsul sfârşitul la ce ar ieşi şi asupra 
păsăruicăi izbânda, când şi răsplătirea în 
ce chip ar fi ca să cu nosc, a oglindi mă 
pusăiu. Deci păşirea dacă furnica omorî 
şi puilor o împărţi, îndată, după obiceiu, la 
câmp, pentru ca alt vânat hrană puilor să 
prindză, să dusă. Aşe, ea în câmp lipsind, 
un şoarece pe spini urcându-să, cuibul 
cu puii păsăruicăi află. Carii, încă golaşi, 
fără tulee fiind şi puterea aripilor de 
zburat încă neavând, pradă şoarecelui să 
făcură, pre carii şoarecele înecându-i, 
câte unul, câte unul, mâncare puilor săi îi 
căra. Iară când şoarecele, pentru ca şi cel 
mai de pre urmă puiu să ia, să întoarsă, 
iată şi maica lor din câmp cu hrana în 
gură sosi. Carea, de puişori sărăcită 
cunoscândusa şi pre prădătoriu încă în 
cuibul ei vrăjmăşeşte pre puiul carile încă 
cu suflet rămăsese, a încolţi şi a răni 



vădzind, pentru viaţa lui cu mare umilinţă 
pre şoarece a ruga începu: „Lasă-mi, 
tiranule, pre unul. Cruţă-mi, vrăjmaşule, 
pre acest mai mic macară. Nu mă lăsa 
aşe de tot arsă şi înfocată, fie-ţi milă de 
lacrămile şi tânguirile mele, nu-mi pierde 
toată osteninţa tinereţelor, nu mă despărţi 
de toată nedejdea bătrâneţelor mele! 
Adu-ţi aminte că şi tu părinte a fii şi 
născători u a născuţi esti. Socoteşte a 
inimii durere, carea maica pentru rodul 
pântecelui său pătimeşte. Eu păcatul 
mieu cunosc şi în oglinda fărălegii mele 
acmu mă privăsc, pentru carea astăzi cea 
cădzută plată îmi iau şi dreaptă izbânda 
furnicăi întreit asupră-mi să face, ai căriia, 
o, ticăloasa, jelnicul glas n-am ascultat şi 
peste putinţele şi hotarăle firii mele 
trecând, trag ce trag şi pat ce pat. la pilda 
mea asupra ta, o, nemilostivule, şi cu 
pedeaspa la mine sosită de cea la tine 
viitoare a scăpa te învaţă. Că precum mie 
întreit, ase ţie îndzăcit pricina pricinelor 
să nu-ti răsplătească preste firea ei ieste. 



Şi precum eu pre puii furnicăi i-am 
făcut fără maică, aşe pre mine, maica, tu 
m-ai făcut fără pui. Aşijderea, precum tu 
pre mine, maica oţăroasă şi jelnică, 
moartea puilor miei astădzi a privi m-ai 
făcut, aşe mâne sau poimâne de neagră 
şi cumplită moartea ta a să olecăi şi a să 
sărăci pre puii tăi va face. Şi precum tu 
pre mine mă desfi doreşti, aşe altul pre 
puii tăi va despărinţi". Acestea şi altele ca 
acestea ticăită păsăruica cu olecăioase 
viersuri şi cu miloase glasuri pamintea şi 
moartea puilor săi cu jele cânta: 

Ce şoarecele nici de versul şi de 
viersuri în ceva înduplecându-să, nici de 
fierbinţi lacrămile şi duioase suspinurile 
păsăruicăi cevaşi milostivindu-să şi pre 
cel mai mic puiu omorând, cu mare 
veselie la cuibul său îl dusă. Vesel acmu 
şoarecele, şi de bişugoasă prada ce 
dobândisă mai îndrăzneţ şi mai simăţ 
făcându-să, mai tare a îmbia, şi mai fară 



sială prin toţi spinişorii a să urca începu, 
socotind ca tot spinul cuibu şi tot 
porumbreriul pui de pasire va avea (ce 
precum apelpisia de multe ori mai 
vrednicii lucreadză, aşe afthadia singură 
cu sabiia sa capul îşi răteadză). Că într- 
acea dată o mâţă sălbatecă pentru hrana 
prin spini şorecăind, sunetul îmbletului 
şoarecelui la urechi îi vini. Carea, după al 
său obiceiu, mai cu de-adins a să tupila 
şi a să şipuri începând, şoarecele cel ce 
sunetul făcea printre frundze zări, şi aşe, 
mâţa totdeodată şi fără veste sărind, 
şoarecele, blăstămatul, toată sărita îşi 
pierdu (că când minţile de spaimă să 
uluiesc, atuncea şi picioarele a fugi să 
împiiedecă şi în toate ierbuşoarele să 
invălătucesc). Aşe mâţa pre şoarece întâi 
în brânci, apoi în fălci apucând, cu 
mormăieturi trufaşe şi mândre i să lauda. 
Şoarecele între cele puţine olecăituri ce 
făcu, întâi era aceasta: („cine face, face-i- 
să, cine înghite undiţa, fier de corabie 
boreşte): osinda păsăruicăi m-au aflat". 



Şoarecele încă bine cuvintele nu-şi 
încheie, şi mâţa în oala stomahului a-l 
fierbe şi în tigaia maiurilora-l prăji şi în 
vasele maţelor a-l scoate începu. Aşe 
mâţa, spre vânătoarea şoarecelui cu 
totului tot dându-să, ce o aştepta nici 
ştiia, nici să gândiia. Că într-acea ună 
dată, un dulău ciobănesc, pre lângă spini 
pentru paza oilor îmblând, mirosul mâţii 
adulmăcă, după miros urma luă, după 
urmă cu ochii de mâţă dede. în scurt, 
mâţa şoarecele încă bine nu înghiţisă, şi 
ea acmu în fălcile dulăului sosisă, carea 
nu de cuvânt, ce aşeşi mai nici de gând 
vreme a avea putu. Că vrăjmaşi şi ascuţiţi 
colţii dulăului îndată toate oscioarele îi 
zdrumicară şi toate măţişoarele îi 
deşirară. Dârz dulăul şi cu coada 
bârzoiată, ni la un spin, ni la altul piciorul 
după obiceiu râdica şi precum şi el altuia 
vânat şi colac să găta, nicicum în minte îi 
era. 



Că pre acea vreme un lup, după oi cu 



mare meşterşug şi mulcomiş linguşindu- 
să, asupra dulăului, fără veste cădzu. 
Lupul pre vechiu nepriietin aşe singur şi 
de tot agiutoriul strein şi lipsit vădzind, 
asupra-i să-l fărâme năvrăpi. Dulăul, 
măcar că cu lătratul cât putea pentru 
pizmaşul de obşte ciobanului ştire da şi 
cu toată vârtutea, cât prin putinţă îi era, cu 
lupul să lupta. Insă agiutoriul ciobanului a 
sosi, mai mult decât dulăul virtutea 
lupului a sprijeni zăbăvind, biruinţa la lup 
rămasă şi, bucăţi-bucăţele făcându-l, 
viermilor îl întinsă masă. Ciobanul până 
la locul bătăliii a sosi, încă de departe un 
pardos, frumos la piiele şi vrăjmaş la 
inimă, precum asupra lupului cât ce 
poate aleargă, vădzu. De carile el 
spăriindu-să până va videa între lup ş- 
între pardos ce să va isprăvi, după spini 
să dosi. Pardosul îndată ce la lup fără 
veste sosi, deodată lupul cu dânsul de 
luptă să apucă. Ce lupul nici mult lupta 
sprijenind, nici puţin ceva folosind, în 
clipala ochiului, biruit, trântit şi omorât fu. 



Pardosul acmu, duhul cel mai de pre 
urmă de la lup cu cumplită vrăjmăşie 
scoţind, ciobanul de după spini cu 
palestra sigeata printr-inimă îi pătrunsă. 
Pardosul, de moarte rănit şi de toate 
puterile părăsit vadzindu-să, cu glas de 
moarte şi cu cuvinte de singe, într-acesta 
chip grai: „Gudziul pentru curechiu, 
furnica pentru furtuşag, păşirea pentru 
lăcomie, şoarecele pentru simeţie, mâţa 
pentru pizmă şi viclenie, dulăul pentru 
vrăjmăşie şi mândrie, lupul pentru veche 
duşmănie, eu pentru obraznica bărbăţie 
viaţa ne-am pus. 

Iară ciobanul pentru piielea mea capu- 
şi îşi va da". Acestea ciobanul nici 
ascultând, nici în samă cevaşi macară 
băgând, măcar că trist pentru dulăul ce 
pierdusă, însă vesel pentru piielea 
pardosului ce agonisisă era, pre carile în 
loc despoindu-l şi piielea pre umăr 
aruncând, spre oi şi spre stână să margă 
să întoarsă. Căruia un voinic oştean bine 



întrarmatîn timpinare îi vini, şi după ce 
bună calea după obiceiu ciobanului dede 
şi pre umeri-i piielea pardosului vădzind, 
cu plată să i-o vândze, cu blânde cuvinte 
cerşu. Ciobanul, şi pentru piierderea 
dulăului mânios, şi pentru uciderea 
pardosului simăţ, cine de după spini cu 
palestra odată un pardos au ucis, precum 
de acmu înainte şi lei şi paralei şi ţigan şi 
oştean, tot cu o lovală va prăpădi i să 
pâru. De care lucru, nici dzua bună 
omeneşte luând, nici la cuvântul blând 
cum să cădea răspundzind, calea să-şi 
păzască oşteanului dzisă, iară amintrilea 
bine să ştie că în câmp ca acesta, cine 
pre cine a despoia poate, a celuia piiele 
poartă. Şi „vedzi aceasta (palestra de-a 
umărspândzurată arătând), nu a vinde, 
ce în dar a cumpăra s-au învăţat". 
Oşteanul, de aspru cuvântul ciobanului 
oţărându-să şi de batgiocură ce-i făcea 
cu inima înfrângându-să, mai mult trufaşe 
răspunsurile a-i audzi a suferi nu putu, 
ce, îndată calul în dălogi strângând şi cu 



picioarele din pinteni înteţindu-l, asupra 
lui să răpedzi şi suliţa prin ţiţa stângă 
pătrundzindu-i, nu numai de piielea 
pardosului îl despărţi, ce şi de haine 
dezbrăcându-l, numărul dzilelorla sfârşit 
îi dusă. Aşe ciobanul, în dar 
cumpărătoriu, împreună cu marfa şi viaţa 
îşi prăpădi. 

Iară oşteanul, pe cal încălecând şi 
piielea pardosului pe deasupra scutului 
îmbăierând, pe drumu-şi purcesă. Aşe, el 
uneori de bună inimă şi de izbândă 
cântând, iară alteori de lucrul şi singele 
ce făcusă gândind şi mărgând, de- 
alăturea drumului un iepure sări. 
Oşteanul, bunătăţii calului bizuindu-să, 
precum pe iepure ca şi pe cioban, în 
suliţă va lua socoti (ce cine alege oasele, 
peştele cât de mare poate mânca, iară 
oasele nealegând, piticul cât de mic spre 
înecarea grumadzilor destul ieste). Şi 
aşe, cu suliţa buărată pre bietul iepure în 
goană luă, şi acmu din cal pre iepure 



biruind şi în clipală iepurile agiungând, 
când de când în suliţă îl va ridica să 
chibzuia. Iepurile, într-atâta de mare a 
vieţii primejdie vădzindu-să şi precum 
firea mai multa-l agiutori a nu putea 
cunoscându-să, la obiciuitul meşterşugu- 
şi alergă, şi aşe, cu multe şuvăituri şi 
cohâieturi spre nişte locuri măluroase şi 
ţărmuroase a fugi luă. Oşteanul, ochii în 
dosul iepurelui întinşi şi înfipţi având, de 
a locului răutate şi de primejdiia viitoare 
nici grijă, nici pază avea. Şi aşe, în 
răpegiunea calului asupra a unui mal 
înalt sosind, nici vreme de chivernisală, 
nici loc de fereală mai putu avea, ce în 
mişelos chip din ţărmurile malului fără 
aripi zbură, şi din călăreţ alergătoriu, 
dobitoc fără aripi zburătoriu să făcu, până 
când greuimea firească, răpegiunea şi 
iuşurimea meşterşugească biruind, cu 
capul în gios, ca cum nu poftiia, în fundul 
pohârniturii, ca cum nu vrea, asupra 
colţiroase şi simceloase pietri, ca cum nu 
să gândiia şi ca vai de capul lui, cădzu; 



unde os prin os pătrundzindu-şi şi 
mădular prin mădular zdrobindu-şi cu 
groaznică şi straşnică moarte, ceia ce i 
să cădea izbândă şi ceia ce-l aştepta 
dreaptă osindă îşi luă ". După povestea şi 
pilda aceasta, Brehnacea iarăşi cuvântul 
carile începuse la sfârşit a-l duce apucă: 
„Aşedară, în lume lucrurile tâmplătoare 
celor ce rădăcina şi pricina dintâi 
necunoscută le ieste, precum toate fără 
chivernisala cuiva şi fără nici o pricină a 
cădea şi a să tâmpla să par. însă fietece 
de a sa hirişă şi adevărată dintâi pricină 
nu să lipseşte şi fietecui ceia ce i să cade 
tâmplare, de hulă sau de laudă, de 
fericire sau bezcisnicie fără greş vine. 

De care lucru, aievea ieste, că 
adunările dinceput drepte şi adevărate 
pricini să nu fie avut, ce numai pentru 
deşartă şi înfiată slava numelui şi pentru 
ca să să dzică, iată că tot capul ni s-au 
plecat şi tot genunchiul ni s-au închinat, 
aceste ale lumii răscoale au pricinit. 



Deci pentru izbânda a voii în părere 
începute, a multora multă asupreală şi 
mare înăduşală să face, carea fără plată 
şi osindă, precum nu va rămânea, fără 
prepus ieste (că suspinele drepte 
ceriurile pătrund şi lacrămile obidite 
chentrul pământului potricălesc şi singele 
vărsat cărbune ardzătoriu şi foc 
pârjolitoriu să face). Carile la vremea sa 
izbânda şi osinda îşi gătesc, de carile 
asupritoriul a scăpa şi năcăjitoriul a să 
apăra preste fire şi peste putinţă ieste. 

lată, fraţilor, izbânda la usă, iată, 
priietinilor, plata în casă şi răsplata în cap 
ne-au sosit. Au nu Vulturul, monarh a 
toată zburătoarea a fi poftind, batgiocura 
tuturor lighioilor ne-am făcut? Prodromul 
acestii urâcioase vesti încă de demult 
Liliacul era, carile cu cuvântul şi cu lucrul 
în mijlocul a tottheatrul şi denaintea a tot 
ochiul biruinţa au dobândit. Aşijderea, 
acmu, micele acestea musculiţă 



dreptatea cât să fie de vârtoasă, umilinţa 
cât să fie de înaltă şi mândriia cât să fie 
de plecată şi de înfiată frumos ne arătară. 
Au nu în cartea Vulpei fumul pojarului 
acestuia mirosiia? Şi încă altele mai rele 
şi mai cumplite a vini prin neştiinţă 
prorociia (că tot prorocul, adevărat în 
dzisă negândit, în cuvânt nealcătuit şi în 
ieşirea lucrului nesmintit ieste). De vreme 
ce adevărate cuvintele Liliacul să 
pomenim ne învăţa, şi precum decât 
Cămila mai mare Filul şi decât zimbrul 
mai iute Inorogul a fi aminte ne aducea. 
Acestea toate atuncea de batgiocură şi în 
samă nebăgate să avea, iară acmu iată 
că piatră după piatră a să pohârni şi val 
după val a ne lovi şi a ne năbuşi au 
început. Pentru aceasta dară, de mă viţi 
asculta, sfatul bătrâneţelor mele ieste 
acesta: Liliacul precum s-au aşedzat să 
nu-l mai clătim. Pe Vidră în gârle, unde 
să află, cu hrană si cu alte trebuitoare să 
o chivernisim. 



A muştelor prieteşugul şi frăţiia, iară 
nu vrăjmăşiia şi veciniia, să poftim. 

Filul şi Inorogul, cât în putinţă va fi, 
precum cu dobitoacele amestec nu avem, 
a-i înştiinţa să silim şi după înştiinţare 
adevărul lucrului să si urmedze. De ciia, 
unde ar pofti a lăcui şi în ce chip ar vrea a 
vieţui în ceva împotrivnici să nu ne 
arătăm, ce noi penele noastre să 
ciuciulim, iară dobitoacele, cum vor 
putea, perii să-şi lingă şi să-şi 
netedzască (că cine gardul strein trece şi 
în pomul altuia să suie, la întors gardul 
zid şi la mâncare poama piatră i să face). 
Căci amintrilea, toate, a tuturor 
dobitoacelor supuse dosede şi asuprele, 
de nu Filul, Inorogul, de nu Inorogul, altul 
ca Inorogul, asupra noastră cu vreme va 
să le izbândească şi tot suspinul cu 
osânda sa va să ne găsască. Şi mai 
vârtos Inorogul grijliv pentru noi fiind, 
nuărul mic repede ploaia va să ne 
trimată, din carea nu numai penele, şi 



aripile, ce aşeşi şi cuiburile de prin 
copaci şi bortele de prin stinci a ne scuti 
şi uscate a ne feri vrednice nu vor fi (pre 
slab să nu gonim, că mai tare l-om face, 
pre fricos să nu spăriem, că mai îndrăzneţ 
să va întoarce). Acestea, o priietinilor, de 
la mine; iară voi de la voi ce poftiţi arătaţi 
şi ce vi-i voia lucraţi şi, veri aşe, veri aşe, 
în cea mai de apoi cuvintele mele din 
minte nu scoateţi". Pilda, cuvântul si 
sfatul Brehnacii, macară că mărgăritariul 
curat la aurul nespurcat şi pietrile scumpe 
frumos cu aur alcătuite era, însă (la inima 
împietrită şi pizmătoare nu cuvântul, nu 
învăţătura, ce pedeapsa şi pătimirea, ca 
la dobitoace în ceva a spori şi a o domoli 
poate). în care chip, Corbul cu 
Cucunozul, măcar că lucrul adevărului 
cum şi în ce fel merge bine cunoştea, 
însă povăţuind pizma şi urmând pofta, 
vechiul cuvânt pliniia (cel bun vădzu, 
pricep şi laud, dară cel rău voiu şi 
urmădz), şi aşe Corbul, urmele relii pofte 
călcând, a cheltuielior pagube, a 



osteninţilorîn zădar şi a cinstei numelui 
scădere simţind, de începutul vivoros 
gând a să părăsi nu putu, ce toate 
tâmplările împotrivă, într-alt chip spre 
bine şi după a sa poftă le tâlcuia şi le 
primeniia. Carile într-acesta chip 
Brehnacii răspunsă: „întâi pilda ce ai 
spus, apoi sfatul carile ai dat foarte bine 
le-am înţeles. Ce pilda ieste a 
disidemonii/ iară sfatul ieste a 
micropsihiii, carile în toată monarhiia 
noastră loc şi cinste a avea nu pot. De 
unde, nici la una, nici la alta uitându-ne, 
mai mult zdrobirea cuvintelor a face nici 
ne trebuie, nici ni să cade. Iară cât ieste 
despre partea lucrului ce s-au tâmplat, 
nici a împăratului nostru în cinstea 
numelui vreo scădere, nici monarhiii 
noastre vreo pagubă s-au făcut sau să va 
face. Ce muştele, neam obraznic fiind, a 
sa hirişă mojicie cu şederea la masă 
nechemate ş-au arătat. Deci precum 
dulăii, coteii şi mâţele din fărămuşile 
mesii stăpânilor să hrănesc, aşe şi 



calicios şi obraznic feliul acesta din 
lăturile vaselor noastre viaţa de-şi vor 
sprijeni, de divă ieste? Cătră aceasta, 
împăratului nostru dinceput nu pentru 
muştele zburătoare, ce pentru păşirile cu 
pene, cu oaă şi în aer vieţuitoare sfatul i- 
au fost, ca pre unul singur monarh 
stăpânitoriu şi oblăduitoriu să ştie. Iară 
pre aceste spurcăciuni în numărul 
zburătoarelor sale a le numi, de nu să va 
milostivi, din slava cinstii mărimei sale ce 
i s-au scădzut? Muştele dar, ca nişte 
lighioi spurcate, mojicoase şi în samă 
nebăgate, lasă-le să îmbie. 

Iară noi, de lucrul început apucîndune, 
la sfârşit a-l duce nevoitori să fim, pre 
carile în curândă vreme a-l videa bună şi 
fără prepus nedejde avem, de vreme ce, 
iată, hirograful tuturor în mânule noastre 
ieste, în carile nu numai iscăliturile cu 
numerile, ce şi inimile cu sufletele li să 
cuprind, din carele nici a să întoarce, nici 
a să căi pot (că decât cuvântul dat, alte 



mai tari şi mai vârtoase legături a fi nu 
poate, însă la cei a cinstei cuvântului 
cunoscători). Iară amintrilea, cu a noastră 
linevire, lucrul într-altchip de s-ar tâmpla, 
atuncea cu bună samă truda în deşert, 
cheltuială în pagubă şi a cinstei numelui 
betejire ar urma. Pentru care lucru, pentru 
ca lauda adevărată şi odihna fericâtă a 
dobândi să putem, cele isprăvite a întări, 
cele neisprăvite ca să le săvârşim şi să le 
isprăvim a sili trebuie. Acmu, dară, tot 
temeiul lucrului într-aceasta au rămas, ca 
Lupul la bârlogul său neclătit să să 
păzască, Filul în giur, împregiurcu 
hendec, după obiceiu, să sa încungiure şi 
să să închidză, Inorogul prin munţi, cu tot 
feliul de măiestrii şi de vânători la mână a 
să aduce să nevoim. Şi aşe, acestea spre 
alalte săvârşindu-să, iată că toată odihna 
vecinică fără prepus vom dobândi şi în 
urmă alt gând împotrivă, de tulburare şi 
de neaşedzare, nu va mai rămânea 1". 

Acestea a Corbului, Cucunozul, 



Pardosul, Râsul şi alalte mai toate, carile 
cu sângele fierbinte maţile a-şi răcori ştiu, 
adeveriia. 



Partea a cincea 



Aşedară Corbul, din sentenţia ce 
dedese nemutat şi de mare pizmă în tot 
cuvântul adevărului neînduplecat stând, 
cu totdeadinsul de goana şi vânătoarea 
celor nesupuse dobitoace să apucă (că 
pizma îndelungată calului sirep şi 
nedomolit să asamănă, carile pentru ca 
pe cel de pe dânsul să lepede, întâi pe 
sine de mal să surupă). Deci cătră dulăii 
de casă, Şoimul, ogarâi şi coteii trimasă, 
poruncă ca aceasta dându-le, ca nici un 
munte înalt şi nici o vale adâncă 
necercată şi nescuciurată să nu lasă şi 
pentru ca în măiestrii le întinse pre Inorog 
să aducă în tot chipul, să silească. Iară 
amintrilea, slujba şi porunca de n-or 
cumva plini (clonţul Corbului, precum în 
cele streine, aşe în cele ale sale a 
ciocăni ştie şi jiganiia carea puii din trup 
a-şi lepăda nu să milostiveşte, au cătră 
priietin şi tovarăş dreptatea va putea 



ţinea). 



Acestea aşe, după poruncă, în toate 
părţile să împrăştiiară şi prin vârvurile 
munţilor şi prin fundurile râpilor nici un 
loc necălcat, necutreierat şi neadulmăcat 
nu lăsară. Inorogul, în primejdiia ce să 
află vădzind şi încă câte îl aşteaptă 
socotind, deodată în simceaoa a unui 
munte aşe de înalt să sui, cât nu jiganie 
îmblătoare a să sui, ce nici pasire 
zburătoare locul unde sta a privi peste 
putinţă era. Căci la suişul muntelui una 
era potica, şi aceia strâmptă şi şuvăită 
foarte, carea în pleşea muntelui prea cu 
lesne închidzindu-să, pre aiurea de suit 
alt drum şi-altă cale nici era, nici să afla. 
Iară în vârvul muntelui locul în chipul unii 
poiene câtva în lung şi în lat să lăţiia şi să 
deschidea, unde ape dulci şi răci 
curătoare, ierbi şi păşuni în fel de fel 
crescătoare şi pomi cu livedzi de toată 
poama roditoare şi grădini cu flori în tot 
chipul de frumoase şi de tot mirosul 



mângâios purtătoare era. In loc ca acesta 
Inorogul vieţuind, măcar că în tot feliul de 
desfătări şi de îndămânări să afla, însă 
(inimii închise şi de grijă cuprinse tot 
dulcele amar şi tot largul strâmt îi ieste). 
Şoimul, câteodată peste munţi înălţindu- 
să, locul, potica şi închisoarea ei cum şi 
în ce chip ieste videa, însă pre Inorog 
undeva macară nu zăriia. Căci Inorogul 
preste toată dzua supt deasă umbra 
pomilor aciuându-să şi la un loc neclătit 
aşedzindu-să, noaptea numai la locurile 
păşunii ducându-să şi câteodală şi la 
prundiş din munte în ses coborându-să, 
până în dzuă iarăşi la locul aciuării sale 
să afla. 

într-acesta chip, Inorogul câtăva vreme 
strâmtă şi pustnică viaţă ducând, şi nu în 
silţele, ce aşeşi nici în viderile sau 
audzirile gonaşilor cădzind, coteii de 
cehnit, ogarii de scâncit, dulăii de brehăit 
şi Şoimul de piuit amurţisă şi, din toate 
puterile obosindu-să, a vânătorii toată 



nedejdea pierdusă. De care lucru prin 
scrisori Corbului şi altor sfetnici ştire 
făcură, precum vânătoarea Inorogului 
nenedejduită ieste şi, de ieste cu putinţă, 
alt chip de chivernisală să afle şi spre 
aceia a să a nevoi să nu să îngaime, că 
într-acesta chip lucrul de va rămânea, 
sfârşitul cu multă trudă şi cu mare 
primejdie a nu fi nu poate. Veşti ca 
acestea Corbul audzind, cu mare urgie 
să înfocă şi cu grele şi aspre cuvinte 
răspunsul le dede, de lenevire şi de 
nenevoinţă tare vinuindu-i. Aşijderea, de 
acmu înainte îngăimele ca acestea de vor 
mai pomeni şi lucrul după poruncă de nu 
vor plini, cu pedeapsă de moarte 
lăudându-li-să, precum ci şi după dânşii 
semenţiia lor în urgiia şi scârba 
împărătească în veci vor rămânea le 
dzicea. Şoimul şi alalţi împreună cu 
dânsul răspuns ca acesta luând, nu puţin 
să întristară (căci crăncăitul Corbului 
aspru şi spre răi chedzi tuturor păşirilor şi 
dobitoacelor să vede şi ieste). De care 



lucru, cum vor face şi cum vor drege sta 
de să mira. Că de o parte, urgiia Corbului 
tare îi spăimânta, iară de altă parte, 
greutatea lucrului peste putinţa lor îi 
împresura. 

Şi aşe, cu toţii la un loc să să adune, 
ca pentru nevoia ce le sta asupră, sfat de 
obşte să facă, dzi şi soroc îşi pusără. 
Deci după dzua pusă, la locul însămnat 
cu toţii adunându-să, după ce multe 
cuvinte şi în ciur şi în dârmoiu cernute şi 
zbătute la mijloc pusără, cu toţii sufletele 
să-şi piardză, iară trupurile şi viaţa să-şi 
agonisască aleasără. Adecă sămn de 
pace şi giurământde prieteşug Inorogului 
să trimaţă, şi la cuvânt prietenesc şi fără 
vicleşug ca cum l-ar chema, din vârvul 
muntelui, la gura poticăi, în marginea 
apii, carea pe acolea trecea, să-l 
coboară. Căci pe supt poalele muntelui şi 
pre lângă gura poticăi o apă mare şi 
câtva de lată curea, unde ei socotiia că, 
Inorogul de să va coborî, despre 



strâmptoare ei îl vor lua. Iară dinainte apa 
îl ocoleşte, din dreapta şi din stânga 
malurile cu mreji şi cu silţe avea 
împănate şi ce ieste temeiul a toată 
fărălegea, cu giurământul tot vicleşugul 
căptuşit şi acoperit având, precum loc de 
şuvăit şi parte de năzuit nu va mai avea, 
nedejduia (că giurământul între muritori 
apa curăţiii fiind, vinul şi veninul fărălegii 
s-au făcut, carile întâi dulce îmbată, apoi 
amar otrăveşte şi îneacă). Aceste 
blăstămate şi fără de lege sfaturi după ce 
cu toţii de bune le aflară şi de folos a fi le 
aşedzară, altă rădăcină supt roata carului 
şi altoţapocîn copita calului li să arătă. 
Căci Şoimul întracesta chip dzisă:"Bine 
că noi lucrurile la această cale am pus, 
dară cine să va putea afla carile la locul 
unde Inorogul lăcuieşte a să urca să 
poată? Şi aceste cuvinte de miiere 
amestecate cu fiiere cine i le va povesti? 
Şi giurământul nostru cel frământat cu 
zăhar şi dospit cu toapsăc amar cine i-l 
va da?" Cu toţii, de tot sfatul uimiţi şi de 



totînştiinţatul lipsiţi, tăcură şi ce să 
răspundză cuvânt macară nu avură (că 
când socoteala asupra răutăţii ieste 
întemeiată, atuncea nu numai ascunsul 
inimii năcăjindu-să să pedepseşte, ce tot 
lucrul împotriva dreptăţii pus aspru şi 
groznic să iveşte). Şi aşe, cu toţii în 
labirinthul neaflării şi în rătăcirea 
nenemeririi ar fi rămas, de nu în munţi pre 
aceia vreme jiganiia carea Hameleon să 
cheamă s-ar fi aflat (că precum în tot 
adevărul organul dreptăţii, aşe în toată 
minciuna organul strimbătăţii a lipsi nu 
poate), a căruia fire în toate feţele a să 
schimba, precum să fie, mai denainte s- 
au pomenit. Acesta dară macară că la 
putinţa trupului mai mult decât un 
şoarece nu era, însă în puterea a învoinţii 
a tot răul decât un balaur mai putincios 
era. Şi măcar că la sfat nechemat viind şi 
la cuvânt neîntrebat răspundzind, precum 
el lucrul acesta a-l săvârşi şi slujbă ca 
aceasta a plini va putea, dzisă. Aşijderea, 
câteva mijloce spre a lucrului lesnire 



precum va afla, cu multe linguşituri, tare 
să făgăduiia. Iară povestea 
Hameleonului într-acesta chip era: 
odinăoară, Hameleonul, prin prundişul 
apei aceiia îmblând, apa poate fi Nilul 
era, căci din apă un crocodil mare 
groznic ieşind, pre becisnicul Hameleon, 
pentru că să-l înghiţă, în fălci îl luă. 
Hameleonul, măcar că în faţa a tuturor 
gonţilor să schimbă, ce în cevaşi macară 
a-şi folosi nu putu (căci la viderea ochilor 
toate simţirile şi chitelele să încuie). Aşe, 
fără veste el în vrăjmaşi colţii crocodilului 
aflându-să, nu numai schimbările şi 
mutările, ce aşeşi şi pre sine cine şi ce să 
fie să uită. însă biftuirea crocodilului 
norocul Hameleonului fu, carea vreme 
spre ascultarea lângedii rugăminte îi 
dede. Hameleonul, dară, cu mare 
umilinţă şi ca cel ce moartea în ochi îşi 
vede, din toată nevoinţa şi cu toată jelea 
rugându-să, dzicea: „O, domnul şi 
stăpânul mieu, o, pricina morţii şi vieţii 



mele, o, puternicule puternicilor şi 
biruitoriul biruitorilor, până a nu mă face 
strâmte printre colţii tăi, spre plecatele şi 
ticăloase cuvintele mele audzul îţi pleacă 
(că nu atâta hrana mâniia foamei 
potoleşte, pre cât rugămintea cu 
plecăciune tăriia vrăjmăşiii înfrânge; şi de 
multe ori ce simceaoa suleţii n-au 
pătruns, cuvântul umilit au domolit)". 
Crocodilul, a-l zdrumica fălcile oprindu-şi, 
ce i-arfi cuvântul îl întrebă. Hameleonul 
dzisă: „(Uscăciunea posmagului spre 
potolirea foamei, iară nu spre 
dezmierdarea mesii să găteşte), de care 
lucru a dzice îndrăznesc că din fărâmiia 
mică ca mine mai vârtos în vreme de 
saţiu ca acesta, ce folos sau desfătare 
aşe mare a simţi vii putea, şi crede-mă, 
domnul mieu milostiv, că din uscate şi 
zvântate oscioarele mele, fără numai 
scorneala greţii plinului stomah altă ceva 
a ieşi nu poate. Deci în firea crocodilului 
de ieste vreo milă, acmu în micşorimea şi 
mieşelimea mea să arete. Iară eu, robul 



stăpânului şi cruţătoriului mieu, giuruiesc 
ca preste puţine dzile şi în curândă 
vreme, un vânat mare, gras şi frumos 
agonisind să-i aduc, carile, oricât de 
mare şi vrăjmaşă foame ai avea, a o 
potoli şi a o sătura să poată, şi oricât de 
flămând stomahul t-arfi, de biv si de saţiu 
a-l sătura şi a-l împlea destul să fie. Iară 
cuvântul făgăduit cu lucrul de nu voi 
isprăvi, stăpânul mieu milostiv bine ştie 
că viaţa mea în prund şi lăcaşul mieu 
lângă apă ieste, pentru care lucru, 
oricând ar vrea şi ar pofti, de nu masă 
îndestulită, iară gustare frundzerită tot voi 
fi". Crocodilul, şi sătul într-acea vreme şi 
lacom pre altă vreme, pentru găina de 
mâne oul de astădzi lăsă şi tare cuvintele 
şi giuruitele Hameleonului poftorind, într- 
alt chip de va fi sau alte pricini de va 
pune tare îl îngroziia şi în fel de fel de 
munci şi de pedepse i să lăuda. Şi aşeşi, 
precum întâi limba cea lungă îi va 
zmulge, apoi toate mădularile fără de 
nice o milă îi va zdrobi, dzicea. 



La Hameleon de lungimea limbii ce 
are lucru de mirat ieste, pentru a cui fire 
întâi a povesti puţintel zăbăvindu-ne, apoi 
iarăşi la cuvântul nostru ne vom întoarce. 
Această jiganie în părţile calde să naşte 
şi mai vârtos cei mari la Barbaria, dară 
mai mici şi la Zmir, în Asia, să află. 
Chipul decât altor jigănii mai mult 
broaştei să asamănă, numai capul 
spinticătura gurii peştelui ce-i dzic 
lacherda să răduce. Grumadzi n-are, gura 
multspinticată şi până la umere agiunge, 
căci, ca şi peştele, grumadzi n-are, ce 
capul cu spinarea la un loc i să ţine. De 
la cap până la coadă spinarea ca a 
porcului grebănoasă şi gârbovă-i ieste. 
Peste tot trupul păr sau altfelu de piiele 
nu are, ce în chipul sagriului soldzi 
mănunţei şi în vârv ascuţiţei are. La ochi 
albuşuri în giurul împregiurul luminii ca 
alte jigănii nu are, ce pre unde ar fi să fie 
albuşul ochiului, iarăşi soldzişori ca şi 
peste tot trupul are, numai mai mănunţei; 



tot ochiul în chipul movieliţii din melciuri 
afară ca a broascăi ies şi de la rădăcină 
în sus, de ce mărg, să ascut, iară în 
vârvul ascuţiturii lumina ochiului cât un 
grăunţ de mac gălbinind să vede. Când 
într-o parte şi într-alta va să caute, nu 
capul, ce melciurile ochilor îşi întoarce, 
cu carile în toate părţile slobod caută. 
Picioare are patru, însă cele denainte la 
braţ cu a moimâţei îşi samănă; degete 
cinci şi lungşoare are, şi, când cu palma 
prinde ceva, între doaă şi între trii degete 
palma i să închide şi să deschide, de o 
parte degetul cel mare şi cu cel de lângă 
dânsul puind, iară de altă parte alalte trii 
rămâind. Coada câta şoarecilor celor 
mari ieste de lungă, cu carea nu mai 
puţin decât cu mânule prinde ce ar fi de 
prins, căci când va să să suie său să 
coboare pre varga supţi re, precum cu 
brâncele apucă, aşe şi coada în giur 
împregiurîşi împleticeşte, ca din mâni de 
s-ar scăpa, de coadă spândzurat 
rămâind, iarăşi a să apuca să poată. 



Limba nu mai scurtă decât coada îi ieste, 
încă poate şi mai lungă să-i fie. Iară în 
vârvul limbii din fire aşe ieste dăruit, ca 
cum cleiu sau vâsc ar avea. Deci de 
departe şi totdeodată limba scoţindu-şi, o 
lungeşte şi pre care muscă a lovi s-ar 
tâmpla, îndată pre limbă-i încleită 
rămâne, de unde nicicum a să mai dizlipi 
sau a mai scăpa mai poate. In toată viaţa 
lui ceva a mânca nu s-au vădzut, ce 
hrana aierul şi văzduhul îi ieste. Căci 
Hameleonul pre carile a videa ni s-au 
tâmplat prin vremea a unui an în cuşcă 
închis, fără mâncare şi fără băutură au 
trăit. A căruia moarte nu de altă, ce de 
nesufereala gerului s-au tâmplat. Iară 
când prindea muştele, precum s-au dzis, 
nu pentru hrana, ce pentru gioaca le 
prindea, şi dacă le înghiţiia, îndatăşi pre 
gios le lepăda, nicicum musca betejind, 
căci musca, dacă cădea, cu picioarele 
mişca şi, multe dintr-însele 
dezmetecindusă, iarăşi zbura. Alt glas 
sau cântec nu are, fără numai ca un 



foaie, de văzduh împlându-să, când să 
răzsuflă, ca foalele când să răzsuflă, 
coşul îi răzsună. Cea din fire floare îi 
ieste albă cu negru picată, precum sint 
soldzii costrăşului. Iară amintrilea, ori în 
ce felu de floare va, într-aceia să poate 
schimba. Deci, când să mânie să face 
verde, când să întristă să face negru, iară 
când să veseleşte, roşiu cu galbăn 
amestecat să face. Aşijderea şi fără 
pricină în totfeliul de feţe să schimbă, 
iară mai vârtos în floarea ce-i stă 
denainte, hiriş într-aceia să mută. 

Pricina aceştii puteri ce are, adecă din 
nemică flori şi feţe în divuri, în chipuri a-şi 
agonisi mulţi în multe chipuri a o arăta să 
nevoiesc, însă, pre cât noi sama a-i lua 
am putut, ieste aceasta: Grăunţele cele 
mănunţele carile în chipul sagriului peste 
piieleîi sint fietecarile din patru părţi, în 
patru feţe ieste din fire văpsit, adecă alb, 
negru, roşiu şi albastru în floarea ceriului, 
carile sint văpsele din fire stătătoare. 



Deci, când va să să facă negru, toţi 
soldzişorii cu partea cea neagră în sus îi 
întoarce; aşijderea când va să să facă 
roşiu, alalte dedesupt ascundzind, partea 
soldzişorilorcea roşie deasupra scoate, 
şi aşe la alalte face. Căci toţi soldzii lui 
sint rătunzi şi în chipul sferii prin piiele i 
să întorc şi precum îi ieste voia îi mută. 
Aşijderea, când va să să mute într-alte 
feţe, feţele soldzilor amestecă şi, în chipul 
zugravilor, din câteva flori amestecate 
altă floare scorneşte. Deci pentru firea şi 
chipul Hameleonului atâta destul fiind, la 
cuvântul nostru să ne întoarcem. 

Aşe, Hameleonul, supt groaza datului 
cuvânt cătră crocodil (precum mai sus s- 
au pomenit) legat şi strâns fiind şi pentru 
voroava Inorogului audzind, îndată socoti 
că din doaă lucruri unul tot va putea 
isprăvi, unul, că el la trup mic şi la suit şi 
la coborât sprintin fiind, pre fietecare 
strâmptori a încăpea şi oriunde Inorogul 
ar fi a să urca va putea. Deci Inorogul, 



după viclene giurământurile ce va să-i 
dea domirindu-să, să va încredinţa şi la 
marginea apii în prund de să va coborî şi 
dulăii de-l vor putea vâna, precum mare 
slujbă cătră Corb şi cătră toţi mare 
prieteşug au făcut să va arăta, care slujbă 
fără nedejdea a mare şi îndestulită plată 
nu era. Iară altul, ca de nu vor putea 
dulăii pre Inorog stăpâni (căci vicleana 
jiganie şi aceasta ştiia, că Inorogul nu 
puţină iuţime în picioare are) şi de le va 
cumva din gură-li scăpa, alt loc de 
năzuinţă nu poate să aibă, fără numai cu 
înotatul apii, de vreme ce toate 
strâmptorile şi poticile acmu închise şi 
păzite fiind. Şi aşe, vânatul în apă 
crocodilului să arete socotiia şi cu a 
Inorogului nevinovăţie el din vina robiii să 
scape, gândiia. 

în scurt, sau Corbului spurcată slujbă, 
sau crocodilului cruntă plată cu a 
Inorogului curăţie să facă tare năvrăpiia. 
Cu care mijloc, pricină a i să da vădzind, 



de lucru spurcat şi scărăndăvicios ca 
acesta să apucă, ca el, organul fărălegii, 
vasul otrăvii, lingura vrăjbii, tocul 
minciunilor, silţa amăgelii, cursa 
vicleşugului, văpsala strâmbătăţii şi 
vândzitoriul dreptăţii să să facă priimi (că 
răutatea în neam mostenindu-să, în care 
chipuri să să ijdărască nu cearcă, ce unul 
sfârşitul răutăţii ieste, ca împotriva binelui 
să facă ce ar face, carile nici împotriva a 
cărui bine, nici cu care chip de răutate să 
slujeşte caută). Şi încă mai vârtos 
fărălege peste fărălege şi răutate peste 
răutate a grămădi nu să siia, de vreme ce 
nu numai de binefacerile carile de la 
Inorog vădzusă uita, ce încă pentru bine 
cu rău a-i răsplăti (jiganiia carea bine nici 
a face, nici a grăi, nici a pomeni au 
învăţat) să ispitiia şi să nevoia. Că 
odinioară Hameleonul putred şi otrăvit 
aerul (carile Sam să cheamă) înghiţind, 
de carile lovit şi topiscat, acmu celea mai 
de pre urmă duhuri trăgea, a căruia 
patimă Inorogul vădzind, să milostivi (că 



inima milostivă cu cel ce-l doare o doare 
şi cu cel pătimaş împreună pătimeşte) şi 
cornul cel ce a toată fire de binefăcătoriu 
ieste, spre putred şi acmu mai împuţit 
trupul Hameleonului îşi întinsăsă, cu a 
căruia umedzală, topsăcos aerul carile 
prin tot trupul lăţit şi împrăştiiatîi era, 
spălând şi toată putregiunea curăţindu-i- 
o, iarăşi la viaţă l-au întors. Ce jiganiia 
spurcată, încă de demult în şcoala 
Camilopardalului ithica ascultând, a lui 
titul carile deasupra porţii scris ieste 
poate fi învăţase. Carile într-acesta chip 
să citeşte: (Până când cineva pre cel al 
său de bine făcătoriu vede, datoriia 
acelui făcut bine în cunoştiinţa inimii 
stidire şi patimă îi aduce, carea pururea 
supt legătura datoriii îl strânge. Deci 
pentru bine cu bine a răsplăti a celor 
putincioşi şi fricoşi lucru ieste; aşijderea, 
pentru rău cu bine a răsplăti a celor ăa 
celorî fricoşi şi norocoşi faptă ieste. Iară a 
celor înţelepţi politici chivernisală ieste ca 
nici în frica fricosului să cadză, nici 



norocul nărocosului să ispitească, ce sau 
pentru binele mare, răul prea mare 
făcând, altă dată undeva a-l timpina 
macară să nu priimască, şi aşe, în faţă 
necăutându-i, de supt legătura 
datorii/ binelui, carea ruşine şi stidire îi 
aducea, să scape, sau a pricini neputând, 
de la alţii pricina morţii să-i aştepte, ca 
dintre vii ieşind, precum datornicul i-au 
lipsit să ştie, şi aşe, şi din patima ştiinţii 
inimii odihnit să rămâie). Aşedară, 
Hameleonul în tot chipul răul Inorogului şi 
binele şi folosul său a fi alegând şi în 
moartea lui viaţa sa alcătuind, cătră mai 
sus pomenitele jiganii precum această 
slujbă le va sluji să apucă. A răului răul 
cuvânt tuturor răilor bun şi plăcut fu (că 
toată inima rea a toată răutatea deschisă 
gazdă şi lascăvă ospătătoare ieste). 

Deci cu toţii îndată multe şi fel de 
feliuri de feţe Hameleonului giuruind şi 
munţi de aur cu pietri de anthraxă 
lacomului făgăduind, cuvântul la faptă de 



va aduce, precum îi vor da, dzicea. Şi mai 
multă vreme zăbăvii nedând, o carte 
scrisără, în carea mai multe laţuri decât 
slove şi mai multe suleţe şi sule decât 
oxii şi varii spre nevinovată viaţa 
Inorogului să găta, în carea acestea să 
cuprindea: 

„Şoimul, ogarâi, dulăii şi coteii, 
Inorogului, slăvitului, sănătate! lată, pre al 
vostru şi al nostru priietin cătră voi 
trimetem, carile cartea noastră dând, 
alalte câte din rost ar dzice credinţă să 
aibă, poftim, căci nu a lui, ce a noastre 
cuvinte îţi aduce. Aşijderea, în ştire facem 
că de vreme ce tot dobitocul într-un gând 
şi într-o inimă pe Strutocamilă şie epitrop 
au ales şi l-au priimit şi siloghismul 
Corbului neclătit şi nedespărţit a fi, a 
tuturor zapisul şi iscăliturile adeveresc. 
Rămâne lucrul ca şi tu dintr-alte 
dobitoace răzleţit şi rătăcâtsă nu fii, ce cu 
alalte într-un staul şi într-o petrecere să te 
întorci. De care lucru, noi prietineşte a te 



sfătui îndrăznim şi în frica ascunsului 
inimii spre binele şi folosul vostru vă 
îndemnăm. Deci, de-ţi va fi voia, precum 
şi a noastră ieste şi pofteşte, din munţi 
coborându-te, la locul unde şi noi a vini 
putem, vino, ca acolea mai pre larg, faţă 
cătră faţă, voroavă a avea să putem. Nici 
alt gând sau altă socoteală în gând să-ţi 
între, căci, pre numele cerescului Vultur 
şi pre tăriia stelescului Leu, în tot 
adevărul ne giurăm că în inima noastră 
gând rău şi viclean nu ieste. Aşe Vulturul 
cu blândeţe şi Leul cu milă să ne fie, cât 
gândim, vom sau facem ceva rău asupra 
voastră. Şi cu acestea cum mai curând 
răspunsului să ne învrednicim rugăm." 
într-acesta chip cartea scrisă şi pecetluită 
în mâna Hameleonului o dederă, carile 
luând-o, nu numai cu brâncele şi cu 
labele, ce şi cu coada şi cu pântecele 
târiindu-să şi urcându-să, la munte a să 
sui începu. Deci, după multe nevoi şi 
nevoinţe, dacă la locul unde Inorogul 
lăcuia agiunsă, cu căneşti cucirituri şi 



hulpeşti măgulituri înainte-i i să arătă: 
„Bucură-te, domnul şi izbăvitoriul mieu," 
dzicându-i. Inorogul: „De unde te luaşi, 
jiganie dobitocită şi dobitoc jigăniit, dzisă, 
şi de ieste în gura ta veste de bucurie şi 
în inima ta gând de adevericiune, toate 
bune, adevărate si fericite sint". 
Răspunsă Hameleonul: „Trăiască 
domnul mieu milostiv într-ai mulţi şi buni 
şi toată nepriietina minte de ascuţită 
simceaoa cornului stăpânului mieu 
nepătrunsă să nu scape şi tot 
împotrivnicul prav şi pulbere supt talpele 
împăratului mieu să să faca". Şi cu 
acestea scoţind cartea, cu multă 
plecăciune în mână i-o dede. Inorogul, 
cartea dacă citi şi celea ce într-însă să 
cuprindea dacă pre amăruntul înţăleasă, 
cătră Hameleon dzisă: („Precum rana 
veche şi adâncă pre lesne a să tămădui, 
aşe şi încă mai mult neprieteşugul şi 
vrăjmăşiia de mulţi ani în curândă vreme 
a să uita şi de la inimă a să lepăda prea 
cu anevoie lucru ieste), însă (precum la 



rana rea şi grea mehlemul şi leacul de să 
şi află, că fără leac numai moartea la 
muritori ieste, ce sămnul grozav locul 
odânăoară betejit învaţă, aşe şi 
nepriietinul vechiu şi vrăjmaş, de s-arşi 
face priietin, însă pătimirile mai denainte 
trecute şi simţite a faptei nepriietinului 
pururea împungătoare şi de pomenirea 
cu dosadă aducătoare rămân). De care 
lucru, măcar că doftoriia boalei aceştiia 
nenedejduită ieste, însă de vreme ce întâi 
ei plecători spre pace şi poftitori de 
prieteşug s-au arătat (nici pacea a goni a 
celui cu socoteală, nici în viaţă pizma a 
ţinea şi vrăjmăşiia a urma a înţeleptului 
lucru ieste), şi măcar că nici slovele 
credinţă, nici cuvintele adeverinţă a avea 
pot, însă (prostimea şi hirişiia inimii 
asupra adevărului stăruită, adese şi mai 
totdeauna ascunse şi căptuşite 
vicleşugurile şi măguliturile isteţilor au 
biruit). De care lucru, prin carte mai mult 
ceva a scrie neavând, din rost Şoimului 



de la mine sănătate îi vii pofti, şi precum 
pofta ce pofteşte de la noi învoită şi 
priimită ieste îi vei spune, şi precum după 
cuvântul dat şi giurământul legat m-am 
încredinţat îl vii adeveri. Nedejdea şi 
izbânda pururea în dreptate puind (căci 
mai tare ieste singurătatea în dreptatea 
unuia decât toate ta beri le în strâmbătatea 
a dzăci de mii de mii), şi precum la locul 
prundului mă voi coborî îi vii povesti. însă 
singur cu singur împreunare a avea 
poftesc (că dulăul rău nu giurat, ce aşeşi 
nici cu lanţuje legat de aproape credinţă 
nu are). Aşijderea (nepriietinul atuncea 
credinţă a avea trebuie, când răul a face 
nici mâna îi dă, nici vremea îi slujeşte). 
Pentru aceasta, dară, dulăii de la locul 
împreunării noastre să lipsască, şi ales 
pentru împreunarea carea, când şi unde 
vom să avem măcar cum ştire să nu aibă. 
Iară tu, a mele cătră tine de bine faceri 
arătate pomenind, cuvântul acesta 
mistuieşte şi de cătră tot chipul îl acopere 
şi-l tăinuieşte". Atuncea Hameleonul, cu 



aspre blăstămi şi straşnice giurământuri a 
să blăstăma şi a să giura începu şi: „Pre 
viaţa mea, o, domnul mieu, dzicea, şi pre 
credinţa mea, de voi descoperi, de voi 
grăi sau din mâni, din cap şi din ochi 
sămn de înştiinţare de voi face, în cap 
urgie, în ochi orbie, în mâni ciungie să-mi 
vie! Şi roadă gândului mieu cu amar, cu 
pelin şi cu venin să mănânc; viu Leul, viu 
Vulturul, cărora mă închin, că de ce m-am 
apucat, până la sfârşit nu mă voi părăsi şi 
domnului şi stăpânului mieu cu toată 
dreptatea ori în ce şi cât voiu putea a sluji 
nu mă voiu lenevi. Aşijderea, despre 
Şoimu vreo grijă să nu porţi, căci pre cât 
Voroava şi cuvântul îi ieste de lămurit, 
pre atâta inima şi sufletul încă mai curat 
şi din toată imăciunea spălat îi ieste (că 
la omul întreg, cu vântul icoana sufletului 
şi fapta ascunsă a inimii comoară poartă). 
Eu, dară, după porunca de bine 
făcătoriului şi stăpânului mieu, iată cum 
mai de curând înapoi mă voi întoarce şi 
toate ale tale nepreţăluite cuvinte pre 



amăruntul şoimului voi povesti, şi iarăşi 
ce cuvânt de răspuns voi lua, fără nici un 
preget la domnul mieu milostiv îl voi 
aduce. 

Cu acestea, după ce Hameleonul 
denaintea Inorogului ieşi, pre cale 
mărgând, precum paşii, aşe chitele îşi 
muta, şi precum piielea, aşe gândurile şi 
mintea îşi vârsta şi-şi schimba şi singur 
cu sine, ni mai tare paşii mutând, ni de 
învăluirea gândurilor calea şi călcătura-şi 
uitând, prin neştiinţă să opriia, şi 
viclenele giurământuri socotind, într- 
acesta chip întorcea şi le tâlcuia (că 
precum stomahul rău din bune bucate 
venin şi greutate dobândeşte, aşe 
giurământul şi cuvântul drept în inima 
vicleană spre rău şi spre vicleşug să 
primeneşte): „Pre viaţă şi pre credinţă m- 
am giurat precum cătră cineva nu voi 
descoperi, însă gândul inimii mele: adecă 
până când sau în dinţii dulăilor îl voi 
înţăpa, sau în fălcile crocodilului îl voi 



îneca. în cale să-mi iasă şi în cap să-mi 
vie roadă gândului mieu: adecă pre lesne 
să-mi vie şi după poftă să mi să 
plinească lucrul carile am început; că 
până gândul nu-mi voi dobândi, de 
nevoi nţă nu mă voi părăsi. în toate cu 
dreptate domnului mieu să slujesc m-am 
giurat, însă într-această dată adevărat 
domnul şi stăpânul mieu crocodilul ieste, 
într-a căruia robie cădzind, cu preţ tăiat 
m-au slobodzit şi dintr-a sa bunăvoie 
viaţă şi dzile mi-au dăruit şi, până preţul îi 
voi plăti, de la mine sfântă parolă au luat. 
Deci altul mai bun, mai plăcut şi mai 
primit preţ decât Inorogul, altul să fie nu 
pociu socoti, şi aşe ieste. Iară cât pentru 
a Vulturului şi a Leului viaţă ieste, puţină 
grijă port, căci şi puţin de mine să atinge, 
mai vârtos (că giurământul carile pre a 
altora viaţă stăruit stă, cu chipurile carile 
de dobitoace şi de pasiri în ceriu a fi 
astronomii adeveresc să asamănă). " 
Hameleonul în cale ca acestea mărgând 
şi bloscorind, la Şoim sosi. Căruia, după 



obiceiu închinându-să: „Bucură-te, şi 
iarăşi bucură-te, îi dzisă, căci toate după 
voie şi a marelui tău suflet poftă curg şi 
mai mult cu lungimea voroavii vreme în 
deşert să nu treacă, glas de bucurie şi 
cuvânt de veselie în scurt să-ţi povestesc 
(că proimiul lung la voroava scurtă ca 
capul porcului la trupul raţii să potriveşte). 
Pre nepriietin cu buni chedzi la mână ţi-l 
aduc: după cuvinte s-au lăsat, viclenelor 
giurământuri s-au încredinţat şi la prundiş 
în marginea apii să să coboară, fără nici 
un prepus, s-au înşelat. Acmu, dară, 
sentenţia şi învăţătura moşilor şi 
strămoşilor tăi pomeneşte (că sfârşitul 
nepriietinii/ izbânda asupra nepriietinului 
ieste, iară mijlocile, cum, cu ce şi când, 
nu să cearcă ). Deci acmu vreme găsind 
şi mijlocul prin giurământ aflând, mai 
multe nu cugeta, ce cum mai curând 
unde şi când va fi împreunarea cuvânt şi 
poruncă îmi dă, ca fără zăbavă 
cumplitului vrăjmaş aşternut spre somnul 
vecinie să-i aştern şi acoperemântde 



odihnă nedeşteptată cu un ceas mai 
înainte să-i gătesc. însă Inorogul aceasta 
a cerşut, ca dulăii, ogarii şi alalţi cotei la 
locul împreunării să nu să afle, ce singur 
numai cu singur împreunare să aibă. La 
care lucru, cu proasta mea socoteală 
sfătuiesc: după pofta şi cererea lui să 
faci, ca nu cumva, de departe mirosul 
dulăilor adulmăcând, de vicleşug să-şi 
prepuie, şi de la strâmptoare neieşind, la 
prundiş nu să va coborî. Iară la prundiş 
coborându-să, de ciia mai multă grijă nu 
purta, căci eu, sluga ta, cu toată nevoinţa 
grijea slujbii aceştiia voi avea şi ori în ce 
chip ar fi (după cum să dzice 
dzicătoarea), voi afla ac de cojocul lui." 

Şoimul, chipul înşelăciunii ce făcea şi 
mărimea fărălegii ce isprăviia de a doa 
oară socotind şi răzchitind, aşijderea 
dreaptă şi curată inima Inorogului 
vădzind, gândul într-alt chip începu a i să 
pleca (că ce răutate nu abate bunătătea? 
Şi ce strâmbătate nu biruieşte 



dreptatea?). Şi măcar că cu 
nestâmpărată vrăjmăşie într-acela chip îl 
goniia şi nepărăsit de atâta vreme îl 
întiriia, însă în sine socoti că acel felu de 
scărăndăvicioasă vânătoare preste toată 
fărădelegea covârşeşte. Şi aşe, 
primejdiile dintr-îmbe părţile în cumpăna 
drepţii socotele cumpănind, spurcata 
aceasta faptă decât frica, carea despre 
partea monarhiilor purta, mai grea a fi 
află, şi batgiocura isteciunii viclene decât 
lauda carea socotiia că cu prinsoarea 
Inorogului îşi va agonisi cu multul mai 
mare şi mai neştearsă a fi cunoscu. De 
care lucru, dzic unii (precum mai pre 
urmă de la Bâtlan cuvântul au ieşit), cătră 
Hameleon într-acesta chip să fie grăit: 
„Eu, pentru slujba carea până acmu ai 
făcut, foarte îţi mulţemăsc; iară de acmu 
carea să faci te făgăduieşti să ştii că nu o 
priimăsc, şi mai cu de-adins aceasta a şti 
ţi să cade (că vredniciia, macară şi la 
nepriietin ar fi, pururea lăudată ieste), 
aşijderea (precum prieteşugul, aşe 



neprieteşugul hotarăle şi ţenchiurile sale 
are, pre carile cel următoriu cinstii şi 
vrednicii/' a le sări şi a le covârşi nu i să 
cade). Noi cu toţii, măcar că sfatul dintâi, 
carile asupra Inorogului am făcut, pre rele 
şi fără de lege temelii au fost aşedzat (de 
vreme ce supt poala giurământului 
adeverinţii idolul minciunii vicleşugului a 
acoperi nevoiam). însă atuncea din sfatul 
pus nu ne-am fi clătit, când în 
răspunsurile lui împotrivă vicleşug şi 
neprietinească necredinţă am fi cunoscut. 
Aşijderea, în multe chipuri cuvintele de ş- 
ar fi împleticit şi giurământurile noastre în 
multe feliuri de-arfi ispitit, din cuvânt în 
cuvânt şi din răspuns în răspuns, voroava 
spre altă cale a abate am fi putut, căriia 
cu vreme şi altă tâlcuire pre lesne s-ar fi 
putut da. Dară acmu, cu prostimea, cu 
dreptatea şi cu credinţa carea au arătat şi 
în giurământurile noastre fără nici un 
prepus lăsindu-să şi încredinţându-să, 
toată apărarea şi şuvăiala s-au rădicat. 
De care lucru, nu numai pofta 



neprietinească, ce şi frica cerească de 
socotit ieste (căci hotarul nepriietinilor 
ieste ca cu oarbă pofta izbândii din 
pravila dreptăţii şi hotarăle cinstii sale să 
nu iasă). Aşijderea (toată izbânda 
adevărată asupra nepriietinului împreună 
cu biruinţa şi lauda cearcă. Iară când din 
izbândă hulă să naşte şi ocară, atuncea 
izbânda adevărată să agoniseşte, iară 
cinstea şi slava numelui să piierde şi să 
ocăreşte). Aşijderea (izbânda numai 
atuncea titulul biruinţii a agonisi poate, 
când ca un nepriietin pre nepriietin 
nepriietineşte biruieşte, iară nu când ca 
un priietin viclean pre nepriietinul drept 
prietineşte vicleneşte, carea atuncea 
spurcată viclenie, iară nu curată biruinţă 
să numeşte şi ieste). De care lucru (cele 
o dată rău şi fără socoteală sfătuite fără 
nici o ruşine spre bine şi spre socoteală 
trebuiesc clătite şi prefăcute). Deci, până 
unde sorocul împreunării noastre va fi, 
duhurile neprietineşti a potoli şi afară din 



tot punctul vicleşugului umil cu altul 
împreunare a avea am socotit. Iară după 
voroavele sfârşite, vreun legământ de 
prieteşug între noi a să alcătui 
neputându-să, atuncea iarăşi la punctul 
ce eram ne vom întoarce, şi el ale sale, 
iară noi ale noastre vom căuta. I " Cătră 
carile Hameleonul, adăogând veninul a- 
şi vărsa, dzisă: „între nepriietini pravila 
aceasta carea ai pomenit adevărată ieste 
şi cuvintele şi socotelele aceste cinsteşe 
şi lăudate sint. însă şi altă pravilă să află, 
cu carea cineva slujindu-să şi pre 
nepriietinul său a birui poate şi pre urma 
toată întinarea şi imăciunea hulii îşi spală 
şi-şi scoate. Ţenchiul alergării 
nepriietinului până acolo ieste, până 
unde pre nepriietinul său biruieşte, şi 
biruinţa luând, deciia să odihneşte. Deci, 
sau a birui, sau a să birui tâmplarea 
neprietinească ieste, iară peristasurile a 
să cerca supt pravilă nu cade (că precum 
în războaiele de obşte hotar sabiii, suliţii 
sau sigeţii nu să pune, ce oricare armă 



mai pre lesne ar sluji, cu aceia pre 
nepriietin a lovi, a răni şi a omorî 
slobodzenie ieste). Aşijderea, nici hotar 
ieste pus când şi unde spre nepriietin a 
năvăli, ce când vremea slujeşte şi unde 
locul spre lesnire să socoteşte. într- 
acesta chip sintşi mijlocele carile fără 
armă sau fără alt chip de mihanie, adecă 
prin chipul prieteşugului, prin dulceaţa 
cuvântului, prin vârtoasă şi 
pătrundzitoare sula aurului, prin zugrăvită 
plecarea capului şi în cea mai de pre 
urmă prin frumos meşterşugul 
giurământului, pre nepriietin supt 
legăturile izbândzii şi în obedzile biruinţii 
a aduce pozvolenie să dă. Că toate mai 
sus pomenitele pravile numai în bătaia 
monomahiii a sluji pot şi a să păzi 
trebuiesc. " Cătră carile Şoimul, 
răspundzind, dzisă: „Acestea, precum 
dzici, aşe ar fi, când cu gând şi cu cuvânt 
aievea neprietinesc asupră ne-arvini, 
sau împotrivă i-am merge. Iară acmu noi, 
chemându-l în numele păcii, cum vom 



lucra lucrul vrăjbii? Şi când în vânătoare 
de obşte l-am încungiura, atuncea nici 
colţii s-ar opri, nici unghile s-ar apăra, ce 
carile mai întâi ar putea, acela mai tare I- 
arspintica. Deci acestea, într-această 
dată, precum din gură, aşe din inimă 
părăsite şi lepădate trebuie, şi altă 
zăbavă mai mult nefăcând, cum mai de 
curând sirguieşte şi Inorogului, după ce 
de la mine închinăciune cu plecăciune îi 
vii da, precum mâne în marginea apii, la 
prundiş ieste să ne împreunăm, îi spune, 
căci acolo prieteneşte îl voi aştepta. 
Aşijderea, precum pre alalţi tovarăşi (în 
carii prepus de vicleşug are) de lângă 
mine i-am depărtat şi altă ceva grijă 
împotrivnică să nu poarte îl înştiinţadză 
(căci cuvântul de credinţă în mijlocul 
neprietiniii cinstea şi mărimea decât în 
mijlocul prietiniii mai mult şi mai tare îşi 
arată). " Hameleonul, de acolea ieşind, în 
sine si cu sine a chiti si în reaoa-si minte 
ca acestea a învălui şi a prăvăli începu 



(că precum lumina soarelui la ochii 
bolnavi întunecare, aşe cuvântul de 
lineşte la inima săltătoare tulburare 
aduce): 

„Oare ce poate fi această nestătătoare 
şi de ieri până astădzi într-altă socoteală 
mutată mintea Şoimului? Că de pre a 
voroavelor semne, carile aievea îmi 
arătă, osteninţa mea în zădar şi nevoinţa 
în darn îmi va ieşi. Eu socotiiam că toată 
greutatea lucrului în coborârea Inorogului 
la locul prundului stăruieşte, care lucru 
prin multe ale mele crunte sudori ieste să 
să săvârşească. Iară după pogorârea lui 
lucrul gata şi săvârşit ţineam, a căruia 
mulţemită şi plată, după cele multe şi 
mari giuruinţă ce-mi făcea, fără prepus 
aşteptam. Apoi, nedejdea înduplecându- 
mi, dziceam că, din colţii dulăilor de va 
cumva scăpa, din fălcile crocodilului nici 
cu un mijloc nu să va mântui. Şi aşe, sau 
despre o parte, sau despre alta, rămasul 
bărbatului cu trântitura muierilor tot voi 



dobândi şi gândul mieu început tot voi 
isprăvi. Iară acmu cunosc că Şoimul, 
poate fi, din şcoala fizicăi în şcoala ithicăi 
au întrat, ca cum toată viaţa în canoane ş- 
ar fi învăţat şi toată hrana cu dreptate ş-ar 
fi aflat. Care lucru, precum de firea 
şoimului departe să fie cine poate să nu 
ştie? Ce sau pre cela carile pre această 
slujbă l-au trimis viclenind, pre vecinicul 
nepriietin la mână să puie nu va, sau 
vădzind că cu mâna mea lucru greu şi de 
laudă vrednic ca acesta să isprăveşte, 
mie îmi pizmuieşte (că pizmătariul pentru 
ca cinstea altuia să nu să adaogă şie 
scădere şi ocară a priimii obiciuit ieste). 
Ce de vreme ce şoimul mintea pistriciunii 
penelor îşi asămănă, şi eu slujba în faţa 
piei/ îmi voi întoarce, nici după socoteala 
cuiva firea îmi voi schimba, ce precum 
până acmu, aşe şi de acmu feţele şi ştiu, 
şi pociu a mi le schimba." 

Acestea el prin budze bolborăind şi 
toate răutăţile în inimă fierbând şi 



zămintind, întâi la dulăi, la ogari şi la 
cotei aleargă şi toată pocitaniia cea 
ascunsă de-a fir-a-păr le povesti . Adecă 
precum Inorogul la împreunare să vie 
cuvânt au dat şi precum împreunarea lui 
cu Şoimul preste ştiinţa altor tovarăşi să 
fie, care lucrul Şoimul fără nici o îndoinţă 
au priimit. Aşijderea, precum Şoimul 
sfatul cel bun de folos şi de obşte ş-au 
mutat şi pre Inorog din legăturile gata, 
nebetejitşi nedodeitva să-l sloboadză, 
întralt chip de ar face, mare scădere 
cinstei şi ocară numelui socotindu-şi. De 
ciia, minciuna cu multe împuţicioasă flori 
împodobind, dzicea, precum Şoimul să 
fie dzis, precum unghile şi pintinii lui pe 
cornul Inorogului a să pune nici 
îndrăznesc, nici harnice sint, nici el 
organul răutăţii şi ciniia vicleşugului a să 
face firea-i priimeşte, ce numai cu bine şi 
cu prieteşug cu dânsul ceva a face de va 
putea, în tot chipul va ispiti. Iară 
amintrilea, la rău şi la vicleşug, măcar 
cum nu să va amesteca şi curate să fie 



unghile lui de singele nevinovat. „Deci 
acmu de ieste şi a voastră socoteală, într- 
acesta chip şi cu toţii împreună mintea 
despre folos spre stricăciune de v-aţi 
mutat, să ştiu şi eu, ca nu mai mult în 
deşert osteninţele să-mi cheltuiesc. Iară 
de cunoaşteţi sau vă prepuneţi ca vreun 
vicleşug în mintea Şoimului să fie întrat 
(spre carea nu puţine şi mici sint 
semnele, carile cu urechile le-am audzit 
şi întradevăr cu gura şi cu inima le 
mărturisesc), cuvântul carile voi povesti 
(căci tăinuirea lucrului scripţul 
corăbii/' ieste) şi chipul meşterşugului în 
ascunsul inimii voastre ascundeţi cu 
carile foarte pre lesne şi preste a 
Şoimului ştiinţă la sfârşit a-l aduce viţi 
putea. Cu care mijloc de la Vultur şi de la 
Corb toată mulţemita şi plata singuri voi 
luând, Şoimul, de dar şi laudă ca aceasta 
lipsit şi ca un necunoscătoriu binelui şi 
folosului, singur de sine pedepsit va 
rămânea, şi pentru căci asupra 
nepriietinului milostivire şi dreptate 



arătând şi giurământul nebetejitţiind, 
mare căială în urmă şi fără folos va simţi 
(că decât giurământul, mai bun 
meşterşug şi mai tare măiestrie şi mai 
tăinuită viclenie spre amăgeala cuiva a 
să da nu poate). Aşijderea (că oricând ce 
ieste adevărat de s-ar grai şi ce ieste 
drept totdeauna de la toţi de s-ar face şi 
s-ar ţinea, nici în lume vrajbă a să scorni, 
nici asupra nepriietinului a să izbândi s- 
ar putea). " De acestea dulăii audzind, nu 
în puţinele chitele, nici în iuşoare 
socotele întrară. întâi, pentru aşe în grabă 
mutarea sfatului, a doa, pentru mai 
aievea, prepusul vicleşugului, a triia, că 
cu mijlocele ce începuse, lucrul de nu vor 
scoate la cap, altă nădejde toată încă de 
demult să curmasă, a patra, că cevaşi 
macară preste voia şi ştiinţa Şoimului a 
face nu puţină sială avea, de vreme ce 
toată slobodzeniia lui era dată si cu toţii 
supta lui poruncă a fi poruncă avea. Iară 
în cea mai de pre urmă, socotiră, măcar şi 



peste a Şoimului voie, lucrul de vor putea 
isprăvi socotiia, pentru slujba făcută, 
Şoimul înaintea monarhilor orice pentru 
dânşii împotrivă ardzice în samă nu-i vor 
ţinea mai mare sfârşitul slujbei decât 
chipul greşelii a fi înţelegea. Şi aşe, după 
câtăva a chitelelor scuturare, sentenţia 
aleasără ca, ori cu ce mijloc ar putea fi, 
numai Inorogul la mână să vie. Pentru 
care asedzimânt între dânşii mare si 
vârtos legământ pusără, ca de lucrul ce 
să va lucra în viaţă Şoimul ştire să nu 
aibă (o, minune mare, giurământul a 
călca călcătorii de giurământsă giură) şi 
mai cu de-adins chipul vicleniii aceştiia 
mai supţire şi mai frumos a fi îl socotiră, 
adecă supttitulul altuia răutatea lor să 
scrie şi, cum să dzice prostul cuvânt, cu 
cleştele jăratecul să ţie şi cu mâna altuia 
şerpele din bortă să scoaţă şi ca cum ei 
neatinşi şi neştiutori lucrului acestuia ar fi 
să să arete, de vreme ce tot prepusul 
Inorogului asupra Şoimului va cădea. Şi 
aşe, ca cum calului fără zăbală pintini ar 



da, răutăţii Hameleonului voie şi 
slobodzenie dederă, ca nici o cale 
nestropşită şi nici o piatră neclătită să nu 
lasă, până dreptatea Inorogului în silţa 
strâmbătăţii lor ar băga. 

Hameleonul, lătrăturile şi brehăiturile 
dulăilor cu mare dragoste ascultând, 
după porunca ce dederă, voios de la 
dânşii ieşi. De unde iarăşi la Şoim să să 
întoarcă vrând (ca câte întâi îi cântase 
acmu să i le descânte), în cale pre Bâtlan 
tumpină (cu a căruia pâră Vidra din 
săboare să izgonisă). Carile, pre 
Hameleon de unde vine întrebând, el 
precum acmu de la vreun loc aşe 
însămnat nu vine răspunsă, ce „mai 
dineaoare de la Inorog am vinit, dzice, 
carile mâine cu Şoimul împreunare va să 
aibă şi, de nu l-aş fi eu cu multe şi 
vârtoase giurământuri încredinţat, pre 
cărţile şi giurământurile Şoimului nicicum 
nu s-ar fi lăsat. Ce acmu eu, ca un bun 
priietin şi dreaptă slugă, la mijlocul trebii 



aceştiia m-am pus, însă nu puţină frică 
duc ca nu cumva vânătorii, giurământul 
călcând, vreun vicleşug Inorogului să 
facă, şi apoi ocara şi pedeapsa sufletului 
mieu unde să va duce? şi obrazul în lume 
cum îmi voi mai arăta?" 

Acest fel de seminţe de minciuni întâi 
cătră Bâtlan semăna, carile mai pre urmă 
în ivală a toată lumea era să răzsaie şi 
într-un chip ca cum pentru cinstea 
numelui grijă ar purta să arăta. Iară mai 
într-adevăr era că, de nu ş-arfi deschis 
gura şi nu numai limba cea lungă şi aşeşi 
si matile cătră cineva de nu s-ar fi scos, 
de cuvântul ascuns ce ştiia înflându-să, îi 
părea că ca căpuşile va crăpa (că rar 
minciunos nelăudăros si mai rar falnicul 
tainic să află). Apoi şi el pe Bâtlan 
întrebă:„Dară tu unde mergi?" El dzisă: 
„Şi eu cătră Şoimu mărg, de vreme ce şi 
eu, acmu de curând cu porunca Corbului 
trimis fiind, ca pentru paza la strâmptorile 
gârlelor să fiu am vinit. " Hameleonul 



dzisă: „De vreme ce la Şoimu vii să 
mergi, te rog, cătră dânsul ceva din 
cuvintele mele să nu pomeneşti, căci 
singur poruncă mi-au dat ca lucrul acesta 
tăinuit şi de cătră toţi acoperit să ţi iu" . 
Căinţa descoperirii cuvântului pre 
Hameleon apăsând, cătră Bâtlan 
adăogea dzicând, că încă de demult bun 
şi deplin priietin ştiindu-l, lucru ca acesta 
l-au arătat, nici un prepus având că nu-l 
va putea tăinui (că precum curvariul după 
stâmpărarea poftei în focul căielii arde, 
aşe netainicul, după slobodzirea 
cuvântului, în prepusul descoperirii să 
chinuieşte). Bâtlanul dzisă: „Pentru 
aceasta nu despre mine, ce despre tine 
grijă poartă şi pasă unde îţi ieste a 
merge". 

De ciia Hameleonul, la Şoim viind, 
într-acesta chip îi vorovi:„Eu eram, după 
porunca ta, întins la Inorog să mă duc, ce 
un lucru în minte viindu-mi, de la mijlocul 
căii iarăşi m-am întors. Dzic, dară, că de 



vreme ce aşe cinsteş şi cu cale a fi ai 
socotit, ca nu ce pofta porunceşte, ce ce 
dreptatea pofteşte să faci şi giurământul 
dat nebetejit să ţii, aceasta în grijă să-ţi 
fie: ca nu cumva, vreunul din dulăi 
aproape de prundiş aflându-să, mirosul 
Inorogului să adulmece, şi ei gândul tău 
cel drept şi sfatul cel de astădzi neştiind, 
să nu cumva ceva, după sfatul cel de ieri, 
prin neştiinţă să lucredze şi fără veste 
Inorogului vreo stricăciune să aducă. Şi 
nu numai căci eu cinstea şi credinţa lui 
pierd (că de cel fără folos puţină grijă să 
poartă), ce încă mai mult de tine ocara să 
va atinge, de carea nici cu toată apa 
ocheanului a te spăla nu vii putea (că 
ocara descoperită cu peliţa arapului 
asemenea ieste, carea a să înălbi 
nicicum nu ştie)." Şoimul, ştiind precum 
dulăii ceva din capul lor a face nu pot, 
nici preste voia lui ceva a lucra 
îndrăznesc, Hameleonului dzisă: „Pentru 
acesta lucru tu în samă nu băga, căci 
dulăii până unde pot alerga eu ştiu. " 



Hameleonul urmele minciunii şi paşii 
vicleşugului într-acesta chip 
împletecindu-şi (ca când s-ar tâmpla 
cineva urma a-i lua, la vreo cale a o 
scoate să nu poată), de ciia într-un suflet 
la crocodil alergă, cătră carile, cu multe 
feliuri de schimbate şi schimosite 
cucirituri: „Bucură-te, domnul şi cruţătoriul 
mieu! dzisă. Veste bună de pradă 
bişugoasă şi vânătoare săţioasă eu, 
nerăscumpărat robul tău, să-ţi vestesc am 
vinit, şi domnul meu milostiv adevărat să 
ştie că mâine dimineaţă Inorogul, jiganiia 
cea vestită şi de colţii a tuturor dulăilor 
aşe mult dorită, din munţii înalţi la 
prundişul apii ieste să să pogoară. Unde 
despre strâmptorile poticilor, pen tru ca 
înapoi a da să nu mai poată, toţi câinii şi 
dulăii păzitori sint. Deci ei, precum să-l 
gonească, îl vor goni, dară precum să-l 
agiungă nu-l vor putea, robul tău foarte 
bine ştie. Ce Inorogul, iarăşi altă cale 
deschisă neavând şi din dos acmu de 
câini încungiuratsimţindu-să, până mai 



pre urmă înotatului bizuindu-să, în apă va 
să să arunce (că primejdiia cât de grea, 
însă pre mâine viitoare, decât cea cât 
ăcea câtîde iuşoară, însă denaintea 
ochilor stătătoare mai iuşoară să pare). 
Deci el în apă cădzind, nu picioare de 
înotat, ce aşeşi aripi de zburat de ar avea, 
denaintea iuţimii domnului mieu, precum 
a scăpa nu va putea, adeverit sint. Şi iată 
eu, fără altă zăbavă, la Inorog în munte 
mă voi sui şi ceasul vremii coborârii lui 
însămnând, fără preget ştire îţi voi da. 
Numai de pre aicea nu te depărta, ca în 
vremea trebuitoare fără zăbavă să te 
pociu afla (că punctul vremii trebuitoare 
la a lucrului isprăvire ca măsura căldurii 
focului la vărsarea jmalţului ieste)." 
Crocodilul, de vânatul ce-i făgădui foarte 
veselindu-să, din toată inima cartea de 
iertat precum îi va da i să giurui. însă 
cuvintele în deşert să nu-i cumva iasă, 
foarte îl înteţi. Hameleonul iarăşi cu mari 
giurământuri să afurisiia, precum 



minciună din gura lui nu iese, ce toate 
precum sint, aşe i le povesteşte. (Că 
făcătorii răului, când mulţi într-un gând 
asupra unii răutăţi să află, unul pre altul a 
nu amăgi obiciuiţi sint, ca nu cumva cu 
vicleşugul mic, fărălegea mare a isprăvi 
din mână să piardză). 

Aşedară, şi într-acesta chip 
Hameleonul, după ce cât putu cătră toţi 
minciunile fiarsă, coapsă, sără, pipără, 
înghiţi şi borî, într-un duh la locul unde 
Inorogul să afla alergă. Căruia, după 
politicescul obiceiu închinându-să şi 
toată fericirea rugându-i şi menindu-i, 
dzisă: „După porunca domnului şi 
cruţătoriului mieu, toate le-am plinit şi 
încă câte vechiul prieteşug şi adevărata 
dragoste pofteşte şi preste poruncă cele 
cădzute am adaos, de vreme ce câte spre 
folosul şi binele tău cătră Şoimu am grăit 
şi am întărit, a le povesti, nici început au, 
nici săvârşit (o, bat-o urgiia cerească, 
jiganie vicleană, cât de pestriţ şi de 



vărgat grăieşte!). Ce în scurt (precum să 
dzice cuvântul că gura carea singură pre 
sine să laudă, pute), cum am chivernisit 
şi cum am silita chivernisi şi lucrurile 
împreunării a tocmi, mai multa mă lăuda 
nu mi să cade, de vreme ce sara va arăta 
împreunarea şi dimineaţa a lucrului 
răzsunarea, căci toate după poftă şi după 
voie vor ieşi. (Caută chipul voroavii a 
viclenii jigănii, că să asamănă unor 
icoane, carile mutându-să din loc, i să 
schimbă faţa). Căci mijlocele ce prepus 
aveai din mijloc le-am rădicat, pre dulăi şi 
de ştiinţă şi de loc departe i-am depărtat, 
ochiul cu rău căutătoriu de tot l-am 
astupat, pre unde măiestrii şi silţe întinse 
au fost le-am stricat şi le-am fărâmat, 
toată piiedeca din cărare şi piatra 
poticnelii din cale am mutat, amânduror 
inimile, spre priimirea dragostei am gătat 
şi toată surceaoa supt focul începăturii şi 
toată ciraoa pre jăratecul săvârşirii am 
pus şi am supus. Una au rămas, şi aceia 
foarte pre lesne: adecă oricând aţi vrea, 



atuncea împreunare a avea să puteţi. 
Deci, cât despre partea şoimului ieste, 
eu, robul tău, atâta i-am uns sufletul si i- 
am muiat inima, cât cu mare dor şi cu 
nespusă poftă nesăţioasei privelii 
străluminaţii tale feţe a să împreuna şi cu 
dulcele şi mângâioase voroavelor tale a 
să învrednici aşteaptă. „ 

Inorogul, măcar că nu aşe credzute 
giurământurile, neprepuse cuvintele şi 
neprimejduioase împreunările avea (că în 
inima neprietinească care prepus nu 
încape? Şi gândul vrăjmăşesc ce lucru 
împotrivă nu scorneşte?), însă întâi 
dreptăţii bizuindu-să (căci ascunsul inimii 
sale de pricina vrăjbii curat a fi chiar 
ştiia), apoi o parte a socotelii evgheniii 
Şoimului dând (căci neamul vechiu şi cel 
de bună rudă după a nunţii întregiune 
pete şi imăciuni de ocară noaă cu nevoie 
priimeşte). Că Şoimul acela din neamul 
său persiesc era, carii decât ceşti 
evropeşti cu multul mai buni sint(însă 



bunătatea Şoimului în vrăjmăşie şi în 
iuţime de nu să va lua). De care lucru, 
socotiia că în numele vechiu poreclă 
nouă şi în neamul cinstit hula ocărâtă nu 
va suferi. Şi aşe, cătră Hameleon cuvânt 
dede, precum în desară la prundiş să va 
coborî. 

Hamelionul, răspuns ca acesta luând, 
vesel înapoi să întoarsă, de unde întâi la 
crocodil mărgând, întâi lui de într-acea 
seară vinirea Inorogului ştire îi dede: pre 
unde ieste să între şi pre unde ieste să 
iasă îi arătă, unde trebuie să păzască şi 
vremea înturnării lui cum să pândească 
foarte bine şi de toate pre amănuntul îl 
învăţă. 

De acolea apoi la ogari, la cotei şi la 
alalţi spurcaţi dulăi să dusă, cărora 
aşijderea plinirea bucuriii şi vinirea 
vânatului le povesti. După aceia şi mai 
pre urmă la Şoim vini, căruia, ca şi 
celorlalţi, de adunarea în desară îi spusă. 



încă iarăşi căpacul minciunii deasupra 
tingirii vicleşugului adăogând, chip de 
mare rugăminte cătră Şoim arăta şi pre 
toţi dumnădzăii îl giura să nu cumva 
sfârşitul împreunării bune în capul 
începăturii rele să iasă, şi el în chipul 
măiestriii răutăţii să cadă. Şi altele multe 
cătră acestea dicăind şi în uscat 
înghiţind, cuvinte căptuşite îngăima şi 
teie de curmeie lega. Aces tea într-acesta 
chip făţarnica lighioaie în oala fărălegii 
dzama nedumnădzăirii cu lingura 
vrăjmăşiii zămintind şi vânturând, ca cum 
slujba ar fi plinit, de la Şoim voie şi 
iertăciune îşi ceru, ca întracea sară la 
culcuşul său spre odihnă să să ducă, 
arătând că, de multe alergări şi 
zbuciumări, de totostinită şi obosită ieste, 
însă şi aceasta pre mai mare a 
vicleşugului căptuşală o făcea, pentru ca 
în dzua ce va luci, peste noapte ce va să 
să nască ştiind, obraz încă mai obraznic 
a avea să poată. Adecă precum el de 
multă trudă biruit fiind, somnului ca morţii 



au fost dat şi de faptele carile peste 
noapte s-au tâmplat ca cum ştire n-ar fi 
avut (că precum multe dzua descopere, 
aşe mai multe noaptea acopere, 
socotiia). 

Si ase, Hameleonul de la Soim ieşind, 
dormire fără dormire să dormitedze şi 
somn fără somn să somnedze la stratul 
culcuşului său să dusă. ăO, mai bine în 
veci să fie murit decât dormire ca aceasta 
să fie dormit! O, mai bine mort să să fie 
sculat decât somn ca acesta să fie 
somnat ! O, mai bine într-o faţă şi aceia în 
piiatră să să fie întors decât ase în multe 
feliuri de stricăciune şi fără folos! O, faptă 
spurcată şi lucru scârnav, o, batgiocură 
de batgiocurit şi ocară de ocărât, vino, 
dintele şerpelui, aleargă, coada scorpiii, 
şi adevărul mărturisiţi de să află la voi 
vinin şi toapsăc ca acesta ca carile supt 
limba Hameleonului din fire izvoreşte, din 
meşterşug să înmulţeşte şi spre băutura 
la inimă curaţilor să dospeşte şi să 



mesteşte! (Că otrava limbii, pre tot 
toapsăcul cât de vrăjmaş, a toată jiganiia 
cât de cumplită cu multul covârşeşte.) 
Măsură-te, minciună, şi vedzi minciună 
decât toată minciuna mai mare! 
Cumpăneşte-te, vicleşug, şi cunoaşte 
vicleşug mai greu decât tot vicleşugul. 
Târâieşte-te, boală, şi simţi boală mai 
lângedă decât toată boala. Sai, moarte, şi 
gustă moarte mai amară şi mai 
omărâtoare decât toată moartea! Spune, 
răutate, de ieste în tine răutate de rea cât 
aceasta răutate ! O, răutate, răutate, de trii 
ori răutate şi iar răutate. 

Deci Hameleonul, după ce dulăilor 
amuţăturile şi năvrăpiturile pre cât mai 
mult putu întărtă, pre crocodil, precât mai 
rău şi mai vrăjmaş ştiu, îl aţiţă şi toate 
cele spre vicleşugul şi scăderea 
Inorogului, pre cât prin mână îi vini, 
gândi, grăi, lipi, dezlipi, aşedză, făcu şi 
isprăvi, peste noapte în loc de somn cu 
răutatea, singur şie, nu numai ochii şi tot 



trupul îşi acoperi, ce încă şi inima şi 
sufletul cu grele întunerece peste tot 
căptuşindu-şi îşi ponegri, de unde 
sunetul tâmpenii de cu sară lovit, a doa 
dzi ca preste vali răzsunate, glasul 
dimpotrivă din ceas în ceas a audzi, cu 
sete aştepta. 



Partea a sesea 



Inorogul şi dreptăţii bizuit, şi datului 
cuvânt şi giurământ sprijenit fiind, după 
ce cea de obşte făclie lumina supt umbre 
îşi duce şi faţa pământului cu brâul 
întunerecului să încinge, din vârvul 
munţilor la locul locul numit în prundiş să 
coborî, unde nu după multă vreme şi 
Şoimul viind, cu cinste şi cu plecăciune îi 
dede închinăciune. Cătr-aceasta cădzute 
ţeremonii şi cinsteşe plecăciuni, precum 
din chipul dinafară, aşe din sufletul 
dinluntru arătând, tând pe sine norocit, 
tând ceasul împreunării fericit şi de buni 
chedzi numiia, de vreme ce de 
împreunare dorită ca aceasta şi de pofta 
spre carea de multă vreme inima îi sălta, 
lipsit şi neînvrednicit n-au rămas. 
Aşijderea, tuturor cereştilor mulţemită 
făcea, pentru căci sănătos şi de toată 
grijea pizmei neprietineşti neatins şi 
nebetejit pre Inorog vede. După aceasta 



cu multe chipuri să arete siliia, precum 
măcar că din porunca stăpânească 
împotrivnic a fi s-ar fi vădzut, însă 
amintrilea pururea cu bun gând şi cu 
chiară inimă cătră dânsul au fost şi ieste. 

Deci pre o parte ca o slugă, celea ce 
slugii credincioase s-ar fi cădzuta isprăvi 
au vrut şi s-au nevoit, iară pre altă parte 
aşe lucrul au cumpănit, ca nici stăpânului 
său vicleşug să facă, nici după porunca 
nedreaptă dreptatea să calce (că atuncea 
numai schimosirea slujbei ieste lăudată, 
când pentru voia dreptăţii voia stăpânului 
să calcă). Ce ca ce cu nedreptate şi cu 
răutate s-ar fi poruncit a să face, aceiaşi 
cu cinste şi cu dreptate din urâciune spre 
dragoste şi din vrajbă spre pace a să 
întoarce au silit şi precum bună şi 
vârtoasă nedejde are, dzicea, că ce cu 
amară neprietinie s-au început, aceia cu 
dulce frăţie să să istovască şi să să 
plinească (că precum căldura soarelui 
din grăunţele putredzite spicele verdzi a 



odrăsli face, aşe sufletele înţelepte din 
împuţita vrăjmăşiie frumos mirositoare a 
dragostii flori a răzsări prefac). 

Cătră acestea şi Inorogul celea ce să 
cuviniia priimiri de închinăciuni îi da, 
buna-i socoteală şi a sufletului 
orânduialăîi lăuda şi cu totfeliul de 
cuvânt dulce şi cuvios data-i cuceritură îi 
lua. în scurt, la începătura dialogului între 
dânşii sosiră şi unul de altul pricine 
vrăjbii, carile şi pentru ce ar fi fost, a 
întreba începură, Inorogul întrebarea într- 
acesta chip înainte puind: „Toate lucrurile 
fireşti câte soarele vede, lumineadză şi 
încăldzeşte, fără pricinitoriul clătirii lor nu 
numai a nu fi, ce aşeşi nici a să gândi 
pot. Una numai şi aceia singură slobodă 
voia muritorilor ieste, carea fără nici o 
pricină şi fără altă îndemnare a sa hirişă 
clăti re are şi singură şie şi clătitoriu şi 
clătire a-şi fi şi a-şi face poate. Cătră 
carea măcar că dinafară viitoare spre 
clăti re-i îndemnătoare multe şi în multe 



chipuri a i să adaoge şi spre plecarea 
într-o parte, trăgătoare, împingătoare, 
asupritoare, râdicătoare, lesnitoare, 
îngreuitoare, iuşurătoare, lăţitoare, 
strâmtătoare şi altele asemenea acestora 
a-i vini şi a i să tâmpla pot. 

însă orice ar fi fapta de făcut, de bine 
sau de rău, de scădere sau de folos, a o 
ispiti, a o cerca, a o afla şi într-o parte 
clăti rea a-şi alege singură şie 
stăpânitoare şi în toate volnică ieste, 
atâta câtvădzind şi înţelegând binele, din 
volnica voie răul a urma, a alege şi a face 
poate. De pre care lucruri într-această 
mare şi puternică monarhie carea în 
pieptul muritorilor să cuprinde, doaă 
chipuri sau, mai adevărat să dzic, doaă 
tipare a doaă chipuri a avea aievea şi 
tuturor cunoscut a fi poate. Adecă unul 
mai mult decât firesc şi oarece ceresc şi 
dumnădzăiesc, iară altul mai gios şi mai 
puţin decât firesc şi oarece ceriului şi firii 
împotrivă. Cel dintâi binelui, cest de pre 



urmă răului însoţitoriu şi următoriu şi 
aşeşi de tot moştenitoriu şi purtătoriu 
ieste. Că amintrilea, dinafară clătitoriul în 
voia slobodă putere şi biruinţă de ar 
avea, nici voia slobodă slobodă ar fi, nici 
de bunătate laudă, nici de răutate hulă cu 
dreptul i s-ar cădea. De unde să arată că 
între muritori obiceiul voroavii şi 
deprinderea limbii în zădar ieste, cu 
carea încotro voia din voia ei să să fie 
pohârnit vrând, să ne înştiinţăm. Carea ar 
fi fost a clăti rii pricină a întreba ne-am 
obiciuitşi pentru ca zugrăvala răutăţii să 
acoperim, puterea voii slobode într-un 
chip cu altă zugrăvală, aşeşi de tot 
tăgăduim. Ce oricum ar fi , greşala 
învechită chipul negreşelii luând, după 
învechita obiciuire, dzic, vrere-aşi şi aşi 
pofti, iubite priietine, ca să pociu şti, 
aceştii asupra mea vrăjmaşe şi de cap 
goană, carea şi ce i-arfi fost pricina? Şi 
de nu toată răutatea din singură voia şi 
inima muritorilor purcede, alta, când, 
cum, ce, şi pentru ce să fie fost?" 



Şoimul răspunsă: „Celea mai vechi şi 
mai de demult începături cum ar fi fost 
nici a le şti, nici ştiute a le grăi pot (că 
precum nu toate avutele folositoare sint, 
aşe nu toate ştiutele vorovite vreun folos 
aduc). Iară din cât şi a şti şi a grăi pot, din 
ceste mai de aproape ieste aceasta, că 
jiganiia cu talpa de gânscă, cu colţii de 
ştiucă, adecă Vidra, vulpea peştelui şi 
peştele vulpii, mai denainte până din 
monarhiia dobitoacelor şi a tuturor 
jigăniilor a să izgoni, în mare dragoste şi 
prieteşug cu Corbul să avea, atâta cât, 
când Corbul din vârvul copaciului 
crângăiia, Vidra din fundul pâclei 
răspundea, şi când Vidra soldzii peştelui 
înghiţiia, grumadzii Corbului simţiia (căci 
adevărata dragoste capetelor funii/' să 
asamănă, ca când unul într-o parte s-ar 
trage, altul neclătita rămânea nu poate). 
Deci Vidra, epitropiia pre acele vremi 
ţiind, de pururea jalobă şi grele pâri cătră 
Corb trimitea, precum Inorogul, Filul, 



Lupul, Pardosul, Râsul, Veveriţa şi încă 
alte câteva din jigănii ascultării şi 
stăpânirii ei nu vor să să supuie, ce în tot 
chipul statul monarhiii să tulbure şi tot 
trupul publicăi spre răzsipă să aducă 
îmblă. 

Deci Corbul, de unele ca acestea 
audzind, să tulbura şi câte un priietin 
pentru un priietin pofta şi cererea ce i-arfi 
fosta-i plini şi a-i face siliia şi pre priietinii 
ei priietini, iară pre nepriietinii ei 
nepriietini îi ţinea şi-i avea. De unde 
(dragoste şi prieteşugul numai cătră un 
chip spre multe chipuri ură şi vrăjmăşie 
au scornit), şi aşe, pre cât a mea slabă 
socoteală a agiunge poate, începătura 
răcelii şi împotrivirea inimilor să să fie 
scornit socotesc." Inorogul: „Aceasta 
foarte bine am înţeles-o şi, precum dzici, 
aşe ieste. Numai încă mai dintr-adânc 
începătura lucrului a şti ţi să cade. Că 
precum mai sus ţ-am dzis, toate clătitele 
fireşti, pricina clătitoare firească cearcă. 



Iară în faptele voii slobode nu pricinile 
clătitoare, ce a căror clătite pricină 
clătitoare să fie fost să întreabă." Şoimul: 
„Foarte cu dragă inimă aşi pofti ca pentru 
acesta Iu cru mai într-adevăr să mă 
înştiinţădz". 

Inorogul: „De vreme ce aşe cu sete 
pentru rădăcina lucrului acestuia a te 
înştiinţa pofteşti, dinceputa ţi-l povesti nu 
mă voi lenevi. însă pre cât lungimea 
istoriii ar pofti, scurtimea vremii mână nu- 
mi dă, căci iată şi câtăva parte a nopţii au 
trecut şi pre aceasta vreme cineşi la ale 
sale a să afla s-ar cădea (căci multe şi în 
multe chipuri sint sigeţile şi nălucirile 
nopţilor tăcute, carile prin întunerec îmblă 
şi vâjâiesc, iară în lumină lovăsc şi 
rănesc). Deci pre cât mai în scurt voi 
putea şi în puţine cuvinte toată lungimea 
şi lăţimea poveştii a cuprinde mă voi 
nevoi. 

Vii şti dară că odânăoară 



Monocheroleopardalis din toate jiganiile 
pământului mai vestit şi mai ales era (nici 
de alcătuire a atâtea numere într-un 
nume te mira, căci mai pre urmă şi 
aceasta taină vii înţelege), a căruia 
vrednicie, măcar că lumii ştiută ieste, însă 
într-acesta chip numele, slava şi puterea 
adăogând, până într-atâta au crescut. 
Acesta din părinţii săi oaie zămislit şi 
născut era , deci întâi, şi la chip şi la fire, 
mieluşel. Iară după ce la mai mare vârstă 
crescu şi în toată turma în fruntea a 
tuturor areţilor ieşi, împotrivă a căruia, a 
sta sau în cap a să lovi, nici un berbece 
să putea afla şi carile prin necunoştinţă 
precum împotrivă îi va putea sta i să 
părea, deodată numai ispita puterii frunţii 
făcea, că a doa lovitură nici aştepta, nici 
mai suferiia. Aşe el toată turma decât 
păstorii mai bine păscând şi otcârmuind, 
un lup vrăjmaş şi lacom din fire, dară de 
foame încă mai vrăjmaş şi mai cumplit 
făcut, cu mare răpegiune şi cu fălcile 
căscate totdeodată pre berbece să-l 



fărâme, să-l spintece şi să-l înghiţă 
vrăjmaş viniia. 

Berbecele, vădzind pre lup aşe de cu 
mare răpegiune asupră viindu-i şi acmu 
vremea în desară, când dzua cu noaptea 
să îngână, fiind, pre lup unul din areţi să 
fie şi după obiceiu precum în capete să 
să lovască vine, socoti. într-această 
socoteală berbecele aflându-să, din toată 
groaza şi frica lupului afară era şi aşe în 
tâmpinare-i fără nici o spaimă ieşind, ca 
pre un arete, aşe de chibzuit şi de tare în 
frunte îl lovi, cât poftorire a mai face nu 
mai trebui, de vreme ce coarnele prin 
tidva capului lupului pătrundzind, fruntea 
zdrumicându-i, crierii afară îi vărsă. Lupul 
într-acesta chip vârtos lovit şi rănit, fără 
de a doua răzsuflare, viaţa pre moarte îşi 
schimbă. Aretele mai târdziu vitejiia ce 
făcusă cunoscând, carea măcar că din 
tâmplare fusese, însă îndată duhurile 
cele de arete ce purta îşi schimbă şi până 
în dzuă din oaie în jiganie şi din arete în 



lup să mută. (Că tâmplările fericirii la cei 
mai mulţi obiceile firii a muta pururea s- 
au vădzut). Aşe berbecele preobrajenie 
ca aceasta luând, îndată din neamul său 
răzleţindu-să, după firea lupilor codrii, 
câmpii şi munţii a cutreiera începu şi 
multă vreme a vieţii sale într-acesta chip 
în strei nătate îmblând şi petrecând , 
odânăoară la loc ca acela a nemeri i să 
tâmplă, unde decât toate jigăniile mai 
mulţi pardosi să afla. Acolo nu după 
multă vreme, ce să vânedze şi cu ce viaţa 
să-şi sprijenească neavând (căci 
mulţimea pardoşilor pre altele aşeşi de 
tot împuţinase), cu dânşii de luptă a să 
ispiti începu. (Că pofta biruinţii toate 
ispiteşte şi nevoia toate învaţă, ales în 
primejdiia vieţii lipsa sosind). Deci aşeşi 
din ispita dintâi, lucrul cu fericire şi după 
voie a vini i să tâmplă, de vreme ce 
întâiaşi dată cu cel mai mare şi mai 
groznic pardos de luptă să apucă, pre 
carile, după multe nevoi şi nu cu puţine a 
vieţii cumpene şi primejdii, îl birui şi-l 



omorî. A căruia duhuri îndată luând, 
precum din arete lup, aşe din lup pardos 
să făcu. După mare şi primejdioasă 
biruinţă ca aceasta, pardosul mai înalte şi 
mai puternice duhuri în sine simţi, carile 
în trupul şi pieptul pardosului de încăput 
nu era, şi aşe, de ispită, spre lupta leului 
să apucă (că toate în lume de să şi 
cuprind în hotarăle sale, iară pofta a 
cinstei mai mari si a biruintii mai tari, nici 
în lat câmpul a tot pământul, nici înalt 
muntele a tot locul a să opri sau a să 
îndestuli poate). Ce leul prea vârtoasă şi 
puternică jiganie fiind (precum poţi 
cunoaşte), nu pre lesne îi fu duhurile a-i 
lua, căci adese şi mai în toată vremea 
ispita monomahiii făcând, în carea măcar 
că nu să biruia, însă nici titulul biruinţii a 
lua putea. Aşe ei în toate dzilele la luptă, 
ca la o scoală, să ispitiia şi să deprindea, 
până când pardosul pricepu că nu altă 
ceva de la cea deplin biruinţă îl 
împiiedecă, fără numai iuţimea 
picioarelor şi sprintiniia carea leul în 



trupul său purta. Că de multe ori pardosul 
acmu mai dobândind biruinţa, leul, cu 
iuţimea dinainte-i i să feriia şi cu acesta 
chip cea desăvârşită biruinţă îi tăgăduia. 
Pardosul, într-acesta chip pricina 
neizbândii sale bine cunoscând, cătră 
vârtoase duhurile pardosului, grea 
greuimea filului şi sprintină iuţimea 
inorogului adaosă şi mai cu de-adins cu 
ascuţit si nebiruit cornul a monocherului 
într-armându-să, într-o luptă numai toată 
biruinţa asupra leului dobândi, în carile 
îndată şi fără nici o împiedecare să şi 
mută (că precum nuării după vânturi 
aleargă, aşe duhurile după biruinţe să 
pleacă). Firi, duhuri şi puteri ca acestea 
născutul miel în sine strângând şi 
alcătuind, în doaă hirise numere si le-au 
împărţit; unul: Provatolicoelefas , altul: 
Monocheroleopardalis. Ce dintr-acestea 
cest mai de pre urmă mai mult 
obiciuindu-să, precum în nume, aşe în 
fire Monocheroleopardal au rămas. Aşe 



dară, toate firile într-una boţind, blândeţea 
oii, înţelepciunea lupului, cunoştinţa 
pardosului, greuimea filului, iuţi mea 
inorogului şi vârtutea leului în sine 
nebetejite şi nesmintite le feriia şi, din dzi 
în dzi încă mai adăogându-le, la stepăna 
cea mai de sus le înălţa şi le suia. Şi aşe, 
toată cinstea, lauda şi puterea a tuturor 
jigăniilor dobândi. Deci jiganiile toate, de 
atâtea vrednicii încungiuratşi împregiurat 
vădzindu-l, cu un duh şi cu o inimă îl 
rugară ca oblăduitoriu, purtătoriu şi 
despre tot împotrivn icul păzitoriu să le fie. 
Monocheroleopardalis, prin câtăva vreme 
a tuturor viaţa în mâna sa să priimască 
ferindu-să, această rugăminte a lor să 
priimască să tăgăduia. însă până mai pre 
urmă pre cel ce luptele a atâtea vrăjmaşe 
jigănii a-l birui nu putusă, moale 
rugămintele înfrângându-l şi umilite 
cuvintele înduplecându-l, după pofta lor îl 
adusără (că precum răspunderea moale 
frânge mâniia, aşe rugămintea cu 
umilinţă porneşte cruţarea). Carile a 



tuturor chivernisire în palmă şi a tuturor 
otcârmuire în samă luând, prin câtăva 
vreme cinsteş, frumos, drept şi cu 
înţelepciune, cum să cade, pre toate 
jigăniile şi dobitoacele giudeca, îndrepta, 
ocrotiia, păziia şi stăpiniia (că atuncea 
publica înfloreşte şi odrăsleşte, când 
stăpânii miluiesc şi ceartă în dreptate şi 
supuşii ascultă şi slujesc din dragoste). 
Aşe cât în vremea stăpânirii lui nici ochiul 
nepriietinului s-au veselit, nici budzele 
vrăjmaşului s-au zimbit, nici inima 
împotrivnicului s-au învoieşeat. Ce 
precum cereştii (ah) de multe ori 
peminteştilor a zavistui s-au vădzut, aşe 
şi Monocheroleopardalis de sigeata 
lutului mai denainte de vreme nerănit şi 
de tâmplările ţărnii neprăvuit a rămânea 
n-au putut , de vreme ce încă în puterile 
firii sale fiind, în carile a multora nedejde 
şi viaţă să rădzima, cu mare a tuturor 
pagubă şi nesuferită jele, cătră cele de 
sus lăcaşuri s-au mutat , ca cel ce leu 
între dobitoace de vârtos să lăuda, leu 



între stelele ceriului în veci să luminedze 
s-au aşedzat, în urma sa doi numelui său 
moştenitori, pre Fii adecă şi pre Inorog 
lăsind. Deci la săvârşitul lui a fi şi la 
începutul lui a nu fi, Filul (carile şi de stat, 
şi de vârstă mai mare era), pentru une 
pricini departe în munţii de la Grumadzii- 
Boului trimăs era , a cării trimeteri pricini 
de povestea noastră abătută fiind, a le 
povesti părăsim (că voroava nu în 
vremea şi la locul său, ca rafturile de aur 
în capul măgariulul să prind). Iară 
Inorogul, acolea de faţă aflându-să, toate 
supusele şi nesupusele jigănii lor 
chivernisitoriu şi stăpânirii părintelui 
moştenitoriu a fi îl aleasără şi cu toţii într- 
o inimă şi într-un glas în scaunul 
oblăduirii îl ridicară. Ce precum să dzice 
cuvântul (că fericirea grab nică curând 
oboseşte), de vreme ce pe aceia vreme 
Vidra la locul prundişului, unde acmu noi 
sintem, a lăcui să tâmplase, carea cu 
multe chipuri de linguşituri şi cu a 



Corbului mijlocii în dragostea monarhiii 
păşirilor întrând. Corbului prin scrisori 
într-acesta chip înştiinţa, că, „de vreme ce 
Monocheroleopardalis dintre vii au lipsit 
şi toată împiedicarea poftii noastre din 
mijloc s-au rădicat, să sileşti şi să te 
nevoieşti, te rog, ca stăpânirea asupra 
dobitoacelor mie să mi să dea. Iară eu voi 
face ca toată vita grasă şi toată carnea 
săoasă domnului şi stăpânului mieu în 
mâncare şi tot singele cald şi săţios în 
băutură să să dea." Corbul, întâi pentru 
cea din fire lăcomie ce avea, apoi pentru 
căci nu puţină pizmă şi zavistie asupra 
dobitoacelor purta, de vreme ce prin toată 
vremea a stăpânirii lui 
Monocheroleopardalis, rar şi mai 
niciodată cu odihnă şi cu ticneală 
stârvurile cerceta şi aşeşi singe cald să 
bea sau carne proaspătă să mănânce în 
viaţa lui nu s-au învrednicit. Cătră 
aceasta şi altă pricină să adăogea, că 
fata Corbului, Mreana, la vârsta căsătoriii 
agiungând, pre tâlhariu chelariu Corbul 



socoti să facă şi Vidrii femeie să o dea 
aleasă. Aşe dară, Corbul, ştiind că trăind 
Monocheroleopardalis, precum despre 
munţi, aşe despre câmpi, toate străjuite şi 
păzite era, iară acmu el lipsit, precum să 
dzice cuvântul (că pre leul mort şi 
şoarecii să caţără), îndată tuturor dulăilor 
de casă ştire dede pentru ca cum mai 
curând şi pre cât mai tare vor putea cu 
lătrături şi cu brehăituri prin toate locurile 
spaimă şi groază să dea (căci dulăii cu 
Corbul de pururea însoţire avea). Dulăii 
îndată toti munţii cu dealurile si toate 
văile cu pădurile de cehnituri şi de 
schilălăituri împlură, de a cărora rău 
menitoriu, spurcate şi greţoage glasuri, 
toate dobitoacele să înspăimântară, şi 
unele într-o parte, altele într-altă parte 
capetele să-şi cruţe o plecară (că când 
capul să ameţeşte, picioarele dovedesc, 
şi când mădularile buiguiesc, lipsa 
criirilor arată). Aşe dară, totdeodată iele 
împrăştiindu-să şi fietecarea unde şi cum 
putea amistuindu-să şi aciuându-să, 



atuncea Corbul vreme află ca toate după 
reaoa sa voie să facă şi pre Vidră din 
baltă în curte şi din tină în scaun să o 
urce, cajiganiiaîn neam cu prepus 
tuturor dobitoacelor împărat şi 
stăpânitoriu să fie (o, ceriu şi păminte, au 
din nuări piatră şi din cremene picături de 
apă vii să scoţi? Că rămân firile precum 
au început, precum toate să cunosc la 
sfârşitul spre carile năzuiesc). 

A Vidrii dară schimositură de stăpânire 
ca aceasta făcându-să, dobitoacele toate 
în toate părţile prin câtăva vreme pribege 
si de la locurile si sălaşele lor streine 
petrecând, cele mai multe dintr-însele 
acmu vivorul înstreinării şi holbura 
rătăcirii nemaiputând suferi, capetele 
plecându-şi, cerbicea supt greu şi aspru 
giugul tirăniii Vidrii îşi plecară şi cineşi 
pre la lăcaşurile lor să înturnară (că 
coliba în ţarina sa şi bordeiul în pământul 
său decât palaturile în streinătate mai 
desfătate şi mai frumoase a fi so cotiră), 



fără numai Lupul şi Pardosul (carii pre 
aceia vreme Monocheroleopardalului 
foarte credincioşi şi de aproape priietini 
era), din socoteala lor neîntorşi, departe, 
în Ţara Câmpilor, prin multă vreme 
ramasără, adecă până la vreme stăpânirii 
Filului. De care lucru, toată păşirea de 
singe vărsătoare pre aceşti doi mare 
pizmă şi mânie avea. Inorogul, încă şi de 
ai săi părăsit şi tirăniia Vidrii întărită şi în 
toate părţile întinsă şi lăţită vădzind, să 
sculă şi în munţii înalţi, carii la Grumadzii- 
Boului să află, unde şi Filul să afla, să 
dusă. Ce dintâi pre la cetatea Deltii 
cătăva vreme locurile cercetând, în 
prundişul acesta să aşădzară. Vidra 
ştiind că stăpânire în silă au apucat şi cu 
tirănie ieste să o ţie, aşijderea pre drepţii 
moştenitori între vii ştiind, ea viaţă cu tic 
neală să ducă nu va putea, cu fel de fel 
de amestecături cătră monarhiia 
Vulturului şi cătră Corb îi pârâia, însă 
toată pâra într-aceasta să închidea, 
dzicând: „Filul şi Inorogul vii rămâind, şi 



voi, şi noi viaţă cu lineşte şi stăpânire cu 
slobodzenie să pe trecem şi să facem nu 
vom putea, căci nu numai a mea, ce încă 
şi a voastră nebiruită monarhie a tulbura 
şi a o răzsipi vor sili şi răutăţile lor una 
după alta ca valurile vor să urmedze (că 
marea nu de altă, ce de vânt faţa îşi 
schimbă, vântul vivor, vivorul hol bură, 
holbura furtună, furtuna valuri, valurile 
primejdie vaselor şi peirea celor din vase 
aduce)". 

Corbul, măcar că în curândă vreme de 
spurcat lucrul ce făcuse într-ascunsul 
inimii sale rău să căise, căci Vidra nu 
multă vreme la cuvântul dat ş-au stătut, 
nici căsătoriia cu fata lui, Mreana, şi 
rudeniia ce făcusă din firea ei au mutat-o, 
ce, după cea hirişă şi veche fire, mai mult 
pre ascuns decât la ivală îmbla şi mai cu 
drag prin fundul apelor decât la uscat să 
primbla şi gânduri împo trivnice împotriva 
Corbului fierbea. De unele ca acestea 
Corbul înţelegând, de mare căinţă şi de 



grea dosadă tare să năcăjiia, însă de a 
lumii ruşine pentru lucrul ce lucrase 
aievea a să căi şi de împietrirea inimii ce 
avea pentru greşala ce greşisă de tot a 
să pocăi nu putea (că inima în răutăţi 
îngrăşată de gândul căielii să vitioneşte, 
iară cu pocăinţa să omoară). Ce cele ce 
Vidra împo trivă-i făcea, ca cum nu le-ar 
pricepe, cu ochiul cunoştinţei le tre cea 
(însă din inima pizmătare răbdarea când 
izbucneşte, atun cea răbdarea, nu 
vrednicie, ce răutate la vremea sa naşte, 
că tot pizmătariul din neputinţă, iară nu 
din bunăvoie rabdă). Cu o pri cină ca 
aceasta şi a Corbului răbdare şi aşe 
adâncă tăcere să spândzura, de vreme 
ce pre Vidră organul răutăţii având, supt 
numele ei pre cei ce i să părea 
împotrivnici în toate părţile-i go niia şi în 
tot chipul fără nici o cale îi dosediia şi-i 
păgubiia. în scurt, Corbul cu mâna altuia 
şerpele din bortă a scoate siliia, dară în 
zădar. Că Inorogul, precum mai sus s-au 
pomenit, în munţi ducându-să, acolea pre 



Fii află, cu carile sfatul obştiindu-şi, lucrul 
pre o cale îşi pusără şi, nu după multă 
vreme, din dobitoacele şi jigăniile 
împrăştiiate, precât mai curând putură, la 
un loc le adu nară. De ciia la vrăjitorii 
vremii aceiia mărgând, hrismul Pleonexiii 
de la capişte Epithimiii învăţat foarte pre 
mulcomiş le cântară: 

în cindzăci de singeroase 
Vom pre cele lăcrămoase, 
Ochii umedzi să le ştergem, 
La moşie să ne mergem. 
Vidra peşte, Corbul stârvuri 
Cerce-n vârtopi, nu prin vârvuri 
Să să urce fără cale 
Şi să-şi cate ale sale. 

Vrăjitorii Epithimii<i> stihurile acestea 
citind şi de câteva ori procitindu-le, tâlcul 
acesta să fie înţăleasără, adecă cindzăci 
de căpuşi (carile sint pungi de piiele cu 
singe împlute pline de supt singele strein, 
jirtfă Pleonexiii vor să aducă, pentru ca 



de supttiraniia Vidrii şi vrăjmăşiia 
Corbului mântuindu-i boadza, la moşie si 
să-i ducă şi din nevoia robiii scoţindu-i, 
voia cea rea şi lacrămile în veselie şi 
bucurie să le întoarcă. Deci vrăjitorii, jirtfa 
priimind, descântecul buiguirii le citiră, cu 
carile întâi pre Corb în som nul nesimţirii 
băgând, pe Vidră din scaun pohârniră, 
carea, în legătura vrăjii stăpânit 
cunoscându-să, într-acele părţi mai mult 
zăbavă a face nu putu, ce îndată, cu 
Mreana, fiica Corbului, şi cu alalţi ai ei 
rude, lindini, păduchi, lipitori şi cârcei, 
sculându-să, la gârlele Grumadzii-Boului 
să dusă. Iară Inorogul, din bunăvoie 
pentru strajea în munţi rămâind, pre Fii la 
moştenirea părinţască trimasă. 

Corbul, de aceasta în ştire luând, de 
mare mânie cu urgie încins, cu bogăţiia 
simăţ, de minte răzleţ, cuvinte lăudăroase 
şi duhuri ca focul de mânioase a slobodzi 
începu şi ca acestea, ni în faţă, ni în dos, 
cu mari îngrozituri dzicea: „Pentru ce 



Inorogul au scos cuiul pre carile eu l-am 
bătut? Pentru ce Filul al său ş-au luat? şi 
asupra gândului mieu gând au rădicat? 
Aşe? Lasă, că le voiu arăta şi a cunoaşte 
îi voi face eu că a păşirilor monarhie ieste 
mai tare şi vor pricepe că Vulturul zboară 
mai presus decât toate trupurile, şi 
precum Corbul cu glasul său tot răul 
meneşte şi isprăveşte vor înţelege." Şi ce 
mai mult, iubite priietine, voroava să 
lungesc. Corbul, măcar că în capul Vidrăi 
tot focul iadului a să grămădi bucuros 
era, însă răul cuiva, carile cu mâna lui nu 
să isprăviia, precum răzsipă în toată 
lumea să face i să părea, mai vârtos că în 
scăderea Vidrei adaogerea altora 
socotiia, de care lucru, vrăjmăşiia carea 
asupra Vidrii cocea, asupra Ino rogului şi 
a Filului o borî. 

Şi măcar că la mijloc patru mii şi şepte 
sute de ani cu luptele din toate dzile au 
trecut, şi nu puţine singeroase jirtfe pre la 
capiştele bodzilorşi multe pre la 



nesăţioase lăcomiia vrăjitorilor s-au 
vărsat şi s-au împrăştiiat, însă Corbul de 
ce s-au apucat tot răul a plini nicicum 
rămăşiţă n-au lăsat, că într-adevăr, 
precum rău din gură să lăudase, mai rău 
cu lucrul au săvârşit, de vreme ce iarăşi 
cu Vidra mâna au dat (că făcătorii de rău 
spre răul mul tor buni cu binenele a unui 
rău a să sluji obiciuiţi sint). Iarăşi dulăii ş- 
au întărtat, iarăşi ogarâi ş-au asmuţat, 
iarăşi coteii în munţi şi în păduri ş-au 
băgat, iarăşi în câmpi măiestrii le, în 
dumbrăvi silţele şi în rediuri mrejile ş-au 
vărsat, iarăşi tot dobitocul au spăriiatşi în 
toate părţile l-au împrăştiiat. Şi aşe, 
sfârşitul tuturor tirăniilor şi începutul 
tuturor vrăjmăşiilor, iarăşi pre Vidră, cu 
tirănie mai cumplită decât toată tirăniia, 
ca locul altuia să tirănească si lăcaşul 
dreptului fără milă să răzsipească, au 
trimis-o. 

Filul, de acestea înţelegând, întâi 
Lupului şi Pardosului ştire dede (căci 



acestea pre aceia vreme dreptatea feriia), 
cari nu cu mică a vieţii primejdie, din 
întinse mrejile tiranului scăpând, iarăşi la 
Ţara Câmpilor pribegiră. Inorogul, în 
munţi precum şi mai sus s-au pomenit, 
aflându-să în locuri tari si ascunse, în 
cătăva vreme aciuat s-au potolit. 
Aşijderea Filul, la Grumadzii-Boului viind 
s-au aşedzat, însă nu puţine asuprele 
despre vrăjitorii vremii trasă, de vreme ce 
Corbul cu toată nevoinţa sta, ca nu numai 
de hrană, ce aşeşi de viaţă să-l lipsască. 
Ce vrăjitorii, întâi de jirtfele vechi, apoi şi 
de cele noaă voia boadzii Pleonexiii 
plecând, la ale sale să margă voie îi 
dederă (că mila Pleonexiii atuncea numai 
să clăteşte, când cele din faţă mistuieşte, 
iară de cele din dos în scurtă vreme cu 
mai multul nedejduieşte). 

Aşe şi într-acesta chip, iubite priietine, 
Vidra tirăniia în mâna vrăjmăşiii şi 
vrăjmăşiia în dreapta tirăniii luând, de ciia 
Corbul aievea vrajba, la arătare 



neprietiniia şi tot răul asupra Inorogu lui 
şi a Filului a plini, câtu-i negrul bobului a 
lipsi n-au lăsat, ce dintâiaşi dată, toate 
după voie a isprăvi neputând, vremea 
păştea, ca când va putea, atuncea să 
isprăvască. Aşe, Vidra cu răutatea 
Corbului agiutorită şi la epitropiia 
jigăniilor aşedzată fiind, pe Bâtlan la 
gârle pentru paza pe aceia vreme lăsase. 
Carile nu după multă vreme pre Vidră de 
vicleană cătră Corb o vădi, adecă pre 
cum cu meşterşuguri viclene şi cu mari şi 
multe giuruinţe dejirtfe minciunoase pre 
la uşile vrăjitorilor îmblă, ca epitropiia 
pasiri lor să tulbure şi monarhiia să le 
răzsi pască. 

Asupra pârâi aceştiia şi câteva jigănii 
de singe mâncătoare so siră, între carile 
mai de frunte Lupul, Ursul, Vulpea, 
Ciacalul şi Strutocamila era. Acestea, 
încăşi tiraniia-i a mai suferi neputând, în 
Ţara Păşirilor, la epitropiia Corbului, 
fugiră, cătră carile mare şi lăcrămoasă 



jalobă făcând, întra-cesta chip dzicea: 
„Mare strâmbătate şi greu păcat cu noi ai 
lucrat, o, în lumină ponegrit, Coarbe, de 
vreme ce iarăşi în scaunul tirăniii asupra 
noastră vrăjmăşiia Vidrii ai rădicat, 
jiganie carea nici în fire neam, nici în 
minte socoteală, nici în lucru vreun 
aşedzimântstătătoriu a avea poate (că 
ce-i mai poftit? Stăpânirea. Şi ce-i mai cu 
greu? Stăpânirea.), şi cela carile pre sine 
neaşedzatştie, stăpânire cu aşedzimânt 
să facă cum va putea? Aceasta dară, cu 
tirăniia ce face şi cu lăcomiia ce 
lucreadză, nu numai oile în munţi şi în 
păduri au împrăştiat, nu numai caprile 
prin văi şi prin vârtopi au izgonit, nu 
numai boii, vacile şi hergheliile cu foc şi 
cu fier au ars, nu numai găinele de pene 
şi puii de tuleie au zmult şi le-au dzăciuit, 
ce acmu şi soldzii peştelui să radză şi să- 
I vânedze pe supt gheaţă va, dzicând că 
firea ei de peşte decât de carne mai 
priimitoare ieste, lucru carile de firea şi de 
deprinderea noa stră prea departe stă. 



Deci acmu şi noi ale noastre pustii pără 
sind, de mare nevoie la menitoriu glasul 
tău am năzuit, ca iarăşi cu sfatul şi cu 
voia ta, pre tiranul acesta deasupră-ne 
să-l rădicăm şi iarăşi pre stăpânitorii 
moşneni la locu-şi să chemăm. Căci nu 
mai într-acesta chip socotim că tulburările 
şi răscoalele acestea la aşedzimântşi la 
lineşte a să aduce vor putea (că oala 
fierbând şi de mare fierbinţeală peste 
margini dând, cu lingura apa vân turând, 
deodată cevaşi a să stâmpăra să vede; 
iară stând focul neclătit, vărsarea de tot a 
să potoli preste putinţă ieste; deci la 
înfocări la carile vânturarea lingurii nu 
sporeşte, potolirea şi stângerea focului 
trebuieşte)." Corbul, şi mai denainte cu 
pâra Bâtlanului asupra Vidrii aţiţatşi 
acmu cu jaloba acestora încă mai 
întărâtat fiind, cuvânt le dede că, pre cât 
va putea va sili, şi din tirăniia Vidrii îi va 
mântui. Care pizmă Corbul la adunarea 
dintâi carea la cetatea Deltii ş-au 
izbândit, unde pre Vidră dintr-îmbe 



monarhiile au izgonit-o (precum la locul 
său istoriia s-au pomenit). Corbul dară 
atâtea şi atâtea răutăţi şi îndrăpniciuni 
precum să fie făcut şi precum a multora 
răzsipă pricină să fie fost bine 
cunoscând, însă nici aşe de păcat s-au 
pocăit, ce cu aceasta pri cină mai mari şi 
mai grele unul peste altul să 
grămădească au gândit, de vreme ce 
pătimaşilor alt cuvânt le da, iară în reaoa 
inimă spurcat gând purta (că răutatea 
inimii din fire rele, din răutate, răutate 
învaţă şi din cercetare pizmă şi izbândă 
găteşte), adecă de pizma veche binele 
Inorogului şi a Filului nicicum nu-l poftiia, 
iară de pizma noaă pre Vidră dintr-îmbe 
monarhiile să izgonească (precum au şi 
făcut) şi al triilea chip să aleagă (pre cum 
la alegerea Strutocamilei s-au vădit) au 
socotit. La carea cu ce meşterşuguri 
spurcate şi cu ce vicleşuguri fără de lege 
s-au slujit pre larg la locul său s-au 
pomenit. 



Iară cele mai pre ascuns ce să lucrasă 
pre scurt acmu să ţi le arăt. Vii şti dară, 
iubite priietine, că vădzind Corbul greşala 
ce cu Vidra făcusă, apoi inimile jigăniilor 
cunoscând, că asupra Ino rogului şi a 
Filului stăruiesc, împotriva aievea să li se 
puie, so cotiia că multe nevoi şi grele 
gâlceve să vor rădica (că cuvântul 
împotrivă sabiia ascute, iară răspunderea 
lină frânge mâniia). Şi aşe, pre Lup în 
taină chemând, dzisă: „Bine cunosc, o, 
priietine, că multe nevoi şi asuprele 
despre spurcata Vidră aţi tras şi încă 
multe asupră a vă aduce, de va putea, să 
găteşte. însă noi, pen tru ca greşala să ne 
îndreptăm şi păcatul să ne răscumpărăm, 
împotriva şi spre pohârnirea ei, pre cât în 
mână ne va vini, cu tot sufletul ne vom 
nevoi. Pentru care lucru, o poftă am şi eu 
de la voi, ca mijlocitori fiind între noi şi 
între Fii şi Inorog, pace să alcătuim, şi 
aceasta întru tot adevărul şi curata inimă 
să fie (că decât pacea zugrăvită, războiul 
crunt mai curat şi mai fericit ieste)." 



Acestea Lupul de la Corb audzind şi 
precum din toată inima să fie 
încredinţându-să, să bucură foarte şi: 
„Acesta lucru foarte pre lesne să va face, 
răspunsă, de vreme ce eu adeverit sint că 
Filul şi Inorogul dreptăţii şi păcii plecaţi 
sint şi, îndată ce cuvântul păcii din gură 
vor da, în inimă pecetluit şi tipărit le va 
rămânea. (Că curat ascunsul inimii singur 
şie şi icoană şi oglindă-şi ieste, în carea 
ce şi cum ieste de pururea să vede). Şi 
de vreme ce şi a ta poftă spre a dreptăţii 
chip s-au plecat şi pa cea îmbrăţăşadză, 
pentru acesta lucru ştire să le facem şi vii 
cunoaşte că cele de mine grăite nu 
numai din dragostea carea cătră dânşii 
am, ce mai vârtos după voia adevărului s- 
au grăit. însă pacea aceasta într-aceasta 
a stărui trebuieşte, ca de acmu înainte 
Vidrii împotrivă şi lorîntr-agiutoriu să fii." 

în puţine cuvinte toată istoriia să 
cuprindzi, o, priietine, pen tru pofta, 
legătura şi isprăvirea păcii s-au grăit, s- 



au răspuns, s-au trimăs, s-au întors şi 
toate cele trebuitoare la mijloc puindu-să, 
prin chipuri de credinţă s-au isprăvit şi cu 
mari giurământuri şi blăstămuri dintr-îmbe 
părţile tare s-au legat. (Ce la viclean pa 
rola dumnădzăiască şi basna 
poeticească tot o cinste au), în care chip 
şi Corbul în vreme ce giurământurile cele 
straşnice să făcea, atuncea toate 
măiestriile vicleşugului prin toate locurile 
îşi întin dea şi cu mari giuruinţe de multe 
jirtfe pre la bodzi şi pre la vrăjitori ispitiia, 
ca pre o pasire, a căriia şi numele, şi 
traiul, şi lăcaşul împuţit şi scârnavîi ieste, 
epitrop monarhiii dobitoace lor să facă 
siliia. Poţi şti şi numele păşirii, o, 
priietine, că Pupădza era, din Ţara 
Gemănării născută şi în satul Furcăi 
crescută, şi acmu, mai-mai în curţile 
funelor bătrâneţele ş-arfi închis de nu ş- 
arfi fost aşe de timpuriu puturos duhul 
slobodzit. Ce de aceas ta agiunge şi la 
cuvântul nostru să ne întoarcem. 



Corbului nici jertfele i s-au priimit, nici 
vrăjitorii după plăcere i-au vrăjit. De care 
lucru, socoteala într-alt chip de răutate a- 
şi muta i-au căutat, adecă pre proastă 
jiganiia Strutocamila în taină luând, cu 
multe măgulituri şi învăluituri o ispiti. 
Chipul, statul, faptul, îm blatul şi căutatul 
în multe ritoriceşti tropuri lăudându-i, şi 
precum firea spre vâlfa stăpânirii să o fie 
făcut, dzicându-i, s-au înşelat, au credzut 
şi aşe şi ea s-au cunoscut, săraca, 
precum la întrebarea ei frumos s-au 
pomenit. Unde Corbul cu siloghismul de 
vrednică ade verind-o, coarnele boului, 
coada păunului şi cu penele lui înda 
torind-o, epitrop Leului şi stăpânitoriu 
dobitoacelor au pus-o. Unde şi până 
astădzi, cu minunea a toată lumea, 
stăpâneşte (că de multe ori cel greşit 
nemeritşi cel nemerit greşit iese). 

Aşedară Corbul, o, priietine, organul 
răutăţii, iară nu răutatea, nici pizma ş-au 
schimbat, chipul neprietiniii, iară nu 



vrajba spre pace ş-au mutat, de vreme ce 
la acea adunare carea întâi la ce tatea 
Deltii s-au făcut, nu după cum cuvânt cu 
giurământ avea dat, nici drepţilor 
moşneni agiutoriu au fost (căci, precum 
ştiut îţi ieste, Filul încă acolea agiunsese 
şi cu tine împreunare avuse se, cătră 
carile singur tu mare priinţa Corbului 
arătaseşi, carea mai pre urmă căptuşită 
au ieşit), ce cu tot mijlocul inimile ale altor 
jigănii după pofta sa să le întoarcă, cu 
feliu de fel de meşterşuguri, au silit, pre 
unele cu înfricoşeri, pre altele cu spărieri, 
pre unele cu îngroziri şi spăimântări, pre 
altele cu giuruinţe şi cu dări, siloghismul 
ce pentru Strutocamilă la mijloc să puie 
vrea, a priimi, vrând-nevrând, le-au silit şi 
a învoi le-au făcut. Care lucru, după cum 
ştii, isprăvindu-l, încă mai cumplită şi mai 
vrăjmaşă goană asupra dreptăţii au 
scornit, carea şi până astădzi, precum 
vedzi, să trăgăneadză (iară a tot lucrul 
sfârşitul la ce iese vremea arată şi 
norocul învaţă). Acestea dară, o, priie 



tine, au fost pricinele şi începăturile şi 
acesta au fost pricinitoriul şi începătoriul 
vrăjbilor, răscoalelor, goanelor şi 
războaielor cari le întru monarhiia 
dobitoacelor şi până în dzua de astădzi 
să Iu creadză. Ce acmu, sfârşit voroavii 
puind, poftim ca nu alta a giu rui şi alta a 
dărui să ne fii cunoscut, de vreme <ce> în 
proimiul voroavii scurtimea cuvântului 
făgăduiam, iară acmu oarecum toată 
lungimea istoriii prin câteva ceasuri am 
trăgănat. însă iertăciunea aceştii 
asuprele a dobândi pre lesne vom 
nedejdui, de vreme ce (a lucrurilor ştiinţă 
nu din părere, ce din chiară arătare să 
naşte, carea, după materiia ce are, 
potrivirea formii înţelegirii cearcă) (că 
voroava laconească la meşterşug ieste 
lăudată, iară materiia adevărul cu 
îndelungată şi chiară voroavă a să tâlcui, 
a celor neminciunosi si la voroavă 
izvorâtori lucru ieste)." 

Şoimul de acestea pre amănuntul bine 



înţelegând, precum de dulce voroava 
Inorogului, aşe de înştiinţarea adevărului, 
mult să minună şi într-acesta chip cătră 
Inorog dzisă: „Vechiu şi adevărat cuvânt 
între toţi să grăieşte (că dreptatea toate 
biruieşte şi adevărul decât toate mai tare 
ieste), aşijderea (strâmbătatea şi 
lucrătoriul ei pururea viptul căii sale 
mănâncă şi băutura toap săcului său 
bea). Ce dară între strâmb şi între drept, 
între adevăr şi între minciună ar fi, de nu 
pemintenii, cereştii vorgiudeca şi vor 
alege. Ce acmu lucrul rămâne ca dintr- 
această a noastră dorită şi nesăţioasă 
împreunare vechile începături a răutăţii 
să să surpe şi noaă temeliile bunătăţii să 
să arunce (că mutarea minţii, schim 
barea socotelii şi nestarea cuvântului, 
numai atunci sint lăudate, cât din rău spre 
bine şi din vrajbă spre dragoste să 
întorc)." Inorogul dzisă: „(începuturile 
bune, o, priietine, din inima bună şi 
neprepusă izvorăsc, iară amintrilea, 
îndoinţa inimii stând, îndoite, întreite şi în 



multe noduri împleticite şi căptuşite din 
rost cuvintele ies). De care lucru, a mă 
înştiinţa aşi pofti: Aceste începături bune, 
carile dzici la mijloc<u>l să punem, 
singurdin tine vii să le pui, au a le pune 
de la alţii poruncă şi pozvolenie ai?" 

Şoimul răspunsă: „într-adevăr ieste că 
eu poruncă ca aceasta şi aievea 
pozvolenie de la mai-marii miei nu am. 
însă inima a toatei noastre monarhii spre 
ce stăruieşte foarte bine cunosc, adecă, 
ca cu orice mijloc s-ar putea, lucrurile 
spre o aşedzare şi lineşte să să aducă 
poftesc. Şi de vreme ce adevărul de grăit 
ieste, că de nu de tot cu toţii a goni s-au 
obosit, însă nici unul între noi odihnit n-au 
rămas, şi mai mult grijea din toate dzilele, 
decât goana din toate locurile, sudori de 
singe ne picureadză (că osteninţa clătirii 
sudori pe trup umedzeşte, iară grijea 
neîncetată vlaga inimii topeşte). încă 
cătră acestea ieste şi altă pricină carea 
spre ispita lucrului acestuia mă 



îndeamnă, adecă credinţa carea Corbul 
în mine şi în cuvintele mele are. Cătră 
carile eu tot adevărul lucrului precum 
ieste arătând, fără nici un prepus, din 
gândul carile până acmu asupra ta are, 
părăsindu-să, răutatea spre bunătate îşi 
va pleca." 

Inorogul dzisă: „Lucrul acesta, o, 
priietine, oarecum necred zutşi peste 
putinţă mi să pare, că precum din bătrâni 
ştim (cor bul puii albi îşi scoate, iară firea 
în negri mea lor îi întoarce). Deci şi Corbul 
bătrân în alb de s-ar văpsi, cu o ploaie, 
sau şi cu o roaă să să spele poate şi ce 
suptalbiciune din fire imăciune au avut, 
în curândă vreme îşi va arăta (că rămân 
fiinţele precum au început, de s-arşi 
tâmplările în toate ceasurile schimba). 
Aşijderea de am dzice că Corbul la pene 
pre dinafară a să albi poate, însă inima 
pre dinluntru fără prepus tot neagră îi va 
rămânea. Ce pentru ca să nu să dzică că 
inima mea de cuvântul bun s-au 



împietroşet, sau de numele păcii s-au 
îngreţoşet, iată în tot adevărul şi în curată 
inimă dzic, că precum hotarăle ne 
prieteşugului, aşe ale prieteşugului a le 
păzi gata sint şi pre aces tea pre 
amândoaă aievea şi nezugrăvite a le 
purta ştiu (că pre cum chipul frumos şi 
icoana ghizdavă ochiul veseleşte, pre 
atâta vicleşugul ascuns şi dragostea 
schizmuită sufletul întristeadză). 
Aşijderea (precum boala ascunsă pre 
doftori şi pre doftorii batgiocureşte şi pre 
cel ce dzace până la moarte măguleşte, 
aşe vicleşugul şi pre cel ce vicleneşte şi 
pre cel ce să vicleneşte la scădere aduce 
şi încă mai vârtos pre viclenitoriu decât 
pre vi clenit spre groznică răzsipă 
pohârneşte, precum şi răul tăinuit pre 
doftori măguleşte numai, iară pre cel ei 
supus întâi din sănătate, apoi şi din viaţă 
îl izgoneşte)." 

Şoimul răspunsă: „Adevărat, acestea 
precum le dzici, aşe sint, însă (de multe 



ori boala nenedejduită pre leac ş-au dat) 
şi pre cum un cuvânt să dzice (morţii 
numai leac între muritori nu s-au aflat, 
iară amintrilea viaţa stând şi buna 
socoteală slujind, tutu rar tămăduire şi 
vindicare să nedejduieşte). în care chip şi 
eu acmu dzic: într-această dată şi cu 
mine lucrul ispiteşte şi vii cunoaşte că 
măcar că la pene iuşor, însă la cuvânt 
greu şi stătătoriu sint şi precum în aer a 
zbura, aşe pre copaci a sta şipre stâncă 
nemutat a mă aşedza pociu." 

Inorogul dzisă: „Cu bună samă 
cuvintele acestea poftitoriu binelui să fii 
te arată şi dreptăţii iubitoriu şi de cuvinte 
adevărate grăitoriu să fii te sfitesc, însă 
giuruitele acestea la faptă a aduce, 
precum socotesc, un lucru a te opri poate, 
adecă căci supt po runcă şi supt 
ascultare supus eşti. Pravila dară 
stăpânilor asupra supuşilor cea mai de 
temeiu ieste: Aşe voiu, aşe poruncesc, 
aşe să să facă. Deci oriunde sentenpa 



aceasta putere desăvârşită are, acolo 
cuvântul adevărat şi sfatul cu cale loc nu 
are. Ce precum vor unii să dzică (ispita 
până în de trii ori ieste a înţelepţilor, iară 
aceiaşi nepărăsita ispiti, a nebunilor). De 
care lucru, o dată, de da-ori sau şi de trii 
ori şi tu ispiteşte şi vedzi de vor ieşi 
poftele strâmbe după dzisele drepte şi de 
ieste ureche destupată spre ascultarea 
cuvântului drept, cunoaşte (că urechea 
astupată leacu îi ieste ca cu ce ar fi 
astupată să să scoaţă, iară căriia organul 
audzirii ieste betejitşi de totsurdu, nici 
leacul pre lesne, nici trăsnetul tunului, 
nici buhnetul dobelorspre simţire a o 
aduce pot). După aceasta a şti ţi să cade, 
o, priietine, că ispita înţe lepţască ieste şi 
să face când oarecare nedejde înainte 
mărgătoare şi une semne de ieşirea 
ispitii arătătoare să află. Iară amintrilea, 
când cineva ispita peste toată nedejdea 
începe, ispită să dzice, însă nu 
înţelepţască, ce nebunească. Că cu ce 
socoteală cineva cele peste ceriu sau 



cele în chentrul pământului lăcuitoare a 
cunoaşte ar ispiti şi ce nedejde, precum 
va putea cunoaşte i s-ar da, unde 
simţirea a agiunge şi socoteala a încăpea 
nu poate, că precum axioma filosofască 
ştiută îţi ieste: Toată cunoştinţa şi toată 
ştiinţa din înaintea mărgătoare simţire 
purcede. Deci de ai povaţă ca aceasta, 
bărbăteşte pasă, iară de nu (fără povaţă 
la ostroavele fericiţilor a merge 
părăseşte-te)". 

Şoimul dzisă: „Foarte adeverit să fii că 
inima bună nedejde îmi arată şi încă de 
demult adevărate semne spre această 
călă torie am cunoscut. Ce numai acmu 
atâta poftesc, ce ţ-arfi poftele să ştiu şi cu 
ce chip pătimirile carile peste toată 
dreptatea ai tras, a le uita ai putea, să 
cunosc. Şi cătră aceasta puţină vreme de 
îngăduinţă având, pentru ca de cele 
trebuitoare ştire a da şi răspuns a lua să 
pociu. " 



Inorogul dzisă: „Poftele mele şi puţine 
şi, precum mi să pare, drepte sint. Puţine 
dzic, căci numai doaă, drepte dzic, căci 
ale noastre, iară nu streine poftim. întâi 
dară ieste: Filului dreapta şi părinţasca 
moştenire să nu i să oprească, sau 
Corbul de la Stru tocamilă aripile luându- 
şi, noi pentru a noastră dreptate orice a 
face vom putea, de nu agiutoriu, încai 
împotrivnic să nu ne fie. A doa ieste: traiul 
şi lăcaşul mieu, veri în vârvul munţilor, 
veri în fundul văilor, veri în câmp, veri în 
pădure, sau oriunde aiurea pofta inimii 
mele ar fi, din toată grijea vicleşugului 
neprietinesc afară să fiu. Aceste doaă 
făcându-să, poate fi începăturile prie 
teşugului să să puie şi mai cu vreme 
dragostea adevărată să să întemeiedze. 
Cu vreme dzic, căci cu vreme şi 
neprieteşugul în multe au crescut (că cele 
dimpotrivă tot o măsură şi tot un număr 
au). Iară amintrilea cine ardzice că cu 
toată inima din urâciune îndată spre cea 
desăvârşită dragoste a să întoarce poate, 



aceia inimă vicleană şi minciunoasă 
ieste. Că precum întrarea, aşe ieşirea 
patimilor să socoteşte şi mai vârtos 
obiceiul învechit ieste deprindere cu 
nevoie a să uita, pre carile precum meş 
terşugul, aşe firea pre lesne a-l lipsi sau 
a-l tăgădui nu poate. Iară deşi s-ar afla 
nas de ceară şi inimă de argint-viu ca 
aceia, mă crede că acel feliu de prieteşug 
pururea îndoit şi cu prepus ar fi (că 
sufletul carile pre lesne din ură în 
dragoste a să muta ştie, acela urmadză 
ca încă mai pre lesne şi din foarte mică 
pricină din dragoste în ură a să schimba 
să poată). De care lucru (pierderea 
vremii cinstită ieste când întru alegerea 
priietinilorşi pen tru nepierderea 
priietinilorsă cheltuieşte). Iară pentru 
vremea dării şi luării răspunsului, după a 
locului depărtare, socotesc că 1 .500 de 
minute nu numai de agiuns, ce încă şi de 
prisosit sint. Deci orice ştii şi poţi, fără 
zăbavă fă, ca nice prieteşugul, nici 
neprieteşugul prin multă vreme în prepus 



să rămâie." 



Partea a şeptea 



Acestea într-acesta chip prin câteva a 
nopţii ceasuri Inorogul cu Şoimul voroavă 
făcând, Hameleon, precum mai sus s-au 
pomenit, la lăcaşul său ducându-să, în 
vasul uluirii vetrilele gândurilor 
deschidea, prin marea relelor socotele 
înotând, spre toate vânturile, horburilor 
funele chitelelor întindea. Aşe el în 
valurile vicleşugurilor tăvălindu-să (poate 
fi răutatea îndoit şi întriitsă lucredze 
fortuna slobodzind), somn fără somn şi 
odihnă fără odihnă îl chinuia, atâta cât cu 
ochii deschişi somna şi cu toată fantazia 
deşteptată visa. în care vis părerea 
chipuri ca acestea închipuindu-i îi 
zugrăviia. 

Hameleonului cu aera să paşte şi cu 
vânt a să hrăni firea fiindu-i, precum pre 
marginea unii ape îmblă i să părea, unde 
nişte hingiuri dese şi înghimpoase şi 



nişte copaci frundzoşi şi umbroşi era, 
atâta cât de desimea şi grosimea 
umbrelor ce avea, precum de tot soarele 
le lipseşte şi preste totîntunerecul îi 
căptuşeşte i să părea. Aşedară, el 
îmblând şi prin întunecoasă ceaţa aceia 
orbăcăind, departe înainte precum o zare 
de foc vede i să păru, spre carea cu toată 
nevoinţa năzuind şi la dânsa apro piindu- 
să, vădzu că atâta de mare era focul 
carile cu mare văpaie ardea, cât cu vârvul 
parăi nuării ceriului pătrundea, unde 
stihiia focului cu apa nuărului mari şi 
groznice trăsnete şi plesnete făcea 
(precum aceste doaă trupuri de stihii 
goale unul pre altul a nu priimi şi 
vrăjmăşeşte una pre alta a strica şi a 
împrăştiia obiciuite sint). Iară în mijlocul 
focului o jiganie groz-nică vădzu, carea la 
chip ca şopârla, însă cu multul mai mare 
şi mai groasă a fi i să părea. Aceasta în 
toate părţile prin pară primblându-să, fără 
saţiu jăratecul păştea şi de mare lăcomie 
şi spudza înghiţiia, nemică cevaşi de 



atâta înfocată văpaie betejindu-să. 
Hameleonul aşe de cu dulce mâncarea 
sulimendriţii vădzind (căci aşe să numiia 
jiganiia aceia), lucru carile nici 
odânăoară stomahul ei îl simţisă, foamea 
în maţă i să scorni (că din multe pofta 
sufletului neclătită ar fi, de n-ar fi simţirile 
pre dinafară iscoditoare şi apoi 
îndemnătoare). Foamea dară începând, 
mănuntăile i să întor cea şi stomahul tare 
îl chinuia. Carile de toată ştiinţa a simţire 
ca aceia gol, cu de moarte ţipete: „vai, 
maţele, vai, mănuntăile, vai, pântecele, 
vai, vintrile mele!" a să văieta şi a să 
văiera începu. Şi leacul aceii 
necunoscute boale, ce ar fi şi unde s-ar 
afla, nu ştiia. Aşe el într-acel chip mişelos 
chinuindu-să, salamandra din mijlocul 
focului: „O, sărace, strigând, dzisă, ce 
poate fi acest chin, carile aşe de fără milă 
te-au apucat şi ce această lacomă 
căutare şi nesăţioasă mâncare spre 
bucatele mele?" Hameleonul, fără „vai şi 
vai", altă nu dzicea, şi fără „moriu şi 



moriu", altă nu răspundea. Ce mai pre 
urmă cu lânged glas dzisă: „Simţire 
nesimţită simt şi pătimire nepătimită pat, 
o, domnul mieu şi împăratul focului (că 
Hameleonului precum salamandra 
bodzul focului să fie i să păru)." 
Hameleonul la toate amăgitoriu, iară la 
aceasta să amăgi, căci în hrană şi în 
mâncare deosăbire a face neştiind, i să 
păru că jăratecul fără primejdie şi focul 
fără nevoie a înghiţi şi a mistui va putea. 
Ce răul rău pate, că în locul foamei saţiul 
cu arsură şi nesuferite durerile i să 
înmulţiră. Salamandra dzisă: „O, 
ticăloase, au nu ştii că foametei hrana şi 
setei băutura îi ieste leacul? însă nu tot 
stomahul toată bucata mistuieşte, nici tot 
gâtlejul toată băutura priimeşte, nici altă 
jiganie, fără de mine, foc a paşte poate că 
cine pentru desfrânata poftă orânduiala 
firească covârşeşte, acela în focul 
lăcomiii sale (ca tine acmu) să pe 
depseşte, a căruia stângere şi potolire 



foarte cu greu şi mai nici cu greu să 
găseşte. Ce tu acmu, mai multă zăbavă 
nefăcând, cum mai curând aleargă, 
cearcă şi unde oaăle şerpelui vii afla, 
nezăticnit le bea, căci după mâncare ca 
aceasta, băutură ca aceia trebuie, că 
numai acelea doară văpaia carea în 
droburile tale s-au aţiţat a stânge vor 
putea." Hameleonul, de leac ca acesta 
de la sulimendriţă înţelegând, măcar că 
nu fără mari slăbiciuni şi leşinături, însă 
îndată prin toate malurile a cerca, toţi 
câmpii şi dealurile a cutreiera şi toate 
bortele copacilor, găurile ţărmurilor şi 
crăpăturile pământului a scociorî începu 
(că la cel bolnav sănătatea de mare preţ 
ieste, pentru carea toate în cumpănă 
puind, mai iuşoare a fi le socoteşte). Deci 
după multă şi cu multe dureri, trudă şi 
osteninţă, oaăle şerpelui, carile ohendra 
să cheamă, într-un loc a afla i să tâmplă, 
pre carile, de mare arsura maţelor, îndată 
şi fără de nici o îngăimală le sorbi. 
Aşedară, de cu grabă dacă oaăle bău, 



precum arsura maţelor ce avea i s-au 
potolit i sa păru. însă după fire doftorul, 
după doftor leacul şi după leac ca acela 
tămăduirea carea i să cuviniia îi vini, de 
vreme ce nu chipul boalei în chipul 
sănătăţii, ce forma răului într-altă formă 
mai rea şi mai cumplită s-au mutat. Căci 
oaăle ohendrii în călduros pântecele 
Hameleonului coborându-să, nu spre 
mistuire, ce spre zămislire clăti re a face 
începură şi acmu embrionaţi puii 
ohendrei după a lor fire pântecele îi 
fărâma şi, pentru ca în Iu mină să iasă, 
vintrele îi spinteca (că cine cu lăcomie 
acul cosătoriului înghite, acela cu mare 
mişălie fierul arătoriului boreşte), şi aşe, 
săracul Hameleonul iarăşi spre moarte 
să bătea, iarăşi munci si dureri de 
naştere îl cuprindea, în locul leacului 
otrava şi în locul sănătăţii moartea 
cunoştea, dară ce să facă si de ce să să 
apuce nici ştiia, nici să pricepea. Puii 
ohendrii din pântece-i ieşind, peste trup i 
să împleteciia, de grumadzi i să colăciia, 



îl pişcă, îl muşca, şi nu laptele, carile nu 
avea, ce sin gele, carile de prin toate 
vinele i să scurea, îi sugea. într-acesta 
chip puii ohendrii şi născuţii lui şi atâta 
de cumplit din toate părţile de viaţă 
deşertându-l, şi cu toapsăc şi venin 
împlându-l, în dureri aşe mari şi chinuri 
aşe nesuferite, îndată oteşirea în minte 
nu-i veniia. Ce mai târdziu de mare şi 
minunată puterea cornului Inorogului 
asupra a toată otrava aminte îşi adusă 
(căci şi de altă dată de otrăvită a 
văzduhului putregiune mântuindu-l, cu 
sănătatea vieţii îl dăruisă) şi aşe, din 
pădure la munte într-un suflet alergă, ca 
doară pre Inorog, de binele său făcătoriu, 
unde va a afla va putea. Pre carile într-un 
munte prea înalt şi loc prea aspru şi fără 
suiş aflându-l, i să părea că pre o stincă 
înaltă în simceaoa muntelui şede, iară din 
toate părţile prăpăşti, hârtoa pe şi 
păhârnituri groznice era, atâta cât căutării 
ameţală adu cea. Iară din văzduh şi peste 



vârvul munţilor îi păru că o pasire neagră, 
cu mare vâjiituri viind, pre luminos şi 
lunecos cornul Inorogului vrea să să 
puie. Inorogul cu capul clătind şi cornul 
cutremurând, păşirea cu picioarele de 
neted şi luciu cornul lui a să lipi nu putea. 
Câtăva vreme păşirea să să puie, 
Inorogul să o surpe şi războiu ca acesta 
făcând, odată să tâmplă ca Inorogul în 
curmedziş cu cornul lovind, câteva pene 
din aripa cea dreaptă a păşirii să rumpă. 
De care lucru, păşirea, slăbindu-să şi de 
multă luptă ameţind şi obosindu-să, în 
mieşălos chip, giumătate zbu rând, iară 
giumătate prăvălindu-să, în prăpastea 
dedesupt să co borî (că înălţarea înfiaţilor 
cu mintea, ca penele în aripi, iară sfârşitul 
lor ca păşirea zmultă rămâne). 
Ha mei eonul, într-atâtea dureri ce să afla, 
frumoasă privala aceii monomahii 
durerile a-şi uita îl făcusă (că când 
puterea sufletului chiară în privala înţele 
gerii să înfige, atuncea toate simţirile 
trupului dinafară amur ţese). Ce a luptii 



privală săvârşindu-să, boldurile şi 
strămurările patimii la simţirea durerilor îl 
întoarsără. Ce, precum s-au dzis, unde 
Inorogul şedea, nici loc, nici nedejde de 
suit Hameleonul având, de departe, cu 
mare umilinţă, patima îşi povestiia şi: 
„Milo stiveşte-te, milostiveşte-te asupra 
ticăloşiii mele!" striga. Inorogul dzisă: „Ce 
fel de patimă ieste carea te chinuieşte?" 
Hameleonul răspunsă: „întâi foamea 
lângedzind, apoi focul m-au pârjolit, iară 
mai pre urmă puii carii am născut m-au 
prăpădit; şi iată că, de nu mai curând 
milostivirea ta asupra slăbiciunei mele va 
agiun ge, pierit şi prăpădit sint, căci altă 
nedejde şi năzuire vieţii mele n-au 
rămas." Şi iarăşi din toată inima: 
„Agiutoriu, agiuto riu! striga, şi cornul 
plecându-ţi, din otrava ce mă putredeşte, 
mântuieşte-mă!" să ruga. Inorogul 
răspunsă: „Leacul şi puterea leacului 
cornului mieu spre otrava carea dinafară 
vine slujeşte, iară nu spre veninul carile 
dinluntru să naşte (că răutatea boalii 



doftorii o tămăduiesc, iară boala sufletului 
leacurile apoteca rilor nu ştie). Ce pre cât 
a socoti pociu, receta leacului tău aceas 
ta ieste: cornul cămilii, coama şerpelui, 
ochiul guziului orb şi unghile peştelui 
luând, în laptele aspidei le fierbe, până 
din dzece ocă, dzece dramuri vor 
rămânea, carile în chipul alefiiului 
făcându-să, când soarele ca luna va 
scădea cu o parte pre la rane te unge, 
iară cu altă parte la sfârşitul soarelui, apă 
din fărmuşuri de marmure şi din pilituri de 
aur storcând, o amestecă, şi în chipul 
şerbetului făcând-o, o bea, şi aşe leacul 
îţi vii afla." Hameleonul chipul leacurilor 
audzind şi precum în batgiocură îi dzice 
socotind: „Vai de mine, vai de mine, dară 
unde şi cine poate lucruri nevădzute, 
neaudzite ca acestea să afle?" Şi cu 
strigarea deodată să deşteptă. 



Din somn şi din vis ca acesta 
Hameleonul trezindu-să, tot chipul 
videniii ca într-un punct a socotelii 



culegând, ni spre bine, ni spre rău îl lua. 
De carile totdeodată ni să bucura, ni să 
întrista. Ce pre cum să dzice (tot ce cu 
mare poftă iubim, aceia cu mare lesnire 
credem), în care chip şi Hameleonul toate 
cele dimpotrivă din gând izgonind, după 
plăcerea şi pofta sa visul într-acesta chip 
tâlcuia: Apa carea curea, pre a căriia 
margine el să primbla: nestătătoare 
vreme şi amestecate dzilele ei sint; 
pădurea deasă şi ca întunere cui 
umbroasă, prin carea cu mare nevoie 
îmbla: mulpmea gloate lor tulburate; iară 
negura carea lumina soarelui opriia: 
învăluirea lucrurilor a cărora sfârşit cu 
ochiul înţelegerii a să videa şi a să 
cunoaşte nu să putea; întâi de departe 
zarea focului vădzută: mici începăturile 
poftei fierbinţi; iară de aproape pară 
înaltă: mărimea poftei şi a lucrului din 
nemică până într-atâta îngroşetşi eres 
cut, cât preste toată lumea vestea i-au 
ieşit; sulimendriţa carea în jăratecul 
focului să păştea: statul a toată adunarea 



carile cu nestânsă poftă spre izbândirea 
inimilor să hrăniia şi cu mare nevoinţă 
pentru pofta sa, tot greul şi nevoiia a 
suferi nu să tăgăduia. Aşijderea, 
salamandra de foc precum nebetijită, aşe 
nesăturată: statul lucrului început pentru 
săvârşire nepărăsit să sileşte, nici cineva 
din cei împotrivnici în ceva a-l beteji va 
putea şi pofta atâta de folos îi va fi, cât de 
binele carile va urma neîndestulit va fi, 
căci în mare mărime şi lucrul şi lauda lui 
va creşte. Iară războiul apii nuărilorcu 
vârvul parai focului şi trăs netele şi 
plesnetele carile între dânsele să făcea: 
precum acestor doaă monarhii minunate 
fapte şi vestea lucrului ce să va între 
dânsele isprăvi, peste nuări va trece şi 
prin şi preste toate ţările şi olaturile va 
merge; foamea carea din mâncarea 
salamandrii i s-au scornit: pofta cu carea 
el spre acela lucru (cu carile vreun ames 
tec nu avea) a să amesteca l-au 
îndemnat; în chipul eijeratec a mânca: 
pentru agonisirea laudii de la monarhiia 



păşirilor (căci para păşirilor zburătoare, 
iară apa nuărilor, dobitoacelor la pământ, 
trăgătoare a fi tâlcuia), în pofta a tot statul 
lor au întrat. Arsura carea în pântece i s- 
au scornit: greuimea şi nevoia lucru lui; 
leacul pre carile salamandra l-au învăţat, 
adecă oaăle şerpelui să bea: mijloci le 
carile din socoteală şi din înţelepciune să 
nasc (căci şerpele înţelepciunea, iară 
oaăle aflările şi mijlocele pre carile 
înţelepciune le dă, tâlcuia), arătându-i, le- 
au aflat, le-au băut şi în pântece puii 
şerpelui s-au zămislit: socoteala în gând 
şi în inimă au băgat, apoi, ca cum le-ar fi 
zămislit, la calea lor spre ducerea 
săvârşitului le-au pus. Prin pântece cu 
mari dureri i-au născut: adecă preste 
nedejdea sa şi de unde nici s-au gândit, 
fapta cu mare bucurie au săvârşit (căci 
durerile împotrivă tâlcuind, vese lie şi 
bucurie a fi socotiia). Iară leacul carile 
împotriva durerii de la Inorog poftiia: prin 
buiguirea fantaziii, visul aievea şi durerea 
adevărată socotind, stricarea aceii bucurii 



de la nebiruită puterea nepriietinului prin 
necunoştinţă cerca. Ce Inorogul leac 
carile în fire nu să dă, nici undeva să află, 
spuindu-i, precum lucrul început nicicum 
a să strica nu va putea, nici asupra aceii 
bucurii, pre carea faptul înţelepţăsc au 
adus-o, vreo întristare împotrivnică va 
putea sta. Acestea aşe, toate, după a sa 
voie Hameleonul tâlcuind, visul în 
nespusă bucurie şi în lucrul aievea 
întorcea. Ce un lucru această înfiptă 
socoteală oarecum din temelie îi clătiia, 
căci după voie tâlcul a potrivi nu putea. 
Adecă: pre cornul Ino- rogului păşirea 
cea neagră a să pune neputând, cu 
penele ar/p/7orfrânte, de râpă mai mult 
prăvălită decât lăsată s-au dat. Aşijderea, 
că el la locul unde Inorogul sta a să urca 
şi loc a să sui n-au aflat. Ce până mai pre 
urmă, măcar că cu îndoit şi prepus gând, 
însă iarăşi pre cât mai aproape de pofta 
sa a-l aduce au putut, şi pre acesta într- 
acesta chip l-au tâlcuit. Adecă: pre 



neprietin moartea de nu-l şi va de tot 
stăpâni, ea într-o parte, spre râpă, adecă 
spre vremea necunoscută lăsându-să, 
viaţa strâmptă şi nenorocită îi va lăsa, ca 
carea altul nici mai denainte, nici mai pre 
urmă de dânsul a vieţui nu s-au vădzut, 
sau în loc strâmt si rău ca acela viata îsi 
va petrece, de unde nici el la altul, nici 
altul la dânsul să margă va putea. 

Aşedară, Hameleonul, vesel după vis 
şi voios după tâlcuirea lui, din locu-şi sări 
şi, cum de la Şoim pentru vinirea 
Inorogului cevaşi ştire nu i s-au dat să 
mira (căci cu Şoimul cuvânt pusese ca 
când Inorogul ar vini, îndată ştire să-i 
facă). Apoi iarăşi sin gur mângâindu-să, 
în sine dzicea: „Vicleşugul carile în inimă 
port nici piielea de pre mine nu-l simpte, 
necum acestea în prepus ca acesta să fie 
întrat şi mai vârtos că precum în toată 
credinţa mă au, bine i-am cunoscut. Ce, 
poate fi, Inorogul de ceva s-au împie 
decât şi la locul prundişului nu s-au 



coborât, căci amintrilea şi el la cuvântul 
dat stătători u, şi Şoimul de vicleşug 
neştiutoriu ieste." Şi aşe, iarăşi în stratu- 
şi culcându-să, dzua a să lumina cu 
întunecos gând aştepta. 

Deci Inorogul şi cu Şoimul, după ce 
prin multă vreme a nopţii, ce le-ar fi fost 
voroavele sfârşiră, unul cu altul 
sărutându-să şi în braţe prietineşti 
cuprindzindu-să, sara bună îşi dederă şi 
unul de la altul despărţindu-să, cineşi la 
ale sale să înturnară (că la împreunare 
pofta hirişă, iară la despărţire voia de 
împreună tre buie). Iară când mâna cea 
de aur cu degetele de trandafir din 
vârvurile munţilor flori culege şi 
mănunchele negre din cele albe alege. 
Hameleonul, după obiceiu, la ispitele 
răutăţilor, şcoala vrăjbilorşi cercetare 
străjilor degrabă purceasă, pre carile într- 
un suflet cutreierând şi ceva nou din 
celea ce rău nedejduia neaflând, precum 
cu bună samă Inorogul din munte la locul 



împreunării să nu să fie coborât, singur 
şie îşi dovedi (că vicleanul când pe altul 
în lucru să amăgească nu are, atuncea 
singur pe sine în so coteală să vicleneşte 
şi cuvintele din sin furându-şi în pungă le 
pune). Şi aşe, precum vremea clevetii şi 
ceasul zavistiii să fie nemerit socotind, 
cum mai degrabă la Şoim să dusă. 

Cătră carile darea bunii dimineţi de 
giumătate curmând şi cădzuta 
închinăciune încă bine nesfârşind, cu 
capul viperii să închina, cu ochii vulpei 
căuta, cu trupul dulăului să clătina şi, ca 
cum de duh rău tulburat ar fi fost, cu 
fălcile căscate, cu budzele lăsate şi cu 
balele aspumate cuvinte cu stropi şi 
stropi cu cuvinte amestecate într-acesta 
chip a împrăştiia începu: „Vădzut-aţi, 
scriitorul explicându-le pe fiecare la 
cheie. Astfel: mâna de aur este soarele; 
degete de trandafir înseamnă când 
radzele soarelui în vârvurile munţilor 
loveşte, iar mănunchele albe din cele 



negre a alege dzice, lucru la cuvântase 
de năstătătoriu şi ca frundza de tot vântul 
în toate părţile clătitoriu? Vădzut-aţi 
cucoşul, învăţătoriul vântului, în vârvul 
turnului? Eu încă de multă vreme la trup 
câte dramuri şi la minte câte grăunţă 
cumpăneşte, să ţi-l cântăresc şi de toate 
pre amănuntul să ţi-l perigrapsesc vream, 
la chip, cum şi la obiceie ce fel ieste să ţi- 
I arăt poftiiam şi precum din gura lui 
vreodată adevărul nu iese a ţi-l dovedi 
mă ispitiiam. însă spre împreunarea lui cu 
atâta sete încins şi cu atâta poftă spre 
viderea lui aprins vădzindu-te, a ţi-l 
povesti mă siiam. Iară acmu, iată, singur 
iuşurimea minţii, nestarea cuvântului şi 
toată prostimea firii bine i-ai vădzut şi 
precum socotesc, precum şi cât ieste, de 
pre unghe leul şi de pre parte tot 
ţircălamul vii fi cunoscut, căci eu, 
ticălosul, pentru a mea prostime, ca nu 
cândai în prepusul de zavistnic şi 
îndoinţa de clevetnic să cadz, adevărul a- 
ţi grăi mă temeam şi toată fiinţa lucrului a- 



ţi descoperi mă feriiam (că pre cât de 
urâcioasă ieste minciuna la urechile 
drept audzitoare, pre atâta de 
primejdioasă ieste adeverinţa la audzirea 
strâmb ascultătoare). Ce acmu, iată, el, la 
locul însămnat şi după cuvântul dat, n-au 
vinit. lată, giurământurile în loc de basnă 
şi cuvintele şi rugămintele în chip de 
batgiocură le-au luat. 2. De care lucru, 
îndrăzneala adevărului luând, din curată 
inimă aşi dzice ca de această 
prietinească împreunare părăsindu-te, cu 
chipul carile priietinul şi prieteşugul ce să 
fie n-au învăţat, deplinul neprieteşug şi 
vrednicul nepriietin, cum şi cât să fie, a 
cunoaşte să-l faci, ca alte feliuri de curse 
şi de laţe întindzindu-i şi într-în sele 
vânându-l, să priceapă (că precum toate 
obrazele unul cu altul nu să asamănă şi 
stelele una cu alta în lumină nu să 
potrivăsc, aşe decât vicleanul mai viclean 
şi decât meşterul altul mai meşter şi mai 
isteţ să află)." Şoimul deodată şi într- 
acesta chip oare de cine grăieşte mult să 



miră. Apoi această puturoasă hulă, de 
unde şi asupra a cui o scorneşte, cu lin 
glas îl întrebă. 

Hameleonul dzisă: „Dară, domnul 
mieu bine ştie cine în lume şi singur între 
toţi muritorii de toată hula şi ocara vrednic 
ieste, a căruia şi a numelui pomenire 
greţoasă, şi audzului scărân dăvoasă 
ieste". 

Şoimul dzisă: „Hele, pentru aceasta şi 
mai ales a înţelege aş vrea". 

El dzisă: „Au nu amăgeul şi şifariul 
acela atâtea crunte sudori mi-au vărsat? 
Au nu vicleanul şi înşelătoriul acela de 
atâtea ori şi într-atâtea de moarte 
cumpene şi de viaţă primejdii m-au 
băgat, mai vârtos că cu a lui pricină şi rob 
la mâna crocodilului am cădzut, unde şi 
până astădzi cu greu preţ a mă 
răscumpăra şi cu mulţi chizăşi preţul să- 
mi plătesc legat sint. Dară de vreme ce el 



toate osteninţele în zădar şi toate slujbele 
în darn a fi mi-au arătatjasă, că încă 
puţintel, şi visul carile am visat după 
tâlcuire îl voi plini. Căci visele pre mine 
vrodată macară nu mă amăgesc, că 
precum a viselor tâlcuire, aşe a vrăjilor 
alcătuire de la tată mieu foarte bine am 
învăţat. Că tată-mieu, Apariul, prin multă 
vreme la Hersonisul crivăţului cu 
corăbieriia îmblând, de la ba bele 
schithi lor toate meşterşugurile 
gheomandiii, hiromandiii şi a 
necromandiii deplin învăţasă, pre carile 
prin adese paradosin supt pecetea 
pomenirii tare le-am însămnat, din carile 
şuvăitoriul şi a multe cărări ştiutoriul 
acela nu-mi va scăpa". 

Şoimul înţelegând că toate acestea 
vărsături asupra curăţăniii Inorogului le 
boreşte: „Şterge-ţi gura, dzisă, o, priietine, 
şi de ieste cu putinţă ştiupitura iarăşi îţi 
înghiţi şi borâtura iarăşi îţi sorbi, căci 
Inorogul şi la cuvântul datau stătut, şi la 



locul îm preunării, asară, după cum au 
dzis, au vinit. De la carile de întreagă 
voroavă săturându-mă şi de înaltă 
înţelepciune mult mirându-mă, adeverit 
sint că acestea toate spre ispită sau prin 
zavistie veche le grăieşti. Şi acmu din 
pricina sau a neştiinţii, sau a răutăţii (căci 
amândoaă jigănii rele şi cu multe capete 
sint), în vreme fără vreme cu ce erai 
încărcat a te descărca si în locul ce nu ti 
s-au cădzuta le arunca ai silit. Ce de ai 
făcut ispită, o, priietine (întâi pre tine de 
bun, apoi pre altul de rău ispiteşte); iară 
de te-ai din zavistiia veche cleveta noaă 
a face pornit, să ştii (că sabiia zavistiii 
mănunc nu are, şi oricine a mână ar 
apuca-o, nerănit şi nebetejitsă rămâie nu 
poate)". 

Hameleonul, de o parte cu obrazul 
(carile nu de ruşine, ce de vicleşuguri a 
să muta ştie), în multe feţe să schimba şi 
pen tru că acmu Şoimul din minciunele şi 
clevetele, carile din spurcata lui gură 



audzisă, să nu cumva vechea-i pizmă să 
cunoască şi mai cu de-adins 
vicleşugurile să nu-i cumva cerce şi, 
aflându-le, să nu-i cumva amintrilea visul 
tâlcuiască să temea. Iară de altă parte, 
cum minciuna în haina adevărului si 
vicleşugul în cămeşa dreptăţii ş-ar 
îmbrăca şi acmu de curând călcatele-şi 
de vulpe vicleană urme cum ş-ar astupa, 
cu gândul obrăzniciii, în câmpul 
neruşinării, ca un cal sirep şi desfrânat, 
alerga. Aşijderea, aces tea cu a 
cuvântului meşterşug a le şicui, a le 
căptuşi şi a le zugrăvi de nu le-a cumva 
putea, de toată nedejdea ce mai denainte 
luasă, scăpat să simţiia. însă (aflătoare 
de meşterşuguri firea în nevoi), şi ales a 
lui, carea organul răutăţii a-şi afla şi 
răutatea minţii a-şi acoperi îndată în 
pomenire îi adusă, singur în inima sa ca 
aces tea scornind: „Oare cei ce a 
meşterşugului cuvântului învăţători sint 
ce altă giuruinţă cătră ucinicii săi dau, 
fără cât, precum adevărul minciună şi 



minciuna adevărul să facă îi va face, şi 
de vreme ce cu cea de obşte socoteală 
lucrul şi meşterşugul acesta aşe să 
crede, iată că urmadză ca şi eu aceasta a 
isprăvi să pociu, de vreme ce nu puţin 
untdelemn într-aceasta învăţătură am 
chel tuit şi mai vârtos că prin multă vreme 
între alalte lighioi scaunul aceştii scoale 
am ţinut şi cu scrisorile a cărţilor 
amăgitoare de prinderea din toate dzile 
am avut". Şi aşe, feţe după feţe şi chipuri 
după chipuri în faţă schimbându-şi, cătră 
Şoim voroava într-acesta chip începu: 
„(Dragostea prea mare şi liubovul ca rile 
peste hotar trece, de prea mică pricină, 
mari prepusuri îşi face), precum maicele 
cătră fiii săi aievea dovadă sint. Carele 
ori de fietece mică a orânduielii sănătăţii 
mutare grele şi primej dioase boale 
cuconilor săi prepun şi de celea ce să nu 
le cumva vie să tem, acele precum să le 
fie vinit, de frică socotesc, de unde 
cuvântul a să dzice s-au apucat (să nu 
vie în capul copilului ce-i meneşte maică- 



sa). Asemenea dragostele Afroditei, când 
la stepăna hirişiii sale sosesc, pre tot 
ochiul viclean şi tot piciorul strâmb 
socotesc, şi, în toate şi pentru toate, 
pentru cel şie iubit, negândite prepusuri 
şi zelotipii îşi scorneşte. Şi pentru ca dra 
gostele să-şi poftorească şi iubostele să- 
şi înnoiască, tot prepusul fantastic în locul 
adevărului apucând, o hulă drăgăstoasă 
şi o mânie mângâioasă scorneşte, 
dzicând: „Bine cunosc şi din multe 
împotrivă semne adeverit sint că răul 
mieu noroc cu curată ini ma mea rău să 
slujeşte şi de nesuferit rane în toate 
dzilele prin mâna ta într-înemă îmi 
trimete. De vreme ce tu acmu pre altul 
sau pre cutările (anume dzicând) a iubi ai 
început, iară pre mine, ticălosul, din 
drăgăstoşii tăi ochi depărtându-mă, cu 
toată inima din adevărata dragoste m-ai 
lepădat şi m-ai urgisit. Bine încă din 
ceput inima îmi spunea că dragostea, cu 
carea în zădar ardeam, adevărul a 



cunoaşte mă opriia, că dragostelor 
zugrăvitoare şi ini mii mele amăgitoare 
eşti, de vreme ce acmu, iată, aievea şi la 
arătare au ieşit, că asesi dintâi cătră mine 
numai cu gura şi cu cuvântul erai, iară 
cătră ciuda lumii acela cu toată inima şi 
cu tot sufletul te dai. Ce bună nedejde am 
că în curândă vreme de lancea carea eu 
m-am rănit şi de veninul cu carile eu m- 
am otrăvit si el nerănit si neotrăvit să nu 
scape, şi peste puţine dzile, pre cum eu 
acmu, aşe el atuncea deplin va cunoaşte 
că nici odâ năoară cu cineva dreptatea a 
ţinea şi curăţiia inimii nebetejită şi 
neimată a feri nu te-ai învăţat, ce pururea 
cătră toţi la cuvânt nestătătoare şi cu 
inima ca valurile mării în toate marginile 
lovi toare ai fost si esti. De care lucru, 
precum liniştei mării, aşe dra gostelortale 
de credzut şi în cuvintele tale de sprijenit 
n-au fost, nici poate fi. Căci din nemică în 
înalte de urâciune valuri te înalţi şi fără 
nici o pricină liniştea în tulburare şi furtuni 
de mânie ca acestea îţi întorci, cât 



ticălosul inimii vas în ochean fără fund şi 
mare fără margine, ca aceasta undeva 
liman de năzuinţă şi linişte de mântuinţă 
a afla nu poate. Ce de vreme ce 
nemilostiva-ţi inimă şi sufletul întoarcere 
spre căială nu-ţi ştie, iată că de astădzi şi 
înainte mâhnită faţa mea nu vii mai videa 
şi slăbănog piciorul mieu înalt şi 
neagiuns pragul tău nu va mai călca. Fă- 
ţi voia, plineşte-ţi pofta, negura din vârvul 
munţilor s-au rădicat, nuării de pe faţa 
soarelui s-au mutat, tot spinul şi piiedeca 
din cale-ţi s-au luat, şi fără de nice o 
sială, strânge, îmbrăţăşadză, dulci 
sărutături şi a trupurilor încăldzituri cu 
acest acmu de curând şi proaspăt 
iubovnic vă împărţiţi . Eu m-am vechit, m- 
am veştedzit şi ca florile de brumă m-am 
ovilit. Soarele m-au lovit, căldura m-au 
pălit, vânturile m-au negrit, drumurile m- 
au ostenit, dzilele m-au vechit, aii m-au 
îmbătrânit, nopţile m-au schimositşi, 
decât toate mai cumplit, norocul m-au 
urgisit şi din dragostele tale m-au izgonit. 



Iară acesta nou, vios, vlăgos, ghizdav şi 
frumos, ca soarele de luminos, ca luna de 
arătos şi ca omătul de albicios ieste. 
Ochii Şoimului, pieptul leului, faţa 
trandafirului, fruntea iasiminului, gura 
bujorului, dinţii lăcrămioarelor, grumadzii 
păunului, sprâncenele corbului, părul 
sobolului, mânule ca aripile, degetele ca 
radzele, mijlocul pardosului, statul 
chiparosului, peliţa cacumului, unghele 
inorogului, glasul bubocului şi vârtutea 
colunului are. Lucru ca acesta ţ-ai 
agonisit? Paşte-I, poartă-l şi în multe 
dzile cu fericire hrăneşte-l şi îngraşă-l. 
Iară mie aceasta îmi rămâne, pe 
blăstămatu lumii năroc plângând, 
dreptatea mea cătră tine şi strâmbătatea 
ta cătră mine în veci cătră toţi şi nepărăsit 
petiutinderile să povestesc." Acestea şi 
altele ca acestea jelea inimii a grăi 
găseşte şi zelotipiia asupra iubitului său, 
sau de faţă, sau cătră alt chip, să 
jăluieste, până când răspunsul cel şie 



dorit, din dulce rostul iubitei sale 
slobodzit, răspuns spre a sa 
nemângâiată mângâierea a audzi să 
învredniceşte. Carea în cu rată inimă 
stăruită trăind şi de la iubitul ei în 
prepusuri ca aces tea ţiindu-să, într- 
acesta chip îi răspunde: „Norocul mieu 
cel nenorocit, o, dulcele mieu, până într- 
atâta necredincios şi prepui toriu te face, 
că din sinul maicei şi de la ţiţele mamcii 
de când am ieşit, decât tine mai frumos şi 
mai drăgăstos nici a trupului ochi mi-au 
vădzut, nici a sufletului a videa mi-au 
poftit. Că între toţi dumnădzăii, deşi ieste 
soarele mai frumos, însă eclipsis îl 
întunecadză şi noaptea îl depărteadză, 
de ieste luna între boadză şi Vinerea între 
stele mai ghizdavă, însă lipsa luminii, 
acoperi rea nuărilorşi minunată naşterea 
corniţelor le astupă şi le aco pere. 
Singure numai, decât toate frumseţele 
mai frumoase, frum seţele tale dzua 
lumineadză, noaptea strălumineadză, de 
departe mângâiesc şi de aproape sufletul 



veselesc, a cărora lumină apus nu ştie şi 
privala saţiu nu are. O, blăstămat ceasul 
acela în carile lăcrămos ochiul mieu nu te 
vede şi nenorocită dzua în carea de 
privala ta depărtată stau. Soarele nu 
răsaie, stelele nu luminedze şi dzua să 
nu să arete nopţii aceiia în carea braţele 
mele nu te îmbrăţăşadză şi ţiţele mele la 
talpele tale nu să alătureadză. Vultu rul 
ceresc ascunsele inimilor şi tainele 
sufletelor ştie. Pre carile neminciunos şi 
credincios martur puiu, că în ceasul în 
carile cu lipsa nespuselor tale lumini mă 
osindesc, îndată fântânele Nilu lui din 
ochi neîncetat îmi izvorăsc şi suspinele 
înfocate din inimă decît para tartarului 
mai înalte şi decât scânteile Ethnii mai 
înfo cate îmi izbucnesc. Din tine ales, o, 
iubitul mieu, toate trupurile ciunguri de 
copaci pârjoliţi şi toate chipurile tăciuni în 
tină potoliţi ochilor miei să văd şi 
sufletului mieu să par. 



Ah, pustie şi decât cu moartea mai 



omorâtă eu, când neînfrântă voia ta 
asupra mea mâhnită voiu cunoaşte. Nu, 
sufletul sufletului mieu, nu, lumina 
ochilor, nu, viaţa şi fiinţa mea, nu prepune 
pe ţărna talpelor tale gând ca carile nici 
după moarte, necum pân la moarte în 
inima mea va întră. O mie de suflete 
Dumnădzău de mi-arfi dat, în primejdiia 
părului capului tău pre fietecarile de o 
mie de ori jirtfă şi giunghere spre 
plecarea mâniii Dumnădzăului le-aşi 
aduce. Că de ieste în lume vreo fericire, 
aceia privala ta ieste, şi de ieste după 
lume vreo fericire în carea mie privala ta 
să-mi lipsască, şi ea să lipsască, că toată 
munca tartarului mie alta nu poate fi, fără 
numai minuta ceasului despărţirii tale. Că 
numai cu tine fericirea adevărată, iară 
fără tine, oricum şi oriunde arfi, 
minciunoasă ieste." Ca acestea 
răspunsuri plăcute iubitul de la iubita sa 
(o, domnul mieu, Şoaime,) luând, inima 
din dogoreala prepusurilor îşi răcoreşte şi 
oarecum dragostea înnoindu-şi, liubo vul 



şi iubostele îşi adevereşte. într-acesta 
chip şi ca cu aceasta dragoste cătră în 
veci de iubitul Inorog aflându-mă, pentru 
obraznica, însă din adevărata dragoste 
pornita ispită, iertare să aib, mă rog. Căci 
ce ieste adevărul a mărturisi să cade, că 
în toate prepusurile dimpotrivă cu o oarbă 
purcedere am cădzut, ca nu cumva el, 
după datul cuvânt neviind, ceva măiestrii 
neprietineşti să fie simţit am prepus şi, 
pentru ca adevărul a pricepe să poţi, 
celea ce nu are îi grăiiam şi celea ce nu-i 
poftesc îi dziceam. Iară acmu dintr-îmbe 
părţile cunoscând şi înştiinţân du-mă că 
nu ce dineoarea prepuneam, ce ce 
dinceput ştiiam şi nedejduiam, au ieşit, 
înspăimântata-mi inimă acea deplină 
vese lie au luat si toată îndointa 
dimpotrivă de pe suflet mi s-au rădicat. 
Adevărat, dară, domnul mieu, că, precum 
dzici, Inorogul, pre cum la cuvânt 
stătătoriu, aşe la lucruri stăruitoriu şi la 
minte neclătitoriu ieste, că el minciuna nu 
numai căci nu o grăieşte, ce macara o 



audzi nu o priimeşte, şi precum cu limba 
despre voro avele deşerte posteşte, aşe 
urechile despre cuvintele fără fiinţă îşi 
opreşte. Adeverit, dară, să fii că pre cât 
din voroava lui te-ai înştiinţat, cu mii de 
mii de ori mai cu multul din faptele lui vii 
cunoaşte că în toată vredniciia 
străluminat şi în toată bunătatea curat să 
va afla. 

înalţe dară cereştii cornul slăvii lui şi, 
dintr-a mele dzile scurtând, dzilele lui 
înmulţască, şi nenumăraţi aii îi adaugă. 
Că ce sint, după pricina dintâi, a lui şi de 
la dânsul sint, că odânăoară puterea 
cornului lui cu antidotul cel nepreţuit şi în 
de binefaceri neperigrăpsit asupra 
slăbiciunii cum mai curând de n-ar fi 
agiuns, încă de mult viaţa mi s-ar fi 
curmat şi ţărna cu pravul mi s-ar fi 
amestecat. Ce acmu, pentru căci la 
vremea îm preunării neaflându-mă şi de a 
lui nesăţioasă privală lipsindu-mă, inima- 
mi cu pară înălţată şi cu văpaie 



nestâmpărată îmi arde. Ce poate fi 
fortuna şegi necredzute şi glume 
nesuferite ca acestea arătându-mi, cu 
întristările şi mâhnirile mele giucându-să, 
să zăbăveşte. De care lucru, pentru a lui 
de a doa venire fără ştiinţă să nu fiu, ca 
paguba şi pedeapsa carea acmu sufletul 
mi-au simţit, a-mi răscumpăra şi a-mi 
mângâia să pociu, şi de nu cu sărutarea 
talpelor, măcar cu privala ochilor să mă 
învrednicesc, carea, una şi singură, toată 
întristăciune şi mâhniciunea a-mi râdica 
şi toată durerea inimii a-mi vindica, 
destulă şi de prisosit ieste." Şoimul, la 
inimă curat, viclenelora Hameleonului 
cuvinte încredinţându-să, precum iarăşi 
după câteva dzile sint să să împreune îi 
spusă. 

Hameleonul îndată: „Dară, eu ştiu, 
dzice, că visele mele pe mine să mă 
amăgească cu putinţă nu ieste." Şoimul: 
„Ce vis ieste acela, rogu-te, că şi 
denioarea pomenind, precum asupra lui îl 



vii izbândi dziceai?" 

Hameleonul dinceput pre amănuntul 
începu a i-l povesti, pre cum mai sus s-au 
dzis. Şoimul, deodată adâncimea visului 
cu sigeata socotelii pătrundzind, tâlcul ce 
i-ar fi mult să mira si cătră Hameleon: 
„Dară tu acesta cum l-ai tâlcuit?" dzisă. 
Hameleonul nu numai în cuvintele aievea 
viclean, ce încă şi în vise fantastice 
duşman, acmu, înaintea Şoimului, visul 
spre bine tâlcuia şi pre scurt mintea a-i 
căptuşi siliia, dzicând: „Pădurea cea 
deasă şi umbroasă: grijea ca rea pentru 
pogorârea Inorogului purtam era şi 
îndoinţa vinirii lui la împreunare însăm 
na. Salamandra carea în para focului să 
păştea: vechiul neprie teşug, carile în 
răutăţi au crescut şi s-au hrănit. 
Foametea carea în pântece mi s-au 
scornit: jelea carea pentru acest 
neprieteşug mi-au vinitşi de greu pentru 
priietini inima mi s-au rănit. Leacul oaălor 
şerpelui, carile mai mare durere mi-au 



făcut: vinirea Ino rogului pentru a căriia 
neştiinţă oarece în prepusuri am întrat şi 
ispita cea de dineaoarea am făcut. 
Zămislirea şi naşterea puilor prin 
pântece: nedejdea vini hi lui şi minunată 
isprăvirea lucrului prieteşugului ce va să 
să facă. Păşirea cea neagră, carea, de 
cornul Inorogului neputându-să lipi, cu 
capul în gios au cădzut: vestea şi numele 
cel rău, carile pre năpaste asupra cinstii 
Inorogului îl punea, adevărul 
cunoscându-să, de pre capul lui să va 
rădica şi în prăpastea uitării să va lepăda. 
Leacul cel peste putinţa firii Inorogul îi 
arăta şi într-ace dată sfârşitul visului 
urma: precum veseliia şi bucuriia carea 
din isprava lucrului va lua, în lume împo 
trivnic sau în ceva betejitoriu a i să afla 
nu va putea, şi aşe, tot săvârşitul lucrului 
în bucurie şi inimă bună va rămânea." 
Aşe Hameleonul în grabă, la unele 
prindzindu-să, la altele ne prindzindu-să, 
îzbândirea visului nădind şi cârpind în 
scurte cu vinte, lungi şi late vicleşuguri 



acoperiia. 

Ce Şoimul, măcar că visul în multe 
părţi lua, însă deodată în cămara tăcerii îl 
încuie şi sfârşitul lucrului tâlcuirea visului 
să arete aştepta (că vrăjitorii minciunoşi 
şi credzătorii părerilor nopţii, de nu fraţi, 
iară veri primari îşi sint. Cela din minciuni 
adevărul, cesta din fantazie chipul a 
scoate sileşte). După acestea 
Hameleonul de la Şoim ieşind şi cum 
vânatul au pierdut şi Inorogul au scăpat, 
cu mare jele şi a inimii durere gândind, 
de mare năcaz budzele îşi muşca şi 
mânule îşi frângea. Şi aşe, cum mai 
degrabă la dulăi şi la ogari alergând, cu 
faţa posomorâtă şi cu inima înfrântă, în 
trist chip şi jelnică închipuire li să arătă 
(că a amăgeilor cea mai de frunte 
învăţătură şi mai de treabă schimositură 
ieste ca în inimă pe cacodemonul, iară în 
faţă evdemonul să poarte), pre carile ei, 
într-aceasta formă şi arătare vădzindu-l: 
„Ce poate fi aceasta, o, priietine, dzisără, 



că chipul urgie şi faţa bezcisnicie îţi arată 
şi lucru peste voie să ţi să fie tâmplat, 
mâhnite căutăturile şi fierbinţi oftălurile îţi 
mărtu risesc? Au spre chedzi răi vrăjile 
ceva ţ-au menit? Au spre pofta inimii 
noastre de ceva împotrivă şi neagră veste 
ai simţit? Sau de nu tie ceva rău t-au vinit, 
altuia vreun bine a să face ai cunoscut 
(că zavistnicul mâhnirea îndoită poartă, 
una când lui ceva rău, alta când altuia 
ceva bine să nu cumva vie să teme). Noi 
până acmu într-atât tăcere înfundat a te 
videa nu ni s-au tâmplat. Lim ba cea ca 
clopotul cine ţ-au legat? Gura cea ca 
doba ce ţ-au as tupat? Voroava cea ca 
pohoaiele ploilor cine ţ-au îngheţat? Gla 
sul cel ca tunul fulgerului ce ţ-au amorţit? 
Mulţimea cuvintelor cele ca păcura 
izvorâtoare şi ca năboiul pe toate şesurile 
clevete lor năbuşitoare cine ţ-au oprit? 
Fără nici o zăbavă si cum mai curând 
spune-ne, ca, sau mâhnirii împreună 
părtaşi, sau, de va fi cu putinţă, 
mângâietori şi gonaşi să ne facem. (Că 



cuvântul mân gâios la întristare ieste ca 
numele doftorului la dzăcare), carile 
măcar că îndată toată întristarea n-ar 
râdica, însă o îndoinţă oare carea 
chitelelor aduce. (Iară unde îndoinţa, 
acolea şi nedejdea, şi unde nedejdea, 
acolea şi începătura mângâierii ieste), 
precum şi doftorul măcar că nu într-acea 
dată toată boala scoate, nici nu mele lui 
face minuni, ce nedejdea bolnavului 
rădicând, socoteşte că cel ce leacurile 
dă, de faţă ieste, aşe precum şi leacul îi 
va afla nedejduieşte, care nedejduire 
oarecare chip de oteşire îi aduce." 
Hameleonul, din nări pufnind, pieptul 
izbind, din cap tremu rând, din mâni 
aruncând, cu picioarele ca dulăii turbaţi 
ţărna împrăştiind, din gură aspumând şi 
toată icoana vrăjmăşiii de la inimă în faţă- 
şi zugrăvind: „O, fraţilor şi prietinilor, în 
mare a ini mii strâmtoare mă aflu, dzisă, 
atâta cât, precum să dzice dzică toarea, 
că de oi grăi, oi muri, de oi tăcea, oi 
plesni, şi din doaă răutăţi carea de mai 



bună să aleg mintea nu-mi poate nemeri. 
Să încep, tremur, să nu încep, de năcaz 
mă cutremur, să dzic, mă tem, să nu dzic, 
putere a răbda nu mi-au rămas, ca 
fătătoarele la ceas am sosit: să făt, 
durerile şi chinurile mă înspăiminteadză, 
să nu făt, pântecele îmi crapă şi cuvintele 
ca puii ohendrii prin treci îmi ies. Să stric 
doaă, tocmăsc una, să tocmăsc doaă, 
stric o mie. Pen tru care lucru, mai 
denainte, până cuvântul a vă deschide, 
prieti nesc sfat să-mi daţi şi cu mâna 
frăţască să mă îndămânaţi vă poftesc. 
Adecă, întâi să stric doaă şi să tocmăsc 
una? Au întâi, toc mind una, să stric 
doaă? La aceasta întrebare de voi videa 
că şi voi după a mea socoteală mă 
sfătuiţi, atuncea gura de voi închide, 
pântecele să-mi caşce şi pre spinare 
plesnind, povestea prin treci să 
izbucnească si călcâiul în locul rostului 
să grăiască voi lasa. 

„Dulăii, câtăva vreme în gânduri stând 



şi la întrebare fără baiere ca aceia ce să-i 
răspundză socotind, mai târdziu într- 
acesta chip îi dzisără: „La toată 
începătura a tot lucrul doaă săvârşituri a 
unii pricini să socotesc, carile pentru un 
săvârşit dintr-acele doaă să începe, 
adecă un săvârşit ieste, pentru ca oricum 
ar fi, lucrul acela ieste să să facă, iară 
altul ieste, pentru ca bine sau rău, tare 
sau slab, trainic sau netrainic şi altele 
asemenea acestora să să facă caută. 
Deci când cel de pre urmă şi mai cu 
anevoie nu să soco teşte, cel mai dintâi şi 
mai pre lesne să apucă. Aşijderea (orice 
mai cu lesne la săvârşitul poftit a să duce 
s-ar putea, aceiaşi mai cu greu şi mai cu 
nevoie a să face nebunie ieste). Deci 
pentru care săvârşit pricina începerii ţ-ar 
fi socotind, spre acela lucrul îţi aşadză. 
Iară amintrilea ştim că, precum din fire, 
aşe din meşterşug, tot lucrul decât a să 
face, a să strica mai pre lesne ieste. Că 
un copaciu în 40 de ani la cea deplin 
vârstă şi hirişă mărime a vini, iară a să 



usca în 40 dzile poate. Aşijderea, videm 
că cele în meşterşug a să tocmi decât a 
să face mai lesne şi decât amândoaă mai 
lesne stricarea, că piramidele Eghiptului, 
colosul Rodosului, raiul Vavilonului, 
capiştea Efesului carea prin vremea a ... 
de ani de-abiia şi cu lucrarea a toată 
putinţa Asiii cu mare nevoie a să isprăvi 
s-au putut; şi altele asemenea acestora, 
cu câtă nevoie şi cu câtă osteninţă s-au 
făcut, cine poate povesti? Carile cât de 
cu lesne şi cât de cu iuşorîn nimică s-au 
întors, a toţi muritorilor minune aduce (că 
a tot muritoriul tot lucrul mu ritoriu şi puţin 
stătătoriu ieste). Aşijderea altele, precum 
pre lesne a să face, aşe mai pre lesne a 
să strica, iară a să tocmi, toată isteciunea 
meşterilor goneşte (că un copil mititel cu 
un beţişor supţirel o mie de oale şi dzăci 
de mii de stecle a sfărâma poate, iară o 
mie de olari o oală spartă a cârpi şi dzăci 
de mii de steclari o steclă frântă a tocmi 
nu pot). Şi precum să dzice cuvântul (un 
nebun o pietricea în fundul mării aruncă, 



pre cărea o mie de înţălepţi să o scoată 
vrednici nu sint), care paradigmă lesnirea 
facerii, şi nevoia desfacerii arată. Acmu, 
dară, chipul face rii, tocmelii şi stricării în 
sine socotind, după care ai pofti, sfatul 
nostru alcătuieşte şi de ca rea întâi să te 
apuci, alege". Hameleonul răspunsă: 
„Adevărat, dzice, că prietinească sfătui 
tură şi înţelepţască învăţătură mi-aţi dat, 
şi acmu cunosc (că su fletele priietinilor 
adevăraţi, cu puterea simbathiii carea 
între sine au, unul gândul altuia oarecum 
nemereşte şi unul altuia proroc să face). 
După povestea dară carea au trecut şi 
după sfatul cari le de la voi am audzit, 
urmadză ca întâi doaă stricând, apoi pre 
unul să tocmăsc, carile mai pre urmă a 
multora de tocmirea vieţii pricină poate fi. 
Veţi şti, dară, o, fraţilor, că pieirea a doaă 
cape te ieste viaţa a capului al triilea, 
adecă cu moartea Inorogului şi acmu şi a 
Şoimului, viaţa Corbului să va stărui, prin 
carile toată a păşirilor şi a dobitoacelor 
monarhie să va întări şi despre răzsipa 



carea i să găteşte să va sprijeni. Iară într- 
alt chip nici putinţă, nici vreo de putinţă 
nedejde au rămas, precum mai pre urmă 
povestea viţi înţelege!" 

Dulăii din gura Hameleonului pentru 
numele Şoimului audzind, nu puţin să 
tulburară, căci şi frica îi avea şi cinstea îi 
purta. însă, pentru ca dintr-adânc lucrul 
mai la ivală sa scoaţă, cu totde-adin sul 
pe Hameleon a întreba începură şi cum 
curg lucrurile şi ce ar fi povestea să le 
spuie îl poftiră. 

Hameleonul dzisă: „Lucrurile toate 
după poftă şi după tâlcuirea visului cea 
dintâi purcesese şi până în săvârşit aşe 
ar fi mărs. Iară acmu vicleşugul carile 
Şoimul cătră stăpânul său au arătat şi Iu 
crurile spre mare şi groznic rău au mutat 
şi tâlcuirea visului mieu spre cumplită şi 
straşnică izbândire au schimbat." 

Dulăii, învăluite cuvintele lui 



nepricepând, precum de aierul fierbinte 
îmbătat sau acmu la schimbarea lunii 
fiind, de boala ce avea turbat, şi tulburat 
să fie socotiia, ales de numele visu lui (în 
carile toată voroava întemeiată să videa), 
audzind (din vis, vis, şi din noapte 
întunerec să iasă socotiia), însă măcar şi 
vis să fie (a tot lucrului ştiinţa decât 
neştiinţa ădecât neştiinţaî mai bună şi 
mai de folos a fi dzicea). Şi aşe, pentru 
temeiul voroa vii şi ceinţa poveştii, vârtos 
a-l iscodi apucară. 

Hameleonul dzisă: „Şoimul spre 
amândoaă monarhiile aieve nepriietin şi 
cumplit vrăjmaş a fi s-au arătat, şi pre 
mine de atâta vreme în râs şi batgiocură 
ţiindu-mă, toate şi mai nenumăratele 
mele slujbe în prav şi în pulbere le-au 
vânturat, de vreme ce, precum bine ştiţi, 
că cu toţii sfatul la un loc pusesem, ca 
doară vreun mijloc a să afla s-ar putea, 
cu carile pre Inorog la prundiş să-l 
coborâm şi pre nepriietinul obştii la 



strâmptul lui şi la largul nostru să-l 
aducem, la care lucru cu toţii, ca într-o 
desime de pădure umbroasă şi ca într-o 
noapte nuăroasă şi întunecoasă, cu 
gândurile rătăcind şi cu socoteala 
orbăcăind, îmblam (că întunecarea minţii, 
decât a nopţii mai grea, şi piierderea 
socote Iii decât a căii mai primejdioasă 
ieste). Şi acmu mai toată nedej dea 
pentru isprăvirea lucrului să curma, ce 
eu, cu multe osteninţe şi cu fierbinţi 
sudori vărsate, în mijlocul primejdiilor, ca 
o suli mendriţă în mijlocul focului m-am 
aruncat şi acmu mijlocul Ies niirii şi chipul 
isprăvirii aflând, atâta nevoinţa mi să 
îndemnasă şi pofta slujbei aţâţase, cât ca 
cum cu totului în foc aşi arde mi să părea 
şi acmu plinirea slujbei, leacul arsurii 
ţiind, pojarul carile mănuntăile îmi topiia 
precum să-l potolească socotiiam. Căci 
cu multe meşterşuguri acoperite şi cu fel 
de feliuri de giurământuri zugrăvite pre 
Inorog la strâmptul lui şi la largul nostru 
scosesem şi în marginea prundişului îl 



coborâsem. Şi acmu ca cum în ne 
dezlegate legături ştiindu-l, din ceas în 
ceas şi asupra nepriieti nului izbândire şi 
cea dorită a visului mieu tâlcuire să audz 
aşteptam şi, toată noaptea în gânduri 
tăvălindu-mă, în pat ca peştele pe uscat 
mă izbiiam (că precum peştele afară din 
apă cu aier să îneacă, aşe pofta peste 
măsură toate valurile gândurilor asupră-şi 
încarcă). Iară după ce astădzi soarele 
zorile ş-au răvărsatşi de dzuă s-au 
luminat (oh, cu multul noaptea morţii 
decât dzuă ca aceasta mai fericită şi mai 
plăcută mi-arfi fost) şi curmarea nedejdii, 
cărea fără de nedejde mi s-au tâmplat, 
înţelegând, pen tru ca minciunoase 
ispitele Inorogului să arăt, la Şoim m-am 
dus. Nicicum de vinirea şi de slobodzirea 
lui în gând puind (căci, de ar fi vinit, 
precum şi eu şi voi ştire am fi avut, 
socotiiam), cătră carile eu pentru chiară 
firea Inorogului şi pentru nestătătoare cu 
vintele lui a povesti şi de-a fir-a-păra le 
tâlcui începând, Şoimul, cu mare mânie a 



mă probodzi şi cu amare cuvinte a mă 
ocări, au început. Aşijderea, cu nespuse 
laude pre Inorog a lăuda şi preste ceriu 
lauda a-i rădica să siliia, şi, încă cu 
putinţă de ar fi fost, toate tropurile 
ipervoliceşti unul peste altul grămădind, 
scaun decât a lui Zefs mai înalt preste 
ceriuri i-arfi aşedzat. Deciia precum 
Inorogul la împreunare să fie vinit şi în 
mintea lui adâncă înţelepciune să fie 
găsit şi toată răutatea şi strâmbă tatea la 
noi, iară toată bunătatea şi dreptatea la 
dânsul să fie aflat dzicea. Cătră acestea, 
mare cinste pomenirii numelui adăo gea, 
şi precum cu jiganie ca aceasta prietinie, 
iară nu neprietinie, a face şi a păzi 
trebuie, nici strâmbă goana noastră 
(carea împo triva a tuturor cereştilor 
ieste), carea asupra blândeţelorşi lineştii 
lui am scornit, fară izbândă de sus şi fără 
plată din ceriu a rămânea poate. După 
acestea şi pre mine cu tot de-adinsul tare 
mă îndem na ca de acmu înainte, tot 



neprieteşugul din inimă scoţind, cât prin 
mână mi-ar vini, spre folosul, iară nu 
înalgiosul lui să silesc, de vreme ce şi el 
de astădzi înainte într-această inimă curat 
şi dintr-această socoteală nemutat 
rămâne. Ce năboiul cuvintelor să-mi abat 
(căci la inima dosedită meşterşugul 
voroavii neînvăţat să află şi materiia 
cuvântului nu să sfârşeşte) şi într-un 
cuvânt toată încheietura voroavii să 
cuprindz: câtă nepriinţă şi vrăjmăşie 
asupra Inorogului de la Şoim 
nedejduiam, atâta şi încă şi mai multă 
priinţă şi frăţie între dânşii am cunoscut. 
Eu, dară, o, fraţilor, otrăvite ca acestea de 
la Şoim cuvinte audzind, ca cum cu oaă 
de năpârcă m-arfi ospătat şi cu venin de 
vipere m-arfi adăpat mi s-au părut, carile 
cu mari dureri de întristări în maţe-mi 
zămis lindu-să, de mare năcaz pântecele 
crăpându-mi, cătră voi le nasc şi visul în 
izbândire încă puţin au rămas şi mai 
vârtos laudele şi clăti rile cele de cap cu 
carile cu urgie îmi porunciia, pentru ca 



despre voi cuvântul tăinuit să ţiiu, acelea 
toate clătirea otrăvii şi a melanholiii în 
ficaţi mi-au scornit, cât, precum mă videţi, 
de tulburat înainte vă stau. Ce cereştii de 
s-ar milostivi şi cu atâta pohârnirea faptei 
de s-ar opri, încă tot de viaţă nedejde aşi 
trage. Iară cursul izbândirii visului, tot pre 
această cale de va merge, Inorogul de 
toată primejdiia scăpat şi mântuit ieste, 
căci păşirea cea neagră, carea de corn 
nu i s-au putut lipi, tot cuvântul şi Iu crul 
împotrivă împotriva lui biruinţă să nu aibă, 
va să să tâlcuiască şi leacurile cele peste 
fire date, sau de tot tăgăduite, rana şi 
boala poftei mele aşeşi de tot neisţelită 
va să rămâie (că rana poftii decât a 
fierului mai obrintitoare şi de pricina cât 
de mică mai burziluitoare ieste)." 

Dulăii amestecătura visului cu 
împrăştiitura alţii voroave ame stecată 
audzind, voroavii ce să răspundză nu 
putea şi visul cum artâlcui nu ştiia. De 
care lucru, iarăşi pre Hameleon dintr- 



aces tea ce s-ar înţelege întreba şi visul 
ce s-artâlcui cerceta. El dzisă: „A visului 
izbândire într-acesta chip Dumnădzău să 
o depărtedze, iară ceia carea eu mai 
denainte am tâlcuit, de izbândire să o 
apropiiedze. Şi mai mult pentru vis în 
zădar cu gândurile în deşert nu vă purtaţi, 
ce pentru povestea deşteptată lucrul a 
păzi nu vă îngăimaţi, şi de ce întâi şi mai 
cu temeiu viţi apuca, fără zăbavă vă 
gătaţi. Că nu prea atâta Inorogul, pre cât 
Şoimul lucrurilor noastre să 
împoncişadză (că cine priieşte ne 
priietinului, acela nu priieşte priietinului), 
şi într-această dată oricine viaţa 
Inorogului pofteşte, acela cinăi spre 
moartea Cor bului găteşte. Iară cât 
despre partea mea ieste, bine ştiţi, că 
încă de demult îmbletele Şoimului nu-mi 
plăcea şi precum pentru vicleşugurile în 
prepus să întrăm era, mutarea sfatului 
celui dintâi îl arăta, precum v-am şi mai 
povestit. Iară acmu, iată, prepusu rile 
mele la adevereală şi vicleşugurile lui la 



ivală au ieşit (că spre porunca 
stăpânească ce vicleşug mai mare a fi 
poate decât prieteşug şi frăţie a lega cu 
nepriietinul cel de moarte), precum şi 
Şoimul a face acmu s-au vădzut, carile, 
pre vrăjmaş ca acesta la mână având, nu 
numai căci în toată pacea l-au slobodzit, 
ce încă şi departe ţiindu-i, spre a lui 
priinţă şi a vicleşugului părtăşie pre alţii 
a-i întoarce sileşte. însă precum bine 
salamandra mă mus tra că nu fietecui 
ieste dat jăratec a mânca (nici fietecui de 
Iu cruri aspre şi grele a să apuca să cade, 
ales când pricina asupri toare lipseşte). 
Dară de vreme ce eu, ticălosul, jăratecul 
am mâncat, în maţă neastâmpărat pojar 
ca acesta mi s-au aţiţat, oaăle ohendrii 
am băut, puii şerpelui am zămislit şi 
acmu iată că i-am şi născut, pre toţi 
cereştii milostivi cu plecăciune rog ca 
aceasta numai, iară nu alta, izbândirea 
visului să fie. Că până aice fortuna 
piciorul a călca de-şi va opri, tot oarece 
nedejde rămâne ca lucrul început la 



săvârşit să să ducă, însă nevoinţă din 
inimă şi silinţă din suflet de să va pune 
(că nevoinţa sufereală cearcă, iară 
sufereala toate rabdă, iară răbdarea cu 
vreme mai mult izbândeşte)." 

Dulăii dzisără: „Dară acmu adevărat, 
peste ştiinţa noastră, Ino rogul cu Şoimul 
împreunare să fie avut? Şi fără prepus 
cuvinte necădzute ca acestea cătră tine 
împotriva stăpânului nostru să fie 
grăit?"„Cu bună sama, răspunsă 
Hameleonul, şi aşe să-m aib parte de 
copiii pre carii acmu prin pântece i-am 
născut (că bine ştiţi că într-alt chip 
naşterea copiilor firea mi-au tăgăduit) şi 
aşe roa da săditurii carea am sădit şi 
zmiceaoa, odrasla hultuoanei carea am 
hultuit să-mi crească, cât ieste minciună 
sau alt chip de bloje ritură în voroava 
mea. Deci mai mult ceva de acestea a vă 
prepune vă părăsiţi şi cum mai curând 
pentru lucrurile Inorogului şi pen tru 
strâmbe îmbletele Şoimului, Corbului 



ştire să daţi. Că amintrilea (rana 
obrintindu-să şi patima învechindu-să, a 
să vin dica cu nevoie va fi) (căci până a 
nu flămândzi, hrana a cerca, a 
socolanilor, iară flămând pe la uşile 
altora a să împrumuta, al leneşilor lucru 
ieste). Şi cătră acestea lucrul încă mai 
dintr-adânc a cunoaşte de viţi vrea, a şti 
vi să cade că a Şoimului fapte spur cate 
nu numai cu atâta să încheie, ce încă şi 
de alte ale lui vân turoase fantazii bine m- 
am adeverit, pentru carile fără nici un 
prepus adeverit sint. 

„Dulăii aceia ce poate fi întrebându-l şi 
de va fi ceva de temeiu, pentru ca 
totdeodată monarhiilor ştire să facă, 
dzicându-i, Hame leonul răspunsă: „Ieri, 
când soarele fruntea cailor spre apus şi 
carul spre coada ursului celui mic îşi 
întoarce, pre marginea prundişului 
încoace şi încolea, pentru ca 
meleanholiia să-mi răşchir, primblându- 
mă şi pentru lucrurile asupră-ne 



stăruitoare în multe gânduri învaluindu- 
mă, Moliia, carea blanele strică, în 
timpinare îmi ieşi. Eu, măcar că nu de 
foame, ce pentru zăbava pre vârvul limbii 
luând-o, ea, săraca, de icoana morţii 
carea acmu dinainte-i sta, tare 
înspăimându-să, cu mare umilinţă a mi să 
ruga începu şi: „Cruţă-mi viaţa, domnul 
mieu, dzicea, spre moale şi molatec 
trupşorul mieu aspru şi nedomolit nu te 
arăta, ce întâi doaă, trii jelnice a mele cu 
cele mai de pre urmă trase duhuri 
alcătuite stihuri şi olicăite cântece 
ascultând, vii cunoaşte că musele, pre 
cei ce de la inimă le iubăsc, cu darul 
profiţi ii îi împodobăsc! Care cântec, 
bineînţeles, şi mie şi ţie şi pre lângă noi 
încă multora viaţă a da, iară amintrilea 
neaudzit şi neînţeles, a multora aţa vieţii 
a curma poate." Eu îi dzişi: „(De moarte 
nu te teme şi de viaţă nu fi cu grijă), ce 
cântecul ce ştii cum mai curând şi cum 
mai bine ştii, mi-l cântă, pentru carile 
împreună cu viaţa şi alte multe şi scumpe 



de la mine daruri vii lua, carile, după 
giuruinţa cuvântului, îndată şi cu plineala 
lucrului vor urma." Ea, dară, într-acesta 
chip cântecul începu: 

„Cu penele Şoimul vântul 
despicând, 

Cu Bâtlanul negru cuvântul puind, 
Corbul dinceputcu rău tirâneşte, 
Nici din hereghie pre drept 
stăpâneşte, 

Ce-n cuibul altora oaăle ce au scos, 
Tare laba Şoimului le va da-le gios, 
Cel cu un corn, iute, mai iute la 
minte, 

Ale sale cere cu svinte cuvinte, 
în curândă vreme, după fulger, tunul 
Rău îi va detuna, din mulţi pân la 
unul. 

Aşijderea vii şti, domnul mieu, dzisă 
Moliia, eu, ticăloasa, şi a mă naşte şi a 
mă hrăni din pieile jigăniilor obiciuită 
fiind, cu amăgeală blane socotind a fi, în 



nişte pene am fostîntrat, de la carile şi 
cântecul acesta acmu de curând am 
învăţat. Penele dară precum să videa era 
de Şoim cu de Bâtlan amestecate, carile 
după sfârşitul cântecului, între sine o 
voroavă dulce şi iscusită ca aceasta a 
şopti începură. Şi întâi penele Bâtlanului 
cuvântul apucând, dzicea: „Pre stăpânul 
mieu, acmu de curând, Corbul l-au trimis, 
pentru ca împreună cu stăpânul vostru, 
Şoimul, de pază prin munţi şi prin gârlele 
apelor să fie şi nu ştim încă pentru alt 
oarecine (a căruia nume l-am uitat) 
aminte să le fie le-au porun cit, ca doară 
a-l prinde putând, nu ştim ce răutate mare 
să-i facă să gătesc. însă ce vor putea 
isprăvi nu putem şti, de vreme ce, precum 
înţelegem, nu pre iuşor acesta lucru a 
isprăvi nedej duiesc." Iară penele 
Şoimului dzisără: „Voi, puturoaselor, câte 
cuvinte aţi grăit, pre toate cu nu ştim, nu 
ştim, le-aţi amestecat. Ce noi ştim că 
stăpânul nostru nici nebun, nici luat de 
minte ieste, ca organ răutăţii şi cleştele 



faurului să să facă şi ştim că tot sfatul din 
rău spre bine şi din minciunos spre 
adevărat l-au mutat (că precum atocmirea 
mădularelor la frumseţea trupului, aşe 
atocmirea sfaturilor la podoaba 
înţelepciunii slujeşte). Adecă de strâmbă 
vânarea Inorogului părăsindu-să, ei pre 
cela ce i-au trimis să vânedze şi pre noi 
din pestriţe să ne facă negre, iară pre voi 
din negre să vă facă pestriţe, care lucru 
acmu, cu mijlocul celor ce ştiu văpsi 
acestea, ieste gata şi precum după fulger 
îndată tunul urmadză, aşe după sfat, 
cuvântul în lucrul să va plini. " Acestea, o 
fraţilor, de la lighioaia carea afară din 
toată pati ma noastră ieste am audzitşi, 
precum pentru începături, aşe pen tru 
sfârşituri, vreo ştire să aibă în ceva a 
prepune nu ieste. De care lucru, aievea 
ieste că probăziturile carile în obraz mi le 
arun ca şi laudele cu carile pre Inorog 
preste nuări râdica cu a Moliii cuvinte 
foarte bine să potrivăsc şi decât lumina 
soarelui mai tare să adeveresc. Acestea, 



pre cât a mea proastă socoteală agiunge, 
cu un ceas mai înainte la o cale de nu să 
vor pune, mă tem că să nu cumva iasă, 
precum penele dzicea, şi noi pre alţii a 
vâna îmblând, să nu ne cumva vânedze 
alţii pe noi (că ce ieste după părete, 
ochiul muritoriu a videa, şi ce să va naşte 
mâne sufletul în muritoriu a cunoaşte nu 
poate). Pentru care lucru (tot cuvân tul 
ascultat, tot sfatul de întrebat si tot 
prepusul cu chibzuită socoteală cercat şi 
scuturat trebuie)." Dulăii de acestea cu 
înformuite dovedele a Hameleonului tare 
adeverindu-să şi cuvintelor lui vârtos 
încredinţându-să, îndată pentru toate 
Corbului ştire făcură (că precum dulăii 
fricoşi de frundza clătită latră, şi coteii 
minciunoşi de pe urma şoarecelui, ca 
după a iepurelui cehnesc, aşe iuşorul la 
minte de toate să teme şi pentru adevăr 
minciuna pre lesne crede). Ce 
Hameleonul meşterşugul ritoricăi în 
poetică mutând, o sentenţie veche spre 



mai mare răul nou într-acesta chip le 
prociti; Adecă: 

Nu ieste bine, o, priietine, pentru 
fietece pricină la meştera merge. Nici la 
toate altul să-ţi trebuiască, ce şi tu Fă 
fluierul, căci îţi ieste pre lesne lucrul. 

Acei vechi a lucrurilor cunoscători nu 
în zădar învăţături ca acestea supt 
slovele nemuririi au legat, ce pentru ca 
dintru ale sale următorii domirindu-să, 
spre folosul şi procopsala sa cuvin tele la 
faptă să aducă. De care lucru noi, măcar 
că ştire Corbu lui facem si învăţătură de 
la dânsul aşteptăm, însă după svânta 
aceasta sentenţie şi de la noi vreo clăti re 
a să face trebuie, pen tru ca doaă lucruri 
a dobândi să putem: Una căci nevoia 
lucrului ce ne stă asupră poate să nu 
aştepte învăţătura de acolo, alta că ce din 
mintea noastră a isprăvi vom putea, aceia 
numai hirisă a noastră cinste să va 
chema. Iară amintrilea, noi totdeauna 



ucinici şi alţii meşteri vor rămânea, nici 
toată nedejdea curmând în toate 
ceasurile, ca puii golaşi, cu gura căscată, 
hrana de la alţii să aşteptăm, ce bună 
inimă făcând, bărbăteşte de isprăvirea 
lucru lui să ne apucăm. Că precum am şi 
mai dzis, că de va rămânea a visului 
tâlcuire numai până aicea, alaltă tâlcuire 
toată nelu crătoare va rămânea şi doritul 
săvârşit odată cu bucurie tot vom videa. 
Pentru carile, bună nedejde mi-au rămas, 
de vreme ce Şoimul, în mine deplin 
credinţă având, precum iarăşi la acelaşi 
loc cu Inorogul ieste să să mai împreune 
mi-au arătat. Care vreme foarte în minte 
ţiind-o, altă dată somnul nu vise, ce 
trezviia Iu cruri deplin îmi va arăta, şi aşe, 
socotesc că de laţurile ce i-am întins tot 
nu va scăpa." 

Deci dulăii carte în chip ca acesta 
scrisă cătră Corb trimasără:„Monarhiii 
monarhiilor şi domnului domnilor, 
stăpânului no stru milostiv, noi 



credincioasele slugi şi plecaţii robi, 
ogarâi, dulăii, coteii şi Râsul, cu multă 
plecăciune, la pravul pragului puterni 
cului nostru stăpân, nevrednicile noastre 
obraze ştergând, de la toate cereştile 
puteri, bună pază şi fericită viaţă rugând, 
biruinţă a toată împotrivirea şi supunere a 
tot nepriietinul poftim. Cătră aceasta, în 
ştire facem că precum cerescul Vultur 
martur cuvin telorşi cunoscătoriu inimilor 
ne ieste, că nu de vreo zavistie porniţi, 
nici de vreo pizmă clătiţi, ce de adevărate 
tâmplate Iu crurile părţilor acestora 
(adecă la Grumadzii-Boului, unde împo 
triva nepriietinului de obşte şi pentru 
vânătoarea vrăjmaşului Inorog trimişi 
sintem) însămnăm şi înştiinţăm. Va şti 
dară dom nul nostru milostiv că în ceste 
dzile cu osteninţa a unor priietini 
credincioşi şi prin multe crunte ale 
noastre sudori, cât şi talpele prin aspre şi 
ascuţite stinci călcând ni s-au beşicatşi 
prin dese şi ghimpoase hinciuri 
scociorând, părul ni s-au jepuitşi piielea 



ni s-au despoiat, şi aşe, după multe 
priveghiri şi alergări, pre acel de cap 
nepriietin la mare strâmptoare l-am 
coborât şi în mâna Şoimului ca în nerupte 
şi nedezlegate legături l-am lăsat, cu toţii 
bună nedejde având ca şi osteninţele 
noastre în deşert să nu iasă, şi acel 
cumplit nepriietin sfârşit răutăţilor să-şi 
puie. Ce Şoimul (pre carile pentru mai 
mare credinţa şi mai bună nedej dea l-ai 
fost trimăs), după ce cu dânsul faţă la faţă 
au vinit, nu ştim, cu ochii, ca vulpea pe 
cocoş, l-au fărmăcat, au cu cuvintele, ca 
sirenele cu cântecele, l-au aţipit şi l-au 
amăgit? Atâta ştim că nu numai căci nu I- 
au prins, nu numai căci nepipăit l-au 
slobodzit, ce încă şi una cu dânsul într-un 
prieteşug şi într-o inimă legându-să, mare 
dragoste între dânşii să arată, atâta cât, 
nu numai căci despre goana lui ne 
opreşte, ce încă şi pre noi, ca 
vicleşugului lui părtaşi să ne facem, tare 
ne sileşte. 



Aşijderea Bâtlanul (carile mai pre 
urmă pentru paza gârlelor s-au trimis), în 
partea lor dându-să, toate tainele şi toate 
silţele cătră Inorog ne descopere, cât un 
păr de pe noi de ne-ap năpârli, preste 
ştiinţa nepriietinului să fie cu putinţă nu 
ieste. Cătră aces tea, foarte bine şi din 
chipuri de credinţa vrednice, tare ne-am 
adeverit, adecă Şoimul penele 
schimbându-şi, din pestriţe negre, iară a 
Bâtlanului din negre pestriţe să le facă. 
De care lucru, aces tea nu în puţin a să 
lua trebuie (căci bucăţeaoa aluatului la 
toată covată destul ieste şi din scânteia 
mică, mare pojar a să aţiţa poate). La 
carea proasta noastră minte alt leac a 
afla nu poate, fără numai Şoimul şi 
Bâtlanul, dintr-această slujbă scoţindu- 
să, la monarhie să să cheme, ca pentru 
vicleşugul carile au făcut dovedindu-să, 
cu ceia ce li să cade pedeapsă să li să 
plătească." 

Cartea acestora decât cerneala mai cu 



negre pâri plină şi într acesta chip 
împodobită era. Iară Şoimul, precum mai 
sus s-au pomenit, dacă de la 
împreunarea Inorogului s-au despărţit, 
după cuvântul carile îi dedese, şi el carte 
ca aceasta alcătuind, cătră Corb au trimis 
După f/fu/. „Bine ştie domnul mieu 
milostiv că după porunca carea mi s-au 
dat, la Grumadzii-Boului viind împreună 
cu toţi dulăii, în tot chipul de nevoinţă, 
spre a Inorogului vânătoare am silit şi am 
nevoit, atâta cât nici o piatră neclătită şi 
nici un unghiu nescociorât şi nici un 
meşterşug neispitit n-am lăsat (ce celea 
ce norocul nu sloboade, nevoinţa 
batgiucuresc) şi nicicum cu de-a sila la 
mână să-l aducem n-am putut. Ce iarăşi, 
după porunca carea am avut, cu mijlocul 
Hameleonului, cuvinte de pace şi sămn 
de prieteşug i-am trimis, socotind (ca cea 
cu rău a isprăvi n-am putut, cu bine a 
isprăvi să ispitim). Carile, întâi cuvintelor, 
apoi giuramânturilor mele încredinţându- 
să, la un loc ne-am împreu nat şi tot feliul 



de voroavă cu dânsul am scuturat. Ce 
câte prin multă vreme am vorovit, toate a 
să scrie şi multe sintşi nu toate urechile a 
le suferi pot. Iară toată închietura 
cuvintelor ieste aceasta: Pacea şi liniştea 
cu toată inima pofteşte, însă a să 
încredinţa prea cu anevoie a fi arată, de 
vreme ce de multe ori şi prin multe chipuri 
aceasta s-au ispitit şi totdeauna şi în 
cuvin te şi în fapte amăgit şi viclenit s-au 
aflat. Care lucru, eu, tare tăgă duindu-l, 
cu multe chipuri de voroave, fără fiinţă, 
dreptatea a-i astupa mă siliiam (că cei ce 
a păcii aşedzători sint, pentru ca cele cu 
cuviinţă şi spre împăcarea inimilor sint să 
aşedze, şi min ciuni a grăi slobodzenie 
au, ca capetele rădicând şi înălţând, 
mijlocele a ţinea să poată). Ce el, cu 
multe şi mari argumenturi şi nebiruite 
dovede şi mai vârtos cu scrisorile carile a 
mână avea, dreptatea lui şi amăgeala 
noastră arăta, atâta cât ce să-i răspund n- 
am mai avut. De care lucru toate 
cuvintele lui cu socoteală şi toate 



jalobele lui cu dreptate a fi mi s-au părut. 
Şi într-aceasta, domnul mieu milostiv 
adeverit să fie că amestecătorii de răutăţi 
şi a păcii nepriietini într-alt chip îl 
zugrăviia, iară eu la dânsul alt chip am 
cunoscut. Deci ce priinţa adevăraţii mele 
slujbe mă îndeamnă şi adevărul pofteşte, 
dzic că jiganiia aceasta nu de 
neprieteşug, ce de prieteşug vrednică 
ieste, căci într-îmbă mâna gata şi neferit 
ieste. Pentru acestea, dară, cu 
îndrăzneala şi voia vegheată carea la 
lumina negrimei tale neapărat am, mă 
rog: ca ce pofta şi voia domnului mieu 
milostiv ar fi, cum mai curând chiar 
răspuns să aib, căci până în vremea a 
1 .500 de minute, so rac răspunsului 
puind, până la aceia vreme goana 
neprietinească în odihna prietinească 
precum va sta cuvânt i-am dat. 

„Corbul, dară, ase din doaă părţi, doaă 
feliuri de scrisori luând, cu doi ochi, doaă 
cărţi citiia, şi cu doaă urechi, doaă 



poveşti îm potrivă audziia. Ce ochiul cel 
drept cu urechea dreaptă pe cartea 
dulăilor fu şi minciunoasă cuvintele şi 
clevetele lor ascultă. Iară ochiul stâng şi 
urechea stângă pe slovele curate şi 
cuvintele adevărate întorcând, toate 
dzisele îndărăpt şi tot adevărul în min 
ciună luă (căci minciuna după voie decât 
adevărul împotrivă la cei stăpânitori mai 
mare încăpere are). Deci dulăilor răspuns 
dede, precum pre Şoim şi Bâtlan de 
acolo rădicând, ceia ce li să cade îşi vor 
lua plată, iară ei, în tot chipul silind, lucrul 
în slab să nu lasă şi ori în ce fel s-ar 
putea, numai la mână nepriietinul să vie, 
să nevoiască, pentru carea mare 
mulţemită şi de aceia slujbă vrednice 
daruri vor lua. Iară din pricina lenivirii lor, 
lucrul într-alt chip de va fi, fără grea 
certare şi fără a cinstei scădere să scape 
nu vor putea. 

Iară Şoimului într-acesta chip răspuns 
trimasă: „Cartea ta am luat şi într-însa 



cuvintele inimii Inorogului am citit. Deci 
iată că-ţi dzic: nu să poate, nu să face, nu 
să află, cătră mine altă dată a scrie te 
părăseşte. Iară Inorogului cuvânt de pace 
supt giurământ cât de tare dă, şi numele 
cerescului Vultur la mijloc puind, pre 
nepriietin a amăgi nu te sii (căci la noi 
doftori sint carii, daruri bune vădzind, 
boala păcatelor cât de grea a tămădui 
pot), (v, zel cai qeou muritorii a 
nemuritorilor voie a amăgi cum pot 
ispiti?). Ce ori în ce chip ar fi, încă o dată 
la locul prundişului a-l coborî sileşte, de 
unde altă dată ca de altă, să nu cumva 
mai scape, nici frica giurământului de la 
îndrăzneala izbândii a te opri pricină să 
pui (că pre nepriietin a-l birui numai voia 
noastră cearcă, iară totfeliul de 
meşterşuguri şi de vicleşuguri a face 
pravila locului nostru sloboade). Că în 
monarhiia noastră ves tită şi de la toţi 
adeverită axiomă ieste (cu mortul, decât 
cu viul, giudecată a avea, mai lesne, şi 
de păcatul nevădzut, decât de ne 



priietinul vădzut, a te curăţi mai pre iuşor 
ieste). Că când jiga niia aceia dintre vii 
va lipsi, atuncea numai noi precum 
adevărat între vii ne odihinimne vom 
putea numi. Deci cum mai curând, după 
porunca noastră, sau isprăvind, sau 
neisprăvind lucrul, pre Bâtlan împreună 
cu tine luând, aicea să vii căci alte lucruri 
şi alte trebe într-alte părţi a împărăţiii 
noastre s-au tâmplat, la carile pentru ca 
cu mâna ta să să isprăvască, sintem să te 
trimetem. Iară pentru aceia slujbă într- 
acea parte, iată că pre fratele frate lui, 
vărul vărului şi nepotul nepotului, Uleul, 
trimetem, carile, îndată acolo ce va sosi, 
tu, fără altă zăbavă sculându-te, să vii. 
într-alt chip să nu faci. Aceasta-ţi scriem. 



Partea a opta 



Amânduror părţilor răspunsurile într- 
acesta chip viind, dulăii cătră Hameleon 
a Corbului socoteală îndată descoperiră 
şi pen tru venirea Inorogului la 
împreunare foarte amintea să-i fie cu 
multe giuruinţe îl rugară. (Ce pietrii 
rătunde din vârvul dealului puţină urnire îi 
trebuie), căci el altă treabă nu avea, fără 
numai ce dzua împreunării lor păziia. Iară 
Şoimul, vădzind că după făgăduinţa 
carea cătră Inorog făcusă răspunsul nu-i 
vinisă, nici inima Corbului spre pofta 
adevărului să plecase, ce supt numele 
credinţii încă mai mari şi mai fără lege 
vicleşuguri să facă îi porunceşte, socoti 
(că mai bine ieste într-o dzi de o mie de 
ori a muri decât ochiul cel ce toate într- 
ascuns vede o dată a amăgi), şi tot 
adevărul cătră Inorog descoperind, 
adevăratul prieteşug să-i dobândească 
aleasă, pentru ca din viitoarea-i primejdie 



norocul a-l feri de nu va învoi, încailea 
pre dânsul de acea imăciune cu rat şi 
neimat să-l cunoască. Deci Şoimul de 
vicleană cartea carea dulăii cătră Corb 
scrisese nicicum de ştire având, şi pentru 
vicleşugul Hameleonului nici cum 
prepuind, Hameleonului ştire trimasă ca 
cum mai curând să vie, căci are cuvânt 
să-i grăiască şi poruncă să-i 
poruncească. 

Hameleon, pururea grijea vremii 
răspunsului şi a împreunării lor purtând, 
fără altă zăbavă, sărind, la Soim să dusă. 
Cătră carile Şoimul: „Du-te, dzice, o, 
priietine, şi Inorogului ştire dă precum 
răspunsul ce aşteptam mi-au vinit, deci, 
oricând va putea, iarăşi la locul dintâi 
împreunare să avem îl poftesc, căci 
singur, de ar fi cu putinţă, unde să află aş 
merge, dară multe pricini înainte să pun, 
carile despre acea cale mă împiiedecă. 
întâi că, mărgând eu acolo, alalţi tovarăşi 
poate într-alte prepusuri să între; a doa, 



că măcar că pentru prepusuri vânturoase 
ca acestea atâta aminte nu mi-arfi, ce în 
trecutele dzile, după vânarea unii 
Potârnichi, mai vârtos decât s-ar fi cădzut 
slobodzindu-mă, câteva pene din aripa 
dreaptă mi-am betejit, deci, pentru ca să 
să îndreptedze, câteva dzile în odihnă să 
mă aflu doftorii mi-au poruncit; şi aşe, la 
înălţimea munţilor a mă sui peste putinţă 
îm ieste." Hameleonul, poruncă lui 
plăcută şi dorită ca aceasta audzind, 
mare bucurie luă şi de tâlcuirea visului 
său cea dintâi iarăşi tare a nedejdui 
apucă. Ca acestea dară în gând clocotiia, 
iar din cuvânt cătră Şoim dzisă (cu 
îndrăzneală grăind şi pentru cuviinţa 
dreptăţii pomenind): „O, domnul mieu, 
înţelepţii cuvintele înde site a suferi 
obiciuiţi sint, cu care sentenţie şi eu 
sprijenindu-mă, pentru adevăratul mieu 
priietin o obrăznicie cădzută şi o asu 
preală întregilor la minte plăcută, cătră 
tine de voi arăta, iertăciune să aib mă 
rog. Mă rog, dară, domnul mieu milostiv, 



să nu cumva osteninţele mele în zădar să 
iasă, adecă împreunarea aceasta să nu 
cumva spre scăderea cinstii Inorogului să 
fie, că precum bine ai cunoscut, dreptului 
acestuia grele năcazuri şi nespusă 
strâmbătăţi i s-au făcut şi încă altele mai 
mari a i să face (pre cât pociu cunoaşte) 
urătorii dreptăţii cu multe chipuri mă tem 
că nevoiesc, că precum şi mai denainte 
am dzis (cine adevărat iubeşte, gânduri 
de negândit gândeşte şi prepusuri de 
neprepus prepune). De care lucru, iarăşi 
mă rog, obrăzniciia mea în vină să nu să 
ţie, şi eu iată că după porunca ta ştire îi 
voi da, iar el, după cuvântul carile au dat, 
soarele îndrăpt poate să să întoarcă, iară 
el din socoteală-şi să să mute precum 
peste putinţă ieste adeverit sint. Deci el 
acmu viind, să nu cumva alte 
meşterşuguri de vicleşuguri să fie, şi apoi 
toată ocara asupra mea va rămânea şi 
toată lumea numele vândzătoriului şi 
porecla de răufăcătoriului mie îmi va 
punea. Ce nu atâta pentru strâmbă 



poreclitura mea, cât pentru fără cale 
doseditura lui m-aş pedepsi" (ojiganiia 
făţarnică, o, vas spurcat şi lingură 
scârnavă, cum răutatea în inimă 
amestecând, cu gura cele ce ştiia că-i vor 
vini, pentru ca asupra altora să cadză, 
cale le găteadză). 

Şoimul, de spurcat vicleşugul lui aşeşi 
nicicum prepuind, de acestea ce-şi 
propune nicicum grijă să nu poarte tare îl 
adeveri, şi precum (mai bine fără purtarea 
duhului, decât cu purtarea ocărâi a fi 
socoteşte) îi dzicea. 

Hameleonul acmu, deplin cunoscând 
precum gândul Şoimu lui nicicum spre 
răul Inorogului nu să pleacă, ce cinstea 
cuvân tului decât viaţa mai scumpă ţine, 
de acolo ieşind, întâi la dulăi să dusă, şi 
toate câte Şoimul îi poruncisă şi pentru 
vinirea Ino rogului la împreunare, precum 
peste puţine dzile ieste să fie, le spusă. 
Apoi la Crocodil alergă, cătră carile cu 



mare îndrăzneală:„Bucură-te, domnul şi 
stăpânul mieu milostiv", dzisă. Crocodi 
Iul: „Ce poate fi aceasta a ta lascavă şi 
voioasă arătare? Oare ţie vreun bine, au 
altuia vreun rău undeva ai simţit?" (Că 
zavist nicii pentru răul altora decât de 
binele său mai mult să bucură). 
Hameleonul dzisă: „Amândoaă părţile 
întrebării, o, domnul mieu, adevărate şi 
precum sint le-ai cunoscut. Şi cum să nu 
mă bucur, de vreme ce prada ţ-am 
apropiiat, vânatul la strâmtori ţ-am încuiat, 
masă întinsă ţ-am deschis şi bucate 
săţioase ţ-am gătat şi, în scurt să dzic, 
toate după poftă şi după voie s-au 
tâmplat. Că, iată, în ceastă sară Inorogul 
la prundiş să coboară, la uşile a toate 
poticile dulăii stau gata să puie zăvoară, 
toate întrările şi ieşirile lui viteji vânătorii 
şi neosteniţi gonitorii tare le străjuiesc şi 
vârtos le păzesc (căci aşe cu dulăii să 
vorovisă). Deci altă cale de scăpare şi 
potică de fugă nu-i rămâne, fără numai 
doară în apă să să arunce, unde domnul 



mi eu câteva ceasuri a străjui de nu să va 
leni, fără greş de biv pradă domnul mieu 
va dobândi, eu asupra nepriietinului voi 
izbândi şi preţul îndzăcitşi însutit îmi voi 
plăti. La strajea nopţii dintâi pogorârea la 
prundiş îi va fi, paza dulăilor despre alte 
părţi nu va lipsi şi, aşe precum soco tesc, 
bucată gata în gura domnului mieu va 
vini. " Crocodilul,acestea audzind, să 
veseli, însă cătră Hameleon într-acesta 
chip întrebarea vrăjbii pusă: „Eu, pre cât 
din sunetele cuvintelor Iu mii am putut 
înţelege, tu şi cu Inorogul mare dragoste 
aveaţi şi odânăoară într-un loc 
nedespărţiţi lăcuiaţi, atâta cât sufletul tău 
de a lui lipit să fie fost să părea. Dară 
acmu această vrăjmaşă neprietinie şi de 
moarte asupră-i viclenie din ce pricină să 
să fie tâmplat? Cu dreptul voiu să-mi 
spui." 

Hameleonul, de nenedejduită 
întrebare ca aceasta, deodată tare să ului 
(că minciunoşii în voroavele tocmite să 



dezvălesc, iară la întrebările fără veste ca 
bezmeticii să uluiesc). Iară mai pre urmă, 
precum să dzice cuvântul (minciunosul 
tatăl minciu nii şi minciuna fata 
minciunosului ieste), îndată minciuna 
zămisli şi spurcata basnă născu, dzicând: 
„Aceasta întrebare până acmu nici din 
priietini, nici din nepriietini cineva m-au 
mai întrebat, în care lucru ascunse şi de 
nedescoperit taine să cuprind, nici cătră 
alt chip o dată cu moartea le-aş 
descoperi. Ce de vreme ce domnul mieu 
acesta lucru a mă întreba şi dreptatea 
carea asu pra lui aşi avea a afla 
învoieşte, pre cât mai pre scurt voi putea 
(de vreme ce la Inorog a mă duce vremea 
mă grăbeşte) a te înştiinţa mă voi nevoi. 
Va şti dară domnul mieu milostiv că 
părintele mieu era Apariu, carile în toate 
dzilele apă de la fântânele de singe a 
aduce obiciuit era. După ce şi eu mai la 
vârstă am sosit şi cofa în mână a râdica, 
apa din fântână a scoate şi coromâsla 
pre umere a purta a putea am început, cu 



tată-mieu împreună adese fântânele cele 
de singe la rădăcinele Munţilor Vrăjbii 
izvorâtoare cercetam. Munţii acestea, 
departe, în ţara ce să cheamă Pizma, să 
află, despre partea răsăritului, pre 
marginea ocheanului în sus, spre crivăţ, 
şi în gios, spre amiadzădzi, în lung şi în 
lat atâta de mult să trag, cât cei ce 
nepărăsit drumul carile pre la rădăcinele 
lor merge au ţinut dzic precum până la 
ocheanul apusului ocolesc şi ca un zid în 
giurîmpregiur toată rătundzala 
pământului îngrădesc. 

Aşe, noi dară pentru trasul apii adese 
la acei munţi mărgând şi din care izvor 
apa mai cruntă şi fierbinte ar fi ispitind 
(căci apa aceia cu fierbinţeala, iară nu cu 
răceala setea stâmpără), odată în vârvul 
unui munte prea înalt ne-am urcat, în 
vârvul a căruia un puţ prea adânc şi mai 
să dzic fără fund am aflat. Din gura 
puţului ciutura cu hârzobul slobodzind, 
după ce cât era funia de lungă au mărs, 



după ce învălitorile ca petelor şi 
încingătorile mijlocelor la capete am 
adaos, cu mare nevoie de fundul puţului 
agiungând, precum de o umedzală ciu 
tura să fim împlut am simţit. Iară după ce 
vasul afară scoasem, vădzum că nu 
umedzală roşie, ce albă era, din carea, 
gustând, precum adevărat lapte ieste am 
cunoscut. Şi îndată, precum muntele cela 
ce lapte izvoreşte să fie ne-am adus 
aminte. îndată ce laptele gustaiu, din 
fundul puţului un tânguios glas: „Vai, ţiţi 
soarele mele, vai, lăptişorul mieu, cine 
dintre muritori te-au tras? Cine din cei 
nemuritori vreodată te-au băut? Cine 
ieste îndrăz neţul şi obraznicul acesta 
carile pieptul Biruinţii a apipăi şi 
ţiţişoarele fiicăi mele de gurguie a suge 
nu s-au temut?" Tată mieu, glasul acel 
aşe de tângâios şi aşe de mângâios 
audzind, îndată descântecul 
necromandiii asupra laptelui a descânta 
începu (căci precum duhul Biruinţii să fie 
într-acesta chip strigat price pusă). 



Laptele, după descântec, îndată a să 
închega şi mădu larele unul de altul a să 
lega începură. După aceia vinele preste 
oase întindzându-să, toate părţile trupului 
a să clăti şi supţi rea peste dânsele 
pelicioară a să lipi vădzum. Şi aşe, îndată 
o fi cioară ghizdavă şi frumoasă 
denainte-ne în picioare stătea, carea cu 
ochii sigeta, cu sprâncenele arcul 
încorda, cu faţa singe vărsa, cu budzele 
inima spintica, cu mijlocul viaţa curma, cu 
statul morţii râdica, cu cuvântul dzilele în 
cumpănă măsura, cu răspun sul sufletul 
de la mormânt înturna, iar cu singur 
numele Biruinţii toată frumseţe biruia şi 
covârsiia. Pre aceasta într-acesta chip, o, 
domnul mieu, vădzind-o, îndată în inimă 
rană nesuferită şi boală netămăduită 
simţiiu şi cătră părintele mieu: „O, tată, 
căci lucru primejdios ca acesta a videa 
m-ai născut" (că decât rana dragostelorşi 
decât boala iubostelor mai primejdioasă 
nici ţiru licii au vădzut, nici doftorii au 
audzit) „şi decât meşterşugul pre morţi a 



înviia, mai bine meşterşugul pre mine a 
mă omorî sau a nu mă naşte să fi învăţat" 
(că în statul acesta a vieţii de dra goste 
pătimitoare, moartea decât viaţa mai 
poftită ieste). Tatăl mieu, în nerupt 
lanţuhul dragostelor legat şi aşe de tare 
înfăşurat vădzindu-mă, dzisă: „Bodzul 
dragostei, o, fiiule, fiiul Afroditei ieste, pre 
carile nu după micşorimea vârstei (căci 
pururea copil ieste), ce după tare arcul ce 
trage şi ascuţită sigeata ce în ficaţi înfige, 
cei ce-l măsură, îl cunosc. Ce cât spre 
această a ta de curând scornită patimă 
lucrul ar pofti, fii cu bună inimă, că cela 
ce cu cuvântul şi cu meşterşugul 
farmăcului necromandiii din lapte ficioară 
a face au putut, din ficioară spre pofta 
nevestirii inima a-i pleca cu multul mai 
pre lesne va putea. Numai atâta căci de 
împotrivnic norocul tău (carile muritorilor 
niciodată dep lin nu vine) foarte rău îmi 
pare, de vreme ce ficioară aceasta, din 
lapte născută fiind, din fire starpă a fi firea 



au lăsat-o, nici pântecele ei spre 
zămislirea simenţiii locuri ş-au gătat. 
Unul i-arfi leacul (pre cât adânc 
meşterşugul mieu a afla poate), ce şi 
acela pre cât cu anevoie îi ieste aflarea, 
cu atâta mai cu nevoie ieste, aflându-l, cu 
dânsul după voie cineva a să sluji." Eu 
cătră tată-mieu dziş: „Pentru stârpie şi 
pentru a zămislirii leac a cerca, lucru mai 
pre urmă trebuitoriu ieste, ce acmu de 
odată leacul nesuferelii mele fără zăbavă 
aflând, alalte leacuri de vor trebui, mai cu 
vreme vom putea cerca" (că înţelepţii 
întâi nevoia, apoi treaba caută). Şi, ce 
mai mult, o, domnul mieu, cu voroava să 
ocolesc? Tatăl mieu îndată descântecul 
dragostelorîn capul ficioarii descântă şi, 
trii peri din cosiţă-i zmulgându-i, unul la 
grumadzi, altul la braţe, iară al triilea la 
mijloc îmi învălătuci, cu carii precum 
sufletul ficioarii de tot trupul mieu să să 
fie legat şi inima ei în sufletul mieu să fie 
întratîi păru. Şi aşe, ea ochii de la 
pământ râdicându-şi, ca lumina soarelui 



în stele oglindă frâmseţelor ei mă făcu şi 
în mine pre sinea şi în grozăviia mea 
frâmseţe ei a videa i să părea (că ochii 
dragoste lor nu ce ieste, ce precum îi plac 
văd). în scurt, pe Biruinţă dra gostele o 
biruiră, şi Diana Afroditis a să face priimi. 
Iară a doa dzi părintele mieu, din somn 
deşteptându-mă, dzisă: „Eu în dzile 
bătrân şi la ani învechit sint, o, fiiule, ce 
cuvintele mele po meneşte. între a lumii 
jigănii Inorogul să află carile în vârvul cor 
nului mare vârtute poartă şi împotriva a 
toată pătimirea putere are. Deci, 
vreodânăoară cu dânsul a te împreuna 
de ţi să va tâmpla, pre cât vii putea în 
prieteşugul lui vârtos a te lega sileşte, că 
el numai pântecele Biruinţei spre roadă 
simenţiii neamului tău a deschide poate." 
Aşedară, părintele mieu, Apariul, 
învăţătura dându-mi, dintre vii au ieşit. 
Iară eu în multă vreme cu Biruinţa la un 
loc şi într-un pat vieţuind, nicicum 
numelui următoriu şi neamului 
adăogătoriu de la dânsa să iau nu m-am 



învrednicit. Deci târdziu mai pre urmă, de 
învăţătura părintelui mieu, carea pentru 
Inorog îm dedese, aminte aducându-mi, 
toate pustiile Araviii a cerca şi toate 
părţile lumii a cutriera nu m-am părăsit, 
până locul şi lăcaşul Inorogului am aflat. 
Aflându-I, de dânsul cu mare cinste m-am 
lipit, tovarăş în toate căile nedes părţit şi 
slugă în toate slujbele neostenit m-am 
făcutu-i, nici în viaţa mea altă plată sau 
simbrie i-am poftit, fără numai o data 
măcar vârvul cornului lui de moale 
pântecele Biruinţei mele să lipască am 
nedejduit. Şi pentru ca pologul stidirii să 
să râdice şi supt singurătate 
acoperemântul necunoştinţii să să 
arunce, de multe ori şi mai în toate 
dzilele, la culcatul şi la sculatul lui, eu 
trebe în câmp îmi scorneam, iară Biruinţei 
lingă dânsul să să afle îi porunceam. Ce 
împietrită inima lui nicicum spre stârpirea 
pântecelui ei a să milostivi nu s-au muiat, 
ce în zavistiia neamu lui şi seminţiii mele 



neclătit au statut. Eu, într-această 
asprime şi neînduplecare vădzindu-l, 
aievea simbriia slujbei şi pofta ini mii, 
carea îmi era, cerându-i, cu mare urgie şi 
mânie, simbrie ca aceasta a-mi da au 
tăgăduit, şi precum el Dianii, şi nu 
Afroditii, să fie închinat apofasisticos mi- 
au răspuns. 

Acmu dară, o, domnul mieu, ce mai 
mare dreptate şi ce mai dreaptă pricină 
spre izbânda lui a mi să da? Şi ce mai 
uscată iască spre aţiţarea răsplătirii decât 
opreala simbriii şi tăgada dreptei pofte a 
să afla poate? Şi aceasta ieste pricina 
vrăjbii cu carea până la moartea mea a 
nu-l intiri nu voi părăsi şi precum„bună 
nedejde am, astădzi izbânda mea şi plata 
lui, precum ţ-am spus, îndzăcit şi însutit 
să va plini." 

Aşedară, Hameleonul sfârşit spurcatei 
şi năpăstuitoarei basne puind şi toate 
vicleşugurile pre cât mai pre-ascuns putu 



alcătuind, în munte la Inorog să sui, cătră 
carile, cu multă plecăciune plină de mare 
înşelăciune închinându-să, dzisă: „Leul şi 
Vulturul ceresc în veci lăudat şi toate 
păşirile şi dobitoacele cereşti preste veci 
slăvite să fie, carii faţa domnului mieu 
cea de lumină slobodzi toare şi sănătatea 
lui ceia ce-i lumii trebuitoare în statul său 
a videa m-au învrednicit. Cătră acestea, 
dumnealui Şoimul cu plecăciune 
sănătate trimiţind, roagă şi pofteşte ca, 
după făgada carea aţi dat în această 
sară, de iznoavă, dorita-ţi împreunare a 
avea să poată, căci toate după voie a-ţi 
vesti şi toate de fericire a-ţi povesti are." 

Inorogul, amânduror închinăciunilor 
celea ce li să cuviniia de priimire 
răspunsuri dând, dzisă: „De împreunarea 
Şoimului cu dragoste bucuros sint (că cu 
priietinul adevărat şi de credinţă vrednic, 
cine va împreunare şi voroavă trebuitoare 
a avea, între cele de frunte fericiri să 
numără), însă în ceastă sară, după poftă-i 



a face, o pricină (şi aceasta dreaptă 
precum mi să pare) mă opreşte, de vreme 
ce noi sorocul neprieteşugului şi dzua 
prie teşugului până în 1500 de minute 
pusesem, şi acmu, peste so roc 
răspunsul trecând, urmadză ca şi 
legătura datelor cuvinte să să fie rupt. De 
care lucru, înnoirea giurământului şi 
întărirea cuvintelor trebuitoare şi într-îmbe 
părţile folositoare a fi socotesc, cu carea 
odihnindu-ne, afară din tot prepusul iarăşi 
la locul ştiut să ne împreunăm. Că măcar 
că despre omeniia şi întregimea Şoimul 
lucru împotrivă nu-mi prepuiu, nici la 
giurământurile o dată date, cu vremea 
urgiia cerească a să răsufla socotesc (că 
tot cel ce la tot cuvântul necredzătoriu şi 
la totgiurământul prepuito riu să arată, 
acela de călcarea a tot giurământul 
pururea gata ieste),ce de la buni priietini 
la ureche mi-au vinit precum croco dilul la 
ţărmurile apei să fie pădzind, de la carile 
poate ceva prin neştiinţă înalgiosul să mi 
să facă." 



Hameleonul, pentru numele 
crocodilului din gura Inorogului audzind, 
vicleşugul ascunsului inimii tare îl tulbură 
(că pre cât ştiinţa bună, în tulburare, 
mângâiere, pre atâta ştiinţa rea, în 
lineşte, tulburare aduce). Şi cu grele 
giurământuri şi straşnice blăstămuri a să 
giura şi a să blăstăma începu, precum 
acestea nighina nepriietinului între 
sămânţa grâului şi mugurul pădureţ în 
hultuoana domesnică, hultuită să fie: 
„însă iarăşile, o, dom nul mieu, de vreme 
ce ca acestea la ureche-ţi s-au sfârâit (e c 
e crosocOhn ), aibi grijă (că vicleşugul 
înţeleptului cu multul mai cumplit ieste 
decât a nebunului). (O, piiele diavolului 
supt părul dracului! Cu ce fel de 
împletecituri următoare ocara-şi supt nu 
mele altuia mai denainte a o vârî 
sileşte. )1 Că domnul bine ştie (că firea 
decât deprinderea mai veche ieste şi 
totdeauna clevete le rele strică obiceele 
bune), de unde poţi prepune că dintr- 



aceste sunate să fie vreunele şi 
adevărate. Iară cât despre partea mea 
ieste, pre chipul nezugrăvit mă giur, că 
despre partea Şoimului, nici în voroavă-i 
meşterşug şi-n faptă-i vicleşug măcar 
cevaş n-am priceput (caută aicea 
giurământul vicleanului supt numele 
dreptului acoperit). însă eu spre toată 
porunca de binelui mieu făcătoriu măcar 
cum nu mă voi lenevi, ce iată, în pripă 
înapoi mă voi întoarce şi de acestea 
prepusuri foarte tare a te adeveri şi a te 
odihni voi sili. 

„Aşedară, Hameleonul întorcându-să, 
în cale gândurile cele fără cale procitiia şi 
de pomenirea străjii crocodilului nu 
puţină întristare simţiia, ce ca valurile 
ţărmurii una după alta chitelele inima îi 
izbiia, socotind precum silţa i s-au vădit şi 
laţul i s-au des coperit. Apoi iarăşi singur 
şie parigorie şi mângâiere făcându-şi, în 
sine dzicea: „Pentru crocodil Şoimul 
cevaşi macară nu ştie, cari le, de ar fi ştiut 



adevărat, ştire i-arfi dat. Dulăii şi Râsul 
să-i spuie, de ar fi şi vrut, n-ar fi putut, 
căci nici vremea i-au lăsat, nice 
strâmtorile drumurilor acestora cale le-au 
dat. Eu singur, nu lui, nu altuia să-i spuiu, 
ce aşeşi de aşi şti că piielea de pre mine 
ştie cele ce dzac în mine, singur mie 
samă făcându-mi, de care brad în ceastă 
pădure ieste mai înalt, de acela m-aşi 
spândzura. Ce altă nu ieste, fără numai 
Inorogul nici o parte a primejdiii în 
prepusul gândului neadusă nelăsând 
(căci înţeleptul mai mult de cele împo 
trivă decât de cele după voie chiteşte), de 
lucrul ce-şi prepune, precum adevărat să 
fie înţeles dzice, şi ce nu ştie arată că 
ştie, pentru ca adevărul ştiinţii să 
agonisască." Ce, după lineştea 
mângâierii aceştiia, iarăşi furtuna 
întristării i să scorniia, dzicând:„Bine că 
măcar că de crocodil adevărată ştiinţă nu 
are, dară iată că de dânsul prepus are, de 
ce are prepus are şi grijă, de ce are grijă 
are şi pază, şi cu paza bună din primejdia 



rea poate să scape. De care lucru, acmu 
toată puterea meşterşugurilor să-mi 
cheltu iese trebuie, pentru ca din 
prepusul ce au întrat să-l scoţ şi după 
pofta voii mele la locul prundişului să-l 
cobor, în carile toată nedej dea tâlcuirii 
visului mieu să sprijăneşte." 

Acestea răul rău gândind şi cu 
chiteala învălindu-le si dez vălindu-le, la 
Şoim sosi, cătră carile, după 
închinăciune, într-aces ta chip grai: „La 
Inorog am fost, de cât poruncă mi-ai dat, 
pre amănuntul i-am spus. La lucru gata şi 
la cuvânt stătătoriu l-am aflat, numai 
pentru vinirea-i îndată o pricină află, ce şi 
aceia cu întreagă şi înţeleaptă socoteală 
ieste, de vreme ce dzice că so racul 
carile aţi fost pus să fie trecut, pentru 
carile de iznoavă adeverinţa cuvântului 
pofteşte. Mai ieste şi altă pricină, carea 
oarece în gânduri puindu-l, nu puţin 
vinirea-i înpiiedecă, adecă precum de un 
crocodil să fie înţeles, carile, sau pentru 



dânsul, sau după obiceiul lor, 
trecătoarele apelor să fie pădzind şi, sau 
cu ştiinţa a altor dulăi, să nu cumva 
preste ştiinţa ta ce nu gândeşte el şi ce 
nu-i pofteşti tu să i să tâmple. Pentru 
carile a-l mângâia, cu fel de fel de 
socotele şi cu multe giurământuri din 
prepus a-l scoate cât am putut am nevoit, 
şi precum acestea sint să nu le creadză 
(ia aminte vicleană voroava a viclenii 
jigănii). Aşijderea, despre partea ta unele 
ca acestea să să lucredze, lumea de s-ar 
clăti, peste putinţă ieste; nici dulăii, sau 
altcineva, preste ştiinţa ta ceva, nu numai 
a face, ce aşeşi mai nici a gândi să nu 
poată l-am adeverit (căci eu, robul tău, 
aşe ştiu, aşe şi credzu). Ce el în cuvintele 
mele de tot a să odihni poate să nu 
poată. De care lucru, cu totde-adinsul din 
prepusuri ca acestea să-l scoţi trebuie, ca 
binele cu bine făcând, toate deplin şi cum 
cinstei tale să cade să să isprăvască (că 
păscarii răutăţii undiţile vicleşugului spre 
vânarea şi moartea binelui din faţă până 



în fundul mării necunoştinţii aruncă)." 

Şoimul, despre inima sa curat ştiindu- 
să, pentru alţii lucrul a cerca să apucă, şi 
aşe, îndată pre dulăi la sine chemând, de 
au ceva ştire pentru îmbletele crocodilului 
vârtos îi întreba. Ei alalt vicleşug 
ascundzind, pentru crocodil într-adevăr 
tare să giura, precum nu de îmbletele lui 
să ştie, ce aşişi nici de nume-i până 
acmu să nu fie audzit. Aşe, dulăii în 
strâmbătate pe dreptate să giura (căci 
spurcata lighioaie până într-atâta urmele 
vicleşugului şuvăisă, cât şi soţiile 
vicleşugului a i le cunoaşte deplin nu 
putea) şi tot prepusul de la mijloc cu 
vârtoase blăstămuri râdica. Şoimul, în 
multe isteţ şi provideţ, iară intr-aceasta 
pristăviii sale bizuin du-să, prost şi lesne 
credzătoriu să arătă. Deci dulăilor 
credzind şi despre Hameleon nici cum 
prepus având, supt răutatea alto ra, 
dreptatea şi bunătatea sa prea ieftin 
vându, într-acesta chip cu scrisoarea pre 



Inorog adeverind: 

După închinăciune: „Câte prin 
Hameleon mi s-au dzis, m-am înştiinţat. 
Deci pentru prepusurile carile grijea ţi le- 
au scornit, ade verit să fii, că de nu din 
singură grijea sint, ce altul cineva din 
crieri le-au plăzmuit, unul ca acela nici al 
nostru, nici al vostru priietin ieste, fără 
grijă dară la împreunarea de folos vino. 
Şi mă crede că pre numele a 
nenăscutului Vultur, pre singele a 
nevinovatului miel şi pre duhul a toată 
viaţa mă giur că în inima mea nici au fost, 
nici ieste, nici va fi vicleşug, nici la alţii a 
fi am simţit. Ce orice pentru folosul vostru 
ar fi, aceia silesc, nevoiesc şi învoiesc." 
Acesta răspuns Hameleonul de la Şoim 
luând, îndată înapoi la Inorog să întoarsă, 
căruia, după citeala slovelor, de la sine 
ca acestea adăogea: „Vedzi, dzice, o, 
domnul mieu, că Şoimul cu ale sale 
drepte giurământuri, ale mele adevărate 
mainte dzise cuvinte adevereşte şi mai 



vârtos eu (carile în dragostea ta ne mărui 
al doilea nu m-oi număra), în tot chipul şi 
pre dânsul, şi pre dulăi tare am ispitit şi 
dintr-alţi a lor pre dinafară ce au is coade 
cu mare osirdie am iscodit, ce măcar cât 
negrul supt unghe lucrul acesta aşe a fi 
nu l-am aflat. Acmu dară, alalte în deşert 
prepusuri din socoteală scoţind (şi mă 
iartă căci, din adevărata dragoste pornit, 
cuvinte cani necioplite slobod), la poftita- 
ţi împreunare îl priimeşte (că pentru 
îndelungarea vremii pricinele poftorite pre 
o parte micropsihie, iară pre alta apsifisie 
arată, carile priietinului răceală, iară 
nepriietinului fierbinţeală scornesc.) 

Inorogul, măcar că grijea carea avea 
nici din fantazie născută, nici după 
spurcată socoteala Hameleonului, adecă 
minciuna grăind, adevărul să scoaţă, ce 
din adevărate argumenturi a buni priietini 
înştiinţat era (însă pronia dumnădzăiască 
calcă socoteala muritorească), apoi 
dreptăţii sale lăsindu-să şi 



megalopsihii/ sprejinindu-să, precum în 
desară la locul ştiut să va coborî, cuvânt 
dede (că singele carile ieste să cură, în 
vine a rămânea cu anevoie ieste). 

Hameleon, plin de duhul răutăţii şi 
înfiat de vântul fărălegii, cu mare bucurie 
din vârvul muntelui nu numai cu 
picioarele vi cleniii alerga, ce şi cu aripile 
diavoliii zbura, căci în săvârşirea 
răutăţilor ca furnica în pierirea sa aripi să 
fie agonisit i să părea, carea şi pre 
Hameleon în dzua izbândii îl aştepta. 
Aşedară el, cu atâta agerie slobodzindu- 
să, întâi la crocodil, pentru ca de vini rea 
Inorogului într-acea sară să-l 
adeverească, apoi la dulăi alergă cărora 
bună nedejde să aibă le vesti, căci 
sfârşitul tuturor os tenelelors-au apropiiat 
şi nepriietinul în lavirinthul neştiinţii s-au 
încuiat. Iar de ciia înainte toată treaba nu 
în nevoinţă, ce în voinţa lor rămâne, 
dzicea, şi, precum vor pofti, aşe cu 
dânsul a face vor putea, îi adeveriia. 



De acolo la Şoim întorcându-să, de 
fără prepus în desară vini rea Inorogului îl 
înştiinţă. Aşijderea, din inimă cumplite, 
iară din gură zugrăvite şi şicuite cuvinte 
arunca, dzicând: „lată acmu, o, domnul 
mieu, că după sudoroasele ostenituri şi în 
toate părţile fără preget alergături, slujba 
carea asupră-mi am luat, spre cel de 
obşte folos în ceastă sară a să isprăvi 
nedejduiesc. Numai iarăşi a te ruga 
îndrăznesc (că tremurătoare ieste inima 
celuia carile pen tru priietinul său cât 
pentru sine să îngriji iveşte), să nu cumva 
preste ştiinţa ta jiganiile fără socoteală 
ceva împotriva Inorogului să facă, şi aşe, 
mare necinste şi ocară de numele tuturor 
decât pri poiul de aramă mai tare să va 
lipi. Atâta numai că în lume eu mai 
prelesne a mă curăţi voi putea, de vreme 
ce în adeverinţa cu vintelortale 
nedejduindu-mă, cu multe ale mele 
giurământuri şi ca cum s-ardzice cu 
cuvinte crunte l-am adeverit şi la locul 



prundişului l-am coborât." Şoimul, 
oarecum cani cu mânie: „Lasă, rogu-te, 
dzisă, că destul îţi sint cuvintele deşerte 
şi şicuite, cu carile până acmu urechile 
mi-ai mâncat (că de multe ori sufletul 
sămă lăuitoriu cuvinte decât vrăjile Pithiii 
mai nemeritoare izbucneşte). Că ce 
fărălege ar fi aceasta, ca după atâta 
legături şi întărituri, Iu cru împotriva 
precum a muritorilor, aşe a nemuritorilor 
să să facă? Nu dea Dumnădzău în curată 
inima mea împuţite spurcăciuni ca 
acestea să între. Ce du-te de te 
odihneşte, căci ştiu că vii fi ostenit şi 
pentru acestea mai multă grijă în zădar 
nu îmbla purtând, căci grijea cinstei 
cuvântului şi numelui mieu eu o ştiu 
păzi." Hame leonul dzisă: „Facă cereştii 
ca toate după poftă să iasă. Iară eu, la 
odihnă ducându-mă, aceasta te poftesc, 
ca în ceasul ce împreunare veţi avea ştire 
să aib, şi aceasta nu pentru altă, ce 
numai de plini rea cuvintelor lui 
înştiinţându-mă, somn cu lineşte şi 



noapte fără gânduri să petrec." „Fi-va", 
Şoimul dzicându-i, el la borta lui să dusă. 
însă nu mai curând în strat s-au aruncat, 
până nu de tare străjuirea crocodilului s- 
au înştiinţat (că toţi viclenii în răutate grij 
livi, iară în bunătate trândavi sint). 

Iară Inorogul, după datul cuvânt, dacă 
ochiul cel de obşte genele orizontului 
peste lumini îşi sloboade, la locul 
orânduit să coborî, unde şi Şoimul îndată 
sosi. Deci după ce dintr-îmbe părţile 
cădzutele ţeremonii să isprăviră, Şoimul 
voroava într-aces ta chip începu: 
„împreunarea aceasta acmu între noi 
ieste a doa. Iară începătura a adevăratei 
dragoste din împreunarea dintâi în inimile 
noastre s-au zămislit şi până în cel deplin 
a bunelor vreri stat au crescut (că în 
curată casa sufletului painjina minciunii a 
să prinde loc nu are). De vreme dară ce 
dintâi, de sfânta-ţi dreptate înştiinţându- 
mă, acmu calea dreptăţii a călca şi 
urmele credinţii în cărarea adeverinţii a 



pune voiu. Va şti dară iubitul mieu priietin 
că după voroava dintâi, dintr-îmbe părţile 
ce mai cu folos şi mai de cinste ar fi, 
aceia a isprăvi, cu gândul, cu cuvântul, 
cu lucrul şi cu totul în tot chipul am silit 
(ce voia slo bodă ieste o împărăţie mare, 
în carea nici dreapta socoteală, nice 
strâmba asupreală biruinţă a avea poate). 
Iară acmu, preste toată nedejdea, 
răspuns nenedejduit luând, precum 
cuvintele Corbu lui în vreun stătătoriu 
temeiu nu să aşadză am cunoscut. De 
care lucru, nici vreun lucru cu aşedzare 
sau cu adeverinţă pociu nedej dui (că 
depre unghe leul cu toţii cunosc, iară de 
pe cuvânt ini ma înţelepţii numai a iscodi 
pot). Iară pricina aceştii a mele nene 
dejduirii ieste că din slovele Corbului 
toapsăcul răului i să cunoaşte, carile nu 
îmtr-îmbe părţile, ce numai ce după a sa 
voie şie de folos a fi i să pare, aceia prin 
a mea nevoinţă lui să să facă sileşte, 
adecă ţie în viaţă cădere, iară mie în 
cinste scădere sirguieşte. De vreme ce, 



după porunca carea dintâi de la dânsul 
aveam, pacea şi dragostea adevărată 
înţelegeam, iară acmu, de pre cărţile ce- 
mi scrie şicuită şi vicleană o cunosc, 
lucru carile inimii mele foarte 
scărăndăvicios şi dreptăţii foarte urâcios 
ieste. Spre carile în viaţă nici gura mi să 
va deschide, nici limba mi să va întinde, 
nici mâna mea îl va cuprinde, însă 
adeverit să fii, o, priietine, că nici viclean 
stăpânului mieu mă voi face, dar nici 
călcătoriu de lege, nici vândzătoriu 
dreptului a fi voi priimi (că voia 
dumnădzăiască decât porunca 
stăpânească cu multul mai straşnică a fi 
trebuie să cunoaştem). Deci tot adevărul 
ieste că celea de carile despre tine să mă 
păzăscîmi poruncesc, acelea ei şi în 
gând şi în cuvânt le au. Cărora ochiul cel 
ce ascunsele ini mii şi dzilele veacului 
priveşte după faptă în trup şi-n suflet să le 
răsplătească. Iară pre tine de tot vădzutul 
şi nevădzutul priie tin nesupărat şi 
nebetejit să te păzască. Deci, de acmu 



înainte, şi mai tare, şi mai bună pază îţi 
trebuie, nici în cuvintele cuiva 
încredinţare să aibi, de vreme ce, nu 
numai pre tine, ce şi pre mine pentru tine 
cu toată greuimea necinstei a mă încărca 
au învoit, ca supt numele doftoriii, prin 
cinstea credinţii mele, otrava să vândză, 
carea în pântecele celor ce o vor întinde, 
sau nevino vatului o vor vinde, să vie. 
Iară pre mine în catalogul adevăraţilor 
priietini numărându-mă, înaintea 
cerescului Vultur, cu toată adeverinţa 
inimii mă giur că în viaţa mea de bine 
voitoriu să-ţi fiu şi oricând şi ori în ce a-ţi 
sluji voi putea că nu mă voi lenevi cuvânt 
îţi dau." 

Inorogul aceste cu fierbinţeala 
adeverinţei cuvinte ascultând, precum de 
năcazul carile videa că asupra dreptăţii 
vine, grăieşte, în scurt pricepu şi mai mult 
altă voroava nelungind, Şoimului 
mulţămită făcu, căci n-au ascuns despre 
dânsul tot adevărul, şi într-acesta chip, 



după mulţămită, îi grăi: „După 
giurământurile carile spre dragostea şi 
prieteşugul între noi din singura a inimii 
tale plecare ai făcut, de acmu înainte frate 
a te numi mă îndeamnă. Deci, frăţiorul 
mieu, cani pre scurt o poveste să-ţi spuiu, 
cu ascultarea să nu te leneşti te poftesc 
(că în trii chipuri şi ca cum prin trii porţi 
înluntrul pala turilor cunoştinţii lucrurilor a 
întră putem: prin pildele celor tre cute, 
prin deprinderea cestorde acmu şi prin 
bună socoteală ce lor viitoare). Deci 
istoriile încă o parte a ceştii sentenţii fiind, 
din cele multe una ieste aceasta: 
Odânăoară, frate, era un păstoriu de 
râmători carile cu simbriia a tot satului în 
carile lăcuia din dzi în dzi viaţa îşi 
sprijeniia. Acesta în proastă viaţă ca 
aceasta dz ilele petrecându-şi, nici cu 
audzul fără grohăitul porcilor, nici cu 
viderea fără prostiia satului aceluia, altă 
ceva învăţasă. Iară întro dzi, cu altul 
(carile din cetate viind, pre acolea a trece 
i să tâmplase)în voroavă cădzind, pentru 



numele cetăţii în urechile porcariului să 
sună. Deci cetatea, ce si cum ar fi, 
nicicum în min tea lui să încapă nu putea, 
ce fantaziia, uneori ca un cuptoriu, alteori 
ca un cotlon, iară alteori ca pre o şură de 
dobitoace i-o zugrăviia (că fantaziia la 
proşti cele vădzute numai a închipui 
poate). Deci cum şi ce ar putea fi cetatea 
ca să să înştiinţedze, cu pofta 
aprindzindu-să, râmătorii în câmp pustii 
lăsind şi oarece fărmuşuri de pâne carile 
cu sine avea, în glugă luând, pre drumul 
pre carile drumăţul vinisă vârtos 
purceasă. Aşe, într-acea dzi până în sară 
călătorind, unde întunerecul îl apucă, 
acolea popasul şi masul îşi făcu (ce 
norocul şi pre porcariu, şi pre olariu tot cu 
o orbime caută), carile pre purcariu 
aproape de porţile cetăţii şi de norocirea 
ce-l aştepta adusese. De vreme ce 
împăratul carile acelor olaturi stăpâniia şi 
într-acea cetate împărăţiia, în dzua ce 
trecusă dintre numărul viilor ieşise şi 
moştinitoriu din trupul său nelăsind, între 



domnii şi senatorii aceii monarhii, cine în 
scaun s-ar sui mare dihonie şi zarvă să 
făcu (căci la stăpânire toţi vred nici să 
socotesc, iară la supunere nici unul de 
bunăvoie prii meşte). în scurt, nicicum 
unul altuia al doilea socotindu-să, cu 
sfatul de obşte aleasără ca a doa dzi, pre 
poarta cetăţii, carea spre răzsărit caută, 
să iasă, şi ori pre cine mai înainte, veri 
din streini, veri din cetăţeni, pre cale ar 
tumpina, pre acela la scaunul împărăţii/' şi 
la corona monarhiii să-l rădice. Deci 
după sfa tul de cu sară, de dimineaţă 
sculându-să (căci nici norocul porca riului 
dormiia), lângă drum pre porcariu din 
pajişte sculându-să şi la urduroşii ochi cu 
mânule frecându-să, aflară, pre carile 
îndată cu cinste râdicându-l si din rufoase 
sucmane în porfiră prime nindu-l, în 
lectică împărătească îl aşedzară şi, cu 
mare alaiu, până la curţile împărăteşti 
petrecându-l, după obiceiul locului, cele 
ce să cădea ţeremonii spre încoronarea 
lui făcură, de unde s-au luat cuvântul 



carile să dzice: (Sara ghigariu, dimineaţa 
spătariu). Porcariul, uneori vis, uneori 
părere, alteori ca o basnă de poveste 
lucrul carile aievea şi adevărat să făcusă 
a fi i să părea. Iară unul dintre senatori 
cătră alalţi dzisă: „(Celea ce nora cui 
face, nici mintea, nici socoteala a desface 
poate), însă (Oul cioarăi, de pieptul 
păunului o mie de ani de s-ar cloci, din 
găoace tot de cioară, iar nu de păun puiu 
va ieşi), în care chip şi împăratul acesta 
cu vreme nu la ce nărocul l-au adus, ce 
spre ce firea l-au născut va arăta, şi 
această a mea prorocie nu din deşartă 
fanta zie scornită să o socotiţi, ce aminte 
cuvintele şi faptele îi luaţi. Că iată, îndată 
ce la puterea împărăţiii s-au suit, nu de 
omenie, ce de porcie s-au apucat, de 
vreme ce, pre câţi în satul în carile porcii 
păştea, pentru ceva pizmă avea, pre unii 
a-i omorî, pre alţii a-i izgoni şi cu alte 
fel i uri de pedepse a-i domoli au stătut. 
(Că stăpânul nou după pizma veche a 



izbândi spurcat lucru ieste.)" Şi adevărat 
că împărăţiia aceia până mai pre urmă, 
de tiraniia lui, la mare primejdie de 
pohârnire sosind şi acmu ca un pojar în 
fânul uscat răutate-i în toate părţile 
lăţindu-să şi ijdă rându-să, tuturor lucru 
nesuferit a fi să cunoscu. Si ase, cu toţii 
sculându-să, în aşternutul unde cu feliu 
de feliu de spurcăciuni să tăvăliia 
aflându-l, si dzilelor, si tiraniii sfârşit îi 

« ' ' ' 

pusără. Intr-acesta chip, o, frate, şi 
epitropiia Corbului arată că, pre cum el 
Corb, aşe cuvintele, dzisele şi faptele de 
Corb îi sint; şi cu vreme, cu glasul ce are, 
singur şie şi menitoriu şi chedzilor 
izbânditoriu îşi va fi. Iară când şi cum 
aceasta s-ar tâmpla (iz vodul norocului, 
ochiul muritoriului vreodată a-l citi nu 
poate)." Aşedară, Inorogul şi Şoimul, prin 
câtăva vreme a nopţii pil duind şi 
vorovind, să sculară şi, amândoi frăţeşte 
îmbrăţişându să şi sărutându-să, iarăşi 
pre numele cerescului Vultur să giurară, 
ca până la moarte priietini nedespărţiţi şi 



în toate primejdiile unul altuia popreaoa 
răzimării şi mână sprejenirii să-şi fie şi 
dra gostea vecinică şi neimată să ţie. 

Şi aşe, despărţindu-să, Şoimul, ieşind, 
la locul său să dusă, iară Inorogul, ştiind 
că după coborârea lui poticele munţilor s- 
au închis (că cei ce în munţi lăcuia 
nopţile poticele până în răvărsatul zorilor 
încuiate a le ţinea obiciuţi era) şi precum 
înapoi a să întoarce cu putinîă a nu fi 
socotind, peste apă cu înotatul a trece în 
credinţa valurilor să lăsă. O, lucru jelnic şi 
de socoteala muritorilor neagiuns, cum 
pronia cerească pe dreptul de la vi clean 
a să dosedi lasă şi cel curat în laţul 
spurcatului a cădea sufere? Adevărat 
dară că la acesta lucru dovedele a 
căderilor vechi aporiiade n-ar dezlega, 
nu cu puţină înăduşala a tot sufletul 
filosofiia atomistilorsocotelele muritorilor 
şi cu dânsele împreună lucrurile lumeşti 
ar stăpâni. Ce prepusul tvn automctwn 
râdi când, necunoscută a necunoscutului 



chivernisală pre toate din capăt până la 
sfârşit atingând, şi pre fietecare cădere, la 
vremea şi orânduiala sa, tare aşedzind, 
rămâne ca tot prostul din cele vădzute 
pre cele nevădzute cu ochiul sufletului a 
videa să poată şi precum (răul pentru 
dzua rea să păzeşte, iară bunul ca meta 
Iul în foc cu nevoiele să lămureşte) să 
înţăleagă. Deci Inorogul pre sama a 
nestătătoarelor undelor apei dându-să 
(măcar că şi aceasta cale fără mare 
prepus de primejdie nu-i era, precum mai 
pre urmă s-au vădzut, că nu socoteala lui, 
ce nemutată orânduiala norocului l-au 
amăgit), însă (din multe chipurile 
primejdiii cea mai mică şi mai iuşoară a 
alege lucru înţelepţesc ieste) şi pre 
marginea apei în sus, spre crivăţ înotând, 
prădătoriul lacom la pradă în mare strajea 
nopţii calea trecătorii străjuind păziia. 
Unde Inorogul sosind (o, furtună în apă 
lină, o, fărâmarea corăbiii în liman, o, 
faptă nefăcută şi poveste nepovestită şi 
audzită, îndată de la toţi hulită, o, lucrul 



diavolului supt meşterşugul Hameleonu 
lui, o, Hameleon decât diavolul mai 
diavol, o, jiganie spurcată şi decât toată 
fiiara mai vrăjmaşă şi mai sălbatecă), iată 
de năprasnă crocodilul în valurile apei 
sunând şi vâjâind, asupră-i sosi. Inorogul, 
întâi huietul apei audzind, apoi şi chipul 
groznicii jigănii vădzind, îndată 
vicleşugul mai denainte gătit simţi şi fără 
nici o împotrivire spre nesăţioasă 
vânarea lui să dede. Crocodilul acmu 
fălcile pentru ca să-l înghiţă căscând, 
Inorogul, toată faţa vicleşugului şi 
izbânda vicleanului într-un cuvânt 
cuprinzând, dzisă: „(Satură-te de singe 
nevinovat, Coarbe, de carile pururea 
flămând şi nesăturat ai fost)". Crocodilul, 
cuvânt ca acesta de la Inorog audzind, 
lăcomiia fălcilor îşi înfrână şi nu mele 
Corbului la mijloc adus ce va să fie cu 
de-adins cercetă (că spurcatul Hameleon 
nici crocodilului tot vicleşugul 
descoperisă). Inorogul deodată nici 
împotrivă, nici după voie ceva răspun 



dzind, ca mielul spre giunghere adus, 
mulcom tăcea şi numai dintr-adâncul 
inimii: „O, dreptate, o, izbândă!" striga (că 
în nevoi fapta pe făcătoriu oarecum peste 
cunoştinţă cunoscându-l, ca fiiul către 
părinte de apăsul ce are să jeluieşte). 
Iară după câtăva vreme socoti (că la 
vremea de trebuinţă cu cuvântul bine a 
să sluji şi tare a să nevoi lucrul 
înţelepţilor ieste). De care lucru, cătră 
jiganie voroavă ca aceasta începu: „Nu 
socoti, o, jiganie, că doară de groznic 
chipul tău în ceva m-am spăriiat, sau căci 
acmu în puterea ta mă aflu, despre tine 
vreo grijă ca aceia port, ca carea 
socoteala întreagă vreo mângâiere a afla 
să nu-i poată, ales că bine cunosc că nici 
trupul mieu de stomahul tău a să mistui, 
nici cornul mieu de gâtlejul tău a să 
înghiţi poate. Aşij derea, nici vreo 
întristare noaă, precum sufletului mi-i fi 
dat, să ţi să pară, de vreme ce din tinereţe 
şi aşeşi din copilărie cu furtu na a mă 



giuca şi în tot chipul a mă lupta obiciuit şi 
deprins sint, atâta cât nici ea din urgiile 
sale în mine ceva neazvârlit, nici eu de la 
dânsa ceva nesuferit să nu fie rămas 
socotesc, şi mai vârtos cu aceasta mi să 
pare că toate sigeţile din tolbă să-şi fie 
vărsat, cu carile sau orânduiala vecinică 
într-un chip să să plinească, sau a mea 
îngăduinţă de acmu înainte ispitele ieste 
să-i batgio curească (căci precât 
primejdiia s-ar socoti mai mare, pre atâta 
sfârşitul să nedejduieşte mai tare). Toţi 
muritorii pururea în sin doi sorţi purtăm, 
carii unul a morţii, altul a vieţii sint, şi 
amândoi din ceasul zămislirii împreună 
cu noi în toate părţile, în toate locurile şi 
în toate vremile din fire să tovărăşesc. 
Deci, oricarile povaţă înainte ne-ar 
merge, vrând-nevrând ieste să urmăm. 
Nu lipsăsc unii dintre muritori carii pre 
sorţul morţii groaza cea mai de pre urmă 
îl hotărăsc, însă aceasta la cei adevărat 
înţelepţi pururea de batgiocură s-au ţinut. 
De batgiocură dzic, căci altora spaimă, 



iară lor socoteală aduce. Spaimă, dzic, 
altora, căci trăind, a muri nu să învaţă. 
Socoteală lor aduce, căci trăind, princeta 
muri să învaţă, şi aşe, nu de spaima cea 
mai groznică să îngro zesc, ce, ori cu ce 
tâmplare ar fi, periodul firii cutrierând, 
ocolesc, săvârşesc, şi, din robiia 
furtunelor scăpând, să mântuiesc. De 
care lucru, nu cea mai mare spăriiere, ce 
cea de pre urmă mângâiere li să pare şi 
le ieste. Deci de vreme ce sorţul firesc la 
mine ştiut, aşteptat şi în samă nebăgat 
ieste, cu cât mai vârtos sorţul tâmplătoriu 
(a căruia punct neînsămnat ieste), în 
samă mai nebăgat şi mai înfruntat va fi, 
pre carile îndrăptnică furtuna aducându-l, 
scutul sufletului vitejesc a-l sprijeni i să 
cade. Ade vărat dară amară întristare 
inima mi-arfi simţit când nepriieti nul 
pentru a mea lenevire sau proastă 
socoteală m-arfi amăgit (căci cu bună 
samă atuncea să cade cuiva a să întrista, 
când, prin a sa trufie şi nebăgare în 
samă, singur şie scădere şi nevoie îşi 



aduce). Iară acmu orânduiala viitoare 
nebiruită şi din toate părţile neclătită 
stând (nici asupra vântului vetrelele a 
întinde, nici în mijlocul furtunii cârma fără 
nedejde a părăsi trebuie, că ceasta a 
fricosului, iară ceia a nebunului lucru 
ieste). Deci furtu na în mine urgiia a-şi 
plini mai denainte puind, supt numele 
cereştilor, viclenii muritori cu îndemnarea 
şi sinhorisini ale mele îndrăptnice norociri 
fălcilor tale m-au vândut. Şi măcar că nu 
a înţeleptului sfetnic ieste a dzice, ah, 
căci m-am amăgit, ah, că eu nu socoteam 
că va vini lucrul aşe, însă când la numele 
ceres cului să supune pemintescul, 
pentru amăgirea ce i-arvini, mare 
mângâiere şi de izbândă nedejde îi 
rămâne, că numele pre cari le cei fără de 
lege organ şi măiestrie răutăţii lor l-au 
făcut scuti toriu în nevoi, agiutoriu în 
strâmptori şi izbânditoriu în dziua mâniii 
sale să-i fie. Deci, o, jiganie, cereştii de 
nu să amăgesc ca peminteştii, după fapta 



carea au lucrat, în sfântul pre carile cu 
mare în samă nebăgare l-au spurcat, 
bună şi neîndoită nedejde am, că în 
curândă vreme (că la cel ce ştie suferi 
toată vremea scurtă ieste) ceia ce li să 
cuvine plată să-şi ia. Iară de nu, 
meşterşugul fortunii a supăra, iară al 
mieu cu bună inimă toate a răbda ieste. 
Ce tu acmu, o, jiganie (de ieste la neamul 
crocodililor pomenirea binelui), adu-ţi 
aminte că odânăoară în marginea a trii 
ape, la ce tatea carea cheia a doaă 
monarhii ieste, ne aflam. Unde tu foamea 
cu ce să-ţi domoleşti neavând, eu cu 
hrană de biv te-am agiutorit şi din gura 
morţii (carea decât tine mai rea şi mai 
vrăjmaşă jiganie ieste) te-am mântuit. 
Deci, sau pentru de binefacerea trecută, 
sau pentru nedejdea viitoare (că piatra 
din zidire cu vreme iară la zi dire să 
pune), îndemnărilor neprietineşti nu te 
uita, ce până mâni de aicea slobod mă 
lasă, că până în dzuă veri binele, veri răul 
carile mi s-a tâmpla supttitulul numelui 



tău va rămânea. Iară de mâine încolea, 
nici răul să-mi faci vrednic vii fi, nici bine 
a-mi face de vii vrea prin mână îţi va vini. 
Căci sau dulăii gonaşi chipul fortunii îmi 
vor muta, sau eu a lor nevoinţă voi 
strămuta (că de multe ori noaptea fată şi 
dzua ţine în braţă. " 

Crocodilul, aceste a Inorogului 
vârtoase cuvinte audzind, nici ce voroviia 
de tot înţelegea, nici ce ar face şi de 
carea întâi s-ar apuca alegea. Una, căci 
dinţii lui de acea poamă şi grumadzii de 
acea bucăţea a nu fi, după cuvântul 
Inorogului, bine videa, alta, că de binele 
carile de la Inorog odânăoară vădzusă, 
aminte-i aducându-şi, şi ruşine îi viniia, şi 
mâniia i să scorniia (că la cei ce binele a 
răsplăti nu ştiu, din pomenire întâi ruşine, 
iară din ruşine mânie să scorneşte). Ce 
până mai pre urmă, pre binele obiceinic, 
răutatea din fire biruind (că cu 
nemilostivirea neamul crocodililor vestit 
ieste), pre Inorog la bârlogul său dusă, 



unde preste acea noapte poprit îl ţinu. 

Iară după ce negura nopţii să rădică şi 
săninul de dzuă să arătă, împăratul 
crocodililor şi alalţi, cu toţii, pentru 
vânatul carile peste noapte cădzusă de 
veste luară. (Căci fiară ca aceia vestită să 
să prindză şi la urechile tuturor să nu să 
sune cu anevoie era). Deci împăratul 
crocodililor îndată pre un credincios al 
său la Inorog trimasă, ca într-un chip faţă 
de priinţă, iară într-altul de înfri coşere şi 
de spăriiere să-i arete (căci împăratul 
crocodililor pen tru vânătoarea şi vrajba 
carea Corbul asupra lui scornisă ştire 
avea). Deci crocodilul, după porunca 
stăpânu-său mărgând, cătră Inorog dzisă: 
„Primejdiia de astădzi mâine noroc să-ţi 
aducă şi fii cu bună inimă, căci dulăii 
vânători de ce nedejduiesc, într-aceas tă 
dată putere ca aceia nu au. Numai acmu 
înţeleasăm, precum de prinderea ta de 
ştire luând, cu toţii în toti munţii să să fie 
răvărsat, ca măiestriile carile pre aiurea 



întinse avea, de pre aco Io să le rădice şi 
prea aicea pre aproape să le întindză, ca 
de ciia într-altă parte a mai scăpa să nu 
poţi. Deci lucrul cu un ceas mai înainte îţi 
caută şi cu împăratul nostru de preţ te 
tocmeşte, căci bine ştii că el cu vreuna 
din monarhiile voastre ceva a face nu 
are, ce numai dobânda şi folosinţa lui îşi 
caută, carea, făcându-să, de aicea 
slobod vii ieşi şi fără nici o primejdie, 
încotro vii pofti, vii merge. 

Inorogul cuvintele de la crocodil 
trimise în tot chipul măsurând şi în 
cumpăna socotelii trăgându-le, în vreme 
ce mâna din faţă a merge nu dă, din dos 
a să apropiia mai bine a fi află, ca cu 
răspunderea plăcută firea jiganiii lacomă 
şi sireapă să domoleas că. De care lucru, 
cătră trimis într-acesta chip răspunsă: „Eu 
pre cum fortuna spre aceasta m-au 
aruncat foarte bine cunosc şi de la 
îndrăptnicul noroc aceasta dosadă îmi 
pricep. Iară împăratul vostru cu mine 



omenie de va face, binele de la dânsul 
voi cunoaşte. Pentru care bine, în ceastă 
dată altă răsplătire să-i fac nu pociu, fără 
numai ştiind că firea lui pururea în apă de 
sete să frige, puţin prav de pre cornul 
mieu ras îi voi da, carile spre po tolirea 
arsurii lui nu puţină putere are." 

Aceasta crocodilul audzind, înapoi să 
întoarsă, de carea împăratului său 
spuind, foarte cu dragoste darul priimi (că 
sula de aur zidiurile pătrunde). Aceasta 
giuruind Inorogul şi acmu şi dând, unul 
din crocodili pâră dreaptă ca aceasta 
asupra lui făcând, adecă precum el o 
dată pre Hameleon vânând şi să-l înghiţă 
vrând, după multă rugăminte cu mari 
chizăşii să să fie slobodzit, însă cu 
această tocmală ca alt mai mare vânat 
să-i aducă, sau 1000 de dramuri de 
panzehrsă-i dea. „Deci ieri noapte Hame 
leonul spre vânare această fiară mi-au 
adus, pre carea nu cu puţină osteneală, 
trudă şi privighere am prins-o. Şi aşe 



preţul Hameleonu lui fiind, până preţul 
Hameleonului nu-mi va plăti, a să 
slobodzi nu priimăsc. 

„împăratul crocodililor de aceasta 
poveste înţelegând, de pâra carea 
asupră-i i să face şi de plătirea preţului 
Hameleonu lui ştire îi trimasă, dzicând că 
amintrilea a-l slobodzi nicicum nu poate. 
Inorogul, acestea audzind, atuncea tot 
vicleşugul Hame leonului cunoscu, carile 
şi într-alte chitele mai adânci îl băgară, 
adecă precum singur Hameleonul spre 
atâta răutate măcar că ar fi îndrăznit, însă 
fără agiutoriul şi îndemnarea altora, până 
într-atâta lucrul a aduce n-ar fi putut. De 
care lucru, socoti că mai mult ceva 
zăbavă la opreală de va face, poate şi 
mai aspru ceva fortuna să-i arete, şi aşe, 
precum preţul Hameleonului va plăti 
dede cuvânt şi, cu cuvântul deodată şi 
lucrul isprăvind, preste nedejde a tuturor 
nepriietinilor, cu supţire meşterşug, din 
gătate silţele împotrivni cilor slobod şi 



nebetejit scăpă. 



Iară Inorogul încă în opreala 
crocodilului fiind şi precum în blăstămate 
vicleşugurile Hameleonului să fie cădzut, 
vestea prin urechile tuturor să împrăştie, 
toţi munţii şi codrii de fapta ce să făcusă 
să răzsuna şi toate văile şi holmurile de 
huietul glasului să cutremura, atâta cât 
glasurile răzsunării precum ca o muzică 
să fie tocmite să părea, carile o harmonie 
tânguioasă la toată urechea aducea, nici 
cineva altă ceva audziia, fără numai: „Ple 
catu-s-au cornul Inorogului, împiedecatu- 
s-au paşii celui iute, închisu-s-au cărările 
cele neîmbiate, aflatu-s-au locurile cele 
necălcate, în silţele întinse au cădzut, 
puterii vrăjmaşului s-au vândut. Surcelele 
i-au uscat, focul i-au aţiţat, temeliile de la 
pământ în nuări i-au aruncat, nepriietin de 
cap, Corbul, gonaşi neosteniţi, dulăii, 
iscoadă neadormită, Hameleonul, şi toţi 
în toată viaţa îl pândesc. De traiul, de 
viaţa şi de fiinţa lui ce nedejde au mai 



rămas? Nici una. Toate puterile i s-au 
curmat, toţi priietinii l-au lăsat, în lanţuje 
nedezlegate l-au legat, toată greutatea ne 
priietinului în opreala Inorogului au stătut. 
Iară de acmu, în ce riu să zboare, n-a 
scăpa, o mie de capete de ar avea, iarbă 
n-a mai mânca. Unul, Lupul, ce şi acela 
depărtat, n-are cum îi folo si, nu-l poate 
agiutori. De nu altă, încaile să-l 
tânguiască, încailea să-l jeluiască, încai 
să-l olecăiască. Filul, măcar că într- 
această parte s-ar afla, însă greuimea a 
sări nu-l lasă, grosime în sine îl apasă, în 
strâmtori primejdioase, în valuri aşe 
holmuroase să să arunce nu-ndrăzneşte 
şi micşorimea sufletului dinluntru-l 
opreşte. De cu sară, Filul ştire au luat, de 
preţul tăiat s-au înştiinţat, ce ar fi putut să 
şi va i s-ar fi cădzut, ce în locul 
mângâierii, răspunsul curmării să dă: 
„1 .000 de ani la opreală de-arfi, un dram 
de panzehr n-aş putea găsi". Ce 
mângâiare i-au rămas? Nici una. Ce 
sprijeneală i-au rămas? Nici una. Ce 



priietin i să arată? Nici unul. Munţi, 
crăpaţi, copaci, vă despicaţi, pietri, vă 
fărâmaţi! Asupra lucrului ce s-au făcut 
plângă piatra cu izvoară, munţii pu hoaie 
pogoară, lăcaşele Inorogului, păşunele, 
grădinele, cerneas că-să, pălească-să, 
veştedzască-să, nu înflorească, nu 
înverdzască, nici să odrăslească, şi pre 
domnul lor cu jele, pre stăpânul lor 
negrele, suspinând, tânguind, nencetat 
să pomenească. Ochiuri de cucoară, voi, 
limpedzi izvoară, a izvorî vă părăsiţi, şi-n 
amar vă primeniţi. Gliganul sălbatec 
viieriu, şi-n livedzile lui ursul uşeriu să să 
facă, în grădini târveleşte, în pomăt 
bateleşte să să prefacă. Clătească-să 
ceriul, tremure pământul, aerul trăsnet, 
nuării plesnet, potop de holbură, 
întunerec de negură vântul să aducă. 
Soarele zimţii să-şi rătedze, luna, siindu- 
se, să să ruşi nedze, stelele nu 
scântăiedze, nici Galactea să luminedze. 
Tot dobitocul ceresc glasul să-şi 
sloboadză, faptă nevădzută, plecân du- 



să, vadză. Cloşca puii răzsipască. 
Lobăda Lira să-si zdro bască, Leul 
răcnească, Taurul mugească, Aretele 
fruntea să-şi slăbască, Racul în coajă 
neagră să să primenească, Capricornul 
coarnele să-şi plece, Peştii fără apă să 
să înece, Gemenii să să desfrăţască, 
Ficioara frâmseţe să-şi grozăvască, 
cosiţa galbănă în negru văpsască, 
Scorpiia ascuţit acul să-şi tâmpască, 
Streleţul arcul frângând, ţinta nu lovască, 
Cumpăna dreptatea nu mai arete, Apariul 
topască-să-n sete. Mars vârtutea în 
slăbiciune să-şi primenească, Mercurie 
între planete nu mai crăinicească. Zefs 
monarhiia în veci să-şi robască, Vinerea 
floarea frumseţii să-şi veştedzască, 
Cronos scaunul de sus în gios să-şi 
coboară. Finicul în foc de aromate moară, 
Oltariul jirtfe nu priimască, Păharul 
băutură să nu mai mestească. Chitul 
crepe în apa Ari danului, lepurile cadză-n 
gura Sirianului, Musculiţa cu jele să 



vâzâiască, amândoi Urşii greu să 
mormăiască. Pletele Verenicăi să să 
pleşuvască, Corona frumoasă nu le- 
mpodobască. Pigasos de Andromeda să 
să depărtedze, Perseos de Casiopa să 
să-n străinedze. Zmăul capul cu coada 
să-şi împleticească. Chivotul lui Noeîn 
liman să primejduiască, Porumbul, 
frundza maslinu lui cercând, rătăcească, 
îndrăpt a să întoarce nu mai nemereas 
că. Acestea, dară, toate, jelind 
tânguiască, vâlfa Inorogului cu arsuri 
dorească. Singur numai Corbul vesel să 
crăngăiască, tu turorîn lume spre chedzi 
răi menească. Singur Câinele mare cu 
cel mic, lătrând, brehăiască şi de faptul 
scârnav să să vese lească. Mute-se 
Arcticul, strămute-se Andarticul, osiia 
sferească în doaă să frângă, toată 
iuşorimea în chentru să-mpingă, stihi ile 
toate tocmirea să-şi piardză, orânduiala 
bună în veci nu mai vadză, toate îndrăpt 
şi-n stânga să să-nvârtejască, de jele să 
să uluiască, de ciudă să să amurţască, şi 



dreptatea Inorogului în veci 
povestească." 

Sunete jelnice, eleghii căielnice şi 
traghiceşti ca acestea prin poticile a 
tuturor munţilor şi prin vârtopile a tuturor 
holmurilor sunând, răzsunând si 
rătăcindu-să, Hameleonul, ca cum ceva 
ştire n-ar fi avut, ca cum de strein lucrul s- 
ar fi uluit, ca cum de primejdiia fără veste 
mintea ş-arfi pierdut, încoace şi încolea 
cutreierând, de unul şi de altul întrebând, 
îmbla şi cătră toţi chip de zălud şi faţă de 
lovit arăta. „Ce poate fi aceasta? dzice, 
ce poate fi jelnic sunetul acesta? Ce 
poate fi lăcrămoase huietele acestea? Ce 
pot fi cernite cântecele ce audzu? Ce pot 
fi pone grite stihurile şi într-însă 
necredzute cuvintele carile la urechi îmi 
vin? Oare ce audzu adevărat audz, au 
demonul, ispitindu-mă, simţirile îmi 
batgiocureşte?" Apoi, după câtăva 
vreme, ca cum de neştiut lucrul ar fi 
înţeles, ca cum de patima Inorogului alţii 



i-arfi spus, ca cum, audzind, cu 
amărăciune s-ar fi împlut şi de voia rea s- 
arfi otrăvit, cum să dzice cuvântul, cu o 
falcă în ceriu şi cu alta în pământ, la Şoim 
alergă, catră carile, ochii întorcând, faţa, 
în divuri, în chipuri mutând, voroava 
amestecând, limba bolborăsindu-i, balele 
mărgându-i şi gura aspumându-i, 
scârşnetul glasului articulul şi înţelegerea 
cuvântului îi astupa. între cele multe 
brehăite, ceste puţine căptuşite cuvinte 
de-abiia să înţe legea: „O, faptă nefăcută 
şi poveste neaudzită, o, lucru nelucrat şi 
vicleşug spurcat, o, cinste ocărâtă şi 
ocară necinstită, o, Şoaime, de cumplit 
rău făcătoriu şi de singe vărsătoriu, ce 
poate fi carea ai ispitit? Ce poate fi 
spurcat lucrul carile ai isprăvit şi în toată 
lumea de astădzi înainte pre tine de 
viclenitoriu, iară pre mine de priietin 
vândzătoriu ai vădit? Unde-ţi sint 
giurământurile? Ce ţ-ai făcut 
legământurile? O, Zefs, o, Zefs, 
imăciunea carea astădzi pre obrazele 



noastre au cădzut cine în veci a o spăla 
va mai putea? Ce ploaia nuărului, ce roa 
săninului, ce marea ocheanu lui spre 
curăţirea acestora va agiunge? Dară nu 
gândiiam eu, dară nu dziceam eu, dară 
nu-m prepuneam eu, dară nu mă temeam 
eu de una ca aceasta? Dară de vreme 
ce, o, vrăjmaşule, supt nu mele cereştilor, 
vicleşuguri ca acestea a pune ai 
îndrăznit, alt or gan, afară din mine, o, 
ticălosul, n-ai putut afla? (Ce răii răutăţilor 
lor lumea părtaş şi cu toţii tovarăşi a fi să 
nevoiesc). O, Hame leon ticăloase, ce 
floare în chip îţi vii schimba, ca cineva să 
nu te cunoască, când te-ar întreba, ca de 
cleveta limbilor să scapi, ca din gurile 
sicofandilorsă te mântuieşti ? De acmu 
înainte um brile iadului să te învălească, 
întunerecul veacului să te căptu şască, 
ca radzele soarelui să nu te mai lovască, 
ca lumina dzilei să nu te mai ivască, ca 
cunoştinţa cunoscuţilor să nu te mai 
vădească. Unde ti-i ascunde, sărace, 
unde ti-i supune, blăstămate, unde ti-i 



mistui, pedepsite, unde ti-i ivi, urgisite? 
lată, munţii strigă, văile răzsună, iată, 
dealurile grăiesc, câmpii mărturisesc, 
iată, pietrile vorovăsc, lemnele 
povestesc, iată, iarba cu gălbenirea şi 
florile cu veştedzirea arătând, vădesc, cu 
mut glas ritorisesc, cu surde sunete 
tuturor vestesc, asupra lucrului ce s-au 
lucrat toa tă fiinţa să uluieşte şi toată 
zidirea a să ciudi nu sfârşeşte. Aces tea 
dară toate supt numele tău să pun şi supt 
titulul tău să scriu, măcar că de bunăvoie 
părtaş vicleşugului nu te-arfi aflat, măcar 
că prin neştiinţă organ răutăţii te-arfi 
arătat, măcar că de lucrul ce s-au lucrat 
inima ca nuca ţi s-au despicat, măcar că 
în viaţă ceaţa jelii aceştiia de pre suflet 
nu ţi să va mai ridica. O, dară lucru 
spurcat la începătură şi încă mai spurcat 
la săvârşitură. Ce cereştii (a cărora nume 
cu al mieu împreună s-au batgiocurit) 
vicleşugul nu vor tăcea, izbânda nu vor 
trece, şi dreptatea a răsplăti nici s-a 



lenevi, nici va peşti." 

Şoimul, după ce prin multă vreme nu 
cu puţină dosadă, bolbăieturi şi buiguituri 
ca aceasta de la Hameleon ascultând, 
mai multa-l mai răbda nu putu, ce în chip 
ca acesta voroava îi întoarsă, dzicând: 
„O, Hameleon, Hameleon, jiganie 
spurcată, Hameleon, o, puterile cereşti 
câte văpsele ai pe piiele, atâtea pedepse 
să-ţi dea supt piiele! O, pricaz de năcaz şi 
pacoste pri caznică, Hameleoane, bălaur 
mic şi zmău în venin, Hameleoane, 
domnul diavolului şi dascălul 
cacodemonului, Hameleoane, fun dul 
răutăţilor şi vârvul vicleşugurilor, 
Hameleoane, mreajea dra cului şi 
painjina tartarului, Hameleoane, o, 
răutatea răutăţilor şi vicleşugul 
vicleşugurilor, Hameleoane! O, duh 
spurcat de tulburare şi vivor necurat de 
amestecare, Hameleoane! Cine pustiul 
răutate peste răutate şi păcat peste păcat 
a grămădi te-au învăţat? Cine răul 



vicleşugurilor şi amăgelelor sfârşit a nu 
face te-au îndem nat? Au te gândeşti, 
osinditule, că cu cuvinte şicuite şi cu 
voroave căptuşite, greţoase şi 
scârnavele-ţi fapte vii astupa? Au cu aces 
ta chip socoteşti că supt căpătâiul altuia 
puiul bălaurului vii as cunde, pre carile în 
viclenie l-ai zămislit şi în răutate tu l-ai 
născut? Au nu m-am înştiinţat eu că 
umbrele diavoliilor tale din deal peste 
vale s-au lungit şi din zare până peste 
zare s-au întins şi încă acmu chip de jele 
şi faţă de nemângăiere îmi arăţi? Şi 
pentru spurcat lucrul carile ai început şi a- 
I sfârşi n-ai putut te faci că te întristedzi? 
A-l sfârşi n-ai putut, dzic, de vreme ce 
răutăţile tale nici sfârşit, nici început pot 
avea (iară veri în Iu cruri grele, veri în 
lucruri iuşoare, cumpăna dreptăţii tot va 
birui), carea şi pre Inorog dintr-aceasta 
nevoie, fără nici o zăbavă îl va scoate şi-l 
va mântui. Au nu tu, vicleanule, laţul 
dracului şi undiţa demonului făcându-te, 
din malul răutăţilor pândind de atâta 



vreme a-l vâna te nevoieşti? Au nu tu, 
spurcatule, pentru muced trupul tău, pre 
preţul nepreţuit crocodilului în dar ai 
vândut? Au nu ştii (că răutatea stătătoare 
şi minciuna picioare n-are), ce amândoaă 
curând şi lesne să pohârnesc? Au nu ştii 
(că haina vicleşugului curând să 
vecheşte şi în toate părţile destrămându 
să, ruşinea i să dezgoleşte?) Ce ocară 
ieste aceasta? (Ocara obra zul şi maiul 
capul să-ţi bată), ce diavol, iarăşi dzic, 
spre aceasta te-au aţiţat? Şi ce drac spre 
aceasta te-au îndemnat?" (Ce adevărat 
că vicleanului inima sa destul drac şi 
sufletul său de prisosit dia voi ieste.) 

Hameleonul, în tot chipul oblicit şi din 
toate părţile vădit simţindu-să, încotro să 
şuvăiască nu mai putu şi ce alta să 
meşterşuguiască nu mai avu. Ce 
obrăzniciia călcan şi nestidirea meteriz 
obrazului făcând, cu mare neruşinare în 
cuvinte ca aces tea rumpsă: „(Diavolul 
sărăciii şi cacodemonul robiii aceasta a 



gândi, a grăi şi a începe m-au învăţat şi 
spre tot răul a ispiti m-au îndemnat), 
numai, pre cât socotesc, împotriva 
monarhiilor cevaşi macară n-am făcut, ce 
mai vârtos spre plăcerea şi folosul lor, cât 
am putut, am silit (că cea chiară a 
vicleanului hirişie ieşte ca vicleşugul 
vrednicie şi răutatea bunătate să ţie), de 
care Iu cru, n-ar fi fost până într-atâta 
cuiva rău să pară, ales celuia carile 
dreaptă slugă Corbului şi bun priietin 
amânduror monarhiilor ies te. în ce, dară, 
până într-atâta am greşit cât supt atâtea 
ocări şi defăimări mă supui? Pentru 
binele de obşte am silit, pentru 
prăpădeniia nepriietinului amânduror 
monarhiilor, cât am putut, m-am nevoit. 
Că, precum să dzice cuvântul adevărului, 
mai bine ieste să piară unul pentru tot 
nărodul. Au socoteşti, Şoaime, că fiara 
aceia în veci vreodânăoară inima spre 
adevăratul prieteşug îşi va întoarce? Ba! 
De la mine adeverit să fii! Că cine în lume 
îi va sluji pre cât eu i-am slujit? Şi cine 



supt soare îi va prii pre cât eu i-am priit? 
Nime, mă crede. Carile, pentru atâtea 
slujbe de la mine arătate, nu numai căci 
zămislirea Biruinţei mi-au tăgăduit (carea, 
de ar fi vrut, şi putea şi vreme avea) şi în 
loc ce ar fi fost cu mulţămită de plătit, nu 
numai căci slujba nu mi-au cunoscut, ce 
încă şi crocodilului în veci rob 
nerăscumpărat să fiu m-au vândut. Eu 
dară, o, Soaime, acmu aievea si fără nici 
o siială mintea inimii mele mărturisesc şi 
ce ieste adevărul, aceia grăiesc (că 
vicleşugul pentru nepriietin, iară slujba 
pentru priietin şi ştiu, şi cât nu ştiu a mă 
învăţa nevoiesc). Nici alt stăpân fără pre 
epitropii monarhiilor cunosc, ce tot carile 
acestora un tuleiu a le frânge pândeşte, 
eu aceluia cu zdrobirea capului nu mă 
îndestulesc (că pentru părul priietinului, 
capul nepriietinului a smulge vredniciia 
priietinului ieste). De care lucru, pre unul 
ca acela, oriunde, oricând şi oricum, din 
gazda vieţii în vecinică casa morţii a-l 
muta a mă nevoi nu voi părăsi. Iară 



amintirea, visul mieu, după tâlcuire de nu 
să va plini, ce precum tu dzici de va ieşi, 
adecă în curândă vreme, precum şi din 
fălcile crocodilului va scăpa, cuvintele 
mele pomeneşte: că viaţa lui a multora 
moarte sirguieşte şi lineştea lui cu vreme 
(şi în scurtă vreme) monarhiilor de 
neaşedzattul burare va aduce." 

într-acesta chip Hameleon, după feţe, 
şi gândul, şi cuvântul, şi lucrul, nepărăsit 
mutându-şi, ca acestea cu nedogorit 
obraz cătră Şoim borâia, a cărora greaţă 
el a suferi nemaiputând: „Piei de aicea, 
dzisă, o, jiganie spurcată şi făţarnică, că 
eu mai multa-ţi răspunde nici îmi trebuie, 
nici mi să cade, de vreme ce sin gură 
răutatea ta destul îţi răspunde şi fapta 
carea ai lucrat de saţiu în toată lumea o 
povesteşte! Că într-adevăr cel ce 
dinceput ai fost, tot acela eşti şi tot acela 
vei fi, până când, ca căpuşile de singe 
împlându-te, ca cârceii beşicându-te, 
plesnind, vei crăpa." 



Partea a noa 



Aşedară, lumea pentru lucrul făcut 
burzuluindu-să şi fieteca rile ce cu mintea 
mai rău afla, aceia Inorogului meniia, că 
adevărat, după vrajba nepriietinului ce-l 
goniia, nici nedejde de scăpat, nici într-alt 
chip fortuna de mutat era (ce norocul de 
multe ori cu un ochiu râde, cu altul 
plânge, cu o mână trage, iar cu alta 
împinge), în care chip şi cu Inorogul să 
videa a să giuca, că, precum mai sus s- 
au pomenit, preste nedejdea, precum a 
priietinilor, aşe a nepriietinilor cu supţi re 
meşterşug din fălcile crocodilului 
nebetejit şi de vicleşugurile 
Hameleonului puţinei supărat scăpase. 
Carile deodată iarăşi la locurile sale 
ducându-să, din toate părţile mai tare şi 
mai bună pază avea (că şi dobitocul în 
groapa carea o dată cade, altă dată pe 
acolea trecând, pe departe o ocoleşte), 
unde, după ce din primejdiia trecută min 



tea i să aşedză şi chiteala lucrurilor sale 
în cumpăna socotelii puind, toate 
trecutele dinceput, ca pre un izvod, câte 
una, câte una, aminte îşi aducea. 
Vicleşugurile cele supt tari şi mari 
giurământuri a Hameleonului pomeniia, 
vecinica vrajbă şi nemu tata vrăjmăşie a 
amânduror monarhiilor socotiia, a 
priietinilorsăi (carii la vreme ca aceia de 
să putea adevăraţi priietini a să numi) 
slăbiciune şi spre agiutorinţă-i siială 
videa. Căci pre unii depărtarea locului îi 
opriia, iară pre alţii receala dragostei la 
inimă îi îndoiia, şi pentru adevăratul 
priietin, ca nişte adevăraţi priietini în 
primejdii a să da, sau nu vrea, sau, de şi 
vrea, pentru micşorimea sufletului, nu 
îndrăzniia (că pre aur focul, iară pre 
priietin primejdiia ispiteşte şi după 
hotărârea filosofască, adecă un suflet în 
doaă trupuri a fi, de-abiia unul cineva şi 
mai nici unul să nu fie aflat). Pre lângă 
acestea, toate a vremii neîndămânări şi 
greutate cum păniia (căci lucrurilor sale 



foarte împotrivnică o videa), după 
aceasta neplecat şi neîntors sorţul 
nărocului său cunoştea, de carile, 
precum asupră-i mâniia încă să nu-şi fie 
împlut, să temea. Ales pildă arătoasă şi 
oglindă luminoasă în lucrurile 
neprietineşti priviia, cărora mai mult 
oarba fortună decât buna socoteală le 
slujiia. De care lucru, într-altfeliu de viaţă 
a întră şi într-alt chip de fereală a să aciua 
aleasă, ca mai bine în lineşte şi în negrijă 
sprijenit fiind, spre cea viitoare vreme de 
schimbarea lucrurilor într-altă faţă să 
nedejduiască. Şi aşe, de vechiu 
prieteşugul ca rile cu Cucoşul Evropei 
avea, aminte îşi adusă mai vârtos ştiin 
du-l că la adunări ceva amestec nici au 
avut, nici a avea poate (căci păşirile de 
pre marginile ocheanului despre apus la 
săboară adunate n-au fost). Aşijderea, îl 
ştiia precum bun străjuitoriu nopţii ieste, 
căci atâta de ascuţit la simţire era, cât nu 
jigăniile vânătoare să poată îmbla, ce 



aşeşi nici frundza din copaciu pes te 
ştiinţa lui să cadză peste putinţă era. 

Deci Cucoşul acela lăcuia într-un 
munte înalt şi mare, de unde răspântiia a 
patru căi a videa şi strajea în toate părţi 
tare a ţinea putea. Lăcaşuri avea multe şi 
mari, din toate părţile bine întărite şi cu tot 
feliul de copaci roditori (de supt a cărora 
rădăcini ape răci curători ieşiia) 
încungiurate şi înfrâmţăşeate era, atâta 
cât la bunătatea locului câte s-ar cerca, 
una măcar nu lipsiia. Deci Inorogul carte 
ca aceasta scriind, cătră Cucoş trimasă: 
„Vechiului şi neclătitului priietin, 
Cucoşului Evropăsc, Ino rogul de crivăţ 
sănătate dzice. Nevoieşiia lucrurilor 
tâmplătoare între muritori îndămânarea 
au scornit, îndămânarea din cea înainte 
mărgătoare simbathie vine, simbathiia 
fiica asămănării ieste şi din dragoste să 
naşte, dragostea priinţa întemeiadză şi 
bunăvoinţa-ţi ţine necurmată (ieste dară 
priieteşugul între mu ritori lucru prea de 



minunat, de vreme ce cu chipul carile mai 
denainte nici cunoştinţă, nici de dânsul 
vreo ştiinţă au avut, pre acela din strein al 
său şi hiriş îl face, în scurt, alt el într-altul 
şi alt altul în sine ieste, trăieşte şi 
vieţuieşte). Tot dară prieteşugul în lineşte 
agonisit nedejde pune ca în tulburate şi 
în potrivnicile tâmplări de agiutorinţă şi 
împreună pătimaş să-i fie. Cu aceasta 
pricină încă de demult întemeiatului şi în 
veci alcătuitului nostru prieteşug acmu 
roadă în vreme a-şi da şi dragostea viptul 
a-şi arăta, precum mi se pare, s-arcuvini 
şi s-ar cădea (că precum copaciul fără 
roadă altă nu face fără numai foc, aşe 
prieteşugul fără cele şie următoare altă 
nu face fără numai colachii şi linguşituri). 
De vreme ce a trupului mieu micşorime în 
şepte munţi copăcioşi şi umbroşi şi în 
şepte văi adânci pline de hinci nici 
încape, nici sălaş a-şi afla poate, şi 
aceasta nu dintr-a mea nestătătoare sau 
neaşedzată fire, ce (precum toţi cereştii 
marturi neminciuninoşi îmi sint) dintr-a 



nepriietinilor asupra mea nestâmpărată 
vrăjmăşie şi dintr-a fortunii neplecată 
urgie. Carea lor neobosită povaţă 
făcându-să, potică necălcată, cale 
neîmbiată, vale necercată, vârv nesuit, 
munte necovârşit, câmp necutreierat şi 
deal neîncungiurat n-au lăsat (că răutatea 
de tot desfrânată decât piatra din ceriu 
aruncată mai repede ieste). Aşe, cât a 
dzice s-ar putea, în ceriu de m-aş sui, 
acolo sint câini, în fundul mării de m-aşi 
coborî, acolo sint dulăi, în munţi cotei, în 
dealuri copoi, în câmpi ogari, în stuhuri 
sampsoni şi în tot locul fălci deschise, 
guri căscate şi colţi rânjiţi, ca cum ar fi 
sămănaţi pretiutinderea împănaţi stau. 
Un corn în loc de armă împotriva a atâţea 
vrăjmaşi şi patru pi cioare de fugă 
împotriva atâţea gonaşi am. De care 
lucru, so cotind că alt mijloc şi leac n-au 
rămas, fără numai lăsând voia fortunii, cât 
şi cum va vrea să mă dosedească, ca 
împotrivă nemărgându-i, doară 
vreodânăoară mai plăcută să va întoarce 



şi din sine a mă mai goni doară să va 
părăsi. Aşedară, pre mine, pre carile 
pomenitele locuri a mă încăpea n-au 
putut, încape-mă lărgimea meideanului 
dragostei tale, pentru prieteşugul pre 
carile pururea între noi nesmintit şi 
nebetejit am păzit (căci în laturi a mă da 
am socotit până va trece urgiia). Deci 
suptacoperemântul dragostei tale, 
aciuându-mă, voi rămânea, ca şi eu, în 
vreme ce fortuna îmi va sluji, răsplătire, 
precum voi putea să fac, datoriu să fiu." 

Cucoşului slovele Inorogul trimiţind, 
pre carile el citindu-le (căci Inorogul în 
glasul Cucoşului a cânta ştiia), în 
grumadzii Ino rogului frumos şi alcătuit 
graiul Cucoşului să mira. Şi îndată sin 
gur firea sa pomenind, în minte îşi adusă 
că de glasul lui Leul să sparie şi la locul 
unde să află ochii Vulturului a străbate nu 
pot, necum picioarele dulăilor sau a 
coteilorsă încapă. Şi aşe, îndată pre unul 
din cucoşii săi trimiţând, prin locuri 



tăinuite povaţă Ino rogului făcându-să, la 
lăcaşurile sale să-l aducă îi porunci. 
Carile, mărgând, bunăvoinţa stăpânului 
său îi spusă şi precum cu dragă inimă 
priimeşte ca, în totfeliul de slujbă şi 
priinţă aflându-să, nu numai în lăcaşurile 
sale neapărate, ca-ntru hirişe ale sale, ce 
orice şi altă trebuinţă ar avea şi prin 
mâna lui ar vini, pre cât mai de plin s-ar 
putea a face, pre atâta să va nevoi. 
Aşijderea, precum pen tru povaţa căii să-i 
fie ieste trimăs, dzicându-i. Inorogul, după 
ce ceia ce să cuviniia mulţămită făcu, cu 
cucoşul împreună să sculă şi la 
sălaşurile Cucoşului Evropii să suiră, 
unde câtăva vreme cu mare lineşte, afară 
din toată grijea, viaţa îşi petrecu (că în 
primej diile mari şi fortunele adese, cât şi 
de puţină răzsuflare cei pătimaşi, multă şi 
mare lineşte a le fi socotesc). 

Iară a aceştii mistuiri şi a Inorogului 
aşe de tare ascundere pricina au fost 
aceasta: că după ce Hameleonul au 



cunoscut pre cum Inorogul din fălcile 
crocodilului şi din toate vicleşugurile lui 
nebetejits-au mântuit şi acmu tuturor de 
viclean dovedit şi mai vârtos despre Şoim 
tare probozit şi măscărit vădzindu-să, pre 
cum să dzice cuvântul (din inima rea, rău 
gând purcede), de ciia aievea asupra 
Inorogului toate răutăţile îşi pohârni şi 
toate vicleşugurile, ca pre nişte dulăi 
turbaţi, în uliţile vrăjmăşiii îşi slobodzi şi 
în toată calea fără cale mintea cea fără 
minte îşi îndreptă. Şi aşe, îndată 
sculându-să şi ducându-să, pre dulăi şi 
pre cotei şi pre alalţi brehăi, pre toţi la un 
loc află, cătră carii cu spurcat glas într- 
acesta chip vorovi: „Eu încă de demult 
asupra Şoimului pre pus aveam, adecă 
că nu cu dreaptă inimă în slujba 
stăpânilor noştri să află, precum povestea 
Moliii v-am povestit. Iară acmu, iată, 
aievea să arătă, că împreună cu Bâtlanul 
sfaturi asupra epi tropii/' Corbului au făcut. 
Pentru prinderea Inorogului nu nu mai cu 
capul atocma au ţinut, ce încă şi pentru 



scăparea lui cu mâna lui pe supt numele 
altora, pre cât au putut s-au nevoit, şi cu 
mijlocul lui, nepriietinul, carile prin a mele 
şi a voastre nenumărate osteninţe în 
butucul morţii cădzusă, de iznoavă în 
scaunul vieţii s-au urcat (jigania vicleană, 
precum vicleşuguri a scorni, aşe pre alţii 
după cuvântul ei a domiri învăţată era). 
Ce mai mult aşteptaţi? Ce mărturie mai 
adevărată cercaţi? Si ce mai bună vreme 
asupra nepriietinului şi acmu şi soţiilor lui 
aşteptaţi? Au după ce în nedezlegate 
legături v-or lega, atuncea să vă deştep 
taţi? Nu ştiţi cuvântul carile prostimea 
dzice: (Apa doarme, iară nepriietinul nu 
doarme)? Au după ce răul gând îşi vor 
plini, atun cea să vă sculaţi? Dară 
atuncea, ce folos? Acmu, dară, cuvintelor 
mele a asculta de viţi vrea, de lucrurile ce 
s-au lucrat şi de vicleşugurile Şoimului cu 
ale Bâtlanului aievea şi de-a măruntul 
Corbului să scrieţi, ca cu un ceas mai 
înainte pre aceste piiedece dintre noi să 
râdice (căci iscoada şi nepriietinul de 



casă cu glăvăţina cântariului să 
asamănă, carile, cu mică micsorimea lui, 

mari mamini de la pământ în sus aruncă). 
Şi sau pre altul credzutîn locul lor să 
trimaţă, sau tot lucrul asupra voastră să 
lasă şi, aşe făcându-să, încă o dată a lovi 
şi încă cu un mijloc de măiestrii lucrul 
începută ispiti am. Cu carile bună 
nedejde am că sfârşitul după pofta noa 
stră vom videa." 

Plăcu dulăilor borâtura Hameleonului 
şi, mai mult înapoi sau înainte necăutând, 
după a lui cuvinte la Corb carte într- 
acesta chip scrisără:„Corbului, 
milostivului nostru stăpân, ogarâi, coteii 
şi toţi, mari şi mici, dulăii, plecăciune şi 
sănătate! Mai în trecutele dzi le, de une 
sunate ale Şoimului şi a Bâtlanului 
spurcate chitele cani pre scurt în ştire 
făcusem. Iară acmu de aceleaşi încă mai 
aievea şi afară din toată îndoinţa 
adeverindu-ne, monarhului şi monarhiii în 
ştiinţă a da îndrăznim, precum prin multe 



a noastre dureri şi zbuciumări, pre cel de 
cap nepriietin până la fălcile crocodilului 
îl adusesem, de unde, scăpare sau 
nedejde de scăpare măcar cum nu avea. 
Ce preste a toată lumea socoteală, 
Şoimul cu Bâtlanul, lui cu trup, cu suflet 
alăturându-să, noi a lui învăţătură si 
îndemnare aşteptând, el nu numai pentru 
scăparea lui cu tot ce-au putut s-au 
nevoit, ce încă precum cu a noastre 
meşterşuguri într-aceia silţă să fie cădzut 
înţelegând, cu grele probăzături şi de cap 
clăti nături, de moarte şi mai rău decât de 
moarte ni să lăuda şi, ca cum un rău prea 
mare asupra monarhiei am fi făcut, toate 
ocărâle şi batgiocurile lumii în obraz ne- 
au ştiupit. 

Deci noi, ticăloşii, ca nişte drepte şi 
credincioase slugi, ce ieste adevărul 
dzicem şi mărturisim (că slugii adevărate 
moartea pedepsită în slujba stăpânului, 
decât viaţa fericită de la nepriietin 
pricinită, mai fericită-i ieste). Şi pre câta 



cunoaşte putem, Şoimul şi Bâtlanul mai 
în multă vreme între noi de să vor afla, nu 
numai căci mari împiedecări ne fac, ce 
încă şi la mai grele primejdii statul 
lucrurilor să aducă poate. Iară acestea 
lipsind, bună nedejde avem că, după 
măiestriile carile avem să întindem, în 
scurtă vreme din colţii noştri tot nu va 
scăpa şi iarăşi voia şi porunca la voi, iară 
slujba şi nevoinţa la noi va rămâne." 

De aceasta carte nu puţin să tulbură 
Corbul, mai vârtos că de la alţii 
asemenea cu acestea audzisă (că 
picătura adese căzută piatra, iară 
sicofandiia adese făcută inima despică). 
Şi aşe, îndată în locul Şoimului pre Uleu 
trimasă, Şoimului poruncind ca cum mai 
curând înapoi să să întoarcă, căci acolea 
de alte vânători ieste trebuitoriu. 
Aşijderea, Bâtlanului porunci ca prin 
gârle a mai îmbla să să părăsască, iar 
amintrilea făcând, Corbul când crăn 
găieşte, bine ştie el ce feliu de menituri 



meneşte. Şoimul, după luarea poruncii 
acestiia, câtva în chibzuiele stătu si nu în 
puţine chitele întră, merge-va înapoi, 
după poruncă, au nu va merge? Socotind 
că de nu, şi toate câte dulăii scrisese era 
adevărate, însă dintr-însele unele fiind, 
prepus avea (măcar că de scrisoarea 
dulăilor ştire nu avea) să nu i să cumva fi 
fost Iu crurile descoperit (că vicleşugul, 
când în gând întră, ca şoarecele ţiţiieşte, 
iară când să descopere, ca leul 
răcneşte). Deci câteva pricini de zăbăvire 
scornind, cărţi la Brehnace şi la Cucunos 
seri să, ca pentru pricina aşe în grabă 
chemării lui să să înştiinţedze. Carii, 
cevaşi macară grijă să nu poarte, 
răspuns îi dederă, că deşi Corbul putere 
epitropii/ păşirilor are, însă clonţul 
Corbului pe capul Şoimului să să puie, 
nime din pasiri nici va priimi, nici va învoi. 

într-aceste dzile şi Uleul sosi, carile, 
cu dulăii, cu Râsul şi cu Hameleonul 
împreunându-să, pentru cea de tot a 



Inorogului prăpădenie, cum vor face şi de 
ce s-ar apuca, la sfat stătură. Râsul cu 
Hameleonul, după pestriciunea ce avea, 
mai multe răutăţi şi vicleşuguri a scorni 
ştiia. Deci Hameleonul îndată fumul spur 
căciunii şi duhul înşelăciunii gros şi 
întunecos slobodzind „Eu, dzice, încă de 
la tată-mieu, Apariul, meşterşugul maghiii 
foarte bine am învăţat, în care meşterşug 
deplin învăţat şi pre alt chip, carile acmu 
aicea să află, ştiu, cu carile împreună, de 
va vrea, o mreaje să împletim, adeverit 
sint că ori în ce fundul pământului 
Inorogul ascuns ar fi, meşterşugul mrejii 
şi puterea vrăjii la înşelăciune îl va 
aduce. Că Vulcanul pre Mars cu Afroditi 
asupra curviii vrând să prindză şi mreaje 
de fier împletind, descântecul vrăjii în 
stele scris şi tipărit l-au lăsat, pre carile 
meşterşugul a-l citi putând, după cursul 
stelelor şi după învăţătura trupurilor 
cereşti urmând, din mreajea carea vom 
împleti orice cât de iute şi de tare ar fi, 
într-însa a nu cădea şi nescăpata nu să 



ţinea cu putinţă nu ieste. 

" Iară chipul acela era o jiganie dintr- 
altă monarhiie, însă mare plată dacă i să 
da, cu vrăjile lui toată răutatea a nu face 
nu să feriia. La acea jiganie cu toţii 
mărgând, întâi poveste îi spusără, adecă 
precum nepriietin de cap pre Inorog au şi 
precum în multe chipuri ispitind, nicicum 
la mână să-l aducă n-au putut. Apoi sti 
hurile cele de aur, pre carile 
Camilopardalis de la capiştea Pleo nexiii 
le învăţasă, citindu-i, cu mare plecăciune 
i să rugară, ca după înalt şi adânc 
meşterşugul ei o mreaje să le mrejască, 
cu carea pre acel iute şi neprins 
nepriietin a prinde să poată. Jiganiia (a 
căriia nume din numărul 1 .1 30 să 
cuprindea), plăcute stihurile loraudzind, 
prinsă bucuroasă şi carea dintre jigănii în 
partea Ino rogului să ţine întrebă. Ei 
precum afară din Fii pre altul nu ştiu 
răspunsără. Atuncea jiganiia, belindu-şi 
budzele şi rânjindu-şi dinţii, râdzind şi cu 



capul clătind, dzisă: „Dară Şoimul şi cu 
Bâtlanul, mai în trecutele dzile, cu 
numele tuturor păşirilor viind, mi s-au 
rugat ca să le împletesc o mreaje cu 
carea să poată vâna corbi. Au şi Corbul 
împotriva voastră ieste? (Atuncea ei 
pentru povestea Molii/ mai cu deadins să 
adeveriră, însă deodată cu tăcerea o 
trecură.) Ce de vreme ce Filul de Inorog 
şi Inorogul de Fii să ţine, şi alta înainte a 
vă pune am, pre carea priimind-o, şi eu 
mreaja a vă împleti voiu priimi. Să ştiţi, 
dară, că odânăoară Vidrii am împletit o 
mreaje, cu carea au prins pe Fii, ce, 
nefăcându-mi-să plata carea îmi giuruisă, 
de asupra Filului asupra Vidrii am întors 
descântecul şi într-aceiaşi mreaje Vidra 
s-au prins. Apoi, şi Filul de cuvânt 
rămâind, de asupra lui vrăjea mi-am luat 
şi asupra Cămilii mai cu vreme au 
cădzut. Deci acmu, datoriia Vidrii si a 
Filului asupră-vă de viţi lua, mreaje cu 
carea pre Inorog să prindeţi voi împleti 
(de noroc era Inorogul cu primejdiile sale 



datoriile al tora a răsplăti, precum întâi 
pentru Hameleon crocodilului, aşe acmu 
pentru Vidră şi Fii vrăjitoarii). Atuncea 
dulăii şi alalţi cu toţii de plată tare să 
apucară şi spre aceasta cu blăstămi şi cu 
giurământuri vârtos să legară. Spurca ta 
jiganie cuvinte din multe silave alcătuite 
din limbă a bolborosi şi din budză a şopti 
începând, descântecul vrăjii asupra 
Inorogu lui descânta. Iară Râsul şi cu 
Hameleonul, înainte-i îngenuncheaţi, cu 
coadele dulăilor spuma de pre gură 
ştergând, ca unui bodz i să închina (că 
icoana bodzului şi vrăjea vrăjitoriului, 
precum la cei înţelepţi tot o ocară, aşe la 
cei nebuni tot o cinste are). Deci ei 
mreaja acmu giumătate împletită pre 
mâne gata să o ia adevărat ştiind, cu 
mare veselie jiganiii mulţemită făcând, la 
alte a străjilorîntărituri să orânduiască să 
dusără. Iară nu după mult ce ei ieşiră, în 
locul lor Şoimul împreună cu Bâtlanul 
sosiră (că Şoimul, limba jigănii 
neînţelegând, pre Bâtlan în loc de 



tălmaciu cu sine purta), căriia de 
chemarea lui înapoi şi precum să margă 
au socotit îi spusă şi precum de acmu 
înainte asupra Corbului a vrăji să să 
părăsască îi dzisă, căci lucrurile într-alt 
chip s-au mutat. 

Jiganiia vrăjitoare, sau lucrurile mai 
într-adânc nu prea so cotind, sau 
socotind şi vrând, pentru mreajea carea 
asupra Ino rogului au împletit, Şoimului 
spusă. De care lucru, Şoimul înţelegând, 
mai multă acolea zăbavă nu făcu, ce 
îndată ieşind, de nevinovăţiia Inorogului 
şi de nepocăită răutatea Corbului aminte 
aducându-şi, aşijderea de giurământurile 
carile încă nu de multă vreme amândoi 
făcusă pomenind, îndată Inorogului ştire 
trimasă că jiganiia vrăjitoare cu 
linguşiturile dulăilor şi cu grea plata 
Corbului, mreaje cu descântec asupra lui 
au împletit, de carea foarte aminte să-i fie. 
Iară el de Corb chemat fiind, ieste într- 
acolo preste puţine dzile să purceagă şi 



după cuvântul dat vecinie priietin să-l 
ştie. Acestea Inorogul înţelegând, la 
lăcaşurile Cucoşului să suisă (precum 
mai denainte s-au pomenit), unde păşune 
de biv, ape limpedzi, izvoare răci, grădini 
cu flori, livedzi cu pomi, pomi cu roadă şi 
roadă de toată dulceaţa avea, în fel de fel 
de desfătări şi în divuri, în chipuri de 
dezmierdări viaţa îşi petrecea. în scurt, să 
dzicem, în toată negrijea şi lineştea să 
afla, fără cât una nu mai lipsiia, adecă 
depărtarea de la locurile sale, şi alta 
prisosiia, adecă starea fericirii şi 
nemutarea norociii nepriietinilor lui. într- 
acesta chip Inorogul nefericirea într-un 
chip cani cu de-a sila în fericire întorcând 
(că de multe ori răbdarea, de fierul sufere 
Iii vasul legându-şi, pre cele nepărăsite 
valurile fortunii încăle când biruieşte), 
vremea (carea dascălul şi învăţătoriul 
tuturor ieste) ce cale îi va arăta şi ce 
meşterşug îl va învăţa aştepta. Intracea 
vreme, una din jigăniile streine (carea 
nici cu o monarhiie parte nu avea), la 



Inorog viind, veste ca aceasta îi adusă: 
„în părţile noastre, dzice, vrăjitoare să află 
carea cu puternice vrăjile ei apa în piatră 
şi piatră în apă întoarce. De a căriia nume 
Filul audzind, la dânsa au mărs, carile cu 
atâta a trupului mărime ce are, umilite 
închinăciuni şi până la pământ plecăciuni 
îi făcea şi cu răvărsate lacrimi şi îndesite 
suspinuri îl ruga ca, milostiv spre dânsul 
arătându-să, vrajă să-i vrăjască şi o 
mreaje să-i împle tească, cu carea 
strutocamile a vâna să poată. Şi aceasta 
făcân du-i-să, cu mari giurământuri să 
lega, precum şi cea dintâi şi ceastă de 
acmu plată în scurtă vreme îi va face (că 
scăpatul la minciuni şi lacomul la 
giuruinţe mari pre lesne inima îşi dau)." 
Jigania lacomă, nu atâta pentru umilinţă 
(că lacomul a să milostivi n-au învăţat şi, 
de-au şi învăţat, până a nu învăţa, au şi 
uitat), cât pentru grele giuruinţăle Filului, 
prinsă bucuroasă, însă cu această 
socoteală, adecă întâi de frăţiia şi 
tovărăşiia Ino rogului de să va lepăda. La 



care cerere, Filul, cu mare ciudesa şi 
mirarea a toată zidirea, cuvântul îşi dede, 
socotind că cu vicleşug, vicleşug va 
vicleni şi cu amăgeală, amăgeala va 
amăgi, ce în zădar. Că măcar că atuncea 
vrăjitoarea mreajea împleti, laţurile 
întinsă şi silţele supusă, ce, sau 
meşterşugul îi era minciunos, sau, de nu 
era minciunos, era neputincios, de vreme 
ce în multe chipuri voroava îşi schimba, 
că uneori dzicea că mreaja asupra 
Corbului au fost menită, alteori dzicea că 
asupra Struţului ieste împletită, iară mai 
pre urmă dzisă că, de nu să va strica 
vâlfa Inorogului, mreajea lui ceva să 
vânedze nu poate, căci cu cornul 
Inorogului are antipathia (aceasta şi 
socoteala putea da, de vreme ce vrăjile 
lui spre moarte olăcăriia, iară cornul 
Inorogului precum purtătoriu de viaţă 
ieste, cine va tăgădui?). Deci de va fi voia 
Filului ca în mreaja ce împleteşte struţi să 
vânedze, întâi cu Corbul prieteşug 
făcând, de împreunările Inorogului aşeşi 



de tot să să părăsască. Iară amintrilea, 
nici vrăjea, nici mreajea în ceva a-i sluji 
poate. Filul, săracul, sau în prostimea 
inimii ce avea să amăgiia, sau lăcomiia 
vânatului spre strâmbătate ca aceasta cu 
totul a să da îl împingea (atâta nesăţioasă 
pofta cinstei pre cei ce o doresc orbeşte, 
cât pentru râsul unui ceas de astădzi 
plânsul unui an ce vine nu socoteşte). 
Aşe, Filul, nu numai cu mari giurământuri, 
precum de multă vreme nici să-l fie 
vădzut să giura, ce încă precum de l-ar şti 
unde să află, singur el ştire vânătorilor ar 
da. Aşijderea, adăogea dzicând, precum 
şi el cunoaşte că pricina a toată 
tulburarea a aces tordoaă monarhii 
Inorogul ieste, şi, până el suflă, acestea 
să răzsufle peste putinţă ieste. într-acesta 
chip şi vrăjitoarea pe Fii, şi Filul pe 
vrăjitoare a amăgi socotiia. Că vrăjitoarea 
gândiia că de va vâna pre Inorog, fără 
greş preţul mrejilorde la dulăi îşi va lua, 
iară Filul chibzuia că de va vâna pre 



Strutocamilă, pre alte dobitoace spre sine 
a le întoarce pre lesne-i va fi, şi atuncea 
Cor bul, vrând-nevrând, spre pace a 
pleca îi va căuta. Ca acestea şi altele ca 
acestea cel ce vrăjiia cu cel ce să vrăjiia 
în vânt arunca şi gândurile în aier îşi 
spulbăra (precum mai pre urmă sfârşitul 
au arătat), că într-aceiaşi vreme din 
părţile os troavelor mediterane o jiganie 
mare s-au rădicat, ai căriia mreji şi vrăji 
atâta de tari şi de mari era, cât pre toate 
celea ce de la ceialalte jiganie tocmite 
era, îndată în deşert le scoasă şi, aşeşi 
de tot fărâmându-le, le rumpsă. în care 
vreme, Inorogul, vădzind că chipurile 
vrăjitoarelor s-au schimbat şi vrăjile spre 
alte des cântece s-au mutat, aşijderea de 
mrejile carile întinse şi acmu rumpte şi 
destinsă fără nici o grijă socotindu-să, 
îndată de la lăcaşurile Cucoşului 
coborându-să, la ale sale să dusă. 

De care lucru, Râsul, Hameleonul şi 
alalţi dulăi, de ştire luând, nu în puţină 



frică întrară şi nu mică întristare luară (că 
voia rea din dreptate mângâierea în 
curăţeniia inimii pune, iară întrista rea din 
strâmbătate frica răsplătirii înainte 
aduce). 

De care lucru, iarăşi alfavita din-ceput 
a citi şi buchele din capătă prociti 
începură, sfaturile înturnară, voroavele 
răsturnară, gândurile tăvăliră, chitelele 
prăvăliră, dârmoiară şi cernură, nighi na 
din grâu şi bobul din madzire să aleagă 
nu putură, grămădiră, vrăvuiră, aruncară, 
scuturară, spulbărară, vânturară, pleavele 
din grăunţe a despărţi, obosindu-să, să 
lăsară. Iară, ah, iar, vah, iar, ai, iar vai! 
Bolnavul să însănătoşadză, nepriietinul 
să învârtoşadză, lângedul să ţăpineşte, 
slabul paşii îşi sprijeneşte, iată, mai 
mortul să scoală şi pre noi, pre vii, mai ne 
omoară. Osteninţa a atâta vreme, 
mulţimea a atâtea pagube, şirilăile 
sudorilor, izvoarăle lacrămilorsi alalte 
toate cu totul în vânt şi în deşert să 



dusără. lată, Inorogul la câmp, fără sială, 
iată-l-ăi la lăcaşurile sale fără dodeială, 
iată-l-ăi, toate pre voia lui deplin a fi 
nedej duieşte fără îndoială. Vremea lui 
lină, noaă tulbure, vrăjitorii şi mrejitorii, 
sau neputincioşi, sau necredincioşi, în 
lucru nestă ruitori, la cuvânt nestătători . în 
scurt, în ceva şi în cineva nedej de, 
credinţă şi adevărată priinţă n-au rămas. 
Bine ar fi dară de-arfi cu putinţă 
monarhiii noastre altă chivernisală să să 
puie, jiga niia aceasta cu blândeţe şi cu 
binişor, iar nu cu îndârjie şi cu rău ieste 
de domolit, lată, vânătorile ne batgiocuri, 
iată, mrejile în toate părţile ne şpârcui, 
iată, toate meşterşugurile în darn şi toate 
trudele în zădar ne scoasă, iată, lui locul 
a să lărgi, iară noaă a să strâmpta au 
început, până în cea de apoi sfârşitul cum 
va vini cine poate şti? (Că de multe ori în 
locul celui nedejduitşi aşteptat sfârşit, cel 
nenedejduitşi neaşteptat a vini poate). Şi 
aceasta nu numai unui chip privat şi 
deosăbit, ce a tot trupul publicăi de 



nemutat primejdie va aduce. De care 
lucru, şi noi, nu numai pizma şi voia 
unuia a urma, ce folosul cel de obşte a 
căuta ni să cade (că între muritori mai 
cinsteşă şi mai adevărată laudă a să 
agonisi nu poate decât carea cu folosul a 
toată publica s-au câştigat).„Deci, pre cât 
socotesc, Dulăul cel bătrân dzisă, de tot 
adevărul lucrului (toate colachiile de la 
mijloc rădicând), Cor bului să spunem, ca 
doară şi el socotelelorşi pizmelor sale 
sfârşita pune va putea (că de multe ori 
unde cuvântul a isprăvi nu poate, 
isprăveşte băţul) şi doară mai spre bună 
minte inimile îmbelor părţi a întoarce vom 
putea, ca într-acesta chip, precum 
vrăjmăşiii lor sfârşit, aşe trudelor noastre 
coneţ a afla să ne învrednicim". 

De acestea cuvinte Râsul hohotiia, 
iară Hameleonul fisiia, pre carile unul în 
râs, altul în vis le tâlcuia şi, ca cum sfaturi 
de batgiocură ar fi, le măscăriia, de 
vreme ce bine ştiia că cele de multe ori 



amăgele şi minciunoase văpsele toată 
zugrăvala şi chipul adevărului scârnav au 
muruitşi la cel luminos chip şi a 
adeverinţii figură a vini preste putinţa 
sărurilor a fi dzicea. Şi aşe, dintr-aceste a 
pricii scântei, între vânători focul gâlcevii 
şi a dihonii a să aţiţa începu. De unde 
Dulăul ciobănesc, măcar că lătra, însă 
într-adevăr a lătra într-acesta chip începu: 
„Audziţi voi, jiganii, nu atâta pre dinafară, 
pre cât pre dinluntru văpsite, agiunge-vă 
cât până acmu şi până într-atâta 
monarhiile aţi ames tecatşi toată şi mai 
nestânsă iasca vrăjbii între dânsele aţi 
arun cat. Puneţi-vă hotar şi ţenchiu 
răutăţilor voastre, părăsiţi-vă mai mult 
cleştele strâmbătăţii în mâna lăcomiii a 
alcătui, fie-vă de saţiu, cât în vremea a 
patrudzăci de ani, ca valurile ţărmurile, 
nepărăsit, voi monarhiia Leului cu fel de 
feliuri de areti si de miha nii a o izbi si din 
tuspatru colţurile a o scutura nu v-aţi 
săturat, pre carea, iată, la cea mai de- 
apoi şi netămăduită răzsipă aţi adus-o. 



Au şi monarhiii Vulturului acelaşi cântec 
viţi să cântaţi ? Au şi pe publica păşirilor 
cu aceleaşi veninate şi fărmăcate drojdii 
viţi să îmbătaţi? Au nu cunoaşteţi că de 
vreme ce cu răutate ceva a să săvârşi nu 
să poate, sfârşit şi istov răutăţii a pune 
trebuie? Şi de nu spre altă nedejde calea 
să deschide, încailea vremea a chivernisi 
şi schimbările tâmplărilor a pândi a 
înţelepţilor lucru a fi să socoteşte (că spre 
vânt a ştiupi şi piatra la deal a pohârni 
aievea lucru nebunesc ieste)". 

înfocat oarecum si încă mai cu mare 
mânie aţiţatşi mai spre mare răutate 
pornit de acestea cuvinte, Râsul cu 
cumplită urgie cătră Dulău dzisă: „O, cap 
de hârtie cu crieri de aramă, o, sac de 
mătasă şi plin de fişchie, o, ferice de voi 
şi de monarhiia voastră, când nedejdea 
voastră în credinţa Inorogului viţi aşedza 
şi din aşedzimântul lui lineştea vă viţi 
aştepta. Au nu Inorogul mai mult dobitoc 
cu patru picioare decât pasire cu pene şi 



cu doaă aripi ieste? Au păşirile pentru 
dobitoc mai chiar si mai adevărat decât 
dobitocul vor giudeca? Au în cele streine 
decât în cele ale sale cineva mai mult a 
filosofisi poate? Nu orbul, ce cel cu ochi 
giudecă de văpsele, ochii noştri în trupul 
nostru, iară ai voştri într-al vostru sint 
deschişi. Nime casa altuia mai mult decât 
pre a sa a cunoaşte poate. Noi sintem 
carii cea mai multă viaţă cu Inorogul 
împreună ne-am petrecut, noi sintem carii 
a lui gând şi fire am cunoscut, noi sintem 
carii şi prin ficaţii lui am trecut şi ce idol 
înluntru poartă şi ce icoană afară arată 
curat ştim. De unde adeveriţi sintem că 
totdeauna inima-i, gândul şi, de i-arfi cu 
putinţă, şi fapta spre răzsipa Corbului şi 
spre prăpădeniia monarhii/ Vulturului au 
stăruit. A căruia fire din începută 
vrăjmăşie a să întoarce preste toată 
cuprinderea scotelii ieste şi mai vârtos 
adevărul a grăi de vom vrea, el atâtea 
gonituri, lovi turi şi netămăduite rane, 
carile de la noi au luat, şi atâtea de viaţă 



primejdii, în carile le-am adus, cu ce 
minte socotiţi că din tabla inimii sale le va 
putea şterge? în zădar, dară, ca acestea 
gândiţi şi sfat, ca cum ar fi de nepriietini, 
sfătuiţi. De care lucru, a mea sentenţie 
ieste, de acmu înainte, (decât prieteşugul 
cu prepus şi ascuns neprieteşugului, la 
ivală mai de folos ieste. Căci vrajba la 
ivală fiind, paza şi strajea despre 
vrăjmaşi mai trează şi mai deşteptată 
stă). Iară amintrilea, în leagănul 
îngăimării, somnul peirii fără veste şi 
când nici vom gândi, atuncea ne va 
stropşi". Acestea şi altele multe ca 
acestea Râsul, spre împiedecarea 
aşedzimântului, împotriva Dulăului, pre 
cât putu, ritorisi şi măcar că pre o parte să 
părea că cuvântul adevărul atinge (căci 
dintr-îmbe părţile încredinţarea cu greu 
putea fi), însă cu inima şi cu gândul, de la 
limanul lineştii, departe, în valurile 
tulburării, să bătea, de vreme ce din gură 
neîncredinţarea argumentuia, iar din 
gând so cotiia că măcar vremenică pace 



între dânşii de să va cumva aşedza, cât 
de în scurtă vreme, din cele nenumărate 
vicleşugurile lor, multe pot să să 
descopere, pre carile Inorogul în 
catalogul său pre amăruntul însămnate le 
avea. De carile Corbul în ştiinţându-să 
(căci jiganiile din fire vicleşugului date, 
multe urgii în capul Corbului odată să 
aducă silisă), să nu cumva de tot de spre 
dânşii să să răcească şi până mai pre 
urmă să nu li să cumva slovele îndrăpt 
citească (carea s-au şi tâmplat). 

Deci la cazaniia carea Râsul împotriva 
păcii făcusă, Dulăul cel bătrân într-acesta 
chip răspunsă: „Bine ne dzici, o, Râs de 
râs, că capete de hârtie şi crieri de aramă 
sintem şi în saci de mătasă gunoiu 
scârnav purtăm. Adevărat, dară, că 
precum ne împo dobeşti, aşe şi sintem, 
că de n-am fi fost ase, monarhul nostru, în 
linguşiturile şi măguliturile voastre 
împleticindu-să, nu s-ar fi înşelat. Ce 
precum din vremea a patrudzăci de ani 



ispitiţi şi probăiţi vă aveam, bine şi de 
folos ar fi fost, tot cum v-am ştiut, ase să 
vă fim ştiut, şi precum v-am ţinut, tot aşe 
să vă fim ţinut. Iară acmu, ca cei fără 
crieri, cu acelaşi picior lovitura într- 
aceiaşi piatră am poftorit ş-am întriit (că o 
dată şi de da ori într-o ma terie a greşi, a 
muritorilor, iară nepărăsit în mijlocul 
netrezvirii şi a neîndreptării a rămânea a 
celor fără crieri lucru ieste). Şi mai mult 
altăceva a dzice nu avem, fără numai, 
pentru alte poate fi a monarhiii noastre 
fapte urâcioase cereştii asupră-ne urgie 
ca aceasta ş-au vărsat, carea, de tot 
mintea ameţindu-ne, socoteala ne-au 
îmbătat, ca pre cei ce toată lumea tuturor 
de vicleni şi de înşelători i-au cunoscut şi 
i-au arătat, noi numai în loc de adevăraţi 
priietini şi la cuvânt stătători să-i ţinem şi 
să-i avem, până când (carea să nu 
învoiască Dumnădzău) cu rele 
îndemnările şi spur catele fapte prin 
scârnave organe ca voi la cea deplină 
plată şi cea desăvârşită prăpădenie să 



ne aducă (că a faptelor rele începătură 
spre rău sfârşit pleacă şi tesla carea 
lovind nu tocmeşte, adevărat ce au fost 
tocmit răzsipeşte). Acmu, dară, o, 
jigăniilor, agiunge-vă, agiunge-vă, dzic, 
cu undelemnul pizmei voastre pojarul 
răutăţilor în toată lumea a atita! Lăsaţi 
sfaturi a ne mai da, carile cunună de spini 
şi brăţări de lanţuje ne împletesc. Fie 
crierii noştri ceşti de aramă măcar câtăva 
vreme de ciocanele clivetiturilor voastre 
neloviţi şi neciocăniţi. Aveţi-vă crierii cei 
de aur la voi şi noi ceşti de aramă la noi, 
neamestecaţi voi a voastre şi noi ale 
noastre să gândim şi să chivernisim. 
Părăsiţi-vă mai mult împotriva socotelii 
noastre basnele voastre cele obraznice a 
arunca. Că viu Vulturul ceresc, că toate 
negre petele şi pestriciunile răutăţilor 
voastre în văpsala roşelii le vom întoarce, 
de carile nici Camilopardalul a vă spăla 
va mai putea, măcar că între gloate să 
dzice precum el apa vie şi apa moartă în 
tidvă să fie ţiind. Deci, de acmu înainte 



lucrurile monarhiii voastre singuri voi vi le 
căutaţi, că noaă ale noastre nevoi şi 
asuprele (carile mai mult cu pricina 
voastră ne-au vinit) destule şi de prisosit 
ne sint." 

Hameleonul cu Râsul vădzindu-să că 
din tovărăşiia a altor vânători să izgonesc 
şi mai vârtos cunoscând că socotelele lor 
spre mutarea lucrurile într-altă faţă 
stăruiesc, pusără sfat în doaă chipuri: Cel 
dintâi era ca Pardosului ştire să dea 
(carile pre aceia vreme Strutocamila 
păştea şi între dobitoace jiganie mare să 
făcuse), pre cum soţiile din partea 
monarhiii Vulturului pre altă cale s-au 
abătut şi precum semnele arată, cu cei de 
obşte nepriietini legătură de pace vor să 
facă. Iară cel al doilea sfat era ca 
Hameleonul cum mai curând la 
monarhiia Vulturului să să ducă, ca 
acolea cu sin gur Corbul împreunându- 
să, cât mai mult va putea lucrurile să 
amestece şi ipopsiia Corbului asupra 



Şoimului mai vârtos să adaogă, adecă 
precum cu nepriietinii una s-au făcut şi 
dulăii vânători, carii acmu spre împăcare 
stăruiesc, pacea aceia precum până mai 
pre urmă de vrun folos nu va fi să arete. 
Deci cu mestecăturile şi cu minciunele de 
va putea ceva isprăvi, bine. Iară de nu, de 
acolea, cum va putea mai curând, la 
monarhiia Leului să treacă, ca cum va 
putea mai tare suma să strângă, carea în 
munţi pentru plata mrejilorşi a vrăjitorilor 
cu datorie cheltuise. Ei, dară, acestea 
îndată ce le sfătuiră, îndată a le face 
începură şi cum mai în grabă cătră 
Pardos carte ca aceasta trimasără:„Râsul 
şi Hameleonul, Pardosului şi Veveriţii, 
iubiţilor fraţi, sănătate! în ştire să vă fie că 
lucrurile noastre nu în statul lineştii să 
află, de vreme ce ogarâi, coteii şi alalţi 
toţi dulăii, şi mari şi mici, a monarhiii 
Vulturului vânătorii, mai mult vânătoarea 
a de lunga mai de tot s-au părăsit şi mai 
vârtos că pentru tractatele de pace între 
dânşii cuvintele vârtos au început şi 



sfârşitul tuturor pre noi aşeşi de tot din 
sfaturile şi lucrurile de obşte ne-au 
lepădat. Ce noi, mai denainte porunca 
Corbului ştiind, cu carea pre noi ne 
îndemna, iară pre dânşii îi învăţa, ca 
cevaşi macară afară din ştiinţa noastră să 
nu facă, de multe şi de multe ori de cele 
pentru folosinţa obştii îi înştiinţam, îi 
învăţam şi spre celea ce să cade îi 
îndreptam. Iară ei, ca nişte necunoscători 
şi de duhuri înflăcioasă purtători, ale 
noastre învăţături acmu în samă 
nebăgând, din capetele sale pre cărări 
strâmbe şi şuvăite a îmbla au început. Şi 
de vreme ce lucrurile aşe s-au tâmplat, 
căutaţi de acolo lucrurile foarte bine să vă 
socotiţi şi de ieste cu putinţă monarhiia 
noastră singură din sine să să stăruiască 
şi singuri noi împotriva a atâţea vrăjmaşi 
să ne luptăm, de vom putea, cum mai 
curând să ne înştiinţaţi, căci noi, pre cât 
cu socoteala a agiunge putem, monarhiia 
Vulturului, cu vreme, nu numai cât de tot 
de la sine ne va dizlipi, ce încă şi mare 



împotrivnică a ne fi, fără prepus ieste (că 
obrinteala rănii de pre margini să 
cunoaşte). Şi fiţi sănătoşi." 

După trimiterea cărţii aceştiia, şi 
Hameleonul nu multzăbă vindu-să, spre 
monarhiia Vulturului drumul apucă. Ce 
dintâiaşi dată precum această călătorie în 
zădar să-i fie semnele o arăta, de vreme 
ce Şoimul (precum mai sus s-au 
pomenit), lucrurile tocmindu-şi, lângă 
Corb să dusese, carile şi mai la mare 
cinste decât întâi încăpusă. Unde sosind 
Hameleonul, nu numai usă să între, nu 
numai gaură să încape, ce aşeşi nici 
crăpătură cu ochiul să privască, loc şi 
vreme ceva împotriva Şoimului să 
scornească nu află. Şi aşe, socoteala de 
acasă cu cea din târg netocmindu-i-să, la 
toate, de nu de bunăvoie, de nevoie îi 
căută a tăcea şi alte linguşituri şi chipuri 
de amestecături a scociorî să nevoi. 
Aşedară, pentru Şoim în ceva gura-şi a 
deschide neputând (căci Brehna cea şi 



Cucunozul din fire neînvoinţă şi 
antipathie cu Hameleonul şi cu toată 
simenţiia lor vrajbă vecinică avea), pre 
Inorog, pre Fii şi pre alţii (carii nepriietini 
să număra şi era) cu spurcate sicofandii 
şi viclene năpăşti cătră Corb îi trecu. Aşe 
cât Corbul, spre mai toate cuvintele 
urechea inimii a pleca din fire obiciuit 
fiind, din sfătuirea şi îndemnarea 
adevăraţilor lui priietini să abătu şi de 
iznoavă carte ca aceia cătră vânători 
scrisă, cu carea tare le porunciia, ca de 
tractatele păcii nepărăsindu-să, supt 
numele aşedzării laţul răsturnării 
Inorogului să întindză. Numai de Fii să să 
părăsască le dzicea, de vreme ce voia 
vrăjitoriului a trece nu poate, nici vreo 
pricină adevărată ca aceia asupra Filului 
are, iară deşi are, dzicea că cunoaşte că 
nu hirişă firea lui, ce din îndemnarea 
altora Filul în rândul nepriietinilors-au 
numărat. Deci tot lucrul în stropşirea şi de 
tot prăpădirea Inorogul stând, numai 
asupra lui goana, ori cu ce mijloc ar fi, să 



nu părăsască şi cu bine, şi cu rău vârtos 
le porunciia. Acestea şi ca acestea 
Hameleonul, pre cât mai în grabă putu, 
ară, sămănă, grăpă, săceră, trieră, 
vântură şi în jitniţa răutăţilor Corbului le 
aşedză, pre carile în vremea lor să 
răzsaie nedejdu ind, pentru ca spre 
monarhiia dobitoacelor să margă voie să- 
i dea să rugă. Corbul, câteva în chip mai 
de taină poruncindu-i şi ales pentru 
slujba carea spre vânarea Inorogului 
arătase, cu nu puţine daruri dăruindu-l, 
unde voia îi va fi să margă, voie îi dede. 
Hameleonul, voie şi dzua bună luând, 
cum mai curând în mo narhiia 
dobitoacelor trecu, unde mărgând, ce au 
lucrat şi ce au aşedzat mai pre urmă la 
locul său ales să va povesti. 



Partea a dzecea 



Hameleonul, dară, aşe de acolo spre 
monarhiia dobitoacelor purcegând, 
Şoimul înaintea Corbului lucrurile 
Bâtlanului a aşedza să apucă, pentru ca 
şi pe Hameleon de minciunos să 
dovedească şi credinţa sa şi a Bâtlanului 
să întărească şi toată vredniciia Ino 
rogului precum ieste şi precum au 
cunoscut-o, să o perigrăpsască (căci 
Hameleonul cătră Corb dzisese precum 
Bâtlanul asupra Corbului în prieteşug cu 
Filul şi cu Inorogul să să fie legat). Deci 
toată ispita credinţii Bâtlanului într- 
aceasta punea, ca Corbul trimiţând lângă 
sine să-l cheme. Deci după poruncă, 
îndată de va vini, a lui credinţă singură 
din sine să va dovedi, iară nevi ind, 
sămnul temerii vicleşugul inimii îi va 
descoperi şi adevărat nepriietin a fi îl va 
arăta. Iară alalte cuvinte a Şoimului cătră 
Corb într-acesta chip fură: „Lucrurile 



fireşti (milostivul mieu şi de bine făcătoriu 
stăpân) şi cu un cuvânt să dzic, oricâte 
de la ceriu până la ceriu să văd, să simt 
şi să înţeleg, cei a firii iscoditori şi cu de- 
adinsul cercători, dzic, precum patru 
pricini să li să dea. Pricina adecă: cine, 
din ce, în ce chip şi pentru ce. Deci dintr- 
aceste patru cele trii înainte mărgătoare 
(pre cât a mea proastă socoteală 
agiunge) adevărat fizicăi slujesc. Iară cea 
mai de pre urmă nici cum cu fizica a să 
amesteca poate (măcar că grei şi deplin 
învăţători aşe au slăvit), ce numai ithicăi, 
adecă învăţăturii obi ceinice temeiul şi 
sfârşitul ieste (ce pentru ca proimiul 
voroavei mele cu lungimea ceva mai mult 
supăr să nu aducă, în scurt, pre cât voi 
putea şi a proimiului cinste să păzăsc şi 
deschiderea a alalte voroave precum să 
cade mai chiar să sfitesc voi sili). Ieste 
dară firea în lucruri, carea le face a fi ce 
sint şi a lucra ce au poruncă a lucra, şi 
aceasta afară din toată socoteala pricinii 
săvârşitoare, însă numai porunca şi 



orânduiala aceluia, carile din ceput spre 
vecinică şi neobosită clătire au pornit-o, 
carea pre cum a nu să obosi, aşe nici a 
să schimba, nici a să muta ştie sau poate. 
Neschimbată, când dzic, în feţe, iară nu 
în atomuri, tre buie să înţelegi de vreme 
ce toate atomurile în toate feţele, în toată 
vremea cursul perioadelor sale făcând şi 
săvârşind şi ca-ntr-un vârtej întorcându- 
să, tând la nemica, tând la a fi a lucrului 
să întorc. Adecă de o parte născând, iară 
de altă parte perind, singură schimbarea 
atomurilortâmplându-să, fiinţa feţelor, 
după hireşul său neam întreagă şi 
neschimbată să pădzeşte (căci nici cel 
firesc lucrătoriu osteneala simpte, nici 
materia lipseşte, nici formei după a sa 
orânduială fireşte împiedecare sau de tot 
ştergere a să da poate). Că, amintrilea 
fiind, încă de demult vrunul din chipurile 
neamurilor de tot a pieri s-ar fi tâmplat. 

Tot, dară, orice firea fireşte lucreadză, 
pricina săvârşitului preste socoteala şi 



simţirea ei ieste. Că amintrilea dobitocul 
nu mai dobitoc a naşte ar fi lăsat, iară nu 
lupul pe oaie şi şoimul pe porumb a 
mânca ar fi putut. Aşijderea, cele fireşti 
toate în sferă să întorc şi sferâi fireşte 
sfârşit nedându-să, iată că nu pen tru 
odihna sfârşitului, ce pentru vecinica 
clăti re de la neclătitul călătoriu să 
clăteşte. Soarele, luna, ceriul şi alalte 
trupuri cereşti toate, din-ceput năpărăsit 
şi cu mare răpegiune aleargă, însă nu cu 
aceia socoteală, ca doară vreodânăoară 
la doritul ţenchiu şi sfârşit agiungând, să 
să odihnească, căci aşe (precum s-ar 
putea dzice), încă demult ar fi cunoscut, 
precum fireşte la sfârşit să agiungă, 
preste putinţă îi ieste şi precum până 
acmu în vreun puncta sferii lucrării sale 
loc de stare n-au aflat, aşe şi de cii 
înainte în vecii vecilor, precum nu va mai 
putea, demult nedej dea i s-ar fi curmat, 
fără numai cândailea clătitoriul firii (cel ce 
în clătire nehotărâtă şi neodihnită o ţine), 
după a sa slobodă şi puternică voie 



vreodată a o clăti ar părăsi. Aşed ară, 
toate lucru rile fireşti, cu una şi singură a 
soarelui paradigmă, precum să cade a să 
înţelege să pot. Că precum soarele de la 
punctul Racu lui până la punctul 
Capricornului să suie şi să pogoară şi în 
tot anul, măcar că toate locurile îmblării 
sale negreşit atinge şi cer ceteadză, însă 
nici curgerii sfârşit a face, nici odihnii a să 
da poate, fără numai cât cu apropiierea şi 
depărtarea sa de la Io curile ce priveşte, 
mutările şi schimbările vremilor 
pricineşte, şi aceasta afară din toată 
socoteala şi simţirea sa. într-acesta chip 
şi cursul a toată fapta nepărăsit atomurile 
schimbându-şi, toate cele din-ceput 
chipuri nebetejite şi nepierdute păzeşte. 
De unde aievea ieste că tenchiul 
sfârşitului nu în socoteala fireştilor, ce 
într-a izvoditoriului şi pricinitoriului firii 
ieste. Şi aşe, socoteala sfârşitului, din 
cele fireşti cu totului tot râdicându-să, 
rămâne ca după pricina pricinilor, în care 
a doa pricină socoteala pricinii sfârşitului 



să să afle. Şi aflând-o, să o pricepem 
trebuie. Deci, precum aievea s-au arătat, 
de vreme ce în cele fireşti socoteala 
pricinii sfârşitului fireşte nu să află, 
anangheon ieste ca în cele ithiceşti 
stăruită să rămâie. Aşijderea ithica nu 
altor fapte, fără numai ceiia carea cu 
socoteală şi cu înţelegere ieste, slujeşte. 
Deci oricarea între fapte în lucruri are 
socoteală, aceiaşi şi a sfârşitului 
socoteală, ce, pentru ce face, a avea 
poate; şi aceia numai un ţenchiu şi hotar 
lucrurilor sale puind, la carile agiungând, 
precum la sfârşit au agiuns să cunoască, 
şi aşe, de clăti rea ce făcea să să 
odihnească. Cu acesta mijloc mare 
lumină celor ce cu înţelegere să slujăsc a 
lumina poate şi ascuţită sabie împotriva 
celora ce pre ziditoriul tuturora tăgădui 
nebuneşte îndrăznesc, în mână să ia, de 
vreme ce deosăbirea zidirii şi a 
ziditoriului dintr-aceasta chiar a să 
cunoaşte poate. Căci ziditoriul, după înţe 
lepciunea şi puterea sa, zidirea 



săvârşind, de lucru să odihneşte şi, ca un 
deplin în putere stăpân, o dată numai 
poruncind, din veci şi până în veci zidirea 
ca o slujnică după poruncă nepărăsit 
aleargă. Deci precum toate alalte, câte 
supt ceriu zidiri să află, din zidi toriu să 
deosăbăsc, căci socoteala nu a 
sfârşitului, ce a poruncii numai au, aşe 
una numai ziditoriului său mai aproape şi 
a să asămăna să dzice, căci precum a 
poruncii firească socoteală, aşe a 
sfârşitului fericirii şi nefericirii, a binelui şi 
a răului său chibzuială şi adevătată 
hotărâre a cunoaşte poate. Şi aceasta 
măcar că nu din fireasca sa vrednicie, ce 
oarecum împotrivă şi peste fire, o 
înţălegere mai mult decât firească şi 
dumnedzăiesc şi ceresc oarece (căruia 
suflet înţelegătoriu îi dzicem), în sine 
strălu mineadză, carile, preste cele fireşti 
hotară râdicându-l, la cele metafiziceşti, 
ithiceşti şi theo log hi ceşti cunoştinţe îl 
povăţuieşte. Aşedară, din cele înainte 



pomenite a culege putem, ca oricare 
zidire ithiceşte din-ceputul lucrului 
socoteala sfârşitului ar avea, aceia 
ziditoriului său cu partea înţelegerii să să 
asemene, iară carea fireşte numai cele 
trii pricini arpriimi, iară socoteala 
sfârşitului nu ar avea, ce numai după 
poruncă nepărăsit şi peste simţire ar 
alerga, aceia ziditoriului nicicum în ceva 
să nu să asemene, ce una din cele multe 
şi mai nenumărate în periodele sale 
pururea alergătoare şi ca cele mai 
proaste celui mai de cinste slujitoare şi 
îndămnătoare să fie. 

Acmu, dară, la cuvântul ce vream să 
dzicem întorcându-mă, dzic: să nu cumva 
gândeşti că socoteala mea au fost noaă 
şi neaudzită filosofie să-ţi vândz, nici în 
zădar (precum mi să pare) cui şi în ce 
socoteala pricinii sfârşitului slujeşte în tot 
chipul chiar a-ţi arăta m-am nevoit, ce mai 
vârtos de stepăna fiinţii tale aminte 
aducându-ţi, în statul carile te afli, cu ce 



parte din fire şi cu ce parte mai mult decât 
din fire eşti alcătuit şi stăruit să cunoşti şi 
cunoscând îmbe părţilor ale sale şi celea 
ce li să cuvin slujbe să orânduieşti, ca 
fietecarea pre calea şi orânduiala sa să 
margă (că cârma la corabie, zăbala la 
cal, socoteala la înţelegători sinonime 
sint). Deci trebuie să ştii, o, Coarbe, că 
pre o parte (precum mai sus am dzis), din 
fire, decât un atom din cele multe 
altăceva mai mult nu eşti, iară pre altă 
parte, cu socoteala slujindu-te, lucru rilor 
tale un ţenchiu şi loc însămnat şi hotărât 
să pui, ca la acela vreodânăoară 
agiungând, spre odihnire să te aşedzi. Şi 
nu nu mai cu atâta, ce aşeşi cu tot chipul 
să nevoieşti trebuie ca nu la altul, fără 
numai la cel bun si fericit sfârşit să 
nemereşti (că pre cum socoteala rea la 
cel rău, aşe cea bună la cel bun sfârşit 
fără greş duce). Acmu, dară, ia aminte şi 
pune în socoteală, a atâtea răscoale şi 
tulburări (cărora cu ce socoteală 
începătura le-ai făcut, nu ştiu) sfârşitul 



carile va să fie? Şi, de ieste vreunul, când 
şi cum va să fie? lată, amândoaă 
monarhiile din patru părţi s-au scuturat, 
iată, lucrurile publicăi noastre spre 
groznică răzsipă s-au plecat, râdi carea 
aşteptând, căderea ne soseşte, unele 
altora s-au ameste cat şi toate în tot 
chipul s-au strămutat. Şi până acmu (pre 
cât a mea socoteală a cunoaşte poate), 
măcar cu prepusul vreun chip de săvârşit 
chiteala nu dă. Toţi nişte atomuri 
putredzitoare sin tem, toţi din nemică în 
fiinţă şi din fiinţă în putregiune pre o parte 
călători şi trecători ne aflăm. Una numai 
rămâitoare şi în veci stătătoare să ţine şi 
ieste, adecă sfârşitul carile în bunătate să 
plineşte. Căci din cea vie şi vecinică 
adevărată socoteală începătura 
începăturilor şi sfârşitul sfârşiturilor 
purcede. Nici alt sfârşit bun şi fericit a să 
numi sau a fi poate, fără numai carile de 
la dânsul începe, cu dânsul mijloceadză 
şi într-însul să odihneşte. Vulturi ne-am 
ţinut, liliecii mai în trecutele dzile ne-au 



batgiocurit, lei ne-am numit, ţinţarii şi 
muşiţele ne-au obosit şi de toată ocara 
vrednici a fi ne-au arătat. Celor mici şi 
slabi atocma să ne punem neputând, cu 
jiganiile mai mari şi mai tari de luptă ne- 
am apucat. Pre Inorog gonim, pre Fii 
izgonim, Lupului ţircăla muri, din carile să 
nu cumva iasă, i-am şiruit, pre Ciacal în 
numărul jigăniilor nu-l numim, pre 
Căprioara sălbatecă ca cum duh 
vieţuitoriu n-ar avea o socotim. Au nu sint 
acestea toate mai mult decât liliecii, au 
nu sint mai vrednice decât muştele? (Ce 
ochiul mândriii pe leu şoarece vădzind, 
mai pre urmă pre şoarece leu simpte.) De 
ieste dară la cineva începutul cu 
socoteala sfârşitului şi sfârşitul cu 
chiteala începutului împreunată, dintr- 
aces te mai sus pomenite culeagă. Mă 
rog, lucrurilor noastre ce sfârşit ieste să 
urmedze? Precum rău şi prea rău ieste 
să urmedze şi cel cât de tâmp la 
socoteală va putea pricepe. Deci de-l 



cunoşti, o, Coarbe, şi de pizmă numai 
într-acesta chip îl pofteşti (căci voia 
slobodă putere ca aceasta are, ca 
vădzind şi cunoscând cele mai bune, 
cele mai rele să urmedze), împotriva 
celuia ce ţ-au dăruit socoteala te pui. 
Căci el spre binele tău dându-ţi-o, tu cu 
aceiaşi spre răul tău te slujeşti. Şi aşe, 
sau mărturiseşte că fără socoteală 
începând, spre rău săvârşeşti, sau 
precum singur pre tine din bunăvoia ta 
altor proaste şi lepădate fapte te asemeni 
şi de la cea mai de-a firea şi mai 
evghenichi te dezsameni. De unde 
aievea urmadză că siloghizmul carile ai 
alcătuit în barbara, acmu să încheie, era, 
era, era. Şi nu numai după Istorii a 
ieroglificească cu numele Corb, ce aşeşi 
cu trup, cu suflet şi cu totului tot, acelaşi 
şi adevărat aşe să fii te arăţi. 

De care lucru, ca acela ce adevărat 
priietin şi dreaptă slugă îţi sint (şi mai 
ales că Corbul cu alalte pasiri 



rumpătoare oarecare rudenie având, între 
noi nu puţină simbathie să naşte), celea 
ce cu ochii de faţă am vădzut, cu urechile 
fără prepus am audzit, cu mânule fără 
greş am pipăit şi precum în rădăcina 
adevărului sint le-am priceput, a ţi le 
povesti şi cu curată îndrăzneală a ţi le 
grăi nu mă voi sii (că adevărul, deşi 
târdziu, însă în deşert şi nedovedit a 
rămânea nu poate). Copaciul pizmei, 
carile încă de demult strâmbe şi 
cohâioase rădăcini lungi şi late crăngi au 
aruncat, din livada inimii tale de tot a-l 
dezrădăcina şi peste prilazul îngrăditurii 
afară a-l lepăda ţi să cade. Că monarhiile 
acestea, precum din bătrânii noştri am 
audzit, şi istoriile, ca cu glasurile 
răpăosaţilor, nepărăsit ne povestesc şi în 
toate ceasurile în urechi ca dobele şi ca 
clopotele ne răzsună, că nici odânăoară 
într-o omonie legate şi una cu alta într-o 
inimă încleştate multă vreme a trăi n-au 
putut. Ce de s-au şi tâmplat vreodată între 
dânsele părinte cu fi i u sau frate cu frate 



totdeodată slujba epitropii/' a ţinea, însă 
precum toate ale muritorilor de zavistii şi 
de împotriviri pline sint (aţa dragostei de 
cuţitul zavistiii netăiată şi legătura 
rudenii/ de suvacul si cofandiii 
nedezlegată prin multă vreme a răbda n- 
au putut), carile nu numai cinstea şi 
legământul prieteniii, ce şi hotarăle 
rudeniii şi evlavia simenţiii a călca şi la 
pământ a le stropşi nu s-au siit. 

De care lucru, urmadză ca şi acmu (că 
cel într-una ispitit, acela şi în multe ispitit 
să crede) alcătuirea siloghismului 
arătătoriu să încheie înselătoriu si 
sentenţiile filosofeşti în bolbăieturi sofis 
ticeşti să să prefacă. Cătră aceasta cu 
bună inimă îndrăznesc a dzice că ştiinţa 
fiziognomască (carea în feţele a unor 
jiganii fără de foc şi singe altă nu arată) şi 
mai vârtos ispita politicească proroc a mă 
face făr-a minciunii primejdie mă 
îndeamnă şi pre cum cele de pre urmă 
mai rele decât cele dintâi să iasă. 



Pardosul, Râsul, Hameleonul, Veveriţa şi 
alaltă a Apariului simenţie toată, carii într- 
această dată pentru epitropiia 
Strutocamilii a sta şi cu gurile priietini a 
să arăta să văd, în cea veche şi nemutată 
a lor fire, bună nedejde am că nice pre 
mine rău chititoriu, nici pro rociile mele 
ceste de acmu minciunoase să iasă vor 
lăsa, ce pes te puţine dzile, sau cu 
scrisoarea (căci cu gura între dânşii încă 
de mult a le sfârâi au început), sau cu 
fapta aievea şi de adevărate să le arete şi 
pre cel din moşie şi pre cap giurat 
neprieteşug, în theatrul a toată lumea, cu 
dobe şi cu surle să-l scoaţă. Au nu sint 
acestea carii de la toate stârvurile, cu 
hârâieturi şi cu clănţăieturi, ne 
probozesc? Au nu sint acestea carii ar 
pofti nu numai unghi, plisc, ce aşeşi nici 
pene, nici tuleie să nu ne rămâie? (că tot 
împotrivnicul paguba nepriietinului 
dobândă şi toată scăderea lui adaogerea 
sa socoteşte). Nici neamul dulăilor decât 
acestea în răutate mai gios sint, măcar că 



într-această vreme, mai mult părtaşi şi 
priitori monarhiii noastre decât jigăniilor 
ce lor şie de asemenea s-ar părea, ce 
adevărul ieste că toţi acestea folosul 
privat caută şi dobânda chiverniselii 
hirişe cearcă, carile ori cu ce mijloc a le 
vini ar cunoaşte, cu acela a să sluji nu să 
îndoiesc. Pentru Inorog, cele ce nu sint şi 
după plăcere scriu şi grăiesc (poate fi şi 
pentru mine, pre carile despre adăvărată 
dra gostea ta nici ceriul, nici pământul a 
mă depărta va putea) şi celea ce spre 
aţiţarea şi hrana vrăjbii sint scornesc. 
Pentru Fii celea ce nu aud dzic că le-au 
vădzut şi celea ce n-au vădzut dzic că le- 
au apipăit. în scurt, toată socoteala într- 
aceasta li să spri jeneşte, că nefiind 
vânătoare, dulăii de ce treabă sint? Şi în 
deşert, prin păduri şi munţi de nu vor 
lătra, pita ce mănâncă şi ciolanele ce 
ling, în zădar a fi să nu să dzică, să tem 
(o, de ce să tem până mai pre urmă de n- 
ar scăpa). (Căci dulăii pentru fărămuşuri 
şi ciolane, precum prieteşugul a strica şi 



toate de bine facerile într-un ceas a uita 
obicinuiţi sint). în care chip acestea cu 
nepărăsite ciocotniţiile lor vrăjbile a aţiţa 
şi goanele în veci a le delunga să 
nevoiesc, aşe cât în toată viaţa de nu s-ar 
curma, a lor viaţă fericită şi norocită ş-ar 
socoti. Acestea dară, aşe precum sint 
înţelegându-le, cu rea socotea la carea o 
dată în minte ţ-ai pus nu te amăgi, cu 
carea a dzice obiciuit erai, că siloghismul 
carile asupra Strutocamilei ai alcătuit, 
întărindu-să, de nu alt folos, încailea între 
dobitoace pururea ne unire, şi din 
neunire slăbiciune le va vini şi, aşe, cu 
slăbiciunea lor, puterea noastră va 
creşte, căci nici aceasta ieste bună 
socotea lă, nici dreptatea aceasta 
pofteşte, de vreme ce (mai mult lucru rile 
împotrivă tâmplătoare socotite rău a nu 
să tâmpla socoteala bună le face). 
Aşijderea (de multe ori pre durerea, mare 
alta mai mare o tămăduieşte, şi ce 
mehlemul nu vindică, vindică fie rul, şi ce 



fierul nu tămăduieşte, cu mai mare 
usturime tămă duieşte focul). în care chip, 
de socotit ieste ca nu cumva şi dobi 
toacele ce în durerile suferite nu simţiia, 
aceia în cele nesuferite să simţă, şi 
atuncea, deşi nu altă putinţă vor avea, 
însă cu bună samă nu numai cătră cel 
pemintesc, ce şi cătră cel ceresc Vultur 
lacrămi de singe vărsind, cu suspinuri de 
foc vor striga, a cării dosadă răsplătire 
dreptatea a o tăcea şi cu milosul ei ochiu 
a o trece nu va putea (căci dreptăţii 
dreptatea a nu face peste pu tinţă ieste), 
a căror suspini preţ pare-mi-să că prea 
scump şi aşeşi mai nepreţăluit va cădea. 
Pentru aceasta dară deci ieste vrajba cu 
aceste dobitoace din necunoştinţă. 
Şterge-ţi, rogu-te, ochii de pravul zavistiii, 
şi painjina pizmei de pre faţă îţi rădică, şi 
inima asupra răutăţii şi a vrăjmăşiii 
împietrită privindu-ţi, cunoaşte. Şi după 
aceasta un soroc drumurilor şi îmbletelor 
poftelor tale pune-ţi. Iară de-ţi ieste 
nepărăsirea vânătorilor, vrăjitorilor şi a 



mrejitorilor, căci cu tot adevărul socoteşti, 
adecă precum de aces tea a nu te părăsi 
dreptate ai, ascultă puţinele, te poftesc, 
de la mine, carile pentru adevărată 
dragostea, carea cătră tine am, şi mai cu 
de-adins, pentru curată iubirea carea 
cătră adeverinţă tiiu, afară din tot 
ţircălamul linguşiturilorşi precum regula 
adevărului pofteşte a ţi le povesti şi cum 
sint a ţi le dovedi mă voi nevoi. Câte dară 
sint lucrurile care de Fii s-ar atinge, în 
ştiinţa mea, puţine sint, căci numai o dată 
la cetatea Deltii cu dânsul împreunare am 
avut. Ce atuncea a mea slujbă, spre 
aceasta însămnată şi orânduită nefiind, 
de lucrurile lui puţin în minte mi-au fost. 
De care lucru, trecutele între dânsul şi 
între tine cu de-adinsul a scutura şi a 
cerca nu m-am pus. Ce şi pentru aceasta 
atuncea pare-mi-să să-ţi fiu scris că 
lucrurile adunării aceia mai bine ar fi fost 
supttitulul numelui tău să nu gioace. Ce 
sau că mintea în ce ţ-au stăruit (după 
amăgită socoteala unor dobitoace) cum 



mai curând a isprăvi ai grăbit, sau că 
strâmptoarea vremii mai mult slovele 
mele a citi şi sfatul în mai bine a socoti nu 
te-au lăsat. Cu care pricină, încă de 
atuncea, în locul temeliilor bune (carile 
într-ade văr s-ar fi putut arunca) temelii 
rele s-au pus, nu într-alt chip, ce ca cum 
stâlpii de marmure, iară tălpile de trestie 
ar fi fost. Ce ori cum, acelea atuncea s-ar 
fi tâmplat, precum am dzis, de aceste 
prea puţin în ştiinţă având, mai multe 
cuvinte a face nu pociu. Iară cât ieste 
despre partea Inorogului (în carile toată 
greutatea lucrului a sta să vede), după 
porunca carea de la tine avusesem, în tot 
chipul am ispitit, pentru ca doară, cu 
dânsul împreunare având, celea ce 
pentru aşedzimântul păcii mi să 
poruncisă a i le obşti să pociu. La carea 
cu mijlocul Hameleonului (o, bată-l urgiia 
Vulturului ceresc!), în numărul voitorilor 
de bine, după socotea la ta socotindu-l, 
ştire i-am făcut, precum cuvinte de pace 



a-i propozui am (ce inima la tot binele 
plecată nu cu anevoie la nu mele păcii s- 
au plecat). Carile îndată cu dragoste şi cu 
liubov, precum această împreunare 
pofteşte, mi-au răspuns. Şi, fără multă 
zăbavă, la locul însămnat coborându-să 
(precum şi mai denainte îţi scrisesem), 
acolea împreunare am avut. întâi dară 
socoteala mea au fost pentru ca într-a cui 
mână stă dreptatea să mă pociu adeveri, 
şi aşe, carile să fie mai tare să pociu 
giudeca (că un dram a dreptăţii, mii de 
mii de cântare a strâmbătăţii a râdica 
poate). întâiaşi dată, pentru cea dintâi a 
vrăjbii pricină voroava înainte i-am pus, 
dzicându-i, şi pricina asupra lui arun 
când, precum de la tine mă înştiinţasem. 

Iară el într-acesta chip mi-au răspuns: 
„De pe ce cunoşti, dzice, precum eu întâi 
pricina a vrăjbii aceştiia să fiu fost? Căci 
pricina alta nu ieste, fără numai 
începătura lucrului (de vreme ce, pre 
cum, la cele fiziceşti, aşe la cele ithiceşti, 



pricina cu începătura sinonime sint). Apoi 
pricina trebuie ca nu a chitelii, ce a lucru 
lui fiinţă să fie. Deci, pricină hirişă ca 
aceasta asupra mea a afla de vii putea, 
voi mărturisi greşala şi să va şterge 
păcatul (că iertăciunea greşala, iar pacea 
vrajba mai denainte rădică). „Cătră 
acestea, i-am răspuns: „Spre începătura 
lucrului altă dovadă mai tare şi mai 
adevărată a să da nu poate, fără decât 
pricina carea pre altă pricină mai 
denainte decât dânsa nu are. Ca care pri 
cină, o, priietine, cu hirograful carile 
asupra Corbului scriind, între jigăniile şi 
vrăjitorii asieticeşti l-ai dat, şi Corbul pre 
aceia vreme cu toată inima în cel 
adevărat prieteşug să afla. De care 
începă tură şi pricină de vicleşug, el 
înţelegând, n-au pricinit, ce au păzit 
vrajba, carea şi până în ceasul acesta 
trăieşte." La acestea m-au întrebat de mai 
am şi altă ceva a-i arăta, pen tru ca 
pricina vrăjbii dintâi asupra lui să 
dovedesc? l-am răspuns:„Ba, şi ce altă 



mai multă şi mai bună dovadă trebuie? i- 
am dzis. Au precum hirograful acela (pre 
carile acmu Corbul în mâna sa îl are) al 
tău să nu fie a tăgădui vii putea?" Cătră 
acestea aşe mi-au răspuns: „Pomeneşte, 
dzice, o, priietine, cuvântul carile acmu- 
acmu îl dzisăşi, că pricina atuncea 
pricină dintâi ieste, când alta mai 
denainte decât dânsa nu să dă. Că 
amintrilea, lucru pri cinit, iară nu pricina 
lucrului ar fi. Deci când altă pricină mai 
denainte decât pricina carea ai arătat a 
afla şi a o dovedi o aşi putea, atuncea ce 
vii giudeca?" „Ce pofteşte dreptatea", i- 
am răspuns. „Ca aceia pricină, dzice, o, 
priietine, asupra Corbului vrednic sint a 
arăta, însă cu urechea inimii cuvântul 
dreptăţii a asculta de vii suferi." Iară 
dacă-i dziş că cu dragă inimă cuvântul 
adevărului a audzi şi giudeţiul dreptăţii a 
da gata sint, într-aces ta chip dzisă: 
„Hirograful acela, o, priietine, adevărat al 
mieu este şi precum slovele carile într- 
însul sint, aşe cuvintele, ale mele sint. Ce 



încă după hirograf mai sintşi altele decât 
hirograful încă mai tari şi încă mai mari, 
pentru carile până acmu, poate fi, încă 
înştiinţare nu aveţi. Ce socoteala pentru 
începături fiindu-ne, pricinile a doa şi 
mijlocitoare în zădar nu vom mai pomeni 
şi de vreme ce toată greşala într-acela 
ieste, carile pricină vrăjbii dintâi ar fi dat, 
noi pre una ca aceia asupra Corbului 
arătând-o şi cu neîndoite arătări 
dovedind-o, precum de supt vina greşelii, 
aşe de supt pricina începăturii vom ieşi. 
De vreme dară ce pen tru începăturile 
pricinelor cuvântul ne ieste, a şti ţi să 
cade, dzice, o, priietine, în vremea ce 
asupra tuturor dihaniilor Monochero 
leopardalis minunat stăpâniia, şi, precum 
unui vrednic stăpâini toriu să cade, tare şi 
fără preget grijea alorsăi supuşi purtând, 
până într-atâta suma lucrurilor adusese, 
cât pliscul Vulturului şi clonţul Corbului 
de-abiia vreodată şi mai niciodată ciolan 
proas pătciocniia sau singe cald gusta. 



Şi pentru ca întru tot adevărul să grăiesc, 
nu numai că singe cald nu gusta, ce 
aşeşi stârv împuţit macară a afla sau 
pântecele a-şi sătura putea. Pentru care 
lucru, întâiasi dată în răutatea Corbului 
scânteia zavistiii a să aţiţa au început 
(acestea cum şi în ce chip au fost pre larg 
la locul său s-au pomenit, laracmu, 
pentru mai chiară arătarea a pricinii 
dintâi, precum pentru alţii voroavă am 
face, în faţa a triia, pre scurt şi cât numai 
noima să să înţăleagă, iarăşi a le pomeni 
ne vom nevoi). Deci după câtăva vreme, 
cu datoriia firii, Monochero leopardalis de 
pre pământ spre cele cereşti s-au luat, 
Inorogul, după lege, moştenitoriu 
stăpânirii părintelui său rămâind. Ino 
rogul, la aceia stepănă suindu-să, vrut-au 
ca adevăratul megieşesc prieteşug să 
îmbrăţişedze, adecă cu monarhiia 
păşirilor în lineşte şi în pace să 
vieţuiască, de care lucru, îndată, precum 
de săvârşirea părintelui său, aşe pentru 
curat gândul şi bună inima sa, prin 



scrisori pre Corb au înştiinţat şi ca, de ar 
fi fost cu părintele său nescareva de 
răceală pricini, să le uite şi să le ierte îl 
poftiia (că prieteşugul a moşteni, a 
înţelepţilor, iară vrajba părinţască în fii a 
cerca a nebunilor lucru ieste). Corbul, din 
scânteia aţiţată aievea, nu, ce cu vicleşug 
pre ascuns pojarul preste tot a aprinde 
nici s-au stidit, nici s-au lenevit, şi ase, 
mai de grozav şi spurcat păcat s-au 
apucat, de vreme ce, precum prieteşugul 
pofteşte şi pre numele cerescului Vultur 
să giură, precum ori în ce şi câtva putea, 
spre întărirea stăpânirii lui pre la locurile 
ce să cade să va nevoi i-au răspuns. Ca 
acestea în slove şi în cuvinte cătră Ino 
rog înapoi trimiţind, iară din inima 
vicleană altele. Căci îndată dulăilor, pre 
carii în munţi trimişi avea, poruncă dede, 
ca cu lătrăturile şi brehăiturile lor toate 
locurile împlând, pre alalte dobitoace şi 
jigănii spăimântând, să le împrăştie şi în 
toate părţile să le gonească. Dulăii 
porunca cu fapta plinind, ticăloasele dobi 



toace, de spăimoase şi de moarte 
menitoare glasuri ca acelea audzind, de 
pregiur Inorog a lipsi şi fietecarea grijea 
vieţii sale a cerca au început. Corbul 
atuncea, vreme aflând, pre jiganiia în 
neam cu prepus, adecă pe Vidră, 
tirăneşte asupra moştenirii Inorogului au 
pus. Aşe, Vidra apucând tiraniia, Inorogul 
în munţi, unde şi Filul era, să dusă. După 
carii Corbul prin munţi, Vidra prin gârle, 
prin multă vreme fel de feliu de goane şi 
încun giurături de moarte îmbla. Ce 
dreptatea sfântă lucru greţos ca acesta 
nu multă vreme răbdându-l, Inorogul, 
aflând mijlocul, pre Vidră din tirănie au 
lepădat şi pre Fii în locul moştenirii mai 
drepte au aşedzat (căci şie sau norocul 
din tinereţe îi zavis tuia, sau spre altele 
mai mari sau mai grele îl cruţa). Corbul 
acestea vădzind, măcar că dreptatea cu 
mânule apipăia, însă răutatea din bun rău 
şi din Corb, orb îl făcea, de vreme ce, cu 
multe măiestrii şi vrăji, de iznoavă 



păcatul înnoind şi pre Fii din moşiia şi 
moştenirea sa scoţind, iarăşi pre tiranul, 
Vidra, în locul său au băgat. 

Vidrii tirăniia poftorindu-i-să, au socotit 
ca şi răutatea tirăniii să îndoiască (că 
tiranii cele ce dintâiaşi dată după 
nesăţioasă voia lor cu răutatea a plini nu 
pot, de a doa oară vreme aflând mai cu 
asupră a plini obiciuiţi sint). în care chip 
şi Vidra (mai mult cu a Corbului 
îndemnare) făcând, dobitoacele, 
săracele, iarăşi în toate părţile cu mare 
tulburare a să împrăştiia le-au căutat, din 
carile unele, precum să dzice 
dzicătoarea, capul în poale luându-şi, în 
monarhiia păşirilor au pribegit. Unde cu 
multe şi fierbinţi lacrămi, năcazurile carile 
despre Vidră trag cătră Corb arătând, de 
carile Corbul, oarecum, precum i să face 
milă arătându-să (că amintrilea 
neschimbată firea Corbului a fi mai mai 
toţi muritorii ispitită o au), precum vreun 
leac slăbiciunii şi pătimirii lor va cerca şi 



în ce va putea le va agiutori să giuruia. 
într-aceiaşi vreme şi de la Bâtlan veste la 
Corb sosi, aievea, iară de la Breb pre 
ascuns (căci acestea amândoi pre aceia 
vreme părtaşi tainelor Vidrii era), precum 
Vidra cu tot de-adinsul le porunceşte ca 
prin munţi mreji întindzând, pre la vrăjitori 
vrăji asupra Corbului să vrăjască. Corbul, 
dintr-îmbe părţile pentru pizma smintit şi 
greşit vădzindu-să, pre o parte să videa 
că de patima dobitoacelor rău îi pare şi 
cu tot chipul (căci acmu şi de dânsul tare 
să atinsese) din epitropie să o arunce ar 
fi silit. (Căci tot tiranul, precum pentru 
priietin, aşe pentru nepriietin, tot cu un 
suflet să poartă). Iară pre o parte pizma 
veche, cu carea pre Inorog şi pre Fii 
goniia, pentru ca după rugămintea să 
facă şi într-adevăr de patima lor să să 
milostivască nu-l lăsa. Ce amân doaă 
gândurile tăinuind, în sine le avea. Până 
mai pre urmă, pre săracele dobitoace, 
carile la dânsul năzuise în tot feliurile de 
vârteje şi de hârzoabe învârtindu-le şi 



întorcându-le, le dzisă că binele lor ar 
vrea şi mântuinţa de supttiraniia Vidrii le- 
ar pofti, numai Inorogul şi Filul sint pricina 
carea după poftă fapta a săvârşi nu-l lasă 
(căci Corbul cunoştea precum 
dobitoacele iarăşi pre unul dintre dânşii 
la stăpânire ar pofti) şi pricina ieste, dzi 
cea, că acele doaă jiganii cu dânsul 
veche vrajbă având, precum spre vreo 
adevărată pace să vor întoarce a să 
încredinţa nu să poate. Dintr-acele jigănii, 
precum ştii, o, priietine, Lupul era carile 
asupra acestuia lucru mai cu fierbinţeală 
era, şi acesta cu mare chizăşie să apuca, 
precum Filul şi Inorogul pacea vor priimi 
şi priimind-o nesmintită o vor ţinea, numai 
într-adevăr să cunoască, precum şi 
Corbul cu inimă adevărată aceasta 
pofteşte. Corbul, după hireşul său şi 
firescul vicleşug, precum aceasta cu tot 
de adinsul învoieste arătându-să, îndată 
la mai marele ogarâlor (carile cu alt nume 
Istoriograful Afroditei să cheamă) carte 
seri ind, îi porunciia ca cu descântători ul 



de la Lacul-Dracilor vecin lucrul pentru 
pace să ispitească. Şi ce mai mult 
voroava să Iun gesc, o, priietine, în anul 
72940, noiev. 104, în munţii de la 
Grumadzii-Boului, cu mari giurământuri şi 
dintr-îmbe părţile legământuri, cu chipul 
carile ştii, tractatele de pace s-au înche 
iat, a căror tractate coronă era ca Corbul 
în tot chipul nevoitoriu să fie, pre tiranul 
Vidra din epitropie să scoaţă. Sfârşitul 
tutu ror, într-acelaşi an, oct. 230 
pomenitul Istoriograf a Afroditii de la 
cetatea Deltii (căci vrăjitorii acolea era) 
cătră vecinul celor de la Lacul-Dracilor, o 
carte într-acesta chip scriia:„lstoriograful 
Afrodiseu, descântătoriului de la Lacul- 
Dracilor, sănătate! Pentru vinirea noastră 
vii şti că cu sănătate la cetatea Deltii am 
sosit, unde toate nevoinţele noastre, 
carile pentru alcătuirea păcii am cheltuit, 
în vânt aruncate si în zădar luate le-am 
aflat, de vreme ce dumnealui Corbul, în 
vreme ce noi giură mânturile cu iscălituri 



şi cu peceţi întăriiam, atuncea el cu 
mijlocul vrajitoriului despre crivăţ la 
vrăjitorii cei mari de la Delta un baier 
trimisese, a căruia descântec să 
cuprindea ca vrăjitorii cu toţii pentru 
primeneala Vidrii învoind, asupra unei 
jiganii streine (carea din Ţara 
îngemănată ieste) a dobitoacelor 
epitropie să arunce. Vădzind aceste, 
împotriva sfintelor giurământuri, a 
Corbului fapte (a cărora de proaspete, 
precum să dzice, încă singele le pică), 
pre cât am putut, cu multe mijloace am 
silit şi deodată mintea vrăjitorilor într-altă 
parte am întors. Cătră acestea nu puţine 
şi celea ce să cad cătră Corb am scris. 
Nedejduiesc că şi pre dânsul din rătăcită 
calea carea ţine a-l îndrepta să-l pociu. 
Iară de nu, cum mai curând, pen tru tot 
adevărul, ştire viti avea." 

Cătră acestea, o, priietine Şoaime, 
dzice, alta şi mai minu nată şi în 
păgânătate încă mai afundată Corbul 



ispitiia. Că pre aceiaşi vreme, foarte pre 
ascuns, pre Aspida de Palestina la Vidră 
trimisese, pentru ca cu tari giurământuri 
înşelând-o, vechiul prieteşug să 
înnoiască, dzicea. Şi iarăşi într-acea dată 
epitropiia dobitoacelor cu mijlocul 
vrăjitorilor asupra jigăniii de la Ţara 
îngemănată a isprăvi siliia. Deci acmu 
socoteşte, o, priietine, câte împletecite 
vicleşuguri şi câte spurcate de 
giurământuri călcături Corbul totdeodată 
cătră trii chipuri făcea. Ce poate fi dumnă 
dzăiasca parahorisis slobodzind, ca cu 
vreme răutatea mai cu asupră să 
plinească. Atuncea ceva după poftă a 
isprăvi neputând, câtăva vreme lucrurile 
în tăcere au stătut. Acestea ale Corbului 
vicleşuguri un hirograf a Brehnacii le 
întăriia (carile la Gru madzii-Boului în 
mâna Inorogului cădzusă), în care să 
cuprin dea că în curândă vreme toată 
monarhiia păşirilor mare răzsipa şi 
prăpădeniia Filului şi a Inorogului 
aşteaptă. 



Acestea şi ca acestea ei bine 
adeverite avându-le, ce ca cum nu le-ar fi 
cunoscut ascundzindu-le (că arătarea 
neprieteşugului fără folos corăbiierilorsă 
asamănă, carii în vremea furtunii 
chivernisa la corăbiii lăsind, căci din 
liman au ieşit, unii pre alţii vina aruncă şi 
pre sine a vremilor cunoscători, iar pre 
alţi necunoscători arată), la ce fortuna şi 
vremea le-ar sluji păzindu-să aştepta, 
într-aceia vreme din părţile Mesopotamiii, 
un vrăjitoriu prea mare a vini să tâmplă 
(că părţile Persiii cu vrăjile şi maghiile 
vestite sint), într-a căruia timpinare Filul 
cu Inorogul ieşind şi vrăjea oarece 
ispitind, aflară precum voia vrăjitoriului 
spre bunăvoie să pleacă, de vreme ce, ce 
fel de mreje să le împletească ar pofti 
întrebându-i, ei pre Corb în nemică 
atingând, mreaje asu pra Vidrii să le 
împletească răspunseră. La carea 
vrăjitoriul dzisă, precum în cale fiind, cinii 
de mreajea ca a aceia a împleti gata nu-i 



sint, iară la cetatea Deltii mărgând, fără 
greş, precum cere rea le-a plini să giurui. 
Deci după porunca vrăjitoriului, Filul cu 
Inorogul la cetatea Deltii mărgând şi 
acolea întâi cu istoricul Afrodisău 
împreunându-să, toate vicleşugurile cele 
mai denainte ca cum nu le-ar fi simţit să 
arăta. Şi aceasta nu cu proastă so 
coteală (ce unde norocul pizmuieşte 
toată socoteala bună să sminteşte), de 
vreme ce socotiia că vădzind Corbul că 
vrăjitoriul le priieşte şi precum mreje 
asupra Vidrii a le împleti vremea şi 
ceasul pândeşte, cândailea de tot de 
răutate şi de pizmă să va părăsi, şi ce 
ţinea zugrăvit, cândailea ar întoarce în 
adeverit. Ce vrăjmăşiia Corbului cea 
nedomolită nici până într-atâta a să opri 
au putut. Că acmu, în strâmptori 
vădzindu-să (că largul altora 
strâmptoarea lui ţinea), la alt chip de 
vicleşug alergă şi pe bie tele jiganii carile 
lângă dânsul era fugite, în taină 
chemând, brâncele în loc de peceţi să-şi 



puie şi un hirograf cu rugăminte la 
vrăjitoarea cea mare să trimaţă îi 
îndemna, ca, milostivindu-să, de supt 
tiraniia Vidrii să-i scoaţă. Jigăniile, 
săracele, încre dinţându-să şi după 
undelemnoase cuvintele lui muindu-să, 
ce în hirograf s-ar fi scris nu ştiia (că 
hirograful pre limba vrăji toriului scris 
fiind, jigăniile nu o înţelegea, ce numai ce 
plăzmuit le tălmăciia, aceia ştiia). Iară 
într-adevăr mai mare jalobă asu pra 
Filului decât asupra Vidrii să cuprindea şi 
precum uniia din tre dânsele epitropiia să 
isprăvască să ruga. Aşijderea Corbul, 
despre partea sa, nu puţine căpuşi pline 
de singe proaspăt tri masă (căci neamul 
vrăjitorilor, din fire cărnurilorşi singiurilor 
cu mare lăcomie ieste dat). 

Deci Filul cu Inorogul puţinele dzile la 
cetatea Deltii zăbo vindu-să, de pre 
semne începură a cunoaşte că mintea 
vrăji toriului de o parte de lăcomie, iar de 
altă parte pentru a sa bez cisnicie ieste 



lovită, de vreme ce, precum neputinţa 
acoperindu-şi, aşe vremea din dzi în dzi 
urnind, dzicea: „Eu mreajea fără pre pus 
voi împleti, numai nişte stele foarte 
trebuitoare stau cani departe, carile peste 
puţine dzile apropiindu-să, lucrul după 
pofta voastră să va săvârşi." Filul 
oarecum fluturate cuvintelor vrăji torilor a 
să încredinţa începusă (căci el mai avea 
nişte vrăjitori mai mici, carii, pentru ca să- 
I îmbunedze, precum vrăjea spre bine 
merge îi dzicea). Iară Inorogul mai cu de- 
adins îmblând şi prici na zăbăvii mai din 
rădăcină cercând, pentru hirograful şi 
mita carele Corbul la vrăjitoriu trimisese 
ştire luă, şi aşeşi, în mâni încăpându-i, 
preste tot îl citi (că Inorogul slovele ce era 
pre lim ba vrăjitoriului putea citi). Şi 
îndată mărgând, pre Fii de poves tea 
hirografului ce vădzusă înştiinţă. 

Nu puţin de aceasta Filul să tulbură şi 
cătră Inorog dzisă: „Eu mai am, frate, un 
vrăjitoriu, carile, precum socotesc, în 



vrajă nu mă amăgeşte, la carile, în ceastă 
sară mărgând, voiu întreba de poate 
hirograful carile au trimis Corbul vreo 
trecere a avea." Şi aşe, Filul la acel 
vrăjitoriu mărgând (carile în lapte de oaie 
şi în spata caprii a căuta foarte bine ştiia) 
şi de lucrurile ce audzisă întrebându-l, el 
răspunsă:„Asupra ta, dzice, vrăjea rău nu 
arată, iară asupra Inorogului mai vârtos în 
ceastă sară din singură gura vrăjitoriului 
celui mare m-am înştiinţat precum Corbul 
cu mari sume de giuruinţe toată vrăjea 
spre rău i-au întors, pre carile până mâni 
(precum astrolaviul mieu arată) sau în 
izgnanie îl vortrimete, sau şi altă ceva 
mai rău îi vor face." 

Inorogul, măcar că acmu aievea în 
vicleşugurile Corbului cădzut să simţiia, 
însă duhurile bărbăteşti nicicum gios 
lăsind, cătră Fii dzisă: „Eu, frate, până 
într-aceasta vreme duhurile înăduşindu- 
mi şi toate vicleşugurile Corbului, cum să 
dzice, cu coada ochiului căutând, pentru 



voia ta le-am tăcut, pentru ca nu cumva 
vreo pricină de împiedecare lucrului tău 
să dau. Iară acmu, iată, singur toată inima 
Corbului, carea cătră noi are, poţi 
cunoaşte. De care lucru, de acmu înainte, 
după atâtea dovedite ispite, de mai ieste 
cu putinţă a îngădui, şi după atâtea 
călcături de giurământuri, de frica 
păcatului de mai ieste cu cale cineva a 
să feri, socoteşte, si ce cunoşti frăţeşte 
mă sfătuieşte. " La carea Filul răspunsă: 
„De acmu înainte păcatul acesta în 
sufletul mieu să fie, şi de-ciia, ce poţi a 
lucra nu te lenevi" (că dreptele 
giurământuri a ţinea a evsevii/, iară de 
cele strâmbe a să teme a disidemoniii 
faptă ieste). Inorogul acmu din doaă părţi 
să amăgiia, în dreptatea lui sprijenindu- 
să, de o parte, căci cu mare îngăduinţă 
vicleşugurile Corbului tăcând şi ca doară 
s-ar părăsi aşteptând, cu mâna lăcomiii 
mai-mai la cea desăvârşit primejdie îl 
adusese. Iară de altă parte, vicleşugurile 
Filului încă mai mari primejdii îi aşternea, 



că vădzind Filul că cu alt mijloc ceva a să 
isprăvi nu să poate, cu îmbunători cătră 
Corb şi cu vândzăturile Inorogului priinţa 
a-i vâna a să ispiti începu. De vreme ce 
la toate sfaturile nedespărţiţi şi în frăţie 
sprijeniţi fiind, cu mijlocul Căprioarii de 
Araviia, de toate epihirimatele lui pre 
dulăi şi pre alalţi gonaşi înştiinţa. Ce 
acestea atuncea ascunsă şi neştiute 
cătră Inorog fiind, iară mai pre urmă, cu 
mare ruşinea Filului, la ivala a toată 
lumea au ieşit. 

Aşedară, Inorogul într-un chip fără de 
nedejde sau izbânda, sau cea de tot 
pieire aşteptându-şi (căci mai mult pentru 
chi vernisala lucrurilor a chiti 
strâmptoarea vremii nu-l lăsa), îndată la 
vrăjitoriul cel mare ducându-să, de toate 
vicleşugurile, carile cu mita Corbului şi cu 
lăcomiia a altor vrăjitori i să gătesc, îi po 
vesti şi precum cu toţii pre dinafară cu 
mâzda otrăviţi fiind, sfat împreună au 
făcut ca cu descântecele şi cu farmecele 



rugămintelor să-l ademenească, ca 
mreaja asupra lui să împletească. „Eu 
dară (dzice Inorogul) cu îndemnarea şi 
porunca cuvântului tău, din munţii cei 
înalţi coborându-mă, aicea, la cetatea 
Deltii am vinit şi, precum singur bine ştii, 
că nu pentru altă, ce numai pentru ca 
mreaje asupra Vidrii să ne împleteşti. Iară 
Corbul, socotind că la noi cinstea 
epitropiii de va rămânea toate răutăţile şi 
vicleşugurile lui, carile cătră toată puterea 
voastră are, să vor des coperi, cu toată 
nevoinţa pre la toţi vrăjitorii sileşte ca ce 
rău ar fi mai mare, acela la cap să-mi 
aducă, lată, acmu, precum viaţa, aşe 
moartea mea în mâna ta au rămas, cu 
carea după cinstea numelui tău şi sau 
după cum vii vrea, aşe fă." 

Vrăjitoriul, măcar că pentru 
delungarea vremii asupra mrejii Vidrii şi 
ştire avea şi voinţă, însă pentru ca vreun 
nalgiosul Ino rogului să să facă, nice 
ştiia, nici poftiia. De care lucrul cătră Ino 



rog într-acesta chip grăi: „Credzi, dzice, 
ca într-această dată şi alt vrăjitoriu să să 
poată afla, carile mreji, de carile te temi 
tu, să poată împleti?" Inorogul dzisă: „Ba 
ştiu, dzice, că altul mreaje ca aceasta să 
împletească puternic nu ieste. Numai mă 
tem că cu ademeniturile altor mai mici 
vrăjitori să nu te buiguieşti şi singur tu 
mreajea să nu împleteşti." 

Vrăjitoriul dzisă: „De acesta lucru, 
până eu pre acestea locuri mă aflu, frică 
nu avea, nici că pentru lăcomiie cinstea 
datului cuvânt îmi voi vinde grijă să porţi. 
Aşijderea, adeverit să fii că, cursul 
stelelor şi vârtejirea ţircălamurilor cereşti 
de-mi voragiuta, în curândă vreme 
mreaje asupra Corbului voiu împleti şi 
aripile lui cu sămnul cel de biruinţă în 
mâna ta îl voi da. însă întâi plata ce-mi va 
fi de la tine trebuie să ştiu". Inorogul 
acestea de la vrăjitoriu audzind, măcar că 
peste toată îndămânarea vremi lor 
giuruinţa peste putinţă a să plini cunoştea 



(ce cele ce să iubăsc şi pre lesne să cred 
şi mai tare să nedejduiesc), însă decât 
prieteşugul cu vicleşug ascuns, 
neprieteşugul aievea cu Corbul a ţinea 
mai de folos a fi socoti, şi aşe, hirograful 
(de carile am pomenit) în mâna 
vrăjitoriului au dat. „Acesta hirograf, o, 
iubite priietine, îmi dzicea, cu vreme la 
mâna Corbului au vinit, în carile toată 
puterea argumenturilorţ-ai pus, cu carile 
pricina vrăjbii dintâi asupra mea a fi să 
dovedeşti şi precum eu călcătoriul 
giurământului şi vândzătoriul 
prieteşugului să fiu fost să ade vereşti. 
Ce acmu, precum vedzi, lucrurile 
adeverinţii într-alt chip să au (că podoaba 
şi chizmirea minciunii în chiteala scornită 
şi în voroava tocmită stă; iară fiinţa 
adevărului în singurile lucruri precum 
ieste singură să adevereşte)." 

Atuncea eu (dzice Şoimul cătră Corb) 
ca acestea, ca cum necredzute cuvinte ar 
fi, din gura Inorogului audzind, i-am dzis: 



„Adevărat arătoase socotele aduseşi, o, 
priietine, şi cu împodobită voroavă în 
zugrăvala chipului adevărului le arătaşi. 
însă mă tem că, după apofthegma carea 
singur mai pomenişi, fiinţa adevărului în 
lucruri a arăta, precum să poci a crede, 
nicicum pociu." El mi-au răspuns: „Toate 
lucrurile între muritori, carile pentru 
adevăr sau pentru minciună prepus aduc, 
izvoditorii legilor supt doaă dovede le-au 
supus; una ieste carea prin mărturisirea a 
chipuri vrednice de credinţă să face, alta 
carea, prin hirişile scrisori şi hirografuri, 
dzisele tăgăduite adevereşte. Deci cât 
pentru lucruri ca acestea, carile între noi 
s-au lucrat, s-ar socoti, poţi cunoaşte că 
alte chipuri streine pentru trebuinţa 
mărturisirii, la mijloc a să pune, nici cu 
cale, nici cu putinţă au fost (căci toate pre 
cât mai cu taină să putea să lucra), de 
unde aieve ieste că toată putinţa dovedirii 
în scrisori şi hirografuri rămâne. Deci, de- 
ţi voi arăta, o, priietine, a Brehnacii şi a 
pomenitului Istoriograf scrisori, carile ale 



mele dzise să întărească, atuncea ce vii 
giudeca?" Eu, de acestea nicicum măcar 
nedejduindu-mă, precum „ce va pofti 
adevărul, aceia voiu giudeca" i-am dzis. 

La aceasta el mi-au răspuns: „Să nu 
cumva în prepus întri, o, fârtate, că doară 
mutând vreme dovedirii, mutarea 
sentenţiii voiu să fac. Ce într-adevăr să 
ştii că eu acestea scrisori într-această 
dată, precum aşe de treabă să-mi fie în 
minte nepuind, lângă mine nu le am. Iară 
la a doa împreunare, fără greş, de faţă vor 
fi." 

Aşedară, acestea deodată până într- 
atâta scuturându-să, voroa va spre 
începătura păciuilirii am întors, dzicându- 
i: „Acestea cum au fost au fost (că între 
gâlceviţi pricea pentru dreptate şi pentru 
strâmbătate de ar lipsi, cu adevărat în 
lume nici gâlceavă, nici gâlcevitori ar fi). 
Iară de acmu înainte, în dragoste şi în 
prieteşug a întră, de vii pofti?" După care 



poftă el priimind, celea ce cătră tine cât 
de cu cuviinţă am scris şi cât de fără 
cuviinţă răspunsuri am luat, singur tu bine 
ştiindu-le, în zădar nu le voi mai pomeni. 
Iară când i-am dat ştire precum 
răspunsurile de la tine mi-au vi nit şi la a 
doa împreunare l-am poftit (ce blăstămat 
ceasul chemării aceiia, că atuncea ocara 
carea Hameleonul ne-au făcut vii fi ţiind 
minte), carile după datul cuvânt îndată 
viind, îndată hirografurile, carile ţinea în 
mână, îmi arătă, din carile unul era cu 
scrisoarea Uleului şi cu iscălitura 
Brehnacii, iară altul preste tot hirişă a Is 
toricului Afroditei mână şi scrisoare să 
videa. Acestea eu vă dzind, o, Coarbe, şi 
bine precum era cunoscându-le, ce mai 
multsă-i răspundz nici am avut, nici am 
putut. însă precum să dzice cuvântul, 
soarele cu degetul a astupa nevoindu- 
mă, îi dziceam:„Poate fi, nepriietinii de 
obşte, până într-atâta lucrurile au ames 
tecat, cât unul altuia cuvintele şi poftele a 
vă cunoaşte să nu puteţi. Iară acmu, cu 



mijlocul nevoinţii mele, bună nedejde am 
ca toate acestea, ştergându-să, să să uite 
şi la cea cinstită şi lăudată dragoste să vă 
întoarceţi." Atuncea dară, ţii minte, o, 
Coarbe, că vârtos îmi scriiai, ca de nu 
într-alt chip, măcar cu giurământ de va 
putea fi, numai în silţă să-l putem băga, 
pravila locului nostru pomenindu-mi, 
carea învaţă (că spre biruinţa 
nepriietinului or ganul de sfânt şi de 
spurcat, nu să cearcă). Ce canonul 
acesta, măcar că adevărat din topicească 
pravila noastră ieste şi tot nea mul nostru 
cu dânsa foarte să slujeşte, însă cât 
despre partea mea ieste, ce ieste cu 
dreptul să spuiu, într-această dată sufletul 
mieu a o suferi n-au putut-o, ce într- 
adevăr siliiam ca lucrurile acestea la ce-i 
cu cinste şi cu dreptate să vie. A lucruri, 
dară, svinte ca aces tea eu începătură 
făcând, Hameleonul, spurcatul, cu dulăii 
în samă nebăgătorii, câte vicleşuguri şi 
câte scârnave măiestrii i-au pus, până în 
fălcile crocodilului (precum bine povestea 



ştii) l-au dat. Din care primejdie sfânta lui 
dreptate a nu-l mântui măcar apusul 
soarelui a aştepta n-au putut. 

Acestea, dară, şi altele ca acestea, la 
număr nenumărate şi în răutate 
nemăsurate vicleşuguri şi de cap 
primejdii, tu şi ai tăi asu pră-i nepărăsit 
aducându-i, cum Inorogul, o, Coarbe, 
dreptate n-au avut ca orice mai rău ar fi 
putut, aceia să-ţi fie şi făcut? Ce nu atâta 
a lui nevoinţă ieste de vinuit, pre câta ta 
mare norocire de fericit, că nu socoteala 
ta cea dreaptă, ce norocul lui cel 
împotrivnic şi strâmb până astădzi 
lucrurile în norocire ţ-au arătat. Ce nu 
până într-atâta ieste de credzut fortuna 
norocului, o, Coarbe, carea, pre cum din 
bătrâni am audzit, numai aripi să fie 
având, dzic, iară nu şi picioare şi pe 
deasupra capului zburând, după cel 
norocit ur madză, iar de tot pe dânsul a 
să pune nici va, nici, de ar vrea, în ce să 
să sprijenească are (că cine cu aripile 



norocului a zbura i să pare, când în piatra 
stăruielii a să sprijeni va, atuncea precum 
nici picioare neclătite să nu fie având 
cunoaşte). 

lată, acmu, Hameleonul câteva dzile 
lângă tine au fost; deci câte asupra 
tuturor va fi amestecat şi cât asupra 
Inorogului fi ie rea îţi va fi tulburat, singur 
vii fi ştiind. Trecut-au şi în monar hiia 
dobitoacelor, ce acolo ce va lucra vremea 
după aceasta fru bun să le aduci, întâiaşi 
dată scrie la Bâtlan aicea să vie, de la 
carile pentru acestea şi mai mult a te 
adeveri vii putea. Apoi piz ma veche 
părăsind, pre Inorog la prieteşug pofteşte, 
că cu aces ta chip lucrurilor monarhiii 
noastre mare folos, iară ţie nespusă 
odihnă şi întemeiere precum să va naşte, 
adeverit să fii. Că amintrilea tot pre 
această rătăcită cale lucrurile mărgând, 
în cea mai de apoi mare şi cumplită 
primejdie, pre toţi, pre noi, a ne aştepta 
să ştii. Aceasta, dară, o, Coarbe, ieste 



ştiinţa mea pentru Inorog şi aceasta ieste 
sfătuirea mea cea prietinească, pen tru 
carea pre numele cerescului Vultur mă 
giur că în tot adevărul ce am cunoscut şi 
am vădzut aceia ţ-am povestit şi ce mai 
de folosul obştii am socotit, aceia te-am 
sfătuit. Iară de ciia înainte, tu, iarăşi, 
precum vii, aşe fă." 

Corbul acestea de la Şoim prin câtăva 
vreme cu răbdare ascultând (că cuvântul 
adevărului de multe ori şi peste simţire 
inimile domolind, urechile spre ascultare 
pleacă), pre o parte, de ruşinea 
vicleşugurilor înfruntate să făcea precum 
nu atâta la inimă îl ating, iară pre altă 
parte vădzind că cuvintele Şoimului şi 
adevărate şi prieteneşti sint, aşijderea în 
ascunsul inimii sale pentru acestea 
singur şie dovadă şi mărturie fiind (că 
mărturiia hirişei şi ascunsei ştiinţe decât 
toate dovedele mai doveditoare ieste), 
îndată la Bâtlan trimasă şi cum mai 
curând la dânsul să mărgând, Corbul în 



tot chipul pentru politiia şi socotelele Ino 
rogului îl întrebă şi-l cercetă. în carele nu 
mai puţină adeverinţă decât la Şoim află, 
de vreme ce nu numai cât cuvintele 
Şoimu lui adeveri, ce încă şi toate 
amestecăturile Hameleonului de min 
ciunoase le scoasă şi de batgiocură le 
arătă. 

Cu a cestora cuvinte şi mărturii, domirit 
şi domolit, Corbul la dulăii vânători, carii 
în munţi să afla, porunci ca de vor videa 
că într-alt chip Inorogul în măiestriile lor a 
cădea cu putinţă nu ieste (căci aprinsa 
vrăjmăşie cuvânt apofasisticos să dea 
nu-l lăsa), cu tot chipul să să nevoiască 
ca spre pace şi prieteşug a-l întoarce să 
poată, şi cum mai curând răspuns să 
aibă. 



Partea a 11-ecea 



Pre aceia vreme între dulăii carii în 
munţi să afla, una din pasiri (carea din 
cele supusă stepăna cea mai de sus 
ţinea), foarte credincioasă Corbului şi a 
toată monarhiia păşirilor dreaptă slugă 
era. Aceasta, porunca Corbului vădzind, 
mai mult într-alte so cotele a sta nu să 
zăbăvi (căci pacea Inorogului tuturor 
dorită era), ce, îndată sculându-să, la un 
bun vrăjitoriu şi vechiu pri ietin al lor să 
dusă, pentru ca vrăjea să ispitească de 
ieste cu putinţă de atâtea cumplite rane 
inima Inorogului a să vindeca şi de să 
poate cu vreun chip spre prieteşug a să 
întoarce? (Acesta era vrăjitoriul carile la 
cetatea Deltii Filului spusese precum 
peste doaă dzile Inorogului o samă vor 
face.) Pre acesta, dară, într-acesta chip 
păşirea aceia (precum mi să pare, 
Lebăda era, căci aproape de moarte 
cântecul cel mai frumos au cântat) 



întrebându-l, vrăjitoriul îi răspunsă: „Tu 
ştii că acmu vrăjea mea nu trece, pre cum 
trecea odânăoară, nici alt vrăjitoriu între 
noi au rămas, carile asupra jigăniii 
aceştiia mreaje a împleti să poată. De 
care lucru, prietineşte vă dzic că nici a 
mea, nici a altuia vrajă trebuie să mai 
cercaţi, ce de acmu lucrul cu lineşte şi cu 
blândeţe ieste să ispitiţi. Deci tâmplarea 
după pofta voastră de va ieşi, fericiţi 
sinteţi, iară de nu, cu furtuna nu trebuie a 
vă lupta, ce după undele apelor vă ieste 
a va lăsa. Căci amintrile, toate vrăjile 
minciunoase sintşi când viţi nedejdui că 
mreajea asupra nepriietinului să 
împleteşte, atun cea voi într-însa 
învălătuciţi şi împleticiţi vă viţi afla. Mai 
vârtos acmu (precum foarte bine înştiinţat 
sint) că toată uşea vră jitorească înaintea 
Inorogului deschisă ieste, şi încă precum 
şi buni chedzi să i să fie arătat, adeveriţi 
să fiţi." 

Lebăda, răspuns şi învăţătură ca 



aceasta de la vrăjitoriu luând, să dusă. 
Iară Inorogul, într-acea dată ştiind precum 
acelui vrăji toriu bobii nu-i prea îmblă şi 
teiele îi sintcani împleticite, socoti ca în 
vremea slăbiciunii lui cu dânsul prieteşug 
şi cunoştinţă să facă, ca nu cândai, cu 
vreme vrăjea slujindu-i, împotriva lui să 
să afle (că în strâmptori lăţimea 
prieteşugului să agoniseşte, iară în lăţime 
strâmptoarea neprietenii/ să găteşte). La 
carile pre un dulăoaş, carile cu dânsul 
cunoştinţă avea, trimasă (ţincuşorul 
acesta născut, crescut şi aşeşi încărunţit 
la oi era, ce şi la bătrâ neţe de minte tot 
ţine era). Carile, la vrăjitoriu mărgând, 
dzisă:„lnorogul împreunarea ta a avea 
pofteşte, nu că doară vreo vrajă de la tine 
cere, ce numai pentru cele viitoare 
tâmplări aşe i-au năstăvit, ca cu tine 
cunoştinţă şi prieteşug să lege". 
Vrăjitori ul, de aceasta audzind, îndată de 
sfatul ce-i cerusă Lebăda în minte îşi 
adusă şi bună vreme pentru ispita 
lucrului să fie aflat socotind, cătră ţincul 



cel bătrân dzisă: „De împreunarea 
Inorogului foarte bine îmi pare, că şi eu 
pentru une pricini voroave prietineşti a 
avea încă de mult poftiiam, şi fără de nici 
o zăbavă, numai să vie". Tinchişorul 
dzisă: „Tu bine ştii că mulţi sintgonaşii 
lui, carii în toate poticile îl păzăsc, cu care 
pricină, aşe aievea şi când voia i-arfi, a 
vini nu poate, ce numai când mâna îi va 
da, atuncea precum va vini adeverit să 
fii". Vrăjitoriul dzisă: „Oricând voia îi va fi, 
la mine fără nici o grijă să vie şi cu 
aceasta pricină de i să va tâmpla vreo 
primejdie ca aceia, în sufletul mieu să 
fie". Şi cătră acestea pre toţi bobii şi 
teiele sale giurământ adăogea. Aşe, 
ţincul cel bătrân răspuns ca acesta 
aducând, Inorogul, măcar că multe 
împotrivă socoti ia (că pre cela ce-l muşcă 
şer pele şi de şopârlă să fereşte), însă 
mărimei sufletului biruinţa dând şi fără 
nici o grijă sculându-să, la lăcaşul 
vrăjitoriului să dusă, cu carile 
împreunându-să, după cele multe şi în 



feliu de feliu zbătute voroave, vrăjitoriul 
voroava pentru pacea cu Cor bul înainte 
îi pusă, dzicând precum vrăjea îi arată că 
acesta lucru la săvârşit va putea ieşi. 
Inorogul răspunsă: „Precum până acmu, 
o, priietine, inima mea spre partea cea 
mai bună plecată au fost, aşe şi acmu tot 
spre aceiaşi stăruieşte. Numai a mea 
împotrivnică fortună (carea, precum să 
dzice, încă din faşă, în toate şi pentru 
toate a nu mă dosedi nu părăseşte) nici 
voia inimii mele altora precum ieste a o 
ivi mă lasă, nici spre trebuinţă ca aceasta 
nes careva chipuri vrednice de credinţă 
a-mi arăta au învoit. Ce, pre cum să dzice 
cuvântul (glasul cucului din glasul 
pupădzii ne deosăbind), totdeauna 
urechile sale cătră cuvintele mele surde 
şi de tot astupate ş-au ţinut." Cătră 
acestea Inorogul pentru toate cele la 
mijloc trecute cătră vrăjitoriu povestiia, 
adecă cum le-au fost începătura vrăjbii, 
mijlocile delungării şi de multe ori ispita 



păcii, carea, în câteva rânduri acmu lucrul 
isprăvit ţiindu-să, mai pre urmă tot amăgit 
şi despre Corb viclenit s-au deşteptat. De 
acestea vrăjitoriul, pre amănuntul 
înştiinţându-să, toată dreptatea Inorogului 
da (că ipocrisiia dreptăţii la neamul vrăji 
torilor foarte obiciuită ieste). în scurt, să 
dzicem, vrăjitoriul dintr-îmbe părţile atâta 
de cu osârdie s-au nevoit, cât s-ar putea 
dzice că focul cu apa ar fi adunat şi ceriul 
cu pământul ar fi împreunat, de vreme ce 
într-aceiaşi dzi, pre Lebădă şi pre dulăii 
vânători acolea aducând, cu Inorogul a 
să videa şi prin câtăva vreme a să vorovi 
i-au făcut. 

Ce-i încoace şi încolea, tractatele 
pentru pacea la mijloc puind, unii trăgea, 
alţii împingea, iară ceva de adevăr şi de 
folos nu să alegea. Deci cu toţii lucrurile 
aşe împletecite şi încurcate vădzind (că 
când cineva adevărului a să îndupleca 
nu va, încurcătura min ciunilor nu cu 
lesne de dezlegat să înnoadă), soroc 



vrajbei în 25 de ani pusără, pentru ca de 
acesta lucru, pre Corb înştiinţând, la ce 
mai adevărat s-ar pleca să cunoască. 

într-aceasta vreme de armistiţie vrăjea 
vrăjitoriului mijlocito riu aşeşi de tot să 
închisă. Iară povestea pricinii era că 
vrajito riul cel mare cu farmecele sale 
atâta putere agonisisă, cât pre toate 
vrăjile mute întorcând, singurel numai, 
când, ce şi cui vrea, vrăjiia (acesta era pe 
vremea când munţii cei mari pre copacii 
de la Delta supusese şi în robiia celor 
şepte voievodzi îi adusese, precum 
istoriia la locul său s-au pomenit), ce nici 
lui în multă vreme tripodul nu i s-au 
stăruit. însă oricum ar fi fost, în vre mea 
acestuia vădzind dulăii că vrăjea ceva 
cuiva adevărat să vrăjască nu poate, 
sorocul armistiţiii a-l lungi şi cu chip cani 
nepriceput din dzi în dzi a-l muta 
începură. Inorogul, acestea nu că doară 
nu le cunoştea, ce căci vremea măcar 
cum nu-i slujiia, cu cunoştinţa a le trece 



să făcea. 

Iară nu prea multă vreme la mijloc 
trecu şi preste nedejdea tuturor, ca 
ciupărca din gunoiu, aşe în mijlocul 
tuturor un vrăjitori u atâta de mare răzsări, 
cât de năprasnă ieşirea lui cu toţii să 
cutremurară. De aceasta Corbul de ştire 
luând, îndată pre Uleu trimasă ca, în 
munţi suindu-să, acolo ce să lucreadză 
să cunoască şi Inorogul de ce să apucă 
să ispitească şi acmu pentru împle tirea 
mrejii asupra lui toată nedejdea 
curmându-i-să, tare poruncă îi dede ca de 
pacea pre carea Lebăda o începusă, cu 
toată ne voinţa să să apuce şi ca cum 
numai pentru aceia treabă ar fi fost 
trimăs, cătră Inorog şi cătră alalţi să să 
arete. Aşe, Uleul la munţi sosind, 
Lebăda, săraca (acmu dzua cea mai de 
pre urmă apropi indu-să), la cuibu-şi s-au 
înturnat, unde nu preste multe dzile, 
versurile încheindu-şi, cântecul ş-au 
săvârşit. 



în dzilele acestui vrăjitoriu Filul şi 
Inorogul mare întrare şi ieşire aflară, de 
carea nepriietinii măcar cum ştire a lua 
nu pu tură. Ce Filul, puţin oarece 
lăcomii/ supus fiind, într-îmbe mânule a 
sigeta să ispitiia (că de-amintrilea şi Filul 
nu prost sigetătoriu era), de vreme ce ni 
asupra Corbului, ni asupra Stru tocamilii 
mreajea a împleti să nevoia, iară 
Inorogul, una numai şi aceiaşi în gând 
având, sau vreodată pe piatră, sau 
vreodată supt piatră a fi socotiia, şi, 
precum să dzice cuvântul sau ferici rea 
pe cap, sau Corbul pe stârv să i să puie 
aştepta. De care lucru, într-alte părţi 
nicicum îngăimându-să, vrăjea numai 
asu pra Corbului ispitiia şi acmu vrăjea 
spre bine începusă a i să sfiti, de vreme 
ce şi mreajea începusă a să împleti. Ce, 
poate fi, toate vremea lor au, sau, cum să 
dzice (pasa empodion dia calon), toată 
împiedecarea pentru bine, mreajea 
asupra Strutocamilii mai pre iuşor fiind a 



să împleti (măcar că pre amândoaă 
deodată vrăji toriul le începusă), acmu 
gata Filului să o dea pre vrăjitoriu 
îndemnă. Filul, luând mreajea, până în 
dzece dzile pre Struto cămilă vână. 
Râsul, carile în munţi păzitoriul 
Strutocamilii era, pentru mreajea ce să 
împletisă măcar cum ştire neluând, fără 
de nici o grijă la bârlogu-şi să afla. Iară 
Uleul, de împletirea mrejii înţelegând, 
cum mai curând Corbului în ştire făcu, 
carile, măcar că de lucrul peste nedejdea 
lui tâmplat nu puţin să tulbură, însă nici 
moale să purtă, de vreme ce până a nu 
agiunge mreajea la locul întinsorii, cu 
doaă dzile mai înainte de la Corb la 
Pardos şi la alalte jigănii rumpătoare 
vestea mrejii agiunsă. Atuncea Par dosul, 
Hameleonul, Veveriţa, Guziul cel orb şi 
alalţi pre lângă dânşii toţi, în toate părţile 
să împrăştiiară, aşe cât pre toţi de odată 
mreajea a-i cuprinde nu putu. 



Iară Strutocamila, săraca, în mreajea 



ce-i aruncasă asupră, cu coarnele carile 
odată îi adăosese încurcându-să, 
atuncea de greu gemând: „Vedeţi 
coarnele de ce treabă mi-au fost", dzisă, 
cu mari blăstămuri şi sudalme pe Pardos 
şi pe Corb încărcând. Iară Hameleonul, 
din monarhiia păşirilor în monarhiia 
dobitoace lor trecând (precum mai sus s- 
au pomenit), după a sa fire cevaşi măcar 
neclătit şi neamestecat nu lăsă, ce toate 
cu minciunile lui frământă şi în tot chipul 
le tulbură. Mai vârtos Pardosului de 
vechea vrăjmăşie a păşirilor pomenind, 
cu totului tot spre vicleşugul Cor bului îl 
aţiţă, precum din scrisorile carile la Râs 
trimisese, toată vrăjmăşiia asupra lor 
aievea îşi arăta. Care cărţi, la mâna 
Inorogu lui cădzind, după pacea carea cu 
Corbul făcusă, Uleului le-au arătat şi 
până mai pre urmă la mâna Brehnacii au 
agiuns. 

Iară căderea scrisorilor acelora la 
mâna Inorogului într-acesta chip să 



tâmplase: Pe vreme ce mreajea asupra 
Strutocamilii în munţi să împletisă şi încă 
la locul întinsorii nu agiunsese, Par dosul 
cătră Râs cărţile trimisese, carile până a 
agiunge la munţi, unde Râsul să afla, 
Filul acmu epitropiia dobitoacelor de la 
vrăjitoriu luase. Deci jiganiia carea cărţile 
aducea, pre Râs neaflând (căci acmu el 
în nişte găuri de stincă să ascunsese), în 
mâna Inorogului le-au dat. Pre carile, 
deşchidzindu-le, cu singură mâna 
Pardosului în chip ca acesta era scrise: 

„Râsului, fratelui, sănătate! Cărţile ce 
mi-ai trimis le-am luat. Pentru Uleu câte 
îmi scrii înţeles-am, pentru carile eu încă 
şi mai denainte îţi scrisesem că credinţă 
n-are şi precum comoara min ciunilorşi 
izvorul amestecăturilor să fie ţi-l 
perigrăpsisem. Pre acesta mai vârtos 
Camilopardalul l-au nebunit, de vreme ce 
i-au dzis că samănă tătâne-său, 
Brehnacii, păşirii ceii uimite, carea 
samănă celui cu ochi negri, mascara. 



Vrut-au dumnealor cu totu lui tot asupra 
dobitoacelor să stăpânească, precum şi 
asupra pa sirilor domnesc, şi aceasta nu 
pentru altă, ce numai pentru ca să-şi 
scoaţă în fală că ei fac şi pot toate, 
precum să laudă că şi epitropiia 
Strutocamilii ei au isprăvit-o şi mreajea 
asupra Vidrii ei au împletit-o. Iară pentru 
ce-mi scrii că pofteşte Corbul să te vadză, 
atâta să-i dea pliscul de stârv cât îţi 
pofteşte el binele tău. Ce să ştii că nu 
ieste altăceva în socoteala lui, fără numai 
cât, mărgând tu la dânsul şi alalte pasiri 
şi dobitoace de mergerea ta audzind, să 
dzică: „O, mare putere are Corbul, de 
vreme ce jigănii ca acelea îi mărg la 
picioare I" Deci iată că-ţi scriu, frate, 
Uleul o dată şi de da-ori de va vini la tine 
să ţi să închine, atuncea şi tu să mergi la 
dânsul o dată. Iară pentru aceasta, de va 
scrie ceva la Corb împotriva ta, pentru ca 
să ne sparie cu ceva, lasă să scrie, că noi 
îi vom şti da răspunsul. Iară de să vor 
ispiti şi altă ceva, mai mult de aceasta 



grijă nu purta, căci avem noi ac de 
cojocul lor". Pre lângă acestea mai era şi 
alte scrisori, a cărora coprin dere alte 
pricini încuia, de a cărora tâlcuire până 
acmu a altuia înştiinţare, fără numai a 
Inorogului, n-au dat. 

Acestea aşe, iară Corbul, pre o parte, 
precum mai sus s-au pomenit, pentru 
împrăştiiere jigăniilor tare s-au nevoit. 
Iară pre altă parte, scrisori vârtoase la 
Uleu şi la Camilopardal scriia, în tot 
chipul rugându-să ca, ori cu ce mijloc ar 
putea fi, pace cu Fi Iul şi cu Inorogul să-i 
facă. Filul cu îmbe mânule pacea priimiia, 
de vreme ce nu altă, fără numai a sa 
odihnă socotiia. încă şi până într-atâta 
cuvântul cătră Aspidă îşi dedese, cât, 
Inorogul pace cu Corbul de nu va face, el 
fără nici o împiedecare va face şi, pen tru 
a Corbului prieteşug, de toată frăţiia 
Inorogului să va despărţi (ce giuruinţa 
prea pre lesne şi nesocotită mai multă 
îndoinţă aduce decât credinţă). Pentru 



care lucru, şi Filului răspunsără că fără 
Inorog a lui numai pacea nici o cred, nici 
o priimăsc. Deci, pre o parte Filul pre 
Inorog ruga, pre altă parte 
Camilopardalul tare îl îndemna, Uleul 
nepărăsit şi cu mare blândeţe şi cucirituri 
îl cerceta şi pentru ca cuvântul păcii să-şi 
dea în tot chipul îl poftiia. Carea, cum s- 
au legat şi în ce chip s-au săvârşit, la 
locul său mai pre urmă să va dzice. 

Iară acmu la cuvântul nostru, de unde 
am ieşit, să ne întoar cern: După ce 
Strutocamila în mreaje să prinsă, la 
Grumadzii Boului o adusără. Iară Lupul, 
Ciacalul şi alalţi carii partea Filu lui ţinea, 
până la vinirea Filului, lucrurile monarhiii 
dobitoace lor a chivernisi începură şi pe 
jigăniile carile să împrăştiiasă, până la 
vinirea Filului, iarăşi la locul său le 
adunase, fără numai Gu ziul Orb şi 
Hameleonul, în fuga lor rămâind, ca cum 
sămânţa răutăţilor şi tulburărilor într-alţii 
de ar pieri, într-aceştea să să păzască.. 2 



Iară înturnarea Pardosului la locul său 
aşe pre lesne n-ar fi fost, de nu l-ar fi 
împuns la inimă cărţile carile împotriva 
Corbului şi a Brehnacii scrisese, căci şi 
Pardosul de pe socoteala vremii bine 
cunoştea că cărţile acelea în mâna Filului 
sau a Ino rogului ar fi cădzut, şi acmu, el, 
deodată, în monarhiia păşirilor capul 
aciuându-şi, nu fără frica vieţii acolea să 
zăbăviia. De care lucru, decât supt pliscul 
Corbului, supt hortumul Filului a trăi mai 
bine a fi socoti. Şi aşe, nu mult acolea 
zăbăvindu-să, prin încredinţarea Lupului, 
iarăşi la locu-şi să întoarsă. 

Iară descoperirea cărţilor Pardosului 
cătră Uleu într-acesta chip au fost: Filul, 
cu toată nevoinţa prieteşugul Corbului a 
dobândi nevoindu-să şi pentru ca cu 
descoperirea vicleşugului Pardosu lui şi 
a Hameleonului, mai tare spre ura lorsă-l 
pornească, pre Inorog pofti ca, chemând 
pre Uleu, să i le arete. Către carile Ino 
rogul dzisă: „Nu ieste, frate, lucru de 



cinste aşe îndată să ne arătăm, că, când 
mâna ne dă, măcar cevaş răul a face nu 
pestim. Ce mai cu cale socotesc a fi întâi 
de la alţii pentru acestea ştire luând şi ei 
întâi rugându-ne, apoi noi pofta să le 
facem." Si nu mult, una din molii, la Uleu 
mărgând, precum nişte cărţi ca ace lea la 
mâna Inorogului să află îi spusă. Uleul, 
de lucru ca acesta ştire luând, îndată cu 
mari linguşituri şi cu capul până la 
pământ plecat cătră Inorog vini, i să ruga, 
dintr-adâncul inimii gemea şi cărţile să 
vadză îl poftiia. Inorogul încăşile, nu 
puţin, întrei şi împătri ţeremoniile, ce până 
mai pre urmă, de multe rugăminte biruit 
fiind, să le citească în mână i le dede. 
Uleul, cartea deşchi dzind, o slovă citiia 
şi de năcaz o dată pre nări pufniia, un 
rând săvârşiia şi de mare rău la pământ 
piuind să trântiia, ce să dzică de mânie 
nu ştia, ce să răspundză, de dosadă nu 
putea. Sughiţul pieptul îi astupa, flegma 
în grumadzi îl îneca, în locul cuvântului, 
oftare, şi în locul voroavii suspinare-i 



ieşiia. Uleul, acestea vădzind, de 
prorociia Şoimului, carea mai denainte 
vreme cătră Corb dzisese, aminte îşi 
adusă. în scurt, să dzicem, după multe a 
Uleului rugăminte, Inorogul cărţile în 
mâna Brehnacii le trimasă. Ce 
Brehnacea, ca cela ce în multă tăcere era 
învăţată, cu totului tot (precum mi să 
pare), aceste cărţi despre Corb până 
astădzi tăinuite le ţine. Poate fi, în vremea 
loranagnostis a le citi, filosof a le tâlcui şi 
therapevtis slujba a le plini să va afla (că 
precum dreptatea în veci astupată, aşe 
vicleşugul până mai pre urmă fără plată 
să rămâie nu poate). 

Aşedară, după vânarea Strutocamilii, 
siloghismul Corbului în barbara, carile 
odată ieşisă în: era, era, era, aemu aievea 
pre lim ba Strutocamilii să înţelegea 
Racova. Care stihii pre amănuntul, după 
meşterşugul cabaliştilor tălmăcindu-să, 
va să dzică: Rău, ai, capul, oh, vai, ah. Şi 
adevărat, dară, că ascunsă a numelui 



acestuia taină cu lucrurile mai de pre 
urmă foarte bine ş-au răspuns, de vreme 
ce în mreaje încurcată, pe Grumadzii- 
Boului călare puind-o, mult rău i-au dat 
de cap şi nespus ah şi vah din focata-i 
inimă iesiia, unde viata în vremi si 
giumătate de vreme să-şi petreacă o 
lăsară. 

Iară Hameleonul (pre carile cu ce 
nume să-l împodobăsc şi cu ce titul să-l 
slăvăsc mult mă mir, poate fi mai 
adevărat sămânţa vicleşugului şi 
simburile minciunii să-l număsc, că 
adevărat vicleşugul şi minciuna ca alalte 
odrăslitoare sămânţă de ar avea şi în 
toată dihaniia sămânţa şi simburile de i s- 
ar usca, cu bună samă numai în singur 
Hameleonul pururea vie şi neveştedzită 
ar rămânea, din carile în toată zidirea a 
să împrăştiia şi mai mult decât dintâi pre 
la toţi a să ijdărî destulă şi de prisosit ar 
fi). Acesta, iarăşi dzic, sămânţa 
vicleşugului, rădăcina răutăţii, odrasla 



spurcăciunii, cranga scârnăvii/', iasca 
sicofandiii, izvodul epi orhiii, pilda 
obrăzniciii şi văpsala polipichiliii, 
Hameleonul, după ce cu câteva jigănii cu 
fuga în părţile nopţii, în Ţara Munţilor, 
scăpasă şi nu multă vreme într-acolo 
zăbăvindu-să, prin monarhiia păşirilor 
trecând, iarăşi la locul prundişului vini, 
unde, îndată ce sosi, Inorogului ştire 
trimasă (O, Doamne, ce obraz şi ce feliu 
de peliţă peste obraz!) şi ca greşealele 
carile cu a altora îndem nare, iară nu din 
răutatea lui, i-au făcut, să i le ierte să 
ruga, şi iarăşi ca dintâi, rob neschimbat şi 
slugă fără prihană să-i fie dzi cea. Cătră 
acestea, mai cu de-adins să ruga ca, de 
va şti vreun leac asupra muşcăturii 
crocodilului, să-l înveţe, căci îndată ce la 
locul prundişului au sosit, crocodilul să-l 
fie prins dzicea, carile deodată, măcar că 
de tot nu l-au înghiţit, însă foarte de greu 
să-l fie încolţit să jăluia. Inorogul, a firii, 
iară nu a pizmei, urme călcând, cătră 
Plotunul (căci acesta era trimisul de la 



Hame leon) ce vinisă, răspuns ca acesta 
dede: „Greşealele vicleşugurilor 
acestora, o, Plotune, de mi-arfi vinitde la 
un chip ca acela carile în răutăţi să nu fie 
fost ispitit, adevărat că oarece, sau poate 
fi şi mult, voia mi s-ar fi betejit. Iară de 
vreme ce orice împotrivă mi s-ar fi tâmplat 
şi cu vicleşugurile Hameleonului mi s-ar 
fi pri cinit, spune-i că organul răutăţii 
obiciuitele sale au ispitit şi au lucrat. Iară 
primejdiile carile am tras voii norocului 
mieu le dau, carile, până împotrivă îmi va 
merge, încă mulţi Hameleoni să vor 
izvodi. Iară el acmu să ştie că acestea 
toate ca cum nu mi le-ar fi pricinit, aşe le- 
am luat şi ca cum nu mi le-ar fi făcut, ase 
le-am uitat. El, cu trup, cu suflet, vicleşug 
şi cu stat, cu fapt, răutate ieste. Deci în 
care parte mă voi uita? Şi căriia 
iertăciune sau izbândă să dau sau să 
iau? Agiunge-i lui, o, Plotune, singur şie 
şi lucrătoriu şi izbânditoriu să-şi fie (că cu 
vreme celea ce din singure faptele rele 
ochiul dreptăţii izbândeşte şi răsplăteşte, 



nici voia împotrivnică, nici mâna 
vrăjmăşască mai cu asupră a afla poate). 
Iară pentru leacul ce mă întreabă, îi vii 
spune că altăceva mai mult nu ştiu, fără 
numai visul carile odânăoară dzic să fie 
visat, precum ieste şi precum adevăraţilor 
onirocriţi să cade să-l tâlcuiască (că cine 
spune minciuna, întâi obrazul îşi 
ruşineadză, iară mai pre urmă sufletul îşi 
ucide). Iară cela ce oaă de vipere bea 
puii prin pântece cu mari chinuri naşte, 
precum şi el, giurământurile înghiţind, 
pântecele sufletului despicându-i, pre 
unde nici să gândeşte, pre acolo în ocara 
a toată lumea vor să-l scoaţă. Aşijderea, 
a sulemendriţii învăţături, carea spre 
înghiţirea oaălor viperii le-au îndreptat, 
pofta răutăţilor spre vicleşugul şi călcarea 
dreptăţii aducându-l, cele de apoi mai 
rele decât cele dintâi i-au arătat, că când 
prin spinii şi deasă pădurea visului îmbla, 
umbra necunoştinţii îl acoperiia şi soarele 
adevărului nu-l videa, căci între doaă 



împotrivnice chipuri cu cuvinte împleticite 
îmbla, umbra minciunilor precum lumina 
dreptăţii va astupa i să părea. Iară când 
lângă para focului să apropie, atuncea la 
ivala vicleşugurilor sosind, de la pământ 
până la nuări, adecă preste toată lumea 
cu mari sunete, vestea răutăţii lui au ieşit. 
Inorogul precum în munte înalt şede prin 
vis i să părea, iară acmu în bună nedejde 
stăruit, unde vicleşugurile lui a agiun ge 
nu pot, cu lineşte viaţa îşi petrece. 
Păşirea neagră (carea Cor bul ieste) cu 
neprietiniia în cap a i să pune neputând, 
din mândria sa gios cădzind, la pace să 
pleacă. Iară Hameleonul, în groapa carea 
singur au săpat, într-aceiaşi singur au 
cădzut; precum odânăoară pre mine 
fălcilor crocodilului nevinovat mă 
vândusă, aşe acmu acelaşi crocodil, în 
fălci ţiindu-l, nu-l înghite, ce-l suge, nu-l 
amestecă, ce-l încolţeşte. După aceasta, 
sfârşitul şi izbânda dreptăţii în curând să 
aşteaptă, ca ce au sămănat, aceia să se 
cere, şi ce ş-au aşternut, pre aceia să să 



culce. Iară după aceasta viaţă, fiii 
răutăţilor, pre carii preste fire şi împotriva 
a tot binele i-au prăsit, spurcat îl vor 
moşteni, de vreme ce amintrilea firea ca o 
înţeleaptă stâlciu stărp şi făr de roadă a fi 
l-au arătat." Pentru acestea dară, acmu 
agiunge şi la cuvântul nostru să ne 
întoarcem. Filul, după ce mreajea după 
voie îşi luă, după câteva dzile din munţi 
sculându-să, în monarhiia dobitoacelor, 
la locul epitropiii sale să dusă, în strajea 
munţilor şi a gârlelor pre numai pre 
Căprioară lăsind (facă cereştii lucrul spre 
bine şi începăturile proaste spre sfârşit 
bun să le întoarcă) (că decât un muritoriu 
degetul în apă a-şi băga, cel nemuritoriu 
toată umedzala mării în clipala ochiului a 
usca mai pre lesne-i ieste). Acestea, aşe 
cu toţii, cineşi cum putură, un chip mai 
ales lucrurilor sale pusară şi cineşi la ale 
sale întornându-să, să aşedzară. 

Iară toată greutatea lucrului în Inorog 
şi în Corb rămasă. Amândoi, unul de 



altul, a să înfrânge nu numai cu lucrul, ce 
aseşi nici cu gândul nu priimia. Corbul în 
întemeierea sa cea vecinică să bizuia, 
Inorogul în dreptatea sa cea neclătită să 
sprijeniia şi mai vârtos ca acmu de atâta 
vreme cu ispita şi deprinderea din toate 
dzilele împotriva a toate vrăjile şi 
farmecele Corbului lea curi ca acelea 
învăţase, cât toate nevoi nţele în zădar şi 
toate osteninţele în darn îi întorcea. Şi 
încă în vremea vrăjitoriului ace luia, nu 
puţină nedejde avea că de nu va împleti 
cumva mreajea asupra Corbului, asupra 
lui aşeşi nicicum nu o va împleti. De una 
amândoi să temea, şi aceia amândoi tare 
o ascundea, adecă fără veste unul altuia 
farmecele să nu cumva facă, că 
amintrilea, de ştire luând, energhiile a le 
opri, meşterşugurile a-şi batgiocuri şi fără 
primejdie a să păzi putea. Acestea şi ca 
acestea ei în inimile lor tăvălindu-le şi 
prăvălindu-le, Uleul, cu mari rugăminte 
(cu porunca Corbului poate fi) la 
Camilopardos mărgând (după cum şi 



Corbul îi scrisese), pentru pacea între 
dânşii mijlocitoriu să să puie îl poftiia, ca 
doară, prin buni chedzi, lucrul carile mulţi 
l-au ispitit şi a-l săvârşi nu l-au putut, el la 
bun şi cuvios sfârşit l-ar aduce, că 
amintrilea vrajba aceasta aşe de va 
rămânea, fără nici un prepus aievea 
ieste, dzicea, că asupra amânduror 
monar hiilor cea desăvârşit pieire şi 
prăpădenie stăruieşte. 

Aceste Uleul dzicând, Camilopardalul 
de isprăvirea lucrului să să apuce să 
giurui şi cu socoteala carea mai gios să 
va arăta începu. Ce acmu, puţintel 
zăbăvindu-ne, puţintele carile pentru firea 
şi viaţa aceştii jigănii ştim să dzicem. 
Această jiganie la trup cât cămila ieste de 
mare, piielea, ca cum cu soldzi ar fi, în 
feliu de feliu pestriţă şi picată îi ieste, de 
unde şi numele, poate fi, Cămilăpardos i 
s-au alcătuit. Partea denapoi cu 
pântecele în sus ieste rădicată, ca cum ar 
fi a leului. Iară armurile şi picioarele 



denainte, cu piept cu tot, decât cum 
măsura trupului ar pofti, mai sus sint 
rădicate. Grumadzii îi sintsulegedzi şi 
gingaşi şi din trupul cel gros şi măminos, 
de ce mărg spre cap, gâtlejul i să supţie. 
Capul cu a cămilii să asamană, şi de 
mare ca cum ar fi de da-ori cât a 
strutocamilii de Livia, ochii mierâi, în giur 
îm pregiur, ca cum ar fi cu siurmea văpsiţi 
şi pre lângă albuşuri roşii, întorcându-i 
încoace şi încolea, groznic caută, 
îmbletul îi ieste de tot schimbat, şi aşeşi 
tuturor dihaniilor, precum celor de uscat, 
aşe celor de apă împotrivă, că nu-şi mută 
pre rând pi cioarele, nici unul după altul 
le duce, ce din partea cea dreaptă, pe 
amândoaă odată şi deosebite, iară din 
partea stângă, câte unul şi împreunate, 
cu îmbe părţile totdeodată clătindu-să, 
din loc în loc să mută, însă la mărs lesne 
şi sprintină ieste. Aceasta jiganie măcar 
că dintr-amândoaă monarhiile afară ieste, 
însă într-îmbe părţile la mare cinste şi 
frică să ţinea (că frica mai pe deasupra şi 



dragostea deplin din rădăcini oarecum 
despărţite ieşind, la acelaşi vârv a evlaviii 
agiung), şi aceasta pentru doaă pricini: 
una, căci cu toţi vrăjitorii, mare şi de 
multă vreme cunoştinţă având, la multe 
farmece a o amesteca obiciuţi era 
(precum din învă ţăturile şi tâlcurile 
hrismosurilor lor să cunoaşte). A doa, 
căci încă de demult era aşedzată ca 
hrana ei pre an dintr-aceste monar hii să 
să orânduiască, hrana nu atâta de multă, 
cât era de scumpă, căci nu carne, iarbă 
sau altă materie săţioasă, ce sau argint, 
sau aur, de multe ori şi diamanturi era 
(căci între toate jigăniile nu mai acesta 
fărâmăturile diiamantului şi alte pietri 
scumpe a amis tui poate). De care lucru, 
şi ea foarte aminte lua, ca nu cumva mai 
mult aceste monarhii stropşindu-să şi cu 
adese stropşiturile, mai mult slăbind şi 
sărăcindu-să, obrocul ei cel din toate 
dzilele să scadză. Despre tată, neamul 
dintr-un ostrov să trăgea, unde nişte 
copaci să nasc, carii într-alt loc în toată 



lumea undeva nu să mai află. Poama 
copaciului aceluia nu din flori să leagă, 
ce din coajă cură, mai toate jigăniile o 
mănâncă, însă nu o înghit, ce o 
amestecă. Sămânţă n-are, coajă ca alalte 
poame n-are, ce miedzul, simburile şi 
peliţa tot într-o formă îi sint. Aceasta aşe 
hirişă dintr-acest ostrov fiind, cu ruşine 
ostrovan, iară cu cinste muntean a să 
numi şi a să ţinea priimiia. Spre alte 
multe nu mere ce avea, singură din sine - 
tvn crusmjn mai hiriş să-i fie ş-au ales. 
Iară despre maică, dzicea că din neamul 
păşirilor ieste, ce lucru într-adevăr nu aşe 
să avea. Că odânăoară unul din corbi, 
vrând pe maică-sa să ia, numai cu 
împreunarea unii nopţi, iarăşi la părinţii 
săi o înturnase, pentru lipsa viderilor 
vinuind-o, care sămn de hereghie între 
simenţiia lui şi până astădzi trăieşte, că 
precum Camilopardalul, aşe fiii lui aşeşi 
în tinereţe puterea viderilor slabă le ieste. 
Şi aşe, din corbi scoţind kappa, rămân 



hirişi orbi. Ce pentru firea ei, acmu, 
destul, la cuvântul nostru să ne 
întoarcem. 

Acesta, dară, treaba aceasta a mână 
luând, între Inorog şi între Uleu şi între 
alalţi dulăi, carii acolea să afla, soroc 
pusă, ca la dzi la sălaşurile ei adunându- 
să şi dintr-îmbe părţile ce le-ar fi cu şi 
pătruns de conştiinţa valorii proprii, 
Mavrocordat prefera însă titulatura - tvn 
crusmgn (de la oracole), asemănătoare, 
simbolic, cu xaporitvn vintele ascultând, 
lucrurile încotro s-ar pleca să poată 
înţelege (că amintrilea jiganiia aceasta în 
alcătuirile păci lor vestită era) şi ce mai cu 
cuviinţă şi mai pe drept i s-ar părea, aceia 
să aleagă (ce coada lăcomiii de scaiul 
făţărniciii nespurcată şi curată a fi lucru 
peste putinţă ieste). 

Deci după cuvântul dat şi dzua 
sorocită cu toţii la un loc să împreunară. 
Unde Camilopardalul, dintr-îmbe părţile, 



toate pre amănuntul dacă întrebă şi toate 
pricinile vrăjbilordacă înţăleasă, 
nesăvârşită pizma Corbului şi 
neînduplecată firea Inorogului cunoscu 
(pizma şi neînduplecarea într-aceasta să 
deosăbăsc, că pizma merge înainte, iară 
neînduplecarea urmadză). 

Din cele multe, Camilopardalul un 
cuvânt alegând, dzisă: „Cor bul de pizmă 
părăsindu-să şi Inorogul voii mele 
înduplecându-să, precum lucrul acesta 
vreo ieşire va afla socotesc. Deci cuvânt 
ca acesta cu hirograf întărit la mână de-m 
viţi da, de începerea Iu crului acestuia mă 
voiu apuca." La aceasta Uleul cu ochii a 
clipi şi din grumadzi a adii începu, dulăii 
coada între picioare şi ure chile pe 
spinare a-şi ciuli să apucară. După 
câtăva tăcere, cu ochii unul cătră alţii, ca 
cei în furtuşag prinşi căutându-şi, precum 
de la epitropul păşirilor pozvolenie ca 
aceasta să nu fie având răspunsără. Iară 
Inorogul, apucând cuvântul, dzisă: „A 



lucrului mieu singur eu stăpân îi sint şi 
cuvântul mieu din singură voia mea să 
ţine, pre carile sau a-l da, sau a nu-l da, 
în singură socotea la mea rămâne. De 
care lucru, dzic, că orice Camilopardalul 
între noi drept ar giudeca, spre aceia 
învoitoriu şi priimitoriu sint. Dară voi ce 
dziceţi, o, priietinilor? Au iarăşi tăvălituri 
de cuvinte a ispiti şi după vechiul vostru 
obiceiu cu şuvăituri vremea a vâna 
poftiţi? De aveţi ceva cu socoteală a grăi 
şi cuvânt vrednic de ascultare a povesti, 
acmu în faţa adunării aceştiia, dziceţi." 

Iar ei altă ceva a dzice nu putură, fără 
numai dzuă să să puie poftiră, pentru ca 
mintea Corbului cercând, de le va da 
pozvole nie ca aceasta să întrebe. De 
această poftă a lor, firea Camilo 
pardalului oarecum să tulbură şi: „Ce 
poate fi răspunsul şi pofta aceasta? — 
dzisă. Au nu-mi scrie Corbul aievea că cu 
mijlocul vostru orice vom alege, aceia să 
fie? Şi precum toate a aşedza şi a alcătui 



în voia voastră au lăsat, prin câteva cărţi 
ne însăm neadză? Dară acmu ce cuvinte 
brudii sint acestea? Şi ce răspuns dziceţi 
să mai aveţi şi încă de acmu înainte 
mintea Corbului să-i cercaţi? Noi în 
lucruri ca acestea am bătrânit, cărora ce 
rând şi ce orânduială le-ar trebui foarte 
am învăţat. Ce de pre cuvintele voastre 
vechea dzicătoare să adevereşte (că cine 
nu va să fră mânte, toată dzua cerne), ce 
şi eu fire-aşi fi vrut ca bătrâneţele în 
copilărie să mi să întoarcă, şi aşe, cuvinte 
copilăreşti ca aces tea a asculta şi la 
lucruri brudieşti a mă uita să pociu. Iară 
acmu, în vârsta carea mă aflu, nu numai a 
grai, ce nici a asculta cu vinte bolbăitoare 
nu priimăsc." 

Acestea cuvinte ale Camilopardalului, 
măcar că tare, nu nu mai urechile, ce şi 
inimile le pătrundea, însă ei, săltătoare şi 
nestâmpărată inima Corbului ştiind, cătră 
chip ca acela cuvânt apofasisticos să dea 
nu îndrăzniia. însă iarăşi aceasta faţă a 



scoate mare frică avea, în ascunsul inimii 
aceasta ţiind, ca, de s-ar tâmpla cumva 
lucrul deplin şi lăudata nu să isprăvi, nu 
în Corb, ce într-altul pricina să poate 
muta. Şi aceasta era pricina carea cu 
acest feliu de şuvăituri cuvintele a-şi 
rumăga îi făcea. Acestea Inorogul mai 
multa să scârşni neputând suferi, dzisă: 
„O, priietine, Cami lopardale, tusăroasă şi 
sughiţoasă răspunsurile jigăniilor acesto 
ra în divă nu prinde, căci doaă pricini sint 
carile, uscăciunea cuvântului scornindu- 
le, umedzala tusei şi izvorârea flegmei le 
înmulţeşte (că tot dobitocul un muget ce 
ştie fireşte îl face, iară dobitocul 
înţelegătoriu înţelegerea pierdzind, sau 
tusă, sau ge mere, sau alt chip de glas 
dobitocesc scorneşte), una firea, iară alta 
asupreala firii. Firea, dzic, căci deosăbi 
de Uleu, alalţi toţi dulăi sint, la carii fără 
lătratul în gâtlej şi muşcatul în gură altă 
nu să află. De care lucru, când vor ceva 
după înţelegere să grăiască, articulul 
glasului într-altă ceva, fără numai în 



lătrătură şi brehăitură, să deosăbască nu 
pot. Aşijderea alta, asupreala firii, dzic, 
căci neamul dulăilor când ceva năcaz, 
asupreală sau altă oarecare pătimire 
peste voie li să tâmplă, atuncea nu numai 
cuvântul tocmit, ce şi lătratul nealcătuit 
uitând, de scâncitură să apucă şi de 
schilălăitură că ce suspinul cu lacrămile 
la cei în doaă picioare şi fără pene 
(adecă la dobitoacele platoniceşti), aceia 
scâncetura şi schilălăitură la dulăi ieste. 
Cătră acestea, a triia şi altă pricină a să 
adaoge s-ar putea, căriia singur eu mar 
tur neminciunos a-i fi a dzice voi îndrăzni. 
Carea în doaă părţi să împarte, una în 
stăpân, iar alta în stăpânit. în stăpân, 
dzic, că singuri din sine stăpâni lucrului 
de ar fi, ori spre ce mai de folos şi mai 
bine ar alege, spre aceia voia şi cuvântul 
ş-ar da. în stăpânit, dzic, că ei supt a 
altora stăpânire şi voie supuşi fiind, nu ce 
lor, ce ce celui ce-i stăpâneşte place, 
aceia le caută a dzice şi a face (că când 
suflă stăpânul, atuncea răsuflă stăpânitul 



şi în cuvintele slugii duhul domnului 
lucreadză). De care lucru, so cotesc că 
precum cea multă vreme cu acest feliu de 
îngăimele au trecut şi spre toate răbdare 
neclătită am avut, aşe şi de acmu înainte 
încă puţină îngăduinţă să avem, ca o dzi 
puindu-şi şi aces tea aporii a-şi dezlega 
să poată şi cu acesta chip toată lătrătura 
si scâncitura sfârşitul să-si ia." 

După aceste a Inorogului cuvinte, 
Camilopardalul, oarece mâniia potolindu- 
şi (carea atuncea de nu şi era zugrăvită, 
iară mai pre urmă în zugrăvită să să fie 
întors vremea au dovedit-o), soroc în 20 
ani pusără, ca chiarul răspuns de la Corb 
luând, adevăratul cuvânt a-şi da să 
poată. Aşedară, într-acea dată cu atâta 
voroava încheindu-să şi cu toţii împreună 
ieşind, cineşi la ale sale să dusără. 



Partea a 12-ecea 



Iară după ce cineşi la locurile sale să 
întoarsără, dulăii cătră Corb carte într- 
acesta chip scrisără:„Uleul şi toţi dulăii 
Corbului, stăpânului milostiv, cu plecate 
capete, sănătate! După ce încă de 
demult, după a domnului no stru poruncă, 
în tot chipul am nevoit, ca doară pre 
vrăjmaşul Inorog după a noastră voie a 
aduce am fi putut (carii nevoinţe şi ceriul 
şi pământul marturi ne sint), numai de 
vreme ce vrăjile nu ne-au slujit, mrejile nu 
l-au ţinut, laţurile nu l-au oprit, seciu rile 
nu l-au încuiat şi totfeliul de măiestrii a-l 
domoli nu l-au putut, de mare nevoie, nu 
ce-am vrut, ce ce-am putut ne-au căutat a 
face. Şi mai vârtos de la trimisul Uleu 
înştiinţându-ne, precum spre aceasta şi 
voia domnului nostru să să fie plecat (că 
păşirile rumpătoare, când carne 
proaspătă a câştiga nu pot, prin stârvuri şi 
prin împuţiciuni foamea a-şi domoli 



obiciuite sint). De care lucru noi vădzind 
că din dzi în dzi a norocului nostru 
căldură să răceşte şi oarecum a 
impotrivnicului să încăldzeşte, am socotit 
ca să nu aşteptăm până de tot răceala ei 
ne va cu prinde şi toate mădularele ne 
amurţi, ce cu un ceas mai înainte, cu 
blândeţe priimind-o, împotrivă să nu-i 
stăm (că norocul ple care, iară nu 
asprime priimeşte). Aşijderea, de multe 
ori s-au vădzut (că trestiia, după vânt 
plecându-să, să îndoieşte şi iarăşi să 
scoală, iară bradul, împotrivă puindu-să, 
din rădăcină să prăvăleşte, cu a căruia 
răsturnare, cele de prin pregiur mlădiţe şi 
zmicele, stropşindu-să, cu pământul să 
amestecă). De care lucru, cu tot sfatul 
împreună pre Camilopardalul am rugat 
ca, în mijlocul nostru puindu-să, cea 
dorită pace între domnul nostru şi între 
vrăjmaşul Inorog să alcătuiască. Ce 
Camilopardalul, măcar că osteneala 
aceasta a prii mi s-au arătat, însă de la noi 
hirograf ca acela au cerşut, carile 



alegerea lui, oricum ar fi, să întărească şi 
să adeverească. Ce noi, pozvolenie ca 
aceasta de la domnul no stru neavând, 
altăceva mai multa-i răspunde n-am 
avut, fără nu mai cât soroc am cerşut, ca 
pentru acestea domnului nostru în ştire 
să facem. Deci acmu, iată, până în 20 ani 
soroc avem, în carii după pofta şi 
plăcerea domnului nostru aievea răspuns 
să avem ne rugăm. Iară noi în toată 
slujba gata şi neobosiţi vom fi." La 
aceasta a dulăilor scrisoare, Corbul într- 
acesta chip răspunsă:„Cu mila a 
cereascului Vultur, Corbul, mai-marele 
epitrop a monarhii tuturor păşirilor, 
Uleului şi dulăilor, carii în munţi să află, 
sănătate! Cartea carea ne-aţi scris am 
luat-o, celea ce ne scrieţi, înteles-am. La 
carile mai mult altăceva a vă răspunde nu 
avem, fără cât, iată că, având aicea lângă 
noi pre Biholul de Cina, cum mai curând 
într-acea parte îl trimasăm, căruia toată 
plini rea puterii i-am dat, ca şi el 



împreună cu priietinul nostru, Cami 
lopardalul, orice mai de folosul nostru ar 
cunoaşte, aceia să facă (Biholul de Cina 
la trup ieste negru, la cap alb, la picioare 
pag, la coamă comos, ca caii de Schitiia, 
la isteciune din vulpe nu rămânea. Iară 
hirişiia cea mai chiară îi ieste totdeauna a 
răgi şi nepărăsita mugi)." 

Deci după sosirea Biholului, la lăcaşul 
Camilopardalului, iarăşi de iznoavă 
adunare mare să făcu, unde 
Camilopardalul un prolog ca acesta făcu: 
„Duhurile a toată jiganie, o, priietinilor, în 
doaă chipuri fac clătirea lor: una iute şi 
netocmită, care naşte vrajba şi mâniia, 
iară alta moale şi tocmită, carea lineştea 
începând, dra gostea între dânsele-şi 
scorneşte, înmulţeşte şi netulburată o 
păzeşte. Aşijderea, de multe ori dintr- 
acea iute şi netocmită a duhurilor 
răpegiune, muritorii, răpiţi fiind, din carile 
ca dintr-o ametală trezindu-să, si ca dintr- 
un spăriiatşi tulburat vis deştep tându-se, 



spre odihnă şi lineşte a să întoarce să 
nevoiesc, ca ce lor obosite şi oarecum 
înăduşite duhuri odihnă şi răpaos să dea. 
De care lucru, în clătiri ca acestea mai cu 
de-adins doaă sintde socotit: una, că 
tenchiul odihnii carile, unde si când va să 
fie mai denainte şi aşeşi din începutul 
clăti rii să-l însămnedze. Alta, că, până la 
însămnatul ţenchiu va sosi, măcar cum 
cevaşi lenevirii loc să nu dea, ce toate 
mijlocele şi împregiurstările foarte cu 
mare osirdie să să păzască şi dintr-îmbe 
părţile să să păzască. Că du hurile 
muritorilor asemenea sint vânturilor 
clătitului aier, carile şi plăcut, şi împotrivă 
a sufla pot. Inimile corăbii/ pre ne 
stătătoare lucrurile tâmplărilorca pre 
umerile mărilor plutesc, sfârşitul lucrurilor 
liman, întrarea la liman, aflarea lineştii şi 
scăparea din furtună ieste. Deci precum 
adese s-au vădzut că cu nepaza 
cârmaciului şi cu lenevirea corăbierilor, 
acmu în sinul limanului întraţi fiind, aceia 
pat, de carea între groznice undele 



valurilor au scăpat. într-acesta chip şi 
lucrurile voastre, ca un vas de multe 
valuri şi din multe părţi izbit şi strânciunat, 
acmu la limanul adăpostirii şi la lineştea 
odihnirii să fie agiuns socotesc. Cea mai 
multă primejdie, precum să vede, au 
trecut. Rămas-au acmu ca în adăpost, 
pentru paza vivorului, fierul să să arunce, 
pândzele să să învălească, funele să să 
întărească şi vasul, cu nerumpte 
odgoane, la margine legându-să, să să 
sprijenească, ca nu cândailea, despre 
uscat vivorul duhurilor fără veste scornin 
du-să, iarăşi mările odată călătorite şi 
valurile mai denainte tre cute a le poftori 
să silească, unde de nu cea de tot 
prăpădenie, însă cea mai rea decât cea 
dintâi primejdie, poate să să tâmple, lată, 
deoparte, Inorogul singur cârmaciu, 
singur vasul voii sale încotro ar pofti a-l 
porni ştie şi poate, carile, în liman întrând, 
cu ce odgon şi la ce stâncă vasul s-ar 
lega, singur din sine voii şi alegerii 
noastre au lăsat. Deci despre aceasta 



parte fără prepus sint că în adăpostul 
odihnii vasul inimii sale, fără nici o 
primejdie, cu groase odgoane, cu tari funi 
şi la credincioase locuri să va lega, unde, 
neclătit rămâi nd, vi vor cât de repede, 
furtună cât de mare şi holbură cât de 
năprasnă a-l mai urni nu va putea (că mai 
pre lesne ieste vântului o mie de 
odgoane a rumpe şi o mie de fiiară a 
smulge, decât sufletului cinstei purtătoriu 
din cuvântul dat a să întoarce). Acmu, 
dară, lucrul rămâne că, de vreme ce 
vasul Cor bului prin epitropie ieste să să 
chivernisască, carile dintre voi ar fi acela 
carile voie slobodă şi toată puterea să 
aibă ca la locul ce vom cunoaşte noi că-i 
mai de credinţă, cu funea carea vom 
dzice că-i mai tare si cu fierul carile vom 
pricepe că-i mai de nedejde, acolo şi cu 
acelea să să lege şi să să priponească. 
Deci carile epitro piia navarhului ar avea 
să mi să arete, ca cu acela cuvintele 
obştindu-mi, celea ce spre sfârşitul 



lucrului ar căuta să vorovască." La aceste 
a Camilopardalului cuvinte, Uleul arăta 
precum lui nu numai piiedecele în 
picioare, ce şi gârliţa în grumadzi i s-au 
pus, de vreme ce Corbul scrie precum tot 
lucrul pre sama Biho Iul ui au lăsat. Dulăii 
acmu nici lătra, nici scânciia, ce ca cei ce 
muşcă pe furiş, numai din semne să 
cuciriia, să muşce locul mâna nu le da, 
să latre iarăşi socotiia că adese si de 
multe ori lătrând, acmu a tuturor urechile 
de lătrăturile lor să să fie deprins (că 
minciuna adese grăită şi adevărul grăit în 
minciună îl preface). Acestea tăcând, 
Biholul într-acesta chip a răgi începu: 
„între noi cineva, o, Camilopardale, hiriş 
şi cu deplină putere epitrop Corbului nu 
ieste, nici cineva pozvolenie ca aceia 
are, carile ce ar lega să fie legat şi ce ar 
dezlega, să fie dezlegat, fără numai a 
îmbe părţilor pofte ascultând, cuvintelor 
giudecători, dreptăţii alegători şi asupra 
celui de obşte folos sfătuitori şi 
îndemnători să fim. Nici aşi socoti cu cale 



a fi lucrul acesta suptsiloghismurile 
aristoteleşti şi sentenţiile platoniceşti să 
cadză, nici până într-atâta de adânc 
scociorât ar trebui, ce numai inimile acmu 
plecate cu un chip mai pre iuşorsă le 
alcătuim (că funele socote Iii mai mult 
decât ce vremea pofteşte, întindzându-să, 
şi destin dzându-să, din socoteală, 
socoteală naşte şi din cuvânt, cuvânt 
izbucneşte, şi aşe, cele vechi trecând, 
altele noaă, ca în roată, să întorc). Ce de 
ieste lucrul vrăjbii în pace să să 
săvârşască, ei în de iei voroavele şi 
poftile să-şi arete, iară noi, cele cu 
cuviinţă din cele cu necuviinţă alegând, 
după dreptate să giudecăm. Spre carea, 
de vor vrea a să odihni, bine, iară de nu, 
voia lor în mâna lor ieste şi precum le va 
fi pofta, aşe facă." 

Camilopardalul, cunoscând că 
socoteala Biholului spulbărat, iar nu 
întemeiat lucru ieste să facă (căci 
răutatea Corbului po căinţă nu ştie), 



foarte să mânie şi într-acesta chip 
răspunsă: „De vreme ce socoteala lor au 
fost, o, priietine, pentru ca numai între 
dânşii să să vorovască, alt loc de 
împreunare să-şi fie căutat. Iară de au 
fost (precum Corbul, scriindu-ne, să 
roagă) lucrul acesta, cu mijlociia noastră 
să să caute, chipul al triilea, adecă 
adevărat epitropul Corbului, de faţă a fi ar 
fi trebuit, carile noi ce vom giudeca, ca 
cum singur Corbul ar fi, sau astădzi 
priimitoriu, sau astădzi nepriimitoriu 
giudecăţii noastre să să arete. Ce acmu 
aievea ieste că şi acestea ispite sint şi 
apă în piă bătută. însă ispită ca aceasta 
printr-un alt chip, lor asemenea, iar nu 
prin mine, să o facă, căci nu mai puţin 
pentru a altora decât pentru a mea cinste 
port grijă, şi inima carea voia în mâna 
mea ş-au pus, precum pentru a mea, aşe 
pentru a lui, a sta mi să cade." Şi aşe, 
Camilopardalul, de mânie aprins, 
sculându-să, dintre dânşii ieşi. Iară după 
ieşirea Camilopardalului din adunare, cu 



toţii tul burată firea-i vădzind, într-o 
întristare cu tăcere amestecată întrară. Şi 
mai vârtos Inorogul cunoscând că din 
toate părţile şi în voroavă, şi în faptă 
vicleşugul nu lipsiia, ales că Corbul, 
măcar că toată pozvoleniia Biholului 
dedese, însă Biholul, nestătătoare 
socoteala Corbului ştiind, supt darea 
cuvântului să să lege nu vrea. Dulăii, 
aşeşi din-ceput, spre isprăvirea lucrului 
cu piatra la deal siliia, de vreme ce toată 
cinstea şi agonosita lor în vânători şi 
vrăjituri ca acela să sprijeniia. 

Uleul, măcar că într-adevăr spre 
săvârşirea lucrului tare năzuia, însă 
slujba aceasta supttitulul numelui lui 
plineala să ia poftiia, care lucru vădzind 
că Corbul Biholului l-au orânduit, 
oarecum căldura cu răceala amesteca şi, 
precum la dânsul vreo putere nu ieste 
dzicând, tot lucrul asupra Biholului 
arunca. Cami lopardalul, aşijderea, 
singur numai schiptrul giudecătoriii nedej 



duind, apoi pre Bihol giudecătoriu, iar nu 
epitrop a să numi audzind, pricini, măcar 
că adevărate, însă nu fără venin ameste 
cate, arunca şi lucrul oarecum mai greu 
decât era a-l arăta siliia. Inorogul a 
tuturor, precum cuvintele, aşe chipurile 
bine so cotind, de pre semnele ce la ivală 
videa, adevărat cunoştea că toată 
greuimea lucrului nu atâta în sine, pre cât 
în lăcomiia titu Iul ui giudecătoriii 
rămăsese. De care lucru, într-acesta chip 
le vorovi: „Această a noastră vrajbă nu 
proaspătă, ce precum am dzice de veche 
acmu împuţită ieste, pre carea încă de la 
părinţi, ca datori ia, rea moştenire preste 
voie şi ca cu mânule ciunte am apucat-o. 
Aceasta, dară, atâtea rădăcini în toate 
părţile, în lat, lung şi adânc aruncate 
având, nu ieste cu divă, de să arată aşe 
de cu greu a să dezrădăcina (că vrajba 
neprietiniii ca piatra cu var lucrată până 
în 40 de ani tot fiierbe). Ce cât despre a 
mea parte ar fi, precum pururea şi în 
răbdare şi în aşteptare gata am fost, şi de 



acmu înainte încă câtăva vreme loc 
îngăduinţii a da nu mă voi feri. Şi pentru 
ca pricina rămânerii vrăjbii eu a fi să nu 
mă arăt, încă un sfat am a vă sfătui, pre 
carile, audzindu-l, de va fi plăcut, noi în 
de noi lucrul la săvârşita duce să putem 
socotesc. Iară de nu, fietecarile la punctul 
său cel dintâi a să întoarce cu voia sa să 
slujeşte. Sfatul mieu, dară, ieste acesta: 
întâiaşi dată Camilopardalului pentru 
osteninţa carea până acmu în treaba 
noastră au făcut, precum să cade, 
mulţemită prietineşte să-i facem. După 
aceasta, la alt loc undeva, de iznoavă să 
ne împreunăm, unde ce cu nevoie şi ce 
pre lesne în lucrurile noa stre ar fi să 
înţelegem. De ciia, carile mai aspre ar 
rămânea, de acelea pre Camilopardal să 
înştiinţăm, ca cu mijlocirea şi socoteala 
lui şi acelea aşedzindu-să, ca pre un 
martur şi întăritoriu aşe dzimânturilor 
noastre să-l punem". 



Sfatul acesta Uleului plăcu, Biholul 



nu-l lepădă, dulăii încă pentru bunătatea 
sfatului cu capetele plecând sămnul 
primirii arătară. Ce nice sfatul Inorogului 
de îngemănarea gândului lip sit era, întâi 
că, vădzind Inorogul pre Camilopardal 
precum asu pra celorlalţi oarecum s-au 
mâniiat, ca şi mai multasupră-le să-l 
pornească siliia, ca doară pentru mâniie, 
ar uita lăcomiia şi în fierbânteala singelui 
cuvântul dreptăţii ar grăi (că nu puţin pre 
pus era ca nu cumva cu aceasta pricină 
obrocul Camilopadalului de la Corb să să 
fie adaos, care lucru s-au şi tâmplat, 
precum mai gios să va dzice). A doa, ca 
doară ar putea cunoaşte la ce săvârşit 
bate a lor socoteală, ce ar avea de la 
dânsul să ceară şi în ce feliu ar pofti să 
să asedze acea neîncălzită între dânşii 
răceală. 

Aşedară, cu toţii împreună sculându- 
să, a doa dzi într-alt loc să împreunară, 
unde întâi Uleul într-acesta chip voroavă 
făcu: „Eu, o, priietinilor, unde nedejduiam 



că mai mult folos şi agiu torinţă spre a 
lucrului isprăvire vom avea, acolea 
semne împo trivnice şi cuvinte cu 
zgrăbunţi de gheaţă amestecate vădzuiu 
(însă pentru aceasta, într-această dată 
mai mult voroavă a face nu pociu). De 
care lucru, după a Inorogului întreagă 
sfătuire, ale altora în chip de prorocii 
paradigmate într-o parte lăsind, acmu 
între noi cu line suflete şi împăcate inimi, 
ce greu şi ce iuşor înainte ne-arieşi, cu 
osirdie să cercăm, ca aşe, după a lucrului 
trebuinţă, într-o parte lăsindu-ne, spre ce 
cinsteş şi cu cuviinţă ar fi să ne alcătuim." 

Atuncea, Inorogul, vădzind că 
boldurile Uleului în piielea 
Camilopardalului împung, dzisă: „Eu 
încă, o, priietine, mult m-am mierat că 
chipul pre carile singuri voi de cinstit şi 
de drept l-aţi ales, acela acmu între 
miiere amestecă fiiere, şi foarte rău îmi 
pare, căci pricina mai dintr-adânc a 
cunoaşte nu pociu (că pricina cunoscută 



fiind, oricât de aspră ar fi, vreun leac spre 
netedzirea ei să nu să afle nu poate)." 

Biholul dzisă: „(Ucenicii Epithimiii supt 
dascălul Pleonexiii să supun), ce acmu 
vremea acestor provlimate nefiind, la ale 
noastre enthimemate să ne întoarcem. 
Inorogul într-o parte, Corbul într-altă parte 
trage, iară dreptatea pre calea sa va 
merge. Ce acmu întâi trebuie să ştim 
pofta Inorogului de la Corb, ce şi carea ar 
fi." Inorogul dzisă: „Eu, o, priietinilor, ceva 
greu şi fără cale de la Corb nu poftesc, 
fără numai el singur în sine socotindu-să, 
ce va afla strâmb să îndreptedze, şi ce 
dreptatea pofteşte, să poftească şi să 
învoiască. Acmu, dară, asemenea şi eu a 
şti aşi pofti de la mine Corbul ce ar cere." 

Uleul dzisă: „Corbul de la tine altăceva 
nu pofteşte, fără nu mai prieteşug şi 
dragoste adevărată." 



Inorogul răspunsă: „De vreme ce el 



prieteşug şi dragoste adevărată pofteşte, 
iată că si lui ca aceleaşi a ne da i să cade 
(că toată pofta bună cu binele cătră altul 
a să obşti pofteşte). însă de pre ce vom 
într-adevărat a cunoaşte putea, că unul 
cătră altul aceiaşi cerere şi dare plineşte 
(că voile de bine voitoare din cuvânt 
încep şi fără zăbavă în faptă sfârşesc). 
Deci , cât despre a mea parte ar fi , 
părăsind vrăjmăşiia neprietiniii, îndată 
toată giuruinţa şi plinesc (că nici mai mult 
ceva Corbul de la mine are a pofti). Care 
lucru, Corbului deplin a-i sluji nu poate, 
de vreme ce eu, deosăbi de aceasta, 
asupra lui şi altfeliu de dreptate pre cum 
să fiu având în toată lumea ştiut ieste. De 
care lucru, atun cea numai să va dovedi 
precum adevărat din vrăjmăşie întor 
cându-să, spre dragoste să fie purces, 
când strâmbătatea lăsind, dreptatea a 
lucra va începe. Aşijderea, împotrivă 
lucrul ieste de socotit, că Corbului despre 
mine pace dându-i-să, îndată toată 
odihna îşi agoniseşte, carea la mine nu 



ieste aşe, căci sint şi altele carile 
neodihna îmi pricinesc, şi acelea toate de 
nu să vor spre odihnă alcătui, nici eu de 
tot a mă aşedza şi a mă odihni pociu (că 
prieteşugul adevărat ieste de bunăvoie 
închisoarea su fletului în trupul strein şi 
pătimirile streine ca pre ale sale a le 
suferi). însă nici cu socoteala întreagă să 
poate numi acela carile, focul aţiţind, cu 
ochii în fum să stea, că măcar că focul 
spre trebuinţă să aţiţă, însă mai denainte 
a socoti trebuie ca fumu lui loc de 
răzsuflare dându-să, celuia ce-l aprinde 
înăduşală să nu facă. Deci de vă ieste 
socoteala ca aceasta dragoste deplină şi 
adevărată să să facă, întâi toate 
peristasele să să cerce şi aflându-să 
precum să cade să să aşedze şi 
aşedzindu-să cinsteş să să păzască." 

Biholul dzisă: „Ce şi carile pot fi acele 
ţircumstanţii?" Inorogul dzisă: „După a 
mea socoteala, sint acestea: întâi: 
împuţite ranele vrăjmăşiii, cu mehlemul 



adevăratei dra goste ungându-să, să să 
tămăduiască şi toate asuprelele din tr- 
îmbe părţile, ca cum nici n-ar fi fost, să nu 
să mai pomeneas că (că pomenirea 
asuprelelor înnoiesc şi ijdărăsc 
neprietiniia). A doa: pentru cele viitoare 
lovituri bună pază, ca de vor şi vini, a lovi 
să nu poată, iară de vor şi lovi, a răni 
putere să nu aibă (că ce s-au tâmplat o 
dată, să poate tâmpla şi de altă dată). A 
triia: vrăjmăşiia nu numai din gură să să 
părăsască, ce de odată cu cuvântul şi 
ciniile răutăţii din mâni să să lepede, 
ispitele să să părăsască, uşile şi ferestrile 
simţirilor, despre tot aburul şi vântul 
tulburării astupându-să, tare să să 
păzască, ca nu cândai nepriimitorii 
bunului acestuia lucru, vreme şi loc 
aflând, în casa lineştii oaspele tulburării 
să poată băga (că vântul răutăţii şi a 
vicleşugului atâta de supţire ieste, cât nu 
numai prin găuricea urechii destupate, ce 
şi prin inima supt lăcata socotelii încuiată 
a răzbate poate). 



A patra şi cea mai de treabă ieste ca 
toată dreptatea să să plinească, pentru 
ca nu cumva, unul despre altul în pagubă 
rămâind, mosorâtura aceii lovituri durerile 
vechi în minte să aducă (că paguba 
avuţiii la muritori din rădăcina sufletului a 
fi să socoteşte, pentru aceia, precum 
averea din suflet să fie să dzice şi la cei 
mai mulţi aşe să crede). Deci cu bună 
osirdie să căutăm trebuie, ca cine supt 
pagubă ieste şi carile pricina aceii 
păgubiri să fie fost să aflăm, de ciia, cu 
cumpăna dreptăţii cumpănindu-să, 
fietecăruia partea ce i s-ar cădea, dreaptă 
împărţală să i să facă. Nici dzic, o, 
priietinilor, pagube ca acela să să 
pomenească, carile unul în pizma altuia 
pre la vrăjitori şi pre la vânători ar fi 
pierdut, ce ca celea carile tirăneşte 
streinele pră dând, ca cum ale sale ar fi, 
le ţine şi fără nici o pravilă a dreptăţii le 
stăpâneşte." 



Uleul dzisă: „Adevărat că precum în 
multe dreptate ai şi noaă şi altora ştiut 
ieste. însă am pofti ca şi acmu de la tine 
să aud zim, ce ar fi acea dreptate şi cum 
s-ar putea plini?" Inorogul dzisă:„întâi: 
birlogul carile de moşie ne ieste şi până 
acmu de câteva ori Corbul tirăneşte cu 
siloghismurile sale, unora şi altora l-au 
dat, de acmu înainte aceasta să nu mai 
adaogă a face. A doa: în monarhiia 
dobitoacelor păşirile amestec să nu aibă, 
nici pliscul Corbului de piielea Boului să 
să mai atingă. A triia: toate cuiburile 
Corbului, carile mai denainte de acesta 
epitrop păşirilor au fost, Corbul de acmu 
într-însele nici să să oaă, nici pui să 
scoaţă, nici altor pasiri să le dea, ce după 
dreptate, puilor Corbului carii săraci de 
părinte au rămas, înapoi să să întoarcă. A 
patra: penele, aripile şi toţi fulgii şi 
tuleiele Corbului tre cut, Corbul de acmu 
între penele sale să nu le amestece, ce 
moştenitorilor înapoi să le dea. Căci 
penele Corbului trecut di ntr-acestui de 



acmu foarte bine să cunosc, că aceluia 
sint cu doaă feţe, pe de o parte negre ca 
a Corbului, iar pe alta pestriţe ca de 
pajoră şi sure ca de vultur. 

Acestea, dară, Corbul cu fapta plinind, 
o, priietinilor, precum spre adevărata 
dragoste s-au întors voi putea cunoaşte. 
Iară amintrile, măcar cum a mă încredinţa 
nu voi putea (că giuruinţele cuvintelor 
fără plineala lucrurilor, ca oaăle fără plod 
şi ca să minţele fără roadă sint)." 

Biholul, măcar că toată puterea şi 
pozvoleniia epitropiii avea, însă pentru 
neîncredinţarea în lesne a să muta 
socoteala Corbu lui, din sine asupra 
lucrului apofasin să facă nu îndrăzniia. 
De care lucru, vremea cumpărând (că 
Biholul precum la căldură, aşe la frig din 
fire nesuferitoriu ieste), într-acesta chip 
răspunsă:„Toate poftele tale drepte şi pe 
cale sint, şi aşe, s-ar cădea ca toată 
dreptatea să să plinească. însă pentru 



tuleile Corbului tre cut din gura Corbului 
acestuia, cu giurământ asupra numelui 
Vul turului ceresc am audzit, precum nici 
vreodată să nu le fie luat, nici acmu la 
dânsul să să afle. De carea, măcar că cu 
toţii bine ştim că adevărul nu grăieşte, 
însă noi ca priietini a îmbe părţilor 
nevoitori vom fi, ca nici el de minciună să 
să ruşinedze, nici dreptatea ta acoperită 
şi călcată să rămâie. Şi de vreme ce 
poftele ce sint acmu cum să cade am 
înţeles şi lucrul până la atâta au sosit, 
încă puţină vreme îngăduitoriu să fii cu 
toţii te poftim şi acestea toate de nu să 
vor face, încă mai cu multul decât ai poftit, 
atuncea amăgeala despre mine să o ţii." 

Aşedară, cu atâta cuvintele şi 
voroavele între dânşii puindu-se şi cu 
lucrul a le săvârşi rămâind, cineşi la ale 
sale să dusără. Iară Biholul cătră Corb 
carte într-acesta chip scrisă:„Biholul 
Cinei, Corbului Dealurilor, sănătate! 
Pentru pricina între tine şi între Inorog, 



pre carea ca să o caut şi să o isprăvăsc 
tare m-ai rugat şi în ori în ce chip o voi 
alege, aşe să şi fac, voie slobodă mi-ai 
dat, iată, cu puţine cuvinte vei şti că lucrul 
la aceas ta au vinit, ori din tuleiele 
Corbului trecut, ori dintr-ale tale în tot 
anul Inorogului patru mii de tuleie să dai, 
adecă în toate trii lunele câte o mie, şi 
tuleiele să nu fie negre de pe spate, ce 
albe, de pre supt pântece zmulte. Din 
toate cuiburile, câte Corbul tre cut au avut 
şi acmu în monarhiia păşirilor să află, a 
triia parte în puterea şi oblăduirea 
Inorogului să să dea, căci acestora 
adevărat şi drept moştenitoriu a fi să 
cade. Apoi, pre piielea Bou lui clonţul tău 
să nu mai îmbie, nici în monarhiia 
dobitoacelor să te măi amesteci. Acestea 
noi am ales (măcar că cu toţii ştim că mai 
multă şi mai mare parte dreptatea lui ar 
pofti). Aceasta de folosul obştii şi de 
odihna ta a fi sfătuim. Deci într-acesta 
chip cu dânsul prieteşugul a lega de vii 
vrea, chiar şi adevărat, spre întăritura 



aşedzimântului răspuns să ne dai, ca, 
împreună cu Camilopardalul şi cu alţii ai 
tăi carii aicea să află, cuvânt stătătoriu să 
dăm şi să luăm. Şi altă mai mult lucrul a 
cerca şi a zbate nu mai ispiti (că leneşul 
mai mult aleargă şi scumpul mai mult 
păgubeşte)." 

Corbul, de acestea înţelegând, cum 
mai curând înapoi răspuns ca acesta 
trimasă: „Pentru câte mi-ai scris, foarte 
bine am înţeles. Deci vii şti că acestea 
toate, cu toată inima priimindu-le, le 
întăresc şi le adeveresc şi, după al vostru 
aşedzimânt, cu fapta a le plini nevoitori 
vom fi. Numai şi eu aceasta deosăbit 
poftesc, ca tuleiele carile pre an voi da, 
nu supt numele dăriii, ce supt chipul 
darului să fie. Pentru cuiburi, aşijderea, 
vreo scrisoare la mijloc să nu să facă, 
pentru ca să nu să înţăleagă că doară 
vreodânăoară supt mâna noastră fiind, 
acmu de supt mâna noa stră au ieşit." 



Ca acestea Corbul şi cătră 
Camilopardal scrisă şi pre amândoi tare îi 
ruga ca, foarte nevoitori fiind, să nu 
cumva lucrul neisprăvit să rămâie, pentru 
carea har şi mare prieteşug de la dânşii 
va cunoaşte, a căruia mulţămită şi 
răsplătire fără zăbavă şi pre larg o va 
face. 

Răspuns ca acesta Biholul luând, 
împreună cu Uleul la Cami lopardal să 
dusără, pre carile, în multe feliuri 
rugându-l (căci precum mai sus s-au 
pomenit, la adunarea dintâi mâniindu-să, 
de lucru mai să părăsisă), îl poftiia ca pre 
Inorog să poftească şi să-l îndemne ca 
celea că la mijloc să pun să priimască. 
Deci Cam ilopardalul, de o parte 
adaogerea obrocului vădzind (căci aceas 
ta încă de demult i să giuruisă), iară de 
altă parte, plecată rugă mintea lor 
înduplecându-l, pre Inorog la sine 
chemând, întâi pre taină, iar apoi şi la 
ivală, cu multe chipuri şi tropuri ritoriceşti 



pacea lăudă, iară vrajba huli (că ritorii 
mai multă materie de dzis decât în lauda 
păcii şi în hula vrăjbii a afla nu pot), apoi 
inima Inorogului cu alte feliuri de dulci 
voroave şi giuruinţe a domoli începu, 
până mai pre urmă, la deschiderea 
cuvântului viind, Cor bul din mândriia lui 
la cât s-au lăsat îi spunea şi precum atâta 
dare pre an să dea priimeşte îi dzicea. 
Aşijderea, crescând dra gostea, precum 
şi darurile vor creşte îi giuruia. „De ciia, 
de socoteşti, dzice, căci sint priietin, 
cuvântul şi sfatul priietinului tău 
ascultând, acestea de această dată de la 
Corb, priimeşte. Aces tea făcând, pare- 
mi-să că nu vii greşi." Aşedară, de o parte 
Camilopardalul, de alta Biholul şi cu 
Uleul îl ruga. Inorogul încă, pre o parte, 
de viaţă primejdioasă supărat şi săturat 
fiind, iar pre altă parte, îndemnarea şi 
pofta priieti nilora călca neputând, pre 
pomenitele condiţii aşedzimântul păcii 
priimi. 



După aceia, cu toţii de acolea 
sculându-să, iarăşi la lăcaşul Bivolului să 
dusără, unde toţi dulăii, ogarii, coteii, 
împreună cu Uleul adunându-să, pre 
cinstea numelui şi pre credinţa cuvân 
tului legământul păcii aşedzară (căci pre 
numele Vulturului ceresc a să lega 
amândoi nu priimiră) (de vreme ce cine a 
sa cinste nu păzeşte, a celor cereşti de 
abiia va cunoaşte). Apoi cu toţii seu 
lându-să, cu capetele plecate, copitele 
Inorogului săruta. Ino rogul încăşi 
îmbrăţâşându-i, precum i-ar săruta şi 
sămn de pace le-ar arăta, cu cinste îi 
priimia. 

Şi aşe, într-acesta chip vrajba de 
1 .700 de ani între Corb şi între Inorog 
sfârşitul îşi luă. 

Iară toată cuprinderea istoriii aceştiia 
aceasta ieste: că Vul turul şi Leul de 
puternici împăraţi vrând să să slăvască, 
muştele îi batgiocuriră, Vidra cu neştiinţa 



în fericire petrecând, cu sfatul, fără vreme, 
cine să fie o pricepură şi dintr-amândoaă 
monarhiile o izgoniră, pre jiganiile şi 
păşirile viclene Liliiacul le batgiocuri, 
Cămila, coarne cercând, ş-au pierdut şi 
urechile, Corbul, în doaă monarhii să 
stăpânească vrând, supt cea pre an dare 
mai-micu lui său s-au legat. Şi precum 
toate sfârşitul său au, aşe şi dreptatea, 
vremea, locul, puterea şi biruinţa sa îşi 
află. 



Iarăşi cătră cititoriu 



Aminte, cinstitule, îmi aduc că în 
rădăcina cărţii am fostgiuruit, precum 
scara a numerelor şi cuvintelor streine 
tâlcuitoare, la sfârşit, iară a numerelor 
păşirilor şi dobitoacelor şi alalte supt alte 
numere supusă dezvălitoare la început 
vom pune. Ce după greşală mutând 
socoteala (că şi de pe aceasta sămnul 
slăbiciunii noastre vii putea cunoaşte), 
mutat-am şi scările şi pre una în locul 
alţiia am aşedzat. Cătră aceasta, măcar 
că dezvălirea numerelor aievea giuruim, 
însă, de betejirea inimilor foarte ferindu- 
ne, dezvălind, le acoperim, şi 
acoperindu-le, le dezvălim, precum 
semnele arithmeticăi destul te vor învăţa, 
în carile, puţin ostenindu-te, ce vii cerca 
vii afla, şi a noastră până într-atâta 
fereală de nu vii lăuda, încailea nu vii de 
tot defăima, pentru carea toată bună 
vrerea în măsurata-ţi înţelepciune lăsăm. 



la aminte că scara aceasta nu după 
rândul azbuchelor, ce după numărul 
feţelor îmblă. 



Scara a numerelor şi cuvintelor 
streine tâlcuitoare 

Zidirea Vavilonului 

începătura răutăţilor 
Semiramis 

Pofta izbândirii strâmbe 
Raiul spândzurat 

Fericirea nestăruitoare. 
Evfrathul 

Nesatiul lăcomiii 

Leul 

Partea moldovenească 
Vulturul 

Partea muntenească 
Jiganie 

Tot neamul moldovenesc 
Pardosul 

1 0.50.20.400.30 (lorgaki vornicul) 

Ursul 

2.1.200.8.30.10.5.2.70.100.50.8.20.400.30 
(Vasilie vornicul) 
Lupul 

2.70.3.4.1 .50.600.1 .300.40.1 .50.400.30 
(Bogdan hatmanul) 
Vulpea 

10.30.10.5.200.300.2.30.50.8.20.400.30. 
(Ilie stolnicul) 
Ciacalul 

40.1 .20.200.400.300.400.200.5.1 00 
(Maxut uşer) 
Mâţa Sălbatecă 

1 0.30.10.5.20.1 .300.1 .20.400.7.8.50.70 
(Ilie Cantacuzino) 



Pasire 

Tot neamul muntenesc. 
Brehnacea 

20.800.200.300.1.50.300.8.50.200.300.70.30.50.8.20.400.30 
(Costantin stolnicul) 
Şoimul 

9.70.40.1 .8070.200.300.5.30.50.8.20.400.30 
(Toma postelnicul) 

Uleul 

200.300.5.500.1.50.80.1.600.1.100.50.8.20.400.30 

(Ştefan paharnicul) 
Cucunoz 

40.8.600.1 .8.200.80.1 .300.1 .100 

(Mihai spătar) 
Coruiul 

100.1.4.400.20.1.50.400.30 

(Răducanul) 
Hârăţul 

100.1.4.400.30.3.70.30.5.200.20.400.30 
(Radul Golescul) 
Bălăbanul 

200.5.100.2.1.50.20.1.300.1.20.400.7.8.50.70 
(Şerban Catacuzino) 
Blendăul 

200.5.100.2.1.50.30.70.3.70.500.5.300.400.30 
(Şerban logofetul) 
Monarhie 

Ţară, publică 

Cânii 

20.1.80.8.20.5.600.1.50.30.5. 
(Capichehaile) 

Ogari 

20.1 .30.1 .100.1 .200.8 (Călăraşi) 
Coteii 

8.200.20.800.1.4.5. (Iscoade) 



Bursuc 

30.400.80.400.30.2.70.100.50.8.20 

(Lupul vornic) 
Nevăstuică 

500.1 .300.1 .4.5.4.400.30.400.8 

(Fata Dedului) 
Guziul Orb 

4.5.4.400.30 (Dedul) 
Şoarece 

400.100.200.5.20.5.30 (Ursechel) 
Corbul 

2.1.200.1.100.1.2.1.2.70.4.1 

(Basaraba voda) 

Alalte numere de pasiri sau de 
dobitoace carile să pomenesc sau nici 
vreo sămnare nu au, sau carea ieste să 
aibă însămnare la locul său să va 
pomeni. 

Pasire rumpătoare 

Rudeniia şi boierimea celor mari, a 

muntenilor 
Jiganie rumpătoare 

Boierimea şi cei mai mari a 

moldovenilor 
Jiganie vânătoare şi de vânat 

Boierime mai de gios a 

moldovenilor 
Pasire vânătoare şi de vânat 

Boierimea mai de gios a muntenilor 
Dobitoc supus 

Ţărănimea, prostimea moldovenilor 
Pasire supusă 

Ţărănimea, prostimea muntenilor 



Căprioara 

20.1.100.1.300.7.8.5.200.300.8.8. 
(Caratziestii) 
Lebăda 

20.70.100.50.5.200.20.400.30.2.1 .50.400.30(Cornescul 
banul) 

Adunarea soborului dintâi 

Domniia lui Constantin vodă dintâi 
în săbor a să obşti 

Cu toţii într-un sfat a fi 
Epitrop 

Domn a fietecării ţări 

Liliac 

40.1.100.20.70.700.5.2.4.70.40.80.5.10.7.1.4,5 
(Marco Pseudobeizade) 

Vidra 

20.800.200.300.1.50.300.10.50.2.70.4.1.4.400.20.1 

(Constantin vodă Duca) 
Bâtlanul 

4.8.40.1.20.8 (Dimaki) 
Brebul 

40.80.400.1 00.50.1 .7.80.70.200.300.5.30.50.8.20 

(Bpuraz postelnic) 
Monarhiia celor de apă 

Ţărigrădenii 
Năvoadele 

Lucrurile 

300.400.100.300.7 .5.200.300.8(turceşti) 
Cămila 

40.8.600.1 .30.1 .20.8.100.1 .20.2.8.300.7.1 . 

(Mihalaki Racovitza) 
Strutocamila 

40.8.600.1 .8.2.70.4.1 (Mihai vodă) 
Marginile gârlelor 

Fănariul Ţarigradului 



Căprioara de Aravia 

4.8.40.8.300.100.1.200.20.70.20.1.100.1.300.7.5. 
(Dimitraşco Caratze) 
Epitrop Vulturului 

Domn Tărâi 

40.400.50.300.5.50.5.200.300.8 

(Munteneşti) 
Siloghismul 

40.1.7.8.30.10.5 (Mazilie) unuia şi 

4.70.40.50.10.5 (domnie) altuia 
Ca asina despre maică 

Viţa bună, carea să trage despre 

maică 
Coţofana 

3.100.1.40.1.300.8.20.400.30 

(Gramaticul) muntenesc 
Cornul cel de putere 

Pecetea domniii Moldovei 
Povaţa Leului 

Jelea şi tragerea neamului 

moldovenesc 
Brâul ars 

Ieste meideanul pe ceriu de la 

zodiacul Racului până la al 

Capricornului 
Căderea la gramatică 

Sloveneşte padej, lătineşte casus 
Moimâţa 

Chipul voroavii 

40.400.50.300.5.50.5.200.300.8 

(munteneşti) 
Coscodanul 

2.1 .20.1 .1 00.5.200.20.400.30.1 .3.1 

(Vacarescul aga) 
Papagaia 



80.1 .80.8.20.70.40.50.5.50.70 (Papi 

Comneno) 
Privighitoarea 

20.1.20.1.2.5.30.1 (Cacavela) 
Cinci glasuri a lui Porfirie 

Temeiul loghicăi: neamul, chipul, 

deosăbirea, hiriş şi tâmplarea 
Şcoala lui Dioghenis 

Să chema filosofiia cănească, carii 

toate lucrurile fireşti dzicea că n-au 

ruşine 
Părintele planetelor 

Soarele 
Coarne ca a boului 

Luarea domniii, adaogerea puterii 
Râsul 

40.8.600.1 .30.1 .20.8.100.800.200.5.300 

(Mihalaki Roset) 
Pestriciune şi picături 

Meşterşuguri şi vicleşuguri 
Stâbla finicului a apuca 

Cinstea numelui a câştiga 
Din cămilă în pasire 

Din moldovan, muntean a face a 

muta 

Alegerea dintr-alaltă 

Pribegia din ţara sa monarhie 
Din dobitoc pasire 

Din moldovan, muntean 
De la pasiri aripi, iar 

De la munteni agiutoriu, iar de la 

dobitoace coarnede la moldoveni 

domnie, buăr 
Cercând coarne, ş-au pierdut urechile 

Poftind domnie, ş-au pierdut moşiia 



Cercând pasire a fi, nici dobitoc nu 
poate fi 

Vrând a fi cu muntenii, au mai ieşit 
şi din moldoveni 
Hameleon 

200.20.1.100.30.1.300.1.20.8.100.70.200.5.300 
(Scarlataki Roset) 
Veveriţa 

40.1.50.70.30.1.20.8.100.70.200.5.300 

(Manolaki Roset) 
Coracopardaiis. 

50.5.20.400.30.1.8 (Neculai), 
Pardos făcut Corb 

ficiorul lui 10.800.100.3.1.20.8 

(lorgaki) 
Căpuşi pline de singe 

Pungi pline de bani 
Vremea foameţii 

Domniia 4.400.20.1 0.8.2.70.4.1 . 

(Duchii voda) celui bătrân 
Căcăradza Cămilii 

Banii ce ar strânge 

40.8.600.1 .8.2.70.4.1 . (Minai voda) 
Dinafară de grajd 

Afară din trebele ţărâi, curţii 
Gândacii 

Datornicii de la Ţarigrad. 
Pestriciunea Râsului pe supt pântece, 
iară spinarea tot într-un păr 

Acesta la nume om bun, iară la 

fapte, într-ascuns, viclean şi rău 
Sac de nuci 

Voie slobodă, fală deşartă 
Hărariu de hămeiu 

Ocna de sare, cămărăşie de ocnă 



Coada, mai denainte tăiată, să-i puie 

Boieriia, din carea era mazil, sâ-i 
dea 

Florile, văpselele Hameleonului dăruite 

Voie slobodă, minciuni, vicleşuguri 

a face şi a scrie 
De poama Helgii mulţi dinţii îşi ascuţiia 

De nunta ei mulţi nedejduia 
Finicul tn focul său murind 

Cela ce în năcazul său să pe 

depseşte şi să mângâie 
Ţânţari, grieri, albine, furnicile, muşiţile 

Cântăreţi de nuntă, fete şi neveste 

carile poartă danţul 
Broaştele şi broateci 

Ţiganii alăutari şi cobzari. Acestea 

lăcuiescîn Broşteni 
Evfrathul Evropii 

Dunărea 
Din cele cu soldzi peştelui 

Din Gălaţi, unde ieste bişugul 
Nevastă ficioară, ficioară nevastă 

Până a nu să mărita era nevastă, 

iară măritându-să, au ieşit fată 
Peste şese vremi roadă să-i coboară 

El, stărp fiind, ea peste şese ani să 

purceadză grea 
Patul nevăpsit 

Semnele ficioriii neaflate, nearătate 
Dzilele de fier în veacul de aur 

Vremea turburată în fericire întoarsă 
Laconeşte 

Pre scurt şi deplin ar grăi ce ar 

trebui 
De pre unghe leul 



Din puţin, mult, de pre mic, mare a 
cunoaşte 

Sămnul biruinţii tntre coarnele taurului 

Sămnul crucii între coarnele 

buărului 
Bârlogul 

Casa, lăcaşul, satul de moşie 
Irod, Inorog, monocheros, el. 

4.8.40.8.300.100.4.200.20.70.2.70.4.1 

(Dimitrasco voda) 
Filul, elefantul, el. 

1.50.300.10.800.600.8.2.70.4.1 

(Antiohi voda) 
Cetatea Deltii 

Udriiul, zidiul cetăţii în chipul deltii 
începutul A, sfârşitul s 

1.4.100.10.1.50.70.80.70.30.8.200 

(Adrianopolis) 
Apa lui M., apa lui A., apa lui T 

40.1 .1 00.8.200.1 .1 .1 00.300.1 .300.400.50.300.7.5. 

(Marisa, Arta, Tuntze) 
Vulturul ceresc 

Dumnădzău-Părintele 
Taurul ceresc 

Dumnădzău-Fiiul 
Capistea Epirochiii 

2.30.1.600.200.1.100.1.10 (Vlah 

Sărai) 
Munţii Casele, 

porţile turcilor celor mari 
Codrii Casele, 

porţile mai mici 
Camilopardalul 

1.30.5.600.200.1.50.4.100.4.200.40.1.2.100.70.20.70.100.4.1.300 
(Alehsandros Mavrocordat) 



Hrismos 

Gândul, învăţătura şi avaniia Porţii 
Povestea Camilopardalului pentru apa 
Nilului 

Minunată lăcomiia Porţii şi viniturile 
împărăţiii turceşti 
Capiştea Pleonexiii 

împărăţiia 

300,400.1 00.20.400.30.400.8 

(turcului) 
Cetatea Epithimiii 

Inima, omul lacom sau lumea 
730 stâlpi 

Dzilele şi nopţile într-un an 
24 de mile 

Lunele de dzi şi de noapte 
Patru uliţe 

Patru părţi a anului 
Nu monarhie, ce publică 

Neaşedzământul stăpânirilor 
Chipurile bodzilor 

Mulţimea strâmbătăţilor 
Pleonexia 

Lăcomiia, la carea muritorii să 

închină 

Vinătoarea filului cu harbuzul 

Meşterşugul Porţii spre lucrarea 
lăcomiii 

Şepte trule despre răzsărit şi şepte 
despre apus 

Şepte dzile si şepte nopţi a 

săptămânii 
Trula cea mare din mijloc 

Poarta veziriului. Haznaoa 
Soarele de unde răzsăriia, în trulă 



loviia 

Aurul, avuţiia de pretiutinderea, 

acolo sâ strângea 
Arătarea ceasurilor în trule 

în toată vremea nepărăsită pofta şi 

strânsoarea avuţiii 
Cămara cu şepte stâlpi 

Cetatea, târgul Ţarigradului pe 

şepte munţi 
Drumul planetelor 

Uliţile cetăţii şi giudeţele 
Lebăda bătrână 

80.1 .50.1 .10.70.300.1 .20.8.300.5.100.300.7.8.40.1 .50.400.30 

(Panaiotaki tertzimanul) 
Voia voilor, puterea puterilor 

Voia, puterea dumnădzăiască 
Nilul apa 

Adunarea şi împrăştiierea lăcomiii 
Cuvântul cuvintelor 

Dumnădzău-Fiiul 
începutul începăturilor 

Dumnnădzău-Părintele 
Sfârşitul sfârşiturilor 

Dumnădzău-Duhul Sfânt 
Chipul bodzului a privi 

La slujba Porţii, la lăcomie a întră 

Jirtfă 

Mită, mâzdă, daruri 
Mâna strâmptă 

Sărăcie, slăbiciunea averii 
Iară în mine ceva lucru de materie nu 
am, fără numai duhul, carile mă poartă 

Camilopardalul, sufletul de materie 

şi muritori u a fi crede 
Lutgalbăn 



Aur, galbeni 
Scaun de foc 

Aşedzământul, viaţa poftii şi 

pedeapsa lăcomiii 
Supt picioare cuptoraş de aramă plin 
de jeratec 

Sprijineala lăcomii în avuţiia 

trecătoare 
Făclii şi pară de foc 

Pofta lăcomiii nestâmpărată 
Chip veşted boleşte 

Lacomiia de râvna tuturor 
Boala împărătească 

Gălbănarea 
Cumpăna 

Giudecata socotelii, dreptăţii 
Ahortatos, anevsplahnos 

Pentru mita nesăturată şi 

nemilostivă 

Leica 

Punga sau voia lacomului 
închiderea ochilor boadzăi 

Lacomii să fac a nu videa şi a nu 

priimi darurile 
Punerea urechii spre ascultare 

Vor să audză cât şi ce li să dă 
Filohrisos 

Robul, iubitoriul aurului şi 

mijlocitorii pentru aducerea mâzdii 
Gura tartarului 

Nesaţiul lăcomiii 
Cărămida roşie 

Arama şi alte daruri mai proaste 
Fântânele Nilului 

începătura şi învăţătura lăcomiii. 



Lutul galbăn pentru dzua neagră 

Banii la nevoie 
Fiiul mieu te numeşte de suflet 

Lăcomiia pe Camilopardal fiiu l-au 
luat 

Năbuşirea apei 

Adaogerea, înmulţirea vinitului 
Cetatea pre stâlpi înalţi ridicată 

Lăcomiia îmbogăţindu-să să 

mândreşte 
Sorbitura Nilului supt pământ 

Furtuşagurile carile fac lacomii în 

vinituri 
Lacul, balta 

Medra Cheltuiala vezirilor 
Ţara nigriţilor 

Ceata hadâmbilor 
Tomvutşi Gvinea 

Saraiul împărătesc şi haremul, 

casele muiereşti 
Marea despre apus 

Cheltuiala fără socoteala pierdută 
Cataractele Nilului 

Zăticneala, opreala vinitului 
Trii filosofi 

Trii veziri a vremii aceştiia 
Păscari 

Strângătorii dăjdilor, tefterdari, birari 
Filosoful apa Nigris din Nil a să 
despărţi au aflat 

Un vezir celea ce fără ispravă din 
vinitul împărătesc să cheltuiesc au 
aflat 

Tâlcuirea hrismosului 

învăţătura ce şi cui să se dea mită 



Ţărna tipărită 

Banii, ori de ce fel ar fi 
Alb şi galbăn într-un loc tecsit 

Lei cu galbeni într-un loc 
amestecaţi 
Chip de om cu chip de om a vâna 

Voia cuiva cu bani a plini, a 
întoarce 

Ochii întunecaţi cu lumina galbănă să 
deschid 

Galbenii deschid ochii lacomului 
Cuvintele scumpe şi sfinte 

Lucrurile grele şi după plăcere 
Slove mănunte, tăbliţe rătunde 

Moneda, banii de tot feliul 
Piei de jder cu ţărnă albă 

Blane de sobol şi pungi cu lei 
Jirtfa giuruită, în alb cu negru muruită 

Pentru mita giuruită, zapis au cerut 
Picaturile negre 

Pecetile zapisului 
Vrăjitorii 

Cei ce au putere la Poartă, cei ce 

isprăvăsc 
Lună şi soare 

Argint şi aur 
Muntele şi copaciul cel mai mare 

Chipul carile ieste mai putincios 
Holbura în munţi 

Zorbalâcul, răzmiriţă în Ţarigrad 
Coada păunului 

Cuca carea pun domnii în cap 
Coarnele boului 

Câftanul, de la împăratul, de 

domnie 



Leul ceresc 

Isus Hristos, mântuitoriul lumii 
Borta în malul stâncăi 

Ascunderea în casa 

40.400.500.300.8.400.30.400.8 

(muftiului) 
întunecarea soarelui 

Lipsa banilor, pentru carea păşirile 

au prins pre Liliac 
Vetrelile corăbiii şi funele 

Temniţa robilor de la catargă; 

tersanaoa unde au pus pe Liliac 
Povestea corăbiieriului 

Patima avutului mândru cu dulful pă 

cuvântul cel bun al săracului 
Ieşirea Liliacului din vetrele 

Scăparea lui de la cătargă 
Monocheroleopardalis 

20.1 .50.300.5.40.8.1 00.2.70.4.1 . 

(Cantemirvoda) 
Albinele 

Ţăranii de dajde, birnicii 
Muştele 

Ciocoimea, slugile boiereşti. 
Tăunii 

Curtenii, aprodzii şi alalţi asemenea 

acestora 
Viespile 

Siimenii, dărăbanii şi alalţi liufegii 
Trântorii 

Scutelnicii 
Matca albinelor 

Orânduiala, obiceiul, pravila ţărâi 
Ţara Câmpilor 

Crăiia leşască 



Ostrovul Critului 

Unde jiganie fărmătoare dzic că nu 
să află 

Ogradă încungiurată cu apă 

Ostrov de mare lată 
Moliia din blane 

1 .9.1 .50.1 .200.10.5.80.1 .80.1 .7.800.400.30.400 

(Athanasie Papazoulu) 
Cursă, laţuri 

Ceauşi, miubaşiri, armaşi 
Mreajă 

Ferman, poruncă stăpânească 
Horbura, vivorul 

Răscoala, scularea asupra 

împăratului 
Dealuri şi munţi 

Norodul Ţarigradului 
Stânci şi copaci 

Norodul Udriiului 
Şepte hatmani 

Şepte munţi a Ţarigradului 
Moviliţe 

Norodul de pre lângă Ţarigrad, de 
afară 

Robiia dobitoacelor 

Vinirea moldovenilor la Ţarigrad 
Grumadzii-Boului 

Numele Bogazului de la Ţarigrad 
Preţul robiii la Ţarigrad 

Cheltuiala carea li s-au adaos 
Gârlele apelor 

Satele pre dinafară Ţarigradului 
Coada păunului cătră coarnele boului 

Cuca de la împărat, cătră căftanul 

ce luase 



Penele roşii 

Cabaniţa de domnie 
De văpsala galbănă degetele a să 
văpsi 

Mâna a sa împlea de mită 
Şopron 

Curţile, scaunul domnilor Moldovei 
Giungherile, meserniţile în dobitoace 

Prada, jacul boierilor în cei supuşi 
Rău, ah, capul, oh, vai, ai 

Moşiia Strutocamilii, de unde 

numele i să trage 
lelcovan 

Călăraş, olăcarde Ţarigrad 

Boul 

4.70.50.8.90.30.400.3.400.500.5.300.400.30 
(Donici lugufetul) 
Lebăda 

40.80.1 .50.400.30.20.70.1 00.50.5.200.20.400.30 

(Mpanul Cornescu) 
Având de nu va avea, neavând de va 
avea 

El stărp fiind, ea copii de-i va naşte 
Stihiile 

Ţărâle 
Văzduhul a păşirilor 

Muntenească 
Pământul a dobitoacelor 

Moldovenească 
Războiul lighioilor mici cu cele mari 

Pohârnirea prostimei asupra celor 

mari ce făcuse unirea 
Povestea Brehnacii cătră tot theatrul 

Pildă cătră dzisă; cine face, faci-i-să 
Simceaoa muntelui 



Curte de om mare carea nu să 
poate călca 
Prundiş 

Casele de pre marginea Boazului, 

dinafară de cetate 
Gura poticăi 

Poarta cetăţii, capătul uliţii 
Crocodil 

Hasechi, pristavii bostangiilor 
Nilul poate fi 

Bogazul, limanul carile merge până 

la Vlaherna 
Fălcile Crocodilului 

închisoarea la bostangii, caitchana 
Hirişă istoriia Hameleonului 

Carea precum ieste jiganie arată 
încleitura muscăi asupra limbii 

Nâpăştile carile scorneşte asupra 

pătimaşilor 
Hrana 

Agonisită dreaptă 
Văzduhul, aierul stricat 

Camătă, dobânda banilor 
în floarea ce-i stă de-nainte, într-aceia 
sa mută 

Cu care viclean să tumpină,cu 

acela părtaş să face 
Feţele a-şi schimba 

Vicleşugurile a-şi muta 
Hirişă tâlcuirea schimbării feţelor 
hirişului Hameleon 

Ce-a din fire arătare, care tâlc n-are 
Groaza datului cuvânt 

Chizăşiia pentru datorie 
înotatul apii 



Trecerea cu caicul 
Sam aerul 

Datoriia şi sârăciia Hameleonului 
întoarcerea la viaţă 

îmbogăţirea. Avut a-l face 
Munţi de aur cu pietri de anthrax 

Adecă giuruinţă, carea nu ieste de 

dat 

Rămasul bărbatului cu trântitura 
muierilor 

Ieste poveste, că, vrând doaă 
muieri să să trântească dzicea, 
oricarea s-a birui să facă voia 
bărbatuiui. Bărbatul îndată a să găti 
începând, iele dzicea: „Ce te 
găteşti?" El răpunsă: „Ori aşe, ori 
aşe, eu tot voi să dobândesc" 

Pilda aceasta va să să înţăleagâ ca 
oricum lucrul s-ar tâmpla, tot pe voie ieste 
să fie. 



Dialogul Inorogului cu Şoimul 

începătura istoriii 
Povestea naşterii, creşterii, suirii 

La stăpânire a părintelui Inorogului 
Din părinţi oaie 

Din oameni buni, proşti, din 

stepăna mai de gios 
Arete vârtos 

Bun viteaz 
Lupta cu lupul 

Războaiele carile au avut cu tătarâi 
Mutarea în lup 



Numele ce i s-au schimbat 

20.1.50.300.5.40.8.100 (Cantemir) 
Răzleţ prin munţi 

20.1 .80.8.20.5.600.1 .5.30.1 .300.7.1 .1 00.8.3.100.1 .4. 

(Capikehaie la Tzarigrad) 
Lupta cu pardosii 

Războaiele cu şfedzii în Ţara 

leşască 
Biruinţa leului 

Stepăna domniii a dobândi, cap 

peste toate dobitoacele a fi 
Cu înţelepciune dobitoacele a giudeca 

Cu dreptate şi cu cinste domniia a 

ţinea 
Sigeata lutului 

Slăbiciunea f rii 
Tâmplările ţărânii 

Zavistiia oamenilor 
Cătră cele de sus lăcaşe a să muta 

Din viaţa trecătoare în cea vecinică 

a să muta 
Leu între stele 

Sfânt în ceriu 
Lăcomiia din fire 

Pofta ştiinţii şi a cinstei numelui 
Mreana 

Fata lui 

2.1.200.1.100.1.2.1.2.70.4.1. 

(Basaraba voda) 
Pre tâlhariul chelar a face 

Pre nepriietin rudă şi de casă a face 
Mergerea Inorogului la munţii 
Grumadzii-Boului 

Mergerea lui din ţară-şi la Ţarigrad 
Singeroase 



Pungi de bani din sudorile săracilor 
Descântecul buiguirii 

Cuvântul şi lucrul făcut pe taină şi 

peste ştiinţa altora 
Lindini, păduchi, lipitori, cârcei 

Streinii şi carii nu sint de ţară 
Cuiul bătut 

Lucrul isprăvit. Domniia lui 

20.800.200.300.1.50 

300.8.50.2.70.4.1 . (Constantin 

voda) 
Jirtfe singeroase 

Mită, mâzdă dată din spatele altora 
Paza Bitlanului la gârle 

20.1 .80.8.26.5.600.1 .5.30.8.20.400.30 

Capichehaelicul lui 4.8.40.1 .20.8. 

(Dimaki) 
în lumină ponegrit 

în adevăr şi în dreptate 

necunoscătoriu 
Boii, vacile, hergheliia cu fier şi cu foc 
a arde 

2.1.20.1.100.8.300.400.30 

(Vaca ritul) 
Soldzii peştelui a rade 

Bani căptuşiţi, minciunoşi a face 
Pupădza 

2.5.100.3.1. (Verga) 
Tara Gemănării 

300.7.1.300.1.30.300.7.1. 

(Tzataltza) 
Curţile funii satul Furcăi 

Spândzurătorile 
Fără povaţă la ostroavele fericiţilor a 
merge 



Fără ştiinţă locul adevărului a afla 
Focul, jera tecul 

Binele şi desfătările lumii 
Bodzul focului 

Slava lumii 
Oaă de şerpe 

Minciunele scornite 
Arsura maţelor 

Pedeapsa a ştiinţii rele într- 
ascunsul inimii 
Ieşirea puilor prin pântece 

Viptul minciunilor, ocara carea 

peste voie vine 
Păşirea neagra 

20.70.100.2.400.30(Corbul) 
Penele cădzute 

Scăderea puterii 
De sus în prăpaste căderea 

Din mândrie trecerea în ocară 
Receta leacului boalei Hamelonului 

Neputinţa întoarcerii firii spre bine 
Mâna de aur 

Soarele 
Degete de trandafir 

Radzele soarelui roşii, de 

dimineaţă 
Culegerea florilor din munţi 

Când radzele soarelui în vârvurile 

munţilor loveşte 
Mănunchele albe din cele negre a 
alege 

Când să îngână dzua cu noaptea 
Cucoşul în vârvul turnului, carile după 
vânt să întoarce 

Cela ce după vreme îşi mută voia şi 



prieteşugul. 
Apariul 

20.400.80.1 .1 00.400.30 (Cuparul) 

cel bătrân 
Hersonisul Crivăţului 

Crâmul tătărăsc 
Şcoala, scaunul ritoricăi a ţinea 

Gramatic, scriitoriu de cărţi a fi 
Dragostele Afroditii 

lubostele spurcate, curveşti 
Dumnădzăii 

După obiciuită voroava 

poeticească, trupurile cereşti 

însămnadză 
Vinerea 

Steaua ciobanului, carea întâi 

răsare 

Lipsa nespuselor lumini 

Lipsa privelii frumoşilor ochi 
Fântânele Nilului din ochi 

Izvoarăle lacrămilor nepărăsite 
Evdemonul în faţă, cacodemonul în 
inimă 

La arătare priietin, iar într-ascuns 

nepriietin. 
Caii soarelui cu fruntea spre apus şi 
carul spre ursul cel mic îşi întoarce 

Adecă după noaă ceasuri de dzi, 

pin chinde 
Penele Şoimului şi a Bâtlanului 

Slugile lor 
Văpsitorii penelor 

Schimbătorii stepenelor 
Potârnichea 

500.1.300.1.200.300.1.40.10.8. 



(Fata Stârnii) 
Ocheanul apusului 

Moartea 
Rătundzala pământului 

Inima omului 
Muntele ce izvoreşte lapte 

Galata Ţarigradului 
Gustarea laptelui 

Logodnă spre nuntă 
Biruinţa 

2.8.300.70.100.10.1 (Victoria) 
Din lapte, ficioară 

Fată gălăteancă 
Nighina între grâu 

Minciunile între adevăr 
Mugurul pădureţ în hultuoană 

Cuvântul rău în inima bună 
Chipul nezugrăvit 

Sfânta năframă 
Brad în pădure 

Casă în cetate 
Nenăscutul Vultur, nevinovatul miel 

Sfânta Troiţă, viaţa a tot duhul 
Pripoiul de aramă 

Lipitura ocărâi la nume 
Cuvinte crunte 

Legături cu giurământ 
Ghigariu 

Purcariu, cela ce paşte dobitoacele 
Poticile până în dzuă închise 

Porţile cetăţii nopţile încuiate 
Cheia a doaă monarhii 

Cetatea Beligradul 
împăratul crocodililor 

Bostangi-başi, mai- 



marilegrădinarilor 
Padzerh 

Bani pentru datorie dreaptă 
Cucoşul Evropii 

200.70.30.400.30.500.1 00.1 .50.300.7.400.7.5.200.20 

(Solul frantzuzesc) 
Răspântiia a patru căi 

Stavrodormis la Galata 
în glasul Cucoşiului a cânta 

Limba 30.1 .300.8.50.1 .200.20.1 . 

(latinească) a şti 
O jiganie dintr-altă monarhie 

40.5.600.40.5.4.300.7.5.30.5.80.8 

(Mehmed Tzelepi) 
Jiganie mare din ostroavele 
mediterane 

20.1.30.1.8.30.8. (Calaili) 
Dulăul cel bătrân 

20.1.100.1.40.1.50.30.8.80.70.200.300.5.30.50.8.20 

(Caramanli postelnic) 
Petele negre în văpsa-roşie 

Vicleşugurile de ruşine a scoală a 

te întoarce 
Apa vie şi apa moartă 

Puterea a face bine şi rău 
Strutocamila a paşte 

Lucrurile ei a chivernisi 
Vultur pemintesc 

împăratul 

300.400.100.300.7.5.200.20 

(turtzesc) 
Părtaş tainelor 

Părtaşi răutăţilor şi păcatelor 
Istoriograful Afroditii 

1 0.1 .50.1 .20.8.20.1 .80.8.20.5.600.1 .8.1 .182 



(lanaki capichehaia) 
Vecinul de la Lacul Dracului 

Aproape de Lakedemonia 

40.5.50.5.20.200.5.30.8 (Menec 

Seli) 
Lacul Dracilor 

Ţara Lachedemoniii 
Vrăjitoriul despre crivăţ 

200.5.100.1.200.20.5.100.400.30 

(Serascherul) 

Baier 

Carte de jalobă, de rugăminte 
Aspida de Palestina 

600.100.8.200.1.50.9.70.200 

(Hrisanthos) 
Vrăjitoriul din părţile Mesopotamiii 

4.1.30.300.1.40.80.1.50. 

(Daltampan) 
Vrăjitoriul carile în laptele şi în spata oii 
caută 

40.1.200.1.80.40.80.1.200.8 

(Masap-basi) 
Dulăoaş la oi crescut, în bătrâneţe ţine 

600.400.100.40.400.7.300.7.5.30.5.80.400.30 

(Hurmuz tzelepul) 
Vrăjitoriul ca ciupărca din gunoiu 

40.5.600.40.5.4.80.1.200.1. 

(Mehmed-paşa) 
Sfârşitul cântecului Lebădii 

Moartea ei 10.1 .200.10.8. (laşii) 
Locul întinsorii mrejii 

Caraghioz, păpuşă de mascara 

vestită 
Mascara cu ochi negri 

7.1.600.1.100.10.1 (Zaharia) 



Una din molii 

Ardealul, Crăiia Ungurească 
Tara Munţilor 

200.20.1.100.30.1.300.70.20. 
Plotunul 

1.100.1.300.7.5.212 (Scarlato 

Caratze) 
Hirişă perigrafiia 

CamilopardaluluiN-are tâlcuire 
Farmece 

Lucrurile Porţii 
Amistuirea diamantului 

Nespusă lăcomie 
Ostrovul carii naşte copaci, ca carii 
aiurea în lume nu să află 

600.10.70.200 (Hios) 
Muntean 

Cetăţean de Ţarigrad 
Poama mâncată si neînghitită 

200.1.20.8.7400.30 (Sachizul) 
Unul din Corbi 

Unul din 

4.70.40.50.10.8.40.400.50.300.5.50.5.200.300.8 

(domnii munteneşti) 
Dobitoc platonicesc 

Omul, dobitoc în doaă picioare 
Bihol de Cina 

80.1.300.100.10.1.100.600.400.30.10.5.100.400.200.1.30.8.40.400 

(Patriarhul Ierusalimului) 
Trup negru 

100.1.200.1 (Rasa) portul 
Picioare page 

Cu călţunii peste mestii 
Cap alb 

Bătrân 



Glonţul Corbului 

Bântuiala, zavistiia lui 
Piielea Boului 

Sufereala dobitoacelor 
Cuiburile 

Satele 

Corbul mai denainte de acesta 

200.5.100.2.1 .50.2.70.4.1. (Şerban 
vodă) 

Puii 

Ficiorii, născuţii 
Penele, aripile, fulgii 

Banii şi alaltă avuţie 
Tuleie 

Lei bătuţi, bani, 120 
Copita 

Mână 



